
A doua jumătate a secolului al XX-lea a cuprins atât 
apogeul aventurii istorice a marxismului, cât şi 
prăbuşirea sa sub greutatea patologiei încarnărilor 
sale politice. Al treilea volum al istoriei marxismului 
datorat lui Leszek Kolakowski prezintă triumful 
stalinismului ca  intrupare absolută a bisericii 


universale a comunismului. În experienţa stalinistă s- 
a împlinit, de fapt, ceea ce putem numi triumful 
nihilist al ecleziologiei şi soteriologiei bolşevice. În 
acelaşi timp însă, fidel spiritului deschis al abordării 
sale antidogmatice şi opuse oricărei interpretări 
unidimensionale, regretatul filosof polonez 
analizează şi alternativele la ortodoxia sovietismului. 
El se opreşte (cu consecventă rigoare şi fără a lăsa 
loc iluziilor) asupra gândirii politice a competitorilor 
(mai bine spus a victimelor) lui Stalin, precum 
Buharin sau Trotki. Mai mult decât atât, în ultima 
parte a trilogiei sale, Kolakowski disecă acele 
curente ale marxismului occidental care s-au definit 
sau au fost percepute drept încercări de revigorare 
şi relansare a proiectului filozofic marxist: de la 
Georg Lukăcs şi Antonio Gramsci la Karl Korsch, la 
Şcoala de la Frankfurt, de la revizionismul est şi 
central-european (din care a facut si el parte) la 
Herbert Marcuse si Noua Stángà. O analiză de o 
asemenea respiratie presupune, desigur, 
nenumărate nuanţe şi calificări, dar concluzia 
epilogului celui de-al treilea volum este 
necruțătoare: marxismul a fost expresia unei 
autodeificari a umanităţii şi, indiferent de forma pe 
care a luat-o, el s-a dovedit o nouă formă de înrobire 
a individului. Promiţând emanciparea absolută, 
demersul marxist a creat noi forme de subjugare, noi 
ipostaze ale heteronomiei spiritului. 

Volumul de faţă analizează marxismul în faza în 
care el ajunge să fie la pensée planétaire. Expresia 
palpabilă a acestei mondializari a comunismului a 
fost impunerea modelului sovietic ca exemplu de 
modernitate alternativă, ca civilizaţie opusă celei 
capitalist- burgheze, execrata şi denuntatà drept 
esenţial inumană. Utopia concretă a Uniunii 
Sovietice (spre a relua formula lui Ernst Bloch, 
filosoful mesianismului revoluţionar) a fost însă 
fundamentată pe construirea unui consens pasiv 
bazat pe angajamentul nelimitat faţă de programul 
politic ideocratic al elitei conducătoare. Esenţa 
acestui tip de regim a fost cultul personalităţii lui 
Stalin, contrapartea  ireductibilà a  idolatrizării 
partidului. Personalizarea puterii politice, 


concentrarea ei în mâinile unui „demiurg”, a dus la o 
adoratie fortata de natură religioasă şi la umilirea 
sado- masochistă a subiecților. Puritatea ideologică 
si vigilenta revoluţionară au fost impuse drept 
imperative politice fundamentale. Nucleul acestei 
dictaturi ideologice, în încarnarea ei cea mai 
radicală, s-a materializat în urma sintezei dintre 
teroarea pură şi propaganda permanentă. în 
perioada stalinismului matur, atât în Uniunea 
Sovietică, cât şi în Europa de Est, despotismul 
autocratic a reuşit să submineze funcţionarea 
partidului ca instituţie autonomă şi să erodeze 
potenţialul de „impersonalism charismatic” 
(termenul lui Ken Jowitt) intrinsec leninismului ca 
model organizational. Acest ultim element explică şi 
caracteristicile neotraditionaliste ale stalinismului. 

Pedagogia diabolică si ilogica stalinismului îşi au 
orginea in ceea ce A. Gouldner considera actul de 
„redefmire a compasiunii”, care a fost cauzat de 
„respingerea condiţiei umane în favoarea condiţiei 
istorice”. Astfel, individul este proclamat ca fiind 
omnipotent, iar identificarea abstractă a omului cu 
ideea de putere se realizează prin intermediul 
ideologiei. Gândirea critică devine potential 
subversivă (atât obiectiv, cât şi subiectiv), deoarece, 
prin natura ei, se contrapune mitului omogenităţii, 
care este intrinsec ortodoxiei staliniste clasice. 
Marxism-leninismul, numele de cod, de fapt, pentru 
ideologia nomenclaturii, a urmărit să domine atât 
sfera publică, cât şi pe cea privată. Omul, ca individ, 
dar şi ca citoyen, trebuia masificat. Cultul violenţei şi 
sacralizarea infailibilei linii a partidului au produs 
supuşi absoluti pentru care nicio crimă ordonată de 
la nivel înalt nu era nejustificabilă din perspectiva 
„Zorilor luminoşi”. 

Logica stalinismului a exclus îndoiala şi 
interogarea de sine; a paralizat raţiunea critică şi 
inteligenţa şi a instituit marxismul de tip sovietic 
drept regimul adevărului absolut. in consonantà cu 
idolatrizarea lui Stalin, liderii est-europeni au 
instrumentat campanii similare prin intermediul 
cărora Partidul a fost identificat cu Conducătorul, 
care, la rândul său, îşi obținea nimbul charismatic ca 


emisar al înțelepciunii  leninismului  stalinizat. 
Aşadar, atunci când a avut loc în mişcarea comunistă 
prima schismă post-1945, logica demonizantă a 
epurării permanente a fost aplicată, începând cu 
1949, în relaţie cu elitele comuniste din regiune. 
Leszek Kolakowski consideră că instituţia epurării 
are funcţia de a integra, contribuind la distrugerea 
ultimelor vestigii ale autonomiei subiectului, 
producând un climat social care inhibă total 
alternativa critică: „Obiectivul sistemului totalitar 
este de a distruge toate formele existenţei colective 
care nu sunt impuse de câtre stat sau nu sunt 
controlate atent de acesta. Astfel, indivizii sunt 
izolaţi unul de celălalt şi devin simple instrumente la 
dispoziţia statului. Cetăţeanul îi aparţine si îi este 
interzisă orice loialitate în afară de cea faţă de 
ideologia oficială.” Stalinismul a funcţionat pe baza 
unei strategii represive exhaustive cu ambiţii 
„pedagogice” si care a pretins că reprezenta triumful 
spiritului etic şi al colectivismului egalitar. În aceeaşi 
ordine de idei, Nicolas Werth emitea următorul 
diagnostic: „Pe parcursul sfertului de veac cuprins 
de dictatura lui Stalin, fenomenele represive au 
variat, au evoluat si au capatat varii forme şi 
dimensiuni. Ele au reflectat transfigurările regimului 
însuşi într-o lume în schimbare. Această violenţă 
adaptabilă a fost caracterizată de multiple niveluri 
de intensitate, de continue mutații, de obiective în 
permanentă mişcare, de numeroase episoade 
surprinzătoare si, în final, de excese care au 
estompat linia dintre legalitate şi extralegalitate." 
Epurarea  maniacală, care a mers până la 
autodevorare, a fost deopotrivă esenţa practica şi 
„legitimarea” teoretică a sistemului exterminist- 
totalitar. 

O altă traiectorie de evoluţie a marxismului a fost 
cea definită de filozofi precum Antonio Gramsci sau 
Georg Lukács. Antonio Gramsci a fost un gânditor 
venerat de stânga occidentală, admirat pentru tonul 
şi stilul lui diferit de al leninismului convenţional. 
Diatribele tonitruante ale lui Lenin au devenit la 
Gramsci sofisticate si erudite raționamente teoretice. 
Se poate afirma faptul că, alături de Tocqueville, 


Gramsci a influenţat perspectivele disidentei central- 
europene asupra societăţii civile. Mai mult, geneza 
Solidarităţii, ca mişcare autonomă şi autoguvernată, 
a confirmat poziţiile unor Adam Michnik, Jacek 
Kuroii şi Văclav Havel privind puterea celor fără de 
putere ca strategie a revoltei politice inspirate de 
idealul societăţii civile. Or, aceşti gânditori s-au 
întâlnit cu tema societăţii civile pe linia hegeliano- 
gramsciană (a nu se uita că Gramsci a fost, în felul 
său, un discipol rebel al lui Benedetto Croce). În 
egală măsură, Gramsci a justificat o ,noocratie" 
(,sophocratie") revoluţionară al cărei scop final s-a 
identificat cu „dictatura pedagogică” a unei secte de 
militanti iluminati (posedati). În mod similar, Lukács 
afirma în Istorie si constiintà de clasa, carte 
fundamentalà a marxismului secolului al XX-lea, cà 
nu poate exista o cunoaştere totală a lumii in absenţa 
unui subiect total. Si cum proletariatul nu poate 
gândi revoluţionar, revoluţia nu trebuie căutată, ea 
trebuie gândită şi scrisă pentru a fi astfel provocată. 
Aşadar, revolutionarul profesionist al partidului de 
tip nou este adevăratul agent al istoriei, deoarece 
îndeplineşte acest sacru mandat pedagogic. Atât 
Gramsci, cât şi Lukács au crezut în şi au teoretizat 
ideea de predestinare revoluţionară. Lukâcs era 
convins că, odată atins un anumit nivel epistemic 
legat de realitatea istorică, acea persoană este 
sortită să ajungă la adevăr. Pentru el, din punct de 
vedere ontologic, condiţia proletară era sinonimă cu 
condiţia umană. 

Atât Gramsci, cât şi Lukács au fost profund 
influenţaţi de fervoarea escatologică provocată de 
trauma Primului Război Mondial. Amândoi, dar mai 
ales Lukács, au adoptat ceea ce as numi o „dialectică 
expresionistă”. Pentru a înţelege mai bine acest etos 
filosofic, trebuie să ne întoarcem la Muntele vrăjit al 
lui Thomas Mann, la acele superbe şi memorabile 
dezbateri dintre Naphta şi Settembrini. După cum 
am reamintit şi cu alte ocazii, personajul Naphta a 
fost construit pe modelul lui Lukács. Acest fost iezuit 
convertit la cauza revoluţiei ne oferă o radiografie 
ráscolitoare a momentului de orbire teocratică a 
adevărului produs de apariţia religiilor politice: 


„Proletariatul mondial afirmă astăzi idealurile Civitas 
Dei in contrapondere cu valorile decadente şi 
discreditate ale burgheziei capitaliste. Dictatura 
proletariatului, soluţia economică si politică pentru 
ca epoca noastră să obţină mântuirea, nu înseamnă 
dominaţia neîntreruptă de dragul puterii. Ea este 
mai mult o absolvire temporară, ca şi cum ai face 
semnul crucii. Este suspendarea contradictiei dintre 
spirit şi putere, adică a birui lumea devenind 
stăpânul ei, a o transcende în adevăratul sens al 
cuvântului, acela de a intra în împărăţia Cerurilor. 
Proletariatul şi-a asumat sarcina Sfântului Grigore 
cel Mare. Fervoarea sa religioasă mistuie 
proletariatul la fel de puternic, iar el va ezita la fel 
de puţin în a vărsa sânge. Sarcina lui este de a 
teroriza lumea pentru a o vindeca, pentru ca omul să 
fie mântuit şi izbăvit. Se va elibera astfel de domnia 
legii şi de segregarea de clasă, revenind la condiţia 
sa originară de copil al lui Dumnezeu.” 

Leszek  Kolakowski era înclinat sa privească 
doctrina partidului la Gramsci ca fiind esenţial 
diferită de aceea, sectar-gnostică, a lui Lenin. Stânga 
neomarxistă a încercat să construiască imaginea 
unui Gramsci ca apostol al unui „comunism 
alternativ”. În fapt, Gramsci a idolatrizat partidul 
comunist ca „Principe Modern", a predicat un 
neomachiavelism politic (ori poate, cum susţin unii 
exegeti, un neohobbesianism) menit să susţină 
hegemonia unui grup de intelectuali autodesemnati 
drept posesori ai unui adevăr ezoteric, inaccesibil 
maselor. A făcut distincţia dintre o „aristocrație a 
cunoaşterii revoluționare” (căreia îi aparţinea, 
alături de Lukács sau de Lenin) şi „religia populară” 
a plebei proletare. 

Poziţia relativ indulgentă a lui Kofakowski (diferită 
de cea extrem de critică la adresa lui Georg Lukács, 
a lui Ernst Bloch, Marcuse ori Sartre) a fost 
amendată de Luciano Pellicani în volumul Gramsci: 
An Alternative Communism?, publicat în versiunea 
americană la Hoover Institution Press în 1981, cu 
prefata lui Giovanni Sartori. Pellicani, un politolog de 
orientare socialist-liberala, scrie: , Gramsci nu a pus 
niciodată sub semnul întrebării caracterul 


hierocratic şi totalitar al partidului revoluţionar.” 
Pentru el, binele şi răul nu există decât în raport cu 
un plan politic precis, nu sunt valori autonome. 
Obsesia lui Gramsci a fost crearea comunităţii totale, 
a unui spaţiu din care să fie eliminate orice 
dizarmonii, orice fracturi, orice tensiuni imanente. El 
afirmă la un moment dat: „Schisma speciei umane nu 
poate continua la nesfârşit. Umanitatea năzuieşte 
câtre unificare internă şi externă; caută să se 
organizeze într-un sistem social paşnic care va 
permite reconstrucţia lumii.” O utopie pentru care 
era gata să justifice oricâte sacrificii. 

în aceeaşi direcţie interpretativă merge cunoscutul 
istoric al ideilor Andrzej Walicki în magistrala sa 
sinteză Marxism and the Leap to the Kingdom of 
Freedom: The Rise and Fali of the Communist Utopia 
(Stanford . University Press, 1995) Precum 
Kofakowski, Walicki il priveste pe Gramsci drept un 
doctrinar cu intuitii filosofice autentice. Pentru el, 
însă, militantul comunist era, de fapt, un spirit 
iacobin, urmărind instituirea unui univers al unităţii 
complet omogene, fără fisuri şi erezii, prin continuul 
război de poziţie (diferit de cel frontal, de manevră). 
Milenarismul voluntarist specific gândirii gramsciene 
a avut ca scop „să stabilească ordinea socială 
perfectă - perfectă în sensul excluderii egoismului, a 
pluralismului particularist şi a lipsei de unanimitate. 
Viziunea lui Gramsci despre această supremă salvare 
imanentă a combinat idealul prometeic al controlului 
conştient asupra sorții colective a umanităţii cu 
nostalgia pentru relaţiile comunitare premoderne. 

Gnoza marxistă cultivată de Gramsci şi de Lukács 
a fost una a radicalismului absolutist, a partolatriei 
ridicate la rang de religie seculară, a miturilor 
redemptive despre  proletariat ca instrument 
predestinat al unei fictive rațiuni istorice. O revenire 
la teoriile lor (ori la Lenin) Înseamnă, de fapt, o 
reluare a unui scenariu apocaliptic pe care secolul al 
XX-lea l-a dovedit a fi dezastruos. 
„Ipoteza comunistă” celebrată de un Alain Badiou ori 
de Slavoj Zizek nu poate fi discutată în abstracto, ca 
şi cum Gulagul ar fi fost doar o paranteză istorică, un 
ocol absurd, un cataclism asemănător celor naturale, 


farà legătură cu proiectul reconstrucției radicale a 
condiţiei umane, aşa cum s-a constituit acesta în 
doctrina salvationistă marxistă. 

Un ultim curent dintre cele explorate de 
Kolakowski asupra căruia doresc să mă opresc este 
cel care ba inclus într-o perioadă dată chiar pe 
filosoful polonez: revizionismul est-european. În 
această tradiţie pot fi incluşi atât reprezentanţii 
Şcolii de la Budapesta (Kindergarten-xA lui Lukăcs) 
şi Ernst Bloch, cât şi grupul Praxis din fosta 
Iugoslavie. O parte dintre cei care au urmat aceasta 
traiectorie în evoluţia marxismului vor face ultimul 
pas în emanciparea de această gnoză. Ei vor fi 
teoreticienii reinventării politicului în Europa de Est. 
Generaţia lui Agnes Heller, Ferenc Fehér, Gyórgy 
Márkus, Jacek Kuron,  Karei Kosik, Leszek 
Kolakowski etc. a fost cea care a învățat din propriile 
experiențe ale supliciului, ale prigoanei, ale 
pierderii-de-sine şi ale izbăvirii ceea ce înseamnă 
liberalismul fricii, concept propus de regretata 
gânditoare americană Judith Shklar. Liberalismul 
născut din apostazia generată de tragedia istorică 
produsă de marxism în secolul al XX-lea este unul 
care „apără mai presus de orice raţiunea şi 
moderatia. El este rezultatul experienţei nemijlocite 
a exceselor ideologice, provine din conştiinţa mereu 
trează a posibilităţii unei catastrofe, a tentatiei 
exercitate de gândirea totalizantă în oricare dintre 
multiplele ei forme (mai ales în cazurile în care 
aceasta din urmă este eronat percepută drept o 
oportunitate sau o renaştere).” (Tony Judt, New York 
Review of Books, 24 septembrie 2009) Într-adevăr, 
asa cum accentuează şi Kolakowski, marxismul nu şi- 
a epuizat potenţialul de a fascina noi generaţii şi, 
implicit, de a se afla la originea unei noi drame a 
istoriei. Dar marxismul, odată demascat drept utopie 
totalizantă, a dus la revitalizarea antitezei sale, şi 
anume: tradiţia umanismului occidental întemeiat pe 
respectul pentru viața spiritului si pe non- 
negociabila demnitate a individului. 

Washington, D. 
C., 1 iulie 2010, 
Vladimir 


Tismáneanu 


PRIMA FAZA A MARXISMULUI 
SOVIETIC. 
INCEPUTURILE STALINISMULUI 


1. Ce a fost stalinismul? 


Privitor la înţelesul termenului ,stalinism", părerile 
sunt împărţite. Ideologii oficiali ai statului sovietic nu 
l-au folosit niciodată, pentru că folosirea lui ar fi 
presupus existenţa unui sistem social calificabil în 
întregul lui drept stalinist. începând din perioada lui 
Hruşciov, formula adoptată pentru cele petrecute în 
vremea lui Stalin a fost „cultul personalităţii”, 
sintagmă căreia i se asociau în mod invariabil două 
presupoziţii: 1) că de-a lungul întregii existente a 
Uniunii Sovietice politica partidului a fost „în 
principiu” justă şi salutară, dar că ocazional s-au 
comis erori, dintre care cea mai gravă a fost 
nesocotirea „conducerii colective” prin concentrarea 
unei puteri neîngrădite în mâinile lui Stalin; 2) că 
principala sursă a „erorilor si deformărilor” au fost 
defectele de caracter ale lui Stalin, setea sa de 
putere, înclinațiile sale despotice ş.a.m.d. După 
moartea lui Stalin, toate aceste devieri ar fi fost, 
pasamite, prompt curmate: partidul a revenit la 
principii cu adevărat democratice şi cu asta întreaga 
poveste a luat sfârşit. Cât despre erorile lui Stalin, 
cea mai gravă a fost, potrivit acestei explicaţii, 
lichidarea în masă a comuniştilor, şi îndeosebi a 
birocraţiei superioare de partid. Pe scurt, regimul 
stalinist ar fi fost un fenomen monstruos, dar 
accidental; niciodată nu a existat „stalinism” sau 
„sistem stalinist” şi, în orice caz, „manifestările 
negative” ale „cultului personalităţii” pălesc până la 
insignifiantà pe lângă glorioasele înfăptuiri ale 
sistemului sovietic. 

Deşi această versiune a evenimentelor nu este, 
fireşte, luată în serios nici de autorii ei, nici de 
altcineva, controversa privitoare la conţinutul şi 


sfera termenului de „stalinism” nu s-a stins, el fiind 
utilizat şi acum în afara hotarelor Uniunii Sovietice, 
chiar şi printre comunişti. Aceştia, însă, indiferent 
dacă împărtăşesc vederi critice sau ortodoxe, 
restrâng sfera de aplicare a termenului la perioada 
tiraniei personale a lui Stalin de la începutul 
deceniului 1930 şi până la moartea sa, în 1953, şi 
pun erorile din această perioadă mai puţin pe seama 
metehnelor lui Stalin şi mai mult pe seama anumitor 
împrejurări istorice obiective: înapoierea industrială 
şi culturală a Rusiei de dinainte de 1917 şi din 
perioada imediat următoare, eşecul speratei revoluţii 
proletare europene, amenințările externe la adresa 
statului sovietic şi epuizarea politică de după 
Războiul Civil. (În treacăt fie spus, aceleaşi raţiuni 
sunt, de regulă, invocate şi de trotkisti pentru a 
explica degenerarea regimului postrevolutionar din 
Rusia.) 

Pe de altă parte, cei care nu se simt obligati să 
apere sistemul sovietic, leninismul sau indiferent ce 
altă schemă istorică marxistă privesc in general 
stalinismul ca pe un sistem politic, economic şi 
ideologic mai mult sau mai puţin coerent, care a 
funcţionat urmărind anumite scopuri şi care, din 
propriu-i punct de vedere, nu a comis multe „erori”. 
Chiar şi pe o astfel de bază pot exista controverse în 
jurul întrebării în ce măsură şi în ce sens a fost 
stalinismul „istoriceşte inevitabil”; adică în jurul 
întrebării dacă nu cumva configuraţia politică, 
economică şi ideologică a Rusiei sovietice a fost 
determinată încă anterior acaparării puterii de către 
Stalin, astfel încât stalinismul nu a fost decât o 
dezvoltare deplină a leninismului. Rămâne, tot aşa, 
de răspuns şi la întrebarea în ce măsură şi în ce sens 
toate aceste trăsături caracteristice ale statului 
sovietic s-au menţinut până astăzi. 

Din punct de vedere terminologic, nu contează 
prea mult dacă limităm aplicabilitatea cuvântului 
„stalinism” la ultimii douăzeci şi cinci de ani din 
viaţa dictatorului sau o extindem şi asupra sistemului 
politic existent în prezent. Dar întrebarea dacă 
trăsăturile de bază ale sistemului cristalizate sub 
domnia lui Stalin s-au schimbat în deceniile de după 


moartea sa nu este doar una legată de terminologie; 
după cum, tot aşa, se poate discuta în contradictoriu 
şi cu privire la care anume au fost trăsăturile 
esenţiale ale acestui sistem. 

Numeroşi observatori, printre care se numără şi 
autorul cărţii de faţă, consideră că sistemul sovietic 
aşa cum s-a închegat sub Stalin a fost o continuare a 
leninismului şi că statul întemeiat pe principiile 
politice şi ideologice leniniste nu se putea menţine 
decât într-o formă stalinistă; aceşti critici consideră, 
de asemenea, că „stalinismul”, în sens restrâns, 
adică sistemul în vigoare până în 1953, nu a fost 
afectat în chip esenţial de schimbările din perioada 
de după Stalin. Prima dintre aceste teze a fost 
dovedită într-o anumită măsură în capitolele 
precedente, în care am arătat că Lenin a fost 
creatorul doctrinei totalitare şi al statului totalitar 
embrionar. Fireşte că multe evenimente din epoca 
lui Stalin pot fi puse pe seama unor metehne 
personale ale sale: carierismul, setea de putere, firea 
vindicativă, invidia şi suspiciunea  paranoidă. 
Masacrarea în masă a comuniştilor din anii 1936— 
1939 nu poate fi numită „necesitate istorică” şi 
putem presupune că ea n-ar fi avut loc sub un alt 
tiran decât Stalin. Dacă, însă, precum în viziunea 
comunistă tipică, acel masacru este considerat a 
reprezenta adevărata semnificație  „negativă” a 
stalinismului, ar decurge că stalinismul în întregul 
lui a fost doar un accident deplorabil şi că, prin 
urmare, sub regimul comunist totul a fost ireproşabil 
înainte de a fi început suprimarea unor comunişti din 
forurile conducătoare. Unui istoric îi vine greu să 
accepte o astfel de idee nu numai pentru că îl 
preocupă soarta milioanelor de oameni care n-au fost 
conducători şi nici măcar membri de partid, ci şi 
pentru că sângeroasa teroare la scară de masă care 
a domnit în Uniunea Sovietică în anumite perioade 
nu este o trăsătură permanentă şi esenţială a 
despotismului totalitar. Sistemul despotic rămâne 
despotic indiferent dacă, în cutare an, asasinatele 
oficiale se numără cu milioanele sau numai cu zecile 
de mii, indiferent dacă tortura este folosită în mod 
sistematic sau doar ocazional şi indiferent dacă 


victimele sunt doar muncitori, ţărani şi intelectuali 
sau printre ele se numără şi birocrati de partid. 

Istoria stalinismului, cu toate dezacordurile care 
persistă în privinţa anumitor detalii ale ei, este 
îndeobşte cunoscută şi a fost descrisă în mod veridic 
în numeroase cărţi. La fel ca în primele două volume 
ale cărţii de faţă, tema care ne preocupă în principal 
aici este istoria doctrinei; de istoria politică ne vom 
ocupa doar în treacăt, atât cât este necesar pentru 
trasarea cadrului general înăuntrul căruia s-a 
dezvoltat ideologia. în epoca lui Stalin, însă, legătura 
dintre istoria doctrinei şi evenimentele politice este 
mult mai strânsă decât era înainte, dat fiind că 
fenomenul pe cared avem de studiat este 
institutionalizarea absolută a  marxismului ca 
instrument al puterii. Acest proces a inceput, ce-i 
drept, mai devreme: el îsi are obârşia în teza lui 
Lenin că marxismul trebuie 


sa fie „concepţia despre lume a partidului”, 
conţinutul său trebuind să se adapteze nevoilor 
luptei pentru putere dintr-un moment particular sau 
altul. Oportunismul politic al lui Lenin era totuşi 
îngrădit într-o anumită măsură de consideraţii 
doctrinare, pe când în epoca lui Stalin, încă de la 
începutul anilor '30, doctrina a fost subordonată în 
chip absolut scopului de legitimare si proslávire a 
conducerii sovietice si a tuturor acțiunilor ei. 
Marxismul din epoca lui Stalin nu poate fi definit 
prin vreun ansamblu de teze, idei sau concepte; ceea 
ce conta nu mai erau nişte propoziţii luate ca atare, 
ci faptul că exista o autoritate atotputernică învestită 
cu competenţa de a declara în fiecare moment ce 
este si ce nu este marxism. De acum, „marxism nu 
însemna nici mai mult, nici mai puţin decât ceea ce 
decreta în cutare moment respectiva autoritate, 
adică Stalin însuşi. De exemplu, până în iunie 1950 a 
fi marxist însemna, printre altele, a accepta teoriile 
lingvistice ale lui N.I. Marr, pe când după acea dată 
însemna a le repudia cu fermitate. Marxist erai nu 
pentru ca recunoşteai ca adevărate anumite idei 
particulare - ale lui Marx, Lenin sau chiar Stalin -, ci 
pentru că erai gata să accepti tot ceea ce autoritatea 
supremă putea să proclame astăzi, mâine sau peste 


un an. Un asemenea grad de institutionalizare şi 
dogmatizare nu existase niciodată până atunci şi nu 
şi-a atins apogeul înainte de anii '30, dar nu încape 
nicio îndoială că el izvora din doctrina lui Lenin; 
marxismul fiind concepţia despre lume şi 
instrumentul partidului proletar, acesta din urmă era 
cel chemat să decidă ce este şi ce nu este marxism 
indiferent de eventualele obiecţii „din afară”. Când 
partidul ajunge să se identifice cu statul şi cu 
aparatul puterii şi când îşi dobândeşte perfecta 
unitate sub forma tiraniei personificate într- un 
individ, doctrina devine o chestiune de stat, iar 
tiranul este proclamat infailibil. De fapt, el chiar şi 
este  infailibil când vine vorba de conţinutul 
marxismului de vreme ce marxismul nici nu mai este 
altceva decât ceea ce proclamă partidul în calitate de 
portavoce a proletariatului, iar partidul, odată ce şi-a 
dobândit unitatea, îşi exprimă voinţa şi doctrina prin 
conducerea sa întruchipată în persoana dictatorului. 
În felul acesta doctrina potrivit căreia proletariatul 
este, istoriceşte, clasa conducătoare şi, în contrast 
cu toate celelalte clase, posesorul adevărului obiectiv 
sa transformat în principiul potrivit căruia „Stalin 
are întotdeauna dreptate”. La drept vorbind, aceasta 
nici nu este o deformare prea gravă a epistemologiei 
lui Marx combinate cu ideea leninistă depre partid 
ca avangardă a mişcării muncitoreşti. Identitatile 
adevăr - concepţia despre lume a proletariatului - 
proclamaţiile conducerii de partid -  rostirile 
conducătorului suprem sunt în deplină concordanţă 
cu versiunea leninistă a marxismului. Vom încerca în 
continuare să urmărim procesul prin care aceste 
echivalări şi-au aflat expresia finală în ideologia 
sovietică botezată de Stalin „marxism-leninism”. Este 
semnificativ faptul că el a optat pentru acest termen 
compus în loc să vorbească despre marxism și 
leninism, ceea ce ar fi sugerat două doctrine 
distincte. Expresia compusă semnifica faptul că 
leninismul nu era o tendinţă distinctă înăuntrul 
marxismului - ca si cum ar fi putut exista si forme ale 
marxismului diferite de leninism ci era marxism prin 
excelenţă, singura doctrină în care marxismul a fost 
dezvoltat şi adaptat la noua eră istorică. în fapt, 


marxism- leninismul consta din doctrina lui Stalin 
însuşi plus citatele alese de el din scrierile lui Marx, 
Engels şi Lenin. Să nu-şi închipuie nimeni că în 
epoca lui Stalin cineva era liber să citeze după cum 
credea de cuviinţă din Marx, din Lenin sau chiar şi 
din Stalin însuşi: marxism-leninismul cuprindea doar 
citatele autorizate la momentul respectiv de câtre 
dictator, în conformitate cu doctrina promulgată de 
el atunci. 

Sustinànd cà stalinismul a fost o dezvoltare 
consecventă a  leninismului, nu intenţionez să 
minimalizez importanţa istorică a lui Stalin. După 
Lenin, şi alături de Hitler, el a contribuit cu 
siguranţă mai mult ca orice alt individ de după 
Primul Război Mondial la modelarea lumii în care 
traim. Faptul că Stalin, si nu vreun alt lider bolşevic, 
a devenit conducătorul unic al partidului şi statului 
işi are, cu toate acestea, explicaţia în natura 
sistemului sovietic. Teza că nu calităţile lui personale 
- deşi acestea au jucat un rol important în victoria 
obţinută de el asupra rivalilor sâi - au determinat 
prin ele însele principalele linii de evoluţie a 
societăţii sovietice este susţinută de faptul că în 
prima fază a carierei sale el nu a aparţinut aripii 
extremiste a partidului bolşevic. Dimpotrivă, a fost 
un fel de moderat, iar în disputele intrapartinice s-a 
situat, de obicei, de partea bunului-simţ şi a 
prudentei. într-un cuvânt, Stalin, ca despot, a fost în 
mult mai mare măsură o creaţie a partidului decât 
creatorul acestuia; el a fost personificarea unui 
sistem care urmărea în mod irezistibil să fie 
personificat. 


2. Etapele stalinismului 


Istoricii sovietici suferă de mania împărţirii tuturor 
epocilor în etape; în unele cazuri, acest procedeu are 
totuşi o justificare, mai ales când delimitarea se face 
pe temeiuri ideologice. 

Dat fiind că stalinismul este un fenomen nu doar 
sovietic, ci si international, variațiile pe care el le 
înregistrează se cer examinate nu numai din punctul 
de vedere al politicii interne ruse şi al luptelor 


intestine, ci si din punctul de vedere al 
Cominternului si al bolşevismului international. 
Corelarea respectivelor perioade, precum şi 
nomenclatura lor, întâmpină însă dificultăți. 
Troţkiştii şi excomunistii obişnuiesc să distingă în 
istoria sovietică etape „de stânga” şi etape „de 
dreapta”. Perioada imediat următoare lui 1917, 
dominată de Războiul Civil şi de speranţele într-o 
revoluţie mondială, este considerată „de stânga”, 
fiind urmată de perioada „de dreapta” a NEP-ului, în 
care partidul a recunoscut „stabilizarea vremelnică a 
capitalismului” pe plan mondial. Vine apoi o 
„cotitură spre stânga” în 1928—1929, când partidul 
declară că acea stabilizare a luat sfârşit, fiind 
înlocuită de un nou flux revoluţionar; social- 
democraţia este denuntata drept „social-fascism” si 
combătută, iar în Rusia se înregistrează începutul 
colectivizării de masă şi al industrializării forţate. Se 
consideră că această etapă ia sfârşit în 1935, când 
este adoptată din nou o politică „de dreapta”, sub 
lozinca frontului popular împotriva fascismului. 
Aceste schimbări de politică succesive sunt asociate 
cu lupte interne fractioniste si personale între liderii 
ruşi. Dominația lui Stalin, Zinoviev şi Kamenev a dus 
la eliminarea politică a lui Trotki; apoi Zinoviev si 
Kamenev au fost daţi la o parte în favoarea lui 
Buharin, Rikov şi Tomski; după aceea, în 1929, este 
eliminat Buharin, iar disidenta activă din sânul 
partidului bolşevic ia sfârşit. 

Această cronologie este însă plină de dificultăţi 
chiar şi dacă lăsâm deoparte acceptiunile vagi şi 
arbitrare ale termenilor de „stânga” şi de „dreapta”. 
Legat de acest din urmă punct, nu este clar de ce 
sloganul de „social-fascism” a fost „de stânga”, în 
timp ce tentativa de compromis cu Chiang Kai-shek a 
fost „de dreapta” sau de ce persecutarea în masă a 
ţăranilor a fost „de stânga”, iar folosirea de metode 
economice în scopuri politice a fost „de dreapta”. Se 
poate, fireşte, stipula că o politică este cu atât mai 
de stânga cu cât uzează mai mult de teroare: acest 
principiu se aplică adesea şi în prezent, şi aceasta nu 
doar în publicaţiile comuniste, dar este greu de văzut 
ce legătură are el cu ideea tradiţională de stângă 


politică. În afară de aceasta, nu există o corelaţie 
limpede între schimbările din politica Cominternului 
şi diferitele etape ale politicii şi ideologiei interne 
sovietice. Etichetarea pretins „de stânga” a social- 
democraţiei europene drept o ramură a fascismului a 
fost născocită de Zinoviev şi a fost pusă în circulaţie 
încă din 1924; lupta Cominternului împotriva social- 
democraţiei s-a intensificat în 1927, cu mult înainte 
de a se fi decis colectivizarea forţată a taranimii din 
Rusia. În 1935, când a încetat campania împotriva 
social-democratiei şi s-au făcut încercări stângace de 
înjghebare a unei alianţe cu aceasta, în Uniunea 
Sovietică avusese deja loc un val de represiuni 
politice de masă, iar un altul, şi mai teribil, era pe 
cale să înceapă. 

Pe scurt, este lipsit de sens ca istoria Uniunii 
Sovietice să fie prezentată prin prisma unor criterii 
artificiale precum „stânga” şi „dreapta”, care, în 
anumite cazuri, conduc la rezultate absurde. După 
cum nu este corect ca nişte schimbări înăuntrul 
Biroului Politic să fie calificate drept cotituri istorice. 
În cursul perioadei de după moartea lui Lenin 
anumite trăsături politice şi ideologice au devenit în 
mod constant tot mai proeminente, în timp ce 
importanţa altora a cunoscut fluctuații în funcţie de 
împrejurări. Caracterul totalitar al regimului - adică 
distrugerea progresivă a societăţii civile şi 
absorbirea tuturor formelor de viată socială de 
către stat - s-a amplificat în mod aproape neîntrerupt 
între 1924 şi 1953 şi, cu siguranţă, nu a fost atenuat 
de NEP în ciuda concesiilor făcute de acesta 
proprietăţii private şi comerţului. NEP, după cum am 
văzut, a fost o suspendare a politicii de dirijare a 
întregii economii cu ajutorul armatei şi al poliţiei, 
suspendare devenită necesară din pricina 
perspectivei iminente a unui colaps economic. Însă 
terorizarea adversarilor politici, severitatea şi 
intimidarea crescânde înăuntrul partidului, 
suprimarea gândirii independente şi impunerea 
servilismului în filosofie, literatură, artă şi ştiinţă, 
toate acestea au continuat să se accentueze de-a 
lungul întregii perioade a NEP. Din acest punct de 
vedere, anii '30 n-au constituit decât o intensificare 


şi consolidare a procesului care debutase în timpul 
vieţii lui Lenin şi sub conducerea lui. Colectivizarea 
agriculturii, cu nenumăratele ei victime, a 
reprezentat într-adevăr un punct de cotitură, nu însă 
pentru că ar fi marcat o schimbare a caracterului 
regimului sau o „cotitură spre stânga”, ci pentru că a 
transpus principiul politic şi economic de bază al 
totalitarismului într-un anume sector de importanţă 
capitală. Ea a deposedat cu totul cea mai numeroasă 
clasă socială din Rusia, a instituit o dată pentru 
totdeauna controlul de stat asupra agriculturii, a 
anihilat ultimul segment al comunităţii care mai era, 
într-o anumită măsură, independent faţă de stat, a 
pus bazele cultului oriental al satrapului cu puteri 
nelimitate şi, prin înfometare, teroare de masă şi 
moartea a milioane de oameni, a frânt moralul 
populaţiei şi a sfărâmat până şi ultimele rămăşiţe de 
rezistentă. Aceasta a fost, fără doar şi poate, o piatră 
de hotar în istoria Uniunii Sovietice, dar a rămas, în 
fond, o continuare sau extindere a principiului ei de 
bază: cel de exterminare a tuturor formelor de viaţă 
politică, economica şi culturală neimpuse sau 
nereglementate de câtre stat. 

între timp, Cominternul fusese transformat în 
răstimp de câţiva ani într-un instrument al politicii 
externe şi al spionajului sovietic. Politica sa pendula 
şi se adapta în funcţie de evaluarea, corectă sau nu, 
de câtre Moscova a situaţiei internaţionale; aceste 
schimbări nu aveau însă nimic de-a face cu ideologia, 
cu doctrina sau cu deosebirea dintre „stânga” şi 
„dreapta”. Tot aşa, ar fi o naivitate să încercăm de a 
stabili dacă, de pildă, pactul Uniunii Sovietice cu 
Chiang Kai-shek sau cel cu Hitler, masacrarea 
comuniştilor polonezi ordonată de Stalin sau 
participarea sovietică la Războiul Civil din Spania au 
fost sau nu în concordanţă cu marxismul ori dacă au 
marcat o cotitură politică de „stânga” sau una de 
„dreapta”. Toate aceste acţiuni pot fi judecate prin 
prisma măsurii în care au servit la întărirea statului 
sovietic şi la sporirea influenţei lui; în schimb, toate 
motivațiile ideologice aduse în sprijinul lor erau 
anume inventate în vederea acestui scop şi ele nu 
contează în istoria ideologiei decât ca dovezi ale 


degradării şi reducerii totale a acesteia la rolul de 
instrument al „raţiunii de stat” sovietice. 

Cu aceste rezerve în minte, putem împărţi istoria 
Uniunii Sovietice de după moartea lui Lenin în trei 
perioade. Prima, între 1924 şi 1929, este cea a NEP. 
Pe parcursul acestei perioade a existat destul de 
multă libertate în sfera schimbului de mărfuri; viaţă 
politică în afara partidului nu a mai existat, dar 
înăuntrul conducerii de partid s-au purtat dispute şi 
controverse autentice; cultura era controlată oficial, 
dar erau îngăduite orientări de opinie diferite si 
discuţii în limitele marxismului şi ale obedientei 
politice. Mai erau posibile dezbateri despre natura 
„adevăratului” marxism; despotismul unipersonal nu 
fusese încă institutionalizat, iar o parte însemnată a 
societăţii - ţăranii şi nepmanii de tot felul - nu 
devenise încă total dependentă de stat din punct de 
vedere economic. Cea de-a doua perioadă, din 1930 
până la moartea lui Stalin în 1953, este marcată de 
despotism personal, lichidarea aproape totală a 
societăţii civile, subordonarea totală a culturii fată 
de directive oficiale arbitrare si inregimentarea 
filosofici si ideologiei. Cea de-a treia perioadă, din 
1953 până în prezent, are trăsături proprii despre 
care vom vorbi la timpul potrivit. Cât priveşte 
persoana liderului bolşevic aflat la cârmă, aceasta 
prezintă, în general, o importanţă minoră. Trotkistii 
şi Trotki însusi au considerat îndepărtarea lui de la 
putere drept o cotitură istorică; nu sunt însă motive 
să le dăm dreptate şi, după cum vom vedea, se poate 
sustine cà ,trotkismul" n-a existat niciodată, fiind o 
invenţie a lui Stalin. Dezacordurile dintre Stalin şi 
Troțki au fost până la un punct reale, dar au fost 
exacerbate peste măsură de lupta pentru puterea 
personală şi nu sau cristalizat niciodată în două 
teorii distincte şi coerente. Acelaşi lucru este cu atât 
mai adevărat în privinţa disputelor dintre 
Zinoviev şi Troțki, de o parte, si Stalin, de cealaltă. 
Conflictul lui Stalin cu Buharin si „deviaţionismul de 
dreapta” a fost mai de substanţă, dar nici chiar el nu 
a însemnat o dispută privitoare la principii, ci doar la 
metoda şi „calendarul” transpunerii lor în viaţă. 
Dezbaterea cu privire la industrializare din deceniul 


al treilea a fost, neîndoielnic, de mare importanţă în 
privinţa deciziilor practice privitoare la industrie şi 
agricultură şi, implicit, pentru viaţa milioanelor de 
cetăţeni sovietici, dar ar fi exagerat să vedem în ea o 
dispută doctrinară de fond sau una vizând „corecta” 
interpretare a marxismului sau leninismului. Toti 
liderii bolşevici, fără excepţie, şi-au schimbat 
câteodată atât de radical atitudinea în această 
problemă, încât ar fi deplasat să vorbim de trotkism, 
stalinism sau buharinism ca de nişte înjghebări 
teoretice coerente sau de nişte variante ale doctrinei 
marxiste de bază. (În acest domeniu, istoricul 
ideologiilor este interesat de aspecte care sunt, prin 
ele însele, secundare; viziunile doctrinare au pentru 
el mai multă însemnătate decât soarta a milioane de 
oameni. Nu este vorba însă de importanţa obiectivă a 
acelor aspecte, ci de una ce ţine de grila profesiei 
sale.) 


3. Tinereţea lui Stalin şi drumul său spre putere 


Spre deosebire de majoritatea liderilor bolşevici, 
viitorul stăpân comunist al Tuturor Rusiilor a fost 
dacă nu proletar, oricum un om din popor. losif 
Djugasvili s-a născut la 9 decembrie 1879 în orăşelul 
georgian Gori. Tatăl sáu, Vissarion, era un cizmar 
betiv, iar mama sa era analfabeta. Vissarion s-a 
mutat în Tbilisi, unde a găsit de lucru la o fabrică de 
încălţăminte; acolo a si murit in 1890. Fiul său a 
urmat şcoala primară din Gori timp de cinci ani, iar 
în 1894 a fost admis la Seminarul Teologic din 
Tbilisi, practic singura şcoală din Caucaz unde un 
tânăr capabil provenit dintrun asemenea mediu 
social îşi putea continua studiile. Seminarul ortodox 
era în acelaşi timp un organ de rusificare, dar, 
asemenea multor şcoli ruseşti, era şi o pepinieră de 
agitaţie politică, unde înflorea patriotismul georgian, 
iar ideile socialiste erau răspândite de numeroşi 
exilați din Rusia propriu-zisă. losif Djugasvili s-a 
alaturat unui grup socialist, şi-a pierdut orice interes 
- dacă până atunci îl va fi avut - pentru teologie, iar 
în primăvara anului 1899 a fost exmatriculat în urma 
neprezentării la un examen. Anumite vestigii ale 


studiilor sale seminariale sunt recognoscibile în 
scrierile de mai târziu, unde, pe alocuri, sunt citate 
pilde biblice şi se face simțită predilectia pentru 
stilul catehetic, atât de potrivit pentru propagandă. 
În articole şi cuvântări avea obiceiul să pună 
întrebări, pe care apoi le relua verbatim în 
formularea răspunsurilor. îşi facea, de asemenea, 
mai lesne de asimilat articolele prin numerotarea 
metodică a fiecărui concept şi enunţ în parte. 

începând din anii petrecuţi la seminar, Stalin s-a 
asociat cu diverse grupuri socialiste rudimentare din 
Georgia; pe atunci, nu luase încă fiinţă Partidul 
Social-Democrat din Rusia, deşi o decizie formală de 
înfiinţare fusese luată la o întrunire tinută la Minsk 
în martie 1898. în anii 1899—1900 a lucrat timp de 
câteva luni ca funcţionar la Observatorul Geofizic din 
Tbilisi, după care s-a consacrat cu totul activităţilor 
politice şi de propagandă, deopotrivă legale şi 
ilegale. începând din 1901 scrie articole pentru 
ziarul socialist clandestin Brdzola (Lupta) din 
Georgia şi se îndeletniceşte cu propaganda printre 
muncitori. Spre sfârşitul acelui an devine membru al 
unui comitet de conducere a activităţii de partid din 
Tbilisi. în aprilie 1902 este arestat pentru 
organizarea unei demonstrații muncitoreşti la 
Batumi. Este condamnat la exil în Siberia, dar 
evadează din locul de detenție (sau poate pe drumul 
spre acel loc) şi revine în Caucaz la începutul anului 
1904, trăind aici cu acte false ca membru al unui 
grup clandestin. Între timp, avuseseră loc congresul 
al doilea al Partidului social-democrat şi scindarea 
acestuia între facțiunile bolşevică şi menşevică. 
Peste puţin timp, Stalin se declară adept al 
bolşevicilor şi scrie articole şi broşuri în sprijinul 
concepției leniniste despre partid. Social-democratii 
georgieni erau aproape cu toții mensevici. Liderul lor 
era Noah Jordania, cel mai proeminent marxist 
caucazian. în timpul Revoluţiei din 1905 şi după ea, 
Stalin lucrează o vreme ca activist de partid la Baku, 
îndeplinind anumite însărcinări pentru întreaga zonă 
caucaziană. 

Au trecut însă câţiva ani buni până când a început 
să joace un rol în activităţi bolşevice din Rusia 


propriu-zisă. Participă la conferinţa de partid din 
Tammerhofs în decembrie 1905, iar în aprilie 1906 
este singurul bolşevic participant la congresul de 
„unificare” ţinut la Stockholm (mandatul său fiind 
însă contestat de menşevici). Până in 1912, totuşi, 
adevărata scenă a activităţii sale a rămas Caucazul. 
La Tammerhofs a avut o primă întâlnire cu Lenin, ale 
cărui doctrină şi poziţie de conducere nu le-a 
contestat în mod serios niciodată. La Stockholm însă, 
deşi în toate celelalte probleme s-a situat de partea 
lui Lenin, a adoptat linia potrivit căreia programul 
partidului trebuia să  preconizeze împărțirea 
pământului la ţărani, şi nu - cum susținea Lenin - 
naționalizarea lui. 

Scrierile Ini Stalin din această perioadă nu cuprind 
nimic original sau demn de luat în seamă, sunt 
simple articole de propagandă populară care 
reproduc lozincile lui Lenin în probleme la ordinea 
zilei. În ele este acordat mult spaţiu combaterii 
menşevicilor şi, de bună seamă, criticii kadetilor, 
,Otzovistilor",  ,lichidatorilor",  anarhistilor etc. 
Singurul articol de oarecare amploare, intitulat 
Anarhism sau socialism?> a apărut în georgiană în 
1906 (începând din 1905, Stalin scria şi articole în 
limba rusă); în el, facea o expunere destul de 
stângace a concepţiei social-democrate şi a 
premiselor ei filosofice. 

În anii 1906-1907 Stalin este cunoscut ca unul 
dintre organizatorii acţiunilor de „expropriere”, 
adică ai unor raiduri armate având drept obiectiv 
umplerea trezoreriei partidului. Aceasta era o 
activitate interzisă şi, în pofida opoziţiei lui Lenin, 
condamnată la Congresul al V-lea al partidului, ţinut 
la Londra în aprilie 1907; bolşevicii însă au continuat 
s-o practice până când, câteva luni mai târziu, ea a 
prilejuit un scandal de proporţii. 

În anii din urmă, mai mulţi istorici au examinat 
alegatiile făcute initial de Jordania, iar după moartea 
lui Stalin, de câtre Orlov, fost ofiţer al spionajului 
sovietic, cum că timp de câţiva ani, începând de prin 
1905, Stalin s-ar fi aflat în slujba Ohranei (poliţia 
secretă ţaristă). Probele pe care se sprijină această 
acuzaţie sunt însă firave si au fost respinse de 


majoritatea istoricilor, inclusiv de Adam UI am şi Roy 
Medvedev. 

între 1908 şi Revoluţia din februarie 1917, Stalin 
şi-a petrecut cea mai mare parte a timpului în 
închisori şi în exil, de unde reuşea să evadeze de 
fiecare dată, în afară de cea ultimă (1913— 1917). 
Şi-a câştigat o reputaţie de revoluţionar priceput, 
dârz şi neobosit şi a făcut tot ce i-a stat în putinţă 
pentru supraviețuirea organizaţiei caucaziene în 
timpul anilor de restrişte de dupa 1907. Aidoma 
multor altor lideri din interiorul Rusiei, nu a arătat 
prea mult interes faţă de disputele şi gâlcevile 
teoretice dintre revoluționarii din emigrație. Există 
unele dovezi că a adoptat o atitudine sceptică faţă de 
lucrarea lui Lenin, Materialism şi empiriocriticism 
(pe care mai târziu avea s-o ridice în slăvi ca pe o 
realizare supremă a gândirii filosofice), şi că în zilele 
cele mai negre din 1910 a depus sincere eforturi de 
refacere a unităţii cu mensevicii. În ianuarie 1912, 
când Lenin a convocat o conferinţă panbolşevică 
spre a pecetlui ruptura cu menşevicii, Stalin se afla 
în exil la Vologda. Conferinţa a ales un comitet 
central al partidului în care, mai târziu, la sugestia 
lui Lenin, a fost cooptat si Stalin, facându-şi astfel 
debutul pe marea scenă politică a Rusiei. 

După evadarea de la Vologda, Stalin a fost din nou 
arestat şi deportat, dar a evadat şi de data asta. în 
1912, a făcut pentru prima dată o călătorie în afara 
Rusiei, petrecând câteva zile la Cracovia, în Polonia 
austriacă, unde s-a întâlnit cu Lenin. A revenit în 
Rusia, dar în decembrie a plecat din nou peste 
hotare, de data aceasta la Viena, pentru şase 
săptămâni, cel mai lung răstimp petrecut de el în 
străinătate. La Viena a scris pentru Lenin un articol 
intitulat Marxismul și problema naţionala, apărut în 
1913 în revista Prosveşcenie, care reprezintă prima 
sa recomandare, rămasă una dintre cele principale în 
calitate de teoretician. Acest articol nu adaugă nimic 
la cele spuse de Lenin pe acea temă, exceptând o 
definiţie a naţiunii drept comunitate caracterizată 
prin unitate de limbă, teritoriu, cultură şi viaţă 
economică, definiţie care le-ar refuza, aşadar, 
statutul de naţiune elvetienilor şi evreilor. Articolul a 


fost scris ca un atac împotriva austro-marxiştilor, în 
particular a lui Springer (Renner) si Bauer şi 
împotriva Bund-ului (Uniunea Generală a 
Muncitorilor Evrei din Rusia). Cum singurele limbi în 
care Stalin putea să citească erau rusa şi georgiana, 
probabil că a fost ajutat de Buharin, aflat pe atunci la 
Viena, în alegerea citatelor din austro-marxişti. în 
opoziţie cu ideile acestora privind o autonomie 
naţională culturală bazată pe autodeterminarea 
individului, Stalin a pledat pentru dreptul la 
autodeterminare naţională şi separare politică pe 
bază teritorială. Totuşi, asemenea lui Lenin, a ţinut 
să sublinieze că deşi social- 

democraţii recunoşteau fiecărui popor dreptul de a-şi 
forma un stat propriu, aceasta nu însemna că ei ar 
sprijini separatismul în fiecare caz; factorul decisiv 
era interesul clasei muncitoare şi nu trebuia uitat că 
separatismul a fost adesea folosit ca o lozincă 
reacționară de câtre burghezie. Toata dezbaterea era 
purtată, fireşte, pornind de la ipoteza unei „revoluţii 
burgheze”. La fel ca toţi socialiştii din acea epocă, cu 
excepţia lui Troțki si Parvus, Stalin anticipa ca Rusia 
avea să treacă printr-o revoluţie democratică urmată 
de mulţi ani de regim burghez republican, dar 
considera că proletariatul trebuia să-şi asume un rol 
de frunte în înfăptuirea revoluţiei, nu să fie la 
remorca burgheziei sau un simplu slujitor al 
intereselor acesteia. 

Acest articol despre problema naţională a fost 
ultimul scris de Stalin înainte de Revoluţia din 
Februarie. Curând după întoarcerea de la Viena, în 
1913, a fost din nou arestat şi condamnat la patru 
ani de deportare. De data aceasta nu a mai încercat 
să evadeze, ci a rămas în Siberia, reapărând la 
Petrograd abia în martie 1917. Timp de câteva 
săptămâni, înainte de sosirea lui Lenin, a condus 
efectiv organizaţia de partid din capitală, împreună 
cu Kamenev a preluat redacţia Pravdei. Atitudinea sa 
faţă de guvernul provizoriu şi faţă de menşevici a 
fost sensibil mai conciliatoare decât cea a lui Lenin, 
ceea ce i-a atras mustrări din partea acestuia pentru 
faptul că domolea tonul articolelor trimise din 
Elveţia. Totuşi, în urma întoarcerii lui Lenin în Rusia 


şi a redactării Tezelor din aprilie ale acestuia, Stalin, 
după o oarecare ezitare, a acceptat politica de 
pregătire a „revoluţiei socialiste” şi a guvernării de 
către soviete. Prin contrast, în cursul primelor câteva 
săptămâni petrecute la Petrograd, vorbise despre 
„revoluţie burgheză”, pace cu Puterile Centrale, 
confiscarea marilor latifundii şi despre o politică de 
presiuni exercitate asupra guvernului provizoriu, nu 
şi despre încercarea de a-l răsturna. Abia după criza 
din iulie, la conferinţa organizaţiei de partid din 
Petrograd, va vorbi în mod neechivoc despre 
transferul puterii câtre proletariat şi țărănimea 
săracă; la acea dată, lozinca „Toată puterea, 
sovietelor” fusese abandonată, întrucât sovietele 
ajunseseră să fie dominate de mensevici si social- 
revoluționari. În timpul Revoluţiei din Octombrie, 
Stalin s-a numărat, neîndoielnic, printre principalii 
conducători ai partidului, alături de Lenin, Trotki 
(care se alăturase bolşevicilor în iulie 1917), 
Zinoviev, Kamenev, Sverdlov şi Lunacearski. Din 
câte ştim, nu a luat parte la organizarea militară a 
insurecției, dar în primul guvern sovietic al lui Lenin 
a fost desemnat comisar pentru naţionalităţi. În 
cursul crizei din partid ocazionate de Tratatul de la 
Brest-Litovsk, l-a susţinut pe Lenin împotriva 
„bolşevicilor de stânga”, care preconizau un război 
revoluţionar cu Germania. Credea totuşi, ca de altfel 
şi Lenin, în iminenta unei revoluţii 


europene şi că încheierea păcii cu Germania nu era 
decât o mişcare tactică de moment. 

În calitate de expert în problema naționalităților, 
Stalin ţinea la acea dată cuvântări în care spunea că 
autodeterminarea trebuie înțeleasă  „dialectic” 
(aşadar, folosită ca slogan atunci când acest lucru 
era convenabil partidului, dar nu şi altminteri). La 
cel de-al treilea congres al sovietelor, ţinut la 
începutul anului 1918, preciza că, la drept vorbind, 
autodeterminarea era destinată  „maselor”, nu 
burgheziei, şi că trebuia subordonată luptei pentru 
socialism. în articole publicate în cursul acelui an 
sublinia că secesiunea statelor baltice şi a Poloniei 
era o acţiune 


contrarevolutionaraà si care dădea apa la moară 


imperialiştilor, deoarece aceste ţări urmau să 
formeze o barieră intre Rusia . 


revoluţionară şi Occidentul revoluţionar; în schimb, 
lupta pentru independenţă din Egipt, Maroc sau 
India era un fenomen progresist, deoarece era de 
natură să slâbească imperialismul. Toate acestea se 
aflau în deplină concordanţă cu doctrina lui Lenin şi 
cu ideologia partidului. Mişcările separatiste au 
caracter progresist când sunt îndreptate împotriva 
unor guverne burgheze, dar, din momentul preluării 
puterii de către „proletariat”, separatismul îşi 
schimba în mod automat şi dialectic semnificaţia, 
devenind o ameninţare la adresa statului proletar, a 
socialismului şi a revoluţiei mondiale. Socialismul, 
prin definiţie, nu poate practica asuprirea naţională, 
astfel încât ceea ce păreau a fi nişte invazii erau, de 
fapt, acţiuni de eliberare, ca, de pildă, atunci când 
Armata Roşie, la ordinul lui Stalin, a intrat în 
Georgia, care, pe atunci (în 1921), avea un guvern 
menşevic bazat pe democraţia reprezentativa. Cu 
toate acestea, sloganul autodeterminării naţionale, 
care nu a fost niciodată revocat, a contribuit mult la 
victoria bolşevicilor în Războiul Civil, deoarece 
comandanții albgardişti nu faceau niciun secret din 
faptul că scopul lor era restaurarea Rusiei, una şi 
indivizibilă, fără nicio pierdere din teritoriul ei 
prerevolutionar. 

Stalin a jucat un rol important in Războiul Civil, 
desi reusitele lui au fost eclipsate de cele ale lui 
Trotki. Rădăcinile conflictului de mai târziu dintre 
cei doi datează, neîndoielnic, din acea perioadă, cu 
invidiile şi recriminările de atunci: cine a contribuit 
mai mult la victoria de la Taritin, cine poartă vina 
infrángerii 1 in fata Varşoviei etc. 


În 1919, Stalin a devenit comisar al Inspectoratului 
Muncitoresc-Țārānesc. Această instituție, după cum 
am văzut, a reprezentat o încercare disperată a lui 
Lenin de a proteja sistemul sovietic de plaga 
birocraţiei; Inspectoratul, format din muncitori şi 
ţărani „veritabili”, avea împuterniciri neîngrădite de 
supraveghere a tuturor sectoarelor administraţiei de 
stat. Dar, departe de a îndrepta situaţia, el a 
înrăutăţit-o si mai mult, deoarece, în absenta 


oricăror instituţii democratice, n-a făcut decât să mai 
adauge un palier la edificiul birocratic. Stalin însă s-a 
priceput să folosească Inspectoratul spre a-şi mări 
controlul propriu asupra aparatului, încât 
îndeplinirea acestei funcţii l-a ajutat şi ea să urce 
spre vârful piramidei puterii. 

În acest punct al expunerii, se impune să facem o 
observaţie importantă, deşi nu originală. Peste ani, 
când întreaga istorie a partidului avea să fie rescrisă 
la ordinele lui Stalin şi întru propriai proslăvire, el a 
fost prezentat sau, mai degrabă, s-a autoprezentat ca 
fiind încă din prima tinereţe „mâna dreaptă” a lui 
Lenin. În fiecare sferă de activitate, el ar fi fost 
liderul, principalul organizator, pildă pentru ceilalţi 
tovarăşi ş.a.m.d. (în răspunsurile la un chestionar de 
partid, a pretins cà fusese exmatriculat din 
seminarul teologic din pricina activităţilor sale 
revoluţionare, când, de fapt, după cum am menţionat 
deja, motivul exmatriculării a fost neprezentarea la 
un examen.) Potrivit acestei versiuni fanteziste, el ar 
fi fost cel mai apropiat confident şi sprijinitor al lui 
Lenin încă din momentul înfiinţării partidului; 
embrionara mişcare socialistă din Caucaz s-ar fi 
maturizat sub măiastră lui conducere; mai târziu, 
întregul partid Lar fi recunoscut fără rezerve drept 
succesorul îndrituit şi firesc al lui Lenin etc. El ar fi 
fost creierul Revoluției, arhitectul victoriei în 
Războiul Civil, organizatorul statului sovietic. În 
hagiografia compusa de Beria, anul 1912 era scos în 
evidenţă ca un punct de cotitură în istoria partidului 
din Rusia şi, implicit, în istoria omenirii, prin faptul 
că Stalin a devenit atunci membru al Comitetului 
Central. 

Pe de altă parte, Troțki si multi alti comunişti care 
aveau motive să-l urască pe Stalin au căutat în fel şi 
chip să minimalizeze rolul acestuia în istoria 
bolşevismului şi să-l prezinte ca pe un aparatcik de 
mâna a doua care, printr-un amestec de viclenie si 
noroc, a reuşit în timp să urce pe un piedestal de pe 
care s-a dovedit cu neputinţă de clintit. 

Niciuna dintre aceste versiuni nu poate fi 
acceptată ca exprimând adevărul. Neindoielnic că, 
înainte de 1905, Stalin a fost o obscură figură locală 


şi că, până şi în preajma sa, erau alţii mai apreciaţi şi 
cu un rol mai important decât al său. Totuşi, în 1912 
el a reuşit să se propulseze în grupul celor şapte 
membri ai conducerii de vârf bolşevice, iar în ultimii 
ani ai lui Lenin - deşi nu era la fel de cunoscut ca 
Troțki, Zi no vi ev sau Kamenev şi, cu siguranţă, nu 
era considerat de nimeni succesorul „firesc” al lui 
Lenin - a făcut parte din micul grup aflat la cârma 
partidului şi a Rusiei; în momentul morţii lui Lenin, 
deţinea, practic, chiar dacă nu şi în teorie, mai multă 
putere decât oricine altcineva în ţară. 

Din documente disponibile, acum ştim că, încă 
dinainte de Revoluţie, camarazii lui Stalin 
observaseră la el trăsături care aveau să-l 
transforme mai târziu într-un despot patologic. Unele 
au fost menţionate în Testamentul lui Lenin: 
brutalitatea, lipsa de loialitate, samavolnicia, invidia, 
intoleranta fata de opoziţie, atitudinea tiranică fată 
de subalterni. înainte de a fi izbutit să 
mature toată „vechea gardă” bolşevică, nimeni din 
partid nu l-ar fi luat în serios ca filosof şi teoretician; 
din acest punct de vedere, era surclasat nu doar de 
Troțki şi Buharin, ci si de o mulţime de. Pd 4 
alti ideologi ai partidului. Toată lumea ştia că 
articolele, broşurile şi cuvântările sale nu cuprindeau 
nimic original şi nici măcar nu schitau vreo pretenţie 
de originalitate; el nu era un „teoretician marxist”, ci 
un propagandist de partid cum mai erau cu sutele. 
Mai târziu, fireşte, în delirul „cultului personalităţii”, 
orice bucăţică de hârtie mâzgălită de el cine stie 
când a devenit o contribuţie nepieritoare la tezaurul 
marxism-leninismului; este însă cât se poate de clar 
că toată reputaţia sa de teoretician nu era decât o 
componentă a ritualului impus, fiind apoi îngropată 
în uitare curând după moartea sa. Dacă scrierile sale 
ideologice ar fi fost ale unui personaj lipsit de 
însemnătate politică, ele n-ar fi meritat nici măcar a 
fi menţionate într-o istorie a marxismului. Cum însă 
în anii în care a deţinut puterea nici nu putea fi 
vorba de vreo variantă de marxism alta decât a sa şi 
cum marxismul din acea perioadă nici nu prea are 
cum să fie definit altfel decât în relaţie cu autoritatea 
lui, este nu doar adevărat, ci aproape tautologic, cà 


timp de un sfert de secol el a fost cel mai mare 
teoretician marxist. 

Orice s-ar spune, Stalin poseda o seamă de calităţi 
utile partidului, iar ascensiunea sa spre vârful puterii 
şi eliminarea rivalilor sài nu pot fi puse exclusiv pe 
seama întâmplării. El era un militant neobosit, 
perspicace şi eficient. Când era vorba de chestiuni 
practice, stia să lase deoparte  consideratiile 
doctrinale şi să discearnă clar importanţa relativă a 
problemelor. Nu s-a lăsat niciodată cuprins de panică 
(exceptând, poate, primele zile ale invaziei hitleriste) 
şi nici ametit de succese. Era adeptul distingerii 
puterii reale de cea aparentă. Era un orator 
mediocru şi un scriitor anost, dar avea darul de a 
exprima ceea ce avea de spus în cuvinte simple, pe 
înţelesul membrilor de rând ai partidului, iar 
deprinderea pedantă de a repeta şi de a numerota 
punctele de interes dădea expunerilor sale o 
aparenţă de forţă şi claritate. Pe subalterni îi ţinea la 
respect, dar avea şi priceperea de a se folosi de ei. 
Ştia să-şi adapteze stilul în funcţie de interlocutori - 
membri de partid, jurnalişti străini sau oameni de 
stat occidentali - şi putea juca, după cum îi era voia, 
rolul de strateg, de luptător neînfricat pentru cauza 
proletară sau de „tătuc” înţelept al ţării. Avea o 
dibăcie rar întâlnită în a face ca toate succesele să-i 
fie atribuite lui, iar toate eşecurile, altora. Sistemul 
la a cărui edificare a contribuit l-a ajutat să devină 
tiran, dar trebuie spus că şi el, personal, a lucrat 
îndelung şi tenace pentru a obţine acest rezultat. 

Lenin pretuia, fără îndoială, eficienţa şi puterea 
organizatorică ale lui Stalin. Acesta, deşi ocazional s- 
a aflat în dezacord cu el, i-a stat întotdeauna alături 
în momentele de criză. Spre deosebire de 
majoritatea  fruntaşilor bolşevici, nu avea defel 
înclinații 
„intelectualiste”, nesuferite lui Lenin. Era o fire 
pragmatică şi nu pregeta să-şi asume sarcini grele şi 
ingrate. Astfel încât, deşi, într- o tardivă clipă de 
luciditate, Lenin şi-a dat seama ce om periculos 
adusese la vârful puterii, există un dram de adevăr şi 
în replica dată într-un rând de Stalin adversarilor săi 
atunci când aceştia au decis, până la urmă, să scoată 


la lumină din arhive Testamentul lui Lenin şi să-l 
invoce împotriva lui. Da, le-a spus Stalin, Lenin mă 
acuză de brutalitate şi fapt e că ştiu să fiu brutal 
când este în joc revoluţia, dar oare a spus Lenin 
vreodată cà am urmat o linie greşită? La care 
opozantii lui n-au avut ce să-i răspundă. 

Nu există niciun motiv de a ne îndoi că Stalin a fost 
alegerea personală a lui Lenin pentru funcţia de 
secretar general al partidului, în aprilie 1922, şi nu 
sunt dovezi că vreunul dintre ceilalţi lideri ar fi 
obiectat împotriva acestei numiri. Este perfect 
adevărat, după cum avea să scrie mai târziu Troțki, 
că nimeni nu a considerat că înfiinţarea acestei 
funcţii şi desemnarea lui Stalin ca 


ocupant al ei însemnau că el va fi moştenitorul lui 
Lenin sau că deţinătorul funcţiei de secretar general 
va fi, în practică, conducătorul suprem al partidului 
şi statului sovietic. Pe atunci, toate deciziile 
importante erau încă adoptate de către Biroul Politic 
sau de câtre Comitetul Central, care guvernau ţara 
prin intermediul Consiliului Comisarilor Poporului. 
Nou creata funcţie nu reprezenta cea mai înaltă 
poziţie în ierarhia de partid; de altfel, o atare poziţie 
nici nu exista. Funcţia secretarului general era de a 
superviza activitatea curentă a birocraţiei de partid, 
de a asigura coordonarea înăuntrul aparatului, de a 
controla numirile importante etc. Retrospectiv este 
lesne de înţeles că, odată nimicite toate celelalte 
forme de viaţă politică şi odată ce partidul a ramas 
singura forţă organizată din ţară, individul în mâinile 
căruia a încăput aparatul de partid nu putea să nu 
devină atotputernic. Ceea ce s-a şi întâmplat de fapt, 
dar, în acel moment, nimeni nu a putut anticipa o 
atare evoluţie; statul sovietic era fără precedent în 
istorie şi nu-i de mirare că actorii de pe scena 
politică nu puteau cunoaşte deznodământul piesei pe 
care o jucau. Folosindu-şi funcţia de secretar 
general, Stalin a izbutit să plaseze oameni devotați 
lui în majoritatea posturilor de partid locale, ba chiar 
şi în cele centrale, exceptându-le doar pe cele mai 
înalte, iar puterea lui era amplificată de prerogativa 
pe care o avea: de organizare a congreselor şi 
conferinţelor. A fost vorba, fireşte, de un proces 


gradual; în primii ani au mai existat dispute 
intrapartinice si formări de grupuri rivale şi de 
platforme de opoziţie, dar cu timpul acestea au 
devenit tot mai rare şi îndeobşte limitate la cercul 
celor câţiva din vârful piramidei. 

După cum am văzut, în timpul vieţii lui Lenin au 
existat grupuri de opoziţie înăuntrul partidului 
reflectând nemulţumirea unor comunişti faţă de 
metodele de guvernare tot mai despotice şi mai 
birocratice. „Opoziția muncitorească”, avându-i 
drept cei mai de seamă exponenti pe Aleksandr 
Şliapnikov şi Aleksandra  Kollontay, preconiza 
„dictatura proletariatului” in sens literal, adică 
exercitarea efectivă a puterii de către întreaga clasă 
muncitoare, si nu numai de câtre partid. Ei nu 
pledau nicidecum pentru revenirea la un stat 
democratic, dar le plăcea să-şi închipuie că sistemul 
sovietic putea păstra formele de viaţă democratice 
pentru o minoritate privilegiată, adică pentru 
proletariat, după ce aceste forme vor fi fost abolite 
pentru majoritatea populaţiei, în special pentru 
tarani şi intelectuali. Alte grupuri opozitioniste voiau 
să restabilească democraţia înăuntrul partidului, 
deşi nu şi în afara lui; ele protestau la adresa puterii 
crescânde a birocraţiei, a sistemului de numire în 
toate posturile şi a reducerii discuţiilor intrapartinice 
şi a alegerilor după un ritual găunos. 

Genurile acestea de critică utopică au anticipat 
într-o anumită măsură tendinţele „critice” care 
aveau să se facă simţite înăuntrul sistemului 
comunist după moartea lui Stalin: cererea de a se 
respecta democraţia înăuntrul partidului, deşi nu şi 
în afara lui, sau ca puterea să fie exercitată de 
întregul proletariat sau de către consiliile 
muncitoreşti, deşi, fireşte, nu şi de restul societății. 
Pe lângă aceste idei, însă, în anii de început s-a ivit şi 
o nouă versiune de comunism, care, într-un anumit 
sens, a prefigurat maoismul, reflectând, la fel ca 
acesta, interesele popoarelor asiatice de tarani. 
Autorul acestei tendinţe a fost Mir Sayit Sultan- 
Galiev, başchir de naţionalitate, iar de profesie, 
învăţător. El a devenit bolşevic curând după 
Revoluţia din Octombrie şi a fost unul dintre puţinii 


intelectuali din partea musulmana a Uniunii 
Sovietice care au dobândit de timpuriu 
recunoaşterea ca expert în problematica popoarelor 
din Asia Centrală. Convingerea sa era însă că 
sistemul sovietic nu a rezolvat problemele 
musulmanilor, ci n-a făcut decât să-i supună pe 
aceştia unei alte forme de asuprire. Proletariatul 
urban care-şi asumase o putere dictatorială în Rusia 
era nu mai puţin european decât burghezia şi la fel 
de strain de popoarele musulmane. Conflictul 
fundamental al epocii nu era cel dintre proletariatul 
şi burghezia din ţările dezvoltate, ci dintre popoarele 
coloniale sau  semicoloniale şi întreaga lume 
industrializată. Puterea sovietică din Rusia nu numai 
că nu putea face nimic pentru eliberarea acestor 
popoare, ci a început din prima clipă să le 
asuprească şi să practice o politică imperialistă sub 
stindard roşu. Popoarele coloniale trebuie să se 
unească împotriva hegemoniei Europei ca întreg, să- 
şi creeze partide proprii si o Internaţională 
independentă de cea bolşevică, partide care să lupte 
atât împotriva colonizatorilor occidentali, cât şi 
împotriva comuniştilor ruşi. Aceste partide trebuiau 
să combine ideologia anticolonială cu tradiţia 
islamică si să creeze sisteme unipartinice şi 
organizaţii statale sprijinite pe forţa armată. În 
conformitate cu acest program, Sultan-Galiev a 
încercat să formeze un partid musulman separat de 
cel rus şi chiar si un stat tatar-baschir independent. 
Mişcarea sa a fost curând suprimată dat fiind cà se 
afla în conflict cu ideologia lui Lenin şi cu interesele 
partidului bolşevic şi ale statului sovietic. Sultan- 
Galiev a fost exclus din partid în 1923 şi întemnițat 
ca agent al spionajului străin. Era poate prima ocazie 
în care această acuzaţie, care mai apoi avea să 
devină una de rutină în astfel de cazuri, a fost 
formulată împotriva unui proeminent membru de 
partid. Peste mulţi ani, el a fost executat în timpul 
marilor epurări, iar cauza sa a fost curând uitată. 
într-o cuvântare rostită în iunie 1923, Stalin spunea 
despre el că a fost arestat mai puţin din pricina 
vederilor lui panislamice şi panturcice şi mai mult 
pentru că a conspirat împotriva partidului cu rebelii 


basmaci din Turkestan. Episodul merită reamintit 
datorită asemănării izbitoare dintre ideile lui Sultan- 
Galiev şi doctrina de mai târziu a lui Mao sau unele 
ideologii de tip „socialist musulman”. 

Cât priveşte grupurile de opoziţie care preconizau 
democraţia pentru partid sau pentru proletariat, ele 
au fost zdrobite prompt şi unanim de lideri ca Lenin, 
Troțki, Stalin, Zinoviev şi Kamenev. Interzicerea 
grupurilor factioniste şi dreptul Comitetului Central 
de a-i exclude din partid pe cei ce li se alătură au 
fost votate la Congresul al X-lea din 1921. Era într- 
adevăr limpede cà, aşa cum arătau apărătorii unităţii 
partidului, in condiţiile sistemului  unipartinic 
grupurile separate ar deveni în mod necesar 
purtătoarele de cuvânt ale tuturor acelor forte 
sociale care, în condiţiile de altădată, ar fi format 
partide proprii, încât, dacă s-ar permite să existe 
„facţiuni”, ar exista virtualmente un sistem 
pluripartid. De unde concluzia inevitabilà cà un 
partid care guvernează despotic trebuie să fie el 
însuşi guvernat în mod despotic şi că, după nimicirea 
instituţiilor democratice dintr-o societate, era lipsit 
de sens ca astfel de instituţii să fie păstrate înăuntrul 
partidului şi cu atât mai puţin ca o favoare acordată 
întregii clase muncitoare. 

Cu toate acestea, procesul de prefacere a 
partidului într-un instrument pasiv în mâinile 
birocraţiei a durat mai mult decât distrugerea 
instituţiilor democratice din stat şi nu s-a încheiat 
decât spre sfârşitul deceniului al treilea. în 1922- 
1923 au existat puternice curente de răzvrătire 
împotriva tiraniei crescânde din sânul partidului, iar 
în reprimarea lor nimeni nu s-a dovedit mai priceput 
ca Stalin. După ce a izbutit să preia controlul asupra 
informaţiei care venea la Lenin, care, de acum, era 
bolnav şi infirm, Stalin a condus partidul cu ajutorul 
lui Zinoviev şi Kamenev, excluzându-l în mod 
sistematic de la putere pe Troțki. Acesta din urmă a 
ajuns de timpuriu într-o poziţie perdantă în ciuda 
iscusintei sale oratorice şi a prestigiului de arhitect 
al victoriei în Războiul Civil. El n-a îndrăznit să 
apeleze la opinia din afara partidului, deoarece astfel 
ar fi contravenit principiilor puterii sovietice. Şi s-a 


vădit că împotriva lui a putut fi uşor mobilizată 
birocraţia de partid, care era singura forţă activă din 
viata politică. Trotki se alăturase bolşevicilor într-o 
fază târzie şi suscita neîncredere printre veteranii 
partidului, cărora le displăceau excesul său de 
retorică şi purtările lui înfumurate, arogante. Stalin, 
Zinoviev şi Kamenev au exploatat cu dibăcie toate 
punctele slabe ale lui Troțki: trecutul sau mensevic, 
dorinţa lui aprigă de militarizare a muncii (o politică 
pe care Stalin n-a formulat-o niciodată în termeni 
atât de despotici), criticile sale la adresa NEP, 
vechile sale certuri cu Lenin şi acuzaţiile ticluite mai 
demult de acesta împotriva lui. În calitate de comisar 
pentru forţele armate şi de membru al Biroului 
Politic, el părea încă puternic, dar în 1923 ajunsese 
izolat si neputincios. Toate tergiversările lui de 
odinioară erau acum întoarse împotriva lui. Când a 
ajuns să-şi dea seama în ce situaţie se află, a atacat 
birocratizarea partidului şi înăbuşirea democraţiei 
interne de partid; asemenea tuturor liderilor 
comunişti detronati, a devenit democrat de îndată ce 
a fost înlăturat de la putere. Lui Stalin şi Zinoviev le- 
a venit însă uşor să arate nu numai că sentimentele 
democratice ale lui Trotki şi indignarea sa fată de 
birocraţia de partid erau de dată recentă, ci şi cà el 
însuşi, când se aflase la putere, fusese un autocrat 
mai crâncen ca oricare altul: sustinuse si initiase tot 
felul de  másuri pentru protejarea  „unităţii” 
partidului, voise - contrar liniei politice a lui Lenin - 
sa pună sindicatele sub controlul statului si să 
supună întreaga economie puterii coercitive a poliţiei 
şi aşa mai departe. Mai târziu, Trotki avea să 
pretindă că politica susţinută de el, de interzicere a 
„fracţiunilor”, ar fi urmat sa fie o măsură 
excepţională, şi nu un principiu permanent. Nu 
există însă nicio dovadă că lucrurile ar fi stat aşa şi 
nimic ce ţine de însăşi linia politică nu sugerează că 
s-a gândit doar la o măsură temporară. Ar mai fi de 
observat că 

Zinoviev a fost mai zelos în condamnarea lui Troțki 
decât Stalin - la un moment dat a fost chiar în 
favoarea arestării lui - şi, astfel, i-a furnizat lui Stalin 
o muniţie utilă pentru mai târziu, când cei doi lideri 


aveau să încerce, tardiv şi disperat, să-şi unească 
forţele împotriva rivalului lor triumfător. 


4. Socialismul într-o singură ţară 


Doctrina „socialismului într-o singură ţară”, 
formulată spre sfârşitul anului 1924 împotriva ideii 
trotkiste a „revoluţiei permanente", a fost multă 
vreme considerată o contribuţie majoră a lui Stalin la 
teoria marxista, cu corolarul cà trotkismul ar fi 
constituit un corp dogmatic rival coerent, punct de 
vedere pe care, după toate aparentele, a ajuns să-l 
împărtăşească şi Troțki însuşi. De fapt, însă, între cei 
doi nu a existat o opoziţie politică fundamentală, cu 
atât mai puţin vreun dezacord teoretic. 

După cum am văzut, conducătorii insurecției din 
octombrie credeau că procesul revoluţionar avea să 
se propage curând în principalele ţări europene şi că 
Revoluţia Rusă nu putea spera la o reuşită 
permanentă decât în chip de preludiu al unei 
revoluţii mondiale. În acele zile de început, niciunul 
dintre liderii bolşevici nu a împărtăşit sau exprimat 
vreun alt punct de vedere, iar unele dintre 
formulările lui Lenin pe această temă erau atât de 
echivoce, încât, mai târziu, Stalin le-a şi eliminat din 
operele lui. După ce însă speranţele într-o revoluţie 
mondială s-au anemiat, iar comuniştii au eşuat în 
eforturile lor disperate de a declanşa o insurecție în 
Europa, ei au căzut de acord cà sarcina care le 
stătea imediat în faţă era construirea societăţii 
socialiste, deşi niciunul dintre ei nu ştia în ce anume 
consta aceasta. Două principii de bază continuau a fi 
acceptate: că în Rusia începuse un proces care, 
potrivit legilor istoriei, va cuprinde finalmente, cu 
necesitate, întreaga lume şi că, atât timp cât 
declanşarea revoluţiei în Occident întârzia, ruşii 
trebuiau să purceadă la transformarea socialistă a 
propriei lor ţări. întrebarea dacă, în fapt, socialismul 
putea fi construit o dată pentru totdeauna nici nu era 
examinată cu seriozitate, deoarece de răspunsul dat 
la ea nu depindeau niciun fel de consecinţe practice. 
Când Lenin şi-a dat seama, după Războiul Civil, că 
nu poti face să crească grâul emițând decrete şi nici 


chiar împuşcând ţărani şi când, în consecinţă, a 
instituit NEP, el era cu siguranţă preocupat de 
„construirea socialismului” şi era interesat mai mult 
de organizarea internă a statului decât de atátarea 
revoluţiei peste hotare. 


Atunci când, în primăvara anului 1924, Stalin şi-a 
publicat articolul Bazele leninismului prima sa 
încercare de a codifica într- o manieră proprie 
doctrina lui Lenin, el s-a mărginit să reitereze nişte 
lucruri îndeobşte acceptate şi să-l atace pe Troțki că 
„subestimează” rolul revoluționar al ţărănimii 
preconizând ca revoluţia să îmbrace din capul locului 
forma dominaţiei unei singure clase, a 
proletariatului.  Leninismul, argumenta el, este 
marxismul epocii imperialiste şi al revoluţiei 
proletare; Rusia devenise locul de naştere al 
leninismului deoarece era coaptă pentru revoluţie 
datorită relativei sale înapoieri şi multiplelor forme 
de opresiune de care suferea; iar Lenin prevăzuse 
transformarea revoluției burgheze în revoluție 
socialistă. însă, sublinia Stalin, proletariatul unei 
singure ţări nu putea obţine victoria finală. În 
toamna aceluiaşi an, Troțki a publicat o culegere de 
scrieri proprii datând din 1917, cu o prefață menită 
să demonstreze că el era singurul om de stat fidel 
principiilor leniniste si să-i discrediteze pe 
conducătorii de atunci, îndeosebi pe Zinoviev şi 
Kamenev, pentru cà manifestaseră o atitudine 
ezitantă şi chiar ostilă fata de planul insurectional al 
lui Lenin. El ataca, de asemenea, Cominternul, al 
cărui şef era pe atunci Zinoviev, pentru înfrângerea 
insurecției din Germania şi pentru că n-a ştiut să 
exploateze situaţia revoluţionară. Critica formulată 
de Trotki a primit o replica colectiva din partea lui 
Stalin, Zinoviev, Kamenev, Buharin, Rikov, Krupskaia 
si a altor cátorva, in care era blamat pentru anumite 
erori şi înfrângeri din trecut, era acuzat de arogantă 
şi de certuri cu Lenin şi erau minimalizate serviciile 
aduse de el revoluţiei. 

Acesta e momentul în care Stalin a confecţionat 
pretinsa doctrina a ,trotkismului". Ideea „revoluţiei 
permanente”, formulată de Troțki înainte de 1917, 


presupunea că Revoluţia Rusă avea să treacă iară 
alte stadii intermediare în etapa socialistă, dar că 
soarta ei avea să depindă de revoluţia mondială care 
avea să izbucnească tot ca urmare a ei; mai mult, 
într-o ţară cu o imensă majoritate ţărănească, clasa 
muncitoare ar fi nimicită politic dacă nu ar fi 
sprijinită de proletariatul international, a cărui 
victorie era singura în măsură să o consolideze pe 
cea a muncitorilor ruşi. Cum între timp problema 
„transformării revoluției burgheze în revoluție 
socialistă” nu mai era la ordinea zilei, Stalin înfăţişă 
trotkismul ca pe o teorie care afirma că socialismul 
nu putea fi definitiv construit într-o singură ţară, 
sugerând astfel cititorilor că adevărata intenţie a lui 
Troțki era restaurarea capitalismului in Rusia. în 
toamna anului 1924, Stalin declara că trotkismul se 
sprijină pe trei principii. Primul, nerecunoaşterea 
clasei celor mai 

saraci ţărani drept aliată a proletariatului; al doilea, 
acceptarea coexistentei paşnice între revoluționari si 
oportunişti; al treilea, defaimarea conducătorilor 
bolşevici. Ulterior, a fost declarată drept ingredient 
esenţial al trotkismului teza că, deşi construcţia 
socialismului putea fi demarată într-o singură ţară, 
ea nu putea fi dusă la bun sfârsit în aceste condiţii. 
în Problemele leninismului 


(1926), Stalin a criticat propria sa teorie din 
primăvara anului 1924, spunând că trebuie făcută 
distincţia între posibilitatea construirii până la capăt 
a socialismului într-o singură ţară şi posibilitatea 
apărării până la capăt a acesteia împotriva 
intervenţiei capitaliste. În condiţiile încercuirii 
capitaliste, nu putea să existe o garanţie absolută 
împotriva intervenţiei, dar o societate pe deplin 
socialistă putea fi totuşi construită. 

Miza controversei în jurul întrebării dacă era 
posibilă construirea definitivă a socialismului într-o 
singură ţară a constituit-o, după cum observă I. 
Deutscher în biografia pe care i-a consacrat-o lui 
Stalin, dorinţa acestuia de a transforma mentalitatea 
militantilor partidului. Proclamând autosuficienţa 
Revoluţiei Ruse, el era preocupat mai puţin de teorie 
decât de contracararea demoralizării generate de 


eşecul comunismului mondial. Voia să-i asigure pe 
membrii de partid că nu trebuiau să se neliniştească 
din pricina sprijinului incert al „proletariatului 
mondial”, deoarece propriul lor succes nu depindea 
de acest sprijin; într-un cuvânt, voia să creeze o 
atmosferă de optimism fără a abandona, fireşte, 
principiul consacrat că Revoluţia Rusă era preludiul 
celei mondiale. 

Poate că, dacă Troțki ar fi fost responsabil de 
politica externă sovietică şi de Comintern în anii '20, 
el s-ar fi lansat într-un mod mai hotărât decât Stalin 
în organizarea de insurectii comuniste peste hotare, 
dar nu sunt temeiuri de a crede că ar fi avut succes. 
Fireşte că el se folosea de orice înfrângere a 
comuniştilor, indiferent de unde, spre a-l acuza pe 
Stalin de nesocotirea cauzei revoluţionare. încă nu 
este câtuşi de puţin clar ce anume ar fi putut face 
Stalin dacă ar fi fost animat de zelul internationalist 
a cărui lipsă îi era reproşată de Troțki. Rusia nu 
dispunea de mijloacele necesare de a asigura 
victoria comuniştilor germani în 1923 sau a celor 
chinezi în 1926. Acuzatia de mai târziu a lui Troțki, 
potrivit căreia Cominternul a lăsat să-i scape 
oportunităţi revoluţionare din pricina doctrinei 
staliniene a socialismului într- o singură ţară, este 
total lipsită de substanţă. 

Nu a fost vorba de două teorii „esențialmente 
opuse”, una susţinând, iar cealaltă negând 
posibilitatea construirii socialismului într-o singură 
ţară. în teorie, toată lumea accepta 
necesitatea sprijinirii revoluţiei mondiale, precum şi 


necesitatea construirii societăţii socialiste în Rusia. 
intre Stalin şi Troțki exista , " 


o oarecare deosebire doar în privinţa energiei care 
trebuia alocată uneia sau celeilalte dintre cele două 
sarcini, iar fiecare dintre ei a contribuit la a exacerba 
semnificaţia acestor deosebiri şi a crea aparenţa unei 
antiteze teoretice. 

Si mai puţin credibilă este asertiunea frecvent 
făcută de trotkisti cà democraţia internă de partid ar 
fi tinut de esenţa sistemului lor. Atacurile lui Troțki 
la adresa conducerii birocratice din partid au 
început, după cum am văzut, după ce el însuşi s-a 
văzut efectiv deposedat de puterea asupra aparatului 


de partid; cât timp s-a aflat la putere, el a fost unul 
dintre cei mai autocratici exponenti ai birocraţiei si 
ai controlului militar şi polițienesc asupra întregului 
sistem politic şi economic. „Birocratizarea” împotriva 
căreia şi-a lansat mai apoi atacurile a fost rezultatul 
inevitabil al distrugerii tuturor instituțiilor 
democratice din stat, proces în care Trotki însuşi s-a 
angajat cu un zel neegalat şi pe care niciodată după 
aceea nu l-a repudiat. 


5. Buharin şi ideologia NEP. 
Controversa economică din anii '20 


Controversa în jurul politicii economice sovietice din 
anii '20 a fost mult mai autentică decât cea prilejuită 
de problema „socialismului într-o singură ţară”, care 
a fost mai degrabă un travesti al dezbinării decât o 
cheie pentru rezolvarea vreunei probleme practice 
sau teoretice. Dar nici chiar faimoasa dezbatere 
privitoare la industrializare nu merită a fi prezentată 
ca o ciocnire între două principii opuse. Toată lumea 
era de acord că Rusia trebuia industrializată; 
dezacorduri existau doar cu privire la viteza cu care 
procesul urma să aibă loc şi la problema conexă a 
sorții pe care, în aceste condiţii, aveau s-o aibă 
agricultura sovietică şi relaţiile guvernantilor cu 
țărănimea. Aceste lucuri, însă, erau de o însemnătate 
practică fundamentală, iar punctele de vedere 
diferite asupra lor duceau la decizii politice diferite 
de mare însemnătate pentru întreaga ţară. 

Buharin, principalul ideolog al NEP (politică 
iniţiată în 1921), se bucura de multă trecere în 
cercurile de partid şi era considerat un teoretician 
de mare clasă. După înlăturarea lui Zinoviev şi 
Kamenev în 1927, el a devenit cel mai important om 
din partid după Stalin. 

Nikolai Ivanovici Buharin (născut în 1888, mort la 
13 sau 14 martie 1938) facea parte din generaţia 
intrată în mişcarea socialistă în timpul şi imediat 
după Revoluţia din 1905. Născut şi crescut la 
Moscova, într-o familie de intelectuali (părinţii săi 
erau institutori), a aderat la un grup socialist pe 
când era încă la şcoală şi a optat pentru bolşevism 


chiar de la începutul carierei sale politice. În partid a 
intrat la vârsta de doar optsprezece ani, la sfârşitul 
anului 1906, desfăşurând activităţi de propagandă în 
Moscova. În 1907, s-a înscris la universitate pentru a 
face studii economice, dar cea mai mare parte a 
timpului o dedica politicii, încât nu a mai apucat să-şi 
încheie vreodată studiile. În 1908 se afla deja în 
fruntea micii organizaţii bolşevice din Moscova. 
Arestat în toamna anului 1910, a fost condamnat la 
deportare, dar a evadat, după care şi-a petrecut 
următorii şase ani ca emigrant în Germania, Austria 
şi în ţările scandinave, timp în care scrierile sale i-au 
adus reputaţia de teoretician bolşevic expert în 
chestiuni de economie politică. În 1914 a terminat 
lucrarea intitulată Economia clasei de rentieri: teoria 
despre valoare şi profit a Școlii Austriece, aceasta 
fiind publicată în întregime la Moscova în 1919, iar 
în varianta englezească, The Economic Theory of the 
Leisure Class, a apărut în 1927. Cartea este o 
apărare a doctrinei marxiene şi un atac împotriva 
teoriei marginaliste a valorii, îndeosebi a celei 
dezvoltate de Bóhm-Bawerk. După cum sugerează 
titlul, Buharin susţinea că Scoala Austriacă de teorie 
economică era o expresie ideologică a mentalitatii 
burgheziei parazite trăitoare din dividende; cât 
priveşte apărarea lui Marx, lucrarea nu adaugă nimic 
la critica mai timpurie a lui Hilferding. La izbucnirea 
războiului din 1914, a fost deportat din Viena în 
Elveţia, unde s-a îndeletnicit cu teoria economică a 
imperialismului. În această perioadă a fost implicat 
într-o controversă cu Lenin, care l-a acuzat de erori 
„luxemburghiste” in problema naţională si în cea 
ţărănească. Buharin susţinea, în lumina schemei 
marxiste clasice, cà problema naţională devenea din 
ce în ce mai puţin importantă şi că puritatea 
politicilor de clasă socialiste nu trebuia întinată cu 
doctrina  autodeterminarii naționale, care era 
deopotrivă utopică şi contrară marxismului. În mod 
similar, el dezaproba apelul partidului la sprijinul 
ţărănimii în politica sa revoluţionară dat fiind că, 
potrivit marxismului, clasa ţăranilor mici era oricum 
sortită dispariţiei şi era, din punct de vedere istoric, 
o clasă reacționară. (Mai târziu, însă, Buharin avea 


să fie în principal un exponent al „devierii” opuse.) 

În Elveţia şi mai apoi în Suedia, Buharin a scris 
lucrarea  Imperialismul si economia mondiala, 
publicată pentru prima dată integral la Petrograd în 
1918; Lenin o văzuse în manuscris şi o folosise liber 
în lucrarea sa: Imperialismul, stadiul cel mai înalt ai 
capitalismului. Buharin însuşi s-a folosit în mare 
măsură de analiza lui Hilferding, subliniind însă 
totodată că, pe măsura dezvoltării capitalismului, 
creşte în importanţă rolul statului, ducând la o nouă 
formă socială, cea a capitalismului de stat, adică la o 
economie planificată centralizat şi reglementată la 
scară națională. Aceasta însemna extinderea 
controlului exercitat de stat asupra unor sectoare tot 
mai largi ale societății civile şi intensificarea înrobirii 
umane. Molohul statal era capabil să funcţioneze 
fără crize interne, însă doar cu preţul subordonării 
tot mai multor aspecte ale vieţii private. Buharin era 
însă în dezacord cu anticipările lui Kautsky şi 
Hilferding privind o fază „ultraimperialistă”, în care 
necesitatea războiului va dispărea în urma 
organizării centralizate a economiei mondiale; 
capitalismul de stat, credea el, era realizabil la scară 
naţională, dar nu şi la scară 


planetară. În consecinţă, concurenţa, anarhia şi 
crizele vor continua, îmbrăcând însă tot mai mult 
forme internationale. Mai decurgea, de asemenea - 
si aici Buharin era de acord cu Lenin, desi din ratiuni 
usor diferite cà, de acum, cauza revolutiei proletare 
trebuia privită în contextul situaţiei internationale. 
Ceva mai târziu, Lenin avea să-l critice pe tânărul 
Buharin pentru teza „semianarhistă” cà după 
revoluţie proletariatul nu va mai avea nevoie de o 
putere de stat, idee utopică foarte asemănătoare 
celei expuse în 1917 de Lenin în Statul si revoluția. 
Spre sfârşitul anului 1916, Buharin a plecat în 
Statele Unite, unde a purtat discuţii cu Troțki şi s-a 
străduit să convingă stânga americană de justetea 
poziţiei bolşevice în problema războiului şi păcii. 
Revenind în Rusia după Revoluţia din Februarie, şi-a 
ocupat curând locul în conducerea partidului şi a 
susţinut fără rezerve Tezele din aprilie ale lui Lenin. 
În cursul lunilor decisive de dinainte de octombrie, a 


activat în principal la Moscova, ca organizator şi 
propagandist. Curând după revoluţie, a devenit 
redactor-şef al Pravdei, poziţie pe care a deținut-o 
până în 1929. împărtăşind punctul de vedere curent 
că Revoluția Rusă depindea de posibilitatea 
propagării flăcării revoluţionare spre Occident, s-a 
împotrivit politicii lui Lenin de încheiere a păcii 
separate cu Germania. în cursul primelor luni 
dramatice din 1918a fost unul dintre liderii 
„comuniştilor de stânga” care preconizau 
continuarea războiului revoluționar în pofida 
evaluării lucide de câtre Lenin a stării tehnice şi 
morale a armatei. în schimb, odată încheiată pacea, 
l-a sprijinit pe Lenin în toate problemele economice 
şi administrative importante. Nu s-a alăturat 
protestului opoziţiei de stânga împotriva folosirii de 
specialişti şi experţi „burghezi” în industrie pe bază 
de competenţă profesională si de disciplină 
tradiţională. 

în perioada Comunismului de Război (termen, după 
cum am văzut, derutant), Buharin a fost principalul 
susţinător teoretic al unei politici economice bazate 
pe constrângere, rechizitii şi speranţa că nou creatul 
stat ar putea-o scoate cumva la capat farà piaţă si 
sistem monetar şi ar putea organiza producţia 
socialistă cât ai bate din palme. în anii de dinainte de 
NEP, pe lângă lucrarea sa, Materialismul istoric, 
despre care vom vorbi puţin mai departe, el a 
publicat două cărţi în care era expusă politica 
economică a partidului: Economia perioadei de 
tranziţie (1920) şi, împreună cu E. Preobrajenski, 
ABC-ul comunismului (1919, tradusă în engleză în 
1920). Aceste două lucrări s-au bucurat de statutul 
de expunere semioficială a politicii bolşevice din 
acea perioadă. Aici, Buharin, asemenea lui Lenin, nu 
doar că repudia teza sa utopică potrivit căreia statul 
ar fi urmat să dispară imediat după revoluţie, ci 
insista asupra necesităţii unei  dictaturi a 
proletariatului nu doar politice, ci şi economice. De 
asemenea, reitera viziunea sa despre evoluţia 
„capitalismului de stat” în ţările avansate. (Lenin a 
folosit acest termen cu referire la industria privată 
din Rusia socialistă, ceea ce dădea naştere unui 


malentendu verbal.) Buharin punea accent pe ideea 
de „echilibru”, oferită drept cheie pentru înţelegerea 
proceselor sociale. El argumenta că, odată ce 
sistemul de producţie capitalist şi-a pierdut 
echilibrul - după cum o învedera procesul 
revoluţionar cu inevitabilele-i urmări distructive -, 
acesta nu putea fi restabilit decât de voinţa 
organizată a noului stat. Aparatul de stat trebuia, 
aşadar, să preia toate funcţiile legate de organizarea 
socială a producţiei, schimbului si repartitiei. in 
practică, aceasta însemna „etatizarea” întregii 
activităţi economice, militarizarea muncii si un 
sistem general de rationare, într-un cuvânt, aplicarea 
constrângerii peste tot în economie. în condiţiile 
comunismului nu mai este loc pentru funcţionarea 
liberă a pieţei; legea valorii încetează să mai 
acţioneze, deopotrivă cu toate legile economice 
independente de voinţa umană. Totul este supus 
puterii planificatoare a statului, iar economia politică 
în sensul vechi al cuvântului încetează să mai existe. 
Şi, cu toate că organizarea societăţii este în chip 
esenţial bazată pe constrângere faţă de ţărani 
(rechizitii obligatorii) si de muncitori (militarizarea 
muncii), este clar că nu există exploatare a clasei 
muncitoare, dat fiind că, prin definiţie, este cu 
neputinţă ca o clasă să se exploateze pe sine. 
Buharin, asemenea lui Lenin, privea sistemul 
întemeierii vieţii economice pe teroarea de masă nu 
ca pe o necesitate trecătoare, ci ca pe un principiu 
permanent al organizării socialiste. El nu se dădea 
înapoi de la justificarea tuturor mijloacelor de 
constrângere şi considera, întocmai cum făcea şi 
Troțki în aceeaşi perioadă, că noul sistem reclama în 
esenţă militarizarea muncii, adică folosirea forţei 
militare pentru a sili întreaga populaţie să 
muncească în locurile şi condiţiile decretate în mod 
arbitrar de către stat. Într- adevăr, odată abolită 
piaţa, nu mai există vânzare liberă a muncii sau 
concurenţă între muncitori, constrângerea 
poliţienească rămânând singura modalitate de 
alocare a „resurselor umane”. Odată eliminată 
munca salariată, rămâne doar munca impusă prin 
constrângere. Cu alte cuvinte, socialismul, aşa cum 


era conceput în acea perioadă atât de Troțki, cât si 
de Buharin, este un lagăr de muncă permanent la 
scara întregii ţări. 

Troțki, ce-i drept, a avut o vreme îndoieli, in 1920, 
cu privire la eficacitatea unei economii bazate 
exclusiv pe teroare si a propus înlocuirea rechizitiei 
de cereale printr-un impozit în natura. Curând, însă, 
s-a răzgândit şi, pe durata NEP, a fost unul dintre 
principalii oponenți ai unei economii ,laxe" care 
facea substanţiale concesii ţărănimii şi îngăduia 
comerţul liber ca principal mod de schimb între oraş 
şi sat. 

Vederile lui Buharin, însă, au evoluat în direcţie 
opusă. În 1920, ideea de „economie planificată” ţinea 
de domeniul fanteziei: industria Rusiei era ruinată, 
transportul abia dacă mai exista, iar singura 
problemă presantă era cum să fie salvate oraşele de 
la inaniţie iminentă, nu cum să fie creat raiul 
comunist. Atunci când Lenin, în această situaţie 
catastrofală, a lăsat deoparte doctrina sa economică 
şi a decis pentru o lunga perioadă de coexistenţă cu 
economia taraneasca, liberul schimb de produse 
agricole si tolerarea micii industrii private, Buharin 
si-a abandonat si el pozitia de mai inainte, devenind 
un fervent avocat si ideolog al NEP, in opozitie cu 
Troțki si mai apoi cu Zinoviev, Kamenev şi 
Preobrajenski. începând din 1925, el a fost 
principalul susţinător ideologic al lui Stalin împotriva 
opoziţiei. Asmenea lui Lenin, a ajuns si el să admită 
că întregul program pe care-l expusese în Economia 
perioadei de tranziţie era o iluzie; nu avea remuşcări 
pentru milioanele de victime care plăâtiseră cu viaţa 
delirul pasager al conducătorilor. 

Argumentul lui Buharin în sprijinul revenirii la 
economia de piaţă - cu menţinerea, fireşte, a 
proprietăţii de stat asupra băncilor si a principalelor 
industrii - a fost în principal economic, dar, într-o 
anumită măsură, şi politic. De-a lungul întregii 
perioade a NEP (1921—1928), textele sale 
economice au exprimat vederile unei majorităţi 
substantiale a conducerii politice, inclusiv ale lui 
Stalin. 

Principala problemă era de a şti în ce mod poate 


influenţa statul piaţa de mărfuri prin măsuri 
economice astfel încât să atingă nivelul de 
acumulare dorit şi să dezvolte industria într-o 
situaţie în care agricultura se afla aproape în 
întregime în mâinile micilor producători. Pentru a 
obţine cantitatea necesară de cereale de la ţărani în 
condiţiile de piaţă, era necesar să li se ofere acestora 
echivalentul valoric sub formă de bunuri de 
producţie şi de consum. În starea de ruină în care se 
găsea industria, lucrul acesta era greu, dacă nu 
imposibil, însă, dacă nu era făcut, ţăranii ar fi refuzat 
să-şi vândă produsele de vreme ce n-ar fi avut ce să 
cumpere cu banii incasati. Se mai punea şi problema 
în ce fel putea „proletariatul”, adică partidul 
bolşevic, să-şi păstreze poziţia dominantă dacă 
economia de stat era la discretia ţăranilor; pe 
masura ce piata s-ar fi dezvoltat, pozitia acestora ar 
fi devenit din ce in ce mai puternică, putând ajunge 
in cele din urmă să primejduiască „dictatura 
proletariatului”. 

Preobrajenski, care, în materie de economie, era 
considerat trotkist si se afla în fruntea opoziţiei faţă 
de politica lui Stalin şi Buharin de concesii faţă de 
țărănime, argumenta în felul următor. Principala 
sarcină a statului socialist în faza sa iniţială este de a 
crea o puternică bază industrială şi de a asigura 
nivelul de acumulare necesar. Toate celelalte 
obiective economice trebuiau subordonate 
dezvoltării industriei, în particular fabricării de 
echipament industrial. Acumularea capitalistă era 
înlesnită de jefuirea coloniilor; statul socialist, 
neavând colonii, este nevoit să  înfăptuiască 
industrializarea din resurse proprii. Industria de stat 
nu poate însă crea ea singură o bază suficientă 
pentru acumulare, fiind, de aceea, nevoită să se 
alimenteze si din resursele micilor producători, 
adică, practic, ale ţărănimii. Gospodăriile private 
trebuie să fie obiectul unei colonizări interne; 
Preobrajenski admitea pe faţă că era vorba de a-l 
exploata pe ţăran scoțând maximum de plusvaloare 
din munca lui în vederea creşterii investiţiilor în 
industrie. Procesul de „colonizare” urma a se realiza 
în principal prin fixarea preţului produselor 


industriale la un nivel ridicat comparativ cu preţurile 
plătite de stat pentru produsele agricole. La aceasta 
trebuiau să se adauge alte forme de presiune 
economică asupra ţărănimii, astfel încât să se poată 
extorca un ajutor maxim pentru industrie în cel mai 
scurt timp posibil. Or, conducătorii partidului 
promovau o politică de încurajare a acumulării de 
partea micilor producători si de neglijare a 
industriei, îndeosebi a industriei grele, de dragul 
bunăstării ţăranilor. în plus, principalii beneficiari ai 
acestei politici erau chiaburii, clasa exploatatorilor 
rurali, căci, dat fiind că se făcea totul pentru 
creşterea productivităţii agricole netinánd cont de 
nevoile industriei, de puterea relativă a claselor şi de 
dictatura proletariatului, de credite şi înlesniri 
beneficiau, în mod firesc, de preferinţă acei ţărani 
care promiteau cele mai mari cantităţi de produse 
furnizate statului. Aceasta ar fi dus, inevitabil, la 
întărirea chiaburilor, care, mai întâi economic, apoi 
şi politic, ar fi început să submineze puterea 
proletariatului. între cele două politici rivale nu 
putea exista compromis. Cei care, precum guvernul 
în funcţie, doreau să satisfacă toate revendicările 
economice ale ţăranilor spre a-i determina să vândă 
cereale ar fi fost nevoiţi să ducă o politică de comerţ 
exterior corespunzătoare şi să importe bunuri de 
consum pentru ţărani în loc de mijloace de producţie 
pentru industrie. Curba întregii dezvoltări ar fi fost 
astfel distorsionată în interesul unei clase alta decât 
proletariatul, iar rezultatul ar fi fost primejduirea 
existenţei statului socialist. 

Desfăşurând O astfel de argumentare, 
Preobrajenski şi întreaga opoziţie de stânga stăruiau 
pentru colectivizarea agriculturii fără a explica însă 
clar prin ce mijloace urma ea să fie realizată. 

Troțki dezvolta argumente similare. După cum 
scria el în 1925, dacă industria de stat se dezvolta 
într-un ritm inferior celui din agricultură, 
restaurarea capitalismului era inevitabilă. 
Agricultura trebuia mecanizată şi electrificată astfel 
încât să se transforme într-o ramură a industriei de 
stat, numai în felul acesta socialismul putea epura 
economia de elemente străine şi putea lichida 


deosebirile de clasă. Toate acestea depindeau însă 
de o dezvoltare adecvată a industriei. În ultimă 
instanţă, triumful unei noi forme de societate era în 
funcţie de productivitatea muncii din respectiva 
societate: socialismul urma să învingă pentru că avea 
puterea de a realiza în scurt timp o productivitate 
mai mare decât capitalismul şi o dezvoltare mai 
eficientă a forţelor productive. Istoria socialismului 
depindea, aşadar, de industrializarea socialistă, iar 
socialismul avea de partea sa toate avantajele: 
progresele tehnice îşi puteau găsi o aplicare 
imediată şi universală, nestânjenită de obstacolele pe 
care le crea proprietatea privată. Centralizarea 
economiei elimina risipa cauzată de concurenţă; 
industria nu era la cheremul  capriciilor 
consumatorilor, iar normele la scară naţională 
asigurau un nivel ridicat de productivitate. Obiectia 
că centralizarea şi standardizarea ucideau iniţiativa 
şi însemnau o muncă mai 


monotonă nu era decât expresia  nostalgiei 
reacționare după producţia preindustrială. întreaga 
economie trebuia transformată într-un „mecanism 
unitar, uniform şi automat”, ceea ce făcea necesară o 
campanie susţinută împotriva elementelor 
capitaliste, adică împotriva micilor producători 
rurali; abandonarea acestei lupte echivala cu a 
consimti la restabilirea capitalismului. Troțki nu 
vorbea, precum  Preobrajenski, despre o „lege 
obiectivă a acumulării socialiste” si despre 
necesitatea de a preleva cât mai multă plusvaloare 
de la ţărani în vederea investiţiilor în industrie, dar 
chemarea sa la o ofensivă economică împotriva 
elementelor capitaliste însemna acelaşi lucru. 
Opoziția îl acuza pe Buharin de situare, în fond, de 
partea clasei înstărite a chiaburilor şi a „reacţiunii 
termidoriene”; politica sa, spuneau ei, ar întări 
clasele ostile socialismului şi ar spori ponderea 
elementelor capitaliste in economie. Replicând, 
Stalin, Buharin si susţinătorii lor declarau că apelul 
la ,supraindustrializare" era nerealist si că politica 
preconizată de opoziţie i-ar ridica nu doar pe 
chiaburi, ci şi țărănimea mijlocie împotriva 
regimului; s-ar încălca, astfel, sacrul canon leninist 
al „alianţei dintre proletariat şi ţărânimea săracă si 
mijlocaşă” şi s-ar periclita existenţa statului sovietic. 
Opoziția cerea întruna contracararea elementelor 
capitaliste fără a spune însă ce era de făcut dacă 
presiunea guvernamentală crescândă - fie şi numai 
cu caracter economic - ar lipsi tàáranimea de 


stimulente şi prin ce alte metode putea statul, într-o 
astfel de situaţie, sa asigure necesarul de livrări de 
produse agricole decât revenind la constrângerea 
poliţienească. 

Argumentul lui Buharin, susţinut pe atunci de 
Stalin, era că un război total al statului împotriva 
taranimii ar fi fost economices te ineficient şi 
politiceşte dezastruos, după cum o  dovedise 
îndeajuns perioada Comunismului de Război. 
Dezvoltarea economică a ţării trebuia să depindă nu 
de exploatarea maximă a ţărănimii, ci de menţinerea 
pieţei ca legătură între stat şi economia rurală şi, 
deci, între clasa muncitoare şi țărănime. Rata 
acumulării depindea de eficienţa şi rapiditatea 
circulaţiei, aceasta fiind direcţia în care trebuiau 
îndreptate eforturile. Dacă ţăranul ar fi deposedat 
prin constrângere sau mijloace economice de 
întregul lui surplus, el nu ar produce mai mult decât 
poate consuma; prin urmare, politica de 
constrângere a ţărănimii era in mod vădit potrivnică 
intereselor statului si ale proletariatului. Singura 
cale de sporire a productiei agricole era oferirea de 
stimulente materiale. Neindoielnic cà aceasta ar fi in 
folosul chiaburimii, însă, prin dezvoltarea de 
cooperative comerciale, toată țărănimea, inclusiv 
chiaburii, ar fi cuprinsă într-un sistem controlat de 
stat care ar promova creşterea economiei în 
ansamblu. 

Dezvoltarea industriei depindea de piața 
ţărănească; acumularea de către ţărani însenina 
creşterea cererii de produse industriale, astfel încât 
era în interesul întregii ţări înlesnirea acumulării de 
catre ţăranii de toate categoriile. De unde apelul din 
1925 al lui Buharin câtre tàrani: ,Imbogaátiti-va!", 
lozincă frecvent citată mai târziu ca o dovadă 
flagrantă a neortodoxiei sale. în viziunea sa, politica 
războiului declarat împotriva ţărănimii înstărite şi 
atâtarea conflictului de clasă la tară însemnau 
ruinarea nu doar a agriculturii, ci şi a întregii 
economii. Ţăranii săraci şi zilierii din agricultură 
trebuiau ajutaţi nu prin ruinarea chiaburilor, ci prin 
folosirea de câtre stat a resurselor create de aceştia, 
ceea ce însemna că trebuiau lăsaţi mai întâi să 
acumuleze. Cu timpul, cooperativele de consum şi 


desfacere aveau să ducă pe cale naturală la 
dezvoltarea de cooperative de producţie, pe când 
politica troţkistă ar fi generat dezastru atât în 
agricultură, cât şi în industrie; ea ar fi înstrăinat 
țărănimea de stat si ar fi distrus astfel dictatura 
proletariatului. În plus, ridicarea artificială a 
preţurilor bunurilor industriale la un nivel prea înalt 
în vederea exploatării satului, aşa cum preconizau 
Preobrajenski şi Piatakov, ar fi lovit nu doar în 
ţărani, ci şi în muncitori, deoarece grosul acestor 
bunuri era consumat de populaţia urbană. Cât 
despre atacurile celor din opoziţie împotriva 
degenerării birocratice din aparatul guvernamental, 
primejdia unei asemenea degenerări era reală, dar 
adoptarea politicii preconizate de ei fata de taranime 
ar fi fost de o sută de ori mai dăunătoare. Revenirea 
la metodele Comunismului de Război ar fi însemnat 
crearea unei întregi clase de funcţionari privilegiați 
însărcinaţi în principal cu rolul de a constrânge 
populaţia de la ţară, iar un atare aparat imens ar fi 
fost mult mai costisitor decât toate pierderile 
rezultate din lipsa de organizare din agricultură. 
Remediul împotriva birocraţiei consta în încurajarea 
populaţiei de a forma organizaţii sociale voluntare în 
toate sferele vieţii, pe când remediul propus de 
opoziţie era tocmai opusul acestuia şi constituia un 
rău mai mare decât boala pe care pretindea s-o 
vindece. 

în această controversă cu opoziţia de stânga, 
Buharin nu preconiza niciun fel de măsuri care ar fi 
dus la lărgirea democraţiei înăuntrul statului sau al 
partidului. Dimpotrivă, el îi ataca pe Troțki, Zinoviev 
şi Kamenev  acuzându-i de fracţionism şi de 
subminarea unităţii partidului. Tinea, spunea el, de 
ABC-ul leninismului cà dictatura proletariatului 
presupune existenţa unui singur partid conducător şi 
că acel partid trebuia să fie unit şi să nu permită 
existenţa de ,fractiuni", care duceau inevitabil la 
dezvoltarea de partide separate. Toti opozitionistii 
fuseseră, până nu demult, de acord cu aceasta şi 
nimeni nu putea fi amăgit de subita lor 
metamorfozare în democrati. 


În dezbaterea pe tema industrializării ambele 


grupuri adverse susțineau, fireşte, cà in mod 
,Obiectiv" politica oponenților lor ar fi dus la 
restaurarea capitalismului. Potrivit spuselor lui 
Buharin, Preobrajenski voia ca statul socialist sā 
imite capitalismul realizând acumularea pe calea 
exploatării şi ruinarii micilor producători. Dictatura 
proletariatului s-ar fi nāruit dacă ar fi fost subminată 
baza ei, care era alianța cu țărănimea, în special cu 
cea mijlocaşă; preconizata „colonizare internă” 
însemna un atac nu numai împotriva chiaburilor, ci şi 
împotriva întregii lumi rurale, fie şi numai din 
motivul că raportul dintre prețurile industriale şi 
cele agricole afecta în mod egal toate categoriile de 
ţărani, împotriva acestei concluzii, stânga susținea 
că politica grupului  Stalin-Buharin ar  inlesni 
creşterea continuă a puterii economice a 
proprietarilor privaţi, îndeosebi a chiaburilor, şi că 
slăbirea industriei socialiste şi a clasei muncitoare 
nu se putea solda decât cu distrugerea dictaturii 
proletariatului. Opoziția mai susţinea că industria, 
îndeosebi industria grea, constituia cheia dezvoltării 
socialiste, pe când Buharin susţinea că schimbul de 
bunuri dintre oraşe şi sate reprezenta pârghia 
principală, că producţia nu era un scop în sine, ci un 
mijloc în slujba consumului, şi că opoziţia se făcea 
ecoul teoriei (despre sistemul capitalist) a lui Tugan- 
Baranovski că putea exista o economie în care 
producţia să-şi creeze întruna o piaţă din ce în ce 
mai mare indiferent de volumul cererii. Situaţia 
existentă în Rusia facea ca acumularea rurală să nu 
fie nicidecum contrară interesului muncitorilor, ci să 
coincidă cu acesta. La aceasta, replica opoziţiei era 
că nu putea exista identitate de interese între 
exploatatori si exploataţi si că, de vreme ce 
chiaburul era prin definiţie exploatator, a-l ajuta să 
acumuleze bogăţie echivala cu a favoriza duşmanul 
de clasă. 

În felul acesta, s-au conturat, pentru a spune aşa, 
două variante ale bolşevismului, ambele, fireşte, 
invocând constant texte din Lenin. Acesta spusese că 
era necesară o alianţă cu ţărânimea mijlocie, dar 
semnalase şi pericolul reprezentat de chiaburi. 
Simplificând, Buharin susţinea că nu era posibilă 


abolirea chiaburimii fără nimicirea concomitentă a 
ţăranilor mijlocasi, pe când opoziţia susţinea că 
țărănimea mijlocie nu putea fi ajutată decât 
ajutându-i în acelaşi timp pe chiaburi; erau două 
moduri de a exprima acelaşi lucru, dar cu intenţii 
opuse. Opoziția îşi căuta  sprijinitori printre 
comuniştii indignati de formarea unei clase de 
nepmani îmbogăţiţi şi luau în serios şi ad litteram 
sloganul egalitarismului Şi al dictaturii 
proletariatului (astfel încât era firesc ca grupul 
Trotki-Zinoviev să facă, până la urmă, cauză comună 
cu rămăşiţele „opoziţiei muncitoreşti”). Ei erau 
interesaţi în principal de problema puterii, a 
dictaturii şi a industriei grele ca indicator al puterii; 
Buharin, pe de altă parte, era preocupat de creşterea 
efectivă a bunăstării, fiind dispus să tolereze clasa 
nepmaniloT materialmente privilegiați dacă 
activitatea lor se solda cu un câştig pentru întreaga 
populaţie, inclusiv pentru clasa muncitoare. 

Pe parcursul acestei dezbateri, care urma să 
decidă soarta a milioane de indivizi, Stalin a sprijinit 
poziţia lui Buharin, dar fără a se identifica total cu 
acesta, lăsând declaraţiile ideologice pe seama lui 
Buharin şi Rikov. El a retinut gafa făcută de Buharin 
prin invitarea ţăranilor de a se ,imbogáti", expresie 
care le-a zgâriat auzul multor comunişti, dar a 
considerat-o o simplă scăpare verbală, neînsemnată 
în comparaţie cu delictele monstruoase ale opoziţiei. 
Stalin nu s-a lansat foarte departe în această 
discuţie, dar se poate vedea că, până în 1928, între 
el şi Buharin nu au existat dezacorduri în materie de 
politică economică; repeta şi el cuvintele lui Lenin 
privitoare la necesitatea unei alianţe trainice cu 
țărănimea mijlocie si ataca opoziţia „stângistă” 
pentru „aventurism revoluţionar” şi pentru şocanta 
noţiune de „colonizare internă”. A avut câştig de 
cauză în disputa politică şi organizatorică cu opoziţia 
nu numai graţie poziţiei sale dominante în aparatul 
de partid, ci si pentru că i-a fost uşor să arate că toti 
opozitionistii încălcau nişte principii pe care, până 
nu demult, le proclamaseră sus şi tare. Nu era deloc 
greu de dovedit cà ataşamentul lui Troțki fată de 
democraţie era de dată foarte recentă, iar atunci 


când el şi Zinoviev s-au aliat împotriva lui Stalin, 
acesta se putea mulţumi să citeze insultele pe care 
cei doi şi le-au azvârlit unul altuia cu puţin timp mai 
înainte. Cât despre democraţia din sânul partidului, 
niciunul dintre cei care acum îi luau apărarea nu-şi 
putea evoca fără jenă luările de poziţie din trecut. 
După cum spunea Stalin la Congresul al XIV- lea, din 
decembrie 1925: 


Oare tovarăşii din opoziţie au uitat că pentru noi, bolşevicii, 
democraţia formală este un înveliş gol şi că tot ce contează sunt 
interesele partidului? 


Câteva luni mai târziu el dădea o definiţie mai 
exactă a democraţiei de partid: 


Ce înseamnă democraţia internă de partid? Democraţia internă 
de partid înseamnă ridicarea la un nivel superior a activităţii 
masei membrilor de partid şi întărirea unităţii partidului, 
consolidarea disciplinei proletare conştiente înăuntrul 
partidului. (Raportul organizației de partid din Leningrad, 1926) 


Stalin nu era însă atât de imprudent, încât să 
vorbească despre o „dictatura de partid”, deşi nici 
Lenin şi nici, după cât se pare, Buharin n-au pregetat 
s-o facă; vorbea, în schimb, despre „dictatura 
proletariatului sub conducerea partidului”. La 
şedinţa Comitetului Executiv al Cominternului din 7 
decembrie 1926 şi cu alte prilejuri el declara că 
Troțki, susținând imposibilitatea construirii 
socialismului într-o singură ţară, invita implicit 
partidul să abandoneze puterea. 

Istoricii trotkisti mai pritocesc încă si acum cu 
regret evenimentele din anii '20, speculând în ce fel 
ar fi putut Troțki să evite mutările greşite făcute 
atunci şi să recâştige puterea prin alianţe sau 
combinaţii politice de un fel sau altul. Se pare însă 
că niciodată după 1923 această posibilitate nu a fost 
una reală. Trotki ar fi putut, ce-i drept, să facă public 
din timp Testamentul lui Lenin spre a-l discredita pe 
Stalin, dar nu numai cà nu a facut- o, ci mai apoi s-a 
lipsit singur de posibilitatea de a  tăgăâdui 
autenticitatea Testamentului după ce acesta a fost 
publicat în străinătate. Stalin ar fi putut, eventual, să 
fie răsturnat in 1924, dar aceasta nu prea i-ar fi 


folosit lui Troțki, întrucât era detestat de alti lideri 
care nu s-au arătat dispuşi să conspire împreună cu 
el decât după ce ei înşişi fuseseră înlăturați de la 
putere. 

în fapt, politica economică şi cea fiscală n-au rămas 
neschimbate de-a lungul perioadei NEP, ci au 
evoluat în direcţia unei presiuni crescânde asupra 
ţărănimii. Printre susţinătorii NEP în grupul 
conducător al partidului se numărau, în afară de 
Buharin, Rikov, care i-a succedat lui Lenin ca 
premier, si Tomski, responsabil pentru sindicate. 
Ambii erau bolsevici proeminenti si nicidecum simple 
marionete ale lui Stalin; de timpuriu, însă, Stalin 
adusese la conducere oameni ca Molotov, Vorosilov, 
Kalinin si Kaganovici, care, prin ei înşişi, nu 
însemnau nimic si care manifestau fată de el o 
obedientă  totalà.  Nesiguranţa şi ambiguitatea 
politicii economice (până la urmă nici chiar 
entuziaştii NEP n-au putut abandona cu totul ideea 
„luptei de clasă la sate”) au condus spre un impas 
din care nu se putea găsi o ieşire satisfăcătoare. 
Concesiile substantiale făcute ţărănimii în , . 
1925 au dus la o creştere a producţiei agricole, dar 
în 1927 recolta de cereale nu atingea încă nivelul de 
dinainte de 1914, în timp ce cererea de alimente 
creştea odată cu progresul industriei şi al 
urbanizării. Micile gospodării ţărăneşti nu puteau 
oferi cantităţi însemnate de cereale, iar chiaburii nu 
se arătau nici ei grăbiţi să vândă de vreme ce nu 
prea aveau ce să cumpere cu banii primiţi. Aşa se 
face că, în 1927, Stalin a decis să adopte măsuri 
extreme de confiscare şi constrângere. La început, 
Buharin a aprobat această politică şi şi-a revizuit 
propriul program în direcţia unei mai mari 
planificări, a unor investiţii mai mari în industria 
grea, a unui grad mai mare de intervenţie a statului 
pe piaţă şi, finalmente, a unei „ofensive” împotriva 
chiaburilor. Aceasta nu a fost de-ajuns pentru a 
mulţumi opoziţia de stânga, dar acest lucru nu prea 
mai conta, deoarece exponentii ei îşi pierduseră între 
timp poziţiile. 

Presiunea economică şi administrativă crescândă 
asupra ţăranilor a dus la o scădere drastică a 


livrárilor şi la înrăutățirea 


situaţiei alimentare şi aşa grave. Stalin vorbea acum 
din ce în ce mai mult despre pericolul reprezentat de 
chiaburi şi despre puterea crescândă a duşmanului 
de clasă, deşi, până şi în februarie 1928, încă mai 
spunea că zvonurile despre abandonarea NEP şi 
lichidarea chiaburilor erau simple  scorneli 
contrarevolutionare. N-au trecut însă decât câteva 
luni înainte ca el să declare că „a venit timpul” 
pentru organizarea de gospodării colective la o scară 
de masă. La plenara din iulie a Comitetului Central 
el subscria la toate tezele lui Preobrajenski pe care 
până atunci le atacase vehement. Rusia nu putea 
înfăptui industrializarea decât pe calea acumulării 
interne; singura soluţie era fixarea preţurilor la un 
nivel care să-i facă pe ţărani să plătească sângeros 
pentru bunuri industriale. în acelaşi timp, însă, 
continua să susţină principiul „alianţei trainice cu 
taránimea mijlocaşă” şi să afirme cà mica producţie 
din agricultură continua să fie o necesitate. Buharin, 
Rikov şi Tomski s-au răzvrătit însă împotriva acestei 
politici, fiind, în consecinţă, taxati de Stalin drept o 
nouă opoziţie, de dreapta; la începutul anului 1929 el 
informa despre această tristă împrejurare Biroul 
Politic, iar curând după aceea, şi marele public. (În 
toamna anului 1928 făcuse în cuvântările sale o 
referire la „pericolul de dreapta”, dar cu menţiunea 
că în Biroul Politic domnea unanimitatea.) Devierea 
de dreapta consta, potrivit explicatiei oferite, în 
încetinirea industrializării, amânarea colectivizării 
pentru un viitor neprecizat, restabilirea deplinei 
libertăţi a comerţului şi dezaprobarea recurgerii la 
„maâsuri extraordinare” - adică la rechizitii, arestări 
şi constrângeri politienesti - împotriva chiaburilor. 
Curând, se va dovedi însă că 

,deviationistii de dreapta” greşeau şi în evaluarea 
situaţiei internationale, credeau în stabilizarea 
capitalismului mondial şi refuzau să lupte împotriva 
stângii social-democrate. 

Tot pe atunci, Stalin a ţinut o serie de cuvântări 
(prima în iulie 1928) în care a proclamat un nou 
principiu care avea să-i sporească faima de 
teoretician. Si anume că, pe măsură ce comunismul 


face paşi înainte, lupta de clasă şi împotrivirea 
exploatatorilor devin tot mai violente. În răstimpul 
următorilor douăzeci şi cinci de ani, această 
descoperire avea să stea la baza unor represiuni, 
persecuții si masacre de proporţii în Uniunea 
Sovietică şi în ţările supuse dominaţiei sale. 

Aşa a debutat colectivizarea de masă a agriculturii 
sovietice, probabil cea mai amplă operaţie de război 
purtată de un stat împotriva propriilor cetăţeni. 
încercările de a folosi constrángerea cu moderație 
dovedindu-se infructuoase, Stalin a decis la sfârşitul 
anului 1929 să treacă la o colectivizare totală, 
însoţită de lichidarea în masă a „chiaburilor ca 
clasă”. Câteva luni mai târziu, în martie 1930, când 
această politică dusese deja la rezultate catastrofale 
- multi ţărani îsi distrugeau grânele şi îsi sacrificau 
vitele -, Stalin a decretat o acalmie vremelnică şi, 
într-un articol intitulat Amefteala de pe urma 
succesului, a condamnat excesul de zel şi graba 
unora dintre oficialii partidului si încălcarea 
„principiului liberului consimţământ”. Aceasta a dus 
la ezitări ale aparatului de partid şi polițienesc si, 
drept urmare, la auto desființare a a numeroase 
gospodării colective. Atunci s-a revenit la politica de 
constrângere, ţara fiind transformată într-un infern. 
Sute de mii şi, în cele din urmă, milioane de ţărani, 
categorisiti în mod arbitrar drept „chiaburi”, au fost 
deportaţi în Siberia şi în alte zone aride; revolte 
deznădăjduite izbucnite în unele sate au fost 
înăbuşite sângeros de către armată şi poliţie, iar tara 
s-a scufundat în haos, foamete şi mizerie. Au fost 
cazuri în care locuitorii unor sate întregi au fost 
deportaţi sau au pierit prin inanitie; în convoaie de 
masă, organizate în pripă, mii de săteni au fost daţi 
morţii sau au sucombat de frig şi privatiuni; victime 
pe jumătate moarte bântuiau satele cerşind în zadar 
ajutor; s-au înregistrat şi cazuri de canibalism. 
Pentru a-i împiedica pe ţăranii înfometați să fugă la 
oraş, a fost introdus un sistem intern de paşapoarte, 
iar schimbările de domiciliu neautorizate erau 
pedepsite cu închisoarea. Țăranilor nu li se eliberau 
deloc pasapoarte, ei fiind astfel legati de glie ca in 
cele mai grele vremuri ale serbiei feudale, stare de 


lucruri care s-a menţinut până în anii 70. Obiectivul 
urmărit prin distrugerea independenţei ţăranilor şi 
strângerea lor forţată în gospodării colective a fost 
crearea unei populaţii de sclavi prin a căror muncă 
să fie susţinută industria. Efectul imediat a fost un 
declin al agriculturii sovietice din care aceasta nu şi- 
a revenit nici până astăzi în ciuda numeroaselor 
măsuri de reorganizare şi reformă. În anul morţii lui 
Stalin, la aproape un sfert de secol după iniţierea 
colectivizării, producţia de cereale pe cap de locuitor 
se afla încă sub nivelul celei din 1913; totuşi, de-a 
lungul întregii acestei perioade, în ciuda mizeriei şi 
înfometării, mari cantităţi de produse agricole au 
fost exportate în diverse părţi ale lumii în beneficiul 
industriei sovietice. Teroarea şi oprimarea din acei 
ani nu pot fi îndeajuns exprimate doar prin numărul 
de vieţi umane pierdute, oricât de enorm a fost 
acesta; poate că cea mai vie imagine a ceea cea 
însemnat colectivizarea o constituie cartea apărută 
postum a lui Vas iii Grossman, Panta rhei. 

Mulţi sunt de părere că, prin adoptarea „noului 
curs” şi a politicii de colectivizare forţată, Stalin n-a 
făcut decât să preia programul lui Trotki şi 
Preobrajenski după ce, mai întâi, i-a eliminat pe 
aceştia. Această acuzaţie a fost formulată din capul 
locului de Buharin şi crezută de mulţi membri ai 
opoziţiei de odinioară, care s-au grăbit să-i ceară 
iertare lui Stalin, pe temeiul că acum nu mai exista 
între el şi ei niciun dezacord politic fundamental. Cei 
care, precum Radek, au reuşit să se facă iertati au 
mai continuat să lucreze un număr de ani în slujba 
statului, deşi, până la urma, au fost si ei suprimati. 
Mai mulţi gânditori marxişti, printre care G. Lukâcs 
şi Roy Medvedev, au văzut şi ei situaţia în aceeaşi 
lumină. Troțki, însă (care a fost exclus din Biroul 
Politic în toamna anului 1926 şi din partid un an mai 
târziu, fiind apoi deportat la Alma-Ata la începutul 
anului 1928, iar în 1929, exilat în Turcia cu acordul 
guvernului acestei ţări), nu a împărtăşit punctul de 
vedere că linia politică a lui Stalin ar fi fost identică 
cu a sa. Birocratia stalinistă, scria el, a fost într- 
adevăr forţată de presiunea opoziţiei să adopte 
obiective de stânga, dar le-a aplicat într-un mod 


brutal si oportunist. Opoziția a fost adepta 
colectivizării, nu însă a constrângerii de masă; 
chiaburii ar fi trebuit îngrădiţi şi combătuţi cu 
„Mijloace economice”. Aceasta a fost şi poziţia 
adoptată ulterior de discipolii lui Troțki. 

Această susţinere însă nu prea stă în picioare. 
Troțki, ce-i drept, nu a vorbit niciodată despre 
colectivizare forţată, nu a facut-o nici Stalin. Oricine 
ar cunoaşte istoria acelor ani doar din cuvântările şi 
articolele lui Stalin ar trage concluzia că ţăranii s-au 
bulucit în gospodării colective de dragul unei vieţi 
mai bune, că „revoluţia de sus” a fost salutată cu 
netarmurita bucurie si cà de pe urma măsurilor dure 
n-au avut de suferit decát un pumn de sabotori 
incorigibili, duşmani ai poporului muncitor si ai 
guvernului, care exprima în mod infailibil interesele 
poporului. Adevărul e că Stalin a pus în aplicare 
programul opoziţiei cu singurele mijloace care-i 
stăteau la îndemână. Toate stimulentele economice 
sugerate de opoziţie au fost încercate înainte ca 
Stalin să recurgă la  constrángerea  fátisà. 
Stimulentele fiscale şi prin mecanismul preţurilor, 
precum şi o politică de teroare limitată, fuseseră 
aplicate în cei doi ani precedenţi, singurul efect fiind 
însă scăderea livrărilor de cereale şi probabilitatea 
ca ele să scadă pe viitor şi mai mult. Nu mai 
rămâneau alte măsuri de presiune economice, încât 
trebuia optat între două alternative: fie revenirea 
totală la NEP şi îngăduirea comerţului liber, mizând 
pe ipoteza că piaţa va face să crească producţia şi 
oferta de alimente, fie continuarea liniei, iniţiată 
deja, de eliminare totală a ţărănimii independente 
prin folosirea în masă a armatei şi a terorii 
politienesti. Optând pentru această din urmă linie, 
Stalin a dat curs cererilor stângii în singurul mod 
fezabil. 

De ce a facut-o? Prima alternativă nu era exclusă 
de vreo „lege a istoriei”, după cum nici adoptarea 
celei de a doua nu era impusă de vreo fatalitate. Cu 
toate acestea, exista în sistemul sovietic o logică ce 
acţiona puternic în direcţia pentru care s-a optat în 
fapt. Ideologia în vigoare era incomparabil mai 
consonantă cu o economie aservită bazată pe teroare 


decât cu revenirea la relaţii de piaţă, fie acestea şi 
sub controlul statului. Cât timp majoritatea 
populaţiei era economiceşte mai mult sau mai puţin 
independentă de stat şi chiar ţinea într-o anumită 
măsură statul în dependenţă faţă de ea, idealul 
dictaturii indivizibile nu putea fi pe deplin realizat. 
Potrivit doctrinei marxist-leniniste însă, socialismul 
nu putea fi construit decât de o putere politică şi 
economică total centralizată. Abolirea proprietăţii 
private asupra mijloacelor de producţie era țelul 
suprem al omenirii şi principala îndatorire a celui 
mai înaintat sistem din lume. Marxismul oferea 
perspectiva contopirii sau unificării societăţii civile 
cu statul prin dictatura proletariatului, iar singura 
cale spre o astfel de unitate erau lichidarea tuturor 
formelor spontane de viaţă politică, economică şi 
culturală şi înlocuirea lor cu forme impuse de stat. 
Stalin transpunea, astfel, în practică marxism- 
leninismul în singurul mod posibil: consolidând 
dictatura sa asupra societăţii, distrugând toate 
legăturile sociale neimpuse de stat şi toate clasele, 
inclusiv clasa muncitoare însăşi. Acest proces, 
fireşte, nu sa înfăptuit peste noapte. El a necesitat, 
mai întâi, subjugarea politică a clasei muncitoare, iar 
apoi şi a partidului; toate nucleele posibile de 
rezistenţă trebuiau zdrobite, iar proletariatul trebuia 
lipsit de toate mijloacele de autoapărare. Partidul a 
fost capabil să facă acest lucru pentru că la 
instalarea puterii sale a fost susţinut de o mare parte 
a proletariatului. La mijloc nu era doar, aşa cum 
subliniază I. Deutscher, faptul ca vechea clasă 
muncitoare, conştientă politic şi călită în bătălii, 
fusese decimată de Războiul Civil si cà ruina si 
mizeria postbelice duseseră la o stare de apatie şi 
oboseală. Succesul partidului s-a datorat şi folosirii 
în două feluri a perioadei în care el a beneficiat de 
sprijinul proletariatului. în primul rând, el i-a 
promovat pe cei mai capabili membri ai clasei 
muncitoare în poziţii privilegiate din aparatul de stat, 
transformându-i astfel într-o nouă clasă dominantă; 
iar în al doilea rând, a nimicit toate formele existente 
de organizare a clasei muncitoare, îndeosebi 
partidele socialiste si sindicatele, şi le-a barat 


muncitorilor accesul la mijloacele materiale de 
resuscitare a unor astfel de organizaţii. Toate aceste 
lucruri au fost făcute într-o etapă timpurie şi cu o 
reuşită deplină, în felul acesta, clasa muncitoare a 
fost paralizată, iar mai apoi nu doar oboseala, ci şi 
progresul rapid al totalitarismului a împiedicat-o să 
poată întreprinde vreo acţiune eficientă, în pofida 
unor deznădăjduite încercări sporadice. Se poate 
spune în acest sens despre clasa muncitoare din 
Rusia cà şi-a creat singură propriii  despoti, 
indiferent care a fost originea de clasă a acestora 
luaţi individual. La fel, intelectualitatea a lucrat timp 
de multi ani în mod inconştient la propria-i 
distrugere prin şovăieli şi abdicare în faţa şantajului 
continuu exercitat asupra ei de extrema stângă. 

S-a împlinit astfel profeția mensevicilor, care, în 
1920, comparau vajnica lume nouă anunţată de 
Troțki cu zidirea piramidelor de câtre sclavii 
egipteni. Din mai multe motive, Troțki nu era omul 
potrivit să-şi ducă la îndeplinire propriul program; 
Stalin a fost Troțki in actu. 

Noua linie politică a însemnat prăbuşirea lui 
Buharin şi a aliaţilor săi. La începutul controversei, 
dreapta deţinea încă poziţii politice solide şi se 
bucura de un sprijin larg în partid; curând, s-a vădit 
însă că toate atuurile ei nu însemnau nimic în 
comparaţie cu puterea secretarului general. 
„Devierea de dreapta” a devenit principala ţintă a 
atacurilor lui Stalin si ale acolitilor sai. Buharinistii - 
ultimul grup opozitionist din partid care milita 
pentru nişte principii de guvernare, si nu doar 
pentru putere personală - au fost scoşi în 1929 din 
toate posturile pe care le ocupau în aparatul de stat. 
Aceasta nu însemna însă câtuşi de puţin că, implicit, 
ar fi reintrat în grațiile lui Stalin opoziţia de stânga. 
Niciun membru al acesteia din urmă nu a fost repus 
în postul deţinut mai înainte, deşi pe câţiva dintre ei 
Stalin i-a păstrat în funcţii minore; capabilul Radek, 
de pildă, a fost păstrat timp de câţiva ani ca 
panegirist al partidului. Buhariniştii n-au îndrăznit să 
apeleze la opinia publică din afara partidului, 
întocmai cum n-au facut-o nici stângiştii (deşi, pe 
vremea lor, existaseră mai multe posibilităţi de a o 


face). Ei n-au îndrăznit nici măcar să organizeze o 
activitate „fracţionistă”; nu trecuse, în fond, decât 
puţin timp de la episodul luptei cu Troțki şi Zinoviev, 
în care ei înfieraseră fractionismul şi exaltaseră 
unitatea partidului. Cât despre principiul conducerii 
unipartinice, el nu era contestat nici de opoziţia de 
stânga, nici de cea de dreapta. Toţi erau prizonierii 
propriei lor doctrine si ai propriului trecut; toti 
contribuiseră la crearea aparatului de represiune 
care acum îi zdrobea. încercarea disperată a lui 
Buharin de a forma o ligă cu Kamenev nu a fost mai 
mult decât o jalnică încheiere a carierei sale. în 
noiembrie 1929, deviationistii au făcut un act public 
de pocăință, însă nici măcar aceasta nu i-a salvat. 
Victoria lui Stalin era completă; colapsul opoziţiei 
buhariniste însenina triumful autocrației în partid si 
în ţară. în decembrie 1929, aniversarea celor 
cincizeci de ani de viata ai lui Stalin a fost celebrată 
ca un eveniment istoric major, marcând debutul 
„cultului personalităţii”. Profetia din 1903 a lui 
Troțki se adeverea: conducerea de câtre partid 
devenise conducere de câtre Comitetul Central, iar 
aceasta din urmă devenise tiranie personală a unui 
dictator. 

Distrugerea taranimii sovietice, care reprezenta 
trei sferturi din populaţie, a fost un dezastru nu doar 
material, ci şi moral pentru întreaga ţară. Zeci de 
milioane de oameni au fost aduşi într-o stare de 
semirobie, iar alte milioane de oameni au fost folosiţi 
ca executanti ai acestui proces. întregul partid a 
devenit o organizaţie de tortionari si asupritori; 
nimeni nu era inocent si toti comunistii au fost 
complici la  constrángerea exercitată asupra 
societăţii. în acest fel, partidul a dobândit un nou gen 
de unitate morală, s-a angajat pe o cale de pe care 
nu mai exista întoarcere. 

Tot atunci, ceea ce rămăsese din cultura sovietică 
independentă si din  intelectualitatea care o 
reprezenta a fost sistematic nimicit: regimul intra in 
etapa consolidarii definitive. 

Destinul personal al lui Buharin intre 1929 si 
asasinatul judiciar comis asupra lui in 1938 n-a avut 
nicio urmare asupra istoriei Uniunii Sovietice sau a 


marxismului. După debarcare, el a lucrat o vreme ca 
director de cercetare la Consiliului Economic 
Suprem, publicând ocazional articole în care când şi 
când încerca - după cum arată Stephen E Cohen în 
excelenta biografie pe care i-a scris-o - câte o 
discretă notă critica. A rămas membru al Comitetului 
Central, iar în 1934, după o nouă retractare publică, 
a devenit redactor al ziarului Izvestia. La Congresul 
scriitorilor din vara aceluiaşi an a rostit o cuvântare 
care, pentru acel timp, putea fi considerată 
„liberală”, iar în 1935 a fost preşedinte efectiv al 
comisiei care a redactat noua constituţie sovietică. 
Acest document, promulgat în 1936 şi rămas în 
vigoare până în 1977, este, în principal, dacă nu 
integral, opera lui Buharin. Arestat în februarie 
1937, Buharin a fost condamnat la moarte în ultima 
din seria de monstruoase înscenări judiciare ale 
momentului. Biograful său îl numeşte „ultimul 
bolşevic”, caracterizare potrivită sau nu în funcţie de 
înţelesul pe care i-l dăm acestei sintagme. Ea i se 
potriveşte dacă prin „bolşevic” înţelegem pe cineva 
care accepta toate principiile noii orânduiri - puterea 
nelimitată a partidului unic, „unitatea” înăuntrul 
partidului, o ideologie care le exclude pe toate 
celelalte, dictatura economică a statului - şi care 
credea că sunt posibile, în acest cadru, evitarea 
despotismului exercitat de o oligarhie sau de un 
individ, guvernarea fără folosirea terorii şi 
prezervarea valorilor ce fuseseră proclamate de 
bolşevici în cursul luptei pentru cucerirea puterii, 
adică guvernarea de câtre poporul muncitor sau de 
câtre proletariat, libera dezvoltare culturală şi 
respectul faţă de artă, stiintă şi tradiţiile naţionale. 
Dar, dacă „bolşevic” înseamnă toate acestea, atunci 
înseamnă pur şi simplu un ins incapabil să tragă 
concluziile logice din propriile sale premise. Dacă, pe 
de altă parte, ideologia bolşevică nu se rezumă la 
atare generalitáti, ci presupune şi acceptarea 
consecinţelor inevitabile ale propriilor principii, 
atunci Stalin avea dreptate să se mândrească de a fi 
fost cel mai consecvent dintre toti bolşevicii şi 
leniniştii. 


II 


CONTROVERSELE TEORETICE 
DIN SÂNUL. MARXISMULUI 
SOVIETIC 
ÎN ANII '20 


1. Climatul intelectual şi politic 


După cum am văzut, anii NEP dintre 1921 şi 1929 n- 
au fost câtuşi de puţin o perioadă de libertate în 
sfera intelectuală. Dimpotrivă, arta, literatura, 
filosofia şi ştiinţele umaniste au fost supuse unei 
presiuni crescânde. Totuşi, şi în aceste domenii anii 
de colectivizare care au urmat au constituit un punct 
de cotitură, care poate fi definit în următorii termeni. 
În cursul perioadei NEP, scriitorilor şi artiştilor li se 
cerea să dovedească loialitate faţă de regim şi nu le 
era permis să creeze opere antisovietice, dar între 
aceste limite erau îngăduite şi au şi existat în fapt o 
diversitate de tendinţe. În artă şi literatură nu erau 
impuse canoane exclusiviste; era  îngăduită 
experimentarea, iar proslăvirea directă a regimului 
sau a conducătorului său nu era o condiţie sine qua 
non a publicării. În filosofic, marxismul deţinea 
supremaţia, dar încă nu fusese codificat şi nici nu 
era clar în toate privintele în ce consta „adevăratul” 
marxism. Drept urmare, continuau să se poarte 
controverse şi existau marxişti convinşi care căutau 
în mod sincer să descopere ce anume era consonant 
cu marxismul şi ce nu. În plus, filosofii din anii '20, 
deşi n-au lăsat opere de mare importanţă, au fost 
nişte oameni cu formaţie intelectuală ,normala" şi 
care, deşi loiali regimului, nu erau temători în 
legătură cu modul în care acesta putea reacţiona la 


speculaţiile lor. 

Timp de câţiva ani au continuat să funcţioneze şi 
edituri private. În 1918—1920 mai erau încă 
publicate scrieri nemarxiste - de pildă, ale lui 
Berdiaev, Frank, Los ski, Novgorodtev şi Askoldov - 
şi au continuat să apară si unul-două periodice 
nemarxiste, precum Misl i Slovo si Misl. De aici se 
vede cát de neintemeiat a fost argumentul de mai 
târziu, cum cà represiunea s-a dovedit necesară din 
pricina amenințării acute la adresa puterii sovietice. 
Anii de relativă libertate culturală au fost tocmai cei 
ai Războiului Civil, când regimul a fost primejduit în 
mult mai mare măsură decât după aceea. (Tot asa, o 
oarecare relaxare pe tărâmul culturii a avut loc în 
1941 şi imediat după aceea, când era în joc însăşi 
soarta ţării.) în 1920, însă, catedrele universitare de 
filosofie au fost desfiinţate, iar în 1922, toti filosofii 
nemarxisti, inclusiv cel menţionaţi adineauri, au fost 
expulzați din ţară. 

în anii '20 arta şi literatura au fost marcate de 

realizări de valoare. Scriitori eminenti care s-au 
identificat cu Revoluţia i-au dat acesteia autenticitate 
în opera lor; printre ei, sau numărat tinerii Fadeev, 
Pilniak, Maiakovski, Esenin, Artiom Vesiolii şi 
Leonov. Creativitatea lor este o dovadă că Revoluţia 
nu a fost o simplă lovitură de stat, ci o explozie de 
forţe prezente cu adevărat în societatea rusă. în 
aceşti ani au fost însă activi şi scriitori care nu 
agreau defel sistemul sovietic, precum Pasternak, 
Ahmatova şi Zamiatin. În anii '30, toate acestea 
aveau să ia sfârşit. Este, de fapt, greu de spus dacă 
în perioada de atunci era mai prudent să te identifici 
cu Revoluţia sau să fii o „rămăşiţă burgheză”. Multi 
autori aparţinând primului grup au fost ucişi (Babei, 
Pilniak,  Vesiolii) ori s-au sinucis (Maiakovski, 
Esenin); dintre ceilalţi, unii, ca Mandelstam, au 
murit în lagăre de concentrare, pe când alţii au 
supravieţuit anilor de persecuție şi aprige suferinţe 
(Ahmatova, Pasternak) sau au reuşit să emigreze 
(Zamiatin). Cei care au devenit panegirişti ai tiraniei 
lui Stalin (Fadeev, Solohov, Oleşa, Gorki) şi-au 


sacrificat, cu timpul, talentul. 

Primii ani de după Războiul Civil au cunoscut un 
avânt în toate formele culturii. Numele unor mari 
producători si regizori - Meyerhold, Pudovkin, 
Eisenstein - aparţin istoriei mondiale a teatrului si 
cinematografiei. Curentele la modă occidentale, 
îndeosebi cele aparţinând mai mult sau mai puţin 
avangardei, au fost imbrátisate cu promptitudine si 
fără teama de consecinţe. Adepti sovietici ai lui 
Freud, precum ED. lermakov, au pus accentul pe 
aspectele materialiste Si deterministe ale 
psihanalizei; Trotki insusi a manifestat un interes 
binevoitor fatà de freudism. Scrieri behavioriste ale 
lui J.B. Watson au fost traduse si publicate în limba 
rusă. Nu existau încă atacuri ideologice împotriva 
noilor evoluţii din ştiinţele naturii. Teoria relativităţii 
a fost întâmpinată favorabil de comentatori, care au 
susţinut că ea confirma materialismul dialectic 
învederând că timpul şi spaţiul sunt forme de 
existenţă ale materiei. Au fost salutate, de asemenea, 
tendinţele  „înaintate” din pedagogie, îndeosebi 
accentul pus de Dewey pe „şcoala liberă”, în opoziţie 
cu disciplina şi autoritatea; în acelaşi timp, unii, ca, 
de pildă, Viktor M. Sulghin, avansau teza că în 
comunism va avea loc „dispariţia treptată” a şcolilor, 
teză care, în fond, nu era ireconciliabilă cu doctrina 
lui Marx potrivit careia toate instituţiile vechii lumi - 
statul, armata, şcoala, națiunea si familia - erau 
sortite să dispară. Vederi ca acestea exprimau un 
naiv spirit avangardist al comunismului, care, nu 
peste multă vreme, va cunoaşte şi el soarta 
„dispariţiei treptate”. Adepții sâi erau convinşi cà 
sub ochii lor lua fiinţă o lume nouă, în care instituţii 
şi tradiţii perimate, culte, tabuuri şi idoli de tot felul 
urmau să se prăbuşească în faţa puterii triumfătoare 
a Raţiunii; lumea proletară, aidoma unui nou 
Prometeu, inaugura o nouă eră a umanismului. 
Fervoarea lor iconoclastă exercita atracţie asupra 
multor intelectuali occidentali aparţinând avangardei 
literare sau artistice, precum suprarealiştii francezi, 
care vedeau în comunism întruchiparea politică a 
propriei lor lupte împotriva tradiţiei, academismului, 
autorităţii şi a trecutului în general. Atmosfera 


culturală din Rusia acelor ani avea o alură 
adolescentină, comună tuturor perioadelor 
revoluţionare: credinţa că viaţa abia începe, că 
viitorul e netarmurit şi ca omenirea se dezbată de 
catusele 


> > J 


trecutului. 

Noul regim a făcut energice eforturi de stárpite a 
analfabetismului şi promovare a educaţiei. Şcolile 
urmau curând a fi folosite pentru îndoctrinare 
ideologică, iar întregul sistem de învăţământ a 
cunoscut o extindere fără precedent. Pretutindeni 
luau fiinţă universitati, dar cifrele arată ca multe 
dintre ele nu au avut viaţă lungă: înainte de război, 
în Rusia existaseră 97 de aşezăminte universitare, în 
1922, erau 278, dar în 1926 numărul acestora se 
redusese la jumătate (138). În acelaşi timp, au fost 
înfiinţate „facultăţi muncitoreşti” (rabfaki), destinate 
pregătirii  expeditive a muncitorilor pentru 
învăţământ superior. Initial, politica culturală 
sovietică, de care se ocupa  Lunacearski, se 
multumea cu obiective limitate. Era imposibil ca din 
instituţiile academice să fie îndepărtați peste noapte 
toţi oamenii de ştiinţă şi profesorii „burghezi“, 
pentru că aceasta ar fi însemnat sfârşitul 
învăţământului şi al vieţii academice. Din capul 
locului universităţile au fost mai expuse presiunii 
politice decât Academia şi institutele de cercetare, 
ceea ce este valabil şi în prezent: controlul este, în 
mod firesc, mai puţin riguros asupra organismelor 
care nu se ocupă în mod nemijlocit de formarea 
tinerilor. În anii '20, Academia de Ştiinţe şi-a păstrat 
un grad considerabil de autonomie, pe când 
universităţile şi-au pierdut-o mai de timpuriu, 
organele lor conducătoare fiind împănate cu 
reprezentanţi ai Comisariatului pentru învăţământ şi 
cu activişti de partid din facultăţile muncitoreşti. Au 
fost numiţi la catedre oameni de încredere fără 
calificări academice; recrutarea studenţilor era 
supusă unor criterii de clasă prin care era blocat 
accesul celor cu origine „burgheză”, adică al copiilor 
din familii de intelectuali sau din clasa de mijloc. 
Accentul era pus pe învăţământul „vocaţional”, în 
opoziţie cu vechea idee de universitate „liberală”, cu 


un curriculum îndeajuns de flexibil; obiectivul 
urmărit era împiedicarea formării de intelectuali în 
sensul vechi, adică a unei categorii de oameni care 
nu se mulțumea să-şi practice doar profesia, ci dorea 
să-şi lărgească orizontul, să dobândească o cultură 
cuprinzătoare şi să-şi formeze opinii proprii în 
chestiuni de interes general. Educarea „noii 
intelectualităţi” urma a se limita pe cât posibil la 
calificări strict profesionale. Principiile promovate 
până în ziua de astăzi au fost introduse de foarte 
timpuriu; totuşi, intensitatea presiunii politice n-a 
fost aceeaşi în toate domeniile. La început, n-au 
existat practic niciun fel de constrângeri în privinţa 
conţinutului ştiinţelor naturii, iar în ştiinţele 
umaniste, constrângerile au fost maxime în 
domeniile ideologic sensibile: filosofia, sociologia, 
dreptul şi istoria modernă. În anii '20 mai era încă 
permisă apariţia de lucrări nemarxiste de istorie a 
antichităţii, a Bizanțului sau a vechii Rusii. 

Cât despre popoarele neruse din statul sovietic, 
chiar daca, foarte curând, „dreptul la 
autodeterminare” proclamat pentru ele avea să se 
dovedească (aşa cum prezisese Lenin) o simplă 
bucată de hârtie, între timp li s-a acordat beneficiul 
învăţământului general în propria lor limbă, iar 
rusificarea nu a fost la început un factor 
semnificativ. Una peste alta, deşi, în mod inevitabil, 
nivelul general al învăţământului a avut de suferit 
destul de mult, noul regim a izbutit, pentru prima 
oară în istoria Rusiei, să instituie un sistem şcolar 
accesibil tuturor. 

În cursul primului deceniu de putere sovietică, 
universităţile au fost dominate în mare măsură de 
cadre didactice de tip vechi, chiar dacă anumite 
facultăţi - în special cele de istorie, filosofic şi drept 
- au fost total „restructurate” sau închise. În vederea 
formării de noi cadre tehnice şi spre a stimula 
răspândirea doctrinei ortodoxe, autorităţile au creat 
două instituţii cu profil de partid: Institutul 
Profesorilor Roşii (1921), menit să formeze cadre ce 
urmau să înlocuiască vechea intelectualitate din 
universităţi, şi, puţin mai înainte, Academia 
Comunistă din Moscova. Aceste două instituţii au 


fost sprijinite de Buharin cât timp a rămas la putere 
şi au fost de mai multe ori epurate de deviationisti 
„de stânga” şi „de dreapta”; mai apoi, au fost 
desfiinţate, după ce partidul a dobândit controlul 
deplin asupra tuturor instituţiilor academice şi n-a 
mai avut nevoie de o 


pepinieră specială de unde să le furnizeze acestora 
cadrele necesare. O altă creaţie din aceeaşi vreme a 
fost Institutul „Marx— Engels”, care studia istoria 
marxismului şi care a inaugurat o excelentă ediţie 
critică a operelor lui Marx şi Engels (ediţia 
M.E.G.A.). Directorul acestui institut, D.B. Riazanov, 
a fost destituit din funcţie în anii '30, ca, practic, toţi 
intelectualii marxişti autentici, şi probabil că a căzut 
victimă epurărilor, deşi, potrivit unei alte versiuni, ar 
fi murit de moarte naturală la Saratov, în 1938. 

Principalul istoric marxist din anii '20 a fost Mihail 
N. Pokrovski, eminent om de ştiinţă şi prieten al lui 
Buharin. El a fost timp de câţiva ani comisar-adjunct 
pentru învăţământ în subordinea lui Lunacearski şi 
primul director al Institutului Profesorilor Roşii. El a 
predat istoria în stil marxist, străduindu-se să arate 
că analiza detaliată confirma în mod invariabil tezele 
generale ale marxismului: rolul hotărâtor al 
tehnologiei şi al conflictelor de clasă, importanţa 
secundă a individualităţii în procesul istoric şi 
doctrina că toate popoarele trec în esenţă prin 
aceleaşi stadii de evoluţie. Pokrovski a scris o istorie 
a Rusiei mult 


admirată de Lenin şi a avut norocul să moară în 
1932, înaintea marilor epurări. Ulterior, vederile sale 
au fost etichetate drept eronate, iar el a fost acuzat 
de tăgăduirea ,obiectivitati!" ştiinţei istorice, de 
pildă prin spusa sa, deseori citată, că istoria nu este 
altceva decât politică proiectată asupra trecutului. El 
a fost, totuşi, un istoric veritabil şi care, spre 
deosebire de promotorii partinici ai „obiectivitătii 
istorice”, cernea cu conştiinciozitate datele şi 
mărturiile. Acuzaţiile formulate împotriva sa şi a 
şcolii sale erau legate în principal de influenţa 
crescândă a naţionalismului în ideologia de stat şi de 
cultul lui Stalin ca autoritate supremă în domeniul 
istoriei; Pokrovski, pretindeau detractorii săi, vàdea 


„lipsă de patriotism”, iar cercetările sale subestimau 
rolul lui Lenin si Stalin. Acuzatia era adevărată în 
sensul cà Pokrovski nu proslăvea cuceririle Rusiei 
aşa cum ajunsese să fie de rigueur mai târziu şi nu 
exalta virtuțile si pretinsa superioritate generală ale 
poporului rus. 

Istoria partidului era, fireşte, supusă de la bun 
început celui mai strict control. Totuşi, timp de mulţi 
ani, nu a existat o unică versiune oficială; o 
asemenea versiune apare, în fapt, abia odată cu 
publicarea Cursului scurt, în 1938, iar cât timp a 
continuat lupta fracţionistă, fiecare grup prezenta 
istoria partidului în lumina cea mai favorabilă siesi. 
Troțki a lansat o versiune a Revoluţiei, Zinoviev, o 
alta. Au apărut diverse manuale, toate scrise, fireşte, 
la ordin, de activişti sau istorici de partid (de 
exemplu, A.S. Bubnov, V.I. Nevski, N.N. Popov), dar 
nu cu exact acelaşi conţinut. Pentru unii, versiunea 
cea mai autorizată era cea a lui E. laroslavski, 
publicată pentru prima dată în 1923 şi apoi revizuită 
de câteva ori în concordanţă cu schimbările de 
putere dintre lideri. În cele din urmă, ea a fost 
înlocuită de o lucrare colectivă coordonată de 
laroslavski, dar, în ciuda tuturor stráduintelor, s-a 
constatat că şi aceasta suferea de „grave erori”, 
adică nu era suficient de laudativă la adresa lui 
Stalin. în fapt, istoria partidului a fost degradată la 
statutul de armă politică mai devreme decât orice 
altă ramură a disciplinei istorice; de la bun început, 
manualele de istoria partidului nu erau decât 
manuale de autoelogiere. De menţionat, totuşi, că în 
anii '20 au fost publicate materiale valoroase în acest 
domeniu, în principal sub formă de memorii şi de 
contribuţii în reviste de specialitate. 

Cel mai reputat expert sovietic în teoria dreptului 
şi în drept constituţional în anii '20 a fost Evgheni B. 
Paşukanis (1890— 1938), care a pierit apoi, ca mulţi 
alţii, în timpul marilor epurări. El a fost şeful secţiei 
de studii juridice de la Academia Comunistă, iar 
cartea sa, intitulată Teoria generala a dreptului şi 
marxismul (publicată şi în traducere germană, în 
1929), este considerată tipică pentru ideologia 
sovietică din acea perioadă. În carte se susţinea că 


nu numai sistemele particulare schimbatoare de 
norme juridice, ci însăşi forma dreptului, adică 
fenomenul juridic în ansamblu, este un produs al 
relaţiilor sociale fetisizate si, ca atare, în forma sa 
evoluată, o manifestare istorică proprie epocii 
producţiei de mărfuri. Dreptul a fost creat ca 
instrument de reglementare a schimbului de bunuri, 
fiind apoi extins şi la alte tipuri de relaţii dintre 
persoane. De unde rezultă că, potrivit teoriei 
marxiste, in societatea comunistă dreptul va 
dispărea cu necesitate, întocmai ca statul şi alte 
creaţii ale fetişismului mărfii. Dreptul sovietic în 
vigoare arată prin chiar existenţa sa că ne aflăm într- 
o perioadă de tranziţie, în care clasele nu au fost 
încă abolite şi în care, inevitabil, sunt încă prezente 
rămăşiţe ale capitalismului. Nu poate exista o formă 
de drept specifică societăţii comuniste, deoarece 
relaţiile personale din această societate nu vor mai fi 
mediate de categorii juridice. 

Teoria lui Pasukanis era într-adevăr solid ancorată 
în doctrina lui Marx şi în concordanţă cu 
interpretarea acesteia, avansată pe atunci de Lukăcs 
şi Korsch; pe de altă parte, social-democrati ca 
Renner şi Kautsky considerau dreptul un instrument 
permanent de reglementare a relaţiilor dintre 
indivizi. Potrivit argumentării dezvoltate de Lukács 
în analiza reificării, din filosofia socială a lui Marx 
decurge că dreptul e o formă în care se manifestă 
caracterul reificat şi fetişizat al relaţiilor personale 
în societatea dominată de schimbul de mărfuri. 
Atunci când viata socială va reveni la forma ei 
nemediată, oamenii nu vor mai fi nevoiţi şi nici nu 
vor putea să intre în relaţii reciproce prin 
intermediul unor reguli de drept abstracte; după 
cum sublinia Paşukanis, raporturile juridice îi reduc 
pe indivizi la categorii juridice abstracte. Dreptul 
este, aşadar, un aspect al societăţii burgheze, în care 
toate asocierile personale îmbracă o formă reificată, 
iar indivizii sunt simple marionete acţionate de nişte 
forţe impersonale: cele ale valorii de schimb în 
procesele economice, iar în societatea politică, cele 
exprimate prin reguli juridice. 

Concluzii similare erau trase din teoria marxistă şi 


de un alt teoretician al dreptului din anii '20, Piotr L 
Stucika, potrivit căruia dreptul ca atare este un 
instrument al luptei de clasă şi există în mod necesar 
atât timp cât se menţine antagonismul de clasă; în 
societatea socialistă el este un instrument de 
înăbuşire a rezistenței claselor ostile, iar în 
societatea fără clase, va înceta să mai fie necesar. 
Reprezentant al Letoniei în Comintern, Stucika a fost 
timp de mulţi ani ofiţer al poliţiei secrete sovietice. 

în literatură şi în alte domenii mai puţin sensibile 
politic decât istoria partidului, conducătorii statului 
şi ai partidului nu vedeau îndeobşte nimic rău în a 
permite un anumit pluralism în limitele loialității 
generale faţă de regim. Nici Lenin, nici Trotki sau 
Buharin n-au căutat să încorseteze literatura. Lenin 
si Troțki aveau gusturi personale de modă veche şi 
nu agreau literatura avangardistă sau 
proletcultismul; Buharin avea oarecare simpatii 
proletcultiste, însă Troțki, care a publicat mai multe 
articole pe teme literare, spunea în mod direct că nu 
exista şi nu putea să existe o „cultură proletară”. 
Proletariatul, argumenta el, nu putea produce în 
prezent nicio cultură, deoarece nu era educat; cât 
despre viitor, societatea socialistă n-avea să creeze 
niciun fel de cultură de clasă, ci doar va ridica la 
niveluri superioare totalitatea culturii umane. 
Dictatura proletariatului nu era decât o etapă scurtă, 
tranzitorie, după care va urma societatea fără clase, 
o societate de supraoameni, dintre care fiecare va 
putea deveni, din punct de vedere intelectual, egalul 
lui Aristotel, Goethe sau Marx, în viziunea lui Troțki, 
era greşit ca vreun stil literar particular să fie 
canonizat sau ca forme ale creaţiei să fie etichetate 
drept progresiste sau reacționare, indiferent de 
conţinutul lor. 

Impunerea unor modele uniforme în artă şi 
literatură şi transformarea acestora în mijloace de 
proslăvire a statului, a partidului şi a lui Stalin au 
fost oœ consecinţă firească a dezvoltării 
totalitarismului; la aceasta a contribuit însă într-o 
măsură considerabilă si intelectualitatea creatoare 
sau cel puţin o mare parte din ca. De-a lungul 
perioadei în care încă mai exista competiţie între 


diverse scoli literare şi artistice şi acestea erau 
tolerate cu condiţia de a fi în general loiale 
regimului, aproape fiecare dintre ele apela la 
sprijinul partidului împotriva rivalilor săi, mai ales în 
domeniul literaturii şi în cel al teatrului. În felul 
acesta, scriitorii şi alţii care căutau să obţină o 
poziţie de monopol pentru vederile lor acceptau şi 
încurajau nefastul principiu că autorităţile de partid 
şi de stat erau chemate să permită sau să interzică o 
formă de artă sau alta. Distrugerea culturii sovietice 
a fost în parte şi opera propriilor ei reprezentanţi. Au 
existat însă si excepti. De exemplu, şcoala 
„formalistă” din critica literară a înflorit în anii '20, 
fiind respectată ca o importantă tendinţă umanistă; 
ea a fost condamnată la sfârşitul acelui deceniu, dar 
câţiva dintre exponentii ei au refuzat să se plece în 
faţa constrângerilor şi sancţiunilor politice şi a 
trebuit să fie reduşi la tăcere cu forţa. E un lucru 
notabil cà, gratie acestei tenacităţi a lor, formalismul 
a continuat să existe ca un curent subteran, 
reapărând la suprafaţă douăzeci şi cinci de ani mai 
târziu, în cursul dezghetului partial de după moartea 
lui Stalin, ca o mişcare intelectuală viguroasă şi 
nepatata, deşi, fireşte, unii dintre liderii săi muriseră 
între timp din cauze naturale sau altminteri. 

Anii '20 au fost şi o perioadă a „noii morale 
proletare”, termen ce semnifica un număr de 
schimbări planificate sau spontane, nu toate în 
aceeaşi direcţie. Pe de o parte, a existat o luptă 
continuă împotriva ,prejudecátilor burgheze”, iar 
aceasta nu era ceva specific marxist, ci o reflectare a 
vechii tradiţii revoluţionare ruse. Ea şi-a aflat 
expresie, de pildă, în relaxarea formelor juridice 
privitoare la familie: căsătoria şi divorţul au devenit 
nişte formalitati expeditive, deosebirea dintre copiii 
legitimi şi bastarzi a fost abolită, avortul nu mai era 
restricţionat în niciun fel. Printre revoluționari, 
libertatea sexuală era o regulă, aşa cum Aleksandra 
Kollontay preconizase de mult pe plan teoretic şi 
cum se poate vedea în romanele sovietice din 
această perioadă. Guvernantii priveau cu ochi buni 
aceste schimbări dat fiind că ele tindeau să 
slăbească influenţa părintească si să faciliteze 


monopolul statului în educaţie. Propaganda oficială 
încuraja toate formele de educaţie colectivă, chiar şi 
a copiilor de cea mai fragedă vârstă, iar legăturile de 
familie erau adesea privite ca nefiind decât una 
dintre „rămăşiţele burgheze”; copiii erau învăţaţi să- 
şi spioneze părinții şi să-i denunte, fiind 
recompensati pentru astfel de gesturi. Însă, atât aici, 
cât şi în alte aspecte ale vieţii, cum erau şcoala şi 
armata, aveau să survină mai târziu schimbări în 
concepţia oficială. Idealurile radicale si iconoclaste 
propovăduite in primii ani revolutionari au fost 
abandonate toate, cu exceptia celor care ajutau 
statul să exercite un control absolut asupra 
individului. Drept urmare, ideea educaţiei colective 
şi a reducerii la minimum a autorităţii parintesti şi-a 
păstrat valabilitatea, dar s-a pus capat metodelor 
educaţionale  „progresiste” menite să promoveze 
iniţiativa şi independenţa. Disciplina riguroasă a 
redevenit regula şi, sub acest aspect, şcolile 
sovietice difereau de cele ţariste doar prin accentul 
incomparabil mai mare pus pe îndoctrinare. Cu 
timpul, a recâştigat teren etica sexuală puritană. 
Dintre sloganuri, primul abandonat a fost cel privitor 
la democratizarea armatei. în timpul Războiului Civil, 
Troțki a constientizat pe deplin ca o armată eficientă 
are nevoie de o disciplină absolută, de o ierarhie 
strictă şi de un corp de ofiţeri profesionist; visurile 
despre o armată populară bazată pe fraternitate, 
egalitate şi zel revoluţionar au fost curând 
recunoscute ca utopice. 

Statul a purces din capul locului şi la anihilarea 
influenţei bisericii şi a religiei, în vădită concordanţă 
cu doctrina marxistă, precum şi cu obiectivul statului 
de a distruge orice educaţie independentă. Am văzut 
deja că, deşi regimul sovietic proclamase separarea 
între biserică şi stat, el n-a reuşit niciodată şi nici nu 
putea reuşi să facă din acest principiu o realitate, 
pentru că ar fi însemnat să se dezintereseze cu totul 
de vederile religioase ale cetăţenilor şi să le asigure 
acestora drepturi egale indiferent dacă aparţineau 
vreunei biserici sau niciuneia, iar biserica şi statul să 
fie recunoscute ca subiecte de drept privat. Odată 
însă ce statul devenise apanajul partidului, cu 


filosofia sa antireligioasă, o asemenea separație era 
imposibilă. Ideologia partidului devenise ideologie de 
stat, toate formele vieţii religioase fiind implicit 
considerate activităţi antistatale. Separarea bisericii 
de stat înseamnă că ateii şi credincioşii sunt egali în 
drepturi şi că aceştia din urmă au aceleaşi şanse de 
exercitare a puterii ca membrii de partid atei. Este 
suficient să enunti un astfel de principiu pentru a-ti 
da seama cât este de absurd în condiţiile sovietice. 
Un stat care şi-a proclamat de la bun început 
adeziunea la o filosofie sau ideologie de bază din 
care deriva legitimitatea lui nu putea fi neutru faţă 
de religie. Drept urmare, în cursul anilor '20, 
biserica a fost persecutată şi împiedicată să 
propovăduiască creştinismul, deşi în diferiţi ani 
intensitatea procesului a cunoscut variaţii. Regimul a 
izbutit să convingă o parte a ierarhiei bisericeşti să 
cedeze teren - nefacând, la rândul său, niciun fel de 
concesii, încât nu prea se poate vorbi de compromis 
iar către sfârşitul anilor '20, după ce mulţi preoţi 
recalcitranti fuseseră ucişi, o mare parte dintre cei 
rămaşi se declarau loiali şi înălţau rugăciuni pentru 
statul şi guvernul sovietice. Cu timpul, după 
nenumărate execuţii, desfiinţări de mănăstiri si 
schituri, exproprieri si lipsiri de drepturi civile, 
biserica a ajuns o palidă umbră a ceea ce fusese 
odinioară. Cu toate acestea, propaganda 
antireligioasă a rămas până în ziua de astăzi un 
element important al educaţiei de partid. Liga Ateilor 
Militanti, creată in 1925 sub conducerea lui 
laroslavski, i-a hărțuit şi persecutat în fel şi chip pe 
creştini şi pe alti credincioşi, fiind susţinută în acest 
sens de câtre stat. 

Cea mai puternică forţă educativă în noua 
societate a fost însă sistemul de reprimare 
polițienesc. Deşi represiunea a fluctuat în 
intensitate, orice cetăţean putea fi oricând supus 
măsurilor represive după bunul-plac al autorităţilor. 
Lenin formulase ideea că dreptul din noua societate 
nu avea nimic comun cu dreptul în sens tradiţional, 
că, adică, puterea guvernantilor nu putea fi îngrădită 
în niciun fel. Dimpotrivă, dat fiind că sub orice regim 
dreptul „nu era decât” un instrument al asupririi de 


clasă, noua orânduire a adoptat, în consecinţă, un 
principiu al „legalităţii revoluţionare”, care însemna 
că autorităţile nu aveau a se sinchisi de forme 
juridice, reguli de probaţiune, drepturi ale 
persoanelor acuzate etc., ci puteau, pur şi simplu, să 
aresteze, să intemniteze ori să omoare pe oricine li 
se părea că prezintă un pericol potenţial pentru 
„dictatura proletariatului”. Ceka, precursoarea KGB- 
ului, a fost din capul locului împuternicită să 
intemniteze pe oricine fără sancţiune judiciară, iar 
imediat după Revoluţie, au fost emise decrete 
potrivit cărora diferite categorii de oameni vag 
definite - speculanti, agitatori contrarevolutionari, 
agenti ai puterilor stráine etc. - trebuiau ,impuscati 
farà milă”. (Nu se preciza care categorii trebuiau 
impuscate cu milă.) în practică, aceasta însemna că 
autorităţile politienesti locale aveau puteri absolute 
de viaţă şi de moarte asupra oricărui cetăţean. În 
1918 au fost create, sub autoritatea lui Lenin şi a lui 
Troțki, lagăre de concentrare (termenul era efectiv 
folosit) pentru diferite categorii de „duşmani de 
clasă”. La început, aceste lagăre au fost folosite ca 
locuri de pedeapsă pentru adversarii politici - kadeti, 
menşevici şi social- 

revoluționarii -, mai apoi pentru trotkisti si alti 
deviationisti, preoti, fosti demnitari si functionari 
taristi, membri ai fostelor clase posedante, infractori 
de drept comun, muncitori care comiteau abateri 
disciplinare si recalcitranti de orice fel. Abia după un 
număr de ani lagărele au devenit un factor important 
în economia sovietică prin furnizări masive de forţă 
de muncă. În diferite momente, teroarea era 
îndreptată asupra unui grup social sau a altuia în 
funcţie de care dintre ele era desemnat în acel 


moment de partid drept „principalul pericol”; de la 
bun început, însă, sistemul de represiune s-a aflat cu 
totul deasupra legii, iar toate decretele şi codurile 
penale serveau doar pentru a autoriza folosirea forţei 
arbitrare de câtre cei care deja o deţineau. De foarte 
timpuriu, au început înscenările judiciare, de pildă 
cele pentru social-revolutionari şi pentru preoţi. O 
sumbră prevestire a celor ce aveau să urmeze a fost 
procesul de la Sahti, din mai 1928, intentat câtorva 


zeci de ingineri care lucrau în bazinul carbonifer din 
Donetk, proces în care probele au fost trucate de la 
un cap la altul şi bazate pe mărturisiri smulse prin 
tortură. Victimele, acuzate de sabotaj şi 
,contrarevolutie economica", au fost nişte tapi 
ispasitori convenabili pentru esecurile economice si 
gafele organizatorice ale regimului si pentru starea 
de mizerie a populatiei. Unsprezece dintre acuzati au 
fost condamnati la moarte, iar multi altii la ani lungi 
de închisoare. Procesul era menit să servească drept 
avertisment tuturor membrilor vechii intelectualitati 
că nu trebuiau să se aştepte la un tratament 
indulgent din partea statului. Modul de desfăşurare a 
acestui proces a fost admirabil analizat de Soljenitin 
şi el oferă imaginea degradării absolute a 
conceptelor juridice sub regimul sovietic. 

Nu există dovezi că vreunul dintre conducătorii 
partidului ar fi protestat în vreun moment sau ar fi 
încercat să preintáàmpine represaliile sau procesele 
trucate câtă vreme niciuna dintre victime nu era 
bolşevic. Grupurile opozitioniste au început să 
murmure abia atunci când teroarea i-a afectat pe 
propriii lor membri, care erau activişti de partid 
devotați; la acea dată, însă, astfel de reacţii 
încetaseră să mai conteze. Aparatul polițienesc era 
în întregime în mâinile lui Stalin si ale acolitilor săi, 
iar la nivelurile mai de jos, el avea prioritate faţă de 
birocraţia de partid. Nu se poate spune totuşi că 
vreodată poliţia ar fi controlat partidul în ansamblu 
dat fiind că, de-a lungul întregii perioade, Stalin a 
deţinut puterea supremă în calitate de şef al 
partidului, nu al poliţiei; a dominat însă partidul prin 
intermediul poliţiei. 


2. Buharin ca filosof 


Una dintre trăsăturile distinctive ale comunismului 
era convingerea privind importanţa filosofici în viaţa 
politică. încă de la începuturile sale, adică de la 
scrierile timpurii ale lui Plehanov, marxismul rus a 
manifestat tendinţa de a se înfatisa ca un 


„sistem” unitar, cuprinzând toate problemele de 
filosofie, sociologie şi politică şi oferind răspunsurile 


la ele. Deşi între teoreticienii individuali existau 
deosebiri privitoare la conţinutul  „adevăratei” 
filosofii, cu toţii erau de acord că partidul trebuie 
neapărat să aibă şi că are o concepţie filosofică clar 
definită şi că aceasta nu putea tolera nicio concepţie 
rivală. în Rusia nu avea trecere „neutralismul” 
filosofic al multor marxişti germani, exprimat în două 
propoziţii logic independente. Prima era că 
marxismul ca teorie ştiinţifică a fenomenelor sociale 
nu avea 


nevoie de premise filosofice mai mult decât orice altă 
ştiinţă, iar cea de a doua, că partidul avea în mod 
obligatoriu un program politic şi o doctrină social- 
istorică, dar cà membrii sâi erau liberi să adere la 
orice religie sau filosofie doreau. Lenin a atacat 
vehement ambele principii, fiind, prin aceasta, întru 
totul reprezentativ pentru marxismul rus. 

Aşa se face că autorităţile de partid au purces 
imediat după revoluţie la organizarea învăţământului 
filosofic. Nu aveau însă la îndemână o filosofie 
codificată. în afară de Marx şi Engels, Plehanov era 
considerat autoritatea principală; lucrarea lui Lenin 
despre empiriocriticism nu se bucura nicidecum de 
statutul unui text canonic la care toţi să fi fost 
obligaţi să se raporteze. 

Buharin a fost, după Lenin, primul dintre liderii de 
partid care a încercat o expunere sistematică a 
filosofici generale a partidului şi a doctrinei sociale a 
acestuia. El era mai bine echipat pentru o astfel de 
sarcină decât majoritatea celorlalţi, dat fiind că în 
anii petrecuți in emigrație studiase lucrări 
sociologice nemarxiste, precum acelea ale lui Weber, 
Pareto, Stammler si ale altora. În 1921, el a publicat 
Teoria materialismului istoric: manual popular de 
sociologie marxistă (tradusă în engleză în 1926). 
Spre deosebire de Empiriocriticismul lui Lenin, care 
a fost un atac împotriva unei erezii particulare, 
lucrarea lui Buharin urmărea să ofere o prezentare 
generală a doctrinei marxiste. Timp de mulţi ani ea a 
fost folosită ca text de bază în formarea teoretică a 
cadrelor de partid, iar importanţa ei rezidă în 
aceasta, şi nu în calităţile ei intrinseci. 

Buharin susţine că marxismul e riguros ştiinţific, 


singura teorie ştiinţifică cuprinzătoare a fenomenelor 
sociale, si cà tratează aceste fenomene la fel de 
„obiectiv” cum orice altă ştiinţă îşi tratează obiectul 
ei; aşa se face cà marxistii sunt capabili să prezică 


procesele istorice, ceea ce nimeni altcineva nu poate 
să facă. Cc-i drept, marxismul este totodată o teorie 
de clasă la fel ca toate teoriile sociale, dar este o 
teorie adresată proletariatului, care are un orizont 
intelectual mai larg decât burghezia, pentru că are 
drept scop schimbarea societăţii, ceea ce-l face 
capabil să scruteze viitorul. Asa se face cà numai 
proletariatul poate produce şi, în fapt, a şi produs o 
„adevarată ştiinţă” a fenomenelor sociale. Această 
Ştiinţă este „materialismul istoric”, adică sociologia 
marxistă. (Termenul „sociologie” nu era agreat de 
marxişti, iar Lenin l-a repudiat pe temeiul că 
,Sociologia" ca atare - si nu doar o teorie sociologică 
sau alta - era o invenţie burgheză. Buharin însă voia 
în mod vădit să aclimatizeze acest termen, care 
intrase deja în uz ca desemnare a unui domeniu 
particular de cercetare ştiinţifică.) 


Materialismul istoric, susţine Buharin, porneşte de 
la premisa că între ştiinţele sociale şi cele ale naturii 
nu există nicio deosebire. . . 
în privinţa metodelor de investigaţie sau de abordare 
cauzală a 


cauzale invariabile; în ciuda obiectiilor ridicate de 
teoreticieni ca Stammler, finalitatea prezentă în 
activităţile umane nu schimbă situaţia dat fiind că 
voinţa şi scopurile sunt şi ele condiţionate întocmai 
precum celelalte fenomene. Teoriile finaliste, fie că 
au ca obiect natura sau viaţa socială, la fel ca toate 


teoriile indeterministe, duc inevitabil la po 


nue xistà întâm |plare Ceea ce nu 
Divinitátii. PU EIS Ae Ianturi cauza o dintre 


Voința care 
cu lui m ,intàmplare" nu sea 
este liberă, toate acţiunile lui sunt determinate 
cauzal, în sens ,ol' *, 
„întâmplare” numai unul ne este cunoscut; categoria 
de decât o expresie a ignoranței noastre. 

întrucât legea necesităţii se aplică tuturor 
fenomenelor sociale, cursul istoriei poate fi prezis. 
Astfel de predicții nu sunt „încă” atât de exacte încât 
să putem prezice datele diferitelor evenimente 
particulare, această imposibilitate datorându-se însă 
doar nedesávársirii cunostintelor noastre. 


Conflictul dintre materialism şi idealism în 


sociologie este un caz particular al unei controverse 
filosofice fundamentale. Materialismul sustine cà 
omul este o parte a naturii, cà spiritul este o functie 
a materiei, iar gándirea, o activitate a creierului fizic. 
Toate acestea sunt contrazise de idealism, care nu 
este altceva decát o formà de religie care a fost 
efectiv infirmatà de stiintà. Cáci cine ar putea lua in 
serios teoria aberantă a solipsismului sau teza lui 
Platon cà, la drept vorbind, nu există oameni sau 
pere, ci doar ,idei" ale acestora? 

În sfera socială, aşadar, se pune aceeaşi întrebare 
privind primatul spiritului sau al materiei. Din 
punctul de vedere al ştiinţei, adică al materialismului 
istoric, fenomenele materiale, adică activităţile 
productive, determină fenomenele spirituale cum 
sunt ideile, religia, arta, dreptul ş.a.m.d. Trebuie însă 
să observăm cu atenţie modul în care operează legile 
generale în context social, nu să transpunem pur şi 
simplu legile ştiinţelor naturii în termeni sociali. 

Potrivit învăţăturii materiâlist-dialectice, în univers 
nu există nimic permanent, ci toate lucrurile se află 
în conexiune şi interdependenţă. Această teză este 
negata de istoricii burghezi, care susţin mortis că 
proprietatea privată, capitalismul şi statul sunt 
eterne. Schimbările, în fapt, iau naştere din conflicte 
şi tensiuni lăuntrice, deoarece în societate, ca peste 
tot în realitate, orice echilibru este instabil şi ajunge, 
în cele din urmă, să se destrame, iar un nou echilibru 
trebuie sa se bazeze pe noi principii. Aceste 
schimbări se realizează prin salturi calitative 
rezultate in urma acumulării de schimbări 
cantitative. Spre exemplu, apa se încălzeşte şi, la un 
moment dat, atinge punctul de fierbere şi se 
transformă în vapori, ceea ce constituie o schimbare 
calitativă. (Putem observa, în treacăt, că niciunul 
dintre „clasicii marxismului”, de la Engels la Stalin, 
care au repetat acest exemplu nu a luat act de faptul 
că apa, pentru a se evapora, nu trebuie neapărat să 
atingă 100? Celsius.) Revoluţia socială este o 
schimbare de acelaşi fel şi tocmai de aceea 
burghezia respinge legea dialectică a schimbării prin 
salturi calitative. 

Formele specific sociale de schimbare şi dezvoltare 


depind de schimbul de energie dintre om şi natură, 
adică de muncă. Viaţa socială este condiţionată de 
producţie, iar evoluţia socială, de creşterea 
productivităţii muncii. Relațiile de producție 
determină modul de gândire, dar, cum oamenii 
produc mărfuri în cadrul dependenței lor reciproce, 
societatea nu este un simplu agregat de indivizi, ci 
un întreg veritabil în cadrul căruia fiecare 
componentă acţionează asupra tuturor celorlalte. 
Tehnologia determină dezvoltarea socială; toti 
ceilalţi factori sunt secundari. Mediul geografic, de 
pildă, poate influenţa cel mult ritmul dezvoltării 
popoarelor, dar nu poate explica dezvoltarea ca 
atare; schimbările demografice depind de tehnologie, 
şi nu invers. Cât despre teoriile rasiale ale evoluţiei, 
ele fuseseră infirmate în chip concludent de 
Plehanov. 

„în ultimă instanţă”, toate aspectele culturii umane 
pot fi explicate cu ajutorul schimbarii tehnologice. 
Organizarea societăţii se schimbă în funcţie de 
starea forțelor de producție. 


ga 


Statul este un instrument al clasei dominante Si 
serveşte la păstrarea privilegiilor acesteia. Cum a 
luat naştere, bunăoară, religia? Foarte simplu: în 
societatea primitivă exista o căpetenie de trib, 
oamenii au transferat acest concept asupra 
propriilor lor euri, ajungând astfel la ideea unui 
suflet care guvernează corpul; apoi au transferat 
ideea de „suflet” asupra întregii naturi şi au înzestrat 
universul cu calităţi spirituale. în cele din urmă, 
aceste fantezii au fost folosite pentru a justifica 
împărţirea societăţii în clase. La rândul ei, ideea de 
„Dumnezeu” ca putere necunoscută  ,reflecta" 
dependenţa capitaliştilor de hazard, pe care nu-l pot 
controla. Arta este şi ea un produs al dezvoltării 
tehnice şi al condiţiilor sociale: sălbaticii, explică 
Buharin, nu pot cânta la pian pentru că, dacă nu 
există pian, nu poţi cânta la el sau compune bucăţi 
muzicale pentru pian. Arta moderna decadentă - 
impresionismul,  futurismul, expresionismul  - 
exprimă declinul burgheziei. 

Cu toate acestea, suprastructura nu este lipsită de 
importanţă: statul burghez constituie, la urma urmei, 


o condiţie a producţiei capitaliste. Suprastructura 
afectează baza, dar, în fiecare moment în parte, ea 
este, „în ultima instanţă”, condiţionată de forţele de 
producţie. 

Cât despre morală, ea este un produs al 
fetişismului societăţii de clasă şi urmează să dispară 
odată cu aceasta. Proletariatul nu are nevoie de 
etică, deoarece normele de conduită pe care el le 
creează în propriu-i interes au un caracter tehnic. 
întocmai cum tâmplarul, când confecţionează un 
scaun, se conformează anumitor reguli tehnice, 
proletariatul construieşte comunismul pe bază de 
cunoştinţe privitoare la interdependenta membrilor 
societăţii, iar aceasta nu are nimic de-a face cu etica. 

În general, toată dialectica poate fi redusă la un 
nesfârşit proces de perturbare şi restabilire a 
echilibrului. Nu mai are niciun rost ca viziunea 
dialectică despre lume să fie opusă celei 
„mecaniciste” de vreme ce în epoca modernă 
mecanica însăşi a devenit dialectică. Oare fizica nu 
ne învaţă că orice lucru depinde de oricare altul şi că 
în natură nimic nu este izolat? Toate fenomenele 
sociale pot fi explicate prin conflictul între forţe 
opuse, datorită luptei omului cu natura. (Buharin 
pare a crede totuşi că, odată cu construirea 
definitivă a comunismului, echilibrul social va fi 
statornicit o dată pentru totdeauna. Deocamdată, 
însă, ne aflăm într-o eră revoluţionară, care, 
inevitabil, antrenează un regres în domeniul 
tehnicii.) Relaţiile de producţie reprezintă, în fond, 
coordonarea indivizilor umani, consideraţi nişte 
„maşini vii” în procesul de muncă. Faptul că oamenii 
angajaţi în acest proces gândesc şi simt nu înseamnă 
că relaţiile de producţie au caracter spiritual; orice 
element spiritual îşi datorează existenţa unor nevoi 
materiale şi este subordonat producţiei şi luptei de 
clasă. Nu este, de pildă, adevărat, cum susţin Cunow 
şi Tugan-Baranovski, că statul burghez îndeplineşte 
funcţii utile tuturor claselor. Ce-i drept, burghezia 
este silită de propriile ei interese să organizeze 
activităţi în sfera utilității publice; de pildă, 
construcţia de drumuri, întreţinerea şcolilor şi 
promovarea cunoaşterii ştiinţifice, toate acestea sunt 


făcute din unghiul interesului de clasă al 
capitalistilor, statul nefiind astfel decât un 
instrument al dominaţiei de clasă. 

În afară de „legea echilibrului”, Buharin formula în 
manualul său şi alte câteva legi ale vieţii sociale. Una 
dintre ele, „legea  materializării fenomenelor 
sociale”, spunea că ideologiile şi diversele forme ale 
vieţii spirituale se materializează în lucruri - cărţi, 
biblioteci, galerii de artă etc. - care-şi au o existenţă 
proprie şi devin punctul de plecare al unor noi 
evoluţii. 

Cartea lui Buharin se caracterizează printr-un 
simplism extrem, în anumite privinţe chiar mai 
pronunţat decât Empiriocriticismul lui Lenin. Acesta, 
cel puţin, încerca să argumenteze, deşi argumentele 
sale erau logic deficitare, pe când despre Buharin nu 
se poate spune nici măcar atât. în cartea sa sunt 
înşirate tot felul de  „principii” şi „puncte 
fundamentale”, enunțate dogmatic şi necritic, fără 
nicio încercare de analiză a conceptelor folosite sau 
de  infirmare a  obiectiülor ridicate fata de 
materialismul istoric, care se ivesc de îndată ce 
doctrina acestuia este formulată si care au fost în 
mod repetat avansate de critici. Exemplele folosite 
de Buharin sunt revelatoare pentru nivelul 
rationamentelor sale, ca bunăoară atunci când el 
spune că dependenţa artei de condiţiile sociale este 
dovedită de faptul că nu poţi cânta la pian acolo 
unde nu există piane. Alte exemple de gândire 
primitivă le oferă credinţa sa puerilă că ştiinţa 
viitorului va fi în măsură să prevadă data revoluțiilor 
sociale pe baza evoluţiilor tehnologice sau „legea 
ştiinţifică” potrivit careia oamenii scriu cărţi sau 
fantazările gratuite despre originea religiei etc. 
Trăsâtura distinctivă a acestui ,manual", precum şi a 
unei mari părţi din literatura marxistă de mai târziu, 
sunt folosirea neîncetată a cuvântului ,stiintific" si 
pretenţia insistent repetată că propriile lui enunturi 
posedă într- un grad eminent această calitate. 

Mediocritatea cărţii lui Buharin nu le-a scapat unor 
critici marxisti inteligenţi ca Gramsci şi Lukács, care 
au atras atenţia îndeosebi asupra tendintei ei 
mecaniciste. Buharin gândea societatea ca pe un 


întreg solidar unde tot ce se întâmplă poate fi 
explicat prin starea existentă a tehnologiei; 
gândurile si sentimentele oamenilor, forma de 
cultură prin care ei le exprimă şi instituţiile sociale 
pe care ei le creează sunt generate, toate, de câtre 
forţele de producţie cu regularitatea inalterabilă a 
unei legi naturale. Buharin nu explică limpede ce 
anume înţelege prin „legea echilibrului”: se spune că 
echilibrul dintr-o societate este întruna perturbat şi 
se cere restabilit şi că el depinde de ,concordanta" 
relaţiilor de producţie cu nivelul tehnologiei, fără a 
se indica în niciun fel criteriile după care se poate 
determina dacă, la un moment dat, acestea concordă 
între ele sau nu. În practică, Buharin pare a 
identifica perturbarea echilibrului cu revoluțiile sau 
convulsiile sociale de orice fel. Astfel, „legea 
echilibrului” pare a însemna că în istorie au avut loc 
fenomene de criză şi revoluţii şi 


că, fără îndoială, vor avea loc şi în viitor. Lui Buharin 
nu-i trecea prin minte că studierea fenomenelor 
sociale este ea însăşi un fenomen social şi, ca atare, 
un factor al schimbării istorice; el era convins că 
viitoarea „ştiinţă proletară” va fi capabilă să 
analizeze si să prezică evenimentele istorice 
întocmai cum astronomia ne informează despre 
mişcările planetare. 

Graţie poziţiei politice a lui Buharin, versiunea sa 
standardizată de marxism a fost multă vreme 
considerată cea mai autorizată expunere a 
„concepţiei despre lume” a partidului, deşi nu a 
devenit niciodată obligatorie pentru fidelii acestuia 
aşa cum aveau să fie lucrările lui Stalin. Teoria 
materialismului istoric cuprinde, în fapt, aproape tot 
ceea ce Stalin avea să includă în propriul său 
manual. Acesta nu menţiona „legea echilibrului”, dar 
prelua „legile dialecticii” enunțate de Buharin (având 
însă grijă să le numeroteze) şi explica materialismul 
istoric ca fiind o „aplicare” la un caz particular a 
principiilor generale ale materialismului filosofic. 
Această abordare, ale cărei baze se găsesc la Engels 
şi îndeosebi la Plehanov, a fost prezentată de 
Buharin drept esenţa marxismului canonic. 

Mai târziu, când Buharin a căzut în dizgrație, iar 


,mecanicismul" a fost oficial condamnat, filosofii 
partidului au primit sarcina să arate că exista o 
legătură între erorile lui „mecaniciste” şi devierile lui 
de dreapta în politică si că ignorarea de către el a 
dialecticii, care fusese pe bună dreptate criticată de 
Lenin, se afla la rădăcina atitudinii lui de apărare a 
chiaburilor şi a împotrivirii sale la colectivizare. 
Acest mod de a pune în legătură filosofia cu politica 
este însă cu totul neintemeiat şi artificial. 
Generalităţile vagi din cartea lui Buharin nu oferă 
niciun temei pentru concluzii politice specifice, 
exceptând doar nişte propoziţii pe care nimeni nu le- 
a contestat nici atunci, nici mai târziu, cum ar fi, de 
pildă, că revoluţia socialistă şi proletariatul aveau 
finalmente să biruie în întreaga lume, că religia 
trebuia combătută si că statul socialist trebuia să 
sprijine dezvoltarea industriei. Când e vorba însă de 
concluzii mai precise, cele mai contradictorii 
obiective erau deduse cu aceeaşi logică din aceleaşi 
formule teoretice; în fapt, doctrina devenise slujnica 
politicii. Dacă, „pe de o parte”, baza determină 
suprastructura, dar, „pe de alta”, suprastructura se 
repercutează asupra bazei, atunci, indiferent de 
măsura şi mijloacele prin care „statul proletar” cauta 
să reglementeze procesele economice, el acţiona 
întotdeauna în conformitate cu această doctrină. 
Buharin l-a acuzat pe Stalin că perturbă echilibrul 
economic dintre oraş şi sat, dar din propria sa „lege 
a echilibrului” nu decurgea nimic specific privind 
momentul sau condiţiile în care echilibrul existent 
trebuia menţinut sau răsturnat. Până la stabilizarea 
finală pe care avea s-o aducă comunismul, echilibrul 
rămânea susceptibil de perturbare, iar politici 
precum „revoluţia de sus în jos” a lui Stalin, adică 
exproprierea forţată a ţărănimii, puteau fi în perfectă 
concordanţă cu teza tendinței generale a societăţii 
spre echilibru, pentru că obiectivul acestei politici 
era eliminarea „contradicţiilor” dintre industria de 
stat şi agricultura privată şi, deci, de înlăturare a 
factorilor de dezechilibru. Cohen observă pe bună 
dreptate că Buharin şi-a scris cartea într-o vreme în 
care el însuşi exemplifica ceea ce în limbajul de 
partid era numit atitudine ,voluntaristà" fata de 


fenomenele economice, adică el credea că întreaga 
viaţă economică putea fi integral reglementată prin 
mijloace administrative şi de constrângere şi că, 
după victoria proletariatului, toate legile economice 
erau depăşite în mod „dialectic”. Mai târziu, el şi-a 
abandonat poziţia definitorie pentru Comunismul de 
Război şi a devenit ideologul NEP, fără însă a-şi 
modifica teza formulată în Materialismul istoric” 
astfel încât era absurdă ideea de a depista în această 
lucrare inspiraţia politicii sale din 1929. De altfel, 
nici ideile Comunismului de Război nu pot fi deduse 
din ea; putem spune doar încă o dată că asemenea 
vagi formulări filosofice pot fi folosite pentru 
justificarea oricărei politici sau, ceea ce înseamnă 
acelaşi lucru, că ele nu o justifică mai degrabă pe 
una dintre ele decât pe oricare alta. 


5. Controverse filosofice: Deborin versus 
mecaniciştii 


Independent de intenţia lui Buharin, cartea sa a 
alimentat în anii '20 o dispută animată între două 
tabere opuse:  „dialecticienii” si  ,mecanicistii". 
Controversa a fost reflectată în paginile revistei 
lunare Pod Znamenem Marks izmă (Sub Stindardul 
Marxismului). Această revistă, fondată în 1922, a 
jucat un rol important în istoria filosofiei sovietice şi 
a fost unul dintre organele teoretice ale partidului. 
(Primul număr a cuprins si o scrisoare a lui Troțki, 
care, însă, consta doar din generalităţi.) Articolele 
publicate in ea erau scrise toate de marxişti 
declaraţi, dar în primele numere erau oferite 
informaţii corecte despre filosofia contemporană de 
peste hotare, de pildă cea a lui Husserl, iar nivelul 
general al textelor era mult superior celui din 
scrierile filosofice standard de mai târziu. 

Dacă ar fi să redàm miezul controversei cu pricina 
printr-o singură propoziţie, am putea spune că 
mecaniciştii reprezentau opoziţia ştiinţelor naturii 
faţă de amestecul filosofici, pe când dialecticienii 
susțineau supremația filosofici fata de ştiinţe, 
reflectând astfel tendinţa caracteristică a evoluţiei 
ideologice sovietice. Concepţia mecanicistă ar putea 


fi numită negativă, în timp ce dialecticienii atribuiau 
o uriaşă importanţă filosofici si se considerau 
specialişti în aceasta. Mecaniciştii, însă, aveau o idee 
mult mai bună despre natura ştiinţei. În această 
privinţă, dialecticienii erau ignoranti şi se márgineau 
la formulări generale privind nevoia filosofică de 
„generalizare” şi unificare a ştiinţelor; în schimb, 
ştiau mai multe decât mecaniciştii despre istoria 
filosofici. (în cele din urmă, partidul avea să 
condamne ambele tabere, realizând o sinteză 
dialectică a celor două forme de ignoranță.) 

Mecaniciştii acceptau marxismul, dar susțineau că 
viziunea ştiinţifică despre lume nu ar avea nevoie de 
filosofic, ea nefiind decât suma tuturor ştiinţelor 
naturii şi sociale. În unul dintre primele numere ale 
revistei a aparut articolul unui anume O. Minin, 
personaj despre care nu se ştia nimic, articol citat 
mai apoi adesea ca exemplu extrem de prejudecată 
antifilosofică mecanicistă. Concepţia exprimată de 
Minin într-o formă extrem de simplistă era că 
stăpânii feudali s-au folosit de religie pentru aşi 
promova interesele de clasă şi cà burghezia folosea 
într-un mod asemănător filosofia; proletariatul, pe de 
altă parte, le respingea pe amândouă şi îşi trăgea 
întreaga putere din ştiinţă. 

într-o formă mai mult sau mai puţin pregnantă, 
antipatia faţă de filosofic era tipică pentru întreaga 
tabara mecanicistă. Cei mai cunoscuţi adepti ai ei 
erau Ivan I. Skvortov-Stepanov (1870— 1928) si 
Arkadi K. Timiriazev (1880-1955), ultimul fiind fiul 
unui eminent fiziolog. Liubov A. Akselrod, despre 
vederile căreia am discutat în alt loc, profesa şi ea o 
„concepţie mecanicistă”, dar, fiind un discipol al lui 
Plehanov, adopta o poziţie mai puţin extremă decât 
ceilalţi membri ai acestui grup. 

Mecanicistii, sprijinindu-se în parte pe lucrări ale 
lui Engels, susțineau că, din punct de vedere 
marxist, nu exista o „ştiinţă a ştiinţelor” care să 
dicteze ştiinţelor particulare sau să-şi aroge dreptul 
de a judeca rezultatele acestora. Dialectica, aşa cum 
o înţelegea grupul lor, era nu doar superfluà, ci si 
potrivnică investigaţiei ştiinţifice prin faptul că 
introducea în tabloul lumii entitati si categorii 


strâine stiintei, o moştenire hegeliană la fel de 
străină si spiritului ştiinţific revoluționar al 
marxismului, şi intereselor societăţii socialiste. Telul 
natural al stiintei era să 
explice mai mult sau mai puţin precis toate 
fenomenele reducându-le la procese fizice şi chimice, 
în timp ce dialecticienii, cu ale lor salturi calitative, 
conexiuni interne etc., făceau opusul: ei, de fapt, 
confirmau  pretinsele deosebiri calitative dintre 
diferitele sfere ale realităţii, împrumutând entităţi 
fictive de la idealişti. Toate schimbările puteau fi, 
până la urmă, reduse la termeni cantitativi, iar teza 
că această reductie nu era aplicabilă, de pildă, 
fenomenelor vii era echivalentă vitalismului idealist. 
Cei drept, se putea vorbi de o luptă a contrariilor, 
dar nu în sensul hegelian de scindare lăuntrică a 
conceptelor; lupta avea loc între forţe opuse, după 
cum se putea observa în fizică, biologie sau ştiinţele 
sociale, fără a fi nevoie să se recurgă la o aşa-numită 
„logică dialectica". Investigația ştiinţifică trebuia să 
se bazeze exclusiv pe experienţă, iar toate 
„categoriile“ dialectice ale lui Hegel erau reductibile 
la date empirice. Poziţia dialecticienilor era în mod 
clar subminată de progresul ştiinţelor naturii, care 
dovedea încet, dar sigur, că toate procesele din 
univers puteau fi exprimate în termeni fizici şi 
chimici. Credinţa în diferenţe calitative ireductibile 
şi în discontinuitatea proceselor naturale era de-a 
dreptul reacționară, întocmai ca teza dialecticienilor 
cà ,intámplarea" era ceva obiectiv, si nu doar 
expresia necunoaşterii cauzelor particulare. 

Poziţia dialecticienilor a fost considerabil întărită 

în urma ? 

publicării, în 1925, a Dialecticii naturii a lui Engels, 
care le-a furnizat din plin muniţie împotriva 
mecanicismului si a nihilismului filosofic si în 
favoarea necesităţii unei interpretări filosofice şi 
dialectice a ştiinţelor. Un sprijin şi mai puternic l-au 
primit dialecticienii în 1929, odată cu publicarea 
Caietelor filosofice ale lui Lenin, în care era 
subliniată nevoia unei versiuni materialiste a 
dialecticii hegeliene, era oferită o lungă listă de 
„categorii” dialectice şi se spunea că principiul 


unităţii şi luptei contrariilor deţinea locul central 
înăuntrul marxismului. 


Dintre cele două grupuri rivale, dialecticienii erau 
mai numerosi si mai bine dotati cu instituţii 
ştiinţifice. Liderul şi 
autorul cel mai activ printre ei era Abram Moiseevici 
Deborin (1881-1963). Născut în Kovno, el s-a 
alăturat de tânăr mişcării social-democrate, trăind 
din 1903 ca emigrant în Elveţia; la început, a fost 
bolşevic, dar apoi s-a alăturat grupării menşevice. 
După Revoluţie a fost timp de câţiva ani marxist 
neîncadrat politic, dar a reintrat în partid în 1928. În 
1907, a scris o Introducere în filosofía 
materialismului dialectic, publicată însă abia în 
1915; retipărită de mai multe ori, ea a fost în anii '20 
un instrument de prim ordin al educaţiei filosofice 
din Rusia. încă dinainte de a reintra în partid, 
Deborin a predat la Academia Comunistă şi la 
Institutul Profesorilor Roşii, publicând şi alte câteva 
lucrări. începând din 1926, a fost redactoruLsef al 
periodicului Pod Znamenem Marksizma; de atunci, 
revista a încetat să mai publice articole de-ale 
mecaniciştilor, devenind exclusiv un organ al 
dialecticienilor. 

Deşi nu era un autor original, Deborin era destul 
de versat în materie de filosofie. Puţine sunt ideile 
exprimate de el care să nu poată fi găsite, de pildă, 
la Plehanov, dar, în comparaţie cu filosofii sovietici 
de mai târziu, el şi discipolii lui erau îndeajuns de 
iniţiaţi în istoria filosofiei, căreia se pricepeau să-i 
dea o întrebuințare polemică. 

Introducerea lui Deborin era un produs tipic al 
şcolii marxiste inaugurate de Plehanov. Ea nu 
cuprindea analize conceptuale, ci doar o suită de 
asertiuni neargumentate, despre care se presupunea 
că rezolva definitiv toate problemele cu care s-a 
confruntat filosofía premarxistă. Totuşi, Deborin, 
aidoma lui Plehanov, subliniază legătura dintre 
marxism şi întreaga filosofie din trecut, relevând 
importanţa lui Bacon, Hobbes, Spinoza, Locke, Kant 
şi îndeosebi Hegel ca deschizători de drum ai 
materialismului dialectic. Critică idealismul, 
empirismul, agnosticismul si fenomenalismul pe 


liniile trasate de Engels şi Plehanov, după cum se 
poate vedea din următorul pasaj. 


Dacă, prin urmare, din punct de vedere metafizic, totul este şi 
nimic nu devine, din punctul de vedere al fenomenalismului 
totul devine, dar nimic nu este, adică nu există cu adevărat. În 
termeni materialisti concreti aceasta înseamnă că totul are la 
bază materia în permanentă dezvoltare. Schimbările sunt 
aşadar reale şi concrete, iar pe de altă parte, ceea ce e real şi 
concret este supus schimbării. Subiectul procesului este 
existenţa absolut reală, „întregul substanţial” ca opus 
,nimicului fenomenâlist”... Contradicţia dintre substanţa fără 
calităţi şi neschimbătoare a 
1 


metafizicienilor, pe de o parte, şi stările schimbătoare 
presupuse a exclude realitatea substanţei, pe de alta, este 
rezolvată de materialismul dialectic în sensul că substanţa, 
materia se afla într-o permanentă stare de mişcare şi 
schimbare, calităţile şi stările au o semnificaţie obiectivă, iar 
materia este cauza şi fundamentul, „subiectul” schimbărilor şi 
stărilor calitative. {Introducere ín filosofia materialismului 
dialectic, ediţia a 4-a, 1925) 


Acest pasaj este tipic pentru stilul practicat de 
Deborin în această carte şi în alte lucrări ale sale. 
„Materialismul dialectic ne învaţă Od. 
„materialismul dialectic preia părţile corecte” dintro 
filosofic sau alta; idealiştii subiectivi greşesc prin 
neadmiterea materiei; idealiştii obiectivi greşesc 
neintelegànd că materia este primordială, iar spiritul 
secund etc. în fiecare caz se formulează o anume 
concluzie, de obicei în termeni extrem de vagi şi fără 
nicio încercare de a o sprijini cu argumente. Nu se 
explică de unde ştim, de pildă, cà greşesc 
fenomenaliştii, şi nu oponenții lor? Asa ne spune 
materialismul dialectic şi punct. 

Opoziția dintre dialectică si „metafizică” constă în 
aceea că prima ne învaţă că toate lucrurile se leagă 
între ele, nimic nefiind izolat; totul e într-o stare de 
continuă schimbare şi dezvoltare; dezvoltarea este 
rezultatul unor contradicții reale, inerente realităţii 
însesi, şi îmbracă forma unor „salturi” calitative. 
Materialismul dialectic afirmă că totul e cognoscibil, 
că nu există „lucruri în sine” sustrase cunoaşterii 
noastre, că omul ajunge să cunoască lumea 
acţionând asupra ei, iar conceptele noastre sunt 
,Obiective" şi cuprind „esenţa lucrurilor”. Impresiile 


noastre sunt, de asemenea, „obiective”, în sensul că 
reflectă obiectele, deşi nu seamănă cu acestea (în 
această din urmă asertiune Deborin îl urmează pe 
Plehanov in eroarea denunţată de Lenin); 
concordanța dintre impresii şi obiecte rezidă în 
faptul că identităţilor şi diferentelor din obiecte le 
corespund identități si diferente între „reflectările” 
lor subiective. Aceasta e ceea ce neagă Mach şi 
adepţii sài ruşi, Bogdanov si Val en ti nov, potrivit 
cărora numai fenomenele psihice sunt reale, 
neexistând o lume „în afara noastră”. Dar în acest 
caz nu ar exista legi ale naturii si, deci, nu ar fi 
posibile niciun fel de predictii. 

Desi scrierile lor erau dogmatice, simpliste si de 
slabă calitate, Deborin si discipolii sài au meritul de 
a fi pus accentul pe importanta studiilor istorice si de 
a fi format o generatie de filosofi destul de 
familiarizati cu filosofia clasică; desi ţineau să 
evidentieze noutatea „calitativă” a marxismului, ei 
atrăgeau totodată atenţia asupra rădăcinilor acestuia 
în tradiţie, relevând 


îndeosebi legătura dintre Hegel şi dialectică. Potrivit 
lui Deborin, materialismul dialectic este o ,sinteza" 
între dialectica lui Hegel şi materialismul lui 
Feuerbach, sinteză prin care aceste două elemente 
au fost transformate şi „înălțate la un nivel 
superior”. Marxismul este o „concepţie despre lume 
închegată” care cuprinde materialismul dialectic ca 
metodologie generală a cunoaşterii, precum şi două 
aspecte mai specifice: dialectica naturii şi dialectica 
istoriei, altfel spus, materialismul istoric. După cum 
arátase Engels, termenul „dialectică” putea fi utilizat 
în triplu sens. Dialectica „obiectivă” era totuna cu 
legile „formelor” dialectice ale realităţii; „dialectica” 
putea însă să mai însemne o descriere a acelor legi 
sau, într-un al treilea sens, un mod de a privi 
universul, adică o ,logicà" în sens larg. Schimbările 
sunt supuse unei regularităţi generale care se aplica 
deopotrivă naturii şi istoriei umane, iar studiul 
acestei regularitàti, adică filosofia, este, de aceea, o 
sinteză a tuturor ştiinţelor. Pentru ca oamenii de 
ştiinţă să se orienteze corect din punct de vedere 
metodologic şi să înţeleagă semnificaţia propriilor lor 


observaţii, este necesar ca ei să recunoască primatul 
filosofici, căreia cercetările lor îi furnizează material 
pentru „generalizări”. Marxismul preconiza, aşadar, 
un schimb permanent între filosofie şi ştiinţele 
exacte; filosofia ar fi goală fără „materialul” furnizat 
de ştiinţele naturii şi sociale, iar ştiinţele ar fi oarbe 
fără filosofia care. . . .„. . 

le cálauzeste. 

Scopul acestei duble exigente era destul de clar. 
Utilizarea de câtre filosofie a rezultatelor ştiinţei 
însemna, în linii mari, că oamenii de ştiinţă trebuiau 
să caute exemple care să arate cum obiectele din 
natură suferă schimbari calitative şi, prin aceasta, 
confirmă „legile dialecticii”. Iar afirmaţia că filosofia 
ajută ştiinţele să conştientizeze propria lor natură şi 
le fereşte de orbire însemna că ea era îndrituită să le 
supravegheze conţinutul şi să asigure conformitatea 
lui cu materialismul dialectic. Cum acesta din urmă 
reprezenta concepţia despre lume a partidului, 
Deborin si şcoala sa ofereau o justificare 
supravegherii de câtre partid a conţinutului tuturor 
ştiinţelor, atât a celor naturale, cât şi a celor sociale. 

Deborin susţinea că toate crizele din ştiinţele 
naturii au fost 


cauzate de faptul că fizicienii nu erau familiarizați cu 
marxismul şi că nu s-au priceput să aplice formulele 
dialectice. El credea, de asemenea, întocmai ca 
Lenin, că dezvoltarea ştiinţei duce în mod spontan şi 
direct la emergenta filosofiei marxiste. 

Din aceste raţiuni, Deborin şi discipolii săi îi 
acuzau pe mecanicişti că alunecă într-o eroare 
nefastă insistând asupra autonomiei ştiinţei şi a 
independenţei ei de orice premise filosofice. 
Materialismul astfel conceput era mai consonant cu 
neutralismul empirist decât cu orice altă doctrină 
ontologică şi evoca remarcile lui Engels despre genul 
de materialism care nu înseamnă nimic mai mult 
decât observarea naturii fără niciun adaos din afară. 
Ştiinţele naturii, susţinea Deborin, trebuie să 
recunoască un fundament filosofic sau altul şi, de 
aceea, orice încercare de a priva filosofia de rolul ei 
caláuzitor sau ignorarea ei totală ar echivala, 
practice, cu supunerea faţă de doctrinele burgheze şi 


idealiste. Toate ideile filosofice au caracter de clasă, 
fie burghez, fie proletar, astfel încât, atacând 
filosofia,  mecaniciştii dădeau apă la moară 
duşmanilor socialismului şi ai clasei muncitoare. Cât 
priveşte tăgăduirea existenţei „salturilor calitative” 
şi susţinerea că orice evoluţie este continuă, oare nu 
revine ea la respingerea ideii de revoluţie, care este 
un salt prin excelenţă? Pe scurt, mecaniciştii nu doar 
greşeau pe plan filosofic, ci erau totodată şi 
revizionişti politic. 

„Dialecticienii” au înzestrat marxismul sovietic cu 
un bagaj de termeni, formulări şi dogme de bază 
care, deşi autorii lor aveau să fie mai târziu 
condamnaţi, au intrat în canonul ideologiei de stat şi 
au rămas obligatorii timp de decenii. Din această 
moştenire facea parte şi atacul la adresa logicii 
formale, care era cât pe ce să ducă la dispariţia 
studiilor de logica în Rusia. Dialecticienii nu aveau 
habar cu ce se ocupa logica şi ce semnificaţie aveau 
enunturile ei. îşi inchipuiau însă că, întrucât logica 
„face abstracţie de conţinutul noţiunilor”, ea nu 
poate fi decât contrară dialecticii, care cere ca 
fenomenele să fie studiate in concreto şi în „relaţiile 
lor reciproce” (pe când logica le izolează) şi în 
mişcare (pe care logica formală nu o recunoaşte). 
Aceste absurdităţi erau în parte datorate ignoranței, 
dar, în parte, erau bazate pe unele remarci ale lui 
Engels. Într-un articol din 1925 despre Lenin, 
Deborin scria că logica formală nu putea da seama 
de faptul ca lumea este deopotrivă uniformă şi 
multiplă, iar în lucrarea sa, Materialismul dialectic şi 
științele naturii, din acelaşi an, declara cà logica 
formală servea doar la edificarea de „sisteme 
metafizice” şi că fusese aruncată peste bord de câtre 
marxism, deoarece dialectica evidenţiază 
,intrepátrunderea" dintre conţinut şi formă. Ştiinţele 
nu puteau progresa pe baza logicii formale, deoarece 
fiecare dintre ele, în parte, nu era decât o „colecţie 
de fapte”, şi numai dialectica marxistă putea să lege 
aceste fapte într-un tot sistematic. Dacă fizicienii l-ar 
citi pe Hegel în loc să rămână la „empirismul lor 
plat”, ei şi-ar da curând seama cum dialectica îi ajută 
să facă progrese şi să depăşească diversele lor 


,crize". Engels, creatorul „ştiinţei teoretice a 
naturii”, s-a adăpat întruna din dialectica lui Hegel. 

Dat fiind că, în viziunea sa, filosofia era chemată să 
calauzeasca ştiinţele, pe Deborin l-a indispus, fireşte, 
cartea lui Lukăcs, Istorie şi conştiinţă de clasă, care 
fagaduia posibilitatea unei dialectici a naturii pe 
temeiul că dialectica era o interacţiune între subiect 
şi obiect în mersul lor spre unitate. Adoptând o astfel 
de linie, spunea Deborin, Lukâcs se demascase ca un 
idealist care vedea în cunoaştere „substanţa 
realităţii”. Într-un articol publicat în 1924 în revista 
austriacă Arbeiter-Literatur, Deborin denunta erorile 
lui Lukács şi atitudinea sa ireverentioasá fată de 
Engels şi deci şi fată de Marx. Mai mult chiar, 
Lukács statuase că ortodoxia marxistă se reducea la 
recunoaşterea metodelor lui Marx, când, în realitate, 
pentru un marxist, metoda era „legată indisolubil de 
conţinut”. Cât despre „identitatea dintre subiect şi 
obiect” despre care vorbea Lukács, ea însemna 
idealism notoriu şi era în dezacord cu formulări 
exprese din Engels, Lenin şi Plehanov. Subiectul nu 
facea altceva decât să „reflecte” obiectul, iar a crede 
altfel însemna a tăgădui „realitatea obiectivă”. 

În atacurile sale la adresa mecanicismului, a 
„empirismului plat” şi a autonomiei ştiinţelor şi în 
apărarea pe care le-o lua lui Hegel, „salturilor 
calitative” si ,contradictiülor reale", Deborin era 
secondat de un grup de cercetători şi coreligionari 
care gândeau la fel. Cei mai activi dintre aceştia erau 
G.S. Timianski, care a tradus şi comentat texte din 
Spinoza (comentariul sâu, deşi foarte schematic, era, 
sub aspect factual, instructiv si util), I.K. Luppol, 
estetician si istoric al filosofiei, V.F. Asmus, N.A. 
Karev, LI. Agol si LE. Sten. După cum evidenţiază 
Medvedev in cartea sa despre stalinism, Sten i-a dat 
între 1925 si 1928 meditatii de filosofic lui Stalin si a 
încercat să-l facă să înţeleagă dialectica hegeliană. 
Majoritatea membrilor grupului, desi nu toti, au 
pierit in marile epurári din anii '30. 

Către sfârşitul anilor '20, însă, dialecticienii se 
mențineau pe poziţii si obtinuserà controlul total 
asupra instituțiilor filosofice sovietice. La o 
conferinţă a profesorilor de marxism-leninism din 


aprilie 1929, Deborin şi-a expus programul filosofic 
şi a repetat acuzaţiile la adresa ereticilor; Academia 
Comunistă l-a susţinut întru totul şi a emis o 
directivă în care condamna mecanicismul. Anterior, 
conferinţa însăşi, la insistența lui Deborin, adoptase 
o rezoluţie care confirma rolul marxism-leninismului 
ca armă 
„teoretică a dictaturii proletariatului şi cerea 


aplicarea metodelor marxiste în ştiinţele naturii, 
imputându-le mecaniciştilor 


„revizionismul”, ,pozitivismul" si „evoluționismul 
vulgar”. Obiceiul de a decide în chestiuni filosofice 
prin votul unor adunări de partid sau reuniuni 
supuse controlului de partid era, pe atunci, deja bine 
statornicit si nu mai mira pe nimeni. Mecanicistii se 
apárau in cadrul discutiilor si chiar contraatacau, 
acuzându-şi oponentii de cultivarea unei „dialectici 
idealiste”, de încercarea de a impune naturii scheme 
imaginare, de îndreptarea atacurilor doar împotriva 
mecanicismului, ignorând problemele ridicate de 
idealism, şi de abaterea atenţiei de la sarcinile 
trasate de partid. Apărarea nu le-a fost însă de niciun 
folos, ei fiind etichetati nu doar drept schismatici, ci 
şi drept reprezentanţi, pe plan filosofic, ai „devierii 
de dreapta”, care tocmai atunci era atacată de 
Stalin. 

După această victorie,  deborinistii dețineau 
supremaţia în toate instituţiile legate de predarea şi 
popularizarea filosofici sau de publicarea de lucrări 
filosofice; nu a fost însă o dominație de durată. Cu 
toate eforturile lor, „dialecticienii” n-au izbutit, pare- 
se, să satisfacă aşteptările partidului în materie de 
filosofie. În aprilie 1930, la cea de a doua conferinţă 
filosofică ţinută la Moscova, Deborin şi grupul său au 
fost atacați de o grupare de activişti de partid mai 
tineri de la Institutul Profesorilor Roşii, care i-au 
acuzat de a nu fi suficient de partinici. Această 
critică a fost repetată în iunie într-un articol semnat 
de M.B. Mitin, P.E ludin si V.N. Ralţevici, apărut în 
Pravda si avizat de redactia acesteia, adica de 
autorităţile de partid. Noii critici chemau la o „luptă 
pe două fronturi”, în filosofic şi în viaţa de partid, şi-i 
acuzau pe cei aflaţi în fruntea filosofiei de a fi nişte 


„formalişti” care l-au supraestimat pe Plehanov în 
detrimentul lui Lenin şi de a fi rupt filosofia de 
obiectivele de partid. În zadar au încercat 
dialecticienii să pareze aceste acuzaţii. În decembrie, 
secretarul organizaţiei de partid de la Institutul 
Profesorilor Roşii i-a luat un interviu lui Stalin, care 
a inventat, pentru etichetarea concepţiei deboriniste, 
expresia „idealism menşevizant”. De aici înainte 
eticheta a intrat în uzul oficial, iar organizaţia de 
partid din Institut a adoptat o amplă rezoluţie în 
care, pe de o parte, condamna revizionismul 
mecanicist şi „deseori menşevizant” al lui Timiriazev, 
Akselrod, Sarabianov si Varias, iar pe de alta, 
revizionismul idealist al lui Deborin, Karev, Sten, 
Luppol, Frankfurt si al altora. În rezoluţie se spunea 
că „întreaga concepţie teoretică şi politică a grupului 
deborinist constituie in esenţă un idealism 
menşevizant, bazat pe o metodologie nemarxistă, 
neleninistă, care exprimă o ideologie mic-burgheză şi 
totodată reflectă presiunea forţelor de clasă ostile ce 
înconjoară proletariatul”. Grupul ar fi „distorsionat” 
învăţătura cuprinsă într-un articol al lui Lenin, 
Semnificația materialismului militant, ar fi „rupt 
teoria de practică” si ar fi răstălmăcit si repudiat 
„principiul leninist al partinitàtii filosofiei”; nu ar fi 
izbutit să vadă in leninism o nouă etapă a 
materialismul dialectic şi ar fi făcut în multiple 
moduri front comun cu mecaniciştii sub aparenţa de 
a-i critica. Publicaţiile lor cuprindeau erori 
„Kautskiste” în legătură cu dictatura proletariatului, 
erori oportuniste de dreapta în privința 
colectivismului şi individualismului, erori menşevice 
în modul de a concepe forţele şi relaţiile de 
producţie, erori semitrotkiste în ceea ce priveşte 
lupta de clasă şi erori idealiste în interpretarea 
dialecticii. Deborinistii l-ar fi proslăvit peste măsură 
pe Hegel; ar fi disociat metoda de concepţia despre 
lume şi logicul de istoric şi ar fi minimalizat 
importanţa lui Lenin în chestiuni de ştiinţe ale 
naturii. Ce-i drept, principalul pericol al momentului 
era revizionismul mecanicist, deoarece el furniza o 
bază teoretică devierii de dreapta şi căuta să apere 
înăuntrul partidului interesele chiaburi mii, dar lupta 


trebuia purtată neabatut pe ambele fronturi, 
deoarece cele două forme de revizionism formau un 
unic bloc. 

Toate aceste critici au fost dezvoltate mai amplu 
într-o prelegere ţinută la Academia Comunistă de 
către Mitin, care, în acel moment, aspira să ajungă în 
fruntea „frontului filosofic”. Prelegerea facea în 
repetate rânduri referire la legăturile dintre 
„idealismul mensevizant” şi trotkism; de bună seamă 
că, întrucât mecaniciştii ofereau un fundament 
filosofic pentru Buharin şi devierea sa în favoarea 
chiaburimii, urma logic că deboriniştii, deşi se 
pretindeau ortodocşi, susțineau devierea de stânga a 
trotkismului. Potrivit lui Mitin, ambele grupuri 
puseseră în circulaţie grava calomnie că în domeniul 
filosofic şi teoretic Lenin n-ar fi fost decât un simplu 
ecou al spuselor Iui Marx şi Engels, ca şi cum Stalin 
n-ar fi dovedit că Lenin a reprezentat un nou stadiu 
în istoria teoriei marxiste, „dezvoltând-o, 
aprofundând-o si concretizând-o”! Deviationistii ar fi 
nesocotit şi principiul leninist după care filosofía si 
toate stiintele, inclusiv cele ale naturii, trebuie 
impregnate cu spirit partinic. Mitin cita un articol al 
lui Karev in care se spunea cà, desi, dupà cum 
certifica Lenin, Plehanov fácuse numeroase greseli 
politice şi filosofice, scrierile sale se numărau printre 
cele mai valoroase lucrări din literatura marxistă. 
Aceasta, spunea Mitin, arăta cà deboriniştii il 
,imbrátisau integral pe Plehanov, inclusiv 
menşevismul său”. Ba îndrăzneau chiar să afirme că, 
pe plan filosofic, Lenin ar fi fost elevul lui Plehanov, 
când, în realitate, el era cel mai consecvent şi mai 
ortodox marxist de după Marx şi Engels. în ce-l 
priveşte pe Plehanov, el nu a înţeles corect 
dialectica, a alunecat în formalism, a înclinat spre 
agnosticism şi a fost influenţat de Feuerbach, de 
Cernişevski şi de logica formală. Rădăcinile erorilor 
comise de deborinişti se aflau însă în „despărţirea 
teoriei de practica". Confruntarea dintre ei şi 
mecanicist! a fost un simulacru de luptă, după cum o 
arata faptul că, deşi ea a continuat ani buni, niciun 
mecanicist nu a admis cà greşise! De fapt, 
deosebirile dintre cele două grupuri erau minore, 


deoarece atât  idealiştii  mensevizanti, cât si 
mecanicistii mensevizanti aveau 

o atitudine minimalizatoare fată de filosofia lui 
Lenin. 

Epurarea filosofiei sovietice a culminat cu o 
hotărâre a Comitetului Central al Partidului, 
publicată în Pravda din 25 ianuarie 1931, care 
condamna erorile revistei Pod znamenem marksizma 
şi rezuma criticile deja formulate. 

Deborin, Luppol şi alţi câţiva membri ai grupului s- 
au grăbit să-şi facă autocritica şi să mulţumească 
partidului că i-a ajutat să se lumineze. Sten, Luppol, 
Karev, Timianski şi mulţi alţii au pierit în cursul 
epurărilor din anii "30. Deborin a supravieţuit, desi a 
fost demis din funcţia de redactor-sef al revistei Pod 
znamenem 


marksizma (comitetul de redacţie al acesteia fiind 
complet schimbat). El nu a fost exclus din partid, iar 
în anii următori a publicat numeroase articole de o 
ireproşabilă ortodoxie stalinista. A apucat şi era 
Hruşciov, iar în ultimii ani de viaţă a făcut diligente 
pentru reabilitarea a numeroşi elevi şi colegi de-ai 
sai care căzuseră victime epurărilor. Asmus a apucat 
şi el perioada postbelică (a murit în 1975), deşi a fost 
tinta unui nou atac în anii '40. 

Istoria de după 1931 a filosofiei sovietice a fost în 
mare parte o istorie a ucazurilor de partid. În 
următoarele două decenii, o generaţie mai tânără de 
carierişti, informatori si ignoranti patenitaţi a 
monopolizat viaţa filosofică a ţării, mai bine zis a dus 
la capat extinctia studiilor filosofice. Cei ce au făcut 
carieră in acest domeniu au facut-o, in general, 
turnándu-si colegii sau papagalicind lozincile de 
moment ale partidului. De regulă, ei nu ştiau limbi 
străine si n-aveau habar despre filosofia occidentală, 
dar cunoşteau mai mult sau mai puţin pe de rost 
lucrările lui Lenin şi Stalin, din care îşi luau în 
principal cunoştinţele despre lumea exterioară. 

Condamnarea  ,idealistilor mensevizanti" si a 
mecanicistilor a generat un suvoi de articole si 
disertatii ai  caror autori se făceau ecoul 
documentelor de partid si isi exprimau care mai de 
care indignarea fatà de insidioasele uneltiri ale 


sabotorilor filosofici. 

Care a fost miezul real al acestei întregi discuţii 
(dacă o putem numi aşa)? în mod evident, ea n-a avut 
nimic de-a face cu vreo viziune filosofică sau măcar 
politică particulară. Asocierea „mecanicismului” cu 
politica lui Buharin sau a „idealismului menşevizant” 
cu Troțki era o nascocire cu totul arbitrară; filosofii 
condamnaţi nu aparţineau niciunui grup opozitionist 
şi nu exista nicio legătură logică între vederile lor şi 
cele ale opozitionistilor. (Argumentul acuzatorilor 
era cà  mecanicistii  „absolutizau continuitatea 
dezvoltării” negând „salturile calitative”, fiind, prin 
aceasta, de partea lui Buharin, pe când deboriniştii 
supralicitau ,salturile" şi, astfel, se făceau ecoul 
„aventurismului revoluţionar” al trotkistilor, dar 
analogiile pe care se bazau aceste acuzaţii erau atât 
de vagi, încât nici nu merită discutate.) Mecanicistii, 
ce-i drept, ofereau pretext pentru condamnare prin 
insistența lor asupra independenţei ştiinţei fata de 
filosofie, care, în practică, echivala cu a leza dreptul 
partidului infailibil de a se pronunţa asupra 
corectitudinii teoriilor ştiinţifice si de a spune 
oamenilor de stiintă ce subiecte trebuiau să 
investigheze şi la ce rezultate trebuiau să ajungă. 
Nicio acuzaţie de acest fel nu putea fi însă formulată 
împotriva deboriniştilor, care păreau leninişti de cea 
mai pură speţă; Deborin se lepădase la o dată 
anterioară de eroarea sa  plehanovistă cu 
„ieroglifele” si îi atacase pe  mecanicisti că 
împărtăşeau această doctrină aflată în contradicţie 
cu teoria reflectării. Deboriniştii îşi dăduseră obolul 
datorat lui Lenin, iar purtătorilor de cuvânt ai 
partidului le venea extrem de greu să găsească citate 
care să le susţină atacurile, astfel că acestea au 
constat aproape integral din vagi şi incoerente 
generalitati; deborinistii l-ar fi ,subestimat" pe Lenin 
şi ,supraestimat" pe Plehanov, n-ar fi înţeles 
dialectica si ar fi lunecat in kautskism, mensevism 
etc. Nu era vorba de faptul că, în această etapă, 
partidul ar fi proclamat că anumite vederi filosofice 
sunt corecte, iar deboriniştii ar fi adoptat poziţii 
diferite. La mijloc nu era substanţa vreunei doctrine; 
versiunea oficială, canonică a materialismului 


dialectic adoptată ulterior era virtualmente de 
nedeosebit de cea a lui Deborin. Ceea ce conta era, 
după cum o spuneau clar acuzaţiile, principiul 
,partinitatii", mai bine zis aplicarea lui, căci, fireşte, 
deboriniştii acceptau principiul însuşi. Oricât de 
anemice din punct de vedere intelectual, scrierile lui 
Deborin vàdeau un interes sincer pentru filosofie si 
făceau tot posibilul să dovedească valabilitatea 
principiilor specifice ale marxismului şi leninismului. 
Adepții lui credeau că filosofia lor putea contribui la 
construirea socialismului si, din acest motiv, o 
dezvoltau, pe măsura aptitudinilor lor, ca filosofic. 
Sub Stalin, însă, „partinitatea” însemna ceva total 
diferit. În pofida tuturor asigurărilor, nu putea fi 
vorba cátusi de puţin de a lăsa filosofia saşi 
elaboreze principii proprii ori să descopere adevăruri 
utilizabile sau aplicabile în politică. Singurul serviciu 
pe care partidul îl aştepta de la filosofic consta în 
glorificarea hotărârilor lui succesive. Filosofia nu era 
un proces intelectual, ci un mijloc de justificare şi 
inculcare a ideologiei de stat sub orice formă s-ar 
înfăţişă aceasta. Acelaşi lucru era valabil, de fapt, 
pentru toate ştiinţele umaniste, dar decăderea 
filosofiei a fost mai accentuată. Pilonii pe care se 
sprijină întreaga cultură filosofică - logica şi istoria 
filosofici - au fost náruiti: filosofía a fost privată chiar 
şi de un minim suport tehnic, într-un mod care nu se 
aplică întru totul ştiinţelor istorice, oricât de mult ar 
fi fost corupte şi ele. Semnificaţia stalinismului 
pentru filosofie nu rezidă în vreun fel în concluzii 
particulare ce i-ar fi fost impuse acesteia, ci în faptul 
cà aservirea a devenit, practic, singura ei rațiune de 
a fi. 


MI 


MARXISMUL CA IDEOLOGIE 
A STATULUI SOVIETIC 


1. Semnificația ideologică a marilor epurãri 


în anii '30, în Uniunea Sovietică s-a cristalizat o nouă 
versiune a marxismului ca ideologie oficială şi 
canonică a statului totalitar socialist. 

în anii de după colectivizare, statul stalinist a 
trecut printr-o serie de eşecuri şi dezastre, iar 
populaţia a fost supusă unor valuri succesive de 
represiune.  Colectivizarea forţată a coincis cu 
începutul primului plan cincinal, care a fost datat din 
1928, deşi nu a fost aprobat oficial decât în anul 
următor. în conformitate cu ideile formulate de 
Troțki şi Preobrajenski şi preluate de Stalin, funcţia 
taranimii aservite era de a furniza plusvaloare 
pentru dezvoltarea rapidă a industriei. începând de 
atunci, dogma primatului industriei grele a devenit o 
componentă permanentă a ideologiei de stat. 
Obiectivele initiale au fost formulate arbitrar, fara 
calcule economice serioase, potrivit prezumtiei cà 
totul putea fi făcut cu forţa şi că „nu există fortăreață 
pe care bolşevicii să nu o poată lua cu asalt”. Cu 
toate acestea, Stalin era mereu nemulţumit de 
tintele fixate producţiei şi continua să le ridice la 
cote tot mai mari. Majoritatea acestor ţinte s-au 
dovedit, fireşte, cu neputinţă de atins; chiar şi în 
industria grea, căreia i-a fost consacrat cel mai mare 
efort uman şi financiar, rezultatele se cifrau uneori 
abia la jumătate, un sfert sau o optime din cele 
scontate. Remediul la toate acestea erau arestarea şi 
împuşcarea de statisticieni şi falsificarea datelor 
înregistrate de ei. În anii 1928— 1930, Stalin a 


desfiinţat aproape toate revistele de economie şi 
statistică, iar majoritatea statisticienilor prestigioşi, 
inclusiv N.D. Kondratiev, au fost executaţi sau 
întemnițați. De atunci s-a încetățenit şi obiceiul ca 
venitul naţional să fie calculat în aşa fel 


încât aceleaşi produse să fie luate în calcul de câte 
două sau trei ori, în diferite faze de fabricaţie, 
obținându-se astfel totaluri absurde care erau 
periodic  elogiate ca dovezi ale superiorității 
socialismului. Cifrele din agricultură erau sistematic 
contrafăcute pe măsură ce colectivizarea crea în 
lumea satelor o harababură din ce în ce mai mare. În 
ce măsură Stalin sau alti lideri erau ond de 
adevărata stare a economiei, este greu de s . Intre 
timp, rándurile muncitorilor industriali au fost st rapid 
îngroşate prin recrutări din sectorul rural. in chip de 
compensatie pentru suferinţele societăţii aveau loc 
frecvente arestări si e intentate unor ingineri 
sau specialişti agricoli pe motiv de sabotaj, adică de 
neindeplinire a unor norme aberante. In 1932-1933 a 
urmat o foamete în care au pierit milioane de 
oameni; prin comparaţie, foametea din 1891- La 
care transformase în radicali o generaţie întrea 
intelighentiei ruse şi contribuise mult la răspân Pa 
marxismului, a fost un eveniment de proporții 
insignifiante. Propaganda stalinistă repeta neîncetat 
că tara este plină de raufacatori şi sabotori, 
criptochiaburi, intelectuali necinstiti de tip antebelic, 
trotkisti si agenti ai puterilor imperialiste. Tárani 
înfometați puteau fi şi erau condamnaţi şi trimişi în 
lagăre de concentrare pentru furtul unui pumn de 
grau de la gospodăria colectivă. Lagărele de muncă 

ortatá s-au inmulţit si au devenit un factor 
important în economia de stat, mai ales în regiunile 
cu cele mai aspre condiţii climatice, cum erau minele 
şi padurile din Siberia. 


Cu prețul unor suferinţe de nedescris, al 
exploatarii si asupririi, cu tot haosul planurilor fictive 
şi torentul de minciuni oficiale, industria sovietică a 
înregistrat totuşi progrese reale, iar cel de-al doilea 
plan cincinal (1933-1937) a fost mult mai realist 
decât primul. Faptul că în aceşti ani Uniunea 
Sovietică a pus bazele actualei sale puteri industriale 
este încă invocat de comunişti în chip de justificare 
istorică a stalinismului; există, de altfel, şi 
necomunisti care împărtăşesc vederi similare, 
crezând că socialismul stalinist a fost necesar pentru 
ca înapoiata Rusie să-şi poată moderniza rapid 
industria. Anticipând întru câtva ceea ce vom detalia 
mai încolo, la asta se poate da următorul răspuns. 


Uniunea Sovietică şi-a construit într-adevăr în anii 
'30 o considerabilă bază industrială, în special în 
industria grea şi de armament. A facut-o prin metode 
de constrângere în masă, de înrobire totală sau 
parţială, ale cărei efecte colaterale au fost ruinarea 
culturii naționale şi  perpetuarea regimului 
polițienesc. Prin aceasta, industrializarea sovietică a 
fost probabil cel mai costisitor proces de acest gen 
din întreaga istorie şi nu există nicio dovadă că 
aceleaşi progrese nu s-ar fi putut obţine fără 
sacrificii umane şi materiale de asemenea proporții. 
Istoria a cunoscut diverse metode de industrializare 
reuşită, toate costisitoare în termeni sociali, dar ar fi 
greu de găsit un alt caz în care costurile să fi fost 
atât de dramatice ca în Rusia. Un alt argument, adus 
adesea, acela potrivit cāruia calea urmatā de Europa 
Occidentală nu putea fi repetată la periferia lumii 
industriale din cauză că marile centre capitaliste îşi 
consolidaseră deja poziţiile, este infirmat de 
exemplul unor ţări „periferice” precum Japonia, 
Brazilia si, mai recent, Iranul, care au reuşit toate să 
se industrializeze prin mijloace diferite de cele din 
Rusia, deşi au făcut şi ele sacrificii considerabile. 
Până în 1917, Rusia a fost o ţară în rapidă şi intensă 
industrializare, proces pe care Revoluţia l- a întârziat 
cu multi ani. Curba dezvoltării industriale a urcat în 


mod accentuat în ultimele două decenii ale regimului 
țarist, apoi a coborât catastrofal şi a trebuit să treacă 
multă vreme după Revoluţie până când diverşi 
indicatori (unii mai repede decât alţii) să atingă 
nivelurile antebelice şi apoi să-şi continue creşterea. 
Răâstimpul acesta a fost unul de dezintegrare socială 
şi de distrugere a milioane de vieţi şi este pur şi 
simplu fantezistă sugestia că toate aceste sacrificii 
au fost necesare pentru ca ţara să- şi poată relua 
dezvoltarea întreruptă de Revoluţie. 

Dacă se adoptă punctul de vedere cà procesele 
istorice au scopuri imanente independente de 
intenţiile umane sau un sens care poate fi discernut 
doar retrospectiv, atunci trebuie spus că sensul 
Revoluţiei Ruse nu l-a constituit industrializarea, ci 
coerenţa şi energia expansivă a Imperiului Rus, 
pentru că sub acest aspect noul regim a fost într- 


adevăr mai eficient decât cel vechi. 

După ce, rând pe rând, rezistenţa tuturor claselor 
sociale - proletariatul, ţărânimea si intelectualitatea 
- a fost înfrântă, după ce toate formele de viaţă 
nereglementate de stat au fost lichidate, iar opoziţia 
din partid a fost zdrobită, a venit timpul să fie 
sfărâmat şi ultimul element care ar fi putut - desi, în 
practică, nu a facut-o - să primejduiască dominaţia 
totalitară exercitată de un singur despot: partidul 
însuşi, instrumentul ce fusese folosit pentru a înăbuşi 
şi nimici orice altă forţă rivală din comunitate. 
Distrugerea partidului a fost înfăptuită în anii 1935— 
1939 şi, prin ea, a fost stabilit un nou record în 
conflictul dintre regimul sovietic şi propriii sai 
supuşi. 

În 1934, Stalin se afla în culmea puterii. Cel de-al 
XVII-lea congres al partidului, ţinut la începutul 
acelui an, a fost o adevărată orgie de linguşiri şi 
omagieri. Nu mai exista nicio opoziţie activă faţă de 
adoratul dictator, în partid însă erau mulţi, îndeosebi 
dintre vechii bolşevici, care, deşi ii aduceau 
cuvenitele onoruri, nu-i erau atasati trup şi suflet. Ei 
se ridicaseră prin propriile eforturi, nu doar prin 
favorurile lui, şi deci puteau fi o periculoasă sursă de 
tulburări şi revoltă în vremuri de criză. Această 
opoziţie potenţială trebuia, aşadar, distrusă. Cel 
dintâi pretext pentru exterminarea lor l-a constituit 
uciderea, la 1 decembrie 1934, a lui Serghei Kirov, 
secretar al Comitetului Central şi şeful organizaţiei 
de partid din Leningrad. Majoritatea istoricilor, deşi 
nu toti, sunt de părere că autorul real al acestei 
crime a fost Stalin, care, astfel, dintr-o lovitură, 
scâpa de un posibil rival şi crea un pretext pentru 
represalii în masă. Vânătoarea de vrăjitoare care a 
urmat a fost îndreptată în primul rând împotriva 
opozitionistilor de odinioară dinauntrul partidului, 
dar curând a lovit şi în slujitorii credincioşi ai lui 
Stalin. Zinoviev şi Kamenev au fost arestaţi şi 
condamnaţi la detenţie; execuţii în masă au avut loc 
în oraşe mari de pe tot cuprinsul ţării, dar în special 
la Leningrad si Moscova. Teroarea a atins 
paroxismul în 1937, primul an al „marii epurări”. În 
august 1936, a avut loc primul dintre marile procese 


regizate, în care Zinoviev, Kamenev, Smirnov şi alţii 
au fost condamnaţi la moarte; un al doilea proces, 
din ianuarie 1937, a dat în vileag „trădarea” lui 
Radek, Piatakov, Sokolnikov şi a altora. În martie 
1938, printre acuzaţi s-au numărat Buharin, Rikov, 
Krestinski, Rakovski, lagoda; acesta din urmă fusese 
in ani 1934-1936 şeful NKVD (Serviciul de 
Securitate) şi organizatorul epurărilor precedente. 
Cu puţin înainte, în 1937, mareşalul Tuhacevski şi 
alti câţiva înalti ofiţeri ai armatei fuseseră judecaţi în 
secret şi 
împuşcaţi. În toate procesele publice acuzaţii 
marturiseau crime fanteziste, descriind unul după 
altul cum uneltiseră împreună cu servicii de spionaj 
străine, conspiraseră să ucidă conducători de partid, 
oferiseră părţi din teritoriul sovietic unor puteri 
imperialiste, otrăviseră sau împuşcaseră compatrioți, 
sabotaseră industria, provocaseră în mod deliberat 
foamete etc. Aproape toţi au fost condamnaţi la 
moarte şi executaţi cu promptitudine; câţiva dintre 
cei care, precum Radek, primiseră doar pedepse cu 
închisoarea, au fost suprimati imediat după proces. 
Infernul marilor epurări a fost deseori descris de 
istorici, romancieri si  memorialisti. Procesele 
regizate au fost doar partea vizibilă a unui veritabil 
genocid, a cărui principală victimă a fost partidul. 
Tortura, care înainte fusese folosită doar sporadic şi, 
de regulă, pentru descoperirea adevărului, a devenit 
acum o metodă rutinieră de extorcare a mii de 
mărturisiri false despre crime dintre cele mai 
neverosimile. (Tortura încetase de a fi parte a 
procedurii judiciare ruse în secolul al XVIIIdea, desi 
a mai fost folosită şi după aceea în împrejurări 
excepţionale, cum au fost insurectiile poloneze sau 
Revoluţia din 1905.) Anchetatorii erau liberi să 
náscoceascá şi să provoace tot felul de suferinţe 
fizice şi psihice pentru a-i determina pe oameni să 
recunoască delicte despre care persecutorii ştiau 
foarte bine că sunt cu totul fictive. Acei puţini care n- 
au sucombat unor astfel de măsuri au cedat 
îndeobşte atunci când li s-a spus că, dacă refuzau să 
mărturisească, aveau să le fie ucise soțiile şi copiii, 
ameninţare care s-a şi concretizat în unele cazuri. 


Nimeni nu se simţea în siguranţă, pentru că niciun 
grad de servilism faţă de tiran nu constituia o 
garantie a imunitátii. în unele cazuri, comitetele de 
partid ale unor întregi regiuni au fost masacrate, 
fiind apoi urmate în mormânt de propriii lor 
succesori în funcţii, ale căror mâini erau încă mânjite 
de sângele recentelor execuţii. Printre victime s-au 
numărat aproape toţi vechii bolşevici, toţi cei din 
anturajul apropiat al lui Lenin, foşti membri ai 
guvernului, ai Biroului Politic şi ai secretariatului 
partidului, activişti de toate gradele, oameni de 
ştiinţă, artişti, scriitori, economişti, militari, avocaţi, 
ingineri, medici şi - în cele din urmă, după ce îşi 
făcuseră treaba - înşişi agenţii epurării, atât dintre 
ofiţerii superiori din serviciile de securitate, cât şi 
dintre membrii deosebit de zeloşi ai partidului. 
Corpurile ofiteresti din armată si marină au fost 
decimate, ceea ce a fost una dintre principalele 
cauze ale înfrângerilor suferite de sovietici în primii 
doi ani ai războiului cu Germania. Organele de partid 
fixau cote de arestări şi execuţii pentru diferite zone 
din ţară; dacă poliţia nu le îndeplinea, oamenii ei 
erau susceptibili ei înşişi de execuţie, iar dacă le 
îndeplinea, aceştia puteau fi ulterior traşi la 
răspundere pentru exterminarea cadrelor de partid. 
(Cu umorul macabru caracteristic lui Stalin, această 
din urmă acuzaţie a fost formulată împotriva unora, 
precum Postişev, care se distinseseră în campania de 
ucideri în masă.) Cei care-şi îndeplineau prost 
sarcinile puteau fi împuşcaţi pentru sabotaj, cei care 
şi le îndeplineau prea bine puteau fi suspectaţi că se 
arată zeloşi spre aşi ascunde lipsa de ataşament. 
(Într-o cuvântare a sa din 1937, Stalin spunea că 
tocmai aşa procedau răufăcătorii.) Scopul anchetelor 
şi al proceselor era să arate că aproape tot nucleul 
originar al partidului, inclusiv cei mai apropiaţi 
colaboratori ai lui Lenin, au fost o bandă de spioni, 
agenti imperialişti şi duşmani ai poporului, a căror 
unică idee a fost şi a râmas distrugerea statului 
sovietic. În faţa unei lumi uluite, la marile înscenări 
judiciare acuzaţii mărturiseau tot felul de crime 
închipuite. Dintre victimele acestor  înscenări, 
Buharin a fost singurul care, deşi se recunoştea în 


general răspunzător de pretinsele crime ale unei 
închipuite organizaţii contrarevolutionare, a respins 
acuzaţiile infamante de spionaj si uneltire la 
asasinarea lui Lenin. Exprimându-şi cáinta pentru 
toate nelegiuirile comise, el a adáugat, intr-o frazà 
care rezumă pregnant atmosfera acelor procese: 
„Noi ne-ani răzvrătit prin metode criminale împotriva 
noii vieţi luminoase şi fericite.” (Se pare că Buharin 
nu a fost torturat fizic, dar a fost ameninţat că-i vor fi 
ucişi soţia şi fiul de 

vârstă fragedă.) 

Primul efect al epurărilor a fost crearea unei stări 
de dezolare nu numai în partid, ci în toate sectoarele 
vieţii din Uniunea Sovietică. Baia de sânge explică de 
ce majoritatea delegaților la Congresul al XVII-lea, în 
cea mai mare parte stalinişti devotați, n-au făcut 
practic altceva decât să voteze omagii linguşitoare 
adresate conducătorului suprem. în epurări au pierit 
o serie întreagă de artisti eminenti şi peste o treime 
dintre scriitorii sovietici. întreaga ţară era cuprinsă 
de o monstruoasă dementa, indusă aparent - dar 
aparenţa era înşelătoare - de voinţa unui singur 
despot. 

Au căzut victime ale epurărilor şi comunişti din 
afara Rusiei. Cel mai mult au avut de suferit cei 
polonezi; în 1938, o rezoluţie a Cominternului dizolva 
partidul comunist (care în Polonia era ilegal) pe 
temeiul cà era o pepinieră de trotkisti si de alti 
duşmani, iar cadrele sale aflate în Uniunea Sovietică 
au fost decimate prin arestări şi execuţii. Aproape 
toti conducătorii au fost întemnițați şi doar câţiva 
dintre ei şi-au redobândit ulterior libertatea. 
Norocoşi au fost aceia care n-au reuşit sa ajungă în 
Rusia atunci când au fost convocati, deoarece se 
aflau în detenţie în Polonia. Putinii care au refuzat să 
dea curs convocării au fost declaraţi public agenţi ai 
poliţiei poloneze, fiind astfel livrati in mâinile 
acesteia - procedeu frecvent folosit în anii '30 
împotriva membrilor ,deviationisti" ai partidelor 
comuniste clandestine din alte ţări. în afară de 
polonezi, au căzut victime ale epurărilor mulţi 
comunişti unguri (inclusiv Bela Kun), iugoslavi, 
bulgari şi germani; dintre aceştia din urmă, unii 


dintre cei ce au supravieţuit până în 1939 au fost 
apoi predati Gestapoului de câtre Stalin. 

Lagărele de concentrare erau pline până la refuz. 
Fiecare cetăţean sovietic ajunsese să se obişnuiască 
cu ideea că arestarea şi condamnarea la moarte sau 
la închisoare pe un număr de ani arbitrar determinat 
nu aveau nimic de-a face cu calitatea bună sau 
proastă a muncii sale, cu faptul că aparţinea sau nu 
vreunei opoziții, nici chiar cu sentimentele sale, 
favorabile sau nu, faţă de Stalin. Climatul de 
atrocități generase un fel de paranoia universală, o 
lume monstruoasă, dar ireală, în care toate criteriile 
anterioare, chiar şi cele ale despotismului „obişnuit”, 
încetaseră de a mai fi aplicabile. 

Istoricii şi alti cercetători care, peste ani, au cautat 
să explice această orgie fără seamaàn de vâărsări de 
sânge şi ipocrizie au ridicat întrebări la care nu este 
deloc uşor de găsit răspunsul. 

întâi de toate, care putea să fi fost motivaţia unei 
asemenea frenezii nimicitoare, când, după toate 
aparențele, nu exista nicio ameninţare reală la 
adresa lui Stalin sau a regimului, iar toate sursele 
posibile de revoltă dinauntrul partidului puteau fi 
anihilate fără asasinate în masă? În particular, cum 
putea fi explicat acest lucru când părea evident că 
distrugerea atâtor cadre superioare avea în mod 
fatal să slăbească statul atât din punct de vedere 
militar, cât şi economic? 

În al doilea rând, de ce a lipsit cu totul orice 
rezistenţă în condiţiile când întreaga populaţie era 
ameninţată, chiar si cei care săvârşeau atrocitățile 
cu maxim devotament? Multi cetăţeni 
sovietici dovediseră curaj militar şi îşi riscaseră viaţa 
în bătălii, cum de niciunul nu s-a ridicat împotriva 
tiranului, de ce toti s-au resemnat să fie masacrați? 

În al treilea rând, admițând că victimele 
înscenărilor judiciare erau determinate, din motive 
de propagandă, să mărturisească delicte imaginare, 
de ce au fost extorcate astfel de mărturisiri de la 
sute de mii sau milioane de oameni mai neinsemnati, 
despre care nimeni nu auzise vreodată? La ce bun 
uriaşul efort de a determina nişte victime anonime să 
facă mărturisiri fanteziste care urmau 


apoi să fie îngropate în fişierele poliţiei, fără nicio 
finalitate publica? 

în al patrulea rând, cum se face că tocmai în aceşti 
ani Stalin a fost în stare să ridice cultul propriei sale 
personalităţi la cote fără precedent? De ce, în 
particular, atâţia intelectuali din Occident, asupra 
cărora, personal, nu s-a exercitat niciun fel de 
presiune, au îndrăgit în această perioadă stalinismul 
şi au înghiţit cu docilitate sau chiar au aplaudat 
ororile din beciurile Moscovei şi explicaţia oficială 
oferită pentru ele, când minciunile şi cruzimile 
săvârşite erau vădite pentru oricine? 

Toate aceste întrebări sunt relevante pentru 
înţelegerea funcţiei specifice pe care ideologia 
marxist-socialistă începuse s-o îndeplinească în noul 
sistem. 

În ceea ce priveşte prima dintre aceste întrebări, 
majoritatea istoricilor cred cà scopul principal al 
marilor epurări a fost de a elimina partidul ca focar 
potenţial al luptei politice, ca forţă ce putea, în 
anumite împrejurări, să dobândească o viaţă proprie 
în loc de a fi un simplu instrument în mâinile 
conducătorului unic. Isaac Deutscher, în prima sa 
carte despre procesele de la Moscova (publicată 
iniţial în limba poloneză), a avansat originala teorie 
că ele au fost un act de răzbunare a mensevicilor 
împotriva bolşevicilor! Şi aceasta deoarece victimele 
au fost aproape toate vechi bolşevici, în timp ce 
procuroruhşef, Vişinski, era un ex- menşevic, iar 
principalul propagandist al partidului din acele zile, 
David  Zaslavski, fusese membru al Bund-ului 
evreiesc. Aceasta e o explicaţie la fel de fantezistă ca 
aceea avansată mai târziu de Deutscher în volumul al 
treilea al cărţii sale consacrate vieţii lui Troțki 
[Proscrisul profet, 1963), potrivit căreia vârfurile 
birocraţiei sovietice nu erau multumite de propriile 
privilegii, oricât de mari erau ele, deoarece nu 
puteau să acumuleze bogăţie sau să o transmită prin 
moştenire copiilor lor şi, de aceea, exista riscul, de 
care s-a temut Troțki, că ei vor încerca să distrugă 
sistemul proprietăţii sociale. Potrivit lui Deutscher, 
Stalin era conştient de acest pericol şi a recurs la 
teroare pentru a împiedica noua clasă de privilegiați 


să se consolideze şi să ruineze sistemul. Aceasta nu 
este, de fapt, decât o parafrază a versiunii staliniste 
potrivit căreia victimele urmăreau cu adevărat să 
restaureze capitalismul în Rusia. Totuşi, în biografia 
lui Stalin pe care a scris-o (1949), Deutscher a 
adoptat punctul de vedere mai mult sau mai puţin 
general printre istorici, anume că Stalin a urmărit să 
distrugă orice posibilă alternativă de guvernare sau 
de conducere a partidului; opoziţie activă nu mai 
exista, dar o criză neaşteptată putea genera una, 
încât s-a văzut nevoit să zdrobească orice posibilitate 
de închegare a unui centru de putere rival înăuntrul 
partidului. 

Această explicaţie s-ar putea potrivi proceselor de 
la Moscova, dar nu prea se vede în ce fel s-ar potrivi 
ea caracterului de masă al epurărilor, care au afectat 
milioane de anonimi care nu aveau niciun fel de 
şansă să devină conducători de partid alternativi. 
Aceeaşi obiectie se aplică şi altor teorii avansate 
uneori, cum ar fi nevoia de tapi ispăşitori a lui Stalin 
pentru  eşecurile economice sau firea sa 
ranchiunoasă şi sadică; acestea, fireşte, pot explica 
numeroase cazuri individuale, dar nu şi masacrarea 
a milioane de oameni. 

Despre marile epurări se poate spune că au fost pe 
cât de macabre, pe atât de lipsite de noimă, în sensul 
că scopul urmărit prin ele ar fi putut foarte bine să 
fie atins cu alte mijloace. Totuşi, ele au făcut parte, 
ca să spunem aşa, din logica firească a sistemului. 
Pentru că aceasta cerea nu numai distrugerea 
oricăror rivali reali sau potenţiali, ci şi aneantizarea 
singurului organism în care mai existau rămăşiţe, 
oricât de firave şi neputincioase, de loialitate fată de 
o cauză alta decât statul şi conducătorul lui - în 


particular, rămăşiţe ale credinţei în ideologia 
comunistă considerată un cadru de referinţă şi un 
obiect de adoratie , 


independent de conducător şi de directivele curente 
ale partidului. Obiectivul unui sistem totalitar este să 
distrugă toate formele de viaţă comunitară care nu 
sunt impuse de stat şi controlate îndeaproape de el, 
astfel încât indivizii să fie izolaţi unul de altul şi să 
devină simple instrumente în mâinile statului. 
Cetăţeanul aparţine statului şi nu trebuie să aibă 


nicio altă loialitate, nici măcar faţă de ideologia de 
stat. Aceasta poate părea paradoxal, dar nu este 
surprinzător pentru cineva care cunoaşte un astfel 
de sistem dinăuntru. Toate formele de revoltă 
împotriva partidului conducător, toate „devierile” şi 
,revizionismele", facțiunile, clicile, răzvrătirile, toate 
deopotrivă apelaseră la ideologia al cărei custode era 
statul. Drept urmare, se impunea ca ideologia să fie 
revizuită în aşa fel încât să fie clar pentru oricine că 
nu putea apela în mod independent la ea, întocmai 
cum în Evul Mediu nu li se îngăduia persoanelor 
neautorizate să comenteze textele sfinte, Biblia 
însăşi fiind tot timpul liber haereticorum. Partidul 
era eminamente un organism ideologic, adică unul ai 
cărui membri erau legaţi între ei printr-o credinţă 
comună şi prin valori comune. Dar, aşa cum se 
întâmplă întotdeauna când ideologiile sunt 
transformate în instituţii, acea credinţă trebuia să fie 
suficient de vagă şi de nedefinită pentru a putea fi 
folosită la justificarea oricărei acţiuni politice, dar 
susţinând totodată că n-a avut loc nicio schimbare 
„reală” a doctrinei. În mod inevitabil, cei care luau 
credinţa în serios voiau s-o interpreteze cu propria 
lor minte şi să examineze dacă un pas politic sau 
altul erau în concordanţă cu versiunea staliniană a 
marxism-leninismului. Aceasta facea însă din ei 
potenţiali critici şi rebeli împotriva guvernului chiar 
dacă îi jurau fidelitate lui Stalin, pentru că ar fi putut 
oricând să-l invoce pe Stalin cel de odinioară 
împotriva celui de acum şi să citeze nişte spuse de- 
ale liderului împotriva lui însuşi. Epurările erau 
menite, aşadar, să distrugă orice legături ideologice 
care se vor mai fi menţinut înăuntrul partidului, să-i 
convingă pe membrii acestuia că nu aveau nicio altă 
ideologie sau loialitate decât ultimul ordin venit de 
sus şi să-i reducă, la fel ca pe restul societăţii, la o 
masă dezintegrată şi neputincioasă. Aceasta era o 
continuare a aceleiaşi logici care debutase cu 
lichidarea partidelor liberale şi socialiste, a presei şi 
a instituţiilor culturale independente, a religiei, 
filosofici şi artei independente, iar finalmente şi a 
fractiunilor din partidul însuşi. Oriunde exista vreo 
legătură ideologică alta decât loialitatea faţă de 


conducător, exista si o posibilitate de fractionism, 
chiar dacă ea nu se materializase. Telul urmărit de 
epurări a fost eradicarea acestei posibilităţi, si ele au 
izbutit să-l atingă, dar principiile care au dictat 
hecatomba din anii '30 sunt încă în vigoare şi n-au 
fost niciodată abandonate. Loialitatea fata de 
ideologia marxistă ca atare continuă să fie 
considerată o crimă şi o sursă de devieri de tot felul. 


Chiar şi aşa, faptul că Holocaustul n-a întâmpinat 
împotriviri din partea populaţiei sovietice şi nici 
măcar din partea partidului pare a sugera că 
epurările nu erau necesare, în orice caz nu la o 
asemenea scară. Partidul era deja, pare-se, destul de 
aproape de starea ideală de „sac de cartofi” (cum 
spusese odinioară Marx despre țărănimea franceză), 
nemaidorind şi nemaifiind în stare să producă un 
centru de gândire independentă. Pe de altă parte, nu 
ştim dacă în lipsa epurărilor el n-ar fi putut s-o facă 
într-o perioadă de criză, aşa cum au fost, de pildă, 
cele mai primejdioase momente ale războiului cu 
Germania. 

Aceasta ne aduce la cea de a doua întrebare de 
mai sus: cum se face că societatea sovietică a fost 
total incapabilă de împotrivire? Răspunsul pare a fi 
acela că partidul, cu excepţia conducerii de la vârf, 
era deja incapabil să se organizeze în vreun fel 
independent de aparat. Aidoma restului populaţiei, 
era şi el redus la o sumă de indivizi izolaţi; în 
contextul represiunii, ca în orice altă sferă a vieţii, 
statul atotputernic stătea fata-n fata cu cetăţeanul 
însingurat. Paralizia individului era totală; în acelaşi 
timp, nu se putea nega că partidul acţiona în 
conformitate cu principiile admise de la bun început. 
Toţi membrii săi luaseră parte în masă la acte de 
violenţă împotriva populaţiei, iar atunci când ei înşişi 
au devenit victime ale nelegiuirii, nu mai aveau la 
cine să apeleze. Niciunul dintre ei nu obiectase la 
procesele trucate şi execuțiile arbitrare câtă vreme 
cei loviți nu fuseseră membri de partid; cu toţii 
acceptaseră, activ sau pasiv, că, „în principiu”, nu 
era nimic rău în asasinatele judiciare. Fuseseră de 
acord, tot aşa, că în fiecare moment conducătorii 
partidului erau cei chemaţi să decidă cine era 


duşman de clasă, prieten al chiaburilor sau agent 
imperialist. Acum, când regulile jocului la care 
consimtiserá au ajuns să-i lovească pe ei înşişi, nu 
mai dispuneau de niciun fel de principii morale care 
să le susţină spiritul de rezistenţă. 

În timpul războiului, un poet polonez, Aleksander 
Wat, l-a întâlnit în una dintre închisorile staliniste pe 
un vechi bolşevic, istoricul I.M. Stetlov, şi l-a întrebat 
de ce toti protagoniştii proceselor de la Moscova 
recunoscuseră vinovâăţii dintre cele mai 
rocambolesti. Stetlov i-a răspuns simplu: , Toti aveam 
mâinile mânjite de sânge.” 

Cât despre cea de-a treia întrebare, la prima 
vedere ar putea să pară că avem de-a face cu o 
halucinație colectivă. Chiar şi presupunând că Stalin 
a avut motive temeinice să masacreze comunişti, de 
ce a fost nevoie ca nenumărați oameni insignifianti 
să fie determinat! să mărturisească sub tortură că 
uneltiseră să vândă britanicilor Uzbekistanul sau că 
fuseseră agenţi de-ai lui Pilsudski sau că încercaseră 
să-l ucidă pe Stalin? Totuşi, exista un graunte de 
metodă şi în această nebunie. Victimele trebuiau nu 
doar distruse fizic sau făcute inofensive, ci şi 
anihilate moral. La urma urmei, agenţii NKVD ar fi 
putut să semneze ei înşişi mărturisirile mincinoase, 
iar apoi să-şi lichideze victimele ori să le trimită în 
lagăre pe temeiul vinovátiei lor „mărturisite”, 
exceptându-i, fireşte, pe acuzaţii din procesele 
regizate, care trebuiau să-şi declare crimele în auzul 
întregii lumi; aceştia constituiau însă un procent 
infim din totalul victimelor. De fapt, însă, poliţia 
tinea neapărat ca oamenii să-şi iscáleascá ei înşişi 
mărturisirile şi, din câte se ştie, nu a falsificat 
semnăturile. Efectul era că victimele deveneau astfel 
complice la crimele comise împotriva lor însele şi 
participanţi la o campanie universală de falsificare. 
Aproape oricine putea fi silit prin tortură să 
mărturisească orice, dar, de regulă, cel puţin în 
secolul al XX-lea, tortura a fost folosită pentru 
obţinerea de informaţii adevărate. În sistemul 
stalinist, însă, atât tortionarii, cât şi victimele lor 
ştiau cum nu se poate mai bine că informaţia 
obţinută era falsă; stăruiau totuşi în ficţiune, pentru 


că, în acest fel, toată lumea contribuia la construirea 
unei ireale lumi „ideologice“, unde ficțiunea 
generalizată căpăta înfăţişare de adevăr. 

Un regim similar de  travestire organizată 
funcţiona şi în multe alte domenii, de pildă în 
sistemul „alegerilor” generale. Şi în cazul acestora, 
ne-am putea gândi că guvernanţii puteau foarte bine 
să economisească efortul şi cheltuielile presupuse de 
aceste spectacole, a căror absurditate era evidentă 
pentru toată lumea; ele erau totuşi importante 
pentru că îl transformau pe fiecare cetăţean în 
participant şi coautor al aceleiaşi ficțiuni, al realităţii 
„oficiale” care, prin chiar acest fapt, înceta să fie 
total contrafăcută. 

Cea de-a patra întrebare ne confruntă şi ea cu un 
fenomen stupefiant. Informaţia care parvenea în 
Occident din Uniunea Sovietică era, fireşte, 
fragmentară şi incertă; regimul  restrictionase 
riguros contactele şi limitase fluxul ştirilor în ambele 
direcţii; călătoriile în străinătate ale cetăţenilor 
sovietici erau strict controlate în interesul statului, 
iar orice comunicare neautorizată cu străinii era 
considerată spionaj sau trădare. Totuşi, statul 
sovietic nu se putea rupe cu totul de lumea din afară. 
Anumite informaţii despre teroarea poliţienească 
răzbătuseră până în Occident, deşi nimeni nu-şi 
putea închipui amploarea ei. În plus, procesele de la 
Moscova fuseseră pregătite în pripă şi cu stângăcie, 
iar contradicţiile si absurditatile ieşite la iveală au 
fost semnalate 
în unele ziare occidentale. Cum se explică atunci 
atitudinea indulgentà a intelectualilor occidentali 
faţă de stalinism şi, nu o dată, chiar sprijinul activ 
acordat de ei acestuia? Socialiştii britanici oneşti şi 
incoruptibili care au fost soţii Sidney şi Beatrice 
Webb au vizitat în repetate rânduri Uniunea 
Sovietică în toiul teroarei staliniste şi au scris o carte 
imensă despre „noua civilizaţie” de acolo. Sistemul 
sovietic, declarau ei, era întruchiparea celei mai 
scumpe nàzuinte a omului spre dreptate şi fericire, 
în contrast izbitor cu corupta şi  decrepita 
pseudodemocratie britanică; ei nu vedeau niciun 
motiv de a se îndoi de corectitudinea proceselor de 


la Moscova sau de perfecțiunea primului 
guvernământ „democratic” din Rusia. Printre cei 
care au proslăvit acest sistem şi au înghiţit ficţiunea 
proceselor staliniste s-au numărat Lion 
Feuchiwanger, Romain Rolland şi Henri Barbusse. 
Printre puţinii care nu s-au alăturat acestui cor s-a 
numărat Andre Gide, care a vizitat Uniunea Sovietică 
în 1936 şi şi-a publicat impresiile. Fireşte că el n-a 
văzut nimic din atrocitățile de acolo; a fost înconjurat 
de linguşitori şi nu i-au fost arătate decât iluzoriile 
înfăptuiri ale regimului, dar el şi-a dat seama că 
faţada ascundea O minciună universală. Au 


existat Şi scriitori polonezi care au răzbăâtut cu 
privirea dincolo de vălul aparentelor, cum a făcut si 
jurnalistul britanic Malcolm Muggeridge ( Winter in 
Moscou), 1934). 

Reacţia intelectualilor occidentali a constituit un 
triumf remarcabil al ideologiei doctrinare asupra 
bunului-simt si a instinctului critic. E adevărat cà 
anii epurărilor au fost si cei ai amenintarii naziste, 
ceea ce poate explica până la un punct faptul cà 
numeroşi gânditori şi artişti crescuţi într-o tradiţie 
de stânga .. - i : 
sau liberală au văzut in Rusia singura speranţă de 
salvare a civilizaţiei de pericolul care o ameninţa; ei 
au fost dispuşi să ierte „statului proletar” multe atât 
timp cât se putea conta pe el ca pe un bastion 
împotriva barbariei fasciste. Erau cu atât mai uşor 
de păcălit cu cât nazismul, spre deosebire de 
stalinism, nu prea ţinea să-şi ascundă de ochii lumii 
chipul hidos; el proclama fatis cà avea drept scop 
crearea unei Germanii atotputernice, strivirea altor 
naţiuni şi reducerea la sclavie a „raselor inferioare”. 
Pe când Stalin continua să propovăduiască 
evanghelia socialistă a păcii şi egalităţii, a eliberării 
celor asupriti, internationalismul şi prietenia între 
popoare. Occidentali care, declarativ, erau exponenti 
ai gândirii critice găseau acest verbiaj mai 
convingător decât orice fel de fapte; ideologia şi 
gândirea deziderativà erau mai puternice decât 
realitatea crudă. 

Când analizăm aceste crime este important să 
observăm că în nicio perioadă Rusia lui Stalin n-a 


fost guvernată de aparatul polițienesc, că acesta n-a 
fost niciodată „deasupra partidului”; teza că aparatul 
represiv se substituise partidului a fost un alibi 
folosit după moartea lui Stalin de pseudoreformatori, 
care susțineau cá, de acum, sarcina consta în 
restabilirea supremaţiei partidului. În timpul lui 
Stalin poliţia politică putea, ce-i drept, să aresteze şi 
să omoare după bunul sau plac membri de partid, 
dar nu pe cei de la cel mai înalt nivel, unde toate 
actele de acest fel trebuiau ordonate sau aprobate de 
către autoritățile supreme ale partidului, în 
particular de către Stalin însuşi. Acesta a folosit 
aparatul represiv pentru a controla partidul, dar el 
însuşi a dirijat atât partidul, cât şi statul în calitate 
de conducător al partidului, nu de şef al securităţii; 
lucrul acesta a fost bine reliefat de Jan Jaroslavski în 
studiul său despre funcţiile partidului în sistemul 
sovietic. Partidul, întruchipat de Stalin, nu a 
abandonat nicio clipă puterea supremă. Atunci când 
reformatori din perioada de după Stalin cereau ca 
partidul să fie repus deasupra poliţiei politice, ei 
înțelegeau prin asta doar ca membrii de partid să nu 
mai poată fi arestaţi fara aprobarea autorităţilor de 
partid. Dar lucrurile au stat tot timpul aşa, pentru că 
şi dacă NKVD, de la un anumit nivel, aresta lideri de 
rang echivalent, o făcea sub supravegherea liderilor 
de partid de rang mai înalt. Aparatul represiv era un 
instrument in mâinile partidului. Un sistem 
polițienesc în sens strict, adică unul în care politia 
are mâinile complet libere, n-a existat şi nu putea 
exista în statul sovietic, căci asta ar fi însemnat că 
partidul a pierdut puterea, ceea ce nu se putea 
întâmpla fără a pricinui prăbuşirea întregului sistem. 

Aşa se explică şi rolul special jucat de ideologie, 
atât sub Stalin, cât şi în prezent. Ideologia nu este 
doar o anexă sau un apendice al sistemului, ci o 
condiţie absolută a existenţei sale, indiferent dacă 
oamenii cred efectiv în ea sau nu. Socialismul 
stalinist a creat un imperiu condus de la Moscova, a 
cărui legitimitate derivă integral din ideologie, în 
particular din doctrina cà Uniunea Sovietică 
întruchipează interesele întregului popor muncitor şi 
îndeosebi ale clasei muncitoare de pretutindeni, că 


ea exprimă dorinţele şi aspiraţiile lor şi că reprezintă 
primul pas spre o revoluţie mondială care va elibera 
masele muncitoare de pe întregul glob. Sistemul 
sovietic nu putea fiinţa fără această ideologie, care 
este singura raison d'étre a aparatului de putere 
existent. Aparatul are un caracter eminamente 
ideologic şi internationalist si, ca atare, nu putea fi 
înlocuit de cel polițienesc, de armată sau de 
indiferent ce altă instituţie. 

Aceasta nu înseamnă că aparatul represiv al 
statului sovietic a fost în vreun moment determinat 
de ideologie, ci doar că ideologia este indispensabilă 
pentru a o justifica la nevoie. Ideologia este 
încastrată în sistem şi, drept urmare, joacă un rol cu 
totul diferit în Uniunea Sovietică decât în statele 
unde principiul de bază al legitimităţii derivă din 
alegeri democratice sau din 
charisma unei monarhii ereditare. 

Un sistem de tip sovietic se bucură de avantajul că 
nu e obligat să-şi justifice acţiunile în faţa populaţiei; 
prin definiţie, el reprezintă interesele şi dorinţele 
acesteia şi nimic nu poate altera acest fapt ideologic. 
El este însă expus unui risc faţă de care structurile 
democratice sunt imune, acela de a fi extrem de 
sensibil la critica ideologică. Aceasta înseamnă, între 
altele, că intelectualitatea joacă în el un rol care nu 
are corespondent nicăieri aiurea. O ameninţare la 
adresa valabilitatii intelectuale a .. 
sistemului sau susţinerea unei ideologii diferite 
constituie un pericol de moarte. Statul totalitar nu 
poate deveni niciodată complet invulnerabil şi nici nu 
poate stârpi cu totul gândirea critică. El poate părea 
atotputernic, deoarece domină toate aspectele vieţii, 
dar este, în acelaşi timp, slab, întrucât orice fisură în 
monolitul ideologic îi primejduieşte existenţa. 

În plus, este greu de menţinut un sistem în care 
ideologia este privată de orice mişcare inertialà 
proprie, fiind redusă la a nu fi nici mai mult, nici mai 
puţin decât dictatele autorităţii de stat. Potrivit 
logicii stalinismului, adevărul este ceea ce partidul, 
adică Stalin, spune la un moment dat, efectul fiind 
golirea ideologiei de orice substanţă proprie. Pe de 
altă parte, ideologia trebuie prezentată ca o teorie 
generală care posedă o coerenţă proprie şi, câtă 


vreme se face acest lucru, nu există nicio garanţie că 
ea nu poate dobândi un impuls propriu şi nu poate fi 
utilizată - cum sa şi întâmplat în perioada 
poststalinistă - împotriva principalilor ei exponenti si 
singuri interpreţi autorizaţi. 

în anii '30, însă, un astfel de pericol părea extrem 
de îndepărtat. Sistemul fusese adus la o stare de 
perfecţiune aproape 
ideală, în care societatea civilă abia dacă mai exista, 
iar populaţia nu părea să aibă alt scop decât să 
asculte de poruncile statului personificat de Stalin. 

Un instrument de căpetenie în distrugerea 
legăturilor sociale a fost sistemul universal de 
spionare reciprocă a vecinilor. Orice cetăţean avea 
obligaţia legală şi morală de a o face si turnătoria 
devenise principala metodă de a reuşi în viaţă. 
Masacrul continuu facea loc multora dintre cei care 
năzuiau să se alăture clasei dominante privilegiate şi 
erau dispuşi să-şi dovedească ataşamentul prin 
distrugerea altora. Inclusiv pe această cale, enorm 
de mulţi oameni au devenit unelte ale crimei de 
dragul propriei promovări. Idealul socialismului 
stalinist părea a fi o situaţie în care oricine din ţară 
(cu excepţia lui Stalin) era deţinut al unui lagăr de 
concentrare şi totodată un agent al poliţiei secrete. 
Această perfecţiune ultimă era greu de atins, dar, 
spre sfârşitul anilor '30, se făcuseră paşi hotărâți in 
direcţia ei. 


2. Codificarea marxismului de câtre Stalin 


în anii '30, toate sferele culturii din Uniunea 
Sovietică erau riguros înregimentate, iar viaţa 
intelectuală independentă încetase practic să mai 
existe. Beletristica fusese redusă la o anexă a 
politicii si propagandei, având ca unic scop 
proslavirea sistemului si a conducătorului sau şi 
demascarea „duşmanilor de clasă”. Intro convorbire 
cu un grup de scriitori care a avut loc în 1932 la 
Gorki acasă, Stalin i-a caracterizat pe literati în 
general drept „ingineri ai sufletelor omeneşti”; 
această sintagmă măgulitoare a devenit curând 
formulă oficiala. Cinematograful şi teatrul erau 


tratate în acelaşi mod, deşi cel din urmă a avut de 
suferit mai puţin. A fost permisă existenţa unui 
repertoriu tradiţional de piese de teatru, cuprinzând 
în cea mai mare parte dramaturgi ruşi, cu condiţia ca 
autorii respectivi să poată fi taxaţi drept 
„progresişti” sau măcar „parţial progresisti"; în 
repertoriul astfel definit şi-au aflat loc Gogol, 
Ostrovski, Saltikov-Scedrin, Tolstoi şi Cehov, iar pe 
scenele din Rusia puteau fi văzute, chiar şi în anii cei 
mai negri, spectacole de înaltă clasă. Romancieri, 
poeţi şi regizori de film se întreceau în adulări de stil 
bizantin ale lui Stalin; acest fenomen a culminat în 
anii postbelici, dar ajunsese departe încă din anii 
despre care vorbim aici. 

Represiunea şi înregimentarea au afectat, totuşi, 
diferitele sfere ale vieţii intelectuale în grade 
diferite. În anii '30 a existat o puternică tendinţă 
spre orientarea marxistă în anumite ramuri ale 
ştiinţei, îndeosebi în fizica teoretică şi în genetică, 
tendinţă care însă avea să-şi atingă apogeul abia în 
anii '40. În schimb, alte domenii, deosebit de 
sensibile din punct de vedere ideologic, precum 
filosofia, teoria socială şi istoria, au fost nu doar 
încorsetate în anii '30, ci şi codificate integral în 
termeni stalinisti. 


O etapă importantă în aservirea istoriografiei 
sovietice a fost marcată în 1931 printr-o scrisoare a 
lui Stalin adresată revistei Revoluţia Proletară, pe 
care comitetul de redacţie a publicat-o însoţită de o 
autocritică. Scrisoarea îi dojenea pe membrii 
acestuia pentru că publicaseră un articol al lui 
Slutski despre relaţiile de dinainte de 1914 dintre 
bolşevici şi social-democratia germană, în care Lenin 
era criticat ca nu şi-a dat seama de pericolul 
„centrismului” Si al oportunismului din 
Internationala a ILa. Dup à ce apostrofa cu asprime 
revista pentru ,liberalismul putred" de a fi sugerat 
cà Lenin ,nu si-a dat seama" de ceva, Stalin schita o 
istorie completà a Internationalei a ILa care a 
devenit apoi un text canonic. Pe Stalin il preocupau 
in principal  aripa stângă  nebolsevicá a 
Internaționalei şi Troțki. Aprecia că stânga socialistă 
adusese anumite servicii in bătălia împotriva 


oportunismului, dar comisese şi grave greşeli. Roşa 
Luxemburg şi Parvus se situaseră în mai multe 
rânduri de partea menşevicilor în disputele din 
partid, de pildă în legătură cu statutul partidului, iar 
în 1905 inventaseră „proiectul semimenşevic al 
revoluţiei permanente”, adoptat mai târziu de Troțki, 
proiect care comitea eroarea fatidică de repudiere a 
alianţei dintre proletariat şi țărănime. Cât despre 
trotkism, el incetase de mult să mai facă parte din 
mişcarea comunistă şi devenise ,detasamentul de 
avangardă al burgheziei contrarevolutionare". Era o 
minciună monstruoasă să sugerezi că Lenin înainte 
de război nu intelesese că revoluţia burghezo- 
democrată trebuia inevitabil să se transforme în 
revoluţie socialistă şi că el ar fi preluat mai târziu 
această idee de la Troțki. Scrisoarea lui Stalin fixa o 
dată pentru totdeauna regulile pe care trebuia să le 
respecte istoriografia sovietică: Lenin a avut 
întotdeauna dreptate, partidul bolşevic a fost şi a 
ramas mereu infailibil, chiar dacă la rastimpuri s-au 
strecurat în rândurile sale duşmani care au încercat, 
fără succes, să-l abată de la drumul drept. Toate 
grupurile nebolşevice din mişcarea muncitorească au 
fost în mod invariabil pepiniere ale trădării sau, în 
cel mai bun caz, medii propice naşterii unor erori 
pernicioase. 

Această judecată a pecetluit reputaţia istorică a 
Rosei Luxemburg şi l-a categorisit definitiv pe Troțki. 
Au mai trebuit să treacă, totuşi, câţiva ani înainte ca 
toate problemele istoriei, ale filosofici şi ale ştiinţelor 
sociale să fie rezolvate o dată pentru totdeauna. 
Aceasta s-a realizat în 1938 prin publicarea Istoriei 
Partidului Comunist al Uniunii Sovietice 1(Bolsevic), 
un curs scurt redactat de o comisie anonimă; Stalin 
era identificat pe atunci doar ca autorul celebrei 
secţiuni privitoare la „Materialismul dialectic şi 
istoric” (cap. IV), în care era expusă versiunea 
omologată a concepţiei despre lume a partidului. 
După război însă se spunea oficial că întreaga 
lucrare era scrisă de Stalin şi ea urma să fie 
republicată ca un volum al seriei sale de opere 
complete, dacă aceasta nu s-ar fi întrerupt după 
moartea sa. Geneza exactă a Cursului scurt nu este 


cunoscută; probabil că a fost redactat în principal de 
o echipă de autori oficiali, iar apoi revizuit de Stalin. 
Stilul său distinctiv este evident în mai multe locuri, 
mai ales acolo unde diferitii trădători si revizionisti 
sunt taxati drept „pigmei alb-gardisti", „josnici lachei 
ai fasciştilor” etc. 

Destinul  Cursului scurt constituie un episod 
remarcabil din istoria cuvântului tipărit. Publicat în 
milioane de exemplare în Uniunea Sovietică, el a 
servit timp de cincisprezece ani ca manual de 
ideologie absolut obligatoriu pentru toţi cetăţenii. 
Mărimea tirajelor sale nu putea fi, fără îndoială, 
comparată decât cu cea a Bibliei in ţările 
occidentale. A fost publicat şi răspândit peste tot 
fără încetare. În clasele mari din şcolile secundare, 
în toate instituţiile de învăţământ superior, în şcolile 
de partid etc., oriunde se preda ceva, Cursul scurt 
era hrana intelectuală de căpetenie a cetăţenilor 
sovietici. Pentru orice persoană ştiutoare de carte ar 
fi fost de neconceput să nu-l cunoască; majoritatea 
oamenilor erau obligaţi să-l citească în repetate 
rânduri, iar propagandiştii şi lectorii partidului îl 
cunoşteau aproape pe de rost. 

Cursul scurt a stabilit un record mondial şi într-o 
altă privinţă. Printre cărţile cu pretenţii istorice 
probabil că nu există alta care să cuprindă atâtea 
minciuni şi omisiuni voite. După cum o arată titlul, 
cartea este o istorie a partidului bolşevic începând 
cu crearea acestuia, dar capitolul al IV-lea îl 
introduce pe cititor şi în probleme generale ale 
istoriei lumii şi expune versiunea „corectă” a 
filosofiei şi teoriei sociale marxiste. Din evenimentele 
istorice sunt scoase cu dărnicie învăţăminte, 
arătându-se că ele au stat la baza acţiunilor 
partidului bolşevic şi ale mişcării comuniste 
mondiale. Concluziile istorice sunt simple: partidul 
bolşevic, sub stralucita conducere a lui Lenin si 
Stalin, a urmárit neabátut, de la bun inceput, o linie 
politică infailibilă, care a fost încununată prin reuşita 
Revoluţiei din Octombrie. Lenin este întruna zugrăvit 
ca aflându-se în avangarda istoriei, secondat 
îndeaproape de Stalin. Câteva individualitáti de 
rangul doi sau trei care au avut norocul să moară 


înainte de marile epurări sunt menţionate succint în 
anumite puncte ale istorisirii. Cât despre liderii care 
l- au ajutat efectiv pe Lenin la crearea partidului, la 
înfăptuirea revoluţiei şi la întemeierea statului 
sovietic, ei ori nu sunt defel menţionaţi, ori sunt 
înfăţişaţi drept trădători fátarnici şi răufăcători 
infiltrati în partid si a căror carieră a constat în 
sabotaje şi conspirații. Stalin însă a fost din capul 
locului un lider infailibil, cel mai bun elev al lui 
Lenin, cel mai devotat colaborator şi apropiat prieten 
al său. Cititorului i se dă de înţeles că Lenin a 
conceput încă din tinereţe un plan de dezvoltare a 
omenirii şi fiecare act ulterior al vieţii sale a fost apoi 
un pas deliberat în înfăptuirea acestui plan. 

Cursul scurt nu numai că fixa o întreagă schemă a 
mitologiei bolşevice, legată de cultul lui Lenin şi 
Stalin, ci prescria şi un ritual şi o liturghie detaliate. 
Din momentul publicării sale, scriitori, istorici şi 
propagandişti care veneau în atingere cu indiferent 
ce parte din conţinutul său erau obligati să adere la 
fiecare formulă canonică din el şi să repete verbatim 
fiecare sintagmă relevantă. El a fost nu doar o 
lucrare de istorie falsificată, ci si o puternică 
instituţie socială, unul dintre cele mai puternice 
instrumente ale controlului mintilor de către partid, 
o unealtă de distrugere atât a gândirii critice, cât şi a 
amintirilor societăţii despre propriu-i trecut. 

Din acest punct de vedere, cartea se încadrează 
perfect în tiparul statului totalitar creat de Stalin. 
Pentru a desăvârşi sistemul şi a reduce societatea 
civilă la o cifră, trebuiau dezrădăcinate toate formele 
de viată necontrolate de stat şi . 
susceptibile de a constitui o ameninţare de indiferent 
ce fel. Era, de asemenea, necesar să fie inventate 
mijloace de anihilare a gândirii independente şi a 
memoriei, sarcină extrem de dificilă, dar importantă. 
Un sistem totalitar nu se poate menţine farà a 
rescrie mereu istoria, eliminând evenimente, 
personalităţi şi idei din trecut şi punând în locul lor 
altele, false. în termenii ideologiei sovietice, era de 
neconceput sā se spunā despre vreun lider care 
căzuse victimă epurărilor că fusese odinioară un 
slujitor adevărat al partidului, dar ulterior căzuse în 
dizgrație; oricine era declarat la sfârşit trădător 


trebuia neapărat să fi fost aşa de la bun început. Cei 
care au fost pur şi simplu ucişi fara să fie etichetati 
drept trădători deveneau non-persoane şi despre ei 
nu se mai auzea niciodată. Cititorii sovietici se 
obişnuiseră să vadă ediţii ale 

unor cărţi aflate încă la vânzare, dar cu numele 
editorului sau al traducătorului răzuite cu grijă. Dacă 
însă autorul însuşi era declarat trădător, cartea 
dispărea cu totul din circulaţie, fiind păstrate doar 
câteva exemplare în secțiile  „interzise” ale 
bibliotecilor. Asa se proceda si atunci când 
conţinutul cărţii era ireproşabil stalinist; la fel ca în 
orice gândire magică, un obiect care avea indiferent 
ce legătură cu spiritul râu era contaminat pentru 
totdeauna şi trebuia aruncat şi şters din memorie. 
Cetăţenilor sovietici le era îngăduit să-şi amintească 
de existenta câtorva trădători menţionaţi în Cursul 
scurt, pentru a le putea rosti cu prilejul blestemelor 
rituale, dar restul membrilor bandei satanizate 
trebuiau obligatoriu uitaţi şi nimeni nu îndrăznea să 
le mai rostească numele. Vechi ziare şi reviste 
deveneau peste noapte spurcate dacă existau în ele 
fotografii de trădători sau articole scrise de ei. Nu 
numai că trecutul era mereu rescris, dar - 
caracteristică importantă a stalinismului - de la 
oricine se cerea, pe de o parte, să fie la curent cu 
aceasta şi cu simplitatea procedeului folosit în acest 
scop, Si, pe de alta, sa nu pomenească niciodată 
nimic despre ele, stiind cà altminteri poate avea 
parte de consecinţe dintre cele mai teribile. În 
Uniunea Sovietică au existat si multe alte 
pseudosecrete de acest fel, adică lucruri care se voia 
să fie ştiute de toată populaţia, dar totodată nimeni 
să nu aducă vorba despre ele. Despre lagăre de 
concentrare nu se vorbea niciodată în presă, dar era 
o lege nescrisă ca fiecare cetăţean să ştie despre ele, 
nu doar pentru că oricum astfel de lucruri nu puteau 
fi ţinute ascunse, ci pentru că guvernanţii sovietici 
voiau ca oamenii să fie conştienţi de anumite fapte 
ale vieţii sovietice, simulând totodată unii faţă de 
alţii ca astfel de fapte nu există. Scopul sistemului 
era de a crea o dublă conştiinţă. La adunări publice 
şi chiar şi în convorbirile private cetăţenii erau 


obligaţi să repete în manieră rituală falsuri groteşti 
despre ei înşişi, despre lume şi despre Uniunea 
Sovietică, iar în acelaşi timp să treacă sub tăcere 
lucruri pe care le ştiau foarte bine, nu doar pentru că 
erau terorizati, ci pentru că repetarea neîncetată a 
unor falsuri despre care ştiau cà sunt aşa ii 
transforma în complici ai campaniei de minciuni 
inculcate de partid şi de stat. Intenţia regimului nu 
era ca oamenii să creadă ad litteram absurditatile 
puse în circulaţie; dacă unii ar fi fost atât de naivi 
încât să le creadă şi să uite total de realitate, aceia 
ar fi fost într-o stare de inocentà faţă de propria lor 
conştiinţă şi ca atare dispuşi să accepte ideologia 
comunistă ca fiind în mod intrinsec valabilă. 
Obedienta desăvârşită reclama însă ca ei să 
conştientizeze că ideologia curentă nu însemna prin 
ea însăşi nimic, că orice aspect al ei putea fi 
modificat sau anulat de conducătorul suprem oricând 
găsea acesta de cuviinţă s-o facă şi că toată lumea 
era datoare să se comporte de parcă nimic nu sar fi 
schimbat şi de parcă ideologia ar fi fost aceeaşi de 
când lumea. (Stalin ţinea să sublinieze că el însuşi, la 
fel ca Lenin, nu a „adăâugat” nimic la marxism, ci 
doar l-a dezvoltat.) Pentru a pricepe că ideologia 
partidului în fiecare moment dat nu era nici mai 
mult, nici mai puţin decât ceea ce conducătorul 
spunea că este, cetăţeanul trebuia să posede o dublă 
conştiinţă: în public el îşi declara adeziunea la 
ideologie ca la un catehism imuabil, pe când în sinea 
sa ori în mod semiconstient stia că ea era un 


instrument pe deplin adaptabil în mâinile partidului, 
adică ale lui Stalin. El trebuia, aşadar, „să creadă 
fără a crede”, aceasta fiind starea de spirit pe care 
partidul căuta s-o creeze şi s-o menţină la membrii 
săi şi, pe cât posibil, la întreaga populaţie. Oameni 
subnutriti, redusi la minimul necesar supravieţuirii, 
participau la adunări unde repetau minciunile 
guvernantilor despre cât de bine o duc si, in mod 
bizar, erau pe jumátate convinşi de ceea ce spuneau. 
Ştiau cu toţii ce anume era „just” să spui, adică ce 
anume se cerea de Ia ei, şi, în mod curios, confundau 
această ,justete" cu adevărul. Ştiau cà adevărul era 
o chestiune de partid şi, drept urmare, minciunile 


deveneau adevărate chiar şi dacă erau în 
contradicţie cu fapte de experienţă evidente. Această 
stare de vietuire concomitentă a individului în două 
lumi separate a fost una dintre reuşitele remarcabile 
ale sistemului stalinist. 

Cursul scurt era un manual perfect de istorie 
mincinoasă şi de gândire dedublată. Minciunile şi 
omisiunile voite din el erau prea evidente pentru a 
putea scăpa atenţiei cititorilor care asistaseră la 
evenimentele cu pricina; toţi membrii de partid, cu 
excepţia celor foarte tineri, ştiau cine a fost Trotki si 
cum a fost făcută colectivizarea în Rusia, dar, fiind 
obligaţi sā  papagalicească versiunea oficiala, 
deveneau coautori ai noului trecut, crezând în el ca 
într-un adevăr inspirat de partid. Dacă se întâmpla 
ca cineva să conteste acest adevăr în temeiul 
experienței manifeste, indignarea credincioşilor era 
absolut sinceră. Acesta era modul în care stalinismul 
producea „omul nou sovietic” - un schizofrenic, un 
mincinos care credea ceea ce spunea, un om capabil 
de neîncetate şi voluntare acte de automutilate 
intelectuală. 

După cum am menţionat, Cursul scurt cuprindea o 
nouă expunere a materialismului dialectic şi istoric, 
un catehism complet pentru uzul unei întregi 
generaţii. Această lucrare a lui Stalin nu adăuga de 
fapt nimic la versiunea simplistă a marxismului care 
putea fi găsită, de exemplu, în manualul lui Buharin, 
dar avea calitatea că în ea totul era numerotat şi 
prezentat sistematic; la fel ca restul cărţii, 
expunerea marxismului oferită de ea avea un scop 
didactic şi era uşor de asimilat şi memorat. 

Ea se deschide cu formularea potrivit căreia 
materialismul dialectic, filosofia marxismului, 
cuprinde două componente: o viziune materialistă 
despre lume şi o metodă dialectică. Aceasta din urmă 
se distinge prin patru trăsături sau legi principale. 
Prima spune că toate fenomenele stau în legături 
reciproce şi că universul se cere privit ca un tot. Cea 
de-a doua, că totul în natură se află în schimbare, 
mişcare şi dezvoltare. Cea de-a treia, că în toate 
sferele realităţii schimbările calitative rezultă dintr-o 


acumulare de schimbări cantitative. lar cea de-a 


patra, legea „unităţii şi luptei contrariilor”, spune că 
toate fenomenele naturii cuprind contradicții 
interne, iar „conţinutul” dezvoltării îl constituie 
conflictul dintre componentele acestor contradicții. 

Această expunere nu cuprinde, după cum se vede, 
„negarea negatiei" despre care scrisese Engels, la fel 
ca Lenin în ale sale Caiete filosofice. Motivul acestei 
omisiuni nu este explicat, dar, în orice caz, de acum 
dialectica avea să conţină patru legi, şi nu mai multe. 
Opusul dialecticii este „metafizica”. Metafizicieni 
sunt filosofii burghezi şi oamenii de ştiinţă care 
neagă una sau mai multe dintre aceste legi; ei judecă 
fenomenele în izolarea lor, şi nu în relaţiile lor 
reciproce, susţin cà nimic nu se dezvoltă, nu 
recunosc cà schimbările calitative rezultă din 
schimbari cantitative sau resping ideea 
contradictiilor interne. 

Interpretarea materialistà a naturii comporta trei 
principii. Primul e cà lumea este, prin natura ei, 
materială, toate fenomenele fiind forme de mişcare a 
materiei; cea de a doua, că materia sau fiinţa este o 
„realitate obiectivă” existentă în afară şi 
independent de spirit; iar cea de a treia, că lumea 
este cognoscibilă. 

Materialismul istoric este prezentat ca fiind 
consecinţa logică a materialismului dialectic, punct 
de vedere în favoarea căruia se pot invoca anumite 
formulări din Engels, Plehanov şi Buharin. Dat fiind 
că „lumea materială este primordială, iar spiritul e 
secund”, urmează că „viaţa materială a societăţii”, 
adică producţia şi relaţiile de producţie, este, de 
asemenea, primordială şi constituie o „realitate 
obiectivă”, pe când viaţa spirituală a societăţii este 
un „reflex” secund al ei. Baza logică a acestei 
deductii nu este explicată. Stalin citează apoi 
formulele marxiste privind baza şi suprastructura, 
clasele şi lupta de clasă, dependenţa ideologiei (şi a 
celorlalte forme ale suprastructurii) de relaţiile de 
producţie, eroarea de a pune schimbările sociale 
doar pe seama condițiilor geografice sau 
demografice şi teza că istoria depinde în primul rând 
de dezvoltarea tehnologică. Urmează apoi o 
caracterizare a celor cinci principale sisteme social- 


economice: comuna primitivă, sclavagismul, 
feudalismul, capitalismul şi socialismul. Ordinea în 
care acestea se succedă este caracterizată drept 
inevitabilă. Nu se pomeneşte nimic despre „modul de 
producţie asiatic” întâlnit la Marx; motivul probabil 
al acestei omisiuni ham explicat în alt loc (vol. I, cap. 
XIV). 

Enumerarea celor cinci tipuri de societate şi 
aplicarea schemei lor la istoria fiecărei ţări din lume 
îi puneau pe istoricii sovietici la grea cumpănă. Nu 
era uşor să depistezi existenţa unei orânduiri 
sclavagiste sau feudale la populaţii care nici nu 
auziseră vreodată despre asemenea fenomene. în 
plus, cum capitalismul fusese instaurat printr-o 
revoluţie burgheză, iar socialismul prin una 
socialistă, era firesc să se presupună că şi tranzitiile 
anterioare au avut loc într-un mod asemănător. 
Stalin chiar scrisese (sau „demonstrase”: în filosofia 
sovietică aceşti doi termeni însemnau acelaşi lucru 
când era vorba de clasicii marxism-leninismului) că 
sistemul feudal a luat naştere din cel sclavagist ca 
urmare a unei revoluţii a sclavilor. Acelaşi lucru îl 
spusese, de fapt, şi într-o cuvântare a sa din 19 
februarie 1933: sistemul sclavagist a fost răsturnat 
de o revoluţie a sclavilor, în urma căreia stăpânii 
feudali au luat locul stăpânilor de sclavi. Aceasta le 
crea istoricilor problema suplimentară de a identifica 
„revoluţia sclavilor” în fiecare caz de tranziţie de la 
sclavagism la feudalism. 

Lucrarea lui Stalin a fost salutată de un cor de 
ideologi drept realizarea supremă a teoriei marxiste 
si un jalon în istoria filosofici. În următorii 
cincisprezece ani, filosofia sovietică a constat, în 
esenţă, din variatiuni pe tema calităţilor superlative 
ale acestei lucrări. Orice articol sau manual de 
filosofie enumera cuminte cele patru ,trasaturi" ale 
dialecticii şi cele trei principii ale materialismului. 
Filosofii nu prea aveau altceva de făcut decât să 
găsească exemple de interrelaţii între fenomene 
diferite (ca dovezi ale primei legi a lui Stalin), de 
schimbari ale lucrurilor (ca dovezi ale celei de a 
doua) ş.a.m.d. Filosofia era astfel coborâtă la statutul 
unui expedient de neîncetată  linguşire a 


conducătorului suprem. Toată lumea scria în exact 
acelaşi stil; nu puteai deosebi un autor de altul după 
forma sau conţinutul textelor scrise. Aceleaşi clişee 
soporifice erau repetate la nesfârşit, fără nicio 
încercare de gândire independentă; orice asemenea 
încercare, oricât de timidă sau de obsecvioasă, l-ar fi 
expus pe autor unui atac imediat. A spune ceva 
personal în filosofie echivala cu a-i reproşa lui Stalin 
de a fi omis ceva; a scrie într-un stil personal 
echivala cu a sugera în chip prezumtios că se putea 
exprima ceva mai bine decât o făcuse el. Astfel, 
literatura filosofică sovietică a ajuns să constea din 
vrafuri de maculatură ce reproducea în formă diluată 
capitolul IV, paragraful 2 din Cursul scurt. În 
comparaţie cu aceasta, chiar si polemicile de 
odinioară dintre „dialecticien!” şi „mecanicist!” erau 
un exemplu de gândire îndrăzneață, creatoare şi 
independentă. Cât despre istoria filosofici, ea a 
devenit un subiect aproape uitat. În anii '30 au mai 
apărut câteva traduceri din clasici ai filosofiei, dar 
numai dintre cei taxati, pe drept sau pe nedrept, ca 
„materialist!” sau care scriseseră împotriva religiei; 
cititorul sovietic putea vedea ocazional câte un 
pamflet anticlerical de-al lui d'Holbach sau Voltaire 
sau, cu ceva noroc, câte un text din Bacon sau 
Spinoza. Au fost publicate şi lucrări de Hegel, dat 
fiind cà el aparţinea canonului autorilor 
„dialecticieni”. Timp de circa patruzeci de ani însă, 
cetăţeanul sovietic n-a avut nicio şansă de a-l citi pe 
Platon, ca să nu mai vorbim de vreun idealist şi mai 
periculos. Filosofii de profesie citau doar din „clasicii 
marxism-leninismului": Marx, Engels, Lenin şi Stalin; 
ordinea cronologică era, fireşte, respectată atunci 
când aceste nume erau citate laolaltă, dar ca 
frecvenţă a citării ordinea era tocmai cea opusă. 

Ar fi putut să pară că situaţia ideologică rezultată 
în urma publicării Cursului scurt era una de 
perfecţiune definitivă. Anii postbelici aveau să arate 
însă că ea mai putea fi încă perfecționată. 

Nu trebuie crezut însă că marxismul sub forma în 
care l-a codificat Stalin diferea în chip esenţial de 
leninism. El era o versiune searbada, primitiva a 
acestuia, dar, în fond, fără nimic cu adevărat nou. 


Într-adevăr, lucrările lui Stalin anterioare anului 
1950 nu au adus nimic original, cu două excepţii. 
Prima, despre a cărei semnificaţie am vorbit deja, 
era că socialismul putea fi construit şi într-o singură 
tara. Cea de-a doua era cà, pe măsură ce construcţia 
socialismului înainta, lupta de clasă devenea 
inevitabil tot mai aprigă. Acest principiu a ràmas 
oficial valabil chiar şi după ce Stalin declarase că în 
Uniunea Sovietică nu mai existau clase antagoniste; 
clase antagoniste nu mai existau, dar lupta era 
ascuţită mai mult ca oricând. Un al treilea principiu, 
care pare să fi fost pentru prima dată enunțat de 
Stalin la o plenară a Comitetului Central din 12 
ianuarie 1933, era că, înainte ca statul să dispară în 
comunism, era necesar, din raţiuni dialectice, ca el 
să fie mai întâi dezvoltat la maximum, dar această 
idee fusese deja formulată de Troțki în anii 
Războiului Civil. Oricum, cel de-al doilea şi cel de-al 
treilea principiu nu aveau alt rost decât acela de a 
justifica sistemul de teroare poliţienească. 

Trebuie însă subliniat încă o dată că în ideologia 
stalinistă ceea ce conta nu era conţinutul - deşi 
acesta era exprimat în formă catehetică ci faptul că 
exista o autoritate supremă la ale cărei sentinţe în 
chestiuni ideologice nu exista apel. Ideologia era 
astfel complet institutionalizatà, iar virtual întreaga 
viaţă intelectuală îi era subordonată. „Unitatea 
dintre teorie si practică” se exprima prin 
concentrarea autorității doctrinale, politice şi 
politienesti în persoana lui Stalin. 

Materialismul dialectic şi istoric aşa cum l-a expus 
Stalin era o versiune plată» schematică a 
marxismului modelată după Plehanov, Lenin şi 
Buharin, o filosofie cu ambiţii cosmice, care 
proclama că dialectica exprimă „legile” universale ce 
guvernează toate aspectele realităţii şi că istoria 
umană este un caz particular de aplicare a 
respectivelor legi. Această filosofie se pretindea a fi 
„Ştiinţifică” în acelaşi mod ca astronomia şi declara 
că procesele sociale erau la fel de „obiective” şi de 
predictibile ca oricare altele. În această privinţă, ea 
se îndepărta radical de punctul de vedere al lui Marx 
aşa cum a fost reconstituit de Lukacs si Korsch, 


potrivit căruia, în cazul particular al conştiinţei 
proletare, procesul social şi conştientizarea acestui 
proces erau unul şi acelaşi lucru, iar cunoaşterea 
societăţii coincidea cu praxisul revoluţionar de 
transformare (a acesteia. Stalin a preluat 
naturalismul popular dominant printre marxistii 
Internaționalei a ILa, în care nu-şi mai afla loc 
viziunea specific marxiană a „unităţii dintre teorie şi 
practica". Această formulā era, ce-i drept, 
recunoscută şi subliniată cu orice prilej de câtre 
Stalin şi filosofii săi de serviciu; semnificaţia ei era 
însă redusă în fapt la propoziţia că practica era 
superioară teoriei, iar teoria era subordonată 
practicii. În conformitate cu această viziune, oamenii 
de ştiinţă erau  constrânşi - îndeosebi după 
restructurarea ideologică a Academiei de Ştiinţe de 
la începutul anilor '30 - să se cantoneze în domenii 
ce puteau fi de folos imediat industriei. Această 
constrângere era aplicată tuturor ştiinţelor naturii, 
ba chiar, deşi într-o formă mai puţin severă, şi 
matematicii. (Studiile matematice n-au prea fost 
niciodată  „supravegheate” ideologic in Uniunea 
Sovietică, dat fiind cà nici măcar atotstiutorii pontifi 
ai marxismului nu se pretindeau pricepuţi în această 
materie; drept urmare, aici, standardele nu au fost 
denaturate, iar ştiinţele matematice din Rusia au fost 
ferite de distrugere temporară.) „Unitatea dintre 
teorie şi practică” era, fireşte, aplicată şi ştiinţelor 
umaniste, dar într-un sens uşor diferit. în linii mari, 
ştiinţele naturii erau subordonate nevoilor industriei, 
iar cele umaniste, nevoilor propagandei de partid. 
Din partea istoriei, a filosofiei şi a istoriei literaturii 
se aştepta „să servească partidul şi statul”, adică să 
sprijine linia partidului şi să furnizeze suport teoretic 
deciziilor curente ale acestuia. 

Exigenta ca ştiinţele naturii să se ocupe doar de 
teme de interes tehnic imediat a fost extrem de 
păgubitoare pentru ramuri importante ale cercetării, 
iar aceasta avea să se repercuteze curând şi asupra 
tehnologiei. Şi mai nocive au fost însă încercările de 
a exercita control ideologic şi asupra rezultatelor 
efective ale cercetării ştiinţifice, în numele 
„corectitudinii” marxiste. în anii '30, asupra teoriei 


relativităţii, calificată drept ,idealista", s-a abătut 
tirul unei cohorte de filosofi şi de fizicieni semidocti, 
în frunte cu A.A. Maksimov. în aceeaşi perioadă s-a 
afirmat Trofim D. Lisenko, a cărui misiune era să 
revolutioneze ştiinţa biologică in conformitate cu 
marxism-leninismul si să  anihileze teoriile 
,burgheze" ale lui G. Mendel si T.H. Morgan. 
Lisenko, agronom de formaţie, explorase variate 
tehnici de creştere a plantelor şi decisese, dintr-o 
fază timpurie a carierei sale, să dezvolte din ele o 
teorie genetică universală de orientare marxistă. 
După 1935, împreună cu asistentul său LI. Prezent, a 
atacat teoria genetică modernă şi a pretins că 
influenţele ereditare puteau fi eliminate aproape 
total prin modificări potrivite ale mediului ambient; 
genele ar fi fost o născocire burgheză întocmai ca 
distincţia dintre genotip şi fenotip. Conducătorii de 
partid, inclusiv Stalin însuşi, n-au fost greu de 
convins cà o teorie care repudia „substanţa 
nemuritoare a eredității” si proclama că organismele 
vii puteau fi modificate oricât se dorea prin 
schimbări de mediu era în concordanţă cu marxism- 
leninismul („totul se schimbă”) şi se armoniza 
admirabil cu ideologia care susţinea că fiinţele 
umane, în particular „omul sovietic”, puteau 
transforma natura în orice fel voiau. Aşa se face că 
Lisenko a beneficiat prompt de sprijinul partidului şi 
a dobândit o influenţă crescândă asupra institutelor 
de cercetare, a universitarilor, a revistelor etc., până 
ce, după cum vom vedea, teoria sa a înregistrat un 
triumf total în 1948. începând din 1938, propaganda 
de partid i-a elogiat neîntrerupt cercetările, iar cei 
care obiectau cà experimentele sale erau fără 
valoare ştiinţifică au fost curând reduşi la tăcere. 
Eminentul genetician Nikolai L Vavilov, care a 
refuzat să subscrie la noua teorie, a fost arestat în 
1940 şi a pierit într-un lagăr de concentrare din 
Kolima. Majoritatea filosofilor sovietici, după cum 
era de aşteptat, s-au alăturat elogierii vederilor lui 
Lisenko. 

în prezent, nimeni nu se îndoieşte că Lisenko a fost 
un ignorant şi un şarlatan, iar cariera sa, un exemplu 
instructiv în legătură cu modul de funcţionare a 


sistemului sovietic nu doar în privinţa ştiinţei şi a 
culturii, ci şi în sfera economică şi cea 
administrativa. Caracteristicile autodistructive care 
mai târziu aveau să devină şi mai evidente erau 
vizibile de pe atunci. Dat fiind că partidul exercită o 
autoritate nelimitată în fiecare domeniu al vieţii, iar 
întregul sistem este organizat ierarhic după un lanţ 
de comandă cu sens unic, cariera fiecărui individ 
depinde de obedienta sa fată de autorităţi şi de 
măiestria sa în arta adulării şi în cea a denunţării. Pe 
de altă parte, este fatal ca un om să manifeste 
iniţiativă, gândire independentă sau măcar un minim 
respect pentru adevăr. Atunci când obiectivul de 
căpetenie al celor ce deţin autoritatea constă în a-şi 
păstra şi spori puterea, este inevitabil ca oameni 
nepotriviti să ajungă la vârf, atât în ştiinţă (mai ales 
dacă aceasta este controlată ideologic), cât şi în 
administraţia economica. Ineficienta şi risipa sunt 
caracteristici structurale ale sistemului sovietic; 
dezvoltarea economică este stânjenită atât de 
promovarea celor incapabili, cât şi de limitarea 
accesului la informaţie pe temeiuri politice şi „de 
securitate”, încercările ulterioare de rationalizare a 
economiei au avut oarecare succes, dar numai în 
măsura in care s-au distanțat de principiul totalitar 
sau de idealul ,unitàtii" pe care sistemul stalinist îl 
dusese la o asemenea perfecţiune. 

O altă trăsătură importantă a culturii sovietice din 
anii '30 a fost revirimentul naţionalismului rusesc. Şi 
acesta este un fenomen care a culminat mai târziu, 
dar s-a făcut simţit încă din anii '30, când cuvântările 
lui Stalin au început să enunte ideea „Rusiei 
puternice” pe care socialismul putea şi trebuia să o 
creeze. Propaganda punea un accent din ce în ce mai 
mare pe tema patriotică, iar patriotismul sovietic se 
identifica tot mai mult cu patriotismul rus. 
Momentele de glorie din istoria Rusiei erau 
resuscitate în cadrul apelului la mândria şi autarhia 
naţionale. Unele popoare, precum uzbecii, care în 
trecut folosiseră scrierea arabă, iar de la autorităţile 
sovietice primiseră alfabetul latin, erau acum silite 
să adopte o formă a alfabetului chirilic, astfel încât în 
cuprinsul uneia şi aceleiaşi generaţii au fost folosite 


trei alfabete diferite. Ideea formării de „cadre 
naţionale” care să exercite puterea în republicile 
neruse ale Uniunii s-a dovedit curând o ficţiune; în 
practică, deşi nu şi în teorie, cele mai înalte funcţii 
din conducerea de partid şi de stat erau de obicei 
deţinute de ruşi numiţi de la Moscova. Ideologia 
puterii de stat a devenit treptat de nedeosebit de cea 
a imperialismului rus. 

Marxismul ca ideologie a statului sovietic a încetat 
foarte curând să mai fie un factor de sine stătător în 
determinarea politicii. Conținutul său trebuia 
neapărat să fie atât de vag şi de general, încât să 
poată justifica orice acţiune particulară de politică 
internă sau externă: NEP sau colectivizarea, 
prietenia cu Hitler sau războiul împotriva lui, orice 
înăsprire sau relaxare a regimului intern s.a.m.d. Si, 
într-adevăr, de vreme ce teoria spune că, „pe deo 
parte", suprastructura este o creaţie şi un 
instrument al bazei, dar „pe de altă parte”, la rândul 
ei, afectează baza, se poate arăta că orice politică 
oficială de reglementare a economiei sau de dirijare 
a culturii într-o măsură mai mare sau mai mică este 
în conformitate cu marxismul. Dacă, „pe de o parte”, 
nu indivizii fac istoria, dar, „pe de alta", indivizii 
exceptionali care înţeleg necesitatea istorică joacă 
un rol important (iar ambele teze puteau fi susţinute 
prin citate din Marx si Engels), este la fel de 
conformă cu marxismul acordarea de onoruri divine 
unui despot socialist sau condamnarea acestei 
practici ca fiind o „deviere”. Dacă, „pe de o parte”, 
toate popoarele au dreptul la autodeterminare, dar, 
„pe de alta”, pe primul plan stă revoluţia socialistă, 
atunci orice politică, blândă sau aspră, de 
descurajare a aspirațiilor nationale ale locuitorilor 
neruşi ai imperiului va fi neîndoielnic marxistă. Aşa 
era, în fapt, baza ambivalenţă a marxismului lui 
Stalin, iar tezele sale vagi şi contradictorii erau puse 
deopotrivă pe seama „dialecticii”. Din acest punct de 
vedere, atât funcţia, cât şi conţinutul marxismului 
oficial sovietic au rămas aceleaşi şi după moartea lui 
Stalin. Marxismul a ajuns să fie un simplu travesti 
retoric pentru Realpolitik-|A Imperiului Sovietic. 

Motivul acestei schimbări era foarte simplu: 


Uniunea Sovietică fiind, prin definiţie, bastionul 
progresului uman, tot ce serveşte intereselor 
sovietice este progresist şi tot ce le contravine este 
reactionar. Rusia ţaristă, la fel ca majoritatea marilor 
puteri din istorie, a susţinut aspiraţiile unor popoare 
mai mici pentru a-şi slàbi astfel rivalii, iar Uniunea 
Sovietică a urmărit din capul locului o astfel de 
politică, doar că altfel deghizată. Chiar si seicii 
feudali" şi principii arabi jucau, potrivit lui Stalin, 
„în mod obiectiv”, un rol progresist în măsura în care 
subminau frontul imperialist. O asemenea poziţie era 
pe deplin concordantă cu teoria lui Lenin despre 
revoluţia mondială, care admitea şi chiar reclama 
participarea unor forţe nesocialiste, neproletare şi, 
în termeni marxişti, ,reactionare". Din punct de 
vedere dialectic, reactionarii deveneau prompt şi 
dialectic progresişti dacă acţiunile lor erau ostile 
intereselor altor puteri mondiale. În acelaşi fel, a 
devenit axiomatic după 1917 că, de vreme ce 
Uniunea Sovietică era prin definiţie bastionul 
mişcării mondiale de eliberare, orice incursiune 
armată sau acaparare de teritoriu strain de câtre ea 
nu era cotropire, ci act de eliberare. Marxismul 
oferea astfel statului sovietic un repertoriu de 
argumente care erau mult mai utile ca 

instrumente ale imperialismului decât principiile 
stângace şi chiar absurde cu care Rusia ţaristă căuta 
să justifice stăpânirea unor popoare străine. 


3. Cominternul şi transformarea ideologică a 


comunismului internaţional 
> 


Potrivit cursului firesc al lucrurilor, stalinismul s-a 
răspândit în întreaga mişcare comunistă mondială. 
În primul său deceniu de existentă, Internaționala a 
Ill-a a mai fost un forum de discuţii şi conflicte între 
diferite forme ale ideologiei comuniste, după care 
însă şi-a pierdut cu totul independenţa, devenind un 
instrument al politicii externe sovietice, total 
subordonat autorităţii lui Stalin. 

Diversele grupuri şi fracțiuni de stânga ivite 
înăuntrul partidelor social 


democrate în cursul Primului Război Mondial nu 
erau toate pur leniniste, dar toate condamnau 
trădarea mişcării de către liderii Internaționalei a Il- 
a; toate repudiau reformismul şi căutau să resuscite 
tradiționalul spirit internationalist. Revoluţia din 
Octombrie crease o nouă fortăreață revoluţionară, 
iar majoritatea acestor militanti de stânga credeau în 
iminenta revoluţiei comuniste mondiale. În 1918, s- 
au creat partide comuniste în Polonia, Germania, 
Finlanda, Letonia, Austria, Ungaria, Grecia şi 
Olanda. În următorii trei ani au luat flintă în toate 
țarile europene partide revoluţionare mai mari sau 
mai mici, reprezentând diverse grupuri minoritare. 
Astfel, în ciuda a numeroase dispute şi schisme 
complicate, s-a  înfiripat o mişcare comunistă 
internaţională inspirată de principii leniniste. 

în ianuarie 1919, partidul bolşevic a lansat un 
manifest redactat de Troțki, care chema la crearea 
unei noi Internaţionale, în martie, s-a întrunit la 
Moscova un congres la care proiectul a fost aprobat 
de câtre delegaţi ai anumitor partide comuniste şi 
grupuri social-democrate de stânga. Cea de-a treia 
internaţională n-a fost efectiv creată decât la 
Congresul al Il-lea, din iulie-august 1920. încă de la 
început, în diverse partide, au apărut diviziuni 
interne şi devieri de la norma leninistă. Pe de o 
parte, existau grupuri „de dreapta” care tânjeau 
după o reconciliere cu social- democraţii de care se 
desprinseseră recent; pe de alta, erau deviationisti 
„de stânga” sau „sectari”, care, de regulă, refuzau 
tacticile de compromis sau asocierea la politici 
parlamentare, împotriva acestei din urmă şcoli de 
gândire Lenin a scris lucrarea sa Stângismul, boala 
copilăriei comunismului. Dată fiind convingerea 
dominantă printre comunişti că, în decurs de un an, 
întreaga lume sau cel puţin Europa urma să devină o 
serie de republici comuniste, tendinţele „stângiste” 
erau mult mai puternice şi mai proeminente decât 
cele reformiste. 

Statutul Cominternului marca o distantare radicală 
de principiile Internaționalei a Il-a, reînnodând cu 
tradiţiile Internaționalei I. El prevedea că 
Internaționala urma să fie un unic partid centralizat, 


partidele naţionale fiind secţii ale sale, iar scopul ei 
era de a folosi orice mijloace, inclusiv forţa armată, 
pentru crearea unei republici internaţionale a 
sovietelor, care, în calitate de formă politică a 
dictaturii proletariatului, urma să constituie 
preludiul istoriceşte necesar al abolirii statului. 
Internaționala urma să aibă congrese anuale (după 
1924, bianuale), iar între congrese să fie condusă de 
un comitet executiv care putea sa excludă ,sectiile" 
care nu-i respectau instrucţiunile şi să le ceară să 
excludă ele grupuri sau indivizi pentru abateri 
disciplinare. Printre tezele adoptate la congresul din 
1920 se număra respingerea hotărâtă a 
parlamentarismului ca formă a societăţii viitoare. 
Parlamentele şi toate celelalte instituţii 


burgheze trebuiau folosite numai în scopul de a fi 
distruse; comuniştii trebuiau să participe la alegeri 
doar in acest scop, iar deputàtii comunişti erau 
răspunzători doar faţă de partid, nu şi faţă de masa 
anonimă a alegătorilor. Tezele, redactate de Lenin, 
referitoare la problemele coloniale îi instruiau pe 
comuniştii din ţările coloniale şi înapoiate să încheie 
alianţe  vremelnice cu mişcările revoluționare 
naţionale, dar totodată să rămână independenţi, 
neîngăduind burgheziei nationale să acapareze 
mişcarea revoluţionară şi militând din capul locului 
pentru o republică sovietică; sub conducerea lor, 
ţările înapoiate urmau să ajungă la comunism fără a 
trebui să treacă printr-un stadiu capitalist. 

Congresul lansa, de asemenea, un manifest prin 
care cerea sprijin necondiţionat pentru cauza Uniunii 
Sovietice, considerată a fi cauza întregii 
Internaţionale. 

Un alt document important era o listă de „douăzeci 
şi una de condiţii” ce trebuiau îndeplinite de 
partidele membre ale (Cominternului şi care 
extindeau formele de organizare leniniste la întreaga 
mişcare comunista.  „Condiţiile” prevedeau că 
partidele comuniste trebuiau să-şi subordoneze total 
activităţile de propagandă hotărârilor Cominternului. 
Presa comunistă urma să se afle integral sub 
controlul partidului. „Secţiile” erau datoare să 
combată cu fermitate tendinţele reformiste şi, ori de 


câte ori era posibil, să-i îndepărteze pe reformişti şi 
pe centralisti din organizaţiile muncitoreşti. Aveau 
de asemenea datoria - subliniată în mod special - de 
a desfăşură o propagandă sistematică în forţele 
armate din ţările proprii. Trebuiau să combată 
pacifismul, să sprijine mişcările coloniale de 
eliberare, să fie active în organizaţiile muncitoreşti, 
îndeosebi în sindicate, şi să depună eforturi pentru a 
câştiga sprijinul ţărănimii. În parlamente, deputátii 
comunişti trebuiau să-şi subordoneze întreaga 
activitate propagandei revoluționare. Partidele 
trebuiau să fie maximum de centralizate, să respecte 
o disciplină de fier si, periodic, să-şi curețe rândurile 
de elementele mic-burgheze. Trebuiau să sprijine 
fără rezerve toate republicile sovietice existente. 
Programul fiecărui partid trebuia să fie aprobat de 
un congres al Internaționalei sau de Comitetul 
Executiv al acesteia, iar toate hotărârile congreselor 
sau ale Comitetului Executiv erau obligatorii pentru 
toate secţiile. Toate partidele trebuiau sa se 
numească ,comuniste", iar acelea care, potrivit 
legilor din ţara lor, puteau activa la vedere trebuiau, 
în plus, să-şi creeze organizaţii clandestine gata de 
acţiune „în momentul decisiv”. 

În felul acesta, un partid centralizat şi funcţionând 
după principii militare devenea modul de organizare 
prescris al mişcării comuniste mondiale. Totuşi, 
Lenin si Troțki, creatorii Internaționalei, n-au 
preconizat ca ea să fie un instrument al politicii de 
stat sovietice. Ideea că însuşi partidul bolşevic nu 
era decât o „secţie” sau ramură a mişcării 
revoluţionare mondiale era la început luată cu 
adevărat în serios. însă modul în care era organizat 
Cominternul şi împrejurările istorice în care a fost 
creat au risipit curând asemenea iluzii. Partidul 
bolşevic se bucura în chip firesc de mare prestigiu ca 
înfăptuitor al primei revoluţii proletare victorioase, 
iar autoritatea personală a lui Lenin era de 
nezdruncinat. De la bun început, Rusia a avut o voce 
decisivă în Comitetul Executiv, iar reprezentanţii 
permanenţi ai altor partide, rezidenţi la Moscova, au 
devenit treptat demnitari sovietici. Luptele interne 
din conducerea sovietică nu numai că se răsfrângeau 


asupra Internaționalei, dar au devenit, până la urmă, 
principala ei preocupare. Fiecare dintre oligarhii 
bolşevici angajaţi în lupta pentru putere după 
moartea lui Lenin a căutat în mod firesc sprijin 
printre liderii partidelor fratesti, iar victoriile sau 
înfrângerile comunismului internaţional erau, la 
rândul lor, exploatate în luptele fractioniste de la 
Moscova. 

Primele congrese ale noii Internaţionale s-au ţinut 
cu regularitate în conformitate cu statutul. Cel de-al 
treilea a avut loc în iunie-iulie 1921, cel de-al 
patrulea în noiembrie 1922, iar cel de-al cincilea, în 
iunie-iulie 1924. Între timp, Rusia trecuse prin 
Războiul Civil, NEP intrase în prima sa fază, iar 
Lenin murise. În conformitate cu indicaţiile lui Lenin, 
Internaționala sa îndeletnicit încă de la început cu 
agitația revoluționară în ţările coloniale şi 
subdezvoltate.  Comunistul indian Nath Roy a 
susținut cà revoluţia din Asia trebuie să constituie 
principalul obiectiv al comunismului mondial; 
stabilitatea capitalismului depindea de profiturile 
obținute din teritoriile coloniale, încât acolo, şi nu în 
Europa, urma să se decidă viitorul omenirii. 
Majoritatea Internaționalei, însă, era de părere cà 
principalul focar de activitate trebuia totuşi să fie 
Europa. înfrângerea din 1920 a armatelor sovietice 
în fata Varsoviei a pricinuit un reflux al sperantelor 
într-o revoluţie iminentă, dar nu le-a făcut să 
dispară, în martie 1921, însă, o tentativă de revoluţie 
in Germania a sfârşit prost, iar rezolutiile celui de-al 
treilea congres al Cominternului, din iunie, erau mai 
puţin optimiste în ceea ce privea perspectiva unei 
republici sovietice mondiale. Insurecția din 
Germania a fost condamnată de Lenin şi Trotki si 
aspru criticată la congres. Cu toate acestea, Paul 
Levi, liderul comunist german care se opusese 
insurecției şi fusese din acest motiv exclus din partid 
cu puţin timp înainte de deschiderea congresului, nu 
a fost reabilitat; el a fost din nou condamnat, iar 
excluderea sa a fost ratificată. Noul stil „leninist” 
acţiona, cum se vede, din plin. 

Dat fiind că revoluţia mondială întârzia să 
izbucnească, liderii Cominternului au hotărât, 


înfrângând puternica opoziție a minorității 
„stângiste”, să adopte o politică a „frontului unit”, de 
cooperare cu socialiştii. Convorbirile în acest sens au 
debutat înainte de Congresul al IV-lea din 1922, dar 
fără succes; socialiştii nutreau, pe bună dreptate, 
bănuiala că „frontul unit” era o manevră care 
urmărea distrugerea lor. încă o insurecție eşuată a 
avut loc în Germania în octombrie 1923; de data 
aceasta, Heinrich Brandler, noul conducător al 
partidului, a fost făcut tap ispăşitor pentru un plan 
ce fusese în întregime organizat şi pus la cale de 
către Comintern şi partidul bolşevic. în 1924, Troțki 
a acuzat Cominternul, aflat pe atunci sub direcţia lui 
Zinoviev, de a nu fi exploatat situaţia revoluţionară 
din Germania ca să preia puterea. 

Congresul al V-lea al Cominternului, ţinut la 
mijlocul anului 1924, când triumviratul format din 
Stalin, Zinoviev şi Kamenev era angajat într-o 
încleştare crucială cu Troțki, a adoptat o rezoluţie 
care chema la „bolşevizarea” tuturor partidelor 
membre. În teorie, aceasta însemna că ele trebuiau 
să adopte metodele şi stilul partidului rus, dar, în 
practică, însemna că trebuiau să accepte autoritatea 
acestuia în toate problemele. Congresul însuşi a 
arătat cà „bolşevizarea” era deja foarte avansată; 
comuniştii din toate ţările, la ordinul lui Stalin şi al 
apropiaților săi, l-au condamnat în unanimitate pe 
Troțki. în anul următor, la congresul Partidului 
Comunist German, s-a făcut o demonstraţie a ceea ce 
însemna  bolşevizarea, când  delegatul sovietic, 
Manuilski, unul dintre principalii acoliti ai lui Stalin 
în Comintern, a încercat să impună componenţa 
Comitetului Central. Când delegaţii germani au 
refuzat să se conformeze, Zinoviev, preşedintele 
Comitetului Executiv, i-a convocat la Moscova şi le-a 
ordonat să se lepede de liderii lor „stângişti”, Ruth 
Fischer si Arkadi Maslov, care încercaseră să 
păstreze un simulacru de autonomie fată de 
bolsevici. 

3 3 
O altă rezoluţie a Congresului al V-lea evalua 


poziţia social- democratilor, spunând că rolul lor era 
ca în cârdăşie cu burghezia să instileze clasei 
muncitoare iluzii democratice şi pacifiste. Pe măsura 


putrezirii capitalismului,  social-democratia se 
apropia din ce în ce mai mult de fascism; ea şi 
fascismul erau, în fapt, aspecte ale unei aceleiaşi 
arme aflate în mâinile capitalului. Lua, astfel, naştere 
teoria ,social-fascism uhiiC care, peste câţiva ani, 
avea să devină principala linie directoare a politicii 
comuniste. 

între congresele al V-lea si al Vl-lea ale 
Cominternului aveau să treacă patru ani; pesemne că 
Stalin nu a dorit să convoace următorul congres 
înainte de a fi câştigat victoria definitivă asupra lui 
Troțki, iar apoi şi asupra lui Zinoviev, Kamenev şi a 
apropiaților lor. între timp, Cominternul, în pofida 
doctrinei sale privitoare la „social-fascism”, a făcut 
avansuri sindicatelor britanice, soldate cu formarea, 
în 1925, a unui comitet anglo-rus menit să 
promoveze unificarea mişcării sindicale mondiale. 
Acţiunea a fost însă de scurtă durată şi neizbutită. în 
1926-1927, Cominternul a suferit o înfrângere mai 
gravă în China, unde micul partid comunist, urmând 
instrucţiunile Moscovei, a sprijinit Kuomintangul 
revoluţionar în efortul său de a moderniza China şi a 
o elibera de dominaţia occidentală. în opinia lui 
Stalin aceasta era o mişcare naționalistă burgheză 
care nu putea duce numaidecât la o dictatură a 
proletariatului. Uniunea Sovietică a acordat ajutor în 
armament şi consilieri militari şi politici, iar în 
primăvara anului 1926, Kuomintangul a fost chiar 
admis în Comintern ca partid „simpatizant”. Chiang 
Kai-shek, însă, când a format guvernul, i-a lăsat total 
deoparte pe comunişti, iar în aprilie 1927, a înăbuşit 
o rebeliune comunistă la Shanghai, cu numeroase 
arestări şi execuţii. Stalin, dându-şi prea târziu 
seama cà Chiang anticipase intenţiile ,aliatilor" săi, 
lovind el primul, a încercat să salveze situaţia 
ordonând o insurecție la Canton; aceasta s-a produs 
în decembrie, dar a fost înăbuşită printr-un nou 
masacru. Troțki i-a imputat lui Stalin aceste 
înfrângeri, declarând că, în loc să accepte 
conducerea lui Chiang, comuniştii chinezi ar fi 
trebuit de la bun început să urmărească instaurarea 
unei republici sovietice; el nu explica însă cum 
anume ar fi putut aceştia să se impună faţă de 


Chiang cu forţele de care dispuneau atunci. 
Cominternul a învinuit partidul chinez de a fi dus o 
„politică greşită”, iar liderul său, Chen Tu-hsiu, a fost 
condamnat şi ulterior exclus. 

Congresul al Vl-lea al Cominternului, din august 
1928, a pus capăt în mod definitiv încercărilor de 
colaborare cu socialiştii, încercări oricum anemice şi 
nereuşite. Acest congres a declarat cà social- 
democratia internaţională şi sindicatele controlate 
de ea, ; ; 
erau reazemul principal al capitalismului si a dat 
ordin partidelor comuniste să-şi concentreze toate 
eforturile împotriva „social- fasciştilor”. Vremelnica 
stabilizare a capitalismului, se spunea in 
documentele congresului, s-a încheiat şi începea o 
nouă perioadă revoluționară.  Conformându-se 
indicaţiilor primite, partidele comuniste din diferite 
ţări i-au exclus din rândurile lor pe ,deviationistii de 
dreapta” si pe ,impáciuitorist!", iar această nouă 
epurare a făcut numeroase victime printre liderii 
comunişti din Germania, Spania, SUA şi de aiurea. 

Faptul cà în Germania comuniştii, care 
reprezentau o puternică forţă politică, au întors 
armele împotriva socialiştilor a constituit o cauza 
majoră a acaparării puterii de câtre Hitler. Potrivit 
liniei partidului, nazismul nu putea fi decât un episod 
tranzitoriu şi care, prin radicalizarea maselor, avea 
să netezească drumul comunismului. Chiar şi după 
venirea la putere a lui Hitler, timp de un an 
comuniştii germani i-au tratat pe socialişti ca pe 
duşmanii lor principali; când au decis mai apoi să-şi 
schimbe orientarea, partidul era deja frânt şi 
neputincios. 

La sfârşitul anului 1929, după înlăturarea lui 
Buharin (care în 1926 îi succedase lui Zinoviev la 
preşedinţia Comitetului Executiv), Stalin era 
stăpânul necontestat al partidului bolşevic şi, prin 
acesta, al comunismului internaţional. Cominternul 
işi pierduse orice însemnătate proprie, nemaifiind 
decât un canal de transmitere a ordinelor 
Kremlinului câtre celelalte partide. Personalul lui era 
alcătuit exclusiv din oameni loiali lui Stalin şi 
controlati de poliţia politică sovietică; dintre 
sarcinile lor făcea parte recrutarea de agenţi de 


spionaj pentru Uniunea Sovietică. Toate partidele 
frátesti, în urma repetatelor epurări, acceptau fără 
crâcnite directivele schimbătoare ale Moscovei, care, 
în majoritatea lor, erau dictate de politica externă 
sovietică. Stalin finanța cu generozitate partidele, 
sporindu-le astfel dependenţa faţă de el. Pe la 
mijlocul anilor '30, Cominternul ajunsese o simplă 
faţadă, dat fiind cà de el nu mai era nevoie nici 
măcar pentru asigurarea obedientei partidelor de 
peste hotare. 

Cel de-al saptelea congres al Cominternului, tinut 
la Moscova in iulie-august 1935, a proclamat o nouă 
politică, prefigurată cu un an sau ceva mai mult 
înainte: aceea a „frontului popular" antifascist. Ceea 
ce, până de curând, fusese condamnat drept 
„oportunism de dreapta” devenea acum linia oficială. 
Toate forțele democratice, îndeosebi  socialiştii 
(taxati cu doi ani în urmă drept „social-fascişti”), dar 
si liberalii, iar la nevoie chiar şi conservatorii, 
trebuiau să se ralieze sub conducerea comuniştilor 
împotriva amenințării fasciste. Motivul lui Stalin 
pentru o astfel de politică pare sa fi fost teama sa că 
Franța şi alte țari occidentale ar rămâne neutre în 
cazul atacării Rusiei de către Hitler. În orice caz, 
Franța a fost principala țintă a politicii „frontului 
popular”; cât priveşte Germania, această politică se 
putea adresa doar unor anemice grupuri de 
emigranţi, iar partidele comuniste din alte ţări erau 
prea slabe ca să poată influența evenimentele. în 
Franţa, Frontul Popular a câştigat alegerile din mai 
1936, dar comuniştii au refuzat să intre în guvernul 
lui Leon Blum. În orice caz, această linie politică nu a 
durat mult şi s-a soldat cu rezultate precare. Deşi n-a 
fost revocată oficial, ea a devenit literă moartă 
atunci când Stalin a decis să caute o apropiere de 
Germania nazistă. Între timp, Partidul Comunist 
German, care fusese strivit şi scos în afara legii, a 
imbrátisat cu întârziere sloganurile lui Hitler privind 
unitatea tuturor germanilor şi lichidarea Coridorului 
Polonez. 

Adevăratul caracter al politicii „frontului popular” 
a fost dat în vileag de războiul civil din Spania. La 
câteva luni după rebeliunea lui Franco, Stalin a decis 


să intervină în apărarea republicii. Au fost formate 
brigăzi internaţionale, iar pe lângă consilieri militari, 
Uniunea Sovietică a trimis o armată de agenţi politici 
care au epurat forțele republicane de trotkisti, 
anarhişti şi deviationisti de tot felul. 

Comunismul internaţional era de acum complet 
„bolşevizat” şi, în orice caz, formele nebolşevice de 
comunism încetaseră de mult să mai conteze. În anii 
'20, indivizi sau grupuri ce fuseseră excluse din 
partidele lor au încercat din când în când să 
organizeze o mişcare comunistă nesovietică, dar 
aceste încercări nau dus niciodată la nimic. Trotkistii 
vegetau în mici grupuri, apelând neputincios la 
„conştiinţa  internaţionalistă” a proletariatului 
mondial. Autoritatea partidului bolşevic si a 
principiilor organizatorice acceptate de toti 
comuniştii era atât de mare, încât până în anii '50 
niciun grup disident n-a capatat vreun sprijin sau 
vreo influenţă. Comunismul mondial mărşăluia 
obedient pe drumul trasat de Stalin. Dizolvarea 
Cominternului în mai 1943 a fost un simplu gest de 
formă menit să convingă opinia publică occidentală 
de bunăvoința si intențiile democratice ale 
sovieticilor. Ea nu a avut nicio altā semnificație, dat 
fiind că partidele comuniste erau atât de bine 
dresate şi atât de dependente de Uniunea Sovietică 
în ce priveşte organizarea şi finanțele, încât nu mai 
era necesară o instituție specială care sā le ţină pe 
linie. 

Unul dintre efectele dictaturii lui Stalin a fost 
declinul treptat al studiilor marxiste. În anii '20, în 
cursul procesului de „bolşevizare”, partidele au fost 
dominate de diverse dispute  fractioniste şi 
personale; acestea se purtau, de obicei, in jurul 
interpretării corecte a testamentului politic al lui 
Lenin, fara a avea însă un efect de durată asupra 
doctrinei, exceptând treptata codificare a ortodoxiei 
de tip sovietic. Cu toate acestea, starea de spirit 
revoluţionară de la începutul acelui deceniu a dat 
naştere mai multor documente teoretice în care 
doctrina marxistă aşa cum fusese transmisă de 
gânditorii ortodocşi ai Internaționalei a ILa era 
supusă unei revizuiri temeinice. Cele mai importante 


sunt, în această ordine de idei, scrierile lui Lukâcs şi 
ale lui Korsch, ambii stigmatizati de Comintern drept 
„stângişti”. În moduri diferite, ei au încercat să 
reconstituie filosofia din tinereţe a lui Marx, 
insuflând o nouă viaţă ideii de „unitate a teoriei cu 
practica” şi  combătând viziunea  scientistă 
precumpănitoare atât printre marxiştii ortodocşi, cât 
şi printre cei neokantieni. În diferite ţări, stâlpi ai 
generaţiei precedente continuau încă tradiţiile 
marxismului  nedogmatic din afara mişcării 
comuniste: Adler şi Bauer în Austria, Krzywicki în 
Polonia, Kautsky şi  Hilferding in Germania. 
Activitatea lor din acei ani nu a avut însă mare 
influenţă asupra evoluţiei doctrine; unii dintre ei s-au 
mulţumit să repete idei şi teme care fuseseră deja 
elaborate, pe când alţii s-au rupt treptat de tradiţia 
marxistă. Între timp, activitatea teoretică a fost 
paralizată de politica Cominternului de polarizare a 
mişcării socialiste prin combaterea social- 
democratilor. Aceştia din urmă s-au distanțat în 
mare parte de marxism şi au încetat să mai simtă 
nevoia unei ideologii unice şi obligatorii; marxismul a 
fost, practic, monopolizat de ideologii sovietici, 
devenind de la un an la altul tot mai steril. 

Numai în Germania a existat un centru important 
care nu s-a identificat cu comunismul: Institut fur 
Sozialforschung, creat la Frankfurt în 1923. Membrii 
săi au fost la început puternic influenţaţi de tradiţia 
marxistă, dar, treptat, aceste legături au slăbit şi 
astfel s-a configurat o situaţie care, cu timpul, a 
devenit tot mai evidentă. Pe de o parte, marxismul s- 
a osificat ca ideologie de partid institutionalizatà şi, 
deşi politiceşte activ, şi-a pierdut orice valoare 
filosofică; pe de alta, el s-a combinat cu anumite 
tradiţii total diferite în aşa măsură, încât a încetat să 
mai aibă un contur precis, ajungând să fie doar una 
dintr-o multitudine de contribuții la istoria 
intelectuală. 


Pe la mijlocul anilor '30, totuşi, s-a produs o 
anumită revigorare a mişcării marxiste din Franţa. 
Printre liderii ei s-au numărat oameni de ştiinţă, 
sociologi şi filosofi, nu toţi comunişti: Henri Wallon, 
Paul Langevin, Frederic Joliot-Curie, Marcel Prenant, 


Armand Cuvillier si Georges Friedmann. Aceste 
personalităţi aveau să joace un rol important în viaţa 
intelectuală franceză de după război fie ca oameni de 
ştiinţă devotați politic comunismului (dar nu 
neapărat teoreticieni marxişti), fie în calitate de 
continuatori ai anumitor aspecte ale teoriei marxiste 
tradiţionale care încetase să mai fie un sistem, dar 
care impregnase pe alocuri viaţa intelectuală. Cel 
mai cunoscut marxist ortodox din Franţa interbelică 
a fost Georges Politzer, care avea să fie ucis în 
timpul Ocupatiei; el a scris o critică feroce la adresa 
lui Bergson şi un manual de popularizare a 
materialismului dialectic leninist. în Marea Britanic, 
J.B.S. Haldane, bine cunoscut biolog şi autor de cărţi 
despre originea vieţii pe pământ, s-a străduit să 
dovedească afinitatea dintre marxism şi stiintă 
modernă. Un alt., 
marxist a fost geneticianul american H.J. Muller. în 
ambele aceste cazuri, însă, marxismul figura în 
aspecte care nu erau specific marxiste; în biologie, el 
apărea, în principal, sub forma împotrivirii faţă de 
vitalism şi finalism. Un alt britanic, Maurice Dobb, a 
apărat teoria marxistă, mai ales în relaţie cu ciclul 
industrial. 

în aripa stângă a Partidului Laburist, Harold J. 
Laski a expus în termeni marxişti teoria statului, 
natura autorităţii şi istoria ideilor politice. Spre 
sfârşitul anilor '30 el a adoptat teoria marxistă a 
statului ca instrument care, „în ultimă instanţă”, 
serveşte unei clase pentru a le domina pe celelalte. 
El ataca liberalismul contemporan ca fiind o 
ideologie al cărei scop principal era de a-i împiedica 
pe cei exploataţi să se facă auziti şi susţinea că, dacă 
interesele claselor posedante ar fi primejduite, ele s- 
ar lepăda pe rând de formele de guvernământ 
democratice şi ar recurge la forţa brută. Ascensiunea 
fascismului în Europa, argumenta el, era rezultatul 
firesc al evoluţiei statului burghez; democraţia 
burgheză se afla în declin, iar singura alternativă la 
fascism era socialismul. Totuşi, Laski rămânea ataşat 


libertăţilor democratice tradiţionale 

i i i ŞI era 
convins că revoluția proletară le va lăsa intacte. 
Cheia dezvoltării sociale, declara el, rezidă în 


atitudinea claselor de moe loan Strachey, pe 
atunci comunist (ulterior, va deveni social-democrat), 
a discutat aceleasi probleme dintr-un punct de 
vedere ortodox leninist. 


in prim-planul marxismului britanic s-a aflat pentru 
scurt timp un autor talentat, Christopher St. John 
Sprigg (1907-1937; pseudonimul lui era Christopher 
Caudwell). Cariera sa ca marxist si comunist n-a 
durat decât câţiva ani - a fost ucis în luptă ca 
membru al Brigăzilor Internaţionale din Spania dar, 
în 1936, el a scos o lucrare notabilă intitulată /llusion 
and Reality: a Study of the Sources of Poetry. înainte 
de a deveni comunist, scrisese un număr de nuvele 
polițiste şi cărţi de popularizare despre aviaţie. 
Poeziile sale au fost publicate postum, la fel ca 
volumul Studies in a Dying Culture (1938), o 
culegere de eseuri despre literatura contemporană 
britanică şi despre „cultura burgheză” în general, şi 
lucrarea neterminată The Crisis in Physics (1939), un 
atac leninist împotriva idealismului, empirismului şi 
indeterminismului din teoria ştiinţifică modernă. În 
Illusion and Reality, cea mai cunoscută dintre 
lucrările sale marxiste, el a încercat să coreleze 
istoria poeziei, inclusiv schimbările de metrică, cu 
diferite stadii ale evoluţiei sociale şi tehnice. în 
acelaşi timp, a atacat concepţia „burgheză” despre 
libertate ca independenţă fata de necesitate, 
invocând argumentatia lui Engels cá libertatea 
înseamnă exploatarea in scopuri umane a 
inevitabilităţii naturale. Cartea acordă o atenţie 
specială poeziei engleze din secolul al XVl-lea 
încoace: Marlowe şi Shakespeare sunt exponentii 
erei eroice a acumulării capitaliste, Pope al 
mercantilismului şi aşa mai departe. Caudwell 
împărtăşea ideea (care nu este specific marxistă, 
fiind întâlnită şi în lucrări mai vechi de antropologie) 
că poezia a fost iniţial doar un element al riturilor 
agricole din societatea primitivă menite să sporească 
recoltele. Ulterior, în societăţile împărţite în clase, 
poezia, muzica şi dansul au fost disjunse de 
producţie, ceea ce a însemnat o alienare a artei; 
rostul socialismului era să inverseze acest proces şi 
sa restabilească unitatea dintre activităţile 
productive şi cele artistice. 


Viaţa intelectuală din Europa Occidentală, iar într- 
o anumită măsură şi cea din SUA, oferea spre 
sfârşitul anilor '30 o imagine curioasă. Pe de o parte, 
stalinismul era la apogeu şi toată lumea putea să-i 
vadă majoritatea trăsăturilor respingatoare, dar, pe 
de alta, mulţi intelectuali erau atraşi de comunism 
văzând în el singura alternativă la fascism şi singura 
apărare împotriva lui. Toate celelalte grupări politice 
păreau slabe, şovăielnice si neajutorate în fata 
pericolului agresiunii naziste. Multora li se părea că 
marxismul susține tradiția raționalismului, a 
umanismului şi toate vechile idealuri liberale, iar 
comunismul este întruchiparea politică a 
marxismului şi cea mai bună speranță de zăgăzuire a 
iureşului fascist. Intelectuali de stânga erau atraşi 
spre marxism de trăsături ce fuseseră prezente în el 
de la început, dar nu erau specific marxiste. Cât timp 
Uniunea Sovietică părea să fie principala forţă care 
se opunea fascismului, aceşti intelectuali s-au 
străduit sa identifice comunismul sovietic cu 
marxismul aşa cum îl înțelegeau ei. Procedând asa, 
ei închideau în mod deliberat ochii la realităţile 
politicii comuniste. Cei care, precum George Orwell, 
şi-au făcut o idee despre comunismul în acţiune 
pornind de la fapte empirice, şi nu de la presupozitii 
doctrinare, au fost întâmpinați cu ură şi indignare. 
Ipocrizia si  autoamágirea deveniseră climatul 
permanent al stângii intelectuale. 


CRISTALIZAREA MARXISM- 
LENINISMULUI 
DUPĂ AL DOILEA RĂZBOI 
MONDIAL 


1. Interludiul anilor de război 


Spre sfârşitul anilor '30, marxismul căpătase o formă 
clar definită ca doctrină a partidului şi statului 
sovietic. Numele lui oficial era cel de ,marxism- 
leninism”, care, după cum am explicat, nu însemna 
nici mai mult, nici mai puţin decât ideologia 
personală a lui Stalin; includea fragmente de teorie 
din Marx, Engels si Lenin, dar tinea să se înfăţişeze 
ca o unică doctrină, dezvoltată şi îmbogăţită succesiv 
de cei patru dascăli „clasici”. În felul acesta, Marx a 
fost promovat la rangul de „clasic al marxism- 
leninismului” şi precursor al lui Stalin. Adevăratul 
conţinut al marxism-leninismului era cel expus în 
scrierile lui Stalin, îndeosebi în Cursul scurt. 

După cum am văzut, trăsătura caracteristică a 
acestei ideologii, care reflecta prin excelenţă 
interesele păturii guvernante a statului totalitar, era 
combinarea  extremei  rigiditáti cu o extremă 
flexibilitate. Aceste caracteristici aparent opuse se 
susțineau in chip desăvârşit una pe cealaltă. 
Ideologia era rigidă în sensul că exprima o colecţie 
de formule de-a gata, imuabile, care era obligatoriu 
sa fie repetate fără cea mai mica abatere, dar 
conţinutul lor era atât de vag, încât puteau fi folosite 
pentru justificarea oricárei politici de stat, in toate 
aspectele si sinuozitatile ei. 

Efectul cel mai paradoxal al acestei functi a 


marxismului sovietic a fost autolichidarea lui parţială 
în timpul celui de Al Doilea Război Mondial. 

în cea de-a doua parte a anilor '30, Europa era 
paralizată de ameninţarea agresiunii naziste. în 
cursul crizelor care au precedat izbucnirea 
războiului, Uniunea Sovietică cu Stalin la cârmă a 
desfăşurat o politică dibace şi subtilă menită să-i 
protejeze poziţia fată de ameninţări din toate părţile. 
Politica lasă de conciliere a puterilor occidentale 
făcea greu de anticipat ce s-ar întâmpla dacă 
Germania şi-ar ataca vecinii estici sau vestici. După 
Anschluss şi după subjugarea Cehoslovaciei, 
majoritatea oamenilor îşi dădeau limpede seama că 
războiul e inevitabil. Pactul de neagresiune germano- 
sovietic din august 1939 cuprindea un protocol 
secret de împărţire a Poloniei între semnatari şi 
plasa Finlanda, Estonia şi Letonia în sfera de 
interese sovietică (printr-o modificare din 28 
septembrie a Acordului, la acestea a fost adăugată si 
Lituania). Germania a invadat Polonia la 1 
septembrie, a doua zi după ratificarea pactului de 
câtre Uniunea Sovietică, iar la 17 septembrie, 
Armata Roşie a procedat la „eliberarea” teritoriului 
estic al Poloniei; guvernele sovietic şi german au 
proclamat desființarea Poloniei o dată pentru 
totdeauna. Agresorii au încheiat o înţelegere secretă 
în conformitate cu care îsi acordau ajutor reciproc în 
stârpirea activităţilor clandestine din teritoriile 
ocupate. (în perioada colaborării nazisto-sovietice, 
partea rusă i-a predat pe unii comunişti germani 
aflaţi în închisori în URSS, printre care şi pe 
fizicianul Alexander  Weissberg; acesta însă a 
supravieţuit războiului şi, astfel, a apucat să scrie 
una dintre primele relatări documentare despre 
epurările sovietice.) 

încheierea pactului cu Hitler a adus cu sine o 
modificare a ideologiei de stat sovietice. Din 
propaganda sovietică au dispărut atacurile împotriva 
fascismului şi până şi cuvântul „fascism”. Partidele 
comuniste din Occident, în special cel francez şi cel 
britanic, au primit ordin să-şi îndrepte întreaga 
propagandă împotriva efortului de război şi să dea 
vina luptei împotriva Germaniei naziste pe 


imperialismul occidental.  Nereuşitele invaziei 
sovietice din Finlanda au arătat lumii slăbiciunea 
militară a Rusiei; nu în ultimul rând, de această 
slăbiciune a luat act si 


Hitler, care avusese din capul locului drept obiectiv 
distrugerea „aliatului” sovietic. Şi mai catastrofală a 
fost deruta Uniunii Sovietice imediat după invadarea 
sa de către nemți la 21 iunie 1941. Între istorici 
continuă si în prezent dezbaterile privitoare la 
cauzele acestei stupefiante lipse de pregătire a 
sovieticilor pentru a se apăra. Epurarea celor mai 
bune cadre din armată, incompetenta militară a lui 
Stalin şi refuzul său de a lua în serios avertismentele 
privind iminenta unui atac german, precum şi totala 
dezarmare psihologică a poporului sovietic - cu o 
săptămână înainte de invazie, guvernul califica 
oficial drept 

„absurde” zvonurile despre război - se numără 
printre explicaţiile oferite pentru seria de înfrângeri 
în urma cărora statul sovietic ajunsese pe marginea 
prăpastiei. 

Războiul germano-sovietic a atras după sine noi 
schimbări ideologice în Uniunea Sovietică şi în 
întreaga lume comunistă. Comuniştii occidentali nu 
mai trebuiau să-şi îndrepte tirul împotriva forţelor 
antinaziste, fiind de acum liberi să trateze fascismul 
drept duşmanul „firesc”. Comuniştii polonezi, care, 
până în iunie 1941, acceptaseră fără crâcnire 
desfiinţarea statului polonez, şi-au refăcut partidul şi 
s-au angajat în combaterea invadatorului nazist, 
parte în URSS, dar în principal ca mişcare 
clandestină în Polonia ocupata de nemți. Pe lângă 
cruzimile şi distrugerile „normale“, războiul din 
Rusia a generat şi atrocități ,ideologice" proprii: 
deportări în masă şi ucideri de polonezi, mai cu 
seamă intelectuali, din teritoriile estice ale Poloniei; 
masacrări de ofiţeri polonezi aflaţi în prizonierat în 
Rusia; strămutarea în masă, încă din timpul luptei cu 
Germania, a opt popoare minoritare din URSS şi 
dizolvarea a patru republici naţionale autonome: a 
germanilor de pe Volga, a tătarilor din Crimeea, a 
calmucilor şi a cecenilor si inguşilor. Nenumărate 
vieţi au pierit în aceste deportări, iar popoarele 


strămutate n-aveau să se mai întoarcă niciodată la 
vechile lor vetre. 

Pe de altă parte, războiul a contribuit mult la 
relaxarea stránsorii ideologice din Rusia. La o 
naţiune prinsă într-o inclestare pe viaţă si pe moarte, 
marxismul s-a vădit a fi fără valoare ca armă 
psihologică; virtualmente, el a dispărut din 
propaganda oficială, Stalin apelând în schimb la 
patriotismul rus şi la eroi naţionali ca Aleksandr 
Nevski, Suvorov şi Kutuzov. Internaționala a încetat 
să mai fie imnul sovietic, fiind înlocuită cu un imn ce 
glorifica Rusia. S-a pus capăt agitaţiei an ti 
religioase, Liga Ateiştilor Militanti a fost practic 
dizolvată, iar clerul a fost chemat să susţină spiritul 
patriotic. 

Propaganda sovietică de după 1945 a prezentat 
victoria asupra lui Hitler ca pe un triumf al ideologiei 
socialiste, care i-ar fi insufletit pe soldaţii şi întregul 
popor sovietic. Mai aproape de adevăr ar fi tocmai 
contrariul acestei asertiuni: o condiţie necesară, deşi 
nu şi suficientă, a victoriei au reprezentat-o uitarea 
de câtre naţiune a ideologiei marxiste şi resuscitarea 
sentimentelor naţionale şi patriotice. Pe lângă 
eforturile statului şi poporului sovietic, şi-au avut 
rolul lor şi alţi factori, printre care masivul ajutor 
militar al Statelor Unite şi ,dementa" ideologică a lui 
Hitler, care, orbit de covârşitoarele sale succese din 
primele luni ale războiului, a supus teritoriile 
cucerite deplinei rigori a doctrinei naziste; în loc să 
se prezinte ca un eliberator în Bielorusia şi Ucraina, 
el a fluturat stindardul rasismului şi i-a tratat pe 
locuitorii acestora ca pe nişte suboameni ce trebuiau 
exterminați sau înrobiţi pe vecie. (Nemţii nici nu au 
desfiinţat măcar colhozurile din teritoriile cotropite, 
pentru că sistemul colectivist le înlesnea confiscarea 
produselor.) Cruzimea naziştilor a convins întreaga 
populaţie că nu putea exista rău mai mare decât 
hitlerismul. Soldații Armatei Roşii, care, după 
înfrângerile iniţiale, au dovedit un curaj şi un 
devotament remarcabile, luptau pentru ţara lor, şi nu 
pentru marxism-leninism. in Rusia, multi au sperat 
cà războiul va aduce nu doar victoria finală asupra 
nazismului, ci şi libertate internă sau cel puţin o 


relaxare a tiraniei. Era firesc să gândească aşa de 
vreme ce controalele ideologice slâbiseră pentru ca 
toate eforturile să poată fi îndreptate spre câştigarea 
războiului; foarte curând după victorie, s-a văzut însă 
că astfel de speranţe erau iluzorii. 

În ciuda a tot ce se petrecea, diversele instituţii 
marxiste au continuat să funcţioneze în toţi anii de 
război. Singurul eveniment important în sfera 
filosofiei sovietice l-a constituit o hotărâre a 
Comitetului Central al Partidului, care condamna 
erorile din volumul al treilea al lucrării colective 
Istoria filosofiei, coordonat de G.E Aleksandrov; 
autorii, netinànd pasul cu vremurile, 
supraestimaseră rolul lui Hegel ca filosof si ca 
precursor al marxism-leninismului, trecánd cu 
vederea sovinismul său german. Această 
condamnare a fost doar unul dintre numeroasele 
acte de propagandă  antigermana din timpul 
războiului, dar ea a contribuit la coborârea cotei lui 
Hegel în analele ortodoxiei marxist-leniniste. La o 
întrevedere cu filosofi sovietici, Stalin l-a caracterizat 
pe Hegel drept ideolog al reacției aristocrate faţă de 
Revoluţia Franceză şi de materialismul francez, iar 
din acel moment această categorisire a devenit 
obligatorie în cercurile filosofice. 

Pe măsură ce perspectiva victoriei devenea 
aproape o certitudine, politica lui Stalin, motivată 
integral de dorinţa de cucerire şi expansiune 
teritorială, s-a concentrat asupra ordinii postbelice 
din Europa şi din lume. Prin acordurile de la Teheran 
şi lalta, occidentalii au lăsat practic Uniunii Sovietice 
mână liberă în Europa de Est. Pe lângă anexarea 
directă a celor trei state baltice şi răpirea de teritorii 
de la aproape toţi vecinii ei, cu consimţământul lui 
Churchill şi Roosevelt, Uniunea Sovietică a dobândit 
o poziţie dominantă în Polonia, Cehoslovacia, 
Ungaria, România, Bulgaria şi, într-o măsură mai 
mică, în lugoslavia. A fost nevoie de câţiva ani 
pentru ca în aceste ţări, precum şi în Germania de 
Est, regimul comunist să se consolideze definitiv, dar 
rezultatul era dinainte ştiut. 

Unii istorici susţin că atât anexările, cât şi 
impunerea comunismului în ţările ocupate de către 


Armata Roşie nu s-au datorat unor planuri 
imperialiste, ci preocupării pentru securitate, care 
facea necesar ca Uniunea Sovietică să se înconjoare 
pe cât posibil de state „prietene”, mai bine zis 
aservite. Aceasta este însă o distincţie mai degrabă 
verbală, dat fiind că, atât timp cât există state 
nesupuse Uniunii Sovietice, nu poate exista o 
garanţie absolută de securitate; pentru a fi întru 
totul eficient, procesul ,defensiv" ar trebui să 
continue până la aducerea întregii lumi sub 
dominaţia sovietică. 


2. Noua ofensivă ideologică 


La sfârşitul războiului, Uniunea Sovietică înregistra 
imense pierderi umane şi se afla într-o stare de ruină 
economică; în schimb, poziţia ei în lume şi, odată cu 
ea, prestigiul personal al lui Stalin crescuseră 
enorm. Stalin a ieşit din vâltoarea războiului cu 
aureola de mare om de stat, strălucit strateg şi 
gropar al fascismului. Odată războiul terminat şi 
cuceririle sovietice în 3 
Europa asigurate, dictatorul a lansat o nouă ofensivă 
ideologică spre a anihila efectele pernicioase ale 
„liberalismului” din anii de război spre a da de 
înţeles poporului rus că guvernanţii n-aveau deloc 
intenţia de a-şi diminua puterea şi spre a-i face pe 
cei care, datorită războiului, avuseseră prilejul să 
vadă şi alte ţări în afară de patria proletariatului 
mondial să uite cât mai repede cu putinţă ceea ce 
văzuseră acolo. (O concretizare deosebit de brutală a 
acestei politici a constituit-o internarea în lagăre de 
concentrare a tuturor prizonierilor de război sovietici 
care fuseseră eliberaţi şi predati tării lor de către 
aliatii occidentali. Teroarea şi  ,autenticitatea" 
războiului, împreună cu relaxarea criteriilor 
ideologice marxiste,  duseseră la un anumit 
reviriment cultural, marcat prin apariţia unor 
remarcabile romane, precum cele ale lui V.P. 
Nekrasov şi A.A. Bek, poeme, filme şi alte opere. 
Necruţătoarea campanie ideologică  declanşată 
începând din 1946 ar putea fi rezumată printr-o 
maximă folosită odinioară de ţarul Alexandru al Il-lea 
fata de polonezi: Point de reveriesl Obiectivul era nu 


doar restabilirea purității ideologice, ci şi ridicarea ei 
la noi cote, precum şi concomitenta izolare a culturii 
sovietice de orice contact cu lumea din afară. Au fost 
afectate pe rând toate formele de viaţă intelectuală: 
literatura, filosofia, muzica, istoria, economia 
politică, ştiinţele naturii, pictura, arhitectura. 
Laitmotivul era peste tot acelaşi: încetarea 
„ploconirii fata de Occident”, nimicirea oricărei urme 
de independenţă în gândire şi artă, punerea tuturor 
formelor de cultură în slujba proslăvirii lui Stalin, a 
partidului şi a statului sovietic. 

Principalul agent al acestei politici în anii 1946- 
1948 a fost A.A. Jdanov, secretar al Comitetului 
Central şi veteran al războiului împotriva 
independenţei culturii. El era cel care, în numele 
partidului, adusese la cunoştinţă Congresului 
Unional al Scriitorilor din august 1934 că literatura 
sovietică era nu numai cea mai valoroasă din lume, ci 
şi singura creatoare şi progresistă, în timp ce 
întreaga cultură burgheză se afla într-o stare de 
decădere si putrefacție. Romanele burgheze erau 
pătrunse de pesimism, autorii lor se vânduseră 
capitalismului, iar eroii lor erau în cea mai mare 
parte infractori, prostituate, spioni şi huligani. 


Marea familie a autorilor sovietici s-a contopit acum cu puterea 
sovietică şi cu partidul, beneficiind de călăuzirea partidului, de 
grija şi ajutorul de zi cu zi ale Comitetului Central şi de sprijinul 
permanent al tovarăşului Stalin. 


Literatura sovietică trebuia să fie optimistă, să 
aibă privirea îndreptată spre viitor şi să se pună în 
slujba cauzei muncitorilor şi a ţăranilor colhoznici. 

Prima mişcare importantă de după război a lui 
Jdanov (a fost atacarea revistelor literare 
leningrădene Zvezda (Steaua) si Leningrad. O 
rezoluţie de condamnare a acestor reviste a fost 
adoptată de Comitetul Central în august 1946. 
Principalele victime erau eminenta poetă Anna 
Ahmatova şi umoristul Mihail Zoşcenko. Jdanov a 
ţinut o cuvântare la Leningrad în care i-a atacat 
vehement pe aceşti doi autori. Zoşcenko a fost taxat 
drept un calomniator de rea-credintà al poporului 
sovietic: scrisese o nuvelă în care o maimuţă 


decisese că e preferabil să stea într-o cuşcă de la 
grădina zoologică decât să trăiască liberă în 
Leningrad, ceea ce, evident, însemna că Zoşcenko 
voia să-i coboare pe oameni la nivelul unor maimuțe. 
Acest autor făcuse încă din anii '20 artă apolitică şi 
lipsită de spirit partinic şi manifestase dezinteres 
faţă de construcţia socialismului; el a fost şi a rămas 
„un şobolan de mahala pripăşit în literatură, lipsit de 
principii şi de conştiinţă”. Cât despre Ahmatova, 
aceasta era o mistică obsedată sexual tânjind după... 


. vremurile bune ale țarinei Ecaterina... Ar fi greu de spus 
dacă e o călugăriţă sau o depravată; pesemne că i s-ar potrivi 
câte puţin din amândouă, în ea împletind.u-se pofte trupeşti şi 
rugăciuni. 


Faptul că două reviste din Leningrad publicau 
astfel de producţii arâta că viaţa literară o apucase 
pe o cale greşită. Mulţi scriitori imitau literatura 
burgheză coruptă, alţii foloseau istoria spre a evada 
din prezent, iar unul îndrăznise chiar să-l parodieze 
pe Puşkin. Menirea literaturii era sa le insufle 
tinerilor patriotism şi zel revoluţionar. După cum 
indicase Lenin, ea trebuia să fie politică şi pătrunsă 
de spirit partinic: să demaşte putreziciunea culturii 
burgheze şi să zugrăvească măreţia omului sovietic 
şi a poporului sovietic, şi nu doar aşa cum arâtau ele 
în prezent, ci şi cum vor fi în viitor. 

indemnurile neechivoce ale lui Jdanov au trasat 
drumul literaturii sovietice pentru următorii câţiva 
ani. Scriitorii fără culoare ideologică erau siliţi să 
tacă, dacă nu si mai rău. Chiar şi cei mai ortodocşi, 
precum Fadeev, şi-au reorientat creaţia în 
conformitate cu noile indicaţii. Spre a fi „cu faţa spre 
viitor”, literatura trebuia, practic, să descrie sistemul 
sovietic nu aşa cum era, ci aşa cum ideologia îi cerea 
să fie. Rezultatul a fost un suvoi de producţii literare 
siropoase în care era proslăvit partidul şi erau 
exaltate splendorile vieţii sovietice. Cuvântul tipărit 
a fost abandonat aproape total în mâinile unor 
oportunisti si sicofanti. 

Nu a fost crutata nici muzica. În ianuarie 1948, 
Jdanov a ţinut o cuvântare la o conferinţă a 
compozitorilor,  dirijorilor şi criticilor muzicali, 


atacând putrefacţia muzicii burgheze şi formulând 
exigente superioare pentru autorii muzicii patriotice 
sovietice. Prilejul imediat l-a constituit opera Marea 
prietenie a compozitorului gruzin Muradeli. Această 
lucrare, animată de cele mai bune intenţii, arâta cum 
popoarele caucaziene - gruzinii, lezgienii si osetii - 
luptaseră imediat după revoluţie împotriva ruşilor, 
dar curând după aceea deveniseră prietene cu 
regimul sovietic. Fals, zicea Jdanov: toate aceste 
popoare au luptat de la bun început pentru puterea 
sovietică, cot la cot cu ruşii. Singurii care n-au facut- 
o au fost cecenii şi inguşii, care - lucru ştiut de toată 
lumea, deşi nementionat de Jdanov cu acest prilej - 
au fost strămutați în masă în timpul războiului dintre 
sovietici şi nazişti, iar republica lor autonomă a fost 
ştearsă de pe hartă. Jdanov nu sa mărginit la acest 
exemplu, ci a lansat un atac general împotriva 
compozitorilor care se inspirau din inovații 
occidentale în loc să continue marea tradiţie rusă a 
unor Glinka, Ceaikovski si Mussorgski. Muzica 
sovietică „rămăsese în urmă” faţă de alte forme ale 
ideologiei; | unii compozitori făceau concesii 
„formalismului”,  abătându-se de la „adevărul 
muzical” si de la „realismul socialist”. Muzica 
burgheză era antipopulară, fiind ori formalistă, ori 
naturalistă, dar, în ambele cazuri, „idealistă”. Muzica 
sovietică era datoare să servească poporul; era 
nevoie de opere, cântece şi lucrări corale, genuri pe 
care unii compozitori, atinsi de formalism, le 
desconsiderau ca fiind minore. Această categorie de 
compozitori nu privea cu ochi buni muzica 
programatică, or, muzica clasică rusă fusese 
precumpănitor una de acest fel. Partidul înfrânsese 
deja tendinţele reacționare şi formaliste din pictură 
si restabilise tradiţia sânâtoasă a lui Vereşceaghin şi 
Repin, muzica, însă, rămăsese în urmă. Moştenirea 
clasică rusă era neîntrecută, iar compozitorii 
trebuiau să aibă nu doar ureche muzicală, ci şi o mai 
fină „ureche politica". 

Rezultatele acestor admonestări n-au întârziat să 
se arate. Este de-ajuns o comparaţie între concertul 
pentru pian al lui Haciaturian, compus înainte de 
cuvântarea lui Jdanov, şi concertul său pentru vioară. 


Şostakovici, criticat, între altele, pentru a sa 
Simfonie a noua, şi-a îndreptat greşelile compunând 
o odă în cinstea planului de împăduriri al lui Stalin, 
iar multi alti muzicieni şi-au reparat şi ei meterezele 
ideologice; dintre formele muzicale, cea mai mare 
trecere a avut-o atunci oratoriul în cinstea partidului, 
a statului şi a lui Stalin. 

Campania împotriva literaturii şi a muzicii reflecta 
principiile generale ale politicii lui Stalin de atunci, 
care era una de intimidare ideologică si de 
reinarmare fizică şi morală pentru eventualitatea 
războiului. Doctrina se axa pe împărţirea omenirii în 
două lagăre: lumea coruptă şi decadentă a 
imperialismului, sortită prăbuşirii apropiate sub 
greutatea propriilor ei contradicții, şi „lagărul păcii 
şi al socialismului”, bastion al progresului. Cultura 
burgheză era, prin definiție, reacționară şi 
decadentă, iar oricine căuta în ea valori pozitive se 
făcea vinovat de înaltă trădare şi servea interesele 
dușmanului de clasă. 


3. Controversa filosofică din 1947 


După literatură a venit rândul filosofici să fie 
disciplinată. Prilejul pentru această nouă campanie l- 
a oferit Istoria filosofiei vest' europene, de G.E 
Aleksandrov, publicată în 1946. Ca intenţie, era o 
lucrare pe deplin ortodoxă, intesatà cu citate din 
clasicii marxism-leninismului şi scrisă într-un spirit 
de devotament autentic faţă de partid. Era o 
expunere populară, de valoare teoretică precară, dar 
care acorda o mare atenţie „conţinutului de 


clasă” al doctrinelor pe care le descria. Partidul însă 
s-a inflamat din pricină că ea acoperea doar filosofia 
occidentală şi se oprea la anul 1848, nefacând, deci, 
loc  demonstrării incomparabilei  superiorităţi a 
filosofiei ruse. în iunie 1947, Comitetul Central a 
organizat o amplă discuţie în cadrul căreia Jdanov a 
formulat directive în beneficiul condeielor filosofice. 
în partea din cuvântarea sa consacrată cărţii lui 
Aleksandrov, el declara că aceasta suferea de lipsă 


de spirit partinic; autorul omisese să scoată în 
evidenţă cà marxismul reprezintă un „salt calitativ” 
în istoria filosofici şi începutul unei noi ere, în care 
filosofia a devenit o armă a proletariatului în lupta 
împotriva capitalismului. Aleksandrov suferea de 
,Obiectivism"  nesănătos: nu făcuse decât să 
consemneze într-un spirit neutru vederile diferiților 
gânditori burghezi în loc să militeze hotărât pentru 
victoria singurei filosofii adevărate şi înaintate, cea 
marxist-leninistă. Necuprinderea filosofici ruse era şi 
ea un semn de ploconire faţă de tendinţele burgheze. 
Faptul că filosofii colegi ai lui Aleksandrov nu 
criticaseră ei înşişi aceste carente flagrante, ele 
nefiind date în vileag decât graţie intervenţiei 
personale a tovarăşului Stalin, constituia un indiciu 
clar că pe „frontul filosofic” nu totul era în ordine şi 
că în rândul filosofilor slăbise spiritul militant 
bolşevic. 

Regulile formulate de Jdanov pentru viitoarea 
activitate filosofică pot fi reduse la trei. înainte de 
toate, trebuia reţinut o dată pentru totdeauna că 
istoria filosofiei este o istorie a naşterii şi dezvoltării 
materialismului ştiinţific si a conflictului sau cu 
idealismul, în măsura în care acesta din urmă i-a 
obstrucţionat dezvoltarea. in al doilea rând, că 
marxismul reprezintă o revoluţie filosofică; el a 
smuls filosofia din mâinile elitei transformând-o într- 
un bun al maselor. De la apariţia marxismului, 
filosofia burgheză se află într-o stare de declin şi 
disolutie, nefiind capabilă să producă nimic de 
valoare. Istoria filosofici din ultima sută de ani 
înseamnă istoria marxismului. Busola după care 
trebuie să se orienteze combaterea filosofiei 
burgheze este lucrarea lui Lenin, Materialism şi 
empiriocriticism. Cartea lui Aleksandrov era scrisă în 
spiritul unui ,vegetarianism ştirb”, ca şi cum nu ar fi 
fost vorba de luptă de clasă, ci de un fel de cultură 
universală. În al treilea rând, cá „problema Hegel" a 
fost deja soluţionată de marxism, nemaifiind nevoie 
să fie reluată. În general, în loc de a scormoni prin 
trecut, filosofii trebuie să se ocupe de problemele 
societăţii socialiste şi ale contemporaneitátii. În noua 
societate nu mai exista luptă de clasă, dar continua 


lupta dintre vechi şi nou; forma acestei lupte şi, deci, 
forţa motrice a progresului şi instrumentul de electie 
al partidului erau critica şi autocritica. în aceasta 
consta noua „lege dialectică a dezvoltării” societăţii 
înaintate. 

Toţi membrii de frunte ai „frontului filosofic” au 
luat parte la această dezbatere, facându-se ecoul 
directivelor de partid şi multumind tovarăşului Stalin 
pentru contribuţia sa creatoare la marxism şi pentru 
corectarea erorilor filosofici sovietice. Aleksandrov a 
săvârşit ritualul autocritic prescris, recunoscând că 
lucrarea lui cuprindea serioase greşeli, dar găsind 
consolare în faptul susţinerii de către colegii săi a 
criticii tovarăşului Jdanov; a jurat fidelitate de 
nezdruncinat partidului şi a promis că se va îndrepta. 

În cursul dezbaterii, Jdanov s-a opus ideii creării 
unui periodic specializat de filosofic (Sub Stindardul 
Marxismului îşi încetase apariţia cu trei ani mai 
înainte), susţinând că revista de partid lunară 
Bolşevik acoperea îndeajuns terenul. Până la urmă, 
s-a imbunat totuşi, consimtind la înfiinţarea revistei 
Voprosi Filosofii (Probleme de Filosofic), al cărei 
prim număr a apărut curând după aceea şi a cuprins 
o relatare stenografică a dezbaterii. Primul redactor- 
şef al acestei reviste a fost V.M. Kedrov, specializat 
în filosofia ştiinţelor naturii şi mai cult decât 
majoritatea filosofilor sovietici. Cu toate acestea, ela 
comis grava eroare de a publica în numărul al doilea 
al revistei un articol al eminentului fizician M.A. 
Markov, intitulat Natura cunoaşterii fizice, care 
apăra punctul de vedere al Şcolii de la Copenhaga în 
interpretarea epistemologică a fizicii cuantice. Acest 
articol a fost atacat de Maksimov în săptămânalul 
Literaturnaia Gazeta, urmarea fiind pierderea 
postului de către Kedrov. 

Dezbaterea din 1947 nu lăsa nicio îndoială în 
privinţa chestiunilor despre care aveau să scrie 
filosofii sovietici şi a modului în care aveau s-o facă, 
stilul filosofici sovietice fiind astfel fixat pentru mulţi 
ani de atunci înainte. Jdanov nu s-a mărginit să 
repete formula lui Engels, de mult consacrată în 
Rusia stalinistă, conform căreia ,continutul" istoriei 
filosofici îl constituie conflictul dintre materialism şi 


idealism. Conform noii doctrine, acest conţinut îl 
constituia istoria marxismului, adică scrierile lui 
Marx, Engels, Lenin si Stalin. Cu alte cuvinte, treaba 
istoricilor filosofiei nu era să analizeze teorii din 
trecut, nici măcar să elucideze rădăcinile lor de 
clasă; studiile de istoria filosofici trebuiau să fie 
orientate teleologic şi să fie consacrate integral 
demonstrării superiorității  marxism-leninismului 
asupra a tot ceea ce-l precedase şi ,demascarii" 
funcţiilor reacționare ale idealismului. Scriind, de 
pildă, despre Aristotel, ele trebuiau să arate că 
acesta „n-a înţeles” cutare sau cutare lucru 
(bunăoară, dialectica individualului şi universalului) 
sau că a oscilat, în mod reprobabil, între idealism şi 
materialism. Efectul formulei lui Jdanov era 
eliminarea virtuală a tuturor diferenţelor dintre 
filosofi. Existau materialişti si idealisti, plus cei 
,Sovaielnici" sau ,inconsecventi", si cu asta basta. 
Oricine ar citi publicatiile filosofice din acei ani ar 
căpăta impresia fermă că întreaga filosofic constă in 
două asertiuni rivale - „primordială este materia", 
respectiv „primordial este spiritul” dintre care prima 
este progresistă, iar cea de a doua reacționară şi 
superstitioasà. Sfântul Augustin a fost idealist, la fel 
şi Bruno Bauer, cititorul fiind lăsat să presupună că 
filosofiile lor erau mai mult sau mai puţin identice. 
Fără citarea unor lungi extrase ar fi greu de oferit o 
idee despre incredibilul primitivism al producţiei 
filosofice sovietice din acei ani cuiva care n-a luat 
contact cu ea. În general, studiile istorice au fost 
trecute pe linie moartă; abia dacă mai era publicată 
vreo carte de istoria filosofici sau vreo traducere din 
clasicii filosofiei, exceptând Analiticele lui Aristotel şi 
De rerum natura a lui Lucrețiu. Singura istorie 
acceptabilă era cea a marxismului sau a filosofici 
ruse. Prima consta din expuneri diluate ale celor 
patru clasici, iar cea de-a doua trata despre 
„contribuţia progresistă” a filosofici ruse şi 
superioritatea ei faţă de cea occidentală; apăreau, în 
acest sens, articole şi broşuri în care se arăta că 
Cernişevski îl surclasează pe Feuerbach, erau 
elogiate dialectica lui Herzen, estetica înaintată a lui 
Radiscev, materialismul lui Dobroliubov etc. 


Epurarea ideologică nu a cruțat, fireşte, nici 
studiul logicii, a cărei poziţie în cadrul marxism- 
leninismului fusese de la bun început echivocă. Pe de 
o parte, Engels şi Plehanov vorbiseră despre 
,contradictii" inerente oricărei mişcări şi dezvoltări, 
din formulele lor părând să se degaje ideea că 
principiul noncontradictiei si deci si logica formală, 
în general nu puteau revendica o valabilitate 
universală. Pe de altă parte, niciunul dintre clasici nu 
condamnase în mod neechivoc logica, iar Lenin 
îndemnase la predarea ei la nivel elementar. 
Majoritatea filosofilor considerau de la sine înţeles 
că „logica dialectică” reprezintă o formă superioară 
de gândire şi că logica formală „nu se aplică” 
fenomenelor de mişcare; nu era clar însă cum şi în ce 
măsură era admisă această logică „restricţionată”. 
Autorii de texte filosofice condamnau în mod unanim 
„formalismul logic", dar niciunul dintre ei nu putea 
să explice deosebirea dintre acesta şi „logica 
formală”, care era tolerată între anumite limite, 
înguste. La finele anilor '40, logica formală era 
predată la clasele mari din învăţământul secundar şi 
la facultăţile de filosofie; au apărut, de asemenea, 
câteva cărţi de logică, una scrisă de juristul 
Strogovici şi o alta de filosoful Asmus. În afară de 
nelipsitele zorzoane ideologice, acestea erau nişte 
manuale demodate, care îndeobşte nu treceau 
dincolo de silogistica aristotelică, ignorând logica 
simbolică modernă; semănau cu manualele de liceu 
din secolul al XlX-lea. Manualul lui Asmus a fost 
totuşi vehement atacat pentru lipsă de spirit partinic, 
imputându-i-se apolitismul, formalismul si carentele 
ideologice; aceste critici au fost formulate în cadrul 
unei dezbateri organizate în 1948 la Moscova de 
Ministerul învăţământului Superior. Principalul 
temei al acuzatiei de apolitism era acela ca în 
exemplificarea rationamentelor silogistice Asmus 
folosise propoziții „neutre“, lipsite de conţinut 
ideologic militant. 

Logica modernă era pentru filosofii sovietici o 
carte sigilată cu şapte peceti; ea nu a fost, totuşi, 
complet ignorată, graţie unui mic grup de 
matematicieni care s-au concentrat asupra 


problemelor tehnice având grijă să nu fie implicaţi în 
discuţii filosofice, care ar fi putut să le fie fatale. 
Graţie eforturilor lor, au fost publicate în 1948, în 
traducere, două excelente cărţi de logică simbolică: 
Introducere în logica matematică de Alfred Tarski şi 
Bazele logicii teoretice de Hilbert şi Ackermann. 
Articole din Probleme de Filosofic semnate de autori 
altminteri necunoscut! 

J 
au denunţat aceste cărţi drept o „diversiune 
ideologică”. O anume ameliorare în această sferă a 
fost adusă în 1950 de eseul lui Stalin despre 
lingvistică, apărătorii logicii dobândind prin el 
posibilitatea de a-şi susţine punctul de vedere că 
logica, asemenea limbii, nu avea caracter de clasă, 
aşadar, că nu exista o formă burgheză a logicii şi una 
socialistă, ci o singură logică, valabilă pentru toată 
lumea. Despre statutul logicii formale şi relaţia ei cu 
logica dialectică s-au purtat în mod repetat dezbateri 
în epoca lui Stalin şi după aceea. Unii au susţinut că 
există două tipuri de logică, formală şi dialectică, 
aplicabile în circumstanţe diferite, prima 
reprezentând „un nivel inferior al cunoaşterii”; alţii 
au susţinut că numai logica formală era logică în 
sens propriu şi că ea nu venea în conflict cu 
dialectica, aceasta furnizând alte reguli, neformale, 
ale metodei ştiinţifice. Pe ansamblu, atacurile 
împotriva „formalismului” au contribuit la coborârea 
nivelului general al studiilor de logică în URSS, care 
şi aşa era extrem de scăzut. 

Filosofia sovietică a atins punctul cel mai de jos în 
ultimii ani ai domniei lui Stalin. Instituţiile şi 
periodicele filosofice erau conduse de oameni ale 
căror unice calităţi erau servilismul, delatiunea si 
alte servicii asemănătoare aduse partidului. 
Manualele de materialism dialectic şi istoric care au 
văzut lumina 


tiparului în acei ani erau lamentabile prin 
pauperitatea lor intelectuală. Exemple tipice sunt 
Materialismul istoric, coordonat de EV. Konstantinov 
(1951), şi Schița a materialismului dialectic de M.A. 
Leonov (1948). Ultimul a dispărut din circulaţie 
atunci când s-a descoperit că era în mare parte 


plagiat după un manuscris nepublicat al unui alt 
filosof, EE Hashacih, care fusese ucis în război. Alţi 
membri ai „frontului filosofic”, pe lângă cei pe care i- 
am menţionat până aici, au fost D. Cesnokov, P. 
Fedoseev, M.T. lovciuk, M.D. Kammari, ME. 
Omelianovski (acesta din urmă, aidoma lui 
Maksimov, preocupat în special de depistarea 
idealismului în fizică), S.A. Stepanian, P. ludin şi 
M.M. Rozental; cei doi din urmă au compilat un 
autoritar Mic dicționar filosofic, care a cunoscut mai 
multe ediţii şi revizuiri. 

Se poate spune fara teama de a greşi că în epoca 
lui Stalin n-a apărut în Uniunea Sovietică nicio 
singură carte de filosofic demnă de a fi menţionată 
pentru valoarea ei intrinsecă, şi nu doar ca indicator 
al stării în care se afla cultura intelectuală de atunci, 
şi că nu a existat niciun autor-filosof al cărui nume să 
merite a fi consemnat. 

Mai trebuie adăugat că în această perioadă au 
existat mecanisme instituţionale de „purificare” a 
scrierilor filosofice de orice idee originală şi de orice 
specificitate stilistică. Majoritatea cărţilor erau 
discutate înainte de publicare de către un grup 
filosofic sau altul, participanţii la aceste discuţii fiind 
datori să manifeste vigilentà partinică, pândind orice 
încercare, oricât de timidă, de transgresare a 
limitelor catehismului în vigoare. Câteodată, acelaşi 
text era supus mai multor astfel de operatii, 
rezultatul fiind că toate cărţile erau aproape 
identice. Cazul lui Leonov, menţionat mai sus, este 
remarcabil, întrucât s-ar putea crede că plagiatul nu 
avea cum să fie descoperit vreodată, într-atât se 
asemănau între ele stilurile diferitilor autori. 


4. Dezbaterea economică 


în timp ce Jdanov se ocupa de filosofi, ştiinţa 
economică a avut şi ea parte de o epurare ideologică. 
Prilejul l-a oferit în acest caz o carte publicată în 
1946 de Jeno Varga despre efectele celui de Al 
Doilea Război Mondial asupra economiei capitaliste. 
J. Varga (1879—1964), un eminent economist 
originar din Ungaria, trăia in Uniunea Sovietică de la 


căderea efemerei republici comuniste a lui Bela Kun 
şi era directorul Institutului de Economie Mondială, 
a cărui menire era să observe tendinţele şi să 
previzioneze crizele din sistemul capitalist. în cartea 
sa Varga se străduia sā examineze schimbările cu 
caracter durabil produse de război în economia 
capitalistă. Războiul silise statele burgheze să 
introducă un anumit grad de planificare economică şi 
amplificase mult funcţiile statului, îndeosebi în 
Marea Britanic şi SUA. Problema debuşeelor pentru 
producţie încetase să mai fie decisivă, iar lupta 
pentru pieţe nu mai era un factor-cheie în relaţiile 
internationale; in schimb, crescuse importanţa 
exportului de capital. Era de aşteptat ca 
supraproductia din SUA şi distrugerile de război din 
Europa Occidentală să genereze împreună o situaţie 
de criză pe care capitalismul va cauta să o remedieze 
prin export masiv de capital american în Europa. 
Teoriile lui Varga au fost dezbătute în mai 1947 şi, 
din nou, în octombrie 1948. Criticii săi, îndeosebi K.V 
Ostrovitianov, principalul economist al lui Stalin, îi 
reproşau credinţa în posibilitatea planificării în 
capitalism, ruperea ştiinţei economice de politică şi 
ignorarea luptei de clasă. Era criticat că nu ia în 
considerare criza generală a capitalismului şi că, în 
loc să sublinieze puterea exercitată de capital asupra 
statului burghez, făcuse greşeala de a presupune că 
statul deţinea controlul asupra capitalului. În plus, 
Varga mai era acuzat de cosmopolitism, ploconire în 
faţa ştiinţei occidentale, reformism, obiectivism şi 
subestimare a lui Lenin. Şirul acuzațiilor era cel 
conventional, dar miezul cărţii lui Varga era într- 
adevăr potrivnic ideologiei staliniste. Concluzia sa, 
potrivit căreia capitalismul avea la dispoziţie din ce 
în ce mai multe mijloace de remediere a situaţiilor de 
criză, nicidecum tot mai puţine, era vădit opusă 
învăţăturii lui Lenin şi liniei partidului din ultimele 
trei decenii, care susţinea că, din zi în zi, 
contradicţiile capitalismului deveneau tot mai acute, 
iar criza generală devenea din ce în ce mai gravă. 
Varga nu şi-a făcut autocritica după prima 
dezbatere, dar, finalmente, şi-a facut-o în 1949; ela 
fost destituit din principalele funcţii, iar revista 


editată de el a fost desfiinţată. A fost însă reabilitat 
după moartea lui Stalin, după care şi-a reluat şi 
dezvoltat tezele într-o carte publicată în 1964, în 
care l-a criticat pe Stalin şi incapacitatea dogmatică 
a ideologilor acestuia de a recunoaşte faptele care 
contraveneau anumitor scheme preconcepute. Într- 
un manuscris care nu a fost publicat în Rusia, dar a 
ajuns după moartea lui în Occident, a mers chiar mai 
departe, susţinând că planul lui Lenin de construire 
a socialismului în Rusia s-a dovedit un eşec şi că 
birocratizarea sistemului sovietic s-a datorat în parte 
prognozelor greşite ale lui Lenin. 

5. Marxism-leninismul în fizică şi cosmologie 


Un exemplu cum nu se poate mai strident de 
stalinism agresiv l-a constituit invadarea ideologică a 
ştiinţelor naturii. Cu excepţia matematicii, care a 
rămas neatinsă, campania de înregimentare marxistă 
a afectat în diverse grade toate ramurile ştiinţei: 
fizica teoretică, cosmologia, chimia, genetica, 
medicina, psihologia şi cibernetica au avut toate de 
suferit de pe urma amestecului ideologic, care a 
culminat în anii 1948-1953. 

Cei mai mulţi fizicieni sovietici nu erau dornici să 
se angajeze în discuţii filosofice, dar în anumite 
aspecte ale ştiinţei lor lucrul acesta era inevitabil; 
nici teoria cuantică, nici teoria relativităţii nu puteau 
fi expuse complet fără a face referiri la anumite 
supozitii epistemologice. Problema determinismului 
Si cea a efectului observaţiei asupra obiectului 
observat aveau evidente implicaţii filosofice, lucru 
recunoscut în discuţiile de oriunde din lume. 

Rusia sovietică şi Germania nazistă erau cele două 
ţări în care teoria relativităţii a fost atacată şi 
proscrisă ca incompatibilă cu ideologia oficială. în 
Uniunea Sovietică, după cum am vazut, campania a 
demarat dinainte de Al Doilea Război Mondial, dar în 
anii postbelici s-a intensificat. În Germania, 
argumentul de căpetenie împotriva teoriei 
relativităţii a fost că Einstein era evreu. în Rusia, 
acest aspect nu interesa, iar criticii şi-au bazat 
obiecțiile pe doctrina marxist-leninistă ca timpul, 
spaţiul şi mişcarea sunt obiective, iar universul e 
infinit. Criticii filosofici argumentau, de asemenea, 


că, întrucât timpul e obiectiv, relaţia de 
simultaneitate trebuie să fie absolută, şi nu 
dependentă de sistemul de referinţă, ca în teoria 
relativităţii. Tot aşa, mişcarea este o proprietate 
obiectivă a materiei şi, deci, traiectoria unui corp în 
mişcare nu poate fi determinată parţial de sistemul 
de coordonate (argument care se aplica, fireşte, nu 
doar lui Einstein, ci şi lui Galilei). în general, de 
vreme ce Einstein facea ca relaţiile temporale si 
mişcarea să depinda de „observator”, adică de 
subiectul uman, el nu putea fi decât un subiectivist şi 
idealist. Filosofii care au luat parte la aceste 
dezbateri (A.A. Maksimov, G.L Naan, ME. 
Omelianovski şi alții) nu-şi limitau criticile la 
Einstein, ci atacau întreaga „ştiinţă burgheză”, 
tintele lor preferate fiind Eddington, Jeans, 
Heisenberg, Schrodinger şi toți metodologii 
cunoscuţi ai ştiinţelor fizice. De altminteri, nu 
recunoscuse oare Einstein cà primele sale idei 
despre relativitate iau fost sugerate de Mach, a cărui 
filosofie obscurantistă a fost demolată de Lenin? 
Totuşi, punctul esențial al dezbaterii (care privea, 
chiar dacă doar în chip secundar, şi problema 
omogenitátii spaţiului) nu rezida în vreo 
,contradictie" între conținutul teoriei lui Einstein si 
marxism-leninism. Doctrina marxistă despre timp, 
spaţiu şi materie nu era atât de precisă încât să nu 
poată fi conciliatà cu fizica einsteiniană fara 
dificultáti logice deosebite. Era chiar posibil sà se 
sustinà cà teoria relativitatii constituia o confirmare 
a materialismului dialectic, iar această linie de 
apărare a fost adoptată, în speţă, de V.A. Fock, un 
eminent fizician teoretician care, în acelaşi timp, a 
produs argumente ştiinţifice în favoarea ideii că 
teoria lui Einstein avea o valabilitate limitată. 
Campania împotriva lu Einstein şi, de fapt, împotriva 
principalelor rezultate ale ştiinţei moderne avea însă 
două motivații de bază. În primul rând, „burghez 
versus socialist” însemna practic totuna cu 
„occidental versus sovietic”. Doctrina de stat a 
stalinismului cuprindea  sovinismul sovietic şi 
reclama repudierea sistematică a tuturor realizărilor 
importante ale culturii „burgheze”, în special a celor 


de după 1917, dată de la care o singură ţară din 
lume era sursa progresului, iar capitalismul se afla 
într-o stare de putrefacție şi descompunere. Pe lângă 
şovinismul sovietic, mai exista şi un al doilea motiv. 
Doctrina simplistă a marxism- leninismului coincidea 
în numeroase puncte cu ideile curente şi de simţ 
comun ale oamenilor nescoliti, la ele, bunăoară, 
apelând în principal şi Lenin în atacul său împotriva 
empiriocriticismului. Teoria relativităţii, pe de altă 
parte, era în mod neîndoielnic, până la un punct, o 
tagăduire a simțului comun. Caracterul absolut al 
simultaneităţii, întinderii şi mişcării, precum şi 
uniformitatea spaţiului sunt asumptii ale vieţii de 
fiecare zi pe care le acceptăm ca pe nişte lucruri de 
la sine înţelese, iar teoria lui Einstein le contrariază 
aşa cum le  contrariase odinioară  asertiunea 
paradoxală a lui Galilei că Pământul se roteşte în 
jurul Soarelui. Criticii lui Einstein erau, aşadar, nu 
doar exponenti ai sovinismului sovietic, ci şi ai 
conservatorismului omului necultivat, care refuză 
teoriile aflate in ráspàr cu mărturiile limpezi ale 
simturilor noastre. 

Lupta împotriva „idealismului din fizică” era 
purtată, din motive similare, şi împotriva teoriei 
cuantice. Interpretarea epistemologică a mecanicii 
cuantice promovată de Şcoala de la Copenhaga s-a 
bucurat de trecere la unii fizicieni sovietici. 
Dezbaterea a fost declanşată de articolul deja 
menţionat al lui M.A. Markov din 1947. Markov era 
de acord cu Bohr şi Heisenberg asupra a două 
puncte de bază care au stârnit ostilitatea filosofilor 
marxist-leninişti. in primul rând, dată fiind 
imposibilitatea măsurării simultane a poziţiei şi 
impulsului microparticulelor, este lipsit de sens să 
spunem că o particulă are o poziţie determinată şi un 
impuls determinat şi cà doar un neajuns al tehnicii 
observationale ne împiedică să le măsurăm pe 
amândouă deodată. Acest punct de vedere era în 
concordanţă cu atitudinea empirică generală a 
multor fizicieni: singurele proprietăţi reale sunt cele 
empiric detectabile, iar a spune că un obiect are o 
anumită proprietate, dar cà nu există nicio 
posibilitate de a o stabili, este fie autocontradictoriu, 


fie lipsit de sens. Trebuie acceptat, aşadar, că 
particula nu are simultan o poziţie şi un impuls 
determinate, ci că una dintre acestea sau cealaltă îi 
este atribuită în procesul de măsurare. Al doilea 
punct de dezacord priveşte posibilitatea unei 
descrieri literale a comportamentului 
microobiectelor, care au proprietăţi diferite de cele 
ale macroobiectelor şi, deci, nu pot fi caracterizate în 
limbajul care s-a dezvoltat în vederea descrierii 
acestora din urmă. Astfel, potrivit argumentatiei lui 
Markov, teoriile care descriu fenomene microfizice 
sunt în mod inevitabil o traducere în termeni 
macrofizici; aşa se face că realitatea microfizică pe 
care o cunoaştem şi despre care putem să vorbim în 
mod inteligibil este constituită în parte de procesele 
de măsurare si de limbajul folosit pentru descrierea 
lor. De aici decurge că nu se poate spune despre 
teoriile fizice că oferă o copie a universului supus 
observaţiei şi, de asemenea - deşi Markov nu spunea 
explicit acest lucru cà întregul concept de 
„realitate”, cel puţin întrucât priveşte microfizică, 
este în mod inevitabil relativizat în raport cu 
activitatea cognitivă, ceea ce, în mod vădit, era 
potrivnic teoriei leniniste a reflectării. lată de ce 
Markov a fost denunţat de noii redactori ai revistei 
Probleme de Filosofic drept idealist, agnostic şi 
discipol al teoriei plehanoviste a  ,ieroglifelor", 
infirmata de Lenin. 

Trebuie subliniat cà, spre deosebire de teoria 
relativităţii, mecanica cuantică era realmente greu 
de împăcat cu materialismul şi determinismul în sens 
marxist-leninist. Dacă este lipsit de sens să spunem 
că particulele au anumiţi parametri fizici 
nedeterminabili care le definesc statutul, doctrina 
determinismului pare de nesusţinut; dacă prezenţa 
însăşi a anumitor proprietăţi fizice presupune 
prezenţa unor dispozitive de măsurare folosite 
pentru a le detecta, devine imposibilă aplicarea cu 
sens a conceptului de „lume obiectivă” observată de 
fizică. Aceste probleme nu sunt câtuşi de puţin 
imaginare, ele au fost şi continuă să fie discutate de 
fizicieni cu totul independent de marxism-leninism. 
În Uniunea Sovietică ele au fost discutate raţional, 


printre alţii, de catre D.I. Blohintev şi V.A. Fock, iar 
discuţia a continuat şi în perioada poststalinistă. În 
anii '60, când ideologii de partid au încetat să mai 
aibă un cuvânt hotărâtor in aprecierea 
„corectitudinii” teoriilor ştiinţifice, a devenit clar că 
majoritatea  fizicienilor sovietici împărtăşeau un 
punct de vedere indeterminist, inclusiv Blohintev, 
care, anterior, sustinuse teza parametrilor ascunsi. 
în general, aşa-numitele discuţii din perioada 
stalinistă privind aspectele filosofice ale fizicii şi ale 
altor ştiinţe au fost distructive si antistiintifice nu 
pentru că s-ar fi ocupat de probleme fictive, ci pentru 
că în confruntarea - cum era, de obicei, cazul - 
dintre savanţi, pe de o parte, şi ideologi ai partidului, 
pe de alta, aceştia din urmă aveau victoria asigurată 
datorită sprijinului pe care li-l acordau statul si 
aparatul polițienesc. Acuzatiile privind lansarea de 
teorii incompatibile sau suspecte de 
incompatibilitate cu marxism-leninismul se puteau 
transforma, iar uneori se şi transformau, în acuzaţii 
ținând de codul penal. Majoritatea ideologilor erau 
ignoranti în chestiunile aflate în discuţie şi pricepuţi 
doar în depistarea de enunturi discordante cu spuse 
ale lui Lenin sau Stalin. Oamenii de stiintă care nu 
credeau că Lenin era autoritatea supremă în fizică şi 
în toate celelalte domenii erau ,demascati" în presa 
populară ca duşmani ai partidului, statului şi 
poporului rus, „Dezbaterea” degenera nu o dată în 
hâituire politică; intervenea politia, iar condamnarile 
care urmau nu aveau nimic comun cu o dispută 
raţională. Aproape toate ramurile ştiinţei moderne 
au fost supuse acestui tratament şi, de regula, 
autorităţile de stat luau partea  semidoctilor 
zgomotoşi împotriva cărturarilor şi oamenilor de 
stiintă. Dacă termenul de ,reactionar" are un sens, 
atunci este greu de imaginat un fenomen mai 
reactionar decât marxism-leninismul din epoca lui 
Stalin, care inábusea prompt tot ce era nou şi 
creator în ştiinţă si în orice altă formă de cultură. 
Nici chimia nu a fost crutatà. în anii 1949-1952 au 
avut loc atacuri, în revistele filosofice, precum şi în 
Pravda, împotriva chimiei structurale si a teoriei 
rezonantei, avansată în anii '30 de Pauling şi 


Wheland şi acceptată si de unii chimisti sovietici, dar 
acum  denuntata ca fiind idealistă, machistă, 
mecanicistă, reacționară etc. 

Teme şi mai sensibile ideologic erau implicate în 
dezbaterile privitoare la aspectele filosofice ale 
teoriilor cosmologice şi cosmogonice moderne, din 
care reiesea cà toate răspunsurile existente la 
problemele fundamentale erau nefavorabile 
marxism-  leninismului. Diversele teorii ale 
universului în expansiune erau greu de acceptat, 
deoarece duceau în mod inevitabil la întrebarea: „Ce 
s-a petrecut la început? , şi sugerau că universul asa 
cum îl cunoaştem este finit şi are un început în timp. 
lar aceasta venea în sprijinul creationismului 
(concluzie acceptată de mulţi autori occidentali), 
acesta fiind răul maxim din câte se puteau închipui 
din perspectiva  marxism-leninismului. ^ Teoria 
suplimentară potrivit căreia, desi universul isi 
continuă expansiunea, densitatea materiei rămâne 
aceeaşi deoarece mereu iau fiinţă noi particule 
presupunea un proces de creaţie continua ex nihilo, 
contravenind astfel  „dialecticii naturii”. Drept 
urmare, fizicienii şi astronomii occidentali care 
susțineau oricare dintre aceste două ipoteze erau în 
mod automat taxati drept apărători ai religiei. Teoria 
alternativă a universului pulsatoriu, potrivit căreia 
cosmosul trece prin faze alternative de expansiune şi 
contracție, nu avea implicaţii alarmante privitoare la 
un început în timp, dar venea în conflict cu teoria 
marxist-leninistă a evoluţiei  unidirecţionale a 
materiei. Un univers pulsatoriu avea caracter „ciclic” 
şi despre el nu se putea spune că „se dezvoltă” sau 
.progreseazà", aşa cum cerea „legea a doua a 
dialecticii”. Era o dilemă dificilă: principiul 
unidirectional părea să implice ideea de ,creatie", în 
timp ce teoria opusă era în dezacord cu principiul 
„veşnicei dezvoltări”. Participanţii la discuţiile 
cosmologice erau, de o parte, astronomi şi 
astrofizicieni (V.A. Ambartumian, O.I. Schmidt), care 
ajungeau la concluziile lor prin metode stiintifice, iar 
apoi încercau să arate că acestea erau consonante cu 
materialismul dialectic, iar de cealaltă, filosofi care 
judecau chestiunile în termenii ortodoxiei ideologice. 


Tezele că universul este nelimitat în timp şi spaţiu şi 
că, in mod necesar, se află într-o veşnică 
„dezvoltare” erau nişte dogme filosofice de care 
marxism-leninismul nu se putea nicidecum lepăda. 
Aşa se face că filosofii sovietici, sub egida partidului, 
li hártuiau pe oamenii de ştiinţă din toate domeniile 
Si pricinuiau enorme prejudicii cauzei ştiinţei 
sovietice. 


6. Genetica marxist-leninistă 


Dintre toate bătăliile purtate între marxism-leninism 
si ştiinţa moderna, cea care s-a bucurat de maximă 
atenţie în lumea din afară a fost disputa în jurul 
geneticii. Modul în care doctrina de stat oficială a 
fost folosită pentru rezolvarea problemei eredității si 
efectul distructiv general al acestei ,dezbateri" au 
fost, într-adevăr, deosebit de evidente. În cazul 
relativităţii si al teoriei cuantice, campionii 
ortodoxiei ideologice au reuşit să frâneze cercetarea 
ştiinţifică şi să obţină anumite condamnări, dar n-au 
izbutit să 

P ii „distrugă total opoziţia şi să impună o 
interzicere oficială şi absolută a teoriilor incriminate, 
aşa cum s-a întâmplat în cazul geneticii. 

Am menţionat deja faza antebelică a activităţii lui 
Lisenko. Afacerea a culminat în august 1948, la o 
dezbatere de la Academia de Ştiinţe Agricole din 
Moscova, sau Academia „Lenin”. Aici, „mendelist- 
morganist-wcissmannistii" au fost definitiv 
condamnaţi, iar concepţia lui Lisenko - după cum a 
anunţat el însuşi la acea întrunire - a primit girul 
Comitetului Central al Partidului. Potrivit doctrinei 
sale, pe care partidul a  declarato singura 
compatibilà cu marxism-leninismul, ereditatea era 
determinată, „în ultimă instanţă”, de influenţe 
ambientale, astfel încât, în anumite condiții, 
caractere dobândite în cursul vieţii de organismele 
individuale puteau fi moştenite de urmaşi. Nu existau 
gene, nu exista o „substanţă imuabilà a eredității”, 
nu existau „specii fixe inalterabile” şi nu exista, în 
principiu, nimic care să împiedice ştiinţa, în 
particular ştiinţa sovietică, de a transforma speciile 


existente şi de a crea noi specii. Ereditatea, potrivit 
lui Lisenko, nu era decât o proprietate a 
organismului constând în faptul că acesta avea 
nevoie de condiţii particulare în care să trăiască şi să 
reacționeze într-un mod particular faţă de mediu. În 
cursul vieții sale, un organism individual 
interactionează cu condiţiile de mediu 
transformându-le în 


caracteristici ale sale susceptibile de a fi transmise 
descendenților, care, la rândul lor, puteau să piardă 
aceste caracteristici ori să dobândească unele noi, 
transmisibile prin ereditate, în funcţie de acţiunea 
condiţiilor externe. Adversarii stiintei înaintate, care 
cred 


într-o nemuritoare substanţă ereditară, pretindeau, 
în opoziţie cu marxismul, că mutatiile erau produse 
de accidente incontrolabile, or, argumenta Lisenko la 
sesiunea Academiei, „ştiinţa este duşmanul 
hazardului” si postulează cu necesitate cà toate 
procesele vieţii au un caracter legic si pot fi 
stăpânite de intervenţia omului. Organismele 
alcătuiesc o „unitate cu mediul”, astfel cà nu există 
limite de principiu în calea influenţării unui organism 
prin mediul sau de viaţă. 

Lisenko şi-a prezentat teoria ca fiind în primul rând 
o dezvoltare a ideilor şi experimentelor agronomului 
Miciurin (1855—1935), iar în al doilea rând, un 
exemplu de „darwinism creator”. Darwin greşise 
neadmitànd „salturile calitative” in natură şi 
considerând lupta  intra-specificá (supraviețuirea 
celor mai bine adaptati) drept principalul factor al 
evolutiei, dar explicase evolutia in termeni pur 
cauzali, nerecurgánd la interpretări teleologice, si 
evidentiase caracterul ,progresiv" al proceselor de 
evolutie. 

Cât despre baza empirică a teoriei lui Lisenko, 
biologii de astăzi nu au nicio îndoială că 
experimentele sale erau ştiinţific defectuoase, fiind 
ori efectuate greşit, ori interpretate în mod cu totul 
arbitrar. Aceasta, fireşte, nu a afectat întru nimic 
dezbaterea. Lisenko se infátisa în urma sesiunii din 
1948 drept liderul necontestat al ştiinţelor biologice 
sovietice; puţinii discipoli ai geneticii idealiste, 


mistice, metafizice, burgheze, formaliste fuseseră 
irevocabil înfrânți. Toate instituţiile, revistele şi 
editurile cu profil biologic au fost puse sub 
autoritatea lui Lisenko şi a asistentilor săi şi timp de 
mulţi ani nu s-a mai auzit de niciun susţinător al 
teoriei cromozomice a eredității (ex hypothesi 
fascistă, rasistă, metafizică etc.). „Biologia creatoare 
miciurinistă” domnea în chip suveran, iar presa 
deborda de texte propagandistice de elogiere a lui 
Lisenko şi de denuntare a mârşavelor urzeli ale ..  . 
mendelist-morganistilor. Gloriosul triumf al stiintei 
sovietice a ol -—-— 

fost celebrat la nenumărate reuniuni si congrese. 
Filosofii, de bună seamă, s-au alăturat numaidecât 
campaniei, organizând sesiuni şi votând rezoluţii 
împotriva geneticii burgheze şi scriind puzderie de 
articole în care era salutată victoria progresului 
asupra reacţiunii. Revistele umoristice i-au persiflat 
pe adepţii geneticii idealiste, iar în cinstea lui 
Lisenko a fost compus si un cântec care îl înfăţişă 
„păşind ferm pe urmele lui Miciurin şi dejucând 
stratagemele mendelist-morganiştilor”. 

Cariera lui Lisenko a continuat timp de câţiva ani 
după 1948. Sub îndrumarea lui, au fost plantate în 
regiuni de stepă perdele forestiere de protecţie a 
ogoarelor împotriva eroziunii, dar experimentul s-a 
dovedit un fiasco total. în 1956, în cursul dezghetului 
parţial de după moartea lui Stalin, ca urmare a 
presiunii din partea oamenilor de ştiinţă, el a fost 
debarcat de la preşedinţia Academiei de Stiinte 
Agricole. Peste al ti câţiva ani, a fost repus în 
diversele lui funcţii datorită protecţiei lui Hruşciov, 
dar, nu mult după aceea, spre uşurarea generală, a 
dispărut definitiv de pe scenă. Pierderile suferite de 
biologia sovietică de pe urma influentei sale sunt 
incalculabile. 


7. Repercusiunile generale asupra ştiinţei 
sovietice 


Afacerea Lisenko ilustrează gradul considerabil de 
aleatoriu din istoria bătăliei regimului cu cultura. 
Este uşor de observat că ideologia era mult mai clar 


implicată în chestiunile de cosmogonie decât în cele 
privitoare la moştenirea caracterelor dobândite. 
Teoria că universul are un început în timp este greu 
de împăcat cu materialismul dialectic, pe când în 
cazul teoriei cromozomice a eredității lucrul acesta 
nu este atât de evident şi 


ne-am putea lesne imagina marxism-leninismul 
proclamând triumfător că această teorie confirmă în 
chip strălucit nemuritoarele idei ale lui Marx-Engels- 
Lenin-Stalin. În fapt, totuşi, lupta ideologică a fost 
deosebit de aprigă în cazul geneticii şi tocmai aici 
intervenţia partidului a fost cea mai brutală, pe când 
în legătură cu cosmogonia vâlva nu a fost la fel de 
mare. E greu de găsit o explicaţie logică a acestei 
diferenţe, a contat mult întâmplarea, cine era 
răspunzător pentru campanie, dacă pe Stalin îl 
interesa respectiva chestiune ş.a.m.d. 

Cu toate acestea, dacă aruncâm o privire 
panoramică asupra istoriei acelor ani, putem sesiza o 
anumită gradatie a presiunii idelogice, 
corespunzând, in linii mari, ierarhiei ştiinţelor 
stabilite de Comte şi Engels. Presiunea era aproape 
imperceptibilă în matematică, destul de puternică în 
cosmologie şi fizică, şi mai puternică în ştiinţele 
biologice şi atotputernică în ştiinţele sociale şi 
umane. Ordinea cronologică reflectă, destul de 
aproximativ, gradul lor de importanţă; ştiinţele 
sociale au fost înregimentate de la bun început, pe 
când biologia şi fizica au intrat sub control abia în 
ultima fază a stalinismului. În epoca poststalinistă, 
fizica a fost prima care şi-a redobândit independenţa, 
fiind urmată după un timp de biologie, pe când 
ştiinţele umaniste au rămas în continuare sub un 
control destul de strict. 

Elementul aleatoriu în supravegherea ideologică 
poate fi observat şi în cazul psihologiei şi al 
fiziologiei funcţiilor nervoase superioare. Specificul a 
constat aici în faptul că Rusia era locul de naştere al 
lui Ivan P. Pavlov, un savant cu reputaţie mondială. 
Pavlov, care a murit în 1936, a avut mai mulţi 
discipoli care i-au continuat experimentele şi cărora 
li s-a îngăduit să-i dezvolte teoriile independent de 
presiunea ideologică. Tipic e şi faptul că, în acest 


caz, regimul a imbrátisat extrema opusă, erijând 
teoria pavlovistă la rang de dogmă oficială de la care 
fiziologii şi psihologii nu aveau voie să se abată. Nu 
încape nicio îndoială că, dacă Pavlov ar fi fost 
britanic sau american, ideile sale ar fi fost aspru 
condamnate de filosofii sovietici ca fiind mecaniciste, 
pe temeiul că explicau funcţiile psihice prin reflexe 
condiţionate; el ar fi fost acuzat că „reduce” spiritul 
uman la formele cele mai rudimentare ale activităţii 
nervoase, cà ignoră „deosebirea calitativă” dintre 
oameni şi animale etc. Aşa însă, teoria sa reprezenta 
oficial marxism-leninismul în domeniul 
neuropsihologiei, iar invazia ideologică pe acest 
teren a fost mai puţin devastatoare decât în altele. 
Cu toate acestea, simplul fapt că o teorie, deşi bazată 
pe experimente ştiinţifice serioase, a fost erijată în 
dogmă de stat şi de partid a avut în mod inevitabil 
efecte inhibitoare asupra cercetării viitoare. 

Un exemplu aiuritor de afectare negativă de câtre 
ideologie a intereselor statului sovietic l-a constituit 
atacul asupra ciberneticii, ştiinţa sistemelor de 
control al proceselor dinamice. Studiile cibernetice 
au adus o contribuţie majoră la dezvoltarea 
automatizării în toate ramurile tehnicii şi, mai ales, 
în tehnologia militară, planificarea economică etc., şi 
totuşi campionii purității marxist-leniniste au izbutit 
câtva timp să blocheze total progresul automatizării 
în Uniunea Sovietică. În anii 1952-1953 s-a pornit o 
campanie împotriva ciberneticii ca „pseudoştiinţă” 
imperialistă. În joc erau într-adevăr anumite 
probleme filosofice sau semifilosofice reale: dacă şi 
în ce măsură viaţa socială putea fi descrisă în 
categorii cibernetice, în ce sens activităţile mintale 
erau „reductibile” la scheme cibernetice sau, invers, 
în ce sens anumite funcţii ale mecanismelor 
artificiale puteau fi calificate drept gândire ş.a.m.d. 
Adevăratul pericol ideologic venea însă din faptul că 
cibernetica era o disciplină de mare generalitate, 
apărută în Occident şi care se recomanda - pe drept 
sau pe nedrept - ca o mathesis universalis, o teorie 
atotcuprinzătoare a fenomenelor dinamice, or, 
tocmai asta se pretindea a fi marxism-leninismul. 
Conform unor relatări neoficiale (neconfirmate, 


fireşte, de vreo informaţie oficială), militarii au fost 
cei care, în cele din urmă, au pus capăt campaniei 
împotriva ciberneticii deoarece îşi dăduseră seama 
de importanţa practică a acesteia şi erau destul de 
puternici pentru a combate atacurile obscurantiste, 
care erau păgubitoare pentru interesele 
fundamentale ale statului sovietic. 


8. Stalin şi lingvistica 


în primele zile ale Războiului Coreean, când 
încordarea internaţională era maximă, Stalin şi-a 
adăugat la titlurile de câlăuzitor al omenirii 
progresiste, de neîntrecut filosof, savant, strateg etc. 
unul nou, de cel mai mare lingvist din lume. (Din 
câte se ştie, competențele sale lingvistice se 
margineau la cunoaşterea limbii ruse şi a celei 
gruzine, limba sa maternă.) în mai 1950, Pravda a 
relatat despre un simpozion consacrat problemelor 
teoretice ale lingvisticii şi, în particular, teoriilor lui 
Nikolai I. Marr (1864-1934). Acesta, un specialist în 
limbile caucaziene, se apucase spre sfârşitul vieţii să 
construiască un sistem de lingvistică marxistă şi era 
considerat în Uniunea Sovietică suprema autoritate 
în domeniu; lingviştii care respingeau fanteziile lui 
erau hărţuiri şi persecutați. Potrivit teoriei sale, 
limba este o formă a ,ideologiei" si, ca atare, 
aparţine suprastructurii şi este parte a sistemului de 
clasă. Evoluţia limbii are loc prin „salturi calitative” 
corespunzătoare schimbarilor calitative din 
formațiunile sociale. Omenirea, înainte de a dezvolta 
limbajul verbal, s-a folosit de un limbaj gestual, 
corespunzător societăţii primitive nescindate în 
clase. Limbajul verbal a fost o caracteristică a 
societăţilor împărţite in clase, iar în viitoarea 
comunitate fără clase locul lui va fi luat de o limbă- 
gândire universală (despre care, fireşte, Marr nu 
putea spune prea multe). Această teorie vădea în 
întregime simptome de divagatie paranoidă, iar 
faptul că, ani în şir, a putut conta drept ştiinţă 
lingvistică par excellence şi drept singura teorie 
„progresistă” din acest domeniu constituie o 
mărturie elocventă a stării în care se găsea cultura 


sovietică. 

Stalin a intervenit în dezbatere printr-un articol 
publicat în Pravda din 29 iunie, însoţit de patru 
răspunsuri explicative la întrebări puse de cititori. El 
contesta hotărât teoria lui Marr, declarând că limba 
nu era parte a suprastructurii si nu avea caracter 
ideologic; nu era nici parte a bazei, ci era ,legata" 
nemijlocit de forţele creatoare. Ea aparţinea 
societăţii în ansamblu, şi nu diferitelor clase ale 
acesteia; expresiile purtând amprentă de clasă 
reprezentau o mică fracțiune din vocabularul 
general. Nu era adevărat nici că limba se dezvoltă 
prin „salturi calitative” sau „explozii”, ea se schimbă 
treptat, pe măsură ce unele elemente dispar cu 
încetul, fiind înlocuite de altele. Când două limbi se 
află în competiţie, rezultatul nu este o limbă 
compozită, ci victoria uneia dintre ele. Cât despre 
viitoarea „dispariție treptată” a limbajului şi 
înlocuirea lui prin gândire, Marr facea o greşeală 
fundamentală: gândirea era legată de limbaj şi nu 
putea exista fără el. Oamenii gândesc în cuvinte. 
Stalin a folosit prilejul pentru a reitera teoria 
marxistă a bazei şi suprastructurii, precizând, întâi, 
că baza nu constă din forţele productive, ci din 
relaţiile de producţie, iar în al doilea rând, că 
suprastructura „serveşte” de instrument bazei. Mai 
departe, condamna în termeni duri poziţia de 
monopol pe care o dobândise marrismul prin 
suprimarea discuţiei libere şi a criticii, înlocuite 
printr-un veritabil „regim arakceevian” (aluzie la 
ministrul despotic Arakceev din timpul domniei lui 
Alexandru 1), sub care, evident, ştiinţa nu se putea 
dezvolta normal. 

Propoziția cà limba nu are caracter de clasă şi nu 
face parte din suprastructură însemna, pur şi simplu, 
banalitatea că atât capitalistul francez, cât şi 
proletarul francez vorbeau franceza şi că ruşii de 
după Revoluţie au continuat să vorbească ruseşte. 
Această descoperire a fost aclamată ca un eveniment 
epocal în istoria lingvisticii şi a altor stiinte. Un val 
de sesiuni şi dezbateri academice a inundat ţara, 
glorificând noua operă de geniu. În realitate, deşi 
remarcile lui Stalin erau simple truisme de bun- simţ, 


ele s-au dovedit utile prin risipirea absurditatilor lui 
Mari şi au adus oarecare foloase studiului logicii 
formale şi celui al semanticii; susţinătorii acestor 
domenii puteau spune de acum că nici ele nu făceau 
parte din suprastructură şi că îndeletnicirea cuiva cu 
ele nu-l transforma neapărat în duşman de clasă. Cât 
despre remarcile lui Stalin privitoare la „funcţia 
auxiliară” a suprastructurii în raport cu baza, ele nu 
făceau decât să repete doctrina de bază, deja bine 
ştiută de toată lumea, potrivit căreia în ţările 
socialiste cultura era slujnica „obiectivelor politice” 
şi nu putea revendica niciun fel de independenţă. E 
de prisos să mai spunem că apelul lui Stalin la 
discuţie şi critică libere n-a avut nicio urmare în 
perimetrul culturii. Marriştii au fost alungaţi din 
domeniul lingvisticii (nu se ştie dacă au suferit sau 
nu şi represalii politice), iar în rest, lucrurile au 
rămas ca înainte. 


9. Stalin despre economia sovietica 


Ultima lucrare teoretică a lui Stalin a fost un articol 
Duo deat in revista de partid Bolsevik, in septembrie 

952, intitulat Problemele economice ale 
socialismului in URSS şi menit să ] 


constituie un document de bază pentru Congresul al 
XIX-lea, în curs de pregătire. Principalul argument 
teoretic din articol era că şi socialismul este supus 
„legilor obiective ale economiei”, de care trebuie 
ţinut seamă în planificare, şi care nu pot fi nesocotite 
arbitrar. În particular, în socialism acţiona legea 
valorii - enunţ care, probabil, voia să spună că în 
Uniunea Sovietică se foloseau bani si cà în 
conducerea economiei trebuia tinut cont de 
profitabilitate şi de echilibrul dintre venituri şi 
cheltuieli. Principiul „obiectivităţi! legilor economice 
în socialism” era o condamnare implicită a lui Nikolai 
Voznesenski, care, înainte de război, fusese şeful 
Comisiei de Stat a Planificării, iar după aceea, 
vicepremier şi membru al Biroului Politic. El a fost 
împuşcat ca trădător în 1950, iar cartea sa despre 
economia sovietică din timpul războiului cu 
Germania a fost retrasă din circulaţie. Cartea nega 
în mod implicit că socialismul este supus unor legi 


economice, susţinând că în socialism toate procesele 
economice sunt subordonate puterii de planificare a 
statului. Stalin, însă, luând apărarea legii valorii, îi 
asigura pe cititori că, în timp ce capitalismul este 
guvernat de principiul profitului maxim, regula 
călăuzitoare a economiei socialiste este satisfacerea 
maximă a nevoilor umane. (Nu era clar cum anume, 
potrivit susţinerii lui Stalin, efectul benefic al 
socialismului putea fi o „lege obiectivă”, 
independentă de voinţa autorităţilor planificatoare 
ale statului şi, în particular, cum putea opera această 
lege concomitent cu „legea valorii".) Articolul lui 
Stalin schiţa totodată un program de trecere a 
Uniunii Sovietice în faza comunistă, iar pentru 
aceasta erau necesare depăşirea opoziţiei dintre oraş 
şi sat şi dintre munca fizică si cea intelectuală, 
ridicarea proprietăţii colective cooperatiste la 
statutul de proprietate naţională (adică, în fapt, 
transformarea gospodăriilor colective în gospodării 
de stat), creşterea producţiei şi ridicarea nivelului 
general de cultură. 

Ideile lui Stalin despre societatea comunistă a 
viitorului erau o repetiţie a unor motive marxiste 
tradiţionale. Cât despre „legile obiective ale 
economiei”, singurul mesaj practic care putea fi 
desprins din articol era, pesemne, că, în preocuparea 
lor pentru satisfacerea maximă a nevoilor populaţiei, 
responsabilii din economie nu trebuiau să piardă din 
vedere contabilitatea economică. 


10. Caracteristici generale ale culturii sovietice 
din ultimii ani ai lui Stalin 


Particularitatile vieţii culturale sovietice din această 
perioadă nu sau datorat exclusiv idiosincraziilor lui 
Stalin. Le-am putea rezuma spunând despre cultura 
de atunci din URSS că era o cultură de parvenit, 
fiecare componentă a ei exprimând aproape la 
perfecţiune mentalitatea, credinţele şi gusturile 
cuiva care pentru prima dată deţine puterea. Stalin 
însuşi  intruchipa într-un grad înalt aceste 
particularităţi, dar ele erau caracteristice şi 
întregului aparat de guvernare, care, deşi redus la 


sclavie, continua să-l sprijine şi să-i susţină 
autoritatea supremă. 

După  succesivele epurări şi exterminarea 
bolşevicilor din vechea gardă şi a intelectualităţii de 
dinainte de Revoluţie, clasa guvernantă sovietică era 
formată în principal din indivizi de origine 
muncitorească sau ţârânească, cu foarte puţină 
şcoală şi fără nicio pregătire culturală, avizi de 
privilegii şi plini de ură şi invidie faţă de intelectualii 
veritabili,  „ereditari”.  Trāsātura esenţială a 
parvenitului constă în nevoia sa permanentă de a se 
afişa, cultura sa fiind, în consecinţă, una de simulare 
şi de faţadă. Parvenitul nu are astâmpăr cât timp 
vede în jurul său reprezentanţi ai culturii intelectuale 
a fostelor clase privilegiate, pe care o urâşte pentru 
că este exclus din ea şi pe care, în consecinţă, o 
blamează ca fiind burgheză sau aristocrată. El este 
un naţionalist fanatic, care nutreşte ideea fixă că 
tara sau mediul sau de baştină sunt superioare 
tuturor celorlalte. Limba sa este, în ochii săi, „limba” 
par excellence (de regulă, nici nu cunoaşte vreo 
alta), iar el se străduieşte să se convingă pe sine şi 
pe toti ceilalţi ca precarele sale resurse culturale 
sunt fără egal în lume. Detestă tot ce are iz de 
avangardă, experiment cultural sau inovație 
creatoare. Trăieşte potrivit maximelor de ,bun-simt" 
şi se Înfurie dacă cineva le pune la îndoială. 

Aceste trăsături ale mentalitatii de parvenit sunt 
lesne de recunoscut în caracteristicile esenţiale ale 
culturii staliniste: 

] naționalismul el, 
estetica „realismului socialist” şi chiar sistemul de 
putere însuşi. La parvenit, servilismul țărănesc faţă 
de autoritate se combină cu dorinţa nestavilità de a 
se împărtăşi din ea; odată ridicat la un anumit nivel 
în ierarhie, el se va ploconi faţă de superiori şi îi va 
trata cu dispreţ pe cei aflaţi mai jos de el. Stalin a 
fost idolul Rusiei parvenite, încarnarea visurilor ei de 
mărire. Statul parvenit e musai să aibă o piramidă a 
puterii şi un conducâtor idolatrizat, chiar dacă 
acesta îşi calcă în picioare subordonații. 

După cum am văzut, naționalismul cultural stalinist 
s-a dezvoltat treptat în anii antebelici, iar după 


război a căpătat proporţii gigantice. În 1949, presa a 
lansat o campanie împotriva „cosmopolitismului”, 
viciu care nu era definit limpede, dar care în mod 
evident presupunea lipsa de patriotism si proslăvirea 
Occidentului. Pe măsură ce campania evolua, se 
sugera din ce în ce mai clar identificarea 
cosmopolitului cu evreul. Când erau puşi la stâlpul 
infamiei inşi care anterior avuseseră nume evreieşti, 
acestea erau de obicei menţionate. „Patriotismul 
sovietic” devenise de nedeosebit de şovinismul 
rusesc şi ajunsese o manie oficială. Propaganda 
declara fără încetare că cele mai importante 
descoperiri şi invenţii tehnice fuseseră făcute de 
ruşi, iar a menţiona în acest context străini însemna 
a te face vinovat de cosmopolitism şi ploconire faţă 
de Occident. Marea Enciclopedie Sovietica, publicată 
începând din 1949, era neîntrecută în privinţa 
acestei megalomanii pe jumătate comice, pe 
jumătate macabre. Secţiunea istorică a articolului 
consacrat automobilului, de exemplu, începea prin a 
spune că „în 1751-1752 Leonti Samsugenkov, ţăran 
din Novgorod, a construit un vehicul autopropulsat 
acţionat de doi oameni”. Cultura „burgheză”, adică 
occidentală, era  întruna atacată ca focar al 
putrefactiei şi decăderii. lată, spre exemplu, un 
extras din articolul consacrat lui Bergson. 


Filosof burghez francez - idealist, reactionar în politică şi 
filosofic. Filosofia intuitionista a lui B., care minimalizează rolul 
raţiunii si al ştiinţei, precum şi teoria sa mistică despre 
societate servesc drept bază politicilor imperialiste. Vederile 
sale constituie o imagine elocventă a putrefactiei ideologici 
burgheze în epoca imperialismului, a crescândei agresivitàti a 
burgheziei în fata contradicţiilor de clasă tot mai acute şi a 
spaimei ei de lupta de clasă tot mai intensă a proletariatului... 
În perioada incipientă a crizei generale a capitalismului şi a 
intensificării tuturor contradictiilor acestuia, B. s-a manifestat 
ca un duşman turbat al materialismului, ateismului şi 
cunoaşterii ştiinţifice, ca un inamic al democraţiei şi al eliberării 
maselor muncitoare de asuprirea de clasă, mascându-şi filosofia 
cu ornamente pseudostiintificc... B. a căutat să prezinte drept o 
„nouă” justificare a idealismului concepţia misticilor antici şi a 
teologilor medievali, demult infirmate de ştiinţă, privind o 
pretinsă cunoaştere prin „viziune làuntrica".. Materialismul 
dialectic infirmă teoria idealistă a intuitiei prin faptul de 
necontestat că cunoaşterea lumii şi a realităţii nu se realizează 
prin pretinse mijloace suprasensibile, ci prin practica social- 


istorică a omenirii... Intuitionismul lui B. exprimă teama 
burgheziei imperialiste în faţa prăbuşirii iminente şi inevitabile 
a capitalismului, preocuparea de a eluda implicaţiile irefutabile 
ale cunoaşterii ştiinţifice a realităţii şi în special legile 
dezvoltării sociale, descoperite de ştiinţa marxistdeninistă... 
Ostil suveranităţii naţionale, B. a susţinut cosmopolitismul 
burghez, dominaţia lumii de către capitalism, religia şi morala 
burgheze. A favorizat dictatura cruntă a burgheziei şi metoda 
teroristă de oprimare a muncitorilor. Între Primul şi cel de Al 
Doilea Război Mondial, acest obscurantist militant a susţinut că 
războaiele imperialiste sunt „necesare” si , benefice"... 


lată acum şi un fragment din articolul despre 
impresionism: 


Tendinţă decadentà in arta burgheză din a doua jumătate a 
secolului al XIX-lea. I. a fost rezultatul putrezirii incipiente a 
artei burgheze (vezi Decadenía) si al ruperii ei de traditiile 
nationale progresiste. Adeptii i. au susţinut un program găunos, 
antipopular al „artei pentru artà", repudiind zugrăvirea 
veridică, realistă a realităţii obiective si pretinzând că artistul 
trebuie să-şi transpună pe pânză doar impresiile primare 
subiective... Atitudinea idealist-subiectivă a i. stă în legătură cu 
principiile tendinţelor reacționare contemporane din filosofic - 
neokantianismul, machismul etc., care neagă obiectivitatea şi 
fiabilitatea cunoaşterii, rup percepţia de realitate şi raţiunea de 
impresii... Respingând criteriul adevărului obiectiv, indiferenți 
fată de omenire, de fenomenele sociale şi de funcţiile sociale ale 
artei, adepţii i. au produs în mod inevitabil lucrări în care 
imaginea realităţii era  dezintegratà, iar forma artistică 
mutilată... 


Izolarea Uniunii Sovietice de cultura mondială era 


aproape totală. În afară de câteva lucrări 
propagandistice scrise de comunişti occidentali, 
cititorul sovietic era ţinut în ignoranță totală cu 
privire la ceea ce producea Occidentul în materie de 
roman, poezie, dramaturgie, film, spre a nu mai vorbi 
de filosofic şi de ştiinţele sociale. Bogatele fonduri de 
pictură contemporană de la Muzeul Ermitaj din 
Leningrad erau ţinute sub cheie spre a nu-l corupe 
pe cetăţeanul de treabă. Filmele şi piesele de teatru 
sovietice îi demascau pe cărturarii aflaţi în slujba 
războiului şi imperialismului şi elogiau binefacerile 
inegalabile ale vieţii sovietice. „Realismul socialist” 
domnea triumfător, fireşte, nu în sensul zugrăvirii 
realităţii sovietice aşa cum era în fapt, căci asta ar fi 
însemnat naturalism frust şi un formalism sui 


generis, ci în sensul educării oamenilor sovietici în 
spiritul dragostei faţă de ţară şi de Stalin. 
Arhitectura „realist-socialistă” a acelei perioade 
rămâne monumentul cel mai durabil al ideologiei 
staliniste. Aici, principiul calauzitor era „primatul 
conţinutului asupra formei”, deşi nimeni n-ar fi fost 
în stare să explice în ce fel puteau fi deosebite 
acestea în cazul arhitecturii. Efectul era, în orice caz, 
construirea de faţade pompoase în stilul unui 
bizantinism exacerbat. într-o vreme când nu se 
construiau aproape deloc locuinţe, iar milioanele de 
oameni din oraşele mari şi mici trăiau în aglomeratii 
promiscue, Moscova şi alte mari oraşe erau 
împodobite cu gigantice palate noi pline de false 
coloane şi ornamente factice, de dimensiuni 
corespunzătoare ,maretei epoci staliniste”. Era si 
acesta un stil arhitectonic tipic de parvenit, care ar 
putea fi rezumat prin formula: „Frumos e ceea cee 
gigantic”. 

Piatra unghiulară a întregii ideologii era cultul 
Conducătorului, care, în această perioadă, îmbrăca 
forme groteşti şi monstruoase şi care, probabil, nu a 
fost depăşit nicicând în istorie, exceptând, mai 
târziu, cultul lui Mao Zedong. Poeme, romane şi 
filme ce-l proslăveau pe Stalin curgeau într-un torent 
neîntrerupt; tablouri şi monumente înfaţişându-l pe 
el decorau toate locurile publice. Scriitori, poeti si 
filosofi se întreceau în inventarea de noi forme de 
adoratie ditirambică. Copiii din creşe şi grădiniţe 
exprimau din inimă mulţumiri lui Stalin pentru 
copilăria lor fericită. Toate formele de religiozitate 
populară erau resuscitate in chip distorsionat: 
icoane, procesiuni, rugăciuni rostite în cor, 
mărturisiri de păcate (sub numele de autocritică), 
cultul relicvelor. Marxismul a devenit astfel o 
parodie a religiei, dar una goală de conţinut. Iată, 
luat la întâmplare, un exordiu tipic dintr-o lucrare de 
filosofie de atunci: 


Tovarăşul Stalin, marele corifeu al ştiinţelor, face o expunere 
sistematică a fundamentelor materialismului dialectic şi istoric 
ca bază teoretică a 


comunismului, într-un studiu de o inegalabilă profunzime, 
claritate şi vigoare. Lucrările teoretice ale tovarăşului Stalin au 


fost admirabil caracterizate de câtre Comitetul Central al 
Partidului Comunist al Uniunii Sovietice (Bolşevic) şi de câtre 
Consiliul de miniştri al URSS, într-o scrisoare adresată 
tovarăşului Stalin cu prilejul celei de a şaptezecea aniversări a 
zilei sale de naştere: „Mare călăuzitor al ştiinţei! Operele Tale 
clasice, care dezvoltă teoria marxism-leninismului în relaţie cu 
noua fază a imperialismului, a revoluţiei proletare şi a victoriei 
socialismului la noi în ţara, constituie o uriaşă izbânda a 
omenirii, o enciclopedie a marxismului revoluţionar. Din aceste 
opere, bărbaţii şi femeile sovietice şi reprezentanţii de frunte ai 
poporului muncitor din toate ţările sorb cunoaştere, încredere 
şi tărie în bătălia pentru victoria cauzei clasei muncitoare, 
aflând în ele răspunsuri la cele mai arzătoare probleme ale 
luptei contemporane pentru comunism.” Strălucita lucrare a 
tovarăşului Stalin Materialism dialectic şi 


istoric este un instrument uta de de cunoaştere şi onere 
revoluţionară a lumii şi o redutabilă armă ideologică împotriva 
duşmanilor materialismului şi a putredei ideologii şi culturi a 
lumii capitaliste condamnate la pieire inevitabilă. Ea constituie 
un nou stadiu, suprem, în dezvoltarea concepţiei marxist- 
leniniste despre lume... În această lucrare, tovarăşul Stalin 
expune cu neîntrecută claritate şi concizie trăsăturile de bază 
ale metodei dialectice marxiste şi relevă importanţa lor pentru 
înţelegerea dezvoltării legice a naturii şi societăţii. Cu aceeaşi 
profunzime, forţă, concizie şi hotărâre partinică, tovarăşul 
Stalin creionează în lucrarea sa trăsăturile fundamentale ale 
materialismului filosofic marxist... (V.M. Pozner, 1. V. Stalin 
despre trăsăturile de bază ale materialismului filosofic marxist, 
1950) 


Stalin era elogiat şi în mod indirect, prin marii eroi 
ai istoriei ruse. Se făceau filme şi se scriau romane 
despre Petru cel Mare, Ivan cel Groaznic şi 
Aleksandr Nevski destinate proslăvirii sale. (Totuşi, 
filmul lui Eisenstein în care erau glorificati Ivan cel 
Groaznic şi, la ordinul expres al lui Stalin, poliţia lui 
secretă, opricina, nu a fost difuzat în timpul vieţii lui 
Stalin deoarece în el se arăta cum ţarul era nevoit, 
deşi călcându-şi pe inimă, să taie capetele celor mai 
învederaţi conspiratori, chiar dacă spectatorului i se 
dădea limpede de înţeles că aceştia erau nişte 
ticalosi fátarnici care-şi meritau din plin pedeapsa, 
iar Ivan făcea doar minimul aşteptat de la un om de 
stat prudent.) Stalin, care era mic de statură, apărea 
în filme şi în piese de teatru ca un bărbat frumos, 
falnic, binişor mai înalt decât Lenin. 

Structura ierarhică a birocraţiei sovietice era 
reflectată în faptul că, la scară redusă, cultul lui 


Stalin îşi proiecta umbra şi asupra unor personalităţi 
de mai mică anvergură. În numeroase domenii ale 
vieţii, deşi nu în toate, exista câte un individ care era 
în mod oficial cunoscut drept „cel mai mare” pe linia 
lui. în afara cazurilor în care Stalin însuşi deţinea 
locul întâi - ca filosof, teoretician, om de stat, 
strateg, economist etc. -, se stia, de pildă, cine este 
cel mai mare pictor, biolog sau clovn de circ. (În 
treacăt fie spus, circul a fost şi el reformat ideologic 
în 1949 printr-un articol din Pravda care înfiera 
formalismul burghez din acest domeniu. Existau, vezi 
bine, anumiţi actori care se complăceau în forme de 
umor cosmopolite, fără conţinut ideologic, şi care se 
multumeau să-i facă pe oameni să râdă fără a-i educa 
să lupte eficient împotriva duşmanului de clasă.) 

în cursul acestei perioade, falsificarea istoriei şi 
presiunea asupra ştiinţelor istorice ajunseseră la 
culme. Istoricilor le revenea sarcina de a aráta cà 
politica externă a Rusiei ţariste a fost în esenţă 
progresistă, în special cuceririle ei, care au adus 
altor popoare binefacerile civilizaţiei ruse. Ediţia a 
patra a operelor lui Lenin cuprindea anumite 
documente noi, dar suprima altele, inclusiv anumite 
remarci ale sale neconvenabil de categorice despre 
imposibilitatea construirii socialismului într-o 
singură ţară, şi o prefaţă a sa entuziastă la cartea lui 
John Reed, Zece zile care au zguduit lumea. Reed, 
care în zilele Revoluţiei din Octombrie s-a aflat în 
Petrograd, avusese multe de spus despre Lenin şi 
Troțki, dar pe Stalin nici nu-l mentionase, astfel cà 
era o gafa impardonabilă din partea lui Lenin să 
recomande lumii cartea sa. Noua ediţie mai omitea, 
aproape în întregime, anumite documente şi 
însemnări istorice foarte valoroase, ai căror autori 
pieriseră în epurări. (Acestei metode de reeditare a 
trecutului nu i s-a pus capăt la moartea lui Stalin; 
peste doar câteva luni, când Beria a fost trimis la 
moarte de câtre noii conducători, abonaţii la Marea 
Enciclopedie Sovietica au găsit în următorul volum o 
notă în care li se spunea să detaşeze cu lama 
anumite pagini vechi şi să lipească în locul lor noile 
pagini care însoțeau nota. Deschizând cartea la locul 
indicat în notă, cititorul constata că era vorba de 


articolul despre Beria; paginile de înlocuire nu erau 
însă despre Beria, ci cuprindeau doar nişte fotografii 
în plus ale Mării Bering.) Arhivele istorice, fără 
excepţie, se aflau în mâinile poliţiei, iar accesul la ele 
era strict reglementat, cum mai este şi astăzi. 
Aceasta s-a dovedit nu o dată o măsură inteleaptà; de 
exemplu, o ziaristă a descoperit la un moment dat în 
nişte vechi arhive parohiale că mama lui Lenin avea 
ascendență evreiască şi chiar a avut naivitatea de a 
încerca să publice această informaţie în presa 
sovietică. 

Această atmosferă a favorizat ivirea a tot felul de 
impostori ştiinţifici care-şi proclamau realizările într- 
un convenabil limbaj patriotic. Cel mai faimos a fost 
în această privinţă Lisenko, dar au existat şi mulţi 
alţii. O biologă pe nume Olga Lepeşinskaia anunţa în 
1950 că izbutise sa producă celule vii din substanţe 
organice lipsite de viaţă, iar presa a aclamat aceasta 
ca pe o dovadă a superiorității ştiinţei sovietice 
asupra celei burgheze. Curând însă, toate 
experimentele ei s-au dovedit lipsite de valoare. 
După moartea lui Stalin, în Pravda a apărut un 
articol şi mai senzaţional, în care se spunea că la o 
fabrică din Saratov a fost construită o maşină care 
furniza mai multă energie decât consuma, infirmând 
astfel legea a doua a termodinamicii şi confirmând în 
acelaşi timp spusa lui Engels că energia dispersată 
în univers era în mod necesar concentrată undeva (în 
speţă, la fabrica din Saratov). La scurt timp însă, 
Pravda s-a văzut nevoită să publice o discretă 
retractare, semn că atmosfera intelectuală se 
schimbase deja. 

Cuvântul scris şi vorbit reflecta atmosfera din 
epoca lui Stalin. Scopul discursurilor publice nu era 
să informeze, ci să instruiască şi să educe. Presa 
cuprindea doar relatări care proslăveau sistemul 
sovietic sau îi veştejeau pe imperialişti. Uniunea 
Sovietică era imuna nu numai la criminalitate, ci şi la 
dezastre naturale: ambele erau rezervate ţărilor 
imperialiste. Nu se publicau aproape niciun fel de 
statistici. Cititorii de gazete ajunseseră versati în 
extragerea informaţiei potrivit unui cod special care 
era cunoscut de toată lumea, deşi nu a fost niciodată 


formulat explicit; de exemplu, ordinea în care erau 
nominalizați în diverse ocazii demnitarii partidului 
era un indiciu al poziţiei pe care aceştia o deţineau 
în acel moment în grațiile lui Stalin. La prima 
vedere, „Să luptăm împotriva cosmopolitismului şi 
naţionalismului” era totuna cu „Să luptăm împotriva 
naţionalismului şi cosmopolitismului”, dar, de îndată 
ce cititorul sovietic a dat, după moartea lui Stalin, 
peste această din urmă formulare, el a înţeles că 
„linia s-a schimbat” si ca acum naționalismul era 
duşmanul principal. Limbajul ideologiei sovietice era 
alcătuit din aluzii, şi nu din exprimări directe; 
cititorii editorialelor din Pravda ştiau cà esentialul 
din ele era cuprins în câte o singură propoziţie 
strecurată oarecum în treacăt în torentul de clisee. 
Nu conținutul diverselor formulări particulare 
vehicula înţelesul, ci ordinea cuvintelor şi structura 
întregului text. Monotonia birocratică a limbajului, 
tonul impersonal şi insipid, precum şi vocabularul 
sărăcit au devenit canoane fixe ale culturii socialiste. 
Multe expresii stereotipe se repetau în mod automat, 
astfel că, după fiecare cuvânt, putea fi prezis 
următorul: „chipul bestial al imperialismului”, 
„glorioasele înfăptuiri ale poporului sovietic”, 
„prietenia de  nezdruncinat dintre națiunile 
socialiste”, „nemuritoarele opere ale clasicilor 
marxism-leninismului”; nenumărate stereotipuri de 
acest fel au devenit hrana intelectualā a milioanelor 
de oameni sovietici. 

Filosofia lui Stalin se potrivea de minune 
mentalitátii de parvenit birocratic atât prin formă, 
cât şi prin conţinut. Graţie expunerii sale, oricine 
putea deveni filosof într-o jumătate de oră, fiind nu 
doar în deplina posesie a adevărului, ci şi avizat 
despre toate ideile absurde şi aberante ale filosofilor 
burghezi. Kant, de pildā, a susținut că nu putem 
cunoaşte nimic, dar poporul sovietic cunoştea o 
mulțime de lucruri, şi cu asta Kant era terminat. 
Hegel spunea că lumea se schimbă, dar el credea că 
lumea constă din idei; or, tot omul poate să vadă că 
ceea ce ne înconjoară nu sunt idei, ci lucruri. 
Machistii spuneau cà masa la care stau aşezat se află 
în capul meu, or, este cât se poate de evident ca 


masa e într-un loc, iar capul meu în altul. Filosofia 
devenea astfel un teren familiar pentru orice 
functionaras care avea satisfacția de a şti că, prin 
repetarea unor truisme de bun- simţ, rezolva cât ai 
bate din palme toate problemele filosofice. 


11. Statutul cognitiv al materialismului dialectic 


Funcţia socială a „diamatului” şi „istmatului” (cum 
este desemnate prescurtat în URSS materialismul 
dialectic şi cel istoric) şi, în general, a marxism- 
leninismului sovietic este cea de ideologie folosită de 
câtre birocraţia guvernantă pentru a se autoglorifica 
şi a-şi justifica politicile, inclusiv pe cea de 
expansiune imperialistă. Toate principiile filosofice şi 
istorice din care constă  marxism-leninismul 
culminează si îsi află rostul final în câteva propoziţii 
simple. Socialismul, definit ca proprietate de stat 
asupra mijloacelor de producţie, este istoriceste 
forma supremă a ordinii sociale şi exprimă interesele 
întregului popor muncitor; sistemul sovietic este, 
deci, întruchiparea progresului şi, ca atare, are în 
mod automat dreptate împotriva oricărui adversar. 
Filosofia şi teoria socială oficiale nu sunt decât 
retorica  autoapologetică a clasei dominatoare 
sovietice. 

Putem totuşi să facem momentan abstracţie de 
aspectul social şi sa privim materialismul dialectic în 
forma lui stalinistă ca pe un corp de enunturi despre 
univers.  Concentrându-ne asupra principalelor 
aspecte ale  „diamatului” si lăsând deoparte 
numeroasele remarci critice pe care le-am făcut deja 
în legătură cu vederile lui Marx, Engels şi Lenin, 
putem retine următoarele constatări. 

„Diamatul” constă din câteva tipuri de asertiuni. 
Unele sunt truisme fara un conţinut specific marxist, 
pe când altele sunt dogme filosofice nedemonstrabile 
cu metode ştiinţifice. Altele sunt nonsensuri, în timp 
ce o a patra categorie este formată de propoziţii ce 
pot fi interpretate în moduri diferite şi care, în 
funcţie de interpretare, se subsumează uneia sau 
alteia dintre primele trei clase. 

Printre truisme se numără „legi ale dialecticii”, 


precum aceea că în univers toate se leagă într-un fel 
sau altul sau că totul se schimbă. Nimeni nu neagă 
aceste propoziţii, dar ele au foarte puţină valoare 
cognitivă sau ştiinţifică. Prima are, ce-i drept, o 
oarecare încărcătură filosofică în alte contexte, de 
pildă în metafizicile lui Leibniz sau Spinoza, dar în 
cadrul marxism- leninismului nu duce la niciun fel de 
consecinţe de însemnătate cognitivă sau practică. 
Oricine ştie că fenomenele se leagă între ele, dar 
problema analizei ştiinţifice nu este de a lua 
cunoştinţă de interconexiunea universală, căci acest 
lucru nu ne stă în putinţă, ci de a determina, de la 
caz la caz, care dintre conexiuni sunt importante şi 
care pot fi lăsate deoparte. Tot ce ne poate spune 
aici marxism-leninismul este că în lanţul fenomenelor 
există 


întotdeauna o „verigă principală” care trebuie 
sesizată. Aceasta nu pare să însemne mai mult decât 
că, în practică, anumite conexiuni sunt importante în 
raport cu scopul urmărit, iar altele sunt mai puțin 
importante sau neglijabile. Dar aceasta este o 
platitudine fără nicio valoare cognitivă, deoarece din 
ea nu putem deriva nicio regulă pentru stabilirea 
ierarhiei de importanţă în fiecare caz particular. 
Acelaşi lucru este valabil şi pentru propoziţia că 
„totul se schimbă”: valoare ştiinţifică posedă doar 
descrierile empirice ale unor schimbari particulare, 
determinarea naturii lor, a ritmului în care se petrec 
etc. Aforismul lui Heraclit a avut un tâlc filosofic pe 
vremea sa, dar, cu timpul, a intrat în categoria 
înţelepciunii comune, de bun-simt. 

Faptul că nişte truisme ca acestea erau prezentate 
drept descoperiri profunde, necunoscute din vreo 
altă sursă, îi facea pe adepţii marxism-leninismului 
sa proclame cà marxismul este confirmat de 
„Ştiinţă”. întrucât ştiinţele empirice şi istorice au 
îndeobşte de-a face cu faptul că ceva se schimbă sau 
că se află în legătură cu altceva, se poate liniştit 
prezuma că orice nouă descoperire va confirma 
adevărul „marxismului” astfel înţeles. 

La categoria dogmelor nedemonstrabile, prima 
este chiar teza principală a materialismului. Nivelul 
analitic al filosofici marxiste este atât de jos, încât 


această teză este rareori formulată clar, dar intenţia 
ei generală este uşor de sesizat. După cum am arâtat 
deja, enunţul că „lumea este de natură materială” îşi 
pierde orice sens dacă materia este definită, în 
maniera lui Lenin, drept simplă „obiectivitate”, 
abstracţie făcând de orice proprietăţi fizice, sau, într- 
o altă formulare a lui Lenin, drept „existenţă 
independentă de conştiinţă”. Căci, lăsând deoparte 
faptul că noţiunea de „conştiinţă” este astfel inclusă 
în chiar noţiunea de materie, enunţul că „lumea este 
materială” înseamnă atunci doar că lumea este 
independentă de conştiinţa. Dar acest enunţ, dacă 
este aplicat la întregul univers, este în mod vădit fals 
- căci anumite fenomene, după cum admite şi 
marxism-leninismul, sunt dependente de conştiinţă - 
si, oricum, nu sustine materialismul dat fiind că, de 
pildă, potrivit ideilor religioase, Dumnezeu, îngerii şi 
demonii sunt şi ei independenţi de conştiinţa umană. 
Dacă, pe de altă parte, definim materia prin 
proprietăţi fizice - întindere, impenetrabilitate etc. 
există temeiuri de a considera că unele dintre 
acestea s-ar putea să nu se aplice microobiectelor şi, 
atunci, ar exista o dovadă că acestea nu sunt 
„materiale”. În versiunile lui cele mai timpurii, 
materialismul postula că toate obiectele existente au 
aceleaşi proprietăţi ca acelea din viaţa de fiecare zi. 
Funciarmente, însă, teza sa era una negativă, anume 
că nu există nicio realitate esenţial diferita de cea 
nemijlocit perceptibilă şi cà lumea nu a fost creată 
de o fiinţă rationala. Aceasta era chiar formularea 
folosită de Engels: chestiunea crucială pentru 
materialism este dacă lumea a fost sau nu creată de 
Dumnezeu. E clar că nu se poate dovedi empiric nici 
că Dumnezeu a creat-o, nici că nu a creat-o şi niciun 
argument ştiinţific nu poate dovedi cà Dumnezeu nu 
există. Raționalismul respinge existenţa lui 
Dumnezeu nu în virtutea vreunei informaţii empirice, 
ci conform principiului economiei gândirii (contestat 
de Lenin). Această doctrină presupune că suntem 
îndreptăţiţi să acceptăm că ceva există numai dacă 
experienţa ne sileşte s-o facem. Dar această 
stipulatie este ea însăşi controversabilă si se sprijină 
pe anumite asumptii care sunt departe de a fi 


evidente. Fără a intra aici în toate articulațiile 
problemei, să notam doar cà principiul 
materialismului, astfel reformulat, nu este un enunţ 
ştiinţific, ci unul dogmatic. Acelaşi lucru este valabil 
şi în cazul „substanţei spirituale” şi al ,imaterialitátii 
conştiinţei umane”. Oamenii au ştiut dintotdeauna că 
fenomenele de conştiinţă sunt afectate de procese 
fizice; de pildă, nu era nevoie de multă observaţie 
ştiinţifică pentru a descoperi că un om îşi poate 
pierde cunoştinţa dacă e lovit în cap, iar cercetările 
ulterioare asupra dependenţei spiritului de corp n-au 
adăugat nimic esenţial în acest punct. Cei care cred 
într-un substrat imaterial al conştiinţei nu susţin ca 
nu există nicio legătură între conştiinţă şi corp (daca 
o fac, aşa cum au facut-o Descartes, Leibniz sau 
Malebranche, atunci sunt nevoiţi să inventeze 
modalităţi complicate si artificiale de explicare a 
faptelor de experienţă), ei aserteaza doar că 
procesele materiale, deşi pot să suspende 
funcţionarea spiritului uman, nu îl pot distruge, 
corpul fiind un mediu prin care conştiinţa 
funcţionează, dar nu o condiţie esenţială a 
funcţionării sale. Această asertiune nu poate fi 
dovedită, dar nici infirmată pe cale empirică. Nu-i 
adevărat nici cà, asa cum susţin marxiştii, teoria 
evoluţiei ar fi infirmat argumentul în favoarea 
imaterialităţii sufletului. Dacă organismul uman a 
luat naştere prin mutati din forme de viaţă 
inferioare, de aici nu decurge logic că sufletul nu 
există. Dacă n-ar exista, atunci n-ar putea să existe 
nici ceva de felul unei teorii coerente care îmbină, pe 
de o parte, o concepţie modernă despre evoluţie, iar 
pe de alta, un substrat imaterial al conştiinţei sau 
chiar o viziune teleologică despre lume. Or, există 
mai multe asemenea teorii, de la Frohschammer, 
prin Bergson, până la Teilhard de Chardin, şi nu e 
deloc clar cà ele cuprind vreo inconsistenta. Filosofii 
creştini au găsit, de asemenea, diverse modalităţi de 
a imuniza dogma lor faţă de teoria evoluţiei, 
susceptibile in principiu de obiectii, dar nicidecum 
autocontradictorii. Judecată după criteriile de 
validitate aplicate lucrărilor ştiinţifice, teza 
materialistă nu este, sub acest aspect, mai puțin 


arbitrară decât opusul ei. 

Printre asertiunile ,diamatului" categorisite de 
mine ca lipsite de sens se numără enunţul cà 
impresiile senzoriale „reflectă” lucrurile în sensul cà 
li se aseamănă, aşa cum a susţinut Lenin împotriva 
lui Plehanov. Nu e clar ce se poate înţelege prin 
asertiunea că un proces ce are loc în celulele 
nervoase sau chiar si conştientizarea „subiectivă” a 
acestui proces au o „asemânare” cu obiectele sau 
procesele din lumea exterioară care, potrivit 
respectivei teorii, sunt cauza acelor schimbari din 
celulele nervoase. Un alt enunţ lipsit de sens 
(niciodată omologat de Stalin, dar avansat de 
Plehanov şi, de regulă, reprodus în expunerile despre 
marxism) este acela cà logica formală se ,aplicá" 
fenomenelor aflate în repaus, iar logica dialectică, 
celor în mişcare. Această absurditate, care nici nu 
merită discutată, este pur şi simplu rezultatul 
ignoranței marxist-leniniştilor si al neintelegerii de 
câtre ei a caracterului logicii formale. 

Alte asertiuni, aşa cum spuneam mai sus, aparţin 
uneia sau alteia dintre primele trei categorii în 
funcţie de cum le interpretàm. Printre ele se numără 
„legea dialectică” privitoare la ,contradictii". Dacă, 
aşa cum ne spun numeroase manuale sovietice, 
aceasta înseamnă că mişcarea şi schimbarea pot fi 
„explicate” prin „contradicții interne”, atunci ea 
aparţine clasei enunturilor lipsite de sens, deoarece 
„contradicţia” este o categorie logică care 
desemnează o relaţie între propoziţii şi este cu 
neputinţă de spus ce trebuie înţeles prin „fenomene 
contradictorii”. (Cu neputinţă, cel puţin, dintr-o 
perspectivă materialistă; în metafizica lui Hegel, 
Spinoza şi a altor câtorva filosofi care pun semnul 
egalităţii între conexiunile logice şi cele ontologice, 
ideea de contradicții inerente Fiintei nu este lipsită 
de sens.) Dacă însă interpretăm enunţul respectiv în 
sensul că realitatea trebuie aprehendată ca un 
sistem de tensiuni şi de tendinţe opuse, el se reduce 
la un truism fără niciun fel de consecinţe specifice 
pentru investigația ştiinţifică sau pentru acţiunea 
practică. Faptul că multe fenomene se afectează 
reciproc, că societăţile umane sunt dezbinate de 


conflicte şi de interese 


divergente, că actele oamenilor produc adesea 
rezultate neintentionate de ei, toate acestea sunt 
nişte locuri comune, iar a le ridica la rangul unei 
„metode dialectice” a cărei profunzime ar contrasta 
cu gândirea „metafizică” nu înseamnă decât un 
exemplu în plus de fanfaronadă tipic marxista, care 
prezintă nişte venerabile truisme drept monumentale 
descoperiri ştiinţifice revelate lumii de câtre Marx 
sau Lenin. 

Aceleiaşi categorii îi aparţine şi  asertiunea, 
discutată într-una dintre paginile precedente ale 
prezentei lucrări, cà adevărul este relativ. Dacă asta 
nu înseamnă mai mult decât a spune, aşa cum a 
facut-o Engels, că în istoria ştiinţei opinii împărtăşite 
la un moment dat sunt de multe ori nu abandonate 
total în urma cercetărilor ulterioare, ci recunoscute 
ca având doar o valabilitate limitată, nu sunt motive 
ca enunţul să fie tăgăduit, dar el nu are nimic 
specific marxist. Dacă însă el vrea să spună că „nu 
putem cunoaşte totul” sau că „o judecată poate fi 
corectă în anumite împrejurări, iar în altele, nu”, 
înseamnă că, din nou, se reduce la nişte străvechi 
truisme. Nu-ţi trebuie, bunăoară, inteligenţa lui Marx 
ca să descoperi că ploaia este bine-venită într-o 
perioadă de secetă, dar nu şi în una cu inundaţii. 
Aceasta, fireşte, nu înseamnă, aşa cum s-a spus 
adesea, cà enunţul: „Ploaia este binevenită” ar fi 
adevărat sau fals în funcţie de circumstante, ci 
înseamnă doar că este ambiguu. Dacă el înseamnă: 
„Ploaia este bine-venită în orice circumstanţe”, 
atunci este evident fals; dacă înseamnă: „În unele 
circumstanţe”, atunci este evident adevărat. Dacă 
însă interpretăm principiul marxist al relativităţii 
adevărului în sensul că un enunţ, păstrându-şi 
înţelesul neschimbat, poate fi adevărat sau fals în 
funcţie de împrejurări, atunci el aparţine tot 
categoriei formulărilor lipsite de sens, presupunând 
că, împreună cu Lenin, acceptăm concepţia 
tradiţională despre ce anume este adevârul. Dacă, pe 
de altă parte, „judecată adevărată” înseamnă acelaşi 
lucru cu „judecata utilă partidului comunist”, atunci 
principiul relativităţii adevărului redevine iar un 


evident loc comun. 

Trebuie spus totuşi că întrebarea dacă termenul 
„adevăr” trebuie înţeles în sens genetic sau în sensul 
lui tradiţional nu a primit niciodată în istoria 
marxismului un răspuns clar. După cum am văzut, în 
scrierile lui Marx există puternice sugestii că 
adevărul trebuie înţeles ca însemnând „valabilitate” 
în raport cu nevoile umane. Lenin, însă, a fost cât se 
poate de explicit în afirmarea concepţiei tradiţionale 
că adevărul înseamnă „concordanţă cu realitatea”. El 
este urmat în această privinţă de majoritatea 
manualelor de „diamar”, dar există şi frecvente 
semne ale unei concepţii mai pragmatice şi politice, 
potrivit căreia adevărul este ceea ce „exprimâ” 
progresul social, în care caz, fireşte, criteriul 
adevărului il vor constitui sentintele autorităţilor de 
partid. Confuzia este amplificată de faptul că limba 
rusă are două cuvinte pentru „adevar”, istina si 
pravda, primul exprimând îndeobşte ideea 
tradițională a ceea ce este, pe când cel de-al doilea, 
cu conotații morale, sugereazā „ceea ce e drept şi 
corect” sau „ceea ce trebuie să fie”. Această 
ambiguitate favorizează estomparea distinctiei dintre 
conceptul tradițional de adevăr şi cel genetic. 

Cât despre principiul „unității dintre teorie şi 
practică”, şi el poate fi înțeles în moduri diferite. 
Uneori, el este prezentat de-a dreptul ca o normă, 
însemnând, mai mult sau mai puţin, că trebuie 
gândit doar despre lucruri de oarecare utilitate 
practică; în acest caz, el nu intră în niciuna dintre 
categoriile menţionate mai sus, pentru că acestea nu 
sunt normative. Considerat ca un enunţ descriptiv, el 
poate însemna că oamenii ajung la reflecţie teoretică 
în urma unor nevoi practice, ceea ce e, vorbind în 
mare, adevărat, dar nu are nimic specific marxist. lar 
dacă unitatea dintre teorie şi practică înseamnă că 
succesul practic constituie o confirmare a 
corectitudinii gândirii pe care se bazează acţiunile 
noastre, acesta e un criteriu al adevărului care este 
acceptabil până la un punct, doar cà nu poate fi 
universal, deoarece, evident, în multe ramuri ale 
cunoaşterii şi stiintei nu există ceea ce se cheamă 
„verificare practică”. În sfârşit, principiul poate fi 


înţeles şi în sensul specific marxian cum că gândirea 
este un „aspect” al conduitei şi devine ,adevarata" 
prin conştientizarea acestui fapt. Însă sensul acesta, 
examinat în capitolele în care vorbesc despre Marx, 
Korsch şi Lukâcs, este practic absent din „diamatul” 
sovietic. 

12. Rădăcinile şi semnificaţia stalinismului. 


Problema „noii clase” 


Dezbaterea, în care s-au angajat atât comunişti, cât 
şi adversarii comunismului, privitoare la rădăcinile şi 
„necesitatea istorică” ale stalinismului a debutat 
curând după moartea lui Stalin şi continuă până şi în 
prezent. Nu putem intra aici în toate detaliile ei, dar 
vom consemna punctele principale. 

Problema cauzelor stalinismului nu este aceeaşi cu 
problema inevitabilităţii lui, al cărei înţeles se cere în 
orice caz elucidat. Cine este de părere că fiecare 
detaliu al istoriei este determinat de evenimente 
care l-au precedat evident că n-ar avea de ce să-şi 
dea osteneala să analizeze antecedentele speciale ale 
stalinismului, ci ar trebui să accepte ,necesitatea" 
lui ca pe un caz particular al respectivului principiu 
general. Acest principiu însă este un postulat 
metafizic pe care nu avem de ce să-l acceptăm. Din 
orice analiză a mersului Revoluţiei Ruse se poate 
vedea că rezultatul ei nu a stat nicidecum sub 
semnul vreunei necesităţi fatale. În cursul Războiului 
Civil au fost numeroase ocazii când soarta puterii 
bolşevice a atârnat de un fir de păr, martor fiind 
Lenin însuşi, şi deznodământul lui nu a fost 
determinat de vreo „lege a istoriei”. Este de 
presupus că dacă glontul tras asupra lui Lenin în 
1918 ar fi deviat cu doi-trei centimetri şi l-ar fi ucis, 
regimul bolşevic s-ar fi prăbuşit; la fel s-ar fi 
întâmplat şi dacă Lenin n-ar fi reuşit să-i convingă pe 
liderii partidului să accepte Tratatul de la Brest- 
Litovsk, şi am putea uşor cita şi alte cazuri de acest 
fel. Speculatiile despre ce s-ar fi întâmplat în astfel 
de ipoteze nu mai prezintă astăzi nicio importanţă şi 
sunt în mod inevitabil neconcludente. Punctele de 


cotitură din evoluţia Rusiei 

sovietice - Comunismul de Razboi, NEP, 
colectivizarea, epurările - nu s-au datorat unor „legi 
istorice”, ci au fost voite în mod conştient de către 
conducători şi nu există motive să credem că era 
„necesar” ca ele să se întâmple sau că acei 
conducători nu puteau să decidă altfel. 

Singura formă inteligibilă sub care poate fi pusă în 
acest caz problema necesității istorice este 
următoarea: există temeiuri rationale de a crede cà 
sistemul sovietic, ale cărui trăsături distinctive au 
fost naţionalizarea mijloacelor de producţie şi 
monopolizarea puterii de catre partidul bolşevic, ar fi 
putut să se menţină prin mijloace esențialmente 
diferite de cele folosite şi perpetuate de sistemul de 
guvernare stalinist? Se poate argumenta rezonabil în 
favoarea unui răspuns afirmativ la această întrebare. 

Bolşevicii au cucerit puterea în Rusia pe temeiul 
unui program de pace şi de împroprietărire a 
taranilor, două sloganuri nicidecum specific 
socialiste, cu atât mai puțin marxiste, iar sprijinul pe 
care l-au primit a fost în principal unul acordat 
acestui program. Obiectivul lor era însă revoluția 
mondială şi, când acesta s-a dovedit irealizabil, 
obiectivul a devenit construirea socialismului in 
Rusia pe baza autoritatii partidului unic. După 
devastatorul Război Civil, n-au mai existat forțe 
sociale active altele decât partidul care să fie 
capabile de vreo inițiativă, în schimb exista în acel 
moment tradiția statornicită a unui aparat politic, 
militar şi polițienesc răspunzător pentru toată viața 
societății şi îndeosebi pentru producție şi repartiție. 
NEP a fost un compromis între ideologie şi realitate, 
izvorât din recunoaşterea faptului că statul nu putea 
înfăptui regenerarea economică a Rusiei, că 
încercările de reglementare a întregii economii prin 
constrângere au fost un eşec catastrofal şi că 
ajutorul nu putea veni decât de la acțiunea 
„spontană” a pieței. Compromisul economic nu era 
menit să implice niciun fel de concesii politice, ci să 
menţină intact monopolul puterii. Tàranimea nu era 
încă socializată, dar singura forţă capabilă de 
iniţiativă era birocraţia de stat: această clasă a fost 
bastionul 


„socialismului”, iar viitoarea dezvoltare a sistemului 
a reflectat interesele ei şi nevoia ei de expansiune. 
Curmarea NEP şi impunerea cu forţa a colectivizării 
n-au fost nicidecum parte componentă a vreunui plan 
al istoriei, ci au fost dictate de sistem şi de interesele 
singurului element activ al acestuia; continuarea 
NEP ar fi însemnat ca statul şi birocraţia să ajungă la 
discretia ţăranilor, iar politica economică, inclusiv 
exportul, importul şi investiţiile din industrie, să fie 
subordonată cerinţelor acestora. Nu ştim, fireşte, ce 
s-ar fi întâmplat dacă, în loc de colectivizare, statul 
ar fi optat pentru alternativa revenirii la deplina 
libertate a schimbului si la economia de piaţă. 
Temerile lui Troțki şi ale „stângiştilor” că aceasta ar 
fi generat forţe politice dornice să răstoarne puterea 
bolşevică n-au fost nicidecum lipsite de temei. În 
orice caz, poziţia birocraţiei, în loc să se consolideze, 
ar fi devenit mai şubredă şi sunt motive de a crede 
că edificarea unui 


stat militar şi industrial puternic s-ar fi amânat 
pentru cine ştie cât timp. Socializarea economiei, 
chiar şi cu costuri enorme pentru populaţie, era în 
interesul birocraţiei şi în „logica” sistemului. Stalin, 
ca întruchipare a clasei conducătoare şi a 

statului devenit aproape independent de societate, a 
săvârşit acte cum au mai avut loc de cel puţin două 
ori în istoria Rusiei: a creat o nouă castă birocratică, 
independentă de diviziunile organice ale societăţii, şi 
a eliberat-o de orice subordonare faţă de poporul ca 
întreg, de clasa muncitoare, iar în cele din urmă, şi 
de ideologia moştenită a partidului. Această castă a 
nimicit curând toate elementele „occidentalizante” 
din mişcarea bolşevică şi a făcut uz de frazeologia 
marxistă ca de un mijloc de restaurare şi extindere a 
Imperiului Rus. Sistemul sovietic a purtat un 
necontenit război împotriva propriului popor nu 
pentru că acesta ar fi opus o mare rezistenţă, ci în 
principal pentru cà clasa conducătoare, spre a-şi 
păstra poziţia, avea nevoie de o stare de război şi 
agresiune. Permanenta primejduire a statului de 
către duşmani care pândesc orice slăbiciune cât de 
mică, de câtre agenti străini, conspiratori, sabotori şi 
alte gogorite constituie un mijloc de justificare a 


monopolului birocratic al puterii; starea de război 
aduce prejudicii şi grupului conducător, dar asta 
face parte din preţul guvernării. 

Am vorbit deja despre ratiunile pentru care 
marxismul a fost o ideologie potrivită pentru acest 
sistem, care era, fără îndoială, un fenomen nou în 
istorie, în ciuda tuturor tradiţiilor ruse şi 
bizantine pe care le invocă adesea istoricii şi criticii 
comunismului, precum gradul înalt de autonomie a 
statului faţă de societatea civilă, trăsăturile morale şi 
mentale ale n^iwm^-ului etc. Stalinismul a luat 
fiinţa ca o continuare a leninismului, o formă 
convenabil ajustată a marxismului, bazată pe tradiţia 
rusă. Importanţa moştenirii ruse şi bizantine a fost 
relevată de autori ca Berdiaev, Kucharzewski, Arnold 
Toynbee, Richard Pipes, Tibor Szamuely şi Gustav 
Wetter. 

De aici nu decurge cà orice încercare de 
socializare a mijloacelor de producţie trebuie 
neapărat să se soldeze cu o societate totalitară, adică 
cu una în care toate formele organizatorice sunt 
impuse de stat, iar indivizii sunt trataţi ca şi cum ar 
fi proprietate a statului. Este adevărat, totuşi, că 
naţionalizarea tuturor mijloacelor de producţie şi 
totala subordonare a vieţii economice planificării de 
star (indiferent cât de eficientă sau ineficientă ar fi 
aceasta) echivalează practic cu o societate totalitară. 
Dacă sistemul are la bază stabilirea de câtre 
autoritatea centrală a tuturor obiectivelor şi formelor 
economiei şi 


dacă economia, inclusiv forţa de muncă, este supusă 
planificării globale de câtre acea autoritate, 
birocraţia devine inevitabil singura forţă socială 
activă şi dobândeşte controlul exclusiv şi asupra 
altor aspecte ale vieţii. S-au făcut multe încercări de 
a găsi mijloace de socializare a proprietăţii fără 
naţionalizarea acesteia, adică lăsând iniţiativa 
economică în mâinile producătorilor. Ideea a fost 
aplicată partial în Iugoslavia, dar până acum 
rezultatele sunt prea firave şi ambigue pentru a ne 
face o imagine clară despre rezultat. Lucrul esenţial 
este însă că mereu sunt în joc două principii care se 
îngrădesc reciproc: cu cât se lasă mai multă 


iniţiativă in mâinile unităților de producție 
individuale socializate şi cu cât acestea se bucură de 
o mai mare independenţă, cu atât va fi mai mare 
rolul legilor de piaţă „spontane”, al competiţiei şi al 
mobilului reprezentat de profit. O formă de 
proprietate socială care ar lăsa deplină autonomie 
unităţilor de producţie ar constitui o întoarcere la 
capitalismul neîngrădit, singura deosebire fiind că 
patronii de întreprinderi individuali ar fi înlocuiţi de 
patroni colectivi, adică de cooperative de producţie. 
Cu cât există mai multe elemente de planificare, cu 
atât sunt mai limitate funcţiile şi competenţa 
colectivelor de producători. Ideea planificării 
economice a fost însă acceptată, deşi în grade 
diferite, în toate societăţile industriale dezvoltate, iar 
creşterea planificării şi a intervenţiei statului a 
însemnat sporirea birocraţiei. Problema nu este de a 
elimina birocraţia, ceea ce ar echivala cu distrugerea 
civilizaţiei industriale moderne, ci de a face ca 
activitatea ei să fie controlată cu ajutorul unor 
organisme reprezentative. 

Cât priveşte intenţiile lui Marx, în ciuda tuturor 
rezervelor care pot fi spicuite din scrierile sale, nu 
există nicio îndoială că, în viziunea sa, societatea 
socialistă urma să fie una de perfectă unitate, în care 
conflictele de interese urmau să dispară odată cu 
eliminarea bazei economice pe care o reprezenta 
proprietatea privată. Această societate, credea el, nu 
va avea nevoie de instituţii burgheze cum sunt 
organismele politice reprezentative (care, inevitabil, 
generează birocratii înstrăinate de populaţie) si 
norme juridice care să asigure libertăţile civile. 
Despotismul sovietic a fost o încercare de a aplica 
această doctrină, aliată cu credinţa cà unitatea 
socială poate fi generată prin mijloace instituţionale. 

Ar fi absurd să spunem că marxismul era 
predestinat să devină ideologia apologetică a 
birocraţiei ruse. Cu toate acestea, el cuprindea 
anumite elemente esenţiale - nicidecum accidentale 
sau secundare - care l-au făcut adaptabil acestui 
scop. în cartea sa, Va supraviețui Uniunea Sovietică 
până în 19847, istoricul sovietic Andrei Amalrik, care 
a fost persecutat şi întemnițat din pricina vederilor 


lui disidente, compară funcţia marxismului în Rusia 
cu cea a creştinismului în Imperiul Roman. Aşa cum 
adoptarea creştinismului a întărit sistemul imperial 
şi i-a prelungit viaţa, dar nu l-a putut salva de la 
distrugerea finală, la fel asimilarea ideologiei 
marxiste a prezervat o vreme Imperiul Rus, dar nu 
poate împiedica disoluția lui inevitabilă. Teoria lui 
Amalrik poate fi acceptată în măsura în care nu 
sugerează că acesta ar fi fost din capul locului rostul 
marxismului sau că acesta a fost scopul conştient al 
revoluţionarilor ruşi. Gratie unui concurs de 
împrejurări neobişnuit, puterea a fost acaparată în 
Rusia de un partid care profesa doctrina marxistă. 
Pentru a se menţine la putere, acest partid s-a văzut 
nevoit să revoce toate promisiunile cuprinse în acea 
ideologie, care fuseseră, fără îndoială, sincere în 
gura primilor sâi conducători. Rezultatul a fost 
crearea unei noi caste birocratice învestite cu 
monopolul puterii de stat şi care era din fire devotată 
tradiţiei imperialismului rus. Marxismul a devenit 
prerogativa acestei caste şi un instrument eficace de 
continuare a politicilor imperialiste. 

În legătură cu aceasta, mulţi autori au discutat 
problema „noii clase”, întrebându-se dacă termenul 
de  „clasă” este o desemnare potrivită pentru 
grupurile conducătoare ale URSS şi ale celorlalte 
state socialiste. Discutia a devenit deosebit de 
animată odată cu publicarea în 1957 a cărţii lui 
Milovan Djilas, Noua clasă:, ea are însă o istorie mult 
mai lungă şi în privinţa unor aspecte ale ei am făcut 
referiri în capitolele precedente. De exemplu, criticii 
anarhişti ai lui Marx, în special Bakunin, au susţinut 
că o încercare de a organiza societatea pe baza 
ideilor sale va da naştere inevitabil la noi clase 
privilegiate;  proletarii care aveau să ia locul 
cârmuitorilor existenţi aveau să-şi trădeze propria 
clasă şi să creeze un sistem de privilegii pe care le 
vor apăra cu aceeaşi îndârjire ca predecesorii lor. O 
astfel de evoluţie, susţinea Bakunin, este inevitabilă, 
deoarece marxismul preconiza existenţa în 
continuare a statului. Waclaw Machajski, un anarhist 
polonez care a scris cu precădere în limba rusă, a 
tras ample consecinţe dintr-o versiune modificată a 


acestei idei. El a argumentat că ideea de socialism a 
lui Marx exprima în mod specific interesele unor 
intelectuali care sperau să dobândească o poziţie 
privilegiată politic cu ajutorul privilegiului social 
moştenit al cunoaşterii, pe care îl posedau deja. Câtă 
vreme intelighentia avea posibilitatea de a oferi 
propriilor odrasle oportunități avantajoase de 
dobândire a cunoaşterii, nu putea fi vorba de 
egalitate, care era esența socialismului. Clasa 
muncitoare, care, în cadrul ordinii existente, se afla 
la discretia intelectualilor, îşi putea atinge scopurile 
numai privându-i pe aceştia de principalul lor 
capital, care era educaţia. Acest argument, care 
amintea într-o anumită măsură de sindicalismul lui 
Sorel, era bazat pe faptul cât se poate de evident că 
în orice societate unde există atât inegalitate de 
venituri, cât şi o strânsă corelaţie între educaţie şi 
statusul social, copiii claselor educate au sanse mai 
mari decât alţii să urce în ierarhia socială. Această 


inegalitate ereditară nu putea fi înlăturată decât 
rupând continuitatea culturii si despărţindu-i pe 
copii de părinţi spre a le da o educaţie pe deplin 
uniformă. Utopia lui Machajski ar fi sacrificat, 
aşadar, pe altarul egalităţii atât familia, cât şi 
civilizaţia. Au existat şi grupuri anarhiste ruse care 
detestau educaţia ca sursă de privilegii. Machajski a 
avut discipoli în Rusia şi, timp de câţiva ani după 
Revoluţia din Octombrie, lupta împotriva vederilor 
sale a fost o temă propagandistică recurentă; nu 
întâmplător, aceşti discipoli aveau legături cu 
„devierea sindicalistă” si cu activităţile „opoziţiei 
muncitoreşti”. 

Problema apariţiei unei noi clase în condiţiile 
socialismului a fost abordată, însă, şi dintr-o altă 
perspectivă. Unii, precum Plehanov, au susţinut că 
încercarea de a construi socialismul înainte de a se fi 
copt condiţiile pentru el nu putea duce decât la o 
nouă forma de despotism. Alţii, ca Edward 
Abramowski, au preconizat necesitatea prealabilă a 
transformării morale a societăţii. Ei susțineau că în 
condiţiile unui sistem de proprietate naţionalizată 
era inevitabil să reapară lupta pentru privilegii dacă 
comunismul prelua © societate moralmente 


nereformată şi încă impregnată de nevoi şi ambiţii 
inculcate de vechea orânduire. După cum scrisese 
Abramowski în 1897, comunismul, în asemenea 
condiţii, nu putea duce decât la o nouă structură de 
clasă, in care vechile împărțiri aveau să fie înlocuite 
de antagonismul dintre societate si o birocratie 
privilegiată care se putea menţine doar printr-o 
formă extremă de despotism şi regim polițienesc. 

Critici ai Revoluţiei din Octombrie au atras de la 
bun început atenţia că în Rusia se înfiripa un nou 
sistem de privilegii, inegalitate si despotism; 
termenul de „nouă clasă” a fost folosit de Kautsky 
încă din 1919. Când Troțki, aflat în exil, şi-a 
dezvoltat critica sa la adresa regimului stalinist, el a 
ținut să accentueze, cum aveau să facă mai apoi toti 
trotkistii ortodocşi, cà nu era vorba de o „nouă 
clasă”, ci doar de o birocratie parazitară. El a 
continuat să acorde o mare importanţă acestei 
distincţii chiar şi după ce a ajuns la concluzia că acel 
regim nu putea fi răsturnat fără o revoluţie. Baza 
economică a socialismului, adică proprietatea 
publică asupra mijloacelor de producţie, nu era, 
spunea el, afectată de degenerarea birocratică, prin 
urmare, nu era nevoie de o revoluţie socială, care 
deja avusese loc, ci doar de una politică, prin care să 
fie răsturnat aparatul de guvernare existent. 

Troțki, discipolii sâi ortodocşi şi alţi critici 
comunişti ai stalinismului au negat existenţa unei 
„noi clase" pe temeiul că privilegiile birocraţiei 
sovietice nu se transmiteau automat de la o 
generaţie la alta si cà birocratii nu deţineau cu titlu 
personal mijloacele de producţie, ci doar exercitau 
un control colectiv asupra lor. Dar, în felul acesta, 
discuţia degenerează într-o ceartă de „cuvinte”. 
Dacă termenul „clasă” este definit în aşa fel încât 
despre o clasă dominantă şi exploatatoare nu se 
poate vorbi decât atunci când fiecare dintre membrii 
ei deţine un titlu de 


1 
proprietate legal şi transmisibil prin moştenire 
asupra anumitor resurse productive ale societăţii, 
atunci, fireşte, birocraţia sovietică nu este o clasă. 
Nu se vede însă de ce terenul trebuie restricţionat în 
acest fel. Marx însusi nu-i dădea un asemenea înţeles 


restrâns. Birocratia sovietică dispunea in mod 
colectiv de toate resursele productive ale statului, 
deşi faptul acesta nu era consfințit prin vreun 
document juridic, ci era, pur şi simplu, o consecinţă 
de bază a sistemului. Controlul asupra mijloacelor de 
producţie nu diferă în esenţă cu nimic de proprietate 
dacă deţinătorul lui colectiv este inamovibil în cadrul 
sistemului existent şi nu poate fi legalmente 
contestat de vreun rival. Proprietarul fiind colectiv, 
nu există moştenire individuală şi nimeni nu poate 
transmite copiilor săi o anume poziţie în ierarhia 
politică. în practică însă, după cum s-a arătat adesea, 
în URSS privilegiul se moşteneşte sistematic. Copiii 
grupului aflat la cârmă sunt evident privilegiați din 
punctul de vedere al oportunităţilor în viaţă şi al 
accesului la bunurile şi avantajele rare de diverse 
feluri, iar grupul însuşi este cât se poate de conştient 
de poziţia sa superioară. Monopolul politic şi 
controlul exclusiv asupra mijloacelor de producţie se 
susţin reciproc şi n-ar putea să existe unul farà 
celălalt. Veniturile mari ale grupului conducător sunt 
o consecinţă firească a rolului sau exploatator, dar 
nu sunt totuna cu exploatarea însăşi, care constă în a 
dispune liber, fara niciun control de câtre populaţie, 
de toată masa plusvalorii create de acea populaţie. 
Cetăţenii nu se pot pronunţa în niciun fel cu privire 
la proporţia în care se împart resursele între 
investiţii şi consum ori cu privire la destinaţia care 
se dă bunurilor produse. Din acest punct de vedere, 
împărţirea în clase din societatea sovietică este mult 
mai rigidă şi mai insensibilă la presiunea socială 
decât orice sistem de proprietate capitalist dat fiind 
că în Rusia nu există nicio modalitate în care 
diferitele segmente ale societăţii sa-şi poată exprima 
sau urmări interesele prin organisme administrative 
şi legislative. Poziţia indivizilor în ierarhie depinde, 
ce-i drept, de voinţa şi capriciile superiorilor sau, în 
anii stalinismului înfloritor, de bunul-plac al unui 
unic despot. Sub acest aspect, poziţia lor nu este pe 
deplin asigurată: situaţia se aseamănă mai mult unui 
despotism oriental, unde personajele sus-puse erau 
în aceeaşi măsură la discretia tiranului şi puteau fi 
destituite şi executate de la o zi la alta. Nu se vede 


totuşi de ce această stare de lucruri ar trebui să-l 
împiedice pe observator de a vorbi despre o „clasă”, 
cu atât mai puţin de ce ca trebuie considerată tipic 
„socialistă” si o dovadă a imensei superioritati a 
socialismului în comparaţie cu „democrația 
burgheză”, aşa cum pretind discipolii lui Troțki. 
Djilas, în cartea sa, a înşirat evantaiul de privilegii de 
care se bucură clasa conducătoare socialistă, 
subliniind cà monopolul puterii constituia baza 
acestor privilegii şi nu era o consecinţă a lor. 

Cu precizările de mai sus, nu există motive ca 
birocraţia socialistă să nu fie numită o „clasă 
exploatatoare”. De altfel, această caracterizare este 
utilizată din ce în ce mai frecvent, iar distinctiile lui 
Trotki sunt considerate din ce în ce mai artificiale. 

După ruptura sa de Troțki, James Burnham a scris 
în 1940 celebra sa carte, Revoluţia managerială, 
argumentând, că formarea unei noi clase în Rusia nu 
a fost decât un caz particular al unui proces 
universal care avea loc şi urma să continue în toate 
societăţile industriale. În opinia sa, capitalismul 
cunoştea aceeaşi evoluţie: drepturile de proprietate 
formale contau din ce în ce mai puţin, puterea 
trecând treptat în mâinile celor care controlau 
efectiv producţia, adică ale clasei manageriale. 
Aceasta era o urmare inevitabilă a naturii industriei 
moderne. Noua elită nu era altceva decât forma 
actuală a împărţirii societăţii în clase, iar împărţirea 
în clase, privilegiile şi inegalitatea erau fenomene 
fireşti ale vieţii sociale. De-a lungul întregii istorii, 
masele au fost folosite, sub diferite stindarde 
ideologice, pentru răsturnarea claselor privilegiate 
din momentul respectiv; rezultatul a fost, însă, de 
fiecare dată, doar înlocuirea acestora cu noi stăpâni, 
care numaidecât purcedeau la asuprirea societăţii în 
moduri nu mai puţin eficace decât o făcuseră 
predecesorii lor. Despotismul noii clase din Rusia nu 
facea excepţie, ci era o ilustrare a acestei legi 
universale. 

Indiferent de cât de îndreptăţită este teza lui 
Burnham că orice viaţă socială presupune o formă 
sau alta de despotism, remarcile sale sunt departe de 
a constitui o caracterizare adecvată a realităţii 


sovietice. Conducătorii Rusiei postrevolutionare n-au 
fost şi nu sunt manageri industriali, ci o birocratie 
politică. Managerii industriali reprezintă un sector 
important al societăţii, iar grupuri ale lor pot fi 
suficient de puternice pentru a afecta deciziile prin 
autoritatea superioară pe care o posedă, îndeosebi în 
propriile lor domenii. Deciziile-cheie, însă, inclusiv 
cele privitoare la investiţiile din industrie, importuri, 
exporturi, au caracter politic şi sunt luate de câtre 
oligarhia politică. Este cu totul neplauzibilă sugestia 
că Revoluţia din Octombrie ar fi un caz particular de 
transfer al puterii câtre manageri ca urmare a 
progreselor din tehnologie şi din organizarea muncii. 

Clasa exploatatoare sovietică este o formaţiune 
nouă, care, în anumite privinţe, seamănă cu 
birocraţia din despotiile orientale, în alte privinţe cu 
clasa baronilor feudali, iar în altele, iarăşi, cu 
colonizatorii capitalişti din ţările înapoiate. Poziţia ei 
este determinată de concentrarea absolută a puterii 
politice, economice şi militare în proporții 
necunoscute până atunci în Europa şi de necesitatea 
unei ideologii care să legitimeze această putere. 
Privilegiile de care se bucură membrii ei în sfera 
consumului sunt o consecinţă firească a rolului ei în 
societate. 


Marxismul este aura charismatică în care ea se 
îmbracă pentru a-şi justifica dominaţia. 


13.Marxismul european în ultima fază a 
stalinismului 


Istoria marxismului în ţările intrate sub control 
sovietic ca urmare a războiului poate fi împărţită cu 
aproximaţie în patru etape. În prima etapă, cuprinsă 
între anii 1945 şi 1949, ,democratiile populare" mai 
păstrau elemente de pluralism politic si cultural care 
au fost treptat inábusite de presiunea sovietică. A 
doua etapă, între 1949 şi 1954, este martora unei 
Gleichschaltung aproape totale a „lagărului socialist” 
pe planul politicii şi ideologiei si a stalinizării 
accentuate a tuturor aspectelor culturii. În cea de a 
treia etapă, care începe în 1955, elementul cel mai 
caracteristic pentru istoria marxismului îl constituie 


apariţia a diferite tendinţe „revizioniste”, 
antistaliniste, în principal în Polonia şi Ungaria, dar, 
ulterior, şi în Cehoslovacia, iar într-o oarecare 
măsură şi în Germania de Est. Această perioadă a 
luat în mod efectiv sfârşit pe la 1968, când, cel puţin 
în majoritatea ţărilor din blocul comunist, marxismul 
a îmbrăcat o formă pietrificată şi sterilă, rămânând 
totodată ideologia oficială a partidului de 
guvernământ. 

„Stalinizarea” şi „destalinizarea” Europei de Est au 
avut loc în moduri diferite de la ţară la ţară, în 
funcţie de diverse împrejurări, în primul rând, unele 
dintre aceste ţări - Polonia, Cehoslovacia, Iugoslavia 
- s-au aflat în timpul războiului de partea Aliaților, pe 
când altele au fost oficial legate de Axă. În al doilea 
rând, Polonia, Cehoslovacia şi Ungaria, care, istoric, 
au aparţinut creştinătăţii occidentale, aveau tradiţii 
culturale diferite de cele ale României, Bulgariei şi 
Serbiei. în al treilea rând, Germania de Est, Polonia 
şi Cehoslovacia aveau o tradiţie de studii filosofice 
serioase datând încă din Evul Mediu, ceea ce nu era 
cazul în alte ţări din bloc. În sfârşit, în anumite ţări 
existase în timpul războiului o mişcare clandestină şi 
de gherilă activă, pe când în altele, aflate şi ele sub 
ocupaţia germană, rezistenţa a fost firavă şi nu a 
îmbrăcat forma luptei armate. Din prima categorie 
faceau parte Polonia şi lugoslavia, cu deosebirea 
importantă că în Iugoslavia comuniştii au fost cei mai 
activi luptători, pe când în Polonia ei au constituit o 
mică fracțiune din ansamblul mişcării de rezistentă, 
a cărei coloană vertebrală au constituit-o forţele 
devotate guvernului polonez de la Londra. Toate 
aceste deosebiri au avut repercusiuni importante 
asupra evenimentelor postbelice din Europa de Est şi 
asupra evoluţiei marxismului în respectivele ţări; ele 
au afectat viteza şi profunzimea invaziei ideologice şi 
modul în care mai târziu a fost repudiat stalinismul. 
Singura ţară a cărei eliberare de cotropitorul 
german s-a datorat propriilor ei forţe controlate de 
comunişti a fost Iugoslavia şi numai acolo comuniştii 
au exercitat singuri puterea începând încă din 1945. 
În celelalte ţări - Polonia, Germania de Est, 
Cehoslovacia, România şi Ungaria -, partidelor 


social-democrate sau ţărăneşti li s-a îngăduit să 
activeze în primii ani de după război. 

E perfect posibil ca în multe dintre ţările est- 
europene liderii comunişti să fi crezut initial că ţările 
lor vor fi nişte state independente care-şi vor 
construi instituţii socialiste în alianţă cu Rusia, dar 
nu sub controlul ei direct. Astfel de iluzii n-au avut 
însă viaţă lungă. în primii doi ani postbelici, relaţiile 
internaţionale au fost marcate de vestigii ale alianţei 
din timpul războiului; partidele comuniste au păstrat 
un simulacru de fidelitate faţă de înțelegerile de la 
lalta şi Potsdam, care prevedeau pentru Europa de 
Est instituţii democratice, guverne pluripartide şi 
alegeri libere. începutul Războiului Rece, însă, a pus 
capăt oricăror speranţe că această regiune s-ar 
putea dezvolta în mod independent de Uniunea 
Sovietică. În 1946-1948, partidele necomuniste au 
fost desființare sau „unite” fortat cu comuniştii, 
primii care au cunoscut această soartă fiind social- 
democraţii est- germani. încă de la început, când mai 
existau încă elemente genuine ale unei guvernări de 
coaliţie, comuniştii au acaparat poziţiile-cheie ale 
puterii, în special politia şi armata. Ommniprezentii 
„consilieri” sovietici aveau ultimul cuvânt în 
problemele-cheie ale guvernării şi ei au organizat în 
mod direct cele mai sălbatice şi flagrante forme de 
represiune. în 1949, după desfiinţarea programată a 
partidelor necomuniste, după alegeri marcate de 
fraude si violente şi după lovitura de stat din 
Cehoslovacia, comuniştii est-europeni, sub controlul 
strict al lui Stalin, se bucurau de o putere aproape 
exclusivă. Dar, tocmai pe când stalinismul se întrona 
astfel în ţările satelizate, el s-a confruntat cu prima 
sa înfrângere sub forma schismei iugoslave. 

Unul dintre instrumentele folosite de Stalin pentru 
a-şi asigura obedienţa partidelor comuniste de 
guvernământ din Europa de Est şi a comuniştilor de 
aiurea a fost o versiune atenuată a Cominternului 
purtând numele de „Birou Informativ Comunist”, pe 
scurt, ,Cominform". Creat în septembrie 1947 
(Cominternul fusese dizolvat în 1943), acest 
organism cuprindea reprezentanţii tuturor partidelor 
comuniste din Europa de Est, cu excepţia celor din 


Albania şi din Germania răsăriteană - adică partidele 
sovietic, polonez, cehoslovac, ungar, român, bulgar 
si iugoslav -, precum şi pe comuniştii francezi şi 
italieni. Orchestratorul său, sub Stalin, a fost Jdanov, 
el fiind cel la ale cărui ordine iugoslavii i-au atacat 
pe comuniştii francezi şi italieni pentru faptul că n- 
au acaparat puterea în ţările lor în conjunctura 
prielnică din 1944-1945. (Conduita lor de atunci 
fusese, de fapt, dictată de Stalin, dar, cu toate 
acestea, ei şi-au făcut autocritica de rigoare.) 
Funcţia  Cominformului era de a transmite 
comuniştilor din întreaga lume directivele politice 
sovietice deghizate sub forma de rezoluţii unanime 
ale principalelor partide componente. Existau, într- 
adevăr, semne cà unele partide est-europene se 
considerau îndrituite să acţioneze ca nişte guverne 
suverane: Cehoslovacia şi Polonia au manifestat un 
interes imprudent faţă de Planul Marshall, iar 
Bulgaria şi lugoslavia avansau planul unei federaţii 
balcanice. Toate aceste manifestări de independenţă 
au fost prompt curmate, iar partidele în cauză au fost 
chemate la ordine. într-un moment în care cel puţin 
posibilitatea unui al treilea război mondial nu era cu 
totul exclusă, comuniştilor din afara Uniunii 
Sovietice trebuia să li se vâre în cap încă o dată că 
exista o singură autoritate care stabilea linia politică 
„justă” şi cà şi cea mai mică abatere de la ordinele 
acestei autorităţi ar avea 


consecinţe dezagreabile. l 

La prima întrunire a Cominformului, Jdanov a 
caracterizat împărţirea lumii în două blocuri politice 
drept  factorul-cheie al situaţiei internaţionale. 
Cominformul a lansat, de asemenea, o revistă 
internaţională, dominată, fireşte, de partidul 
comunist sovietic, cu rol de vehicul pentru 
directivele propagandistice ale acestuia. Editarea 
acestei reviste a constituit, de fapt, principala 
activitate a Cominformului; acesta a mai avut doar 
încă două întruniri, în iunie 1948 şi noiembrie 1949, 
ambele având ca scop condamnarea comuniştilor 
iugoslavi. Frictiunile dintre partidele sovietic şi 
iugoslav au început în primăvara anului 1948; cauza 
lor nemijlocită a constituit-o supărarea lui Tito şi a 


colegilor sái pentru amestecul brutal şi arogant al 
„consilierilor” sovietici în afacerile interne ale 
Iugoslaviei, îndeosebi în cele privind armata şi 
politia. Deranjat de această lipsă de internationalism, 
Stalin a încercat să aducă Iugoslavia sub papucul său 
şi credea, de bună seamă, că nu va întâmpina 
dificultăţi. În activitatea de propagandă, iugoslavii se 
arătaseră până atunci extrem de ascultători faţă de 
Rusia; erau însă stăpâni la ei acasă şi s-a vădit că 
acolo Uniunea Sovietică era foarte slab reprezentată. 
(Un măr al discordiei, printre altele, l-a constituit 
recrutarea de iugoslavi în reţeaua de poliţie şi 
spionaj sovietică.) În afară de unii indivizi aflaţi 
direct în solda sovieticilor, iugoslavii au refuzat 
categoric să cedeze şi singura cale de a-i reconverti 
la internationalism părea să fie invazia armată, pe 
care Stalin, pe drept sau pe nedrept, a considerat-o o 
mutare prea riscantă. 

Partidul iugoslav a fost oficial condamnat la cea 
de-a doua întrunire a Cominformului, la care nu au 
fost prezenţi delegati din Iugoslavia. Liderii de la 
Belgrad au fost declaraţi nationalisti antisovietici (pe 
temeiuri care nu au fost explicate), iar comunistii 
iugoslavi au fost chemaţi să răstoarne „clica titoistá" 
dacă aceasta nu înţelegea să reintre imediat pe 
fagas. Disputa cu Iugoslavia a devenit principala 
tema a revistei Cominformului, iar la cea de-a treia 
întrunire a acestui organism, Gheorghe Gheorghiu- 
Dej, prim-secretarul partidului român, a ţinut o 
cuvântare despre „partidul comunist iugoslav în 
ghearele unor asasini şi spioni”. Din cuvântare 
reieşea că liderii iugoslavi fuseseră din vremuri 
imemoriale agenţi ai diverselor servicii de spionaj 
occidentale, că instauraseră un regim fascist şi că 
principala lor politică era şi fusese dintotdeauna să 
pună piedici Uniunii Sovietice si să servească 
interesele arătătorilor la război americani. 
Conformându-se indicatiilor primite la această 
întrunire, partidele comuniste din lume au dezlàntuit 
o furibundă campanie antiiugoslavă. O consecinţă 
macabră a schismei iugoslave a constituit-o 
înscenarea în ,democratiile populare" a unei serii de 
asasinate judiciare, evident după  calapodul 


proceselor regizate de la Moscova, în vederea 
epurării partidelor comuniste locale de „titoişti” sau 
alte elemente suspecte. Mulţi fruntaşi comunişti au 
căzut victime acestor procese care au avut loc în 
Cehoslovacia, Ungaria, Bulgaria şi Albania. în 
Cehoslovacia, principalul proces, cel intentat lui 
Slănsky şi altora, a avut loc în noiembrie 1952, cu 


puţin înainte de moartea lui Stalin, şi s-a distins prin clare accente de antisemitism. 
Antisemitismul ajunsese la ordinea zilei şi în Uniunea Sovietică în ultimii ani ai lui Stalin, 
culminând cu arestarea, în ianuarie 1953, a unui grup de medici, aproape toţi evrei, care 
au fost acuzaţi de a fi urzit să asasineze conducători de partid şi alte persoane; aceia 
dintre ei care au supravieţuit torturilor ordonate personal de Stalin au fost eliberaţi 
imediat după moartea lui. în Polonia, secretarul partidului, Gomulka, si alte figuri 
proeminente au fost întemnițați, dar n-au fost judecaţi sau executaţi; unii demnitari de 
rang mai mic au fost împuşcaţi sau ulterior omorâţi în închisoare. In Germania de Est, 
arestările şi procesele au urmat tipicul general, deşi victimele lor erau personaje mai 
puţin cunoscute. În restul blocului, „titoiştii”, „sioniştii”, alţi agenţi imperialişti şi fasciştii 
,Strecurati" în secretariat sau în biroul politic au mărturisit că sunt în solda spionajului 
străin şi au fost în majoritatea lor executaţi după procese trucate. Nu trebuie crezut că 
toate aceste victime au fost cu adevărat „titoişti” în sensul de a fi voit un regim comunist 
mai puţin dependent de Rusia. Despre unii, acest lucru era adevărat, pe când alţii au fost 
categorisiti drept trădători din motive arbitrare. Scopul general a fost de a înfricoşa 
partidele de guvernământ est-europene şi a le vâri în cap ce înseamnă cu adevărat 
marxismul, leninismul si internationalismul, de fapt, că Uniunea Sovietică era stăpânul 
absolut al ţărilor nominal independente din bloc şi că acestea trebuie să execute întocmai 
ordinele ei. 


In ciuda ferocitatii cu care au fost exercitate 
presiuni de tot 
felul, cu excepţia armate, iugoslavii şi-au 
invaziei independenţa, păstrat 
producând comunismul 
stalinist de după război. În perioada imediat 
următoare schismei, ideologia partidului iugoslav s-a 
deosebit de cea sovietică doar prin sublinierea că 
partidele comuniste trebuie să fie independente şi 
prin condamnarea imperialismului sovietic; 
principiile generale ale marxism-leninismului au 
rămas în vigoare în Iugoslavia si nu erau diferite de 
cele promovate în Uniunea Sovietică. După o vreme, 
însă, bazele doctrinei politice au fost supuse şi ele 
revizuirii, iar iugoslavii au purces la crearea 
propriului lor model de societate socialistă, diferit în 
anumite privinţe importante de modelul rusesc. 

Cominformul din aceşti ani nu a fost cu mult mai 

mult decât ] 

un instrument de propagandă antiiugoslavă care şi-a 
pierdut raţiunea de a fi atunci când, în primăvara 
anului 1955, Hruşciov a decis să facă pace cu 
Belgradul. Totuşi, nu a fost efectiv dizolvat decât în 
aprilie 1956. De atunci, din câte se cunoaşte, 
partidul sovietic nu a mai încercat să creeze vreo 
formă institutionalizată a comunismului 
international, multumindu-se să exercite, pe cât 
posibil, controlul direct asupra partidelor individuale 
şi, din când în când, să convoace conferinţe care să 
adopte rezoluţii în probleme mondiale. Acestea însă 
au avut mai puţin succes decât cele de mai înainte; 
în ciuda tuturor eforturilor, conducătorii sovietici n- 
au izbutit să obţină condamnarea internaţională a 


Partidului Comunist Chinez în felul în care izbutiseră 
mai înainte în cazul Iugoslaviei. 

Ultimii ani ai domniei lui Stalin au fost marcati de 

sovietizarea . 

doctrinei în cuprinsul întregii lumi comuniste. 
Efectele au variat de la o ţară a blocului la alta, dar 
presiunile şi tendinţele au fost, în general, aceleaşi. 

Marxismul polonez, după cum am văzut în 
capitolele precedente, şi-a avut propria lui tradiţie, 
cu totul independentă de cea rusească. Această 
tradiţie nu a îmbrăcat o unică formă şi o 


ideologie de partid precisă; marxismul a fost doar o 
componentă, şi nu cea mai importantă, a scenei 
intelectuale poloneze. Au existat totuşi istorici, 
sociologi şi economişti care, fără a profesa o doctrină 
bine definită, au folosit într-o oarecare măsură, în 
cercetările lor, categorii marxiste; printre ei s-au 
numărat Ludwik Krzywicki si Stefan Czarnowski 
(1879-1937), un eminent sociolog si istoric al religiei, 
care, în tinereţea sa, a fost atras într-o anumită 
măsură de marxism. (Într-un eseu despre cultura 
proletară el a analizat originile unei noi mentalități şi 
ale unui nou tip de artă legate în mod specific de 
situaţia clasei muncitoare.) În primii ani de după 
1945, aceste tradiţii au renăscut: noua gândire 
marxistă, asemenea celei vechi, nu s-a cantonat în 
nişte cadre precise, ci s-a manifestat mai degrabă ca 
un fundal al raționalismului si al deprinderii de a 
analiza fenomenele culturale în termeni de conflicte 
sociale. Acest marxism difuz, necodificat, a fost 
cultivat de reviste precum  mensualul Mysl 
Wspolczesna (Gândirea Contemporană) Şi 
săptămânalul Kui'nica (Forja). În anii 1945-1950, 
universităţile au fost reinfüntate în formatele lor 
antebelice şi cu acelaşi 


personal didactic; nu se procedase încă la epurări în 
sfera învăţământului; multe cărţi şi reviste ştiinţifice 
editate în această 


perioadă n-aveau nimic de-a face cu marxismul. 
Regimul nu se autointitula încă „dictatură a 
proletariatului”, iar ideologia partidului nu punea 
accentul pe teme comuniste, ci pe teme patriotice, 
naţionaliste sau antigermane. Marxismul de tip 


sovietic era în această perioadă o prezenţă destul de 
discretă, principalul lui exponent fiind Adam Schaff, 
autor de cărţi şi manuale în care era expusă 
versiunea sovietică a materialismului dialectic şi 
istoric, deşi într-un stil mai puţin primitiv decât era 
cel al literaturii sovietice cu acest profil. Se poate 
spune, în general, că nici măcar în anii cei mai odioşi 
marxismul din Polonia nu a coborât la nivelul celui 
sovietic; în ciuda asaltului modelelor rusesti, el a 
păstrat un anumit grad de originalitate şi un 
oarecare respect pentru canoanele gândirii 
raţionale. 

în ani  1945—1949, represiunea politică si 
politieneascáà a sporit progresiv în intensitate. în 
primii aproximativ doi ani de după război au existat 
ciocniri armate cu supraviețuitorii armatei 
clandestine care luptaseră împotriva cotropitorului 
german şi care refuzaseră să se predea noului regim 
impus de Rusia. Persecutii şi frecvente vărsări de 
sânge au marcat lupta împotriva unităţilor armate 
clandestine şi a organizaţiilor politice din timpul 
războiului, precum şi împotriva partidului țărănesc si 
a altor grupuri necomuniste legale. Cu toate acestea, 
presiunea culturală din aceşti ani s-a mărginit la 
chestiuni pur politice; marxismul nu era încă impus 
ca standard obligatoriu în filosofie şi ştiinţele sociale, 
iar în artă sau literatură nu se vorbea încă de 
„realism socialist”. 

în 1948-1949, partidul s-a purificat de ,nationalistii 
de dreapta”; conducerea s-a schimbat, viaţa politică 
a fost ajustată potrivit normelor sovietice, s-a hotărât 
colectivizarea agriculturii (care, însă, nu s-a realizat 
niciodată pe scară largă), iar regimul a fost declarat 
oficial o formă a dictaturii proletariatului. în 1949— 
1950 a urmat sovietizarea culturii. Numeroase 
reviste literare şi ştiinţifice au fost desfiinţate, iar la 
altele au fost numiţi redatori 


noi. La începutul anilor "50 au fost concediati 
profesorii ,burghezi"; numărul celor concediati nu a 
fost totuşi mare, iar cei afectaţi de această masura, 
deşi împiedicaţi să predea si să publice, şi-au primit 
totuşi în continuare salariile şi au scris cărţi pe care 
au avut posibilitatea să le publice peste câţiva ani, 


când climatul sa mai îmblânzit. Unii membri ai 
catedrelor de filosofie au fost lăsaţi în funcţiile lor, 
dar li s-a ordonat să se limiteze la predarea logicii; 
alţii, iarăşi, au primit posturi în cadrul Academiei de 
Ştiinţe, unde nu veneau în contact cu studenţii. 
Programele facultăţilor de ştiinţe sociale au fost 
revizuite, iar catedrele de sociologie au fost înlocuite 
cu catedre de materialism istoric. A fost creat un 
institut special de partid cu menirea de a pregăti 
cadre care să ia locul profesorilor „burghezi” la 
facultăţile cu caracter ideologic: de filosofic, 
economie politică şi istorie. Pe tărâmul filosofici, 
organul ,ofensivei" marxiste a fost revista Mysl 
Filozoficzna (Gànd Filosofic). O vreme, filosofii 
marxişti s-au concentrat asupra combaterii tradiţiei 
nemarxiste, în special a Şcolii de Filosofic Analitică 
de la Lwow şi Varşovia, reprezentată de Kotarbinski, 
Ajdukiewicz, Stanislaw Ossowski, Maria Ossowska şi 
alţii. În numeroase cărți si articole au fost criticate 
diferite aspecte şi teze ale acestei şcoli. O altă ţintă a 
atacurilor a constituit-o tomismul, care avea o 
tradiţie activă cu centrul la Universitatea Catolică 
din Lublin. (Această universitate - fapt unic în istoria 
statelor socialiste - nu a fost niciodată desfiinţată şi 
funcţionează şi în prezent în ciuda diverselor măsuri 
de presiune şi amestec în activitatea ei.) Mulţi 
marxişti din generaţiile mai vechi şi mai recente - 
Adam Schaff, Bronislaw Baczko, Tadeusz Kroiiski, 
Helena Eilstein, Wladyslaw Krajewski - au luat parte 
la aceste bătălii; recunosc, cu parere de rău, că la fel 
a făcut şi autorul cărţii de fată. O altă temă de studiu 
a fost contribuţia 


marxistă la cultura poloneză în deceniile precedente. 

Nu este încă timpul pentru a se putea face o 
evaluare completă a evoluţiilor culturale din acei ani, 
dar se poate spune, de pe acum, că „marxizarea” 
impusă a avut şi unele elemente salutare. Fără doar 
şi poate că viaţa intelectuală a devenit săracă şi 
sterilă, dar răspândirea marxismului a dus şi la 
anumite avantaje, în ciuda constrângerii care a 
insotito. Pe lângă elementele distructive şi 
obscurantiste, ea a introdus altele care aveau 
valoare intrinsecă şi care fac parte, mai mult sau mai 


puţin, din patrimoniul intelectual al lumii; de pildă, 
deprinderea de a privi fenomenele culturale drept 
aspecte ale conflictului social, de a scoate în 
evidenţă fundalul economic şi tehnic al proceselor 
istorice şi, în general, de a studia fenomenele prin 
prisma unor largi tendinţe istorice. Unele direcţii din 
studiile umaniste, deşi motivate ideologic, au condus 
la rezultate valoroase, de pildă în ceea ce priveşte 
istoria filosofici şi a gândirii sociale poloneze. S-au 
făcut lucruri utile pe linia publicării operelor de 
seamă ale gândirii sociale, filosofice şi religioase 
poloneze. 

în anii stalinismului statul a fost foarte generos cu 
subvenţionarea culturii, ceea ce a favorizat 
deopotrivă producerea de multă maculatură, dar şi 
apariţia de numeroase lucrări de valoare durabilă. 
Nivelul general al educaţiei şi al accesului în 
universităţi a crescut considerabil în comparaţie cu 
situaţia antebelică.  Distructivă a fost nu 
generalizarea predării marxismului, ci folosirea lui 
ca instrument de constrângere şi de minciună 
politică. Chiar şi în formă primitivă şi stereotipă, 
marxismul servea într-o anumită măsură la 
implantarea unor idei rodnice şi raţionale care 
faceau parte din tradiţia lui, dar seminţele respective 
nu puteau rodi decât în raport direct cu relaxarea 
utilizărilor opresive ale doctrinei. 

în ansamblu, stalinismul în sens strict a adus mai 
puţine prejudicii culturii poloneze decât celei din 
restul blocului sovietic, iar prejudiciile cauzate n-au 
fost ireparabile în aceeaşi măsură ca acolo. Aceasta 
se explică prin mai multe circumstanţe. în primul 
rând existenţa unei rezistenţe culturale spontane, 
desi precumpănitor pasive, şi a unei neincrederi si 
ostilitati fata de tot ceea ce venea din Rusia. Au 
existat şi o anume reticentă şi 


inconsecventà in impunerea culturii staliniste; 
marxismul nu a deţinut niciodată un monopol absolut 
în studiile umaniste, iar încercările de a exercita 
presiuni în stil sovietic asupra ştiinţelor biologice au 
fost slabe şi ineficiente. Campania în favoarea 
„realismului socialist” a generat o cantitate de 
apologetică insipidă, dar nu a distrus literatura şi 


artele; în învăţământul superior epurările au fost de 
relativ mică amploare; procentul cărţilor interzise 
din biblioteci a fost mai mic decât oriunde 


altundeva. în plus, în Polonia, stalinismul cultural a 
durat relativ puţin: a debutat în 1949—1950, iar în 
anii 1954-1955 era deja în declin. Este posibil, deşi 
greu de dovedit, că a contribuit la aceasta şi un alt 
factor moderator, şi anume, resentimentele nutrite 
de mulţi veterani comunişti polonezi faţă de Stalin, 
care distrusese Partidul Comunist Polonez antebelic 
şi ucisese lideri de-ai 


acestuia. 

în celelalte ţări aflate sub suzeranitate sovietică, 
stalinizarea culturală a fost, din varii motive, mai 
profundă şi mai distructivă. Germania de Est se afla 
sub ocupaţie sovietică directă, iar combinaţia dintre 
stalinism şi tradiţia prusacă a generat o atmosferă 
rigid obscurantistă (atenuată de activitatea lui Ernst 
Bloch, despre care vom discuta separat). în plus, 
până în 1961, est-germanii or nu le era greu să fugă 
în Germania Occidentală, iar printre cei patru 
milioane de cetăţeni care au facut-o s-au numărat şi 
mulţi intelectuali, a căror pierdere a sporit dezolarea 
din teritoriul lor natal. Cehoslovacia a suferit şi ea 
nemiloase epurări ideologice, ale caror consecinţe se 
resimt încă şi astăzi. Timp de câţiva ani, dictatorul 
ideologic a fost aici Zdenek Nejedly, la origine istoric 
muzical, care a cenzurat brutal artele, „corectându-i” 
pe clasicii muzicii cehe, interzicând interpretarea 
unor lucrari ale  ,cosmopolitului" Dvofak etc. 
Pandantul sáu în Bulg aria a fost Todor Pavlov, un 
tipic diletant marxist si pretins atotstiutor, care a 
scris despre biologie, literatură, filosofie si alte 
discipline; cea mai cunoscută lucrare a sa, publicată 
înainte de război şi tradusă în limba rusă, a fost un 
tratat leninist de  gnoseologie intitulat Teoria 
reflectării. Termenul ,reflectare" era folosit in 
lucrare într-un sens cuprinzător, desemnând orice fel 
de influenţă exercitată de un lucru asupra altora, 
începând de la cauzalitatea mecanică; actele umane 
de percepţie şi de gândire abstractă erau doar un 
caz particular al acestei „reflectări”, la nivelul cel 
mai înalt de organizare a materiei. întâmplarea facea 


ca un bătrân profesor de filosofie din Sofia, 
Mihalcev, să fi fost elev al lui Rehmke (1930), un 
empiriocriticist german de mâna a doua; timp de 
mulţi ani, principala îndeletnicire a filosofilor bulgari 
a constituit-o, în consecinţă, „combaterea 
rehmkeanismului”. 

în Ungaria, marxismul a deţinut dintru început o 
poziţie mai puternică gratie unor filosofi eminenti din 
generaţia mai veche: J. Révai, B. Fogarasi şi G. 
Lukács. Révai a fost pentru o vreme reprezentantul 
partidului însărcinat cu stalinizarea culturii ungare. 
Lukács s-a aflat în această perioadă într-o postură 
echivocă, deşi cărţile şi articolele sale din ultimii ani 
ai stalinismului au fost de o ortodoxie făra cusur, 
exceptând cartea sa despre Hegel, scrisă înainte de 
război şi publicată în germană în 1948, aceasta 
având un stil cu totul nesovietic, care nu se conforma 
defel formulei stalinist-jdanoviste. 

În Europa Occidentală situaţia marxistilor a fost 
întru câtva diferită. Ce-i drept, toate partidele 
comuniste sprijineau obedient linia lui Stalin din 
fiecare moment, glorificánd politica sovietică şi 
oficiind cultul Conducătorului, dar nici în Franţa, nici 
în Marea Britanic, nici în Italia şablonul sovietic nu a 
dominat integral scrisul teoretic din filosofie şi 
ştiinţele sociale. Devierea se manifesta însă nu atât 
în conţinut, cât în stilul şi în metodele de 
argumentare. 

în Franţa, mişcarea comunistă a cunoscut un mare 
avânt în primii câţiva ani postbelici. Odată cu 
debutul Războiului Rece, partidul a păstrat o 
atitudine inflexibilă în principalele chestiuni politice 
şi parlamentare,  sabotând orice iniţiativă a 
guvernului, oricare i-ar fi fost conţinutul; în 
problemele regionale şi municipale, însă, politica sa 
a fost dibace şi flexibilă. în acelaşi timp, comuniştii 
francezi au dezvoltat forme elaborate şi exclusiviste 
de viaţă culturală, orientate similar celor ale social- 
democratilor germani de dinainte de Primul Război 
Mondial. Partidul edita mai multe periodice, printre 
care revista teoretică La Pensee, şi număra în 
rândurile sale multe personalităţi eminente cu 
reputaţie naţională: scriitori ca Aragon si Eluard, 


pictori ca Picasso şi Leger, savanţi ca Joliot-Curie. 
Toţi aceştia au conferit mişcării comuniste un 
prestigiu considerabil. S-a produs o cantitate 
însemnată de literatură filosofică, parte din ea pur 
stalinistă, cum era îndeosebi mensualul partidului: 
La Nouvelle Critique. Acest periodic a lansat, de 
pildă, o campanie împotriva psihanalizei, devenită pe 
atunci un subiect de interes crescând în Franţa. 
După cum era de aşteptat, majoritatea autorilor 
participanţi la această campanie au condamnat 
psihanaliza ca fiind o doctrină burgheză, idealistă şi, 
pe deasupra, mecanicistă, care reduce fenomenele 
sociale la psihologia individuală, iar spiritul uman, la 
impulsuri biologice. Roger Garaudy, care, în anii '60, 
avea să se afirme ca exponent al comunismului 
„liberal”, scria pe atunci cărţi cu conţinut pur 
stalinist, deşi, fireşte, mai savante şi mai bine scrise 
decât cele sovietice. Una dintre ele a fost Grammaire 
de la liberte (1950), în care se argumenta că a avea 
libertate însemna a nationaliza industria si a aboli 
şomajul. În Les sources françaises du socialisme 
scientifique (1948), Garaudy a căutat să arate că 
ideea comunistă era profund şi specific înrădăcinată 
în cultura franceză. A mai scris o carte despre 
creştinism, citând dovezi ale  obscurantismului 
Bisericii Catolice şi ale împotrivirii ei faţă de 
progresul ştiinţei. 

Un autor prolific, de o factură întru câtva diferită, 
Henri Lefebvre, s-a făcut cunoscut înainte de război 
ca autor de antologii de texte ale lui Marx şi Hegel şi 
de cărţi împotriva naţionalismului şi fascismului. în 
1947 el a publicat Logique formelle et logique 
dialectique si o interesantă Critique de la vie 
quotidienne', mai apoi, o critica a existentialismului 
(o temă pe care niciun filosof marxist francez din anii 
'50 şi '60 nu putea să o evite), după aceea, lucrări 
despre Descartes, Diderot, Rabelais, Pascal, Musset, 
Marx si Lenin, precum şi disertatii despre pictură si 
muzică. Toate aceste scrieri sunt mai curând nişte 
schite decât nişte studii aprofundate, dar cuprind 
observaţii interesante şi utile. Lefebvre e un om deo 
vastă cultură, îndeosebi franceză; scrierile sale sunt 
vii şi ingenioase, dar temele de care el se ocupă sunt 


prea multe pentru a putea zăbovi îndeajuns asupra 
lor. A exercitat o influenţă considerabilă asupra 
marxismului francez deoarece, între altele, a revenit 
în repetate rânduri asupra scrierilor de tinereţe ale 
lui Marx, practic ignorate de câtre marxismul 
sovietic; l-a interesat îndeosebi problema „omului 
total”. Lefebvre e cel căruia i se datorează în 
principal faptul că „tânărul Marx” a devenit obiectul 
principal al filosofici franceze în anii '40 şi în prima 
jumătate a anilor '50. Tot el a contribuit, probabil, 
cel mai mult la popularizarea termenului marxian de 
,instráinare", care (chiar dacă Lefebvre nu va fi 
intenţionat aceasta) a devenit în franceza curentă o 
expresie favorită pentru desemnarea unei situaţii de 
vag disconfort. Oarecum alături de curentul principal 
al filosofici de partid din acea perioadă se plasează 
opera lui Auguste Cornu, un reputat istoric al 
marxismului. 

Evoluţia marxismului francez în anii de destrămare 
a ideologiei staliniste a fost afectată de valul de 
hegelianism şi existentialism din anii '40. Cei care 
hau fácut cunoscut cititorilor francezi pe Hegel si, 
mai cu seamă, Fenomenologia spiritului au fost 
Alexandre Kojeve, care i-a expus şi comentat filosofia 
înainte de război, şi Jean Hyppolite. Niciunul dintre 
ei nu era marxist sau comunist, dar amândoi au 
manifestat un interes simpatetic pentru ideile lui 
Marx, pe care le-au analizat cu seriozitate, scoțând 
în evidenţă acele elemente din schemele lui Hegel 
care au influenţat gândirea lui Marx. Atât Kojeve, cât 
şi Hyppolite au contribuit mult la scoaterea filosofici 
franceze din făgaşele şi preocupările ei tradiţionale. 
În particular, ei au pus în circulaţie ideea Raţiunii 
obiectivate în procesul istoric (concept 
anticartezian), deoarece Descartes privea istoria ca 
fiind eminamente un tărâm al hazardului, care scapă 
filosofici si nu se lasă rationalizat decât cu ajutorul 
unor construcţii ficționale şi artificiale, fabula mundi, 
cum îi spunea Descartes. În prelegerile sale, 
publicate în 2947, Kojeve prezenta Fenomenologia 
ca pe o istorie a auto creaţiei omului prin muncă şi 
luptă; în dialectica raportului dintre stăpân şi slugă 
el percepea sursa teoriei lui Marx despre proletariat 


şi ideea muncii ca demiurg al istoriei. Kojeve şi 
Hyppolite infátisau filosofia marxianá a istoriei ca pe 
o continuare a dialecticii hegeliene a negatiei - râul, 
aservirea si înstrăinarea fiind mijloacele necesare 
prin care omenirea dobândeşte înţelegerea de sine şi 
eliberarea. Hyppolite sublinia, în particular, că atât 
pentru Hegel, cât şi pentru Marx, Rațiunea nu este 
un observator transcendent al lumii având reguli 
proprii, independente de mersul istoriei, ci este ea 
însăşi un factor, aspect sau o expresie a istoriei şi că 
progresul lumii spre ,rationalitate" nu constă în 
asimilarea treptată a unor reguli de-a gata ale 
gândirii, ci intro crescândă identificare cu 
comunitatea şi în recunoaşterea rationalitátii din 
alţii. Pentru aceasta era necesar ca oamenii să 
înceteze de a funcţiona aidoma unor mărfuri, iar 
acesta era mesajul de câpetenie al lui Marx. 

Filosofia existentialistaà a lui Sartre, care s-a 
bucurat de un enorm succes în Franţa în anii imediat 
postbelici, era, în forma ei de atunci, hotărât 
ireconciliabilă cu marxismul. Sartre susţinea că 
existenta umană este un vacuum de libertate 
absolută într-o lume străină, inertă, guvernată de 
determinând naturali. Această libertate este o povară 
copleşitoare de care omul caută să scape, dar nu o 
poate face decât eschivând credinţa bună. Simplul 
fapt că libertatea mea este absolută şi nelimitată îmi 
râpeşte orice alibi şi mă face integral responsabil de 
tot ceea ce fac. Permanenta mea autoanticipare, prin 
care se manifestă libertatea, este generatorul 
timpului, care constituie adevărata formă a 
existenţei umane şi care, asemenea libertăţii, este 
proprietatea exclusivă a fiecăruia dintre noi. Pentru 
Sartre nu există timp colectiv, comunitar, nici altă 
libertate decât necesitatea naturală, fără de speranţă 
şi opresivă a individului de a se autocrea neîncetat, 
proces în care nu este ajutat de Dumnezeu sau de 
valori transcendentale de vreun fel, de tradiţia 
istorica sau de semeni. Dat fiind cà mà definesc ca 
libertate vidă şi ca pură negativitate, orice fiinţă din 
afara mea mi se înfăţişează ca o potenţială limitare a 
libertăţii mele. Rezultă că, prin însăşi natura 
existenţei, aşadar ontologic, relaţiile dintre oameni 


nu pot îmbrăca decât forma antagonistă a încercării 
individului de a-şi anexa alte flinte umane ca şi cum 
ele ar fi nişte 


lucruri, constatare valabilă în toate contextele, în 
dragoste, precum şi în dominaţia politică. 

E clar că nu putea exista nimic comun între 
marxism, indiferent de ce formă, şi o doctrină care 
excludea orice idee de comunitate umană sau de 
timp împărtăşit, reducând întreaga viaţă la o căutare 
iraţională a propriei vacuitàti. în consecință, 
intelectualii comunişti francezi au declanşat o 
zgomotoasă campanie împotriva existentialismului. 
Pe de altă parte însă, Sartre a căutat de timpuriu să 
se identifice cu clasa muncitoare si cu cei oprimati în 
general, astfel încât relaţiile sale cu partidul 
comunist au fost marcate de ezitări şi ambiguităţi. El 
a oscilat, în fapt, între identificarea cu comuniştii şi 
ostilitatea violentă faţă de ei, evoluând pe un traseu 
complicat pe care nu-l putem detalia aici. în fiecare 
fază a evoluţiei sale, însă, a căutat să-şi păstreze 
reputaţia de „om de stânga” şi chiar să se prezinte 
pe sine şi filosofla sa ca pe o întruchipare a „Stângii” 
par excellence. Drept urmare, chiar şi atunci când îi 
ataca şi îi denigra pe comunişti, ţinea cu tot 
dinadinsul să îndrepte atacuri şi mai vehemente 
împotriva forţelor reacţiunii, împotriva burgheziei 
sau a guvernantilor din Statele Unite. Fiind 
încredinţat că partidul comunist reprezintă 
aspiraţiile proletariatului, cu care el se identifica, 
Sartre nu doar s-a aliat o vreme cu comunismul 
politic, dar a şi aclamat Uniunea Sovietică în ultima 
fază a stalinismului 

> drept cea mai mare speranţă de eliberare a 
umanităţii. întreaga lui activitate politică a fost 
viciată de teama de a nu fi în situaţia tipică a unui 
intelectual care condamnă nişte evenimente pe care 
nu are nicio putere de a le influenţa; pe scurt, 
ideologia sa a fost cea a unui manqué politic nutrind 
ambiția neimplinità de a se afla „de partea bună”. 

Merleau-Ponty, care, o vreme, a colaborat cu 
Sartre, a fost din capul locului mai sceptic în privinţa 
marxismului şi comunismului, deşi teoria sa despre 
libertate - anume, cà ea este întotdeauna 
codeterminată de situaţii reale şi există numai prin 


obstacolele pe care le biruie - era mai apropiată de 
marxism decât ideea sartriană de libertate ca vid. În 
Humanisme et terreur (1947) el discuta despre 
teroarea comunistă şi posibilele ei justificări istorice 
şi argumentează că nu putem cuprinde niciodată 
întreaga semnificaţie a acţiunilor noastre pentru că 
nu le cunoaştem toate consecinţele care sunt parte a 
acelei ,semnificatii" si de care, vrând-nevrând, 
suntem răspunzători; aşadar, procesele istorice si 
rolul nostru în ele sunt în mod inevitabil ambigue şi 
incerte. De aici decurge că violenta ar putea fi 
istoriceşte justificată dacă efectul ei ultim este de a 
pune capăt violenţei; Merleau-Ponty nu formula însă 
niciun fel de reguli pentru recunoaşterea violenţei de 
acest soi benefic. Odată cu trecerea timpului, el a 
devenit într-o măsură crescândă critic fată de 
comunism. 


Stilul şi conţinutul scrierilor marxiste din țarile 
Europei Occidentale  reflectau, fireşte, tradiţii 
culturale diferite. Marxismul francez cultiva o 
retorică dramatică, servindu-se de fraze umanitare 
onctuoase si de o avântată elocintà revoluţionară; 
era impresionist, lipsit de rigoare logică, dar eficace 
din punct de vedere literar. Marxismul britanic 
păstra ceva din tradiţia empiristă: era mai prozaic şi 
mai preocupat de argumentarea logică, mai 
înrădăcinat în istorie şi mai puţin amator de 
„istoricism” filosofic. Comunismul britanic era foarte 
anemic şi nu s-a bucurat niciodată de un sprijin de 
masă din partea clasei muncitoare, dar nu a fost, ca 
în anumite alte ţări, o mişcare pur intelectuală şi a 
păstrat mereu legături, fie ele şi firave, cu 
sindicatele. Mulţi intelectuali britanici au trecut prin 
partidul comunist în anii '30, iar alţii au facut-o după 
război. Printre filosofii marxişti cu convingeri 
comuniste s-au numărat Maurice Cornforth si John 
Lewis. Primul a scris o critica a empirismului si a 
filosofici analitice, intitulată Science versus idealism 
(1946), în care a apărat teoria cunoaşterii a lui 
Engels si Lenin si a atacat ,atomismul logic”, 
principiul economiei gândirii şi reducerea filosofiei la 
analiza limbajului. Lewis a scris, între altele, o critică 
a pragmatismului. Benjamin Farrington, in anii 


imediat postbelici, a adus contribuţii valoroase la 
istorie, între altele printr-o carte consacrată ştiinţei 
antice greceşti, în care punea în legătură doctrinele 
filosofice cu starea din acea vreme a tehnologiei. 

în timp ce marxiştii francezi cultivau în principal 
frazeologia umanitară, iar cei britanici puneau 
accentul pe argumente empirice şi raționale, 
marxismul italian, fidel propriilor tradiţii, accentua 
nota  „istorismului”. încă si în ultimii ani ai 
stalinismului, filosofia marxista din Italia păstra o 
anume distanța fata de normele leniniste şi 
staliniste. În problemele internaţionale însă, Partidul 
Comunist Italian, care, după colapsul fascismului, şi- 
a revenit foarte repede din cei douăzeci de ani de 
stagnare şi inactivitate, a fost la fel de obedient faţă 
de linia sovietică precum tovarăşii din alte tari. Mai 
târziu, după 1956, Palmiro Togliatti (1893-1964) 
avea să dobândească reputaţia de cel mai „destupat 
la minte” dintre liderii comunişti si cel mai 
independent de Moscova, dar nu sunt temeiuri de a 
proiecta această imagine şi înapoi, în epoca lui 
Stalin. în acei ani, Togliatti se conforma cuminte 
fiecărui zigzag al politicii sovietice; n-a avut însă 
nicio dificultate în a trece de la izolationismul rigid 
(calificat în jargonul de partid drept „dogmatic”, 
„stângist” sau „sectar”) la politica mai flexibilă şi mai 
eficace a „frontului popular”. În probleme de cultură, 
comuniştii italieni au fost în general mai puţin 
agresivi şi abuzivi decât cei de aiurea, subliniind 
legătura dintre marxism şi tradiţiile autohtone şi 
evidențiind mai mult 
elementele ,pozitive" ale acestora decát pe cele 
reactionare. Publicarea in 1947—1949 a Caietelor 
din închisoare ale lui Gramsci a constituit o piatră de 
hotar în istoria comunismului italian, o sursă de 
inspiraţie care le-a permis intelectualilor din partid 
sa accepte o versiune mult mai elastică a 
marxismului decât cea permisă de canoanele 
leninismului. Printre autorii proeminenţi din prima 
jumătate a anilor '50 s-au numărat Galvano della 
Volpe (1896—1968) şi Antonio Banfi (1886-1957), 
care au devenit destul de târziu marxisti şi comunişti 
Şi şi-au 

interpretat noul crez în spiritul umanismului 
universalist italian. Della Volpe a scris o valoroasă 
carte despre Eckhart şi o lucrare de epistemologie, 
Logica come scienza positiva (1950;  „logicăâ” 
înseamnă aici teoria generală a cunoaşterii), in care 
interpreta marxismul în manieră antihegeliană şi 
empiristă. Banfi a pus accentul pe relativismul istoric 
al marxismului, aşa cum făcuseră anterior în Italia 
Labriola şi Gramsci, iar în Franţa, Sorel. Potrivit 
acestei interpretări, marxismul nu este atât o 
concepţie ştiinţifică despre lume, cu atât mai puţin 
un sistem de metafizică, cât o expresie istorică a 
fazei actuale a autocrearii omului, o articulare a 
luptei practice pentru luarea în stăpânire a 
condiţiilor vieţii umane. 

Rezumând, se poate spune că în Europa 
Occidentală ultimii ani ai stalinismului n-au fost total 
infructuosi în materie de scrieri 


teoretice şi istorice, dar că puţinele cărţi de valoare 
(care, în majoritatea lor, n-ar merita nici citite astăzi 
pentru interesul lor intrinsec) au fost îngropate sub 
avalanşa de minciuni politice programate, pentru 
care trebuie blamati toti intelectualii comunişti din 
lume, fara excepţie. Muncitorii francezi şi italieni 
care s-au alăturat mişcării în cursul acelor ani nu 
prea erau interesaţi, în general, de sistemul sovietic 
sau de perspectiva revoluţiei mondiale; ei sprijineau 
partidul pentru că acesta se pronunţa viguros în 
favoarea revendicărilor şi intereselor lor imediate. 
Intelectualii însă,  îmbrăţişând marxismul şi 
comunismul ca pe o doctrină universală, erau pe 
deplin conştienţi că mişcarea era guvernată în 
întregime de la Moscova şi subordonată telurilor 
politice sovietice. Cu toate acestea, au sustinut-o, 
închizând ochii în mod necritic faţă de orice 
informatie care arunca lumină asupra adevăratei 
naturi a sistemului social sovietic. (Astfel de 
informaţii erau lesne de obţinut din cărţi publicate în 
Occident şi prin observaţie directă din ţările est- 
europene.) Ei au proslăvit acest sistem ori de câte ori 
se oferea prilejul, sustinàndu-l prin vorbă şi faptă si 
prin apartenenţa lor la partide comuniste. Toţi au 
luat parte la farsa „mişcării pentru pace”, care, sub 


această denumire orwelliană, a fost un instrument de 
bază al imperialismului sovietic în anii Războiului 
Rece. Toti au înghiţit imperturbabili asemenea 
născociri fanteziste precum acuzaţia cà americanii 
purtau în Coreea un război bacteriologic. Aceia care 
aveau totuşi oarecare îndoieli în legătură cu 
perfecțiunea sistemului sovietic îşi spuneau în sinea 
lor că, „la urma urmei”, comunismul era singurul sau 
cel mai de nădejde bastion împotriva fascismului şi 
că, deci, trebuia acceptat fara rezerve, sută la sută. 
Motivele psihologice ale acestei  autoamágiri 
voluntare erau multiple. Printre ele s-au numarat 
nevoia disperată de a crede că cineva în lume 
întruchipa visurile milenare de fraternitate umană 
universală şi iluziile intelectualilor în legătură cu 
„progresul istoric”, disprețul fața de 
„establishmentul” democratic, care, în multe ţări 
vest-europene, fusese discreditat cu totul în perioada 
interbelică, tânjirea după o cheie miraculoasă care 
să dezlege toate tainele universului, inclusiv pe cele 
ale istoriei şi politicii, ambiția de a fi pe creasta 
valului istoriei, cu alte cuvinte, de partea 
câştigătoare, cultul forţei, de care intelectualii se 
simt deosebit de atraşi. Dorind, după cum credeau, 
să fie de aceeaşi parte a baricadei ca umiliţii şi 
obiditii acestei lumi, intelectualii comunişti au 
devenit apologetii celui mai opresiv sistem politic 
existent pe atunci si agenti voluntari ai unui gigantic 
si eficient aparat de fabricat minciuni, cu ajutorul 
căruia acest sistem urmărea să-şi extindă puterea. 


TEM 


1.Anii exilului 


in ianuarie 1929, dupà ce opozitia de stánga din 
Uniunea Sovietică a fost aproape cu totul suprimata 
prin măsuri represive, liderul ei, Leon (Lev) D avi do 
vi ci Trotki, care, de un an, se afla surghiunit în 
Kazahstan, a fost deportat în Turcia, unde s-a stabilit 
în insula Prinkipo din Marea Marmara. Multă vreme, 
alte țari nu s-au arătat dispuse să primească pe 
teritoriul lor un om cu reputaţia de a fi cel mai 
periculos revoluţionar din lume; în cursul celor patru 
ani petrecuţi în Turcia, Troțki a ieşit o singură dată 
din această ţară, spre a tine o conferinţă la 
Copenhaga. 

În timpul şederii în Turcia el a scris ampla sa 
Istorie a Revolutiei huse, o analiză a cauzelor şi 
desfăşurării procesului revoluţionar, în care a căutat 
să demonstreze că istoria i-a confirmat previziunile, 
în special ideea „revoluţiei permanente”, că revoluţia 
democrată se va transforma în mod necesar şi 
neîntrerupt într-o dictatură a proletariatului şi că 
numai în această formă putea fi încununată de 
succes. Tot în acest timp a scris si o autobiografie şi 
un număr imens de articole, apeluri şi scrisori în 
scopul sprijinirii şi dezvoltării opoziţiei de stânga 
împotriva lui Stalin, atât în Rusia, cât şi în întreaga 
lume. La doar câteva luni după deportare a înfiinţat 
o revistă în limba rusă, Buletinul Opozitiei, care a 
continuat să apară până la sfârşitul vieţii lui; a 
publicat-o fiul său, Leon Sedov, întâi în Germania, iar 
apoi, după venirea la putere a naziştilor, la Paris. 


Scopul ei principal, la fel ca acela al cărţilor în limba 
rusă ale lui Troțki, a fost de a promova organizarea 
unei mişcări de opoziţie în Uniunea Sovietică; 
curând, însă, măsurile politienesti au făcut aproape 
cu neputinţă strecurarea revistei în ţară, iar 
contactele lui Trotki cu rămăşiţele stângii din Rusia 
au fost practic curmate. 

În acelaşi timp, Trotki a consacrat o mare parte a 
neistovitei sale energii recrutării de adepţi în alte 
tari. Existau ici şi colo mici grupuri de comunişti 
disidenti, iar el spera ca prin ele să regenereze până 
la urmă Cominternul si să resusciteze spiritul 
adevăratului bolsevism si leninism în mişcarea 
comunistă. Aceste 
grupuri, sub titulatura colectivă de  ,Opozitie 
Internaţională de Stânga”, au fost active începând 
din 1930 şi s-au considerat o fracțiune a 
Cominternului, ceea ce era o ficţiune ideologică dat 
fiind cà trotkistii fuseseră exclusi definitiv din 
Comintern, iar . 
majoritatea celor rămaşi în Rusia se aflau în lagăre şi 
închisori. O întâlnire a trotkistilor din mai multe ţări 
a avut loc la Copenhaga în timpul vizitei liderului lor 
acolo, în noiembrie 1932, iar câteva luni mai târziu o 
întâlnire similară a avut loc la Paris. Timp de câţiva 
ani, Trotki se opusese cu fermitate crearii unei a 
patra internaţionale, fiind de părere că stalinismul, 
lipsit de o bază socială, avea să se prăbuşească în 
curând şi că singurii săi moştenitori posibili şi fireşti 
aveau să fie „leniniştii bolşevici”, care vor reconstitui 
Cominternul în conformitate cu adevărata lui menire. 
În 1933, însă, după venirea la putere a lui Hitler, a 
decis că era necesar un nou organ revoluţionar 
internaţional şi a purces la a-şi organiza adepţii sub 
un nou stindard. Internaționala a IV-a a luat fiinţă 
oficial la un congres ţinut la Paris în septembrie 
1938. ” ' 

La sfârşitul anului 1932, Troțki a formulat 
strategia şi ideologia Opoziţiei Internationale de 
Stânga în unsprezece puncte: 1) recunoaşterea 
independenței partidului proletar şi, pe cale de 
consecință, condamnarea politicii duse de Comintern 
în anii '20 în China (alierea comuniştilor cu 
Kuomintangul) şi Marea Britanic (comitetul sindical 


anglo-rus); 2) caracterul internaţional şi, deci, 
permanent al revoluţiei; 3) Uniunea Sovietică 
rămânea un stat al muncitorilor, în ciuda 
„degenerării birocratice” pe care o cunoscuse; 4) 
condamnarea liniei politice a lui Stalin, atât în faza ei 
„oportunistă” din anii 1923-1928, cât şi în cea 
„aventuristă” din 1928—1932; 5) comuniştii trebuie 
să activeze în organizaţii de masă, îndeosebi în 
sindicate; 6) respingerea formulei „dictaturii 
democratice a  proletarilor şi ţăranilor” si a 
posibilităţii evoluţiei paşnice a acesteia spre o 
dictatură a proletariatului; 7) necesitatea unor 
lozinci vremelnice în timpul luptei pentru dictatura 
proletariatului în cazurile în care trebuia luptat 
împotriva instituţiilor feudale, a asupririi naţionale şi 
a fascismului; 8) front unit cu organizaţii de masă, 
inclusiv cu social-democratii, dar nu sub o formă 
,Oportunistà"; 9) respingerea teoriei staliniste a 
„social-fascismului”; 10)  distingerea, înăuntrul 
mişcării comuniste, între marxişti, centru şi dreaptă; 
alierea cu dreapta împotriva centrului (staliniştii) era 
exclusă, iar centrul trebuia sprijinit împotriva 
duşmanilor de clasă; 11) necesitatea democraţiei 
înăuntrul partidului. 

Troțki a rămas ataşat acestor principii până la 
capăt, dar deplina lor semnificaţie a devenit clară 
abia în analizele sale mai detaliate privind natura 
statului sovietic, conceptul „democraţiei de partid” şi 
ideea de alianţe politice. 

în primii săi ani de exil, Trotki s-a autoiluzionat că 
opoziţia din Rusia este o forţă politică redutabilă, cà 
birocraţia stalinistă îşi pierde treptat din putere şi că 
partidul comunist sovietic se polarizează rapid în 
bolşevici veritabili, pe de o parte, şi „termidorieni”, 
adică susţinători ai restauratiei capitaliste, pe de 
alta. Când se va ajunge la o ciocnire între aceste 
două forţe, birocraţia va fi nevoită să ceară din nou 
ajutorul stângii pentru ca sistemul sovietic să poată 
supravieţui. În consecinţă, Troțki adresa 
conducătorilor sovietici scrisori şi declarații, 
asigurându-i că Opoziția era dispusă să se alăture 
luptei împotriva restauratiei şi a intervenției străine; 
promitea că nu se va răzbuna împotriva adversarilor 


săi, propunea o „înţelegere onorabilă” şi le oferea 
staliniştilor ajutorul său împotriva duşmanilor de 
clasă la ceasul primejdiei de moarte. îşi închipuia, 
pesemne, că, atunci când, finalmente, va surveni 
criza, Stalin îi va cere ajutorul şi atunci el, Trotki, va 
dicta condiţiile. Erau însă simple închipuiri: Stalin şi 
adepţii săi n-aveau defel intenţia unei împăcări cu 
trotkistii şi nu ar fi cerut ajutorul acestora în niciun 
fel de împrejurări. Opoziția de stânga din Rusia nu a 
devenit mai puternică, aşa cum credea Troțki că era 
necesar să se întâmple în virtutea legilor istoriei, ci a 
fost exterminată fără milă. Atunci când Stalin a 
proclamat „noul curs” al industrializării şi al 
colectivizării, majoritatea opozitionistilor s-au aliniat, 
considerând că Stalin preluase politica lor; aşa a fost 
cazul, bunăoară, cu Radek şi  Preobrajenski. 
Rakovski, cel mai proeminent stângist după Troțki, a 
rezistat mai mult decât ceilalţi, dar, după câţiva ani 
de persecuții, a capitulat si el. Niciunul dintre 
aceştia nu a mai ocupat vreodată o funcţie politică 
cât de cât importantă şi niciunul nu a scăpat de 
marea epurare. Troțki continua să creadă că opoziţia 
reprezenta forțele autentice ale proletariatului 
împotriva birocraţiei guvernante, pe care o considera 
lipsită de o bază socială, de unde deducea că, până la 
urmă, opoziţia va avea câştig de cauză şi că 
vremelnicele înfrângeri şi persecuții nu o puteau 
distruge. Represaliile, scria el, puteau fi eficiente 
împotriva unei clase condamnate de istorie, 
niciodată însă împotriva uneia  „istoriceşte 
progresiste”. Fapt e însă că, după exilarea lui Troțki, 
opoziţia de stânga a dispărut cu totul în răstimp de 
câţiva ani, ca urmare a represiunii, asasinatelor, 
demoralizării şi capitulării. E adevărat, pe de altă 
parte, că, prin aceasta, Stalin a contribuit la 
alimentarea sperantelor lui Trotki si a credinţei sale 
în forţa opoziţiei. Sirul de campanii împotriva 
„troţkismului”, procesele regizate şi asasinatele 
judiciare ar fi putut într-adevăr să-l convingă pe un 
observator din afară că  ,trotkismul" era în 
continuare un duşman puternic al statului sovietic. 
De fapt, Stalin nutrea o ură obsesivă fata de Troțki si 
folosea numele acestuia ca pe un simbol al răului 


universal, ca pe un stigmat cu care îi eticheta pe 
adversarii sâi de orice fel sau pe oricine pe care, din 
indiferent ce motiv, voia să-l distrugă. Aşa se face că 
a confecţionat expresii telescopate precum „blocul 
de dreapta trotkist", ,trotkisto-fascist", ,trotkisto- 
imperialist", ,trotkisto-sionist", potrivite cu scopurile 
campaniilor sale  succesve; prefixul ,trotkisto-" 
îndeplinea acelaşi rol ca prefixul „iudeo-” în gura 
antisemitilor care vorbesc despre „conspirația iudeo- 
comunistă”, ,reactionari iudeo-plutocrati", „corupţie 
iudeo-liberală” etc. De pe la începutul anilor '30, 
cuvântul ,trotkism" a încetat să mai aibă în 
propaganda lui Stalin un înţeles specific, devenind o 
simplă emblemă abstractă a diabolicului. Cât timp 
Stalin a fost adversarul lui Hitler, Troțki era înfierat 
ca agent al lui Hitler; când Stalin şi Hitler au legat 
prietenie, Trotki a devenit agent al imperialismului 
anglo-francez. in procesele regizate de la Moscova 
numele său revenea ad nauseam pe măsură ce 
victimele, una după alta, relatau cum diavolul din 
exil le-a îndemnat la conspirații, sabotaje şi 
asasinate. Această mitologie paranoidă a epurărilor 
staliniste avea asupra lui Troțki însuşi un paradoxal 
efect liniştitor: de vreme ce era denunţat întruna, 
înseamnă că Stalin se temea cu adevărat de 
„leniniştii bolşevici” pregătiţi să-l răstoarne de pe 
tronul pe care-l uzurpase. Troțki şi-a exprimat în 
repetate rânduri părerea că procesele de la Moscova 
fuseseră organizate în speranţa că el, Troțki, va fi 
predat poliţiei sovietice; Stalin, ziceau unii, regreta 
că-şi expulzase duşmanul în loc să-l lichideze fără 
multă vorbă. Trotki mai credea şi cà ultimul congres 
al Cominternului, din 1937, a fost convocat cu 
singurul scop de a para ameninţarea opoziţiei de 
stânga. într-un cuvânt, liderul exilat juca rolul în care 
1l distribuise Stalin, dar duelul avea loc cu precădere 
doar in închipuirea lui. Opoziția Internaţională de 
Stânga, aidoma celei de-a IV-a internaţionale care i-a 
succedat, a fost pe plan politic o cantitate neglijabilă. 
Troțki însuşi a fost, fireşte, o figură celebră, dar 
mişcarea care, conform marilor legi ale istoriei, 
urma din 

clipà-n clipă să zguduie temeliile lumii s-a dovedit a 


nu fi decât o sectă neputincioasă care nu a avut 
aproape niciun impact asupra vreunui partid. 

Câţiva comunişti care erau deziluzionaţi de 

stalinism sau care . fi 

fuseseră asociaţi cu Troțki in Comintern s-au situat 
de partea sa, inclusiv Chen Tu-hsiu, fostul şef al 
partidului chinez. Intelectuali din diferite ţări l-au 
susţinut pe Troțki ca fiind întruchiparea adevăratului 
spirit revoluţionar, pe care conducătorii sovietici nu-l 
mai reprezentau. Dar, mai devreme sau mai târziu, 
adepţii sai l-au abandonat, mai ales intelectualii; 
Troțki însuşi este în mare parte răspunzător de acest 
lucru, deoarece el pretindea obedienta absolută si nu 
tolera nicio deviere de la opiniile lui în nicio 
problemă. În afară de anumite chestiuni personale, 
de manierele lui dictatoriale si de strania sa 
pretenţie de omniscienţă, principalul motiv de 
dezacorduri l-au constituit relaţiile cu Uniunea 
Sovietică. Insistenta lui Troțki că sistemul sovietic 


continuă să fie o dictatură a proletariatului şi că 
birocraţia nu este o clasă, ci doar o excrescenţă pe 
trunchiul sanatos al socialismului, a fost o primă 
cauză de dezbinare si schismă, iar vederile lui 
păreau din ce în ce mai desprinse de realitatea 
evidentă. El a rămas însă toată viaţa neînduplecat în 
aceste chestiuni, ceea ce a avut drept rezultat 
părăsirea cauzei sale de câtre toţi intelectualii 
comunişti importanţi: Suvarin în Franţa, Victor 
Serge, Eastman si, ulterior, Hook, Schachtman şi 
Burnham în SUA. A pierdut, de asemenea, sprijinul 
lui Diego Rivera, cunoscutul pictor care i-a fost 
gazdă în Mexic. Rigiditatea doctrinară a grupurilor 
trotkiste a fost cauza scindării lor continue şi unul 
dintre motivele - deşi, fără îndoială, nu cel principal 
- pentru care această mişcare nu a devenit niciodată 
o forţă politică. Troțki însuşi, ori de câte ori îi era 
semnalată inanitatea eforturilor sale, avea pregătit 
acelaşi răspuns: în 1914, Lenin era aproape complet 
izolat, iar peste trei ani conducea la victorie o 
revoluţie. Ceea ce făcuse Lenin putea face şi el, 
Troțki, deoarece şi el reprezenta tendinţele profunde 
ale dezvoltării istorice. Această convingere i-a 
inspirat întreaga activitate şi toate analizele politice, 


fiind sursa nestăvilitei sale energii şi speranţe. 

Cât despre datele empirice pe care Troțki îşi 
întemeia speranţa în victoria iminentă a stângii în 
Rusia, ele ne apar, din perspectiva de astazi, uimitor 
de precare. Unul sau doi diplomaţi sovietici de 
rangul doi şi-au părăsit posturile şi au rămas în 
Occident; Trotki invoca mereu aceste cazuri drept 
dovezi cà partidul lui Stalin se destrăma si cà ieseau 
în fată „elemente termidoriene” şi trădători ai 
revoluţiei, ceea ce nu putea însemna decât că 
adevărații bolşevici, aflaţi de cealaltă parte a 
baricadei, deveneau mai puternici. în momentul 
izbucnirii războiului din 1939 a citit într-o gazetă că 
la Berlin cineva scrisese pe un zid lozinca: „Jos cu 
Hitler si Stalin, trăiască Troțki!” Această ştire l-a 
umplut de curaj şi l-a făcut să scrie că, dacă la 
Moscova, sub Stalin, s-ar impune vreodată stingerea 
iluminatului public în scop de camuflaj, îîntregul oraş 
s-ar umple de astfel de inscripţii. Ulterior, a citit 
undeva că un diplomat francez i-a spus lui Hitler că, 
în eventualitatea unui război între Germania şi 
Franţa, Troțki ar fi singurul învingător, şi această 
ştire a citat-o triumfător în mai multe articole ale 
sale drept o dovadă că până şi burghezia înţelegea 
câtă dreptate avea el. Era ferm convins că războiul 
nu poate conduce în cele din urmă decât la o 
revoluţie mondială în care adevărații bolşevici, adică 
trotkistii, vor fi învingători. Articolul său despre 
crearea Internaționalei a IV-a se încheia cu profeția 
că „în următorii zece ani, programul celei de-a IV-a 
Internationale va calauzi milioane de oameni, iar 
aceste milioane de revolutionari vor sti sà ia cu asalt 
pământul si cerul” {Writings ofLeon Trotsky, 1938— 
1939, N. Allen & G. Breitman, 1974). 

În vara anului 1933, după îndelungate eforturi, 
Troțki a obţinut in cele din urmă permisiunea 
stabilirii în Franţa cu condiţia de a se conforma 
anumitor restricţii politienesti. A locuit la diferite 
adrese timp de doi ani, în care situaţia sa personală 
devenea din ce în ce mai primejduită: toate partidele 
staliniste îi erau zgomotos ostile, iar operaţiile 
teroriste ale poliţiei sovietice se inmulteau. în iunie 
1935 i s-a acordat azil în Norvegia, unde a scris 


probabil cea mai cunoscută carte a sa, Revoluția 
trădată, o analiză generală a sistemului sovietic, a 
degenerării şi perspectivelor ei şi o chemare la 
răsturnarea prin revoluţie a birocraţiei lui Stalin. La 
sfârşitul anului 1936, guvernul norvegian s-a 
debarasat de incomodul oaspete trimiţându-l în 
Mexic, unde şi-a petrecut restul vieţii. în cursul 
acestei perioade el şi-a consacrat în mare parte 
energia demascárii probelor ticluite folosite în 
procesele de la Moscova, unde el era denunţat ca 
aflându-se în spatele tuturor conspiratiilor, actelor 
de sabotaj şi de terorism comise de acuzaţi. În urma 
straduintelor depuse de prieteni de-ai lui Troțki, s-a 
creat o comisie internaţională de anchetă prezidată 
de filosoful şi pedagogul american John Dewey; 
această comisie s-a deplasat în Mexic, obţinând 
dovezi de la Trotki însuşi, si, finalmente, a ajuns la 
concluzia că procesele erau în întregime trucate. 

Troțki a trăit în Mexic peste trei ani şi jumătate. 
Staliniştii locali au organizat o campanie de 
persecuții, iar în mai 1940, împreună cu agenti 
sovietici, au întreprins un atac armat asupra casei în 
care locuia. Trotki şi soţia sa au scăpat cu viaţă în 
chip miraculos, dar nu pentru multă vreme; un agent 
al poliţiei sovietice, care s-a dat drept vizitator, l-a 
ucis la 20 august. Fiul sâu, Leon, care acţiona ca 
reprezentant al tatălui său în Europa, a murit la 
Paris în 1938, probabil otrăvit de agenţi sovietici. Un 
alt fiu, Serghei, care nu a părăsit niciodată Rusia şi 
nu a făcut politică, a dispărut în închisorile lui Stalin. 
Fiica lui Troțki, Zina, s-a sinucis in Germania în 
1933. 

în cursul celor unsprezece ani de exil, Troțki a 
publicat nenumărate articole, broşuri, cărţi şi 
manifeste; a emis tot felul de instrucţiuni, îndemnuri 
şi apeluri, fie către întregul proletariat mondial, fie 
câtre muncitorii din Germania, Olanda, Marea 
Britanic, China, India şi America. întrucât aceste 
documente erau citite doar de o mână de fideli 
veritabili şi n-au exercitat nici cea ] 
mai mică influenţă asupra evenimentelor, ne-am 
putea simţi îndemnați să taxăm activitatea lui Troțki 
ca nefiind mai mult decât un joc cu soldaţi de plumb. 


Rămâne însă faptul cà pioletul cu care a lovit 


asasinul nu a fost o jucarie şi cà Stalin a cheltuit 
multă energie cu anihilarea trotkismului peste tot în 
lume, obiectiv pe care, în mare măsură, l-a şi atins. 


2. Analiza trotkiană a sistemului sovietic, a 
birocrației si a ,termidorianismului^ 


Toate analizele lui Troțki sunt bazate pe convingerea 
că politicile sale şi ale lui Lenin au fost absolut 
corecte, că teoria revoluţiei permanente a fost 
confirmata din plin de evenimente şi cà „socialismul 
într-o singură ţară” era o eroare pernicioasă. într-un 
articol intitulat Trei concepții despre Revoluţia Rusā 
(1939) el argumenta după cum urmează. 
Narodniciştii au crezut că Rusia putea ocoli cu totul 
capitalismul; mensevicii au crezut cà Revoluţia Rusă 
nu putea fi decât una cu caracter burghez, astfel că, 
în acea etapa, nu putea fi vorba de o dictatură a 
proletariatului. Lenin a formulat deviza unei dictaturi 
democratice a proletariatului şi ţărănimii în speranţa 
că o revoluţie desfăşurată sub acest stindard va da 
impulsul pentru o victorie socialistă în Occident, care 
urma să facă posibilă în Rusia o trecere rapidă la 
socialism. Concepţia lui Troțki însuşi era că 
programul revoluţiei democratice nu putea reuşi 
decât sub forma unei dictaturi a proletariatului, dar 
că, după aceea, această dictatură nu se putea 
menţine decât dacă revoluţia se propaga în Europa 
Occidentală. În 1917, Lenin a adoptat aceeaşi linie, 
rezultatul ei fiind reuşita revoluţiei proletare în 
Rusia. După cum Troțki arată pe larg în cartea sa, 
Istoria Revolutiei, ni ci unul dintre bolşevici nu se 
îndoia că proletariatul rus putea învinge numai dacă 
va fi susţinut de proletariatul occidental şi nimeni n-a 
avut ideea nocivă a „socialismului într-o singură 
ţară” înainte ca ea să fie inventată de Stalin în 1924. 

Cum de sa întâmplat, aşadar, ca politica 
incontestabil corectă a lui Trotki, care, începând din 
1917, a fost şi a lui Lenin, să ducă la instaurarea 
unei ,birocratii parazitare”, iar Troțki însuşi să fie 
alungat de la putere şi etichetat drept trădător? 
Răspunsul putea fi găsit doar analizând degenerarea 
puterii sovietice şi „termidorianismul”. 


În cursul primilor săi ani de exil, Troțki a fost de 
părere cà Stalin şi grupul său ocupau ,centrul" 
spectrului politic din Rusia şi că principala primejdie 
pentru revoluție venea dinspre „dreapta“ 
reprezentată pe atunci de Buharin şi adepţii sai - si 
dinspre elementele contrarevolutionare care 
amenințau cu o „reacțiune termidoriană”, adică cu 
restaurarea capitalismului. Drept urmare, Troțki s-a 
oferit să-l sprijine pe Stalin împotriva 
contrarevolutiei. Stalin, credea el, făcuse prea multe 
concesii dreptei, ceea ce, după cum au arâtat-o 
procesele succesive intentate „partidei industriale” 
si mensevicilor, a făcut ca sabotori şi duşmani ai 
poporului să ocupe cele mai înalte funcţii în 
organismele de planificare ale statului, încetinind în 
mod deliberat industrializarea. (Implicit, Troțki 
credea în vinovăția acuzaților si nu i-a trecut nicio 
clipă prin minte că respectivele procese nu puteau fi 
decât trucate; a fost cuprins de îndoieli abia după 
nişte ani, când propriile lui fărădelegi şi cele ale 
prietenilor săi au fost dovedite cu probe de acelaşi 
fel în marile procese regizate.) La începutul anilor 
30, Troțki vorbea de asemenea despre „bonapartism” 
în legătură cu regimul lui Stalin. În 1935 însă, şi-a 
amintit că în Revoluţia Franceză întâi a fost 
termidorul şi abia apoi Napoleon; ordinea trebuie să 
fi fost aceeaşi şi în Rusia, şi cum aici exista deja un 
Bonaparte, termidorul trebuia să fi fost şi să fi 
trecut. Într-un articol intitulat Statul muncitorilor. 
Termidor si bonapartism el şi-a modificat întru câtva 
teoria. Spunea acum că reacţiunea termidoriană se 
produsese în Rusia în 1924 (adică atunci când el 
însuşi a fost înlăturat de la putere); nu a fost însă o 
contrarevolutie capitalistă, ci o acaparare a puterii 
de către birocratie, care începuse să distrugă 
avangarda proletariatului. Dictatura proletariatului 
se menținea, deoarece mijloacele de producţie erau 
încă în proprietatea statului, dar puterea politică 
trecuse în mâinile birocratilor; era însă inevitabil ca, 
în curând, sistemul bonapartist să se năruie, 
deoarece se afla în dezacord cu legile istoriei. O 
contrarevoluţie burgheză era posibilă, dar putea fi 
evitată dacă adevăratele elemente bolşevice se 


organizau aşa cum trebuie. Troțki adăuga însă că nu- 
şi schimbase defel viziunea privitoare la caracterul 
muncitoresc al statului sovietic, ci ajunsese doar să 
exprime cu mai multă precizie analogia istorică; nici 
în Franţa termidorul nu a fost o întoarcere la ancien 
regime. Birocratia sovietică nu era o clasă socială, ci 
o castă care priva proletariatul de drepturile politice 
şi practica un despotism brutal. Existenţa ei în forma 
de acum depindea însă de sistemul proprietăţii de 
stat, cucerirea supremă a Revoluţiei din Octombrie, 
pe care birocraţia era obligată s-o apere şi, în felul 
sau, o şi apăra. Era aşadar de datoria proletariatului 
mondial să susţină în mod necondiţionat Uniunea 
Sovietică in calitate de bastion al revoluţiei 
mondiale, dar să lupte concomitent împotriva 
degenerării staliniste. (Trotki nu explica în amănunt 
cum puteau fi combinate în practică aceste două 
obiective.) Pe la 1936, ajungea la concluzia că 
stalinismul nu putea fi răsturnat prin reforme şi 
presiuni interne; era necesară o revoluţie pentru ai 
înlătura cu forţa pe uzurpatori. Acea revoluţie n-avea 
sa schimbe sistemul de proprietate, aşadar n-avea să 
fie o revoluţie socială, ci una politică. Ea urma să fie 
înfăptuită de avangarda proletariatului, întruchipare 
a adevăratului bolşevism, pe care Stalin îl suprimase. 

Teoria „socialismului într-o singură ţară” era 
răspunzătoare pentru toate eşecurile birocraţiei pe 
plan intern şi internaţional. Ea însemna abandonarea 
speranţei într-o revoluţie mondială si, deci, în 
sprijinirea decisivă a Rusiei de câtre proletariatul 
mondial.  Socialismul într-o singură ţară era 
imposibil; mai precis, putea fi început, dar nu şi 
înfăptuit; într-un stat închistat socialismul nu putea 
să nu degenereze. Cominternul, care, până în 1924, 
urmase o politică justă, de stimulare a revoluţiei 
mondiale, fusese transformat de Stalin într-un 
instrument al politicii şi spionajului sovietice, 
aducând mişcarea comunistă mondială într-o stare 
de degenerare şi neputinţă. 

Troțki a încercat în repetate rânduri să explice 
cum anume fusese anihilată puterea politică a 
proletariatului, iar birocraţia dobândise controlul şi 
introdusese (potrivit unei expresii folosite ulterior de 


el în repetate rânduri) un sistem de guvernare 
totalitar. Aceste încercări ale sale, cuprinse în 
diferite cărţi şi articole, nu sau închegat însă într-o 
argumentare coerentă. Uneori susţinea că principala 
cauză a degenerării a constituit-o tergiversarea 
declanşării revoluţiei mondiale: proletariatul vest- 
european nu 

şi-a asumat la timp misiunea sa istorică. Pe de altă 
parte, a susţinut la fel de frecvent că vina pentru 
înfrângerea revoluţiei din Europa o poartă birocraţia 
sovietică. Rămânea astfel nelămurit care dintre cele 
două fenomene era cauza şi care efectul, chiar dacă, 
ulterior, după cum arâta el, acestea s-au agravat 
reciproc. În Revoluţia trădată ni se spune că baza 
socială a dezvoltării birocraţiei a constituit-o politica 
defectuoasă din anii NEP, care ia favorizat pe 
chiaburi. În acest caz ar fi trebuit ca, după lichidarea 
chiaburilor şi forțarea industrializării din primul plan 
cincinal, birocraţia sa fi fost slăbită, dacă nu 
lichidată; or, s-a întâmplat exact contrariul, iar Troțki 
nu explică nicăieri cum şi de ce. Ceva mai departe, în 
aceeaşi carte, el spune că birocraţia a fost iniţial un 
organ al clasei muncitoare, dar că, apoi, după ce s-a 
implicat în repartiţia bunurilor, a început să se 
plaseze „deasupra maselor” şi să pretindă privilegii. 
Aceasta nu explică însă dacă şi în ce fel sistemul de 
privilegii putea fi evitat şi de ce clasa muncitoare, 
adevărata deţinătoare a puterii, a permis ca acest 
sistem să ia fiinţă. Tot in acea lucrare, Troțki spune 
că principala cauză a guvernării birocratice a fost 
indecizia proletariatului mondial în a-şi îndeplini 
misiunea istorică. într-o  broşură anterioară, 
intitulată Problemele dezvoltării URSS (1931), el 
indică alte raţiuni: oboseala proletariatului rus după 
Războiul Civil, năruirea iluziilor nutrite în zilele 
eroice ale Revoluției, înfrângerea  rábufnirilor 
revoluţionare din Germania, Bulgaria şi Estonia şi 
trădarea de câtre birocratie a proletariatului chinez 
şi a celui britanic. într-un articol publicat în anul 
următor spunea că muncitorii obosiţi în urma 
războiului au predat puterea birocraţiei de dragul 
ordinii şi al reconstrucției; nu explică însă de ce 
aceste obiective n-ar fi putut să fie îndeplinite de 


„adevărații  leninişti-bolşevici” sub propria lui 
conducere. 

Din toate aceste explicaţii răzbate o singură 
sustinere clară, aceea că Trotki însusi nu a contribuit 
în niciun fel la statornicirea regimului birocratic şi că 
birocraţia nu avea nimic în comun cu dictatura din 
primii şase ani de după Revoluţie, ci era exact 
contrariul acesteia. Faptul cà aparatul de partid a 
exercitat în acei ani o putere absolută nu avea, 
pasámite, nimic de-a face cu regimul lui Stalin şi al 
clicii sale, întrucât pe atunci partidul reprezenta 
„avangarda proletariatului”, pe când aparatul 
guvernamental al lui Stalin, închegat după aceea, nu 
reprezenta pe nimeni şi nimic. În acest caz, însă, se 
pune întrebarea de ce proletariatul nu putea să 
răstoarne clica de uzurpatori lipsită de orice bază 
socială. Troțki avea un răspuns si la această 
întrebare: proletariatul nu se răzvrătea împotriva 
guvernării lui Stalin (în alte scrieri ale sale citim însă 
că proletariatul se află într-o revoltă continuă) 
pentru că se temea că, în situaţia existentă, o 
revoluţie proletară ar putea duce la restaurarea 
capitalismului. 

Din consideratiile lui Trotki nu rezultă clar dacă a 
existat vreo posibilitate de a evita acest rezultat 
dezastruos. Una peste alta, s-ar părea că nu, pentru 
că, altminteri, Trotki şi grupul său, care promova în 
mod invariabil o linie politică justă şi „exprima” 
adevăratele interese ale proletariatului, ar fi 
împiedicat cu siguranţă preluarea puterii de către 
birocratie, iar dacă birocraţia continua să se menţină 
la putere fără a avea nicio bază socială vizibilă, 
aceasta nu se putea datora decât acţiunii unor legi 
istorice. 


3. Bolsevism si stalinism. Ideea de „democrație 
sovietica' 


Troțki folosea astfel orice prilej pentru a sublinia că 
nu exista continuitate între bolşevism şi stalinism, 
adică între ideologia si politica lui Troțki însuşi, pe 
de o parte, şi stalinism, pe de alta. Stalinismul nu 
numai că nu era adevăratul moştenitor al 


> 
leninismului, ci se afla în flagrantă contradicţie cu 
acesta. Într-un articol din 1937, el îi combate pe 
menşevicii şi anarhiştii care spuneau: „Noi v-am 
avertizat de la bun început!” Nicidecum, a replicat 
Troțki.  Menşevicii si  anarhistii preziceau că 
despotismul şi sugrumarea proletariatului rus vor fi o 
consecinţă a guvernării bolşevice; cele două 
fenomene s-au produs, într-adevăr, dar ca urmare a 
birocraţiei lui Stalin, care nu avea nimic în comun cu 
adevăratul bolsevism. Pannekoek si unii spartachisti 
germani spuneau şi ei cà bolşevicii au instaurat o 
dictatură a partidului în locul unei dictaturi a 
proletariatului si cà, pe această bază, Stalin a 
instituit o dictatură birocratică. Nici asta nu-i 
adevărat, răspunde Troțki. Proletariatul nu putea 
prelua puterea de stat decât prin avangarda lui, în 
care erau cristalizate aspiraţiile la libertate ale 
maselor muncitoare. 

în acest articol, ca în multe altele, Troțki era nevoit 
să răspundă obiectiilor ridicate adesea de adversarii 
săi, precum si de sprijinitori precum Serge, Suvarin 
şi Burnham. E un lucru ştiut, spuneau aceştia, că, de 
la bun început, bolşevicii, cu participarea activă a lui 
Troțki, au lichidat toate partidele politice ruseşti, 
inclusiv pe cel socialist, au interzis formarea de 
grupuri înăuntrul propriului lor partid, au desfiinţat 
libertatea presei, au înăbuşit în sânge revolta din 
Kronstadt ş.a.m.d. 

Troțki a răspuns în repetate rânduri acestor 
obiecţii şi mereu în acelaşi fel: acţiunile care i se 
imputau au fost juste şi necesare şi n-au încălcat cu 
nimic principiile sănătoase ale democraţiei proletare. 
într-o scrisoare a sa către muncitorii din Ziirich, 
publicată în august 1932, el scria că, de bună seamă, 
bolşevicii au folosit forţa pentru a-i anihila pe 
anarhişti si pe socialiştii- revoluționari de stânga 
(alte partide nici nu sunt menţionate în acest 
context), dar au facut-o în apărarea statului 
muncitorilor şi, deci, acţiunea lor a fost îndreptăţită; 
lupta de clasă nu putea fi purtată fără violenta, 
singura întrebare fiind care anume clasă exercită 
violenta. Într-o broşură din 1938, intitulată Morala 
lor şi morala noastră, el afirma că este absurdă 


compararea comunismului cu fascismul, deoarece 
asemănarea dintre metodele lor era „superficială” şi 
privea nişte fenomene secundare (de pildă, abolirea 
alegerilor generale); ceea ce conta era clasa în 
numele căreia erau folosite acele metode. Troțki - 
obiectau unii - luase odinioară ostatici, inclusiv copii 
din familiile unor adversari politici, iar acum se 
indignează când Stalin procedează la fel ca trotkistii. 
Este o falsă analogie, replica el, pentru că ceea cea 
făcut Troțki a fost necesar pentru combaterea 
duşmanului de clasă şi victoria proletariatului, pe 
când Stalin acţiona în interesul birocraţiei. într-o 
scrisoare din 1940 câtre Shachtman el admite că 
Ceka a luat fiinţă si a început să activeze când el se 
afla la putere, dar ţine să sublinieze că ea a fost o 
armă necesară în lupta împotriva burgheziei, pe 
când acum Stalin o folosea pentru nimicirea 
,adevaratilor bolşevici”, deci sunt două lucruri total 
diferite. Cát priveşte înăbuşirea revoltei din 
Kronstadt, era oare de aşteptat ca un guvern 
proletar să predea o fortăreață importantă unor 
soldati reactionari proveniţi din taranime, printre 
care se puteau afla şi un număr mare de anarhisti? 
lar interzicerea grupurilor înăuntrul partidului a fost 
o măsură absolut necesară, deoarece, după 
lichidarea tuturor partidelor nebolşevice, interesele 
antagoniste prezente încă în societate au trebuit să- 
şi caute expresie în tendinţe divergente din cadrul 
singurului partid existent. 

Din toate acestea, se vede limpede că, pentru 
Troțki, nu se punea problema democraţiei ca formă 
de guvernământ sau a libertăţilor civile ca valoare 
culturală; din acest punct de vedere, el îi era fidel lui 
Lenin şi nu se deosebea de Stalin. Dacă puterea este 
exercitată de clasa „istoriceşte înaintată” (fireşte, 
prin avangarda ei), atunci, prin definiţie, aceasta 
este o democraţie autentică chiar dacă, altminteri, 
oprimarea şi constrângerea sub toate formele sunt la 
ordinea zilei, pentru că toate acestea se subsumează 
cauzei progresului. însă, din momentul în care 
puterea a fost acaparata de o birocratie care nu 
reprezenta 
interesele proletariatului, aceleaşi forme de 
guvernare au devenit în mod automat reacționare şi, 


deci, „antidemocratice”. într-un articol din 1931, 
intitulat Blocul de dreapta-stánga, Trotki scria: 


Ceea ce noi înţelegem prin restabilirea democraţiei de partid 
este ca adevăratul nucleu revoluţionar proletar al partidului să 
capete dreptul de a ţine în frâu birocraţia şi a epura cu 
adevărat partidul; de a epura partidul de termidorienii din 
principiu, precum şi de cohortele lor carieriste şi iară de 
principii, care votează cum li se comandă de sus, de tendinţele 
de lăsare pe tânjală, precum şi de numeroasele facţiuni de 
sicofanti, a căror denumire n-ar trebui derivata din greaca sau 
latina, ci din cuvântul rusesc care desemnează târâtoarele în 
forma lor contemporană, birocratizată şi stalinizată. lată de ce 
avem nevoie de democraţie. (Writings of Leon Trotsky, 1930- 
1931, G. Breitman S. Lovell, 1973.) 


Se vede limpede că prin ,democratie" Trotki 
înţelege guvernarea trotkistilor, care ar exprima 
aspiratiile istorice ale proletariatului. 

Într-un articol din decembrie 1939, Trotki mai 
ráspunde o datà la intrebarea dacà nu cumva el 
însuşi este răspunzător pentru lichidarea tuturor 
partidelor politice in afară de cel bolşevic. 
Bineînţeles, replică el, iar această acţiune a fost cât 
se poate de îndreptăţită. „Dar”, zice mai departe, „nu 
se poate pune semnul egalităţii între legile războiului 
civil şi cele din perioadele de pace”; după care, 
dându-şi, probabil, seama că, în acest caz, partidele 
lichidate ar fi trebuit relegalizate după Războiul 
Civil, adaugă  „(sau) între legile dictaturii 
proletariatului şi cele ale democraţiei burgheze” 
(Writings of Leon Trotsky, 1939—1940, N. Allen & G. 
Breitman, 1973). 

Intr-o declaratie datánd de la sfársitul anului 1932, 
citim: 

Orice regim trebuie judecat in primul ránd in conformitate cu 

propriile lui reguli. Regimul dictaturii proletariatului nu poate si 

nu vrea sà se dea in láturi de la incálcarea principiilor si 
regulilor formale ale democratiei. El trebuie judecat din punctul 
de vedere al capacitátii sale de a asigura trecerea la o nouá 
societate. Regimul democratic, pe de altà parte, trebuie judecat 
din punctul de vedere al másurii in care permite dezvoltarea 


luptei de clasă în cadrul democraţiei. (Writings of Leon Trotsky, 
1932—1933, G. Breitman & S. Lovell, 1972.) 


Pe scurt, este îndreptăţit să te indignezi şi să ataci 
statele democratice atunci când încalcă principiile 


democraţiei şi libertăţii, dar dictatura proletariatului 
nu trebuie tratată în acelaşi fel, deoarece ea nu 
recunoaşte principiile democratice; superioritatea ei 
rezidă în promisiunea de a crea în viitor o „nouă 
societate”. 


În Revoluţia trădată ni se spune chiar că însăşi 
Constituţia lui Stalin proclama votul universal, că 
recunostea implicit ca nu mai avem de-a face cu o 
dictatură a proletariatului. (Troțki mai face 
observaţia că, prin introducerea votului secret, 
Stalin voia, evident, să-şi curețe într-o anumită 
măsură regimul de corupţie. Oricât de incredibil, el, 
pare-se, lua în serios alegerile staliniste.) 

Astfel, deşi Troțki l-a atacat întruna pe Stalin şi 
regimul său, preconizând revenirea la „democraţia 
sovietică” şi la „democraţia de partid”, principiile lui 
generale arată limpede cà pentru el ,democratia" 
însemna guvernarea celor care promovează o 
politică „justă”, şi nu că ,justetea" unei politici se 
determină in funcţie de rezultatul competiţiei 
diferitelor grupuri pentru obţinerea sprijinului 
popular. În Revoluţia trădată el scrie despre 
necesitatea recâştigării libertăţii de către „partidele 
sovietice”, începând cu bolşevicii (adică el şi adepţii 
lui); nu este însă clar care alte partide contau drept 
„sovietice”. Dat fiind cà numai adevărata avangardă 
a proletariatului trebuie să exercite puterea, acea 
avangardă trebuia să aibă şi dreptul de a decide care 
partide sunt ,SOvietice" ŞI care sunt 
contrarevolutionare. în viziunea lui Troțki, aşadar, se 
pare că libertatea socialistă însemna libertate pentru 
trotkisti şi pentru nimeni altcineva. 

Aceleaşi argumente se aplică şi libertăţii în 
domeniul culturii. Troțki îsi exprima uneori 
indignarea fată de aservirea stiintei şi artei de câtre 
regimul lui Stalin. În Revoluția trădată reamintea ca, 
în 1924, el însuşi formulase regulile pentru dictatura 
proletariatului în artă şi literatură; singurul criteriu 
în judecarea unei opere trebuia să fie dacă aceasta 
era în favoarea sau împotriva Revoluţiei, în rest 
urmând să existe libertate deplină. În iulie 1932 
scria că în artă şi filosofic trebuie să existe libertate, 
urmând să fie „eliminat fără crutare doar ceea ce 


este îndreptat împotriva obiectivelor revoluţionare 
ale proletariatului” (Writings,  1932— 1933). 
Principiul acesta este însă identic cu cel promovat 
sub regimul lui Stalin: autorităţile de partid decid ce 
anume este „indreptat împotriva obiectivelor 
revoluţionare ale proletariatului” şi, ca atare, 
urmează a fi „eliminat farà crutare". Libertatea astfel 
definită n-a fost niciodată încălcată în statul sovietic. 
De bună seamă, sub o astfel de formulă generală, 
gradul de represiune şi înregimentare putea fi mai 
mare sau mai mic în funcţie de diverse circumstanţe 
politice, iar în anii '20 el a fost, cu siguranţă, mai mic 
decât în anii '30. Principiul fiind însă că guvernanţii 
sunt cei ce decid în flecare caz care manifestări din 
sfera culturii sunt în concordanţă cu nevoile lor 
politice, niciun grad de represiune şi aservire nu 
poate contraveni dictaturii proletariatului. Avem de-a 
face, aşadar, şi aici cu aceeaşi schemă: dacă Troțki 
ar fi deţinut puterea, el, fireşte, n-ar fi îngăduit 
libertăţi despre care ar fi considerat că-i periclitează 
autoritatea; Stalin se comporta în acelaşi fel, în 
ambele cazuri fiind vorba de interesul personal. 
Toată deosebirea se reduce la faptul că Trotki se 
considera pe sine „reprezentantul intereselor istorice 
ale proletariatului”, pe când Stalin îşi atribuia sieşi 
această calitate. 

în Morala lor şi morala noastră, Troțki s-a străduit 
să contracareze obiectia acelora dintre adepţii sai 
care susțineau că unica lui regulă morală era: „Just e 
ceea ce-mi convine mie” şi că, în concepţia sa, scopul 
justifică mijloacele. Replica dată de el era că dacă 
mijloacele ar fi justificate şi de altceva decât 
scopurile emanate de istorie, acel ceva n-ar putea fi 
decât Dumnezeu. Cu alte cuvinte, cei ce contestau 
viziunea sa alunecau în religie întocmai cum 
făcuseră  revizioniştii ruşi Struve, Bulgakov şi 
Berdiaev; ei încercau să combine marxismul cu un 
gen de morală situată deasupra claselor şi sfârşeau 
în braţele bisericii. Morala, în general, declara el, 
este o funcţie a luptei de clasă. În prezent, ea putea 
servi interesele proletariatului sau pe cele ale 
fascismului şi, de bună seamă, clasele aflate în luptă 
puteau folosi uneori mijloace similare; singura 


întrebare importantă era căreia dintre părţi îi 
serveau. 


Un mijloc poate fi justificat doar de scopul pentru care este 
folosit. Din punctul de vedere marxist, care exprimă interesele 
istorice ale proletariatului, un mijloc este justificat dacă duce la 
creşterea puterii omului asupra naturii, nu la scăderea acestei 
puteri. (Their Morals and Ours) 


Cu alte cuvinte, dacă o anume politica favorizeză 
progresul tehnic (sporeste puterea omului asupra 
naturii), orice mijloace care servesc unei astfel de 
politici sunt în mod automat justificate; în acest caz, 
însă, nu se vede de ce ar trebui condamnată politica 
lui Stalin, care, în mod neîndoielnic, ridica nivelul 
tehnic al ţării. Cât despre abolirea puterii unor 
oameni asupra altora, Troțki însuşi enuntase 
principiul (preluat de Stalin) că, înainte ca această 
putere să poată fi abolită, ea trebuia mai întâi sporită 
la maximum; Troțki a reiterat acest punct de vedere 
în iunie 1933. în viitor, însă, lucrurile vor sta altfel. 
,lelul istoric” se află întruchipat de partidul 
proletar, care este, în consecinţă, îndrituit să decidă 
ce este moral şi ce este imoral. Cât despre remarca 
lui Suvarin că, de vreme ce nu există un partid al lui 
Troțki, înseamnă că acesta se considera pe sine 
unica întruchipare a moralei, profetul replica din nou 
prin invocarea exemplului lui Lenin, care, în 1914, 
era total izolat, iar mai apoi, se ştie ce s-a întâmplat, 

într-un anumit sens, obiecțiile menţionate ale 
criticilor erau incorecte: Trotki nu susţinea că ceea 
ce servea interesele partidului sau era moralmente 
just, iar ceea ce le contravenea era reprobabil. El 
susţinea, pur şi simplu, că nu există criterii morale, 
ci doar criterii de eficienţă politică: „Problemele 
moralei revoluţionare sunt contopite cu cele ale 
strategiei şi tacticii revoluţionare” (ibidem). A spune 
despre un lucru că este bun sau rău în sine, 
indiferent de consecinţele lui politice, era echivalent 
cu a crede în Dumnezeu. N-avea, de pildă, niciun 
sens să întrebi dacă era drept în sine să ucizi copiii 
adversarilor tài politici. Uciderea copiilor ţarului a 
fost (cum avea să spună Trotki în alt loc) un act just, 
pentru că era politiceşte justificat. Dar atunci de ce 
era injust ca Stalin să-i ucidă pe copiii lui Troțki? 


Pentru cà Stalin nu reprezenta proletariatul. Toate 
principiile „abstracte” privitoare la bine şi râu, toate 
regulile universale ale democraţiei şi libertăţii şi 
toate valorile culturale nu au prin ele însele nicio 
semnificaţie; ele trebuie acceptate sau respinse în 
funcţie de exigenţele oportunității politice. Mai 
departe se pune, fireşte, întrebarea de ce ar trebui 
ca cineva să se situeze de partea „avangardei 
proletariatului”, şi nu de partea adversarilor ei, sau 
de ce ar trebui, în genere, să se identifice cu anumite 
scopuri. Troțki nu răspunde la această întrebare, ci 
spune doar că „scopul se degajă în chip firesc din 
mişcarea istorică” {ibidem}, ceea ce, probabil, 
înseamnă, deşi el nu o spune răspicat, că întâi 
trebuie să descoperim ce anume este istoriceşte 
inevitabil, iar apoi să sprijinim acest lucru pentru 
simplul motiv că este inevitabil. 

La fel de categoric este Trotki si în ceea ce 
priveşte democrația dinăuntrul partidului. Când 
propriul său grup se afla în opoziţie, el cerea, fireşte, 
ca în partidul lui Stalin să existe libertatea discuţiilor 
şi chiar şi libertatea de a forma ,fractiuni". Pe de 
alta parte, sustinea interzicerea fractiunilor, votatà 
de el insusi si de altii la Congresul al X-lea din 1921, 
pe temeiul cà era o „măsură extraordinară”. Cum 
altfel să interpretezi o astfel de conduită decât ca 
însemnând că interzicerea  fractiunilor este 
îndreptăţită atunci când acestea au o orientare 
greşită, dar că grupul lui Troțki nu trebuia interzis 
deoarece exprima interesele proletariatului? în 
timpul exilului său, el s-a străduit, de asemenea, să 
impună principii „cu adevărat leniniste” micului grup 
al adepților săi: a condamnat întruna orice deviere 
de la luările lui de poziţie, a ordonat excluderea 
tuturor celor care se împotriveau autorităţii sale în 
indiferent ce chestiune şi a proclamat necontenit 
principiul centralismului democratic. A denunţat 
grupul „comuniştilor democrați” de la Paris, animat 
de Suvarin, spunând (şi având, poate, în acest punct, 
dreptate) că şi din simpla lor denumire se vedea că 
se rupseseră de marxism. A dojenit cu asprime 
grupul lui Naville atunci când, în 1935, acesta şi-a 
formulat un program propriu înăuntrul Opoziţiei de 


Stânga. L-a condamnat pe Luciano Galicia, liderul 
trotkistilor mexicani, care uitase de capitalism şi 
cerea deplina libertate a opiniilor înăuntrul 
Internaționalei a IV-a. S-a dezlantuit cu furie 
împotriva trotkistului american Dwight Macdonald, 
care spusese cà orice teorie se cuvine tratata cu 
scepticism: „Cine propagă scepticismul teoretic este 
un trădător” /Writings, 1939—1940). A pronunţat o 
sentinţă irevocabilă împotriva lui Burniţam şi 
Shachtman atunci când aceştia au ajuns în cele din 
urmă să se îndoiască de caracterul de stat 
muncitoresc al Uniunii Sovietice şi să vorbească de 
imperialism sovietic în cazul invadării Poloniei şi al 
războiului cu Finlanda. Cu acest prilej, a refuzat să-şi 
dea acordul la ţinerea unui referendum înăuntrul 
partidului trotkist american (care, cu cei circa o mie 
de membri câţi număra conform estimării lui 
Deutscher, pare să fi fost cel mai numeros 
contingent din Internaționala a IV-a) pe motiv cà 
politica de partid nu era „o simplă sumă aritmetică a 
deciziilor locale" {În Defense ofMarxism, 1942). 
Faptul cà acest absolutism a făcut ca mişcarea sa să 
tot scadă numeric, devenind din ce in ce mai 
asemănătoare unei minuscule secte religioase, 
convinsă că doar membrii ei sunt sortiti mântuirii, nu 
l-a îngrijorat defel pe Troțki, care amintea, şi cu 
acest prilej, de situaţia în care s-a aflat Lenin în 
1914. împărtăşea şi concepţia „dialectică” a lui Lenin 
că majoritatea adevărată sau „subiacentă” nu o 
formau cei care se întâmpla să fie numeric mai multi, 
ci cei care aveau o orientare corectă sau erau 
exponentii progresului istoric. Se pare că era sincer 
convins că masele muncitoare din lume erau în 
strafundul sufletului lor de partea sa, chiar dacă nu 
conştientizau încă acest lucru; căci din legile istoriei 
decurgea limpede că altfel nu se putea. 

Cam aceeaşi a fost şi atitudinea lui Trotki fata de 
asuprirea naţională şi autodeterminarea naţională. 
Scrierile sale cuprind câteva referiri la înăbuşirea de 
câtre Stalin a aspirațiilor nationale ale ucrainenilor 
şi ale altor popoare; în acelaşi timp, el sublinia că nu 
trebuiau făcute niciun fel de concesii nationalistilor 
ucraineni 


şi că adevăratii bolşevici din Ucraina nu trebuiau să 
formeze un „front popular” cu aceştia. Mergea până 
acolo încât să afirme că ucrainenii, împărţiţi cum 
erau între patru state, constituiau o 

problemă internaţională nu mai puţin crucială decât 
fusese, în opinia lui Marx, problema poloneză în 
secolul al XIX-lea. Nu vedea însă nimic reprobabil în 
provocarea de câtre statul socialist a „revoluţiei 
proletare” în alte ţări pe calea invaziei armate. In 
1939—1940 le explica pe un ton indignat lui 
Shachtman şi Burnham că invadarea de câtre 
sovietici a Poloniei a coincis cu mişcarea 
revoluţionară din acea tară, că birocraţia stalinistă » 

5 ? J 

dăduse un impuls revoluționar proletariatului şi 
ţărănimii poloneze şi că şi în Finlanda războiul cu 
Uniunea Sovietică deşteptase simtaminte 
revoluţionare. Aceasta era, ce-i drept, o revoluţie „de 
un fel aparte”, deoarece era introdusă cu baioneta, şi 
nu izvorâtă din adâncimile sentimentului popular, 
dar era, cu toate acestea, o revoluţie autentică. 
Cunostintele lui Trotki despre ceea ce se petrecea în 
estul Poloniei şi în Finlanda se bazau, fireşte, nu pe 
date empirice de vreun fel, ci pe „legile istoriei”; 
statul sovietic, chiar si degenerat cum era, 
reprezenta interesele maselor populare şi, deci, 
acestea nu puteau decât sa sprijine Armata Roşie 
invadatoare. în această privinţă Troțki, cu siguranţă, 
nu poate fi acuzat de a se fi abătut de la leninism; 
dat fiind că „adevăratul” interes naţional coincidea 
cu cel al avangardei proletariatului, rezulta că, 
oriunde această avangardă se află la putere (fie şi 
într-o stare de „degenerare birocratică”), dreptul la 
autodeterminare naţională a fost realizat, iar masele 
trebuie sa sprijine această stare de lucruri, deoarece 
aşa cere teoria. 


4. Critica politicii economice şi a politicii externe 
sovietice 


Dat fiind că, cel puţin teoretic, industrializarea şi 
viitoarea politică agrară constituiau o problemă 
vitală pentru opoziţia de stânga din Uniunea 
Sovietică, Troțki s-a trezit într-o situaţie delicată 


atunci când s-a văzut că Stalin preluase toate 
politicile opoziţiei şi chiar le intensificase. A rezolvat 
această dificultate declarând că Stalin înfaptuia într- 
adevăr obiectivele opoziţiei, dar că o facea într-o 
manieră birocratică şi nechibzuită. 

Opoziția de stânga a început cu lupta pentru 
industrializarea şi colectivizarea agricolă a Uniunii 
Sovietice. Această luptă este câştigată într-un anumit 
sens, acela că, începând din 1928, întreaga politică a 
guvernului sovietic reprezintă O aplicare, 
distorsionată birocratic, a principiilor opoziţiei de 
stânga. (Writings of Leon Trotsky, 1933-1934, G. 
Breitman & B. Scott, 1972). 

Birocratia „a fost silită” de logica guvernarii să 
aplice aceste măsuri în propriul ei interes şi, cu toate 
că a înfăptuit obiectivele istorice ale proletariatului 
într-o manieră distorsionată, schimbările ca atare 
erau „progresiste”; ba chiar mai mult, presiunea 
stângii a fost cea care l-a silit pe Stalin să schimbe 
placa. 


Între forţele creatoare ale revoluţiei si birocratie exista un 
antagonism profund. Dacă aparatul stalinist se loveşte întruna 
de anumite limite, dacă se vede silit chiar să facă bruste cotituri 
spre stânga, aceasta se datorează înainte de toate presiunii 
elementelor amorfe, ràzletite, dar încă puternice ale partidului 
revoluţionar. (Writifigs| 1930—1931) 


în ceea ce priveşte colectivizarea, Troțki critica 
pripeala şi lipsa de pregătire economică şi sublinia 
că staliniştii greşeau văzând în colhozuri nişte 
organizaţii socialiste; ele nu erau decât o formă de 
tranziţie. Ba mai mult, colectivizarea s-a dovedit a fi 
un pas spre restaurarea capitalismului. în Revoluţia 
trădată el scria cà Stalin anulase naţionalizarea 
pământului dându-l colhozurilor, iar oferind ţăranilor 
posibilitatea să cultive în subsidiar loturi private, 
întărise elementul de „individualism”. Vedem cum, 
într-o vreme când agricultura sovietică se afla în 
ruină şi milioane de ţărani erau muritori de foame 
sau  izbuteau să supravieţuiască doar gratie 
permisiunii pe care o primiseră, în cele din urmă, de 
a păstra mici loturi private, Troțki se arăta îngrijorat 
în principal de pericolul „individualist” cuprins în 
această măsură. Era chiar de părere că lupta 


împotriva chiaburilor nu era suficient de fermă dat 
fiind că Stalin le-a oferit şansa de a se organiza în 
colhozuri şi, după prima campanie de lichidare, le-a 
făcut şi alte concesii substanţiale de natură să ducă 
la revirimentul diferentierii de clasă la sate. (Aceasta 
era linia lui Trotki in 1935, când sesizase o „cotitură 
spre dreapta” în politica externă a lui Stalin, ceea ce 
l-a făcut să caute simptome ale unei cotituri similare 
şi în politica internă sovietică.) 

în mai multe rânduri, în Revoluţia trădată şi în alte 
scrieri, Trotki a condamnat introducerea muncii în 
acord în industria sovietică. Era însă greu de deslusit 
din argumentele sale dacă era de părere că 
stimulentele materiale pentru productivitate 
trebuiau înlocuite cu constrángerea politieneascà 
sau cu zelul revoluţionar, iar in acest din urmă caz, 
cum anume putea fi deşteptat acest zel. 

Cât priveşte politica externă, Troțki relua 
necontenit teza că revoluţia mondială a fost 
abandonată de dragul „socialismului într-o singură 
tară”; drept urmare, revoluția a fost „trădată rând pe 
rând în Germania, China şi Spania”. (Potrivit lui 
Troțki, Războiul Civil din Spania a fost, „în esenţă”, o 
luptă proletară pentru socialism.) Nu spunea dacă 
Armata Roşie trebuia trimisă să-i ajute pe muncitorii 
germani în 1923 (cum încercase el însuşi să facă în 
1920) sau pe cei chinezi în 1926. În general, Troțki 
se opunea politicii de sprijinire a „burgheziei 
nationale" din ţările subdezvoltate. Această politică 
avusese adesea destul succes în slăbirea marilor 
puteri capitaliste; Troțki însă o considera nocivă pe 
considerentul că în teritoriile coloniale, ca şi aiurea, 
obiectivele „revoluţiei burgheze” puteau fi atinse 
numai sub conducerea comuniştilor, care urmau să 
transforme din mers revoluţia în una socialistă. Era, 
de pildă, absurd să se creadă că India şi-ar putea 
câştiga independenţa altfel decât printr-o revoluţie 
proletară; legile istoriei excludeau cu totul o astfel 
de posibilitate. Exemplul Rusiei arata cà singura 
posibilitate era o „revoluţie permanentă” condusă de 
la bun început de către proletariat, adică de către 
partidul comunist. Troțki considera modelele ruseşti 
absolut obligatorii pentru toate ţările lumii şi, ca 


atare, avea răspunsuri gata pregătite la toate 
problemele lor fie că ştia ceva sau nu despre istoria 
şi specificitatile lor. 

Troțki nu tăgăduia că într-o perioadă revoluţionară 


comuniştii trebuie să se folosească de obiective 
tranzitionale inainte de a lua . 


pe deplin situatia sub control. Astfel, intr-o scrisoare 
din august 1931 câtre trotkistii chinezi, el scria cà 
ideea unei adunări nationale nu trebuia eliminată din 
programul lor, deoarece, după câştigarea sprijinului 
taranilor săraci, „proletariatul va trebui să convoace 
o adunare naţională pentru a nu stârni neîncrederea 
taránimii şi a nu oferi pretexte demagogiei 
burgheze" (Writings, 1913-1931). In alte locuri citim 
însă că ar fi o eroare fatală repetarea lozincii de 
dinainte de 1917 a lui Lenin privind o „dictatură a 
proletariatului si a ţărănimii”. La începutul 
Revoluţiei Ruse s-a spus că guvernul revoluţionar 
reprezenta proletariatul si  tàrànimea săracă. 
Referitor la aceasta, Troțki scrie: 


Cc-i drept, ulterior, noi am spus că guvernul era muncitoresc şi 
țărănesc. La acea dată, însă, dictatura proletariatului era deja 
un fapt, partidul comunist deţinea puterea şi, ca urmare, 
denumirea de „Guvern al muncitorilor şi ţăranilor” nu putea da 
naştere la nicio ambiguitate ori oferi motive de alarmă. 
{Ibidem } 


Pe scurt, odată luată puterea de către comunişti, 
fictunile şi denumirile amágitoare n-aveau cum să 
strice. 

Susţinătorii şi admiratorii lui Troțki, precum 
Deutscher, au relevat în repetate rânduri, ca pe un 
lucru ce-i facea mare cinste, că s-a împotrivit 
sloganului „social-fascism”. E adevărat că el a 
criticat acest slogan pentru că îi izola pe comunişti 
de masele muncitoreşti din partidele social- 
democrate, dar nu pare să fi avut de propus o 
politică reală în legătură cu social-democratii. A scris 
că nu putea fi vorba de o cooperare permanentă cu 
nişte organizaţii care nu se delimitaseră în chip 
radical de reformism şi care câutau să regenereze 
social-democratia. În aceeaşi perioadă, anterior 
venirii lui Hitler la putere, i-a blamat pe stalinişti 
deopotrivă pentru că vorbeau despre  „social- 


fascism” şi pentru că ar fi capitulat fata de social- 
democrați. în iunie 1933, imediat după victoria 
naziştilor, a declarat că era exclus un front unit cu 
social-democratii, care erau lachei ai lui Hitler. Dar 
indignarea sa a devenit mai aprigă în urma 
schimbării politicii sovietice în anii 1934-1935. 
Stalinismul, pasămite, îşi dăduse, în fine, de gol 
orientarea de dreapta; staliniştii se aliau cu renegatii 
din Internaționala a Il-a şi, ceea ce era si mai râu, 
vorbeau despre pace şi arbitraj internaţional şi 
împărțeau statele în democratice şi fasciste, ca şi 
cum ar fi fost vorba de o deosebire importantă. 
Spuneau cà fascismul ameninţă cu un război 
mondial, or, ca marxisti, trebuiau să stie cà războiul 
imperialist avea un „Substrat economic”. 
Acceptaseră chiar, la Geneva, o formulă de definire a 
agresorului în termeni care s-ar aplica deopotrivă 
tuturor războaielor, inclusiv celor dintre state 
capitaliste. Aceasta era o cedare în fața pacifismului 
burghez: marxiştii nu se puteau opune din principiu 
tuturor războaielor, ci lăsau o astfel de fandoseală în 
seama quakerilor şi tolstoienilor. Marxiştii judecau 
din unghiul clasei ai cărei exponenți erau, 
neinteresându-i distincţiile burgheze dintre agresor 
şi victimă; principiul lor era că un război în interesul 
proletariatului, indiferent dacă e agresiv sau 
defensiv, este un război drept, pe când un război 
între imperialişti este o crimă. 

în realitate, apelurile anterioare ale lui Trotki la o 
schimbare de atitudine fată de social-democrati au 
fost iluzorii şi nu s-ar fi soldat cu nimic chiar şi dacă 
el s-ar fi aflat la putere; pentru că el îşi închipuia că 
era posibilă menţinerea ,puritatii" ideologice faţă de 
social-democrati si, în acelaşi timp, obţinerea 
sprijinului lor în anumite împrejurări particulare. 
Atunci când Stalin, pentru a împiedica apropierea 
Franţei de Germania nazistă, lansa politica „frontului 
popular”, el îşi dădea seama că trebuie să plătească 
un preţ cel puţin pe planul propagandei pentru ca 
această politică să aibă succes. Pe când Troțki 
considera posibilă formarea unui front antinazist cu 
socialiştii concomitent cu denuntarea necontenită a 


acestora drept impostori, agenţi ai burgheziei, 


trădători ai clasei muncitoare şi lachei ai 
imperialismului, singurul epitet-tabu fiind cel de 
„social-fascişti”. Este evident că, dacă în acea 
perioadă el ar fi răspuns de Comintern, politica sa ar 
fi fost şi mai falimentară decât cea a lui Stalin. 


Troțki a fost intr-adevar un adept fidel al opiniei lui 
Lenin că (aşa cum acesta a repetat de multe ori în 
timpul războiului şi al Revoluţiei) bizuirea pe tratate 
internaţionale, arbitraj, dezarmare etc. nu era 
LIGA decât vorbărie reacționară. Nu conta cine era 


agresorul, ci care clasă purta războiul. Statul 
socialist, care reprezenta interesele proletariatului 
mondial, avea dreptatea de partea sa în orice război, 
indiferent de cine La declanşat, şi nu se putea 
considera în mod serios îngrădit de tratate încheiate 
cu guverne imperialiste. Stalin era preocupat de 
securitatea statului sovietic, nu de soarta revoluţiei 
mondiale, şi de aceea era nevoit să se prezinte în 
diferite ocazii ca avocat al păcii şi campion al 
dreptului internaţional şi al democraţiei. Pe când 
Troțki credea că principalele elemente ale situaţiei 
internaţionale mai erau încă la fel cum le văzuse el în 
1918: de o parte imperialiştii, iar de cealaltă, statul 
socialist şi proletariatul mondial care aşteaptă 
sloganuri potrivite pentru declanşarea revoluţiei. 
Stalin, exponent al /ecW/Wz7/L-ulul. nu credea în 
„valul în creştere al revoluţiei” şi folosea partidele 
comuniste europene ca pe nişte instrumente ale 
politicii sovietice. Trotki era adeptul „războiului 
revoluţionar” neîntrerupt şi întreaga lui doctrină era 
bazată pe convingerea că, prin firea lucrurilor şi 
potrivit legilor istoriei, proletariatul mondial năzuia 
la revoluţie şi că doar politica eronată a birocraţiei 
staliniste împiedica această tendinţă lăuntrică să se 
materializeze. 


5. Fascismul, democrația şi războiul 


Cât de doctrinară şi de nerealistă era gândirea 
politică a lui Troțki din anii '30 se poate deduce din 
ceea ce spunea despre războiul care se prefigura şi 
din recomandările sale privitoare la cum trebuia 
acţionat în fata amenințării fasciste. 


La câteva zile după izbucnirea războiului, el scria: 
„Nu văd nici cel mai mic motiv pentru schimbarea 
principiilor referitoare la război elaborate între 1914 
şi 1917 de câtre reprezentanţii mişcării muncitoreşti 
sub conducerea lui Lenin. Războiul actual are 
caracter reactionar de ambele părţi. Oricare dintre 
tabere va învinge, omenirea va fi aruncată mult 
înapoi” (Writings, 1939— 1940), Aceste cuvinte - 
scrise după invazia germană în Polonia şi declaraţia 
de război anglo-franceză, dar anterior invaziei 
sovietice de la mijlocul lui septembrie - constituie o 
expresie concisă a vederilor lui Trotki în legătură cu 
războiul dintre state capitaliste cum erau Germania 
nazistă, Italia fascista, Polonia, Franţa, Marea 
Britanic şi SUA. Timp de multi ani el nu a contenit să 
repete că era o iluzie funestă şi un truc capitalist 
ideea existenţei sau a posibilităţii unui front al 
statelor „democratice” împotriva fascismului şi ideea 
că nu era totuna dacă va învinge Hitler sau o coaliţie 
a democratiilor occidentale, întrucât niciuna dintre 
părţi nu nationalizase întreprinderile. Proletariatul 
din ţările beligerante, în loc să sprijine guvernele 
reacționare ale acestora în lupta împotriva lui Hitler, 
trebuia să se ridice împotriva lor, aşa cum a cerut 
Lenin în cursul Primului Război Mondial. Lozinca 
„apărării naţionale” era în cel mai înalt grad 
reacționară şi antimarxista, pentru că ceea ce conta 
era revoluţia proletară, şi nu înfrângerea unei 
burghezii naţionale de câtre o alta. 

Într-o broşură din iulie 1934, intitulată Războiul şi 
Internaționala a IV-a, Trotki scria: 


Făţărnicia apărării nationale se acoperă oriunde este posibil cu 
fatárnicia suplimentară a apărării democraţiei. Dacă nici măcar 
acum, în epoca imperialistă, când marxiştii nu identifică 
democraţia cu fascismul şi sunt gara în orice clipă să combată 
încălcările democraţiei de către fascism, nu trebuie oare ca, în 
caz de război, proletariatul să sprijine guvernele democratice 
împotriva celor fasciste?  Sofism flagrant! Noi apărăm 
democraţia împotriva fascismului prin organizaţiile şi metodele 
proletariatului. Contrar social-democratiei, noi nu mandatàm 
statul burghez cu această apărare... în aceste condiţii, 
sprijinirea de câtre partidul muncitorilor a imperialismului 
„său” naţional de dragul fragilei cruste democratice înseamnă 
renunţarea la o politică de sine stătătoare şi demoralizarea 
muncitorilor,,. Avangarda revoluţionară va urmări crearea unui 


front unit cu organizaţiile clasei muncitoare - împotriva 
propriului guvern „democratic” -, dar în niciun caz o unitate cu 
propriul guvern împotriva ţării inamice. (Writings, 1933—1934) 


Internaționala a IILa, sublinia Troțki într-un articol 
din 1935, a combătut întotdeauna nu doar social- 
patriotismul, ci si pacifismul, si a condamnat 
intotdeauna vorbária despre dezarmare, arbitraj, 
Liga Naţiunilor etc; or, iată cà acum aprobă toate 
aceste politici burgheze. Atunci când gazeta 
L'Humanité facea apel la apărarea „civilizaţiei 
franceze”, ea arăta prin aceasta cà a tradat 
proletariatul si cà se situează pe o poziţie 
naționalistă, invitându-i pe muncitorii francezi să-şi 
sprijine propriul guvern împotriva imperialismului 
german. Războaiele sunt un produs al capitalismului 
şi era lipsit de sens să sustii cà principalul pericol 
este în prezent nazismul. „Pe o astfel de cale se 
ajunge repede la idealizarea democraţiei franceze ca 
atare, prin contrast cu Germania hitleristă” (Writings 
of Leon Trotsky, 1934—1935, G. Breitman & B. 
Scott, 1971). 

Cu un an în urmă, Trotki declara că democraţia si 
fascismul erau, pur si simplu, două instrumente de 
exploatare alternative, restul fiind praf în ochi. 


La drept vorbind, ce ar însemna un bloc al democratiilor 
imperialiste împotriva lui Hitler? O reeditare a inlàntuirii de la 
Versailles, mai grea încă, mai sângeroasă şi mai intolerabilă... 
Criza cehoslovacă a arătat cu o remarcabilă claritate că 
fascismul nu există ca factor independent. El nu este decât una 
dintre uneltele imperialismului. , Democratia" e o altă astfel de 
unealtă. Imperialismul e mai presus de amândouă. El le pune în 
mişcare potrivit nevoilor sale, ba contrapunândude, ba 
împăcându-le amical [nE] . A te alia cu imperialismul împotriva 
fascismului este totuna cu a te alia cu dracul împotriva 
ghearelor si coarnelor lui. ( Writings, 1938— 1939) i 


într-un cuvânt, lupta dintre democraţie şi fascism 
este o ficţiune. Tratatele internaţionale nu ţineau 
cont de astfel de 


pseudoantagonisme: britanicii ar putea încheia un 
pact cu Italia, polonezii cu Germania. Oricare ar fi 
părţile în litigiu, războiul care se apropie va provoca 
o revoluţie proletară internaţională, aceasta era 
legea istoriei. Omenirea nu ar suporta acest război 


mai mult de câteva luni; pretutindeni ar izbucni 
împotriva guvernelor naţionale rebeliuni conduse de 
Internaționala a IV-a. În orice caz, războiul ar mátura 
dintr-odată toate vestigiile democraţiei, ceea ce 
înseamnă că e absurd să se vorbească despre valori 
democratice.  Replicánd grupului  trotkist din 
Palestina, care sugera că, în acel moment, fascismul 
era principala ameninţare care trebuia combătută, 
Troțki scria că atitudinea lor nu era cu nimic mai 
bună decât social-patriotismul. Pentru toti adevărații 
revoluționari, inamicul principal era întotdeauna cel 
din propria ţară. lar într-o altă scrisoare, din iulie 
1939, declara: „Victoriile fascismului sunt 
importante, dar agonia şi moartea capitalismului 
sunt mai importante. Fascismul grăbeşte izbucnirea 
unui nou rāzboi, iar razboiul va accelera enorm 
mişcarea revoluţionară. În caz de război, orice 
nucleu revoluționar cât de mic va deveni în foarte 
scurt timp un factor istoric decisiv” (Writings, 1938 
—1939), Internaționala a IV-a urma să joace în 
războiul care stătea să izbucnească acelaşi rol cu cel 
pe care l-au jucat bolşevicii în 1917, doar că, de data 
asta, prăbuşirea capitalismului va fi totală şi 
definitivă. „Da, nu mă îndoiesc că noul război 
mondial va provoca în mod absolut inevitabil 
revoluţia mondială şi colapsul sistemului capitalist” 
(ibideni). 

Izbucnirea războiului nu a modificat întru nimic 
opiniile lui Trotki pe această temă, ci le-a întărit. în 
manifestul Internaționalei a IV-a, publicat în iunie 
1940, el declara cà „un socialist care se pronunţă 
astăzi în apărarea «patriei» joacă acelaşi rol 
reactionar ca ţăranii din Vandeea care au sărit să 
apere regimul feudal, adică propriile lor lanţuri” 
(Writings, 1939—1940). Era 
absurd să se vorbească despre apărarea democraţiei 
împotriva fascismului, deoarece fascismul era un 
produs al democraţiei burgheze şi nu vreo „patrie” 
trebuia apărată, ci interesele proletariatului mondial. 


Dar prima care va fi înfrântă în război va fi total putreda 
democraţie. În prăbuşirea ei definitivă, ea va târî după sine 
toate organizaţiile muncitoreşti care i-au servit drept sprijin. Nu 
va mai fi loc pentru sindicate reformiste; reacţiunea capitalistă 


le va distruge fără crutare (ibidem). (...) 


Dar oare nu este de datoria clasei muncitoare în condiţiile 
actuale să ajute democratiile în lupta lor împotriva fascismului 
german? lată în ce fel pun problema largi cercuri mic-burgheze 
pentru care proletariatul a rămas mereu doar un auxiliar al 
cutărei sau cutărei facţiuni burgheze. Noi respingem cu 
indignare această politică. Fireşte că există deosebiri între 
regimurile politice din societatea burgheză, la fel cum există 
diferenţe de confort între diferitele vagoane dintr-o garnitură de 
tren. Dar, când întregul tren se pravale într-o prăpastie, 
distincţia dintre democraţia decadentă şi fascismul sângeros 
dispare în faţa colapsului întregului sistem capitalist... Victoria 
imperialiştilor din Marea Britanic şi Franţa ar fi nu mai puţin 
nefastă pentru soarta omenirii decât victoria lui Hitler şi 
Mussolini. Democraţia burgheza nu poate fi salvată. Ajutându-şi 
propria burghezie împotriva fascismului din afară, muncitorii n- 
ar face decât să grăbească victoria fascismului în propria lor 
tara, (ibidem) 


lată şi sfatul pe care Trotki îl dădea muncitorilor 
norvegieni în timpul invaziei hitleriste. 


Ar fi trebuit ca muncitorii norvegieni să sprijine tabăra 
„democrată” împotriva celei fasciste?... În realitate, aceasta ar 
fi fost cea mai grosolană eroare cu putinţa... Pe arena mondială, 
noi nu sprijinim nici tabăra Aliaților, nici pe cea germană. Nu 
avem, aşadar, nici cel mai mic motiv de a justifica sau sprijini 
vreuna dintre uneltele lor vremelnice din Norvegia. (În Defense 
of Marxism) 


Asadar, dacà muncitorii din Polonia, Franta sau 
Norvegia ar fi citit proclamatiile lui Trotki si li s-ar fi 
conformat, ei şi-ar fi întors armele împotriva 
propriilor guverne în timpul invaziei naziste de 
vreme ce nu conta dacă erau guvernati de Hitler sau 
de propria burghezie; fascismul era un instrument al 
burgheziei şi era o absurditate să vorbeşti despre 
formarea unui front comun al tuturor claselor 
împotriva fascismului. Lenin propovăduise şi el 
defetismul în Primul Război Mondial şi iată că a 
izbucnit revoluţia. Trotki - trebuie observat - 
considera foarte probabil că războiul urma să fie 
unul al tuturor statelor capitaliste împotriva Uniunii 
Sovietice dat fiind că cele dintâi erau unite prin 
interesul de clasă. Dacă însă Uniunea Sovietică s-ar 
alia cu o putere capitalistă împotriva unei alte 
asemenea puteri, războiul ar fi unul foarte scurt, 


deoarece numaidecât ar izbucni o revoluţie proletară 
în statul capitalist înfrânt, cum s-a întâmplat în Rusia 
în 1917, iar atunci cele două puteri capitaliste 
inamice s-ar uni împotriva patriei proletariatului. 

Troțki considera, prin urmare, dinainte cunoscut 
rezultatul general al războiului: prăbuşirea definitivă 
a capitalismului, dispariţia stalinismului si a lui 
Stalin, izbucnirea revoluţiei mondiale, câştigarea 
instantanee a  adeziunii muncitorilor de câtre 
Internaționala a IV-a, care va fi învingătorul final. 
După cum scria într-o replică la criticile formulate de 
Serge, Suvarin şi Thomas: 


Toate partidele societăţii capitaliste, toţi moraliştii şi toţi 
sicofantii ei vor pieri sub molozul apropiatei catastrofe. 
Singurul care va supravieţui este partidul revoluţiei socialiste 
mondiale, cu toate cá, în prezent, în ochii rationalizatorilor 
miopi, el poate să pară inexistent întocmai cum, în timpul 
precedentului război, li se păruse inexistent partidul lui Lenin şi 
Liebknecht. (Their Marals and Ours) 


Pe deplin încredinţat de infailibilitatea sa, Troțki 
mai făcea numeroase alte predicții mai specifice. De 
pildă, că era absolut imposibil ca Elveţia să nu fie 
târâtă în război; că democraţia nu va putea 
supravieţui în nicio ţară, ci, potrivit unei „legi de 
fier”, se va preface în fascism; că, dacă democraţia 
italiana ar fi restaurată, ea nu ar putea dăinui decât 
câteva luni înainte de a fi măturată de revoluţia 
proletară. Cum armata lui Hitler era formată din 
muncitori şi ţărani, ea se va alia, în cele din urmă, în 
mod necesar, cu popoarele din ţările ocupate dat 
fiind că, potrivit legilor istoriei, legăturile de clasă 
erau mai trainice decât oricare altele. 

Cât priveşte natura generală a pericolului fascist, 
Troțki avansa o foarte interesantă analiză în august 
1933. ,Teoretic, victoria fascismului este, în mod 
neîndoielnic, o dovadă că democraţia şi- a epuizat 
posibilităţile, dar, din punct de vedere politic, 
regimul fascist perpetuează prejudecăți democratice, 
le recreează, le inculcă tinerilor şi este chiar capabil 
să le imprime, pentru scurt timp, o forţă mai mare. 
Tocmai în aceasta rezidă una dintre cele mai 
importante manifestări ale rolului istoric reactionar 
al fascismului (Writings, 1932—1933). „Sub jugul 


dictaturii «fasciste», iluziile democratice nu şi-au 
pierdut din forţă, ci au devenit mai puternice” 
(ibidem). Cu alte cuvinte, pericolul fascismului rezidă 
în faptul că oamenii supuşi regimului fascist tânjesc 
după democraţie, ceea ce face ca prejudecățile 
democratice să se perpetueze în loc de a se risipi; 
Hitler e periculos pentru că îngreunează distrugerea 
democraţiei. 

Cu puţin înainte de moarte, Troțki şi-a reafirmat 
predicțiile privitoare la evoluţia războiului si, în 
acelaşi timp, a formulat, retoric, întrebarea ce s-ar 
întâmpla dacă ele nu s-ar adeveri; răspunsul său era 
că aceasta ar semnifica falimentul marxismului. 


Dacă acest război va provoca, după cum noi credem cu 
fermitate, o revoluţie proletară, aceasta va duce inevitabil la 
răsturnarea birocraţiei din URSS şi la regenerarea democraţiei 
sovietice pe o platformă economică şi culturală mult mai înaltă 
decât cea din 1918... Dacă, însă, am concede că actualul război 
va provoca nu o revoluţie, ci un declin al proletariatului, rămâne 
o altă alternativă: o putrezire şi mai accentuară a capitalismului 
monopolist, fuziunea lui mai rapidă cu statul şi înlocuirea 
democraţiei, oriunde se va mai fi menţinut, printr-un regim 
totalitar. În aceste condiţii, incapacitatea proletariatului de a 
lua în mâinile sale conducerea societăţii ar putea duce la 
dezvoltarea unei noi clase exploatatoare din birocraţia 
bonapartistă fascistă. Acesta ar fi, după toate aparențele, un 
regim al declinului, care ar vesti amurgul civilizaţiei. Un 
rezultat analog ar putea surveni în eventualitatea în care 
proletariatul din ţările capitaliste avansate, după ce va fi cucerit 
puterea, s-ar dovedi incapabil de a o păstra si ar ceda- o, 
precum în URSS, unei birocratii privilegiate. Atunci, vom fi siliţi 
să recunoaştem că raţiunea recidivei birocratice îsi are 
rădăcinile nu în starea 

de înapoiere a ţării şi în incérctired imperialistă, ci in 
incapacitatea congenitală a proletariatului de a deveni clasă 
dominantă. Atunci se va impune să constatăm retrospectiv [n'f] 
că, prin trăsăturile ei fundamentale, actuala URSS a fost 
precursoarea unui nou regim  exploatator la scară 
internaţională... Oricât de sumbră ar fi această a doua 
perspectivă, dacă proletariatul mondial se va dovedi efectiv 
incapabil de îndeplinirea misiunii pe care i-a incredintat-o 
mersul dezvoltării, nu ne va rămâne altceva decât să 
recunoaştem că programul socialist, bazat pe contradicţiile 
interne ale societăţii capitaliste, a sfârşit ca o Utopie, (În 
Defense of Marxism) 


lată un raţionament pe care nu te-ai aştepta să-l 
întâlneşti în scrierile lui Troțki. Fireşte că el afirmă 


încrezător că cea de a doua alternativă este pur 
ipotetică şi continuă să creadă că revoluţia mondială 
este inevitabilă, şi nu doar ca o afirmaţie generală, ci 
ca rezultat al războiului în curs. Dar şi simplul fapt 
că s-a gândit şi la o altă ipoteză pare a fi simptomul 
unei anumite ezitări dacă vom compara pasajul de 
adineauri cu absoluta încredere în victorie exprimată 
în alte lucrări ale sale. 

Troțki nu admitea ideea că sistemul capitalist ar fi 
capabil să se reformeze. New DerifvA rooseveltian i 
s-a părut o încercare disperată şi reacționară, sortită 
eşecului. Mai credea, în plus, că Statele Unite, care 
au atins cel mai înalt stadiu al dezvoltării tehnice, 
erau deja coapte pentru comunism. (Într-un articol 
din martie 1935, le promitea americanilor că, atunci 
când vor deveni comunişti, costurile lor de producţie 
vor scădea cu optzeci la sută, iar în articolul intitulat 
L/RSS în perioada războiului, scris cu puţin timp 
înainte de moarte, declara că, printr-o economie 
planificată, ei şi-ar putea spori curând venitul 
naţional la două sute de miliarde de dolari pe an, 
ceea ce ar asigura prosperitatea pentru toţi.) În 
Revoluţia trădată citim că, dacă cineva îşi închipuie 
că sistemul capitalist va putea dâinui mai mult de un 
deceniu sau două, acela trebuie, în virtutea aceleiaşi 
logici, să creadă cà Uniunea Sovietică nu are niciun 
sens si cà marxiştii s-au | | 
înşelat asupra momentului lor istoric, pentru că, în 
acest caz, Revoluţia Rusă ar constitui un simplu 
experiment episodic, aidoma Comunei din Paris. 


6. Concluzii 


Din perspectiva prezentului, activitatea literară şi 
politică a lui Trotki din anii '30 lasă impresia unei 
gândiri pregnant deziderative, a unui nefericit 
amestec de profeţii neimplinite, iluzii fanteziste, 
diagnosticări greşite şi speranţe nefondate. Nu are, 
fireşte, o prea mare importanţă faptul ca a 
previzionat greşit cursul războiului, multă lume 
facea pe atunci predicții, dintre care majoritatea au 
fost dezmintite de evenimente. Important şi 
caracteristic în cazul lui este că-şi prezenta în mod 


invariabil speculaţiile drept nişte prognoze ştiinţific 
exacte, bazate pe o profundă înţelegere dialectică a 
procesului istoric. De fapt, profetiile sale erau bazate 
în parte pe speranţa că istoria avea să-i valideze 
judecátile, iar in parte, pe deductii doctrinare din 
presupuse legi istorice despre care credea că-şi vor 
face efectul într-un viitor apropiat. Ne-am putea 
întreba ce s-ar fi întâmplat dacă Stalin ar fi prevăzut 
rezultatul războiului şi s-ar fi răzbunat pe Troțki nu 
ucigàndu-l ci lăsându-l să apuce să vadă náruirea 
tuturor sperantelor si profetiilor sale, dintre care 
niciuna nu s-a adeverit. Războiul a fost unul 
antifascist; în Europa şi în America, lăsând deoparte 
cucerirea sovietică a estului Europei, n-a avut loc 
nicio revoluţie proletară; birocraţia stalinistă n-a fost 
maturata, ci a devenit incomparabil mai puternică, la 
fel ca Stalin însuşi; democraţia a supravieţuit şi a 
fost restaurată în Germania si Italia; majoritatea 
teritoriilor coloniale şi-au câştigat independenţa fără 
o revoluţie proletară; Internaționala a IV-a a ràmas o 
sectă neputincioasă. Dacă Troțki ar fi apucat să vadă 
toate acestea, ar fi recunoscut oare că, dintre 
ipotezele discutate de el, s-a adeverit tocmai cea 
pesimistă şi ca marxismul este o iluzie? N-avem, 
fireşte, cum să ştim, dar probabil că mentalitatea sa 
nu i-ar fi îngăduit să tragă o astfel de concluzie; s-ar 
fi mărginit pesemne să noteze că acţiunea legilor 
istoriei se află într-o oarecare întârziere si ar fi 
ramas ferm convins cà momentul cel mare este 
foarte , 

aproape. 

Doctrinar pursánge, Trotki era insensibil la tot ce 
se întâmpla in jurul sáu. Fireşte că urmărea 
îndeaproape evenimentele,  comentându-le cu 
promptitudine, şi că fācea tot posibilul să obţină 
informaţii corecte despre Uniunea Sovietică şi 
despre politica mondială. Definitoriu pentru un 
doctrinar nu este însă dezinteresul pentru citirea 
presei şi pentru culegerea de fapte, definitorie 
pentru el este adeziunea la un sistem de interpretare 
imun la faptele empirice sau la un sistem atât de 
nebulos, încât absolut orice fapt poate fi folosit ca o 
confirmare a lui. Troțki nu avea de ce se teme că 


vreun eveniment l-ar putea sili să-şi schimbe 
părerile, deoarece premisele lui fundamentale 
îmbrăcau întotdeauna forma „pe de o parte..., dar, 
pe de alta...” sau „e adevărat ca... dar, cu toate 
acestea...”. Dacă undeva în lume comuniştii sufereau 
un eşec, era o confirmare a diagnosticului său că 
birocraţia stalinistă (după cum a spus el nu o data) 
ducea mişcarea la ruină. Dacă se înregistra vreun 
succes comunist, era tot o confirmare a 
diagnosticului său: clasa muncitoare dovedea, în 
ciuda birocraţiei staliniste, că era încă animată de 
spirit revoluţionar (lucru pe care, de asemenea, îl 
spusese mereu). Dacă Stalin lua vreo măsură „de 
dreapta”, aceasta însemna un triumf al analizei lui 
Troțki, care, vezi bine, prezisese de mult cà 
birocraţia lui Stalin va degenera în reacțiune. Dacă 
însă Stalin facea o cotitură la stânga, era şi acesta un 
triumf al lui Troțki, care a susţinut întruna că 
avangarda revoluţionară din Rusia era atât de 
puternică, încât birocraţia trebuia să ţină seama de 
dorinţele ei. Dacă un grup trotkist din vreo ţară 
creştea numeric, era, fireşte, un semn bun: cele mai 
valoroase elemente începeau să înţeleagă că 
adevăratul leninism constituia politica corectă. Dacă, 
dimpotrivă, un astfel de grup se micşora sau suferea 
o sciziune, era şi aceasta o confirmare a analizei 
marxiste: birocraţia stalinistă obnubila conştiinţa 
maselor, iar într-o perioadă revoluţionară elementele 
instabile, de regulă, dezertează de pe câmpul de 
luptă. Dacă Rusia sovietică înregistra succese 
economice, punctul de vedere al lui Troțki se vedea 
confirmat: socialismul, susținut de conştiinţa 
proletariatului, câştiga teren în pofida birocraţiei. 
Dacă înregistra eşecuri sau dezastre economice, 
Troțki avea din nou dreptate: birocraţia, aşa cum el o 
spunea de atâta vreme, era incompetentă şi lipsită 
de sprijinul maselor. Un astfel de sistem mental este 
etanş şi imun la corecție în lumina faptelor. Evident 
că, în orice societate, acţionează o multitudine de 
forţe şi tendinţe contrare şi că ba prevalează unele, 
ba altele; dacă acest adevăr banal este erijat în 
filosofic, nu mai există niciun risc de infirmare 
empirică. Troțki, însă, asemenea multor altor 


marxişti, isi inchipuia că efectuează observaţii 
Ştiinţifice cu ajutorul unei  infailibile metode 
dialectice. 

Din punct de vedere psihologic, atitudinea lui 
Troțki faţă de statul sovietic este uşor de înţeles: 
acesta era, în bună parte, propria lui creaţie şi nu 
este surprinzător că i-ar fi fost greu să admită că 
acest vlăstar al său degenerase în mod ireparabil. De 
aici straniul paradox pe care nu contenea să îl repete 
şi de care, în cele din urmă, li s-a făcut lehamite 
chiar şi trotkistilor fideli: clasa muncitoare fusese 
politiceşte  expropriată,  deposedată de toate 
drepturile, înrobită şi călcată în picioare, dar 
Uniunea Sovietică era totuşi o dictatură a clasei 
muncitoare, deoarece pământul şi fabricile se aflau 
în proprietatea statului. Cu timpul, din ce în ce mai 
multi adepti ai lui Trotki s-au despărţit de el din 
pricina acestei dogme. Unii, observând evidente 
analogii între comunismul sovietic şi nazism, aveau 
presimtirea pesimista a inevitabilitatii sistemelor 
totalitare peste tot in lume. Trotkistul german Hugo 
Urbahns a ajuns la concluzia cà, sub o formă sau 
alta, capitalismul de stat va deveni un fenomen 
universal. Bruno Rizzi, un trotkist italian care, in 
1939, a publicat o carte in franceză despre 
,birocratizarea mondială”, susţinea cà lumea se 
îndrepta spre o nouă formă de societate împărţită în 
clase, în care locul proprietăţii individuale va fi luat 
de proprietatea colectivă gestionată de birocratie, 
după exemplul statelor fasciste şi al Uniunii 
Sovietice. Troțki se opunea furibund unor asemenea 
idei: era absurd să sugerezi că fascismul, instrument 
al burgheziei, putea să-şi exproprieze propria clasă 
în favoarea unei birocratii politice. Tot aşa, Trotki a 
rupt relaţiile cu Burnham şi Shachtman atunci când 
aceştia au ajuns la concluzia că, în fond, era lipsit de 
sens ca Uniunea Sovietică să fie numită „stat al 
muncitorilor”. Shachtman arăta că, în condiţiile 
capitalismului, puterea politică şi cea economică 
puteau fi separate, dar că lucrul acesta nu era posibil 
în Uniunea Sovietică, unde relaţiile de proprietate şi 
participarea proletariatului la puterea politică erau 
interdependente; proletariatul nu putea pierde 


puterea politică continuând în acelaşi timp să 
exercite o dictatură economică. Exproprierea politică 
a proletariatului însemna şi sfârşitul dominaţiei sale 
în orice alt sens, astfel încât era absurd să se afirme 
că Rusia era în continuare un stat al muncitorilor; 

birocraţia dominantă era o „clasă” în adevăratul sens 
al cuvântului. Trotki s-a opus până la sfârşit acestei 
concluzii, reluând mereu acelaşi unic argument că în 
Uniunea Sovietică mijloacele de producție 
aparţineau statului. Nimeni, fireşte, nu nega acest 
lucru. Disputa era mai curând psihologică decât 
teoretică; a recunoaşte că Rusia crease o nouă formă 
de societate de clasă şi exploatatoare ar fi însemnat 
a admite că opera de o viată a lui Troțki a fost 
zadarnică şi că el însusi contribuise personal la 
crearea a ceva de-a dreptul opus intentiilor sale. 
Puţini sunt cei dispuşi să tragă o astfel de concluzie. 
Din acelaşi motiv, Troțki susţinea mortis că, atât 
timp cât el s-a aflat la putere, Uniunea Sovietică şi 
Cominternul au fost ireproşabile în toate privintele; 
fusese o adevărată dictatură a proletariatului, o 
autentică democraţie proletară, sprijinită realmente 
de masele muncitoare. Toate represiunile brutale, 
invaziile armate etc. erau justificate dacă erau 
săvârşite în interesul clasei muncitoare, dar asta n- 
avea nimic comun cu măsurile de mai târziu ale lui 
Stalin. (În exil, Trotki a susţinut că în Rusia nu au 
existat persecuții religioase, doar că Biserica 
Ortodoxă fusese  deposedata de puterea ei 
monopolistă, ceea ce era drept şi corect. La acest 
capitol el era obligat să apere regimul stalinist, 
pentru că acesta nu se abâtuse cu nimic de la 
politica leninistà in materie.) Trotki nu a sugerat 
niciodată că incursiunile armate întreprinse de nou- 
născutul stat sovietic pe vremea lui Lenin ar fi putut 
fi reprobabile. Dimpotrivă, a repetat în numeroase 
rânduri că revoluţia nu putea modifica geografia, 
altfel spus, că regimul sovietic a avut tot dreptul să 
„elibereze” Polonia, Lituania, Armenia, Georgia şi 
alte state de la periferia Rusiei. Spunea că, dacă n-ar 
fi fost degenerarea birocratică, în 1939 Armata Roşie 
ar fi fost salutată ca un eliberator de câtre masele 
muncitoare din Finlanda; nu se întreba însă de ce, în 


acest caz, pe vremea când el se afla la putere şi 
„degenerarea” nu avusese încă loc, masele 
muncitoare din Finlanda, Polonia şi Georgia nu şi-au 
întâmpinat cu entuziasm eliberatorii, în conformitate 
cu legile istoriei. 

Troțki nu era frământat de probleme filosofice. 
(Spre sfârşitul vieţii a încercat să-şi expună vederile 
despre dialectică şi logica formală, dar era clar că tot 
ce ştia în materie de logică erau nişte reminiscente 
din liceu şi din lecturile de tinereţe din Plehanov, ale 
cărui absurditáti le repeta întocmai. Burnham l-a 
sfătuit să se abţină de la astfel de preocupări, 
întrucât era total neinitiat în logica modernă.) N-a 
încercat nici vreo analiză teoretică a fundamentelor 
marxismului. îi era de-ajuns că Marx arátase că 
trăsătura decisivă a lumii moderne o constituie lupta 
dintre burghezie şi proletariat şi cà această luptă 
urma în mod necesar să se încheie cu victoria 
proletariatului, cu un stat socialist mondial şi cu o 
societate fara clase. Nu şi-a dat osteneala să 
descopere pe ce se bazau aceste profeţii. Fiind însă 
convins de adevărul lor şi de faptul că el, ca 
politician, întruchipa interesele proletariatului şi 
tendinţa fundamentală a istoriei, îşi păstra neabătut 
crezul în rezultatul final. 

în acest loc se impune să răspund la o obiectie. 
Cineva ar putea spune că totala ineficacitate a 
eforturilor lui Troțki si ale Internaționalei sale nu 
invalidează analizele sale, deoarece este posibil ca 
un om să aibă dreptate chiar dacă majoritatea 
semenilor săi se află în dezacord cu el, forţa majoră 
nefiind un argument. Aici însă putem aminti remarca 
lui Oscar Wilde (din Sufletul omului în socialism] că 
forţa constituie sau nu un argument în funcţie de ce 
anume vrei să dovedeşti şi am putea adăuga, pe firul 
aceluiaşi gând, că forţa este un argument atunci 
când se pune întrebarea dacă eşti sau nu puternic. 
Faptul că o teorie este respinsă de toată sau de 
aproape toată lumea, aşa cum s-a întâmplat nu o 
dată în istoria ştiinţei, nu dovedeşte că ea este 
greşită. Altfel stau însă lucrurile în cazul teoriilor 
care au încorporată în ele o autointerpretare potrivit 
căreia ele sunt „expresia” unor mari tendinţe istorice 


(sau a vrerii Providentei), că ele întruchipează 
adevărata conştiinţă a clasei sortite să triumfe 
curând sau că reprezintă o revelaţie a adevărului şi 
că deci, în calitate de teorii (sau în calitate de 
„conştiinţă teoretică”), trebuie inevitabil să triumfe 
asupra tuturor celorlalte. Dacă o teorie de acest fel 
nu-şi dobândeşte recunoaşterea, acest eşec 
constituie, conform propriilor ei premise, un 
argument împotriva ei. (Pe de altă parte, succesul 
practic nu este neapărat un argument în favoarea ei. 
Victoriile timpurii ale Islamului nu constituiau o 
dovadă pentru adevărul Coranului, ci doar o dovadă 
că credinţa inspirată de el era un viguros punct de 
raliere, întrucât corespundea unor nevoi sociale 
esenţiale; tot aşa, succesele lui Stalin nu dovedeau 
că el avea dreptate ca teoretician.) Din acest motiv, 
eşecul trotkismului în plan practic, spre deosebire de 
infirmarea unei ipoteze ştiinţifice, este şi un eşec 
teoretic, adică o dovadă că teoria construită de 
Troțki era greşită. 

Cu mentalitatea sa dogmatică, Trotki nu a 
contribuit la elucidarea niciunui punct din doctrina 
marxistă. El a fost însă o personalitate remarcabilă, 
înzestrată cu un imens curaj, cu o neasemuită voinţă 
de putere şi rezistenţă sufletească. Defăimat în fel şi 
chip de Stalin si de acolitii acestuia din toate țarile, 
persecutat de cea mai puternică poliţie şi maşină de 
propagandă din lume, el nu s-a clátinat niciodată şi 
n-a abandonat lupta. Copiii i-au fost omorâţi, el 
însuşi a fost alungat din ţară si hăituit ca o 
sălbăticiune, iar în cele din urmă, asasinat. 
Uimitoarea lui rezistentă fată de toate încercările 
vierii a fost rezultatul credinţei sale şi nu s-a aflat 
nicidecum în conflict - ba dimpotrivă - cu 
dogmatismul său nezdruncinat şi cu inflexibilitatea 
spiritului sáu. Din nefericire, intensitatea unei 
credinţe şi disponibilitatea adepților ei de a suporta 
persecuția nu constituie defel o dovadă a justetei ei 
intelectuale şi morale. 

Deutscher spune în monografia sa despre Troțki că 
viaţa acestuia poate fi caracterizată concis drept 
„tragedia precursorului". Nu există însă temeiuri 
valabile în sprijinul unui astfel de diagnostic şi nu 


este clar faţă de ce anume ar fi fost Troțki un 
precursor. El a contribuit, fără doar şi poate, la 
demascarea contrafacerilor istoriografiei staliniste şi 
la învederarea minciunilor propagandei sovietice în 
legătură cu situaţia din noua societate. În schimb, 
toate predicțiile lui despre viitorul acelei societăţi si 
al lumii s-au dovedit greşite. Trotki nu a fost singurul 
critic al despotismului sovietic şi nici măcar primul. 
Dimpotrivă, el a criticat-o mult mai blând decât 
socialiştii democratici si de fapt nu a criticat 
despotismul ei, ci doar obiectivele ei ultime, pe care 
le-a diagnosticat după nişte principii ideologice. 
Opoziția care şi-a făcut auzit glasul în ţările 
comuniste ulterior mortii lui Stalin nu avea nicio 
legătură cu scrierile şi ideile lui Troțki, nici faptic, 
nici în minţile respectivilor critici. Ideile lui n-au 
jucat absolut niciun rol în mişcarea „disidentă” din 
acele ţări, nici chiar în grupul, din ce în ce mai mic, 
al celor care atacau Uniunea Sovietică dintr-un 
punct de vedere comunist. Trotki nu a preconizat 
vreo formă alternativă de comunism şi nu a avansat 
vreo doctrină diferită de cea a lui Stalin. Principala 
miză a atacului său la adresa „socialismului într-o 
singură ţară” a constituit-o încercarea de a continua 
o anumită linie tactică devenită neviabilă din raţiuni 
ce nu aveau nimic de-a face cu Stalin. Trotki nu a 
fost un ,precursor", ci un produs al revoluţiei 
aruncat pe o tangentă la cursul pe care ea l-a urmat 
in 1917— 1921, dar pe care, mai apoi, a fost nevoità 
să-l abandoneze din raţiuni externe. Ar fi mai potrivit 
ca viaţa lui să fie numită tragedie a unui epigon 
decât a unui precursor, dar nici această 
caracterizare nu ar fi pe deplin adecvată. Revoluţia 
Rusă şi-a schimbat cursul în anumite privinţe, dar nu 
în toate. Trotki a preconizat o neîncetată agresiune 
revoluţionară şi s-a străduit să se convingă pe sine şi 
să-i convingă şi pe alţii că, dacă în fruntea statului 
sovietic şi a Cominternului s-ar fi aflat el, întreaga 
lume ar fi fost cuprinsă neîntârziat de văpaia 
revoluţionară; temeiul pe care-şi sprijinea această 
convingere era teza istoriografiei marxiste că aşa 
glăsuiau legile istoriei. Statul sovietic a fost silit însă 
de evenimente să-şi modifice linia în acest punct, iar 


Troțki n-a mai contenit apoi să-i dojenească liderii 
pentru acest lucru. În ceea ce priveşte însă regimul 
intern, stalinismul a fost continuarea firească şi 
evidentă a sistemului de guvernământ statornicit de 
Lenin si Troțki. Troțki a refuzat să recunoască acest 
fapt şi şi-a impus convingerea cà despotismul lui 
Stalin nu avea nicio legătură cu cel al lui Lenin, cà 
fenomene precum  constrángerea, represiunea 
politieneasca şi devastarea vieţii culturale au fost 
cauzate de o lovitură de stat „birocratică” si cà el 
însuşi nu purta absolut nicio răspundere pentru ele. 
Psihologic, această autoamágire disperată este 
explicabilă. Avem de-a face în acest caz nu doar cu 
tragedia unui epigon, ci cu tragedia unui despot 
revoluţionar prins într-o capcană întinsă de el însuşi. 
Nu a existat niciodată ceva ce s-ar putea numi 
„teorie a lui Troțki”, a existat doar un lider 
deposedat de putere care a încercat cu disperare să- 
şi recapete rolul, care a refuzat să înţeleagă că 
eforturile sale erau zadarnice şi să-şi recunoască 
răspunderea pentru o stare de lucruri în care vedea 
o stranie degenerare, dar care era, de fapt, 
consecinţa directă a principiilor pe care el, Lenin şi 
întregul partid bolşevic le puseseră la temelia 
socialismului. 


ANTONIO GRAMSCI: 
UN REVIZIONISM COMUNIST 


Gramsci este, probabil, cel mai original autor politic 
din generaţia de comunişti de după Lenin. Relaţia sa 
cu leninismul a fost şi continuă să fie controversată. 
Comunişti italieni precum Togliatti îl prezintă 
îndeobşte ca pe un marxist-leninist pursânge sau, în 
orice caz, susţin că tot ce este original în doctrina lui 
reprezintă o completare a leninismului şi nicidecum 
o negare a lui. într-o anumită măsură, această 
interpretare are la bază motive tactice: atunci când 
comuniştii italieni invocă autoritatea lui Gramsci 
pentru a-şi justifica devierile de la modelul ideologic 
sovietic, ea le serveşte pentru a sublinia că se află 
funciarmente la unison cu spiritul tutelar al mişcării 
comuniste. Gramsci însuşi nu a pus niciodată sub 
semnul îndoielii autoritatea lui Lenin şi nu este clar 

în ce măsură a fost conştient că propriile-i scrieri - 
constând în cea mai mare parte din eseuri şi 
însemnări din închisoare  nefinisate, adesea 
fragmentare, eliptice şi ambigue - puteau servi drept 
bază pentru un tip alternativ de comunism, diferit în 
unele puncte esenţiale de cel al lui Lenin. 

Deşi scrierile lui Gramsci nu se încheagă într-o 
teorie coerentă, fiind mai degrabă o schiţă vagă şi 
embrionară, unele dintre aspectele lor sunt suficient 
de clare si de originale pentru a îndreptăţi părerea 
cà ele constituie o încercare de sine stătătoare de a 
formula ideologia comunistă, şi nu o simplă adaptare 
a schemei leniniste. O astfel de părere este 
confirmată indirect de frecventa cu care cei aflati în 
căutarea unei versiuni mai democratice şi mai 


„deschise” a socialismului - mai cu seamă comunişti 
şi ex-comunisti - îşi iau inspiraţia din Gramsci, 
precum şi de dificultăţile şi rezistentele tenace care 
se ivesc atunci când se fac încercări de introducere a 
ideilor sale în partide comuniste din afara Italiei, 
îndeosebi în cele de guvernământ. 


Deşi Gramsci a murit în 1937, scrierile sale aparţin 
de fapt marxismului poststalinian, dat fiind că abia în 
anii '50 şi '60, după publicarea ediţiei în şase volume 
a scrisorilor şi însemnărilor sale din închisoare, ideile 
sale au început treptat să beneficieze de atenţie în 
disputele ideologice. Poziţia sa în raport cu ortodoxia 
leninist-stalinistă seamănă întru câtva cu cea a Rosei 
Luxemburg: i se aduc omagiile de rigoare, ca unui 
martir al cauzei comuniste, dar scrierile sale sunt 
mai degrabă stânjenitoare decât utile. Cât despre 
articolele sale publicate până în 1926, anterior 
întemniţării, semnificaţia lor se clarifică abia în 
lumina scrierilor din închisoare. Fără această 
întregire, acele articole ar interesa în principal 
istoria mişcării comuniste italiene, dar n-ar putea fi 
considerate un corpus teoretic original. Din punctul 
de vedere al doctrinei marxiste, scrierile din 
închisoare reprezintă partea principală a operei sale. 


1. Viata şi scrierile 


Antonio Gramsci (1891-1937), viitorul lider al 
Partidului Comunist Italian, s-a născut in orâşelul 
Ales din Sardinia, ca fiu al unui mărunt funcţionar. In 
urma unui accident suferit 1n ] 


copilărie, a rămas cu o gibozitate,  fiziceşte 
nedezvoltat. În urma unor intrigi politice, tatăl său a 
făcut câţiva ani de închisoare, ceea ce a aruncat 
familia în ghearele sărăciei. Fiul a trebuit încă de mic 
să facă unele munci ocazionale, dar a izbutit să 
termine şcoala secundară la Cagliari, iar în toamna 
anului 1911, a câştigat o bursă la Universitatea din 
Torino (la fel ca Palmiro Togliatti, în acelaşi an). 

La începutul studiilor universitare Gramsci nu era 
încă socialist în sensul deplin al cuvântului. Orizontul 
îi era într-o anumită măsură mărginit de 


regionalismul sardinian; coinsularii lui, nu fără 
temei, priveau înapoierea şi sărăcia de care sufereau 
ca fiind cauzate, cel puţin în parte, de privilegiile de 
care se bucura industria în expansiune din nordul 
Italiei. Necazurile sătenilor sărăciţi si ale minerilor 
exploataţi îşi aflau o supapă mai mult în tendinţele 
regionaliste decât în socialism, care abia prindea 
rădăcini în Sardinia de atunci. 

Curând, însă, studiile lui Gramsci şi mediul 
industrial din Torino au născut in el preocupări 
pentru viaţa politică naţională. A ales o filieră 
umanistă, fiind atras îndeosebi de lingvistică; de-a 
lungul întregii vieţi a manifestat un viu interes faţă 
de ceea ce, în prezent, se cheamă socio-lingvistică, 
studiul influențelor pe care le exercită situaţiile 
sociale asupra variaţiei lingvistice. în mod sigur, a 
intrat în partidul socialist pe la sfârşitul anului 1913, 
la fel ca prietenii sâi torinezi, Angelo Tasca, Umberto 
Terracini şi Palmiro Togliatti, care, mai apoi, aveau 
să joace un rol-cheie în crearea partidului comunist 
italian. 

Gramsci şi-a întrerupt studiile universitare în 1915, 
dar între timp dobândise o întinsă cultură istorică şi 
filosofică. Dintre intelectualii de marcă italieni din 
acea generaţie, profesorul său de filosofic par 
excellenee a fost Benedetto Croce. Cu siguranţă, 
Gramsci nu a fost un crocean în sens literal, dar, prin 
scrierile hegelianistului italian, a fost iniţiat în 
problematica filosofică europeană a vremii. A 
admirat critica croceană a pozitivismului şi, cel puţin 
o vreme, a sperat cà marxismul italian ar putea fi 
întemeiat pe o asimilare critică a lui Croce, tratându- 
l pe acesta aidoma modului în care Marx îl tratase pe 
Hegel. Ulterior, Gramsci a devenit din ce în ce mai 
critic faţă de Croce, pe măsură ce acesta devenea din 
ce în ce mai antimarxist; niciodată însă n-a încetat să 
recunoască faptul că filosofia croceană a jucat un rol 
imens în viaţa culturală italiană, nici chiar atunci 
când era preocupat în principal să evidentieze 
efectele ei ,reactionare". 

Tot asa, chiar şi după ce a rupt-o total cu 
localismul sardinian în favoarea interpretării de clasă 
ortodox-marxiste a  realitatilor italiene, nu a 


abandonat niciodată tema sudului italian şi 
importanţa specială a opoziţiei dintre nord şi sud în 
istoria italiană, trecută şi prezentă. 

Alegerile din 1913 şi războiul european l-au 
transformat pe Gramsci într-un politician de profesie. 
De la sfârşitul anului 1914, a început să publice în 
presa socialistă italiană, iar din 1916, a devenit 
coeditor al ediţiei piemonteze a lui Avánti, pentru 
care a scris note politice şi a recenzat cărţi si piese 
de teatru, contribuind totodată la educarea şi 
organizarea muncitorilor din Torino. Deşi ar fi greu 
să-i atribuim pentru acea perioadă o atitudine 
filosofică bine definită, din variatele lui remarci 
ocazionale rezultă limpede cà nu împărtăşea 
credinţa, răspândită pe atunci printre socialişti, în 
acţiunea benefică a „legilor istorice”, care ar asigura 
omenirii un viitor socialist; nu credea în 
inevitabilitatea naturală a progresului, ci înclina să 
acorde voinţei de putere umane şi forţei ideilor o 
pondere mai mare decât o permitea ortodoxia 
marxistă de atunci. Nu încape îndoială că era deja 
influenţat într-o anumită măsură de activismul lui 
Sorel, cu ale cărui vederi nu s-a identificat niciodată, 
dar căruia i-a datorat mult privind modul de 
interpretare a marxismului. 

Prin 1917, când au izbucnit tulburări revoluţionare 

în Torino, Gramsci era deja unul dintre liderii 
socialişti din acest oraş. 
Viziunea sa personală asupra marxismului a expus-o 
intr-un articol din noiembrie 1917, deseori citat în 
prezent, despre Revoluţia din Octombrie din Rusia, 
intitulat Revoluţia împotriva Capitalului. Făcea în el 
observaţia că bolşevicii învinseseră în Rusia în pofida 
credinţei lui Marx că acea ţară urma mai întâi să 
parcurgă etapa capitalismului de tip occidental. 
Revoluţia bolşevică infirmase schema lui Marx, dar 
îşi sorbise puterea din ceea ce era viu în marxism şi 
din elemente care, deşi impurificate de intruziuni 
pozitiviste, erau o continuare a idealismului german 
şi italian. 

În mai 1919 a apărut primul număr din L'Ordine 
Nuovo, săptămânal editat de Gramsci, Togliatti, 
Tasca şi Terracini, care urma să joace un rol 


important in educaţia ideologică a Partidului 
Comunist Italian. în luna octombrie a aceluiaşi an, 
Partidul Socialist şi-a ţinut un congres la Bologna, la 
care a hotărât cu o mare majoritate să adere la 
Internaționala a IlI-a. Partidul era divizat în grupuri 
dezbinate şi departe de a întruni, din punctul de 
vedere al Cominternului, cerinţele leniniste, dar 
liderul sovietic i-a considerat pe Gramsci şi pe 
prietenii sâi ca fiind cei mai apropiaţi de orientarea 
bolşevică. O facțiune de stângă extremă, condusă de 
Amadeo Bordiga, susţinea cà partidul trebuia să 
evite orice activitate parlamentară, care nu facea 
decât să tocească voinţa revoluţionară a clasei 
muncitoare; comuniştii n- aveau nimic în comun cu 
instituţiile burgheze şi trebuiau să se pregătească în 
vederea unei lupte imediate pentru putere, 
eliminându-i din rândurile lor pe cei ce nu 
împărtăşeau acest punct de vedere. Atât centrul 
partidului, cât şi aripa lui dreaptă au respins această 
linie politică  „abstenţionistă”, iar dreapta s-a 
pronunţat împotriva luării puterii prin violenţă. În 
mijlocul acestor controverse, L'Ordine Nuovo s-a 
distins îndeosebi prin pledoaria sa în favoarea 
consiliilor muncitoreşti, iar aceasta a devenit ideea 
dominantă a mişcării, Gramsci fiind cel mai elocvent 
exponent al ei. 

Consilii muncitoreşti au luat fiinţă în timpul marilor 
greve din Torino din 1919 şi 1920, în parte spontan, 
iar în parte, ca urmare a propagandei desfăşurate de 
L'Ordine Nuovo. Gramsci a considerat că ele erau o 
formă cu totul nouă de organizare socială şi că 
funcţiile lor nu trebuiau confundate cu cele ale 
sindicatelor, care urmăreau ameliorarea condiţiilor 
de muncă în capitalism, nici cu cele ale partidului 
socialist, care erau parlamentare şi ideologice. 
Consiliile erau mijlocul care le permitea tuturor 
muncitorilor dintr-o fabrică, indiferent de 
apartenența de partid, religioasă etc., să-şi asume 
sarcina organizārii producției; ele erau germenele 
viitorului stat muncitoresc, organul principal al 
dictaturii proletariatului.  Trebuiau alese de 
totalitatea salariaților unei întreprinderi, fără 
excepție, astfel încât să poată prelua funcţiile 


patronilor de fabrici, iar mai târziu şi organizarea 
statului. 

Gramsci credea despre consiliile muncitoreşti că 
reprezintă pandantul italian al experienţei ruseşti şi 
fără îndoială că îşi imagina (cel puţin anterior vizitei 
sale la Moscova) că sistemul sovietic întruchipa 
aceeaşi idee de transfer real al puterii câtre 
muncitori. Deviza: ,Toata puterea, sovietelor!” era, 
intr-adevàr, conformă doctrinei lui Lenin din Statul si 
revoluția, nu însă şi realităţii din Rusia. în plus, 
concepţia lui Gramsci trădează o puternică influenţă 
a ideii lui Sorel că producătorilor reali le revenea nu 
doar sarcina de a gestiona producţia, ci şi aceea de a 
organiza întreaga viaţă socială. Societatea viitorului 
trebuia, aşa- zicând, să se înfîripe de jos, de la bază; 
consiliile urmau să fie nu doar organe autonome de 
administrare a producţiei, ci şi matricea unei noi 
culturi proletare, mediul de primenire spirituală a 
întregii clase muncitoare. 

Din varii motive, această doctrină era inacceptabilă 
atât pentru stânga comunistă antiparlamentară, cât 
şi pentru centru şi dreapta. Stânga considera că 
adevăratul obiectiv al revoluţiei socialiste era să 
distrugă prin forţă instituţiile puterii politice 
existente şi să instaureze noi organisme centrale 
care să acţioneze în numele proletariatului; din acest 
punct de vedere, deşi nu Si prin 
antiparlamentarismul său declarat, ea era în acord 
cu ideile lui Lenin. Dreapta identifica guvernarea 
proletară cu dominaţia partidului socialist, susţinută 
de majoritatea societăţii şi exercitând autoritatea cu 
mijloace democratice. Ambele facţiuni , 
considerau că doctrina marxistă excludea ideea unei 
dictaturi a proletariatului în sensul guvernării directe 
de câtre muncitori; locul potrivit pentru aceştia era 
fabrica, nu parlamentul sau statele majore ale 
partidelor. Reformistii voiau democratie 
reprezentativă cu majoritate socialistă, pe când 
stânga preconiza o dictatură a partidului; Gramsci 
însă imagina o societate în care fiecare proces de 
viaţă să fie supus controlului maselor de producători, 
a căror eliberare economică, politică şi culturală 
trebuia să se realizeze concomitent. 


în ciuda sperantelor lui Gramsci, seria de greve 
însoţite de ocuparea de către muncitori a fabricilor şi 
înfiinţarea de consilii muncitoreşti nu s-a transformat 
într-o mişcare la scară naţională. În primăvara anului 
1920, muncitorii torinezi au fost nevoiţi să se 
întoarcă la muncă în condiţiile impuse de patronat. 
Gramsci a fost aproape singur în apărarea acestor 
consilii, considerate de el instrumentul de căpetenie 
al emancipării proletariatului. 

Nu a fost însă singurul care a militat pentru 
crearea unui partid comunist în sensul autentic, 
leninist al cuvântului. L'Ordine Nuovo clama 
neîncetat împotriva  reformismului şi  indeciziei 
conducerii partidului, nemulţumit că, în pofida 
hotărârilor adoptate la Bologna, partidul rămăsese o 
instituţie pur parlamentară, fără o voinţă unitară 
proprie, şi abandonase ideea revoluţiei proletare. 
După o nouă tentativă nereuşită, din august- 
septembrie 1920, a muncitorilor torinezi de a ocupa 
fabricile, grupul comunist, în conformitate cu 
dorinţele lui Lenin, a decis să se constituie în partid 
separat. Factiunea antiparlamentara a abandonat cu 
părere de râu principiul ,abstentionismului", care 
contravenea directivelor exprese ale Cominternului. 
În noiembrie, comuniştii au lansat un manifest 
separatist, iar la următorul congres al partidului, 
ţinut la Livorno în ianuarie 1921, s-a produs 
sciziunea; comuniştii au obţinut circa o treime din 
voturi şi au înfiinţat Partidul Comunist Italian. 
Gramsci (acum redactor-şef al publicaţiei L'Ordine 
Nuovo, devenită cotidian) era membru al primului 
Comitet Central, dominat de adepţii lui Bordiga. în 
sânul partidului a izbucnit numaidecât o controversă, 
în principal în jurul întrebării dacă şi în ce măsură 
trebuiau comuniştii să caute alianţe cu alte partide 
socialiste; această întrebare devenea tot mai acută 
pe măsură ce fascismul începea în mod vădit să 
câştige teren in Italia. Gramsci se pronunţa în 
favoarea unei largi politici de alianţe, ceea ce era în 
concordanţă cu schimbarea care se producea în 
politica Cominternului odată cu înţelegerea de către 
bolşevici a faptului că „revoluţia se afla în reflux”. în 
mai 1922, Gramsci a plecat la Moscova în calitate de 


reprezentant al partidului italian în Comitetul 
Executiv al Cominternului. A stat acolo un an şi 
jumătate, luând parte la Congresul al IV-lea al 
Cominternului, din noiembrie 1923. între timp, 
Mussolini efectuase faimosul său „marş asupra 
Romei”. Cominternul i-a retras sprijinul lui Bordiga, 
care, în conformitate cu atitudinea sa „intransigentă 
de clasă”, nu vedea o deosebire esenţială între 
democraţia burgheză şi fascism si se împotrivea 
politicii de „front unit”. Numeroasele arestări au 
lasat partidul comunist fara conducere, iar Gramsci a 
fost recunoscut de câtre Comintern drept şeful 
partidului. La sfârşitul anului 1923, el a părăsit 
Moscova cu destinaţia Viena, de unde a încercat să 
resusciteze partidul italian, pe atunci dezbinat de 
lupte fractioniste. în mai 1924 s-a întors în Italia, 
unde a fost ales în parlament, beneficiind astfel, 
pentru o vreme, de imunitate personală. Partidul se 
afla într-o stare de slăbiciune şi dezorganizare. După 
o luptă îndelungată, Gramsci a înfrânt facțiunea lui 
Bordiga (acesta se afla în închisoare, dar era încă în 
măsură să domine diferite grupuri locale) şi, la 
congresul ţinut la Lyon în ianuarie 1926, a obţinut un 
vot majoritar în favoarea politicii sale de formare a 
unui front unit în vederea restabilirii democraţiei în 
Italia. Comuniştii, împreună cu alte grupuri 
antifasciste, se retrăseseră din Parlament în iunie 
1924, dar acum au hotărât să se întoarcă şi să 
folosească în scopuri de propagandă ceea ce mai 
rămăsese din instituţiile parlamentare. Aceste 
manevre n-au fost de mare folos împotriva măsurilor 
tot mai represive ale guvernului fascist. Gramsci a 
fost arestat în noiembrie 1926, iar în iunie al 
aceluiaşi an, a fost condamnat la douăzeci de ani şi 
jumătate de închisoare. Deţinut succesiv în diferite 
oraşe, i s-a permis după o vreme să scrie şi să 
primească cărţi. Tot restul vieţii şi l-a petrecut, atât 
cât i-au îngăduit sănătatea şubredă şi condiţiile 
carcerale, citind si scriind însemnări care s-au 
constituit în una dintre cele mai originale contribuţii 
la marxismul secolului al XX-lea. 

Nu încape îndoială că tocmai gratie intemnitàrii 
sale a fost Gramsci în măsură să rămână membru al 


Partidului Comunist; a scăpat de excludere sau de 
condamnare din partea Internaționalei tocmai pentru 
că nu a mai avut niciun fel de contacte cu partidul. 
Citea ziarele şi primea cu întârziere, de la rudele 
care îl vizitau, informaţii despre evoluţiile politice, el 
însuşi neavând însă nicio influenţă asupra 
evenimentelor. Curând după arestare, a trimis 
conducătorilor bolşevici o scrisoare în care lua 
partea majorităţii de atunci (Stalin şi Buharin) 
împotriva lui Troțki, dar îşi exprima îngrijorarea în 
legătură cu ferocitatea conflictelor lor intestine, 
acuzându-i, în termeni abia voalati, pe bolşevici că-şi 
uită datoria pe care o au faţă de proletariatul 
internaţional şi periclitează întreaga operă a lui 
Lenin. în acelaşi timp, fiind convins că proletariatul 
nu putea lupta cu succes fără a fi aliat cu țărănimea, 
se pronunţa împotriva programului trotkist de 
industrializare forțată pe socoteala ţăranilor. 
Togliatti, care luase locul lui Gramsci ca 
reprezentant italian în Comintern, decisese să-l 
sprijine necondiţionat pe Stalin, ceea ce a şi făcut în 
următorii câţiva ani, Gramsci rămânând singur în 
criticile la adresa Moscovei. La cumpăna anilor 1928 
—1929 însă, Stalin a reorientat politica 
Cominternului şi a partidului bolşevic într-o direcţie 
total opusă vederilor lui Gramsci. Ideea frontului unit 
a fost abandonată, atacul s-a concentrat asupra 
social-democratiei 

(taxata drept ,social-fascism"), a fost proclamată 
iminenta revoluţiei mondiale, iar comuniştilor li s-a 
cerut să fie pregătiţi pentru o trecere directă la 
dictatura proletariatului; Buharin a căzut, iar Stalin a 
purces la colectivizarea pe scară largă a agriculturii 
sovietice. Togliatti a organizat o epurare a 
elementelor refractare în ceea ce rămăsese din 
partidul italian (una dintre victime fiind Angelo 
Tasca). Într-o convorbire cu fratele său, venit să-l 
viziteze la închisoare, Gramsci şi-a exprimat 
dezacordul faţă de politica Cominternului şi simpatia 
fata de ,deviationistii" exclusi din partid; acest frate, 
însă, după cum a arătat biograful lui Gramsci, 
Giuseppe Fiori, a relatat inexact spusele sale, 
salvându-l astfel pe Gramsci de o condamnare sigură 


din partea autorităţilor de partid şi a Cominternului. 

Spre sfârşitul anului 1933, lui Gramsci i s-a 
îngăduit transferul la o clinică privată sub 
supravegherea poliţiei, iar la sfârşitul anului 
următor, aflat deja într-o stare de sănătate foarte 
gravă, a fost provizoriu eliberat din închisoare. A 
lucrat până la mijlocul anului 1935, după care a fost 
internat într-un spital din Roma, unde a murit în 
aprilie 1937. 

în afară de scrisori, Gramsci a scris în timpul 
detenţiei aproape trei mii de pagini. Toate aceste 
scrieri au fost publicate după Al Doilea Război 
Mondial; prima ediţie a scrisorilor, din 1947, a 
apărut prescurtată de comuniştii italieni, din raţiuni 
politice. Diversele însemnări scrise între 1929 şi 
1935 au fost adunate în alte şase volume: HI 
materialismo storico e la filosofia di Benedetto Croce 
(1948), Gli intelettuali e lorganisazzione delia cultura 
(1949), Note sul Machiavelli. sulta politica e sullo 
Stato moderno (1949), Letteratura e vita nazionale 
(1950), Passato e presente (1951). Au fost retipărite 
şi unele dintre articolele şi broşurile sale mai 
timpurii. 

Procurorul care a declarat la procesul lui Gramsci 
că „pentru douăzeci de ani trebuie sā interzicem 
acestui creier sā funcționeze” a realizat exact opusul 
a ceea ce intentionase. Dacă lui Gramsci i s-ar fi 
permis să petreacă în exil anii de regim fascist, el ar 
fi devenit în mod inevitabil unul dintre numeroşii 
proscrişi ai comunismului şi şi-ar fi petrecut restul 
zilelor într-o sterilă apărare a acţiunilor sale politice 
în beneficiul unui public inexistent, dacă nu cumva s- 
ar fi dus la Moscova, unde, negreşit, ar fi fost ucis. 
Datorită detenţiei, care l-a izolat vrând-nevrând de 
evenimentele curente, s-a văzut obligat să mediteze 
la teme cu caracter mai teoretic şi fundamental. în 
consecinţă, ne-au rămas de la el însemnări 
interesante, cuprinzând între altele o încercare de 
filosofie marxistă a culturii de o originalitate şi 
lărgime de orizont incontestabile. 


2. Autosuficienta istoriei; relativismul istoric 


Principala temă a reflectiilor lui Gramsci este cea 
care a dominat scrierile din tinereţe ale lui Marx: 
tema relaţiei în care stau gândurile, sentimentele şi 
dorinţele umane cu procesele sociale „obiective”. 
Puţini sunt marxiştii care să fi exprimat în mod atât 
de apăsat punctul de vedere desemnat îndeobşte 
drept ,istoricism" (în una dintre acceptiunile acestui 
termen), în contrast cu transcendentalismul. Esenţa 
sa o constituie ideea că semnificaţia şi 
„raţionalitatea” oricărui comportament uman şi ale 
oricărui produs al activităţii umane, inclusiv ale 
creaţiilor spirituale cum sunt filosofia şi ştiinţa, se 
exprimă doar în relaţie cu procesul istoric „global” 
din care fac parte. Cu alte cuvinte, ,adevarul" 
filosofici sau al ştiinţei este „adevăr” într-un sens 
socialmente pragmatic; adevărat este ceea ce, într-o 
situaţie istorică particulară, exprimă tendinţa 
evolutivă reală a acelei situaţii. Nici filosofiile, nici 
ştiinţele nu pot fi judecate după alte criterii decât 
cele de care ne servim în judecarea instituţiilor 
sociale, a credințelor şi emoţiilor religioase sau a 
mişcărilor politice. Acest relativism antipozitivist şi 
antiscientist al lui Gramsci îşi avea, fără, îndoială, 
obârşia în studiile sale croceene, dar el îl considera 
chintesenta marxismului sau a ,filosofici praxisului”, 
termen folosit de el in general, în însemnările sale 
din inchisoare, in scopul eludárii cenzurii, dar care 
era totodată o desemnare potrivită din punctul său 
de vedere. Marxismul, în particular, era de asemenea 
„adevărat” în acest sens istoric, adică exprima 
„adevărul” epocii sale mai bine decât orice altă 
teorie. Ideile nu puteau fi înţelese în afara 
contextului lor social şi istoric, adică neraportate la 
funcţia şi originea lor; nu exista „filosofic ştiinţifică” 
în sensul în care majoritatea marxiştilor foloseau 
această sintagmă, adică o filosofic care să „reflecte” 
realitatea aşa cum este aceasta, indiferent dacă noi 
ştim sau nu acest lucru. Tot aşa însă, nu exista o 
„stiintă ştiinţifică”, adică o stiintă care doar ar 
descrie universul aşa cum este, independent de om. 


Pentru a evita solipsismul, precum şi conceptele mecaniciste 
presupuse în ideea unei gândiri privite ca activitate receptivă şi 
ordonatoare, trebuie să punem întrebarea „istoricist” | 


storicisticamente|, bazându-ne, în acelaşi timp, filosofia pe 


„voinţă” (în ultima instanţa, o activitate practica sau 


politică), dar nu pe o voinţă arbitrară, ci pe una raţională, care 
se autorealizează în măsura în care corespunde necesităţilor 
istorice obiective; altfel spus, în măsura în care este identică cu 
actualizarea progresivă a istoriei universale. Dacă acea voinţă 
este initial reprezentată de un singur individ, raționalitatea ei va 
fi atestată de faptul că ea va ajunge să fie acceptată permanent 
de majoritatea omenirii, fiind, din acel moment, o cultură, o 
componentă a „simțului comun", o concepţie despre lume, cu o 
etică aflată în conformitate cu structura ei. (Opere, voi. 2, 1949) 


Cu alte cuvinte, justetea unei idei este confirmată 
de (ori poate chiar constă în) faptul că ea se impune 
istoric, viziune ireconciliabilă cu cea uzuală, potrivit 
căreia adevărul e adevăr indiferent dacă şi când 
anume este cunoscut sau de cine îl 3 
consideră adevărat şi în ce fel. 


Ideile nu se nasc din alte idei, filosofiile nu dau naştere altor 
filosofii, ci sunt expresia în continuă primenire a dezvoltării 
istorice reale... Orice adevăr, chiar dacă poate fi universal şi 
este exprimabil printr-o formulă abstractă de tip matematic... îşi 
datorează eficacitatea faptului de a fi exprimat în limbajul unor 
situaţii particulare, concrete; dacă nu poate fi exprimat astfel, 
atunci este o abstracţie bizantină scolastică, un joc gratuit al 
unor ticluitori de vorbe. / Opere, voi. 7, 1952) 


Gramsci, ce-i drept, se apără de reproşul de 
relativism, dar nu e clar cum ar putea să evite 
calificativul de relativist istoric. Criticându-l pe 
Buharin, el spune: 


A gândi o afirmaţie filosofică drept adevărată într-o perioadă 
anumită a istoriei, adică a o gândi ca expresie necesară şi de 
nedespărţit de o acţiune istorica determinata, de un praxis 
determinat, dar depăşită si ,anihilatà" /i>anificata| în perioada 
următoare, fără a cădea totuşi în scepticism şi în relativism 
moral şi ideologic, adică a concepe filosofia ca istoricitate, e o 
operaţie mentală anevoioasă şi grea. {I materialismo storico} 


Mai mult de atât nu prea găsim la Gramsci pe linia 
clarificării sensului epistemologic al „adevărului”. 
Ideea de bază este totuşi clară; ea echivalează cu 
reducerea tuturor produselor spiritului la o funcţie 
istorică şi cu refuzul de a distinge net între stiintă şi 
formele ,non-stiintifice" de activitate spirituală. 


Conform teoriei praxisului, e clar că nu teoria atomistă explică 


istoria omenirii, ci invers, teoria atomistă, precum şi toate 
ipotezele şi opiniile ştiinţifice, constituie o suprastructură. 
(Ibidem) 


Ceea ce îi era astfel „clar” lui Gramsci nu le era tot 
aşa majorităţii marxiştilor, care imbrátisau mai 
degrabă punctul de vedere opus, cà explicaţia 
stiintifica a universului se cristalizeaza istoric ca 
progres al „adevărului” în sensul curent al cuvântului 
şi că ştiinţa, spre deosebire de credinţa religioasă, de 
artă sau de opiniile politice, nu este parte a 
,Suprastructurii"; potrivit acestei din urmă viziuni, 
marxismul însuşi, ca teorie ştiinţifică, poate fi 
justificat în mod „obiectiv”, adică independent de 
faptul că îndeplineşte deopotrivă şi funcţii politice ca 
armă a clasei muncitoare. 

în virtutea acestui „istoricism absolut” (expresia 
este a lui Gramsci), toate conceptele cu ajutorul 
cărora este organizată cunoaşterea noastră despre 
lume se raportează în chip primordial nu la „lucruri”, 
ci la relaţiile dintre utilizatorii acestor concepte. 


Materia nu trebuie, deci, considerată ca atare /come tale], ci ca 
organizată social şi istoric pentru producţie şi, prin urmare, 
ştiinţele naturii trebuie considerate, în esenţă, ca o categorie 
istorică, ca un raport uman. {Ibidem} 


Remarca se aplică şi la ideea de „natură umană”; 
după cum spune Gramsci în numeroase rânduri, nu 
există o natură umană imuabilă, ci doar relaţii 
sociale istoriceşte variabile. El pare să respingă 
punctul de vedere al simțului comun, potrivit căruia 
toate schimbările istorice se produc între limitele 
fixate de anumite circumstanţe biologice şi fizice 
permanente, care guvernează universul şi pe care 
omul le întâlneşte ca atare. În această privinţă, 
Gramsci revine la ideea de „istorism pur” prezentă la 
Marx, dar absentă aproape cu totul în interpretările 
evoluționiste de factura celei a lui Engels. (înainte de 
Gramsci, doar Brzozowski a încercat să conceapă 
marxismul în acest mod radical antiscientist, deşi, 
intr-o formă mai puţin radicală, astfel de tendinţe se 
por detecta şi la Labriola.) Pentru Gramsci nu există 
decât forma schimbătoare a „praxisului” uman: orice 
semnificaţie derivă din praxis şi se leagă de acesta. 


întrebările şi răspunsurile au sens doar în măsura în 
care pot fi integrate în procesul uman de autocreatie, 
istoria umană fiind, astfel, într- adevăr, limita 
absolută a cunoaşterii. 

Din acelaşi motiv, Gramsci, mai mult decât orice 
alt autor marxist, respingea punctul de vedere 
conform căruia întregul domeniu al „suprastructurii” 
ar fi o expresie a aspectelor „cu adevărat reale” ale 
vieţii sociale, adică a relaţiilor de producţie, însăşi 
distincţia dintre „bază” si „suprastructură” i se părea 
neesenţială. A repetat nu o dată, mai ales în 
controversa cu Croce, că era absurd să li se atribuie 
marxiştilor ideea că „suprastructura” este doar un 
tărâm al ,aparentelor" sau o latură „mai puţin reală” 
a vieţii decât relaţiile de producţie. în diversele 
aspecte ale „suprastructurii”, clasele sociale devin 
conştiente de poziţia şi oportunităţile lor şi capabile 
să schimbe condiţiile sociale de care au devenit 
astfel conştiente. Acesta este un proces continuu şi, 
ca atare, nu se poate vorbi limpede de o 
„primordialitate” a bazei, nu se poate discuta despre 
,intáietatea" uneia sau alteia dintre cele două 
componente ale vieţii sociale fata de cealaltă si, cu 
atât mai mult, nu trebuie postulat un determinism 
unilateral prin care „baza” Si-ar crea 
„Suprastructura” de care are nevoie. Dacă vreo 
formă a „suprastructurii” merita taxată drept simplă 
aparenţă, aceasta nu putea însemna decât cà ea a 
supravieţuit funcţiei sale istorice şi nu mai era 
capabilă să organizeze respectivele forţe sociale; o 
asemenea situaţie putea interveni în cazul unor 
doctrine filosofice sau religioase, al unor curente 
artistice, precum şi al unor teorii ştiinţifice. 


3. Critica ,economismului". Previziune şi voinţă 


Gramsci foloseşte aproape indistinct termenii 
„fatalist”, „determinist” Şi „mecanicist” Şi 
întotdeauna cu referire la concepţii pe care le 
consideră radical opuse doctrinei marxiste. Nu 
contestă că în istoria marxismului a existat un 
puternic filon determinist, dar îl pune pe seama 
împrejurărilor istorice din faza timpurie a mişcării 


muncitoreşti. Cât timp clasa asuprită nu manifestă 
iniţiativă, ci se mărgineşte, în principal, la o acţiune 
defensivă, ea poate dezvolta ideea compensatoare că, 
mai devreme sau mai târziu, va triumfa datorită 
„legilor istorice” şi că istoria este, „în mod obiectiv”, 
de partea sa. Acesta este un crez primitiv, 
cvasireligios, necesar în fazele de început şi 
comparabil cu teoriile fataliste despre predestinare 
din creştinism. El şi-a atins apogeul în idealismul 
german, prin teza că libertatea este conştiinţa 
necesităţii (Gramsci pare să interpreteze formula 
hegeliană într- un sens stoic), teză care se reduce în 
fond la exclamatia: „Aşa vrea Dumnezeu!” În 
decursul istoriei, credinţele fataliste au funcţionat ca 
ideologie a unor grupuri dependente, ceea ce s-a 
întâmplat şi la începuturile mişcării muncitoreşti. 
Odată însă ce proletariatul încetează de a mai fi 
condamnat la o atitudine defensivă, devenind 
conştient de poziţia sa socială şi capabil de iniţiativă, 
el nu mai are nevoie să creadă într-o providentà 
istorică ce i-ar veghea destinul; din acel moment, 
orice credinţă de acest fel devine pentru el o piedică, 
de care trebuie să se lepede cât mai repede posibil. 

Prin însăşi natura ei, filosofia praxisului nu poate 
miza pe acţiunea „legilor istorice” ca agenţi ai 
schimbării sociale, ca nişte divinităţi ascunse care se 
folosesc de oameni pentru a-şi atinge scopurile. 
Clasa muncitoare, şi după ce atinge nivelul de 
conştiinţă la care este capabilă să ia iniţiativa, 
întâlneşte, de bună seamă, împrejurări istorice pe 
care nu le poate modifica după bunul său plac; 
respingerea determinismului nu înseamnă că într- o 
situaţie istorică dată voinţa de putere poate obţine 
tot ce-i place fără a cunoaşte niciun fel de îngrădiri. 
Însă care anume dintr-o pluralitate de evoluţii 
posibile se va realiza nu este predeterminat de nişte 
legi ale istoriei, căci istoria nu este altceva decât 
praxis uman şi, deci, include voinţa. 


Se poate spune că factorul economic (în sensul imediat, iudaic, 
al economismului istoric) este doar unul dintre multiplele 
moduri (alături de factorii „rasă”, „religie” etc.) în care se 
manifestă procesul istoric; acest proces istoric de bază este însă 


cel pe care filosofia praxisului încearcă să-l explice, ea fiind 


tocmai de aceea o filosofie, o „antropologie”, şi nu un simplu 
canon al cercetării istorice. (Passato epresente) 


Gramsci nu explică ce anume înţelege prin 
„procesul istoric de bază” în raport cu care 
schimbările economice trebuie înţelese doar ca o 
manifestare particulară, întocmai precum cele 
culturale. Este însă clar că el consideră teoriile 
evoluționiste şi deterministe despre istorie, precum 
principiul „primatului” relaţiilor de producţie faţă de 
fenomenele culturale, drept o totală ràstalmacire a 
marxismului. 

Dat fiind că procesul istoric este indivizibil, chiar 
dacă se „exprimă” printr-o multitudine de aspecte ale 
vieţii sociale, nu stă în picioare concepţia 
„tehnologică” despre relaţia dintre teorie şi practică, 
răspândită şi ea printre marxişti, potrivit căreia 
sarcina teoreticienilor ar fi să ofere politicienilor 
practicieni planuri de acţiune efective bazate pe o 
analiza  „ştiinţifică” si  „obiectivă” a proceselor 
sociale. Gramsci protestează faţă de ideea că teoria 
este subordonată practicii în chip de instrument. 
Procesele sociale importante au loc datorită 
dezvoltării conştiinţei de clasă, ceea ce este imposibil 
farà organizare şi fără intelectuali. Acţiunea politică 
şi conştientizarea acesteia, a orientării şi scopului ei, 
nu sunt două fenomene separate, ci aspecte ale unui 
fenomen unitar, şi ar fi greu de vorbit despre 
„primatul” uneia dintre ele. Intelectualii ca atare 
sunt participanţi la „praxisul” social, iar politicienii 
ca politicieni sunt totodată teoreticieni. În 
consecinţă, Gramsci declară că Lenin a adus un 
serviciu filosofici ameliorând teoria şi practica 
politicii. Aceasta concordă cu viziunea lui Gramsci 
despre „unitatea teoriei şi practicii”, dar, în acelaşi 
timp, pare a-i refuza lui Lenin titlul de filosof în sens 
strict; Gramsci nu face, în fapt, nicio menţiune 
despre vederile filosofice ale lui Lenin. 


Din acelaşi motiv, în concepţia lui Gramsci, este 
lipsită de sens separarea prognozelor istorice de 
actele de realizare a lor. Actul previziunii coincide cu 
actul realizării celor prevăzute. 


În realitate, se poate prevedea în mod „ştiinţific” doar lupta, nu 
momentele ei concrete, care nu pot sa nu fie rezultatul unor 
forte contrastante, în continua mişcare, forte care nu pot fi 
reduse la o cantitate fixă, deoarece în ele cantitatea devine 
necontenit calitate. În realitate, „prezicem” în măsura în care 
actionam, în măsura în care aplicăm un efort voluntar si, deci, 
contribuim concret la crearea rezultatului  „prevăzut”. 
Prevederea nu se revelează, aşadar, ca un act ştiinţific de 
cunoaştere, ci ca expresia abstractă a unui efort pe care-l 
facem, ca modul practic de a crea o voinţă colectivă. Într- 
adevăr, cum ar putea fi previziunea un act de cunoaştere? 
Cunoastem ceea ce a fost sau ceea ce este, nu ceea ce va fi, 
care e un „non-existent” şi, deci, prin definiţie, incognoscibil. A 
prevedea nu e, aşadar, decât un act „practic”. (//materialismo 
storico) 


Prin urmare, în viziunea lui Gramsci, procesele 
sociale nu le cunoaştem printr-o observare din afară; 
de fapt, o asemenea observaţie nici nu există. 
Cunoaşterea este un „aspect” sau o ,expresie" a 
dezvoltării sociale, aşa cum sunt şi schimbarile 
economice. (Gramsci neagă explicit că dezvoltarea 
economică poate fi „redusă” la ameliorarea forţelor 
productive. În Note despre  Machiavelic el 
polemizeză cu Achille Loria ca purtător de cuvânt al 
acestui „economism” pseudomarxist.) În acelaşi timp, 
el repudiază distincţia tradiţională dintre Este şi 
Trebuie, întâlnită la Kant şi neokantieni, dar şi 
printre marxistii de tendinţă ,pozitivista". , Trebuie" 
este forma in care oamenii îşi exprimă dorinţele, 
speranţele şi aspiraţiile, deci este parte componentă 
a realităţii sociale, deopotrivă cu oricare alta, la fel 
de real precum ceea ce este; el este, de fapt, o 
acţiune incipientă, întocmai cum cunoaşterea este o 
formă a acţiunii practice. În fond, din perspectiva 
unei filosofii în care cea mai generală categorie este 
cea de praxis, distincţia dintre Este şi Trebuie nici nu 
intervine, întocmai ca în pragmatism. 

De aici nu urmează însă - şi acesta e un punct 
important in consideraţiile lui Gramsci - că ideile 
oamenilor ar fi un reflex fidel, mecanic al poziţiei lor 
sociale şi al activităţii lor practice. Dacă ar fi aşa, nu 
s-ar putea vorbi de falsă conştiinţă, de mistificare 
ideologică sau de o dezvoltare graduală a conştiinţei 
de clasă, întrucât conştiinţa ar fi atunci, în toate 
cazurile, absolut transparentă, ceea ce ştim că nu se 


întâmplă întotdeauna. Gramsci evidenţiază mereu că 
există o contradicţie între ceea ce oamenii afişează şi 
ceea ce recunosc în mod implicit prin 
comportamentul lor, iar această contradicţie este 
mai degrabă regula decât excepţia. Oameni au, aşa- 
zicând, două atitudini sau mulţimi de standarde 
reciproc incompatibile: cele pe care le proclamă şi 
cele care se exprimă prin actele lor. Care dintre ele 
sunt cele „adevărate”? Gramsci, în mod vădit, înclină 
să considere cà dâtătoare de seamă sunt acţiunile 
oamenilor, chiar dacă acestea se află în dezacord cu 
spusele lor; ţinând cont de „unitatea dintre teorie şi 
practica", conştiinţa reală se exprimă prin 
comportamentul social deliberat, pe când declaraţiile 
neconcordante cu acesta sunt doar verbale şi 
,Superficiale". Gramsci nu-şi concretizează ideea pe 
cazuri particulare, dar se poate lesne deduce ce 
anume are în vedere: un exemplu izbitor îl constituie 
situaţia în care clasele dependente recunosc verbal 
principiile inculcate de biserică şi şcoală, principii 
care tind să întărească dominaţia de clasă - în 
particular, principiul sfinteniei proprietăţii -, dar în 
acelaşi timp se comportă în practică de parcă n-ar 
lua în serios aceste principii, ca bunăoară atunci 
când muncitorii ocupă fabricile. 

Gramsci însă nu dezvoltă şi nu particularizează 
aceste observaţii, lăsând nelămurită intenţia lor 
exactă. Că oamenii, de multe ori, una spun şi alta fac 
este un adevăr banal, chiar şi sub forma care acceptă 
cà nu fac asta din ipocrizie si rea-credinta, ci pentru 
cà sunt incapabili să-şi înţeleagă propriile motive, 
raţiunile actelor lor şi măsura în care acestea 
contravin unor principii recunoscute. Acest fel de 
inconsecventà nu este apanajul celor asupriti, ci, 
după cum au arătat moralistii secolului al XVII-lea, se 
întâlneşte în aceeaşi măsură şi la clasele privilegiate. 
Din această divergență nu decurge nici că principiile 
care guvernează comportamentul efectiv ar fi „mai 
reale” decât cele profesate, dar nepracticate; de 
altfel, nici nu este clar ce ar putea să însemne acest 
enunţ. Tot ce am putea infera din faptul că 
mentionata inconsecvenţă se întâlneşte atât de des 
este că regulile morale sunt, în principal, nişte 


mijloace de a-i face pe oameni să se comporte în 
moduri potrivnice înclinațiilor lor fireşti, constatare 
aplicabilă comportamentului moral din toate 
domeniile, nu doar celui legat de lupta de clasă. 
Influenţa standardelor verbal recunoscute asupra 
comportamentului efectiv variază de-a lungul unui 
spectru continuu, fiind, de aceea, îndoielnic dacă se 
poate vorbi cu folos despre două feluri de 
Weltanschauung, unul implicit şi unul explicit. în 
orice caz, nu trebuie nicidecum presupus că în caz de 
divergență viziunea  ,implicità", exprimată prin 
acţiune, este cea care merită aprobată, şi nu 
cealaltă. Principiul caracterului sacrosanct al 
proprietății este încălcat nu doar de cei oprimati, ci, 
în egală măsură, şi de cei privilegiați, şi nu doar în 
cazurile raportabile la lupta de clasă, ci şi în cazurile 
individuale de furt şi extorcare. Ceea ce vrea să 
evidentieze, in fond, Gramsci este pur şi simplu 
faptul că deseori clasele sociale îşi urmăresc 
interesele în moduri potrivnice normelor acceptate în 
cultura căreia îi aparţin, dar pentru stabilirea acestui 
fapt indubitabil nu-i nevoie să se apeleze la teoria 
celor „două Weltan$chauung-wtv| 

După cum am văzut, în viziunea lui Gramsci, 
marxismul nu era o concepţie ,stiintifica" despre 
realitatea socială, din care se puteau deduce reguli 
practice pentru acţiunea politică efectivă, ci era o 
expresie a conştiinţei de clasă a proletariatului şi un 
aspect sau o componentă a luptei lui practice. Ca 
atare, argumenta el, nu avea niciun rost divizarea 
marxismului în aspectele ,filosofic", ,sociologic" si 
„politic”. Filosofia, spunea el adesea, n-ar putea fi 
decât ori sinonimul istoriei procesului social, ori 
conştiinţa teoretică a acestui proces şi, ca atare, o 
parte inseparabilă a lui. Sociologia ca atare era o 
încercare sortită eşecului de a aplica moduri de 
gândire caracteristice ştiinţei la fenomene sociale în 
speranţa că acestea s-ar putea dovedi subsumabile 
unor legi şi, în consecinţă, predictibile aidoma 
orbitelor planetelor. Nu exista „sociologie marxistă”, 
nici „legi sociologice”. Ideile pe care şi le fac oamenii 
despre fenomenele sociale sunt ele însele nişte 
fenomene sociale, o expresie a iniţiativei sau a 


pasivităţii lor faţă de lume. „Filosofia praxisului”, în 
particular, era un act de autocunoaştere a 
proletariatului din momentul asumării de câtre 
acesta a rolului de iniţiator al unor ample procese 
istorice; era, aşadar, nu o simplă descriere a 
realităţii, ci un act practic. În această privinţă, deşi 
nu şi în altele, critica „mecanicismului” făcută de 
Gramsci coincide cu cea făcută de Lukăcs. 

Gramsci s-a străduit cu toate mijloacele posibile să 
minimalizeze ori chiar să anuleze distincţia dintre 
gândire şi comportament. întrucât comportamentul 
specific uman este întotdeauna mai mult sau mai 
puţin conştient şi întrucât, pe de altă parte, cele mai 
rafinate forme ale gândirii filosofice, teoretice şi 
ştiinţifice nu sunt decât modalităţi prin care oamenii 
devin socialmente conştienţi de propria lor practică, 
fiind, aşadar, ele însele parte componentă a acestei 
practici, decurge că în comportamentul uman totul 
este, într-un fel sau altul, „filosofic“; orice om îşi are 
o filosofic a sa, deşi nu este neaparat capabil să o şi 
exprime în mod adecvat. 

Aceste vederi ale lui Gramsci au fost în repetate 
rânduri contestate de marxişti si de alţii. Pe de o 
parte, el sublinia rolul unic al intelectualilor în 
formarea conştiinţei de clasă şi în organizarea luptei 
de clasă; pe de alta, vorbea adesea de parcă 
deosebirea dintre conştiinţa implicită şi cea teoretică 
nu avea nicio importanţă - oricine era filosof în 
măsura în care acţiona conştient; filosofia nu era 
decât o denumire a procesului istoric, a totalitàtii 
acţiunilor umane. De aici se putea deduce uşor că 
realmente nu avea importanţă dacă o persoană pur şi 
simplu efectua un act sau dacă putea oferi şi o 
explicaţie coerentă a acestuia; cu alte cuvinte, un 
muncitor care întreprindea o acţiune în apărarea 
intereselor sale era la fel de „teoretician” ca Marx, 
care a încercat să edifice, pornind de la astfel de 
acte, o teorie generală a istoriei. Un asemenea mod 
de a vedea lucrurile ar duce la un nihilism teoretic 
total, pe care însă Gramsci, printr-o inconsecventà, îl 
dezavua. El era preocupat să prezinte teoria ca fiind 
doar un „aspect” al comportamentului, farà vreun 
statut special. Este însă cu neputinţă să ridici un 


comportament la rangul de conştiinţă teoretică; 
faptul că un melc se comportă în conformitate cu 
anumite legi biologice nu înseamnă că el este 
conştient de aceste legi. Comportamentul uman este, 
ce-i drept, întotdeauna mai mult sau mai puţin 
conştient, dar, cum oamenii sunt adesea inconstienti 
în privinţa motivelor sau cauzelor în virtutea cărora 
acţionează, sub acest aspect ei nu diferă în chip 
esenţial de melci. Noţiunea de „conştiinţă teoretică 
implicita" se dovedeste, asadar, a fi 
autocontradictorie. 


4. Critica materialismului 


Istoricismul total si teza cà praxisul colectiv este 
singura realitate absolută, care determină dacă o 
întrebare sau un răspuns filosofic au sens sau nu, 
echivalează cu o negare a materialismului, deoarece 
înseamnă o negare a oricărei metafizici. În această 
privinţă Gramsci era consecvent, iar scopul său era 
restabilirea intuitiei originare marxiste, obnubilatà 
de naivităţile lui Engels si Lenin. Punctul său de 
vedere antimetafizic transpare cel mai clar din ampla 
critică pe care o face teoriei materialismului istoric a 
lui Buharin, publicată pentru prima dată în 1921 şi 
tradusă mai apoi în franceză; aceleaşi idei le-a 
repetat însă şi cu multe alte prilejuri. Dacă, într- 
adevăr, toate lucrurile cu care avem de-a face ni se 
înfăţişează doar în legătură cu activităţile noastre 
practice, e lipsit de sens să ne întrebăm cum arată 
universul „în sine”. Potrivit lui Gramsci, marxismul 
ne spune că nu există o „realitate” în şi pentru sine | 
per se s lan le, in se e per 5?], ci doar în relaţie cu 
oamenii care o modificà (Opere, voi. 2). Iar in alt loc, 
citim: 


Ar putea să existe o obiectivitate extraistoricà si extraumană? 
Dar cine va decide asupra unei asemenea obiectivitati? Cine se 
va putea plasa în acest „punct de vedere al universului în sine" 
şi ce va însemna un atare punct de vedere? Am putea foarte 
bine sustine ca e vorba de o rámágita a conceptului de 
„Dumnezeu”, şi anume, în accepțiunea mistica de „Dumnezeu 
necunoscut”,.. „Obiectiv” înseamnă întotdeauna „obiectiv din 
punct de vedere uman”, ceea ce corespunde exact cu „obiectiv 


din punct de vedere istoric”; altfel spus, „obiectiv” ar însemna 
„în mod universal subiectiv”. Omul cunoaşte obiectiv întrucât 
cunoaşterea sa e reală pentru tot genul uman istoriceşte 
unificat într-un sistem cultural unitar... Conceptul de 
,Obiectivitate" al materialismului metafizic pare a vrea să 
însemne o obiectivitate care există şi în afară de om, dar, când 
afirmăm că o realitate ar exista chiar dacă nu ar exista omul, 
facem o metaforă sau cădem într-o formă de misticism. Noi 
cunoaştem realitatea numai în raport cu omul şi, cum omul este 
devenire istorica, cum cunoaşterea şi realitatea sunt o devenire, 
obiectivitatea este şi ea o devenire etc. /Opere, voi. 2) 


Nu-i nevoie să demonstrăm că aceste idei sunt 
exact contrariul metafizicilor materialiste formulate 
de Engels şi Lenin. Gramsci însă apelează ocazional 
la Engels, în speţă la formularea acestuia potrivit 
căreia materialitatea universului este dovedită de 
ştiinţă şi filosofie. Potrivit lui Gramsci, această 
formulare încorporează oarecum istoria ştiinţei în 
însuşi conceptul de materialitate; cu alte cuvinte, 
evoluţia cunoaşterii mai degrabă ar fi creat, decât 
dovedit, „materialitatea universului”. Această viziune 
răzbate cel mai clar din felul cum îl critică pe 
Lukács, care respingea ideea lui Engels de 
„dialectică a naturii” pe temeiul cà dialectica, fiind 
un proces de contopire între subiect şi obiect, nu 
este aplicabilă decât istoriei umane. Gramsci pare să- 
l apere pe Engels, argumentând că Lukács 
presupune un dualism între natură şi om; dacă 
natura este inclusă în istoria omenirii, nu se vede de 
ce dialectica nu s-ar aplica şi naturii. Acest 
raţionament nu numai că nu reabilitează 
materialismul lui Engels, ci accentuează 
„subiectivismul istoric” al lui Lukács prin faptul cà 
subsumează istoria naturală istoriei umane, şi nu 
invers. Potrivit acestei interpretări, marxismul se 
dovedeşte a fi un fel de solipsism colectiv, un tablou 
al lumii relativizat pe de-a-ntregul la practica socială 
umană. 

Din perspectiva lui Gramsci, materialismul, 
departe de a fi opusul religiei, este rezultatul direct 
al superstitiei religioase, asemenea simtului comun 
primitiv, a cărui „evidenţă” nu face decât să 
mascheze lipsa gândirii critice. 


Omul obişnuit nici nu crede că se poate pune serios întrebarea 


dacă lumea exterioară există în mod obiectiv; e de-ajuns ca 
problema să fie enunțată în aceşti termeni, ca ea să provoace o 
irezistibilă explozie de ilaritate, demnă de Gargantua. Omul 
obişnuit „crede” că lumea exterioară este obiectiv reală, însă se 
pune întrebarea: Care este originea acestei ,credinte" si ce 
valoare critica are termenul „obiectiv”? în fapt, această credinţă 
este de sorginte religioasă chiar daca cel care o împărtăşeşte 
este indiferent din punct de vedere religios. Pentru ca toate 
religiile ne-au învăţat şi ne învaţă că lumea, natura, universul au 
fost create de Dumnezeu înainte ca el să-l creeze pe om şi, prin 
urmare, acesta a găsit lumea gata făcută, catalogată şi definită 
o dată pentru totdeauna, credinţa aceasta a devenit un dat 
constant al „simțului comun" şi dâinuie cu aceeaşi tenacitate 
chiar şi dacă sentimentul religios s-a estompat sau a dispărut. 
lată de ce a ne întemeia pe această experienţă de simţ comun 
pentru a nimici prin „ridiculizare” subiectivismul este un 
procedeu mai degrabă ,reactionar", o reîntoarcere implicită la 
sentimentul religios; vedem, într-adevăr, cum o serie de scriitori 
şi oratori catolici recurg la aceleaşi mijloace, urmărind să obţină 
acelaşi efect de ridiculizare corozivă. /Opere, voi. 2) 


Aluziile lui Gramsci sunt clare. El a crescut într-o 
epocă în care filosofia catolică era dominată de 
bătălia dintre modernism şi doctrinele „idealiste” şi 
în care cel mai lesnicios mod de a discredita un 
adversar în ochii unui auditoriu neşcolit era să spui 
că, potrivit idealiştilor, „acest copac” nu există sau 
este doar o aparenţă, deşi orice copil putea să vadă 
că lucrurile nu stau aşa. Polemica lui Lenin împotriva 
„idealismului” se plasa la acelaşi nivel, astfel încât 
analogiile se ofereau de la sine. 

Gramsci era cât se poate de conştient de 
caracterul rudimentar al formelor în care marxismul 
era îndeobşte predat şi propovăduit. El considera că, 
într-o anumită măsură, lucrul acesta era inevitabil 
sau cel puţin de înţeles; în fond, marxismul era o 
concepţie despre lume adresată proletariatului, care 
era un grup social dependent, astfel încât în formele 
lui de uz curent nu se putea ridica mult peste nivelul 
superstitiei populare si al simțului comun cotidian. 
Dar sub o astfel de formă el nu putea înfrunta cu 
succes ideologiile claselor cultivate; nu putea 
înregistra decât nişte victorii ieftine, iluzorii, asupra 
celor mai primitivi dintre adversarii sai. Dacă 
marxiştii se ambitionau să se afirme cu adevărat în 
sfera intelectuală, ei trebuiau să se confrunte cu 
adversari de prestigiu şi să facă o încercare 


autentică de a înţelege vederile acestora. 

Gramsci a fost unul dintre puţinii marxişti care au 
încercat să restaureze „imanentismul” istoric sau 
,Subiectivismul colectiv”  antimetafizic ca fiind 
adevăratul conţinut al marxismului într-o vreme în 
care dovezile pe care se putea bizui erau precare. 
(Scrierile timpurii ale lui Marx, mai cu seamă 
Manuscrisele pariziene din 1844, au fost publicate pe 
când Gramsci se afla în închisoare şi deci nu avea 
posibilitatea de a le citi; Tezele despre Feuerbach 
erau singurul material disponibil pentru 
interpretarea filosofică a marxismului.) În această 
privinţă, ideile sale erau hotărât incompatibile cu 
ortodoxia leninista. 


5. Intelectualii şi lupta de clasă. Conceptul de 
„hegemonie“ 


în căutarea de noi forme în care noua clasă, năzuind 
sa domine viaţa socială, ar putea sau ar trebui să-şi 
organizeze propria cultură, Gramsci invoca frecvent 
istoria bisericii romano-catolice. Pare-se că era 
impresionat de forţa ideologică a creştinismului şi 
punea un accent deosebit pe grija cu care biserica, în 
toate perioadele, s-a străduit să împiedice ivirea unui 
decalaj prea mare între religia celor învătati şi cea a 
oamenilor simpli si să menţină . hos 
Nu 


unitatea învăţăturii transmise credincioşilor la toate 
nivelurile. El 


spunea chiar că aceasta unitate era una pur 
„mecanică”, dar recunoştea că biserica a înregistrat 
un succes covârşitor în lupta pentru stăpânirea 
conştiinţei oamenilor. Clasa muncitoare, pentru a 
satisface — exigenţele situaţiei care-i oferea 
posibilitatea de a crea o nouă cultură şi un nou 
sistem de putere, trebuia să creeze şi noi forme de 
muncă intelectuală şi o nouă interrelatie între viata 
politică şi economică, pe de o parte, şi, pe de alta, 
activitatea acelor intelectuali care se situau de 
partea proletariatului. 

Proletariatul avea nevoie de intelectuali „organici” 
(unul dintre adjectivele favorite şi cel mai des 


folosite de Gramsci), adică de intelectuali care nu 
doar să descrie din afară viata socială în 


conformitate cu anumite reguli ştiinţifice, ci să 
folosească limbajul culturii pentru a „exprima” 
experienţele si simtamintele reale pe care masele 
înseşi nu puteau să si le exprime. Pentru a înţelege 
acele experienţe, ei trebuiau să simtă aceleaşi 
pasiuni ca masele. Gramsci folosea vocabula 
„intelectuali” într-un sens larg, practic echivalent cu 
„intelighenţia” sau cu întreaga clasă educată. Pe de o 
parte, fiecare dintre „principalele” clase sociale îşi 
dezvolta o pătură intelectuală proprie, pe de alta, 
munca intelectuală îi unea pe oamenii care o 
practicau într-un unic strat care  prezerva 
continuitatea culturii de-a lungul epocilor şi era 
sudat printr-o anumită solidaritate. Faptul că 
intelectualii păreau să formeze o profesie (un mélier) 
aparte şi să nu fie purtătorii de cuvânt ai unor poziţii 
de clasă particulare îi predispunea spre filosofii 
idealiste care afirmau totala autonomie a activităţii 
intelectuale. Victoria clasei muncitoare nu era 
posibilă iară o victorie culturală şi, din acest motiv, 
ea trebuia să genereze o pătură intelectuală capabilă 
să exprime experienţele reale ale maselor cu 
convingere şi folosind un limbaj cultivat. Această 
cerinţă era aplicabilă deopotrivă  filosofici si 
literaturii, care nu puteau fi cu adevărat explicate, 
niciuna dintre ele, prin „logica” istorică proprie, ci 
„exprimau” relaţii sociale distinctive ale unor epoci 
date. De aici nu decurgea, de pildă, că literatura 
putea fi redusă la propagandă politică. Dimpotrivă, o 
operă artistică era artistică nu în virtutea 
conţinutului său moral sau politic, ci în virtutea 
formei cu care era identificat acest conţinut; o 
intenţie extraartistică de care ar fi calàuzità munca 
artistului nu putea produce prin ea însăşi o operă cât 
de cât valoroasă. Nu avea, aşadar, nicio şansă de 
reuşită încercarea de a produce o cultură artificială 
fără intelectuali care să împărtăşească ei înşişi 
valorile clasei muncitoare. 

Procesul istoric fiind un tot unitar, nici activitatea 


culturală, nici intelectualii nu aveau o semnificaţie 
autonomă, ceea ce însemna că „organici tatea” 
muncii intelectuale şi artistice era şi ea o condiţie a 
reuşitei culturale. 

Clasa muncitoare, credea Gramsci, este pe cale de 
a-şi crea o cultură proprie, total diferită de cea a 
burgheziei, o cultură care urmează să distrugă 
miturile şi prejudecățile burgheze, generând pentru 
prima data nişte valori spirituale cu adevărat 
universale. Din argumentele lui Gramsci nu rezultă 
limpede în ce măsură se aştepta el ca revoluţia 
proletară să rupă continuitatea culturală. El nu 
folosea limbajul radicalilor ruşi şi al proletcultului, 
dar insista cà noua cultură trebuia să fie „total 
diferită” de cea veche. Acest mod de a vorbi lasă loc 
oricărei concluzii despre măsura şi modul în care 
vechea cultură urma a fi distrusă. 

Însă - şi acesta era un punct important în 
argumentarea lui Gramsci - muncitorii nu puteau 
învinge dacă înainte de cucerirea puterii politice nu 
dobàndeau  „hegemonie” culturală. Conceptul de 
„hegemonie” este important în scrierile sale, dar el îl 
foloseşte în mai multe acceptiuni. Ocazional, pare să- 
l identifice cu puterea politică exercitată prin 
constrângere, dar, de regulă, face distincţie între 
aceste două concepte, dând hegemoniei înţelesul de 
control al vieţii intelectuale de câtre societate prin 
mijloace pur culturale. Fiecare clasă caută să obţină 
o poziţie dominantă nu doar în instituţiile publice, ci 
şi în privinţa opiniilor, valorilor şi standardelor 
recunoscute de majoritatea societăţii. Odinioară, 
clasele privilegiate deţineau o poziţie hegemonică 
atât în sfera politică, cât şi în cea intelectuală; ele le 
subjugau în acest fel pe celelalte, iar supremaţia 
culturală era o preconditie a dominaţiei politice. 
Principalul obiectiv al muncitorilor în epoca modernă 
era de a se elibera spiritual de cultura burgheziei şi a 
bisericii şi de a-şi crea valori culturale proprii în aşa 
fel încât să atragă de partea lor păturile oprimate şi 
intelectuale. Hegemonia culturală era o condiţie 
fundamentală şi prealabilă a cuceririi puterii politice. 
Clasa muncitoare nu putea învinge decât 
transmițând mai întâi viziunea sa despre lume şi 


sistemul sau de valori celorlalte clase care puteau sa- 
i fie aliaţi politici; în felul acesta» ea urma să devină 
liderul intelectual al societăţii, aşa cum fusese 
burghezia anterior dobândirii controlului politic. 
Nicio clasă asuprită din istorie nu reuşise încă să 
facă asta. Situaţia tipică era cea de decalaj între 
cultura maselor şi intelectuali; un exemplu deosebit 
de pregnant, cu ample consecinţe, a fost divergenta 
dintre umanismul renascentist şi Reformă. Aceasta 
din urmă a fost o mişcare de masă, pe când cel dintâi 
a fost o critică pur intelectuală. În ultimă analiză, 
credea Gramsci, umanismul şi Renaşterea au fost 
reacționare. Liberalismul intelectual modern era 
analog criticii umaniste, iar marxismul, Reformei. 
Croce era echivalentul modern al lui Erasmus, cu 
sovaielile si indecizia lui şi cu permanenta lui 
gravitate spre establishmentul politic. Critica sa la 
adresa modernismului catolic, deşi aparent bazată pe 
aceleaşi motive ca opoziţia sa faţă de catolicism în 
general, îi ajuta „în mod obiectiv” pe iezuiţi în 
combaterea modernismului. (lezuiţii îşi desfăşurau 
campania cu mult mai multă iscusinţă decât 
„integraliştii” favorizați de Pius al X-lea, care dădeau 
„modernismului” o interpretare atât de largă, încât îi 
înstrăinau pe mulţi intelectuali de biserică şi creau 
adevăratilor modernişti un spaţiu de manevră mai 
mare.) Reformismul conservator si liberal al lui 
Croce era bazat pe doctrina hegeliană că orice 
sinteză păstrează deopotrivă elemente din teză si din 
antiteză; el avea pretenţia de a judeca conflictul de 
pe poziţia unui arbitru în măsură să anticipeze 
viitoarea sinteză şi contribuţia pe care o aducea la ea 
fiecare dintre adversarii de acum. De fapt, lucrurile 
acestea nu puteau fi cunoscute, iar ţinta oricărui 
conflict era distrugerea adversarului, şi nu salvarea 
lui în vederea unei viitoare sinteze. În practică, 
filosofia lui Croce consta din necontenite încercări de 
a modera şi ? calma conflictul, care nu făceau decât 
să confirme hegemonia burgheziei. Critica sa la 
adresa catolicismului a avut un efect cât se poate de 
important, dar cu caracter reactionar; îndepărtându-i 
pe intelectualii din Italia meridională de biserică, ea 
li înstrăina de masele ţărăneşti, îi apropia de cultura 
naţională burgheză şi apoi de cea cosmopolită, 


transformându-i, în cele din urmă, în vasali spirituali 
ai burgheziei. în calitate de lider spiritual al 
liberalismului italian, Croce a contribuit mult Ia 
adâncirea decalajului dintre clasele culte şi popor si 
la împiedicarea dezvoltării unei noi culturi proletare. 
Anticatolicismul şi antimarxismul (sau, mai degrabă, 
revizionismul său pronunţat) mergeau mânăm mână; 
primul îi îndepărta pe intelectuali de țărănime, 
celălalt de clasa muncitoare. 

Gramsci visa la un marxism care să fie un fel de 
sinteză între umanism şi Reformă, evitând simplismul 
natural al unei viziuni populare asupra lumii, dar 
rămânând atrăgător pentru mase odată cu 
dobândirea capacității de a rezolva probleme 
culturale complexe. Acest marxism urma să fie... 


o cultură care, cum spusese Carducci, i-ar sintetiza pe 
Robespierre şi Kant, politica şi filosofia, intr-o unitate dialectică 
înăuntrul unui grup social nu exclusiv francez sau german, ci 
european si mondial. / Opere, voi. 

2) f 


Croce avea dreptate spunând că nu trebuie să-i iei 
poporului religia fără a-i da ceva de natură să-i 
satisfacă aceleaşi nevoi, dar admitea, cu părere de 
rău, că filosofia idealistă nu putea îndeplini această 
cerinţă. Marxismul trebuia într-adevăr să ia locul 
concepţiilor despre lume anterioare, dar nu o putea 
face decât satisfăcând aceleaşi nevoi spirituale ca 
ele; cu alte cuvinte, trebuia ca poporul să poată 
recunoaşte în el expresia propriei sale experienţe. 

Se pune întrebarea dacă ideea gramsciană a 
culturii proletare diferea de cea a lui Lenin, potrivit 
căruia cultura era subordonată obiectivelor politice. 
Pe de o parte, Gramsci privea hegemonia culturală, 
dobândită prin mijloace pur ideologice, drept o 
condiţie prealabilă a câştigării puterii politice, în 
timp ce pentru Lenin cucerirea puterii era o 
chestiune pur tehnică; puterea putea fi şi trebuia 
acaparată oricând o permiteau împrejurările. La 
Gramsci, însă, în Note despre Machiavelic citim 
următoarele: 


Dacă e adevărat că orice tip de stat trebuie să treacă printr-o 
faza de primitivism economic-corporativ, putem deduce că 


conţinutul hegemoniei politice a grupului social care a întemeiat 
noul tip de stat trebuie sa fie de ordin precumpănitor economic: 
e vorba să se reorganizeze structura şi raporturile reale dintre 
oameni şi lumea economică a producţiei. Elementele de 
suprastructură nu pot fi decât slabe şi ele vor avea un caracter 
de prevedere şi de luptă, dar cu elemente „de plan” încă slabe; 
planul cultural va fi mai ales negativ, de critică a trecutului, 
încercând să-i facă pe oameni să-l uite şi urmărind să-l distrugă; 
liniile 

construcţiei vor fi încă abia conturate, nişte schiţe aproximative 
care pot şi trebuie să fie revizuite în orice clipă spre a se 
conforma noii structuri în curs de formare. (Opere, voi. 5) 


Ar fi greu de dat acestor cuvinte vreun alt înţeles 
decât cel evident, că, în ceea ce priveşte cultura, 
statul proletar se va concentra asupra distrugerii 
moştenirii trecutului, lăsând pe seama unui viitor 
incert problema unor noi valori. În această chestiune 
vitală, precum şi în mai multe altele, notele lui 
Gramsci sunt insuficient de sistematice şi de 
coerente. 


6. Mișcarea de masă şi organizarea. Societatea 
viitorului 


Nu încape îndoială că Gramsci, spre deosebire de 
Lenin, s-a aplecat cu multă atenţie asupra diferenţei 
dintre, pe de o parte, proletariat, ca subiect real al 
luptei politice si al viitoarei construcţii a 
socialismului, iar pe de alta, organizaţia politică ce 
urma să conducă aceste procese. El nu a ocolit 
niciodată aceste chestiuni, asa cum a făcut Lenin, 
multumindu-se să spună cà masele erau conduse de 
partid, iar partidul de liderii sâi, cà aşa trebuiau să 
stea lucrurile si că în această chestiune nu era nimic, 
problematic. Gramsci voia ca mişcarea politică a 
clasei muncitoare să fie o mişcare a adevaratilor 
muncitori, nu a unor politicieni profesionişti care 
doar se folosesc de sprijinul clasei muncitoare. În 
această privinţă, multe dintre argumentele sale 
coincid cu criticile Rosei Luxemburg. Ideile lui 
Gramsci despre rolul partidului şi critica făcută de el 
birocraţiei de partid au apărut mai întâi în 
jurnalistica sa din L'Ordine Nuovo si au vizat în 


principal tipul de conducere birocratic şi ,neorganic" 
practicat de social-democratii germani şi italieni. 
Partidul, scria el... 


. Se identifică cu conştiinţa istorică a maselor populare si 
conduce mişcarea lor spontană, irezistibilă; această conducere 
este de natură imaterială, ea acţionează prin milioane de 
legături spirituale, este o iradiere de autoritate |prestigio| care 
poate deveni conducere efectivà doar in anumite momente 
supreme... Partidul este ierarhia superioară a acestei mişcări de 
masă irezistibile; el exercită cea mai eficace dictatură, cea 
născută din prestigiu, din acceptarea conştientă şi spontană a 
unei autorităţi recunoscute ca fiind indispensabilă pentru 
succesul activităţii desfăşurate. Ar fi funest dacă, printr-o 
concepţie sectară despre funcţia partidului în revoluţie, am 
încerca să o transformăm într-o ierarhie materială, să fixăm 
aparatul conducător al maselor în mişcare în nişte forme 
mecanice de putere imediată, să comprimâm procesul 
revoluţionar în tipare de partid. Dacă se întâmplă acest lucru, 
atunci s-ar putea să 


reuşim în a abate o parte din omenire din drumul ei şi în a 
„domina” istoria, dar adevăratul proces revoluţionar va scăpa 
de sub controlul şi influenţa partidului, care va deveni, fără să 
vrea, un organ al conservatorismului. (Articolul din 27 
decembrie 1919, citat în 2000 Pagine di Gramsci, Ferrata & 
Gallo, 1964, voi. 1.) 


Partidul comunist este instrumentul şi forma istorică a 
procesului de eliberare interioară prin care muncitorul se 
transformă din executor în iniţiator, devenind, în loc de masă, 
călăuză şi conducător, iar în loc de braţ, un creier şi o voinţă. 
(Ibidem) 


Numeroasele referiri ale lui Gramsci la „unitatea 
dialectică” în care mişcarea spontană de jos se 
combină cu activitatea planificată, organizată a 
partidului nu sunt îndeajuns de specifice spre a 
forma o teorie închegată. Lucrul principal pe care 
tinea să-l sublinieze este, însă, evident, acela că 
organizarea politică trebuie să se subordoneze 
aspirațiilor reale ale clasei muncitoare şi să nu 
pretindă că exprimă aceste aspirații în virtutea unei 
competente ,stiintifice" atotcuprinzatoare, indiferent 
de ceea ce cred efectiv ,masele" empirice. Un partid 
pentru care ,masele" sunt doar obiectul unor 
manevre tactice, si nu o sursă de inspiraţie, este 
condamnat să degenereze într-o clică de profesionişti 


şi sa devină o forţă reacționară. Această viziune se 
reflectă în două aspecte importante ale gândirii lui 
Gramsci: ideea sa despre revoluţie şi rolul pe care-l 
atribuie consiliilor muncitoreşti. 

După cum am văzut, Gramsci nu priveşte revoluţia 
ca pe o simplă chestiune tehnică de preluare a 
puterii, o acţiune pe care aparatul politic poate şi 
trebuie s-o execute oricând se ivesc împrejurări 
favorabile. Revoluţia proletară nu este pentru el doar 
o chestiune de oportunitate politică, ci şi una de 
condiţii culturale şi tehnice, emanciparea spirituală a 
maselor muncitoare şi atingerea unui asemenea nivel 
de dezvoltare social, încât o transformare socialistă 
să fie eficace. După cum scria el în L'Ordine Nuovo, o 
revoluţie nu este proletară şi comunistă pentru 
simplul fapt că transferă puterea unor oameni care 
îşi spun comunişti sau pentru că aboleste instituţiile 
vechiului regim. Ea este proletară şi comunistă dacă 
eliberează forţele productive existente, întăreşte 
iniţiativa proletariatului şi instaurează o societate a 
cărei dezvoltare este însoţită de dispariţia împărţirii 
în clase şi, treptat, a instituţiilor statale. Ea trebuie 
neapărat să găsească pe scenă forţe capabile de a 
transforma aparatul de producţie dintr-un instrument 
de asuprire în unul de eliberare. în acest context, 
partidul comunist trebuie neapărat să fie un partid al 
maselor care caută în mod spontan să-şi sfărâme 
lanţurile, şi nu un partid de tip iacobin care foloseşte 
masele în propriile-i scopuri. 

Atitudinea lui Gramsci în această chestiune era 
negresit cea a unui comunist, nu a unui social- 
democrat reformist. Atunci când vorbea despre 
„maturitate economică”, el nu voia să spună, precum 
membrii ortodocşi ai Internaționalei a IIa, că 
socialiştii trebuiau să aştepte până când starea 
forţelor productive va evolua într-o asemenea 
măsură încât clasa muncitoare să poată accede la 
putere pe cale parlamentară. El era, fireşte, convins, 
ca toti marxiştii, că socialismul este rezultatul 
conflictului dintre nivelul tehnologiei şi relaţiile de 
producţie existente care barează drumul continuării 
progresului tehnic, astfel încât revoluţia socialistă 
putea fi eficace numai în condiţiile unui grad înalt de 


dezvoltare a capitalismului, dar nu a încercat să 
definească mai îndeaproape aceasta situaţie şi 
probabil considera că acest lucru nici nu putea fi 
făcut in abstracto. Nu a crezut însă în posibilitatea 
câştigării puterii cu mijloace parlamentare. 
Considera că revoluţia politică trebuia să fie o 
mişcare a maselor, conştiente de dorinţa lor de 
eliberare şi suficient de mature intelectual pentru a 
prelua întregul dispozitiv de producţie, şi nu prin 
intermediul unui aparat politic, ci prin propriile lor 
mâini. 

Din acelaşi motiv, ideea consiliilor muncitoreşti a 
jucat un rol mare în gândirea sa şi în perioada 
activităţii publicistice de la L'Ordine Nuovo. Acestea 
nu puteau fi înlocuite, argumenta el, de către partid 
sau sindicate, ci erau adevărata formă de organizare 
a unei societati comuniste de producători şi 
constituiau principalul organ de eliberare a 
proletariatului. Ele însă nu faceau inutil partidul; 
acesta urma să-şi aibă în continuare locul său ca 
agent de organizare şi educaţie comunistă. Consiliile 
însele, pe lângă gestionarea producţiei, erau 
adevăratele organe ale dictaturii proletariatului. Ivite 
în cadrul societăţii capitaliste, ele erau un model al 
viitorului stat proletar şi, ca atare, deschideau o nouă 
eră în istoria omenirii. Partidul nu trebuia să fie o 
suprastructură a lor „dată de-a gata” şi cu funcţia de 
a le superviza; sarcina lui era să ajute la eliberarea 
proletariatului şi sa apropie ziua revoluţiei. 

Pe scurt, Gramsci credea literalmente în 
„guvernarea prin consilii” ca distinctă de guvernarea 
de către partid. El împărtăşea astfel concepţia 
formulată de Lenin în Statul si revoluția, dar 
repudiată de el imediat după preluarea puterii, şi pe 
care opozitionistii din partidul bolşevic au încercat în 
zadar să o reafirme câţiva ani mai târziu. 

Asemenea comuniştilor, Gramsci era convins că 
sistemul parlamentar de guvernământ şi-a trăit traiul 
şi nu putea furniza un model pentru statul viitorului. 
Totuşi, el sublinia în Note despre Machiavelli că 
aceasta nu însemna că se pronunţă în favoarea unui 
guvernământ birocratic. Rămânea o întrebare 
deschisă dacă putea fi conceput un sistem 


reprezentativ care să nu fie nici parlamentar, nici 
birocratic. 

în timp ce critica făcută de Gramsci centralismului 
birocratic în anii 1919—1920 era îndreptată în 
principal împotriva partidelor din Internaționala a Il- 
a, scrierile sale din închisoare pe această temă par a 
viza clar comunismul în forma lui leninistă. 


Prevalenta centralismului birocratic în stat arată că grupul 
conducător şi-a atins propriile limite, devenind o coterie 
restrânsă care tinde a-şi perpetua meschinele ei privilegii, 
controlând şi chiar sufocând naşterea forţelor de opoziţie, chiar 
dacă aceste forţe sunt omogene cu interesele dominante 
fundamentale... Manifestările nesănătoase ale centralismului 
birocratic sau produs din lipsa de iniţiativă şi răspundere a 
straturilor de jos, adică din cauza primitivismului politic al 
forţelor periferice, chiar şi atunci când ele sunt omogene cu 
grupul teritorial hegemon. (Opere, voi. 5) 


în remarcile pe care le face despre „principele 
modern” - căci pandantul modem al Principelui nu 
este altul decât partidul politic, organizarea unei 
voințe colective el critică în mod repetat partidele 
totalitare care degenerează într-o castă privilegiată 
pentru care mişcările de masă şi iniţiativa de masă 
nu sunt o sursă de putere, ci o ameninţare. Este greu 
de ştiut în ce măsură era conştient Gramsci de 
mersul evenimentelor în Rusia, care ducea la 
controlul absolut exercitat de birocraţia de partid şi 
la nimicirea tuturor elementelor democratice, fie ele 
politice sau industriale. Critica sa este însă atât de 
generală şi de fundamentală, încât e greu să te 
îndoieşti că avea în vedere nu doar fascismul, ci si 
comunismul sovietic. Notând că partidul conducător 
exercită şi puterea politieneasca, el observă: 


Funcţia politieneascá a unui partid poate fi, deci, progresistă 
sau retrogradă. Este progresistă atunci când tinde să menţină în 
orbita legalităţii forţele reacționare deposedate şi să ridice la 
nivelul noii legalitáti masele înapoiate. Este retrogradă când 
tinde să comprime forţele vii ale istoriei şi să menţină o 
legalitate depăşită, antiistorică, devenită o simplă carapace... 
Când partidul e progresist, el funcţionează „democratic” (în 
sensul unui centralism democratic); când este retrograd, el 
funcţionează „birocratic” (în sensul unui centralism birocratic). 
În acest din urmă caz, partidul e doar un executant, nu un 
decident; din punct de vedere tehnic, el este atunci un organ de 


poliţie şi numele de „partid politic” e o pură metaforă cu 
caracter mitologic. (Ibidem) 


Referirea la „forţele reacționare deposedate” arată 
clar că el vorbeşte nu despre fascişti, ci despre 
partidul comunist aflat la putere şi este greu de 
imaginat că, vorbind despre degenerarea acelui 
partid, se gândea doar la o posibilitate abstractă, şi 
nu la procesul care avea efectiv loc şi despre care 
era mai mult sau mai puţin bine informat. în acelaşi 
timp el mai credea, cu siguranţă, în posibilitatea 
realizării comunismului în forma descrisă (după cum 
credea el) de Marx, ca un sistem în care masa 
producătorilor exercită controlul direct asupra 
producţiei şi a vieţii politice şi care ar onora încă 
principiul lui Marx că şi educatorul trebuie educat. 

Asemenea lui Sorel, pe care îl critica, dar de la 
care învățase multe, Gramsci credea că societatea 
socialistă înseamnă extinderea la întreaga viaţă 
socială a principiilor care ar guverna o întreprindere 
productivă organizată democratic; ea trebuia să fie o 
comunitate de producători în care conducerea 
politică şi autoritatea economică s-ar sprijini şi 
conditiona reciproc. Asemenea lui Marx, credea că 
socialismul urma, cu timpul, să şteargă deosebirea 
dintre societatea civilă şi stat sau, mai degrabă, să 
ducă la absorbirea acestuia din urmă de câtre cea 
dintâi, funcţiile politienesti ale statului dispărând 
treptat în virtutea faptului că vor înceta de a mai fi 
necesare. în acest punct el nu diferea de marxiştii de 
indiferent ce nuanţă. A făcut speculaţii despre şcolile 
viitorului, care, pe de o parte, nu vor mai fi bazate pe 
sistemul „iezuit”, „mecanic” de învăţare pe dinafară, 
dar, pe de alta, nu vor pretinde nici că orice studiu 
este o joacă de copii. Ele îi vor încuraja pe elevi să 
manifeste iniţiativă şi independenţă şi vor oferi în 
acelaşi timp o educaţie completă, cu accent pe 
cunoaşterea de dragul cunoaşterii, si nu pe 
canalizarea prematură a elevilor în specializări 
vocationale. 


7. Rezumat 


Privind comparativ doctrina comunistă a lui Gramsci 
şi pe cea a lui Lenin, descoperim anumite diferenţe 
fundamentale interconectate logic. 

în primul rând, spre deosebire de Lenin sau de 
materialiştii şi evolutionistii din Internaționala a Il-a, 
Gramsci respinge materialismul de factură 
engelsiană, care interpretează istoria umană ca pe o 
continuare modificată a istoriei naturale, după cum 
respinge şi ideea despre cunoaştere ca o copie sau 
„reflectare” a unei realităţi independente de om şi 
despre praxis ca metodă de testare a adevarului 
ipotezelor. Poziția lui Gramsci ar putea fi 
caracterizată drept subiectivism generic şi relativism 
istoric. Toată realitatea despre care putem vorbi cu 
sens, inclusiv realitatea observată de ştiinţă, este o 
componentă a istoriei umane. Aşadar, istoria umană 
este frontiera de nedepăşit a cunoaşterii umane. Nu 
numai că nu există nişte legi universale în raport cu 
care istoria ar fi un caz special, ci natura însăşi este 
parte a istoriei umane, pentru că o cunoaştem doar 
în relaţie cu aceasta. Practica umană este cea care 
determină semnificația tuturor componentelor 
cunoaşterii şi (contrar viziunii lui Lukács) nu există o 
deosebire fundamentala între cunoaşterea ştiinţifică 
şi cea umanistă, toată cunoaşterea fiind, de fapt, 
umanistă. 

în al doilea rând, de aici urmează ca toată 
cunoaşterea este o expresie a conştiinţei istorice 
reale a grupurilor sociale, neputându-se trasa o 
distincţie între conştiinţa socială, pe de o parte, şi 
cunoaşterea ,stiintifica" şi „obiectivă” a oamenilor de 
ştiinţă, pe de alta, deşi se poate distinge între forme 
de conştiinţă primitive şi altele mai evoluate. Drept 
urmare - şi aceasta este o diferenţă capitală -, 
Gramsci respinge ideea unui „socialism ştiinţific”, 
adică doctrina (acceptată deopotrivă de Kautsky şi 
Lenin, iar într-o formă modificată, şi de Lukács) că 
teoria socialistă nu poate fi elaborată decât de 
intelectuali din afara mişcării muncitoreşti, fiind apoi 
introdusă în această mişcare drept conştiinţa ei de 
clasă „corectă” si „autentică”. Ce-i drept, teoria 
socialistă nu ia fiinţa fără ajutorul unor intelectuali, 
care sunt un element necesar al socialismului, dar ea 


nu va fi decât o îndeletnicire doctrinară dacă nu 
exprimă experienţa reală a clasei muncitoare. 

în al treilea rând, Gramsci adoptă, în consecinţă, şi 
o concepţie diferită despre partid. Spre a nu 
degenera într-un corp de politicieni profesionişti 
angrenati în dispute pentru funcţii, acesta nu trebuie 
să se considere depozitarul unei „concepţii ştiinţifice 
despre lume” elaborate în afara conştiinţei empirice 
a proletariatului. Nu trebuie să fie un partid de 
manipulatori, care fac uz de mijloace tactice şi 
demagogice pentru a obţine avantaje vremelnice şi, 
finalmente, profită de situaţie pentru a exercita o 
putere dictatoriala. Fireşte, partidul poate face 
aceste lucruri, dar, dacă le face, se va transforma 
într-o clică privilegiată şi reacționară. Pentru a fi in 
stare să înfăptuiască sarcinile pe care le presupune 
cucerirea puterii de câtre proletariat, el trebuie să se 
identifice cu aspiraţiile reale ale acestuia şi să le 
organizeze sau să le „exprime” în ideologia sa. 

De unde, în al patrulea rând, interpretarea 
gramsciană a revoluţiei. Aceasta nu este, în viziunea 
sa, un simplu act de preluare a puterii, un coup 
d'etat menit să-i aducă pe comunişti în situaţia de a 
putea impune societății voinţa Ion Revoluția 
comunistă este un proces de masă în care 
proletariatul, sprijinit de „încrederea democratică” a 
tuturor claselor care muncesc, preia conducerea 
economică şi politică în nume propriu, şi nu printr-o 
entitate politică separată. Consiliile muncitoreşti 
sunt instrumentul potrivit al acestui proces, al cărui 
obiectiv este de a transforma societatea astfel încât 
să facă de prisos toate formele de guvernare politică, 
să împiedice reapariţia diviziunilor de clasă şi să 
înfăptuiască dispariția treptată a statului şi 
unificarea societăţii. O revoluţie în acest sens nu 
poate avea loc decât dacă este precedată de o 
substanţială emancipare a clasei muncitoare, care s- 
o transforme din obiect al procesului politic în 
subiectul şi iniţiatorul acestuia. 

În privinţa tuturor acestor puncte, care se leagă 
între ele, ideea de comunism a lui Gramsci se află în 
conflict cu cea a lui Lenin, exceptând ideea 
guvernării de câtre consiliile muncitoreşti, pe care 


Lenin a preluat-o pentru scurt timp, dar pe care a 
abandonat-o aproape imediat, şi care se afla în 
dezacord cu doctrina sa politică de bază, cea a 
dictaturii exercitate de partid în calitate de depozitar 
al „socialismului ştiinţific”. Ideea de „socialism 
ştiinţific” şi concepţia manipulativă despre rolul 
partidului le era comuna lui Lenin şi social- 
democratilor, cu deosebirea importantă că aceştia 
din urmă credeau în democraţia reprezentativă, pe 
când una dintre principalele teze teoretice ale lui 
Lenin era cea a guvernării cu ajutorul forţei brute. în 
plus, social-democratii, în numele determinismului 
istoric, susțineau că revoluţia nu putea avea loc 
înainte ca forţele de producţie să fi atins nivelul 
potrivit de dezvoltare, în timp ce Lenin era hotărât să 
acapareze puterea de îndată ce împrejurările politice 
o permiteau. Gramsci nu credea în determinismul 
istoric sau în nişte „legi ale istoriei” care s-ar folosi 
de voinţa umană ca de un instrument, dar respingea 
şi ideea blanquista sau iacobină despre lovitura 
politică văzută ca o operaţiune pur tehnică. El 
considera că voinţa umană nu era guvernată de vreo 
necesitate istorică, dar fireşte că nu şi-o închipuia 
nici total liberă. Revoluţia socialistă era pentru el o 
chestiune de voinţă, dar de voinţă a maselor care 
aspiră să organizeze ele însele producţia şi nu sunt 
dispuse să-şi transfere drepturile unor 
autodesemnati paznici ,stiintifici". 

Gramsci era comunist, si nu social-democrat, 
întrucât excludea posibilitatea cuceririi puterii prin 
mijloace parlamentare şi repudia parlamentarismul 
în condiţiile societăţii socialiste (desi, la fel ca Lenin, 
accepta participarea la lupta parlamentară in 
anumite situații). El preconiza, de asemenea, 
exproprierea radicală a burgheziei, colectivizarea 
tuturor mijloacelor de producţie si finalmente 
abolirea statului, anticipând o societate caracterizată 
printr-o perfectă unitate. Totuşi, ideea sa de 
comunism diferea de cea a lui Lenin atât din punct 
de vedere filosofic, cât şi politic, deşi, probabil, el 
însuşi nu conştientiza pe deplin acest lucru. Se poate 
spune că Gramsci oferea nucleul ideologic al unei 
forme alternative de comunism, care însă nu a 


existat niciodată ca mişcare politică şi, cu atât mai 
puţin, ca regim real. 

Este aşadar lesne de înţeles de ce exponentii 
tendinţelor 


moderne „umaniste” sau „democratice” din mişcarea 
comunista, precum şi anumite forme de revizionism, 
invocă în sprijinul lor scrierile lui Gramsci. Principala 
temă a criticii interne din mişcarea comunistă este 
cea a birocraţiilor socialiste, care-şi revendică 
dreptul de a guverna prin forţă, pe temeiul că ele 
întruchipează „adevăratele” dorinţe şi aspirații ale 
clasei muncitoare, nu pentru că ar fi fost alese în 
mod democratic de muncitori, ci pentru că sunt, 
pasamite,  deţinătoarele unei teorii ştiinţifice 
infailibile. Critica „socialismului ştiinţific”, în acel 
sens al acestui termen care implică autoproslăvirea 
birocratiillor guvernante, are strânse afinități cu 
ideile lui Gramsci si explică popularitatea de care se 
bucură scrierile lui in cercurile revizioniste. Dacă 
această variantă de comunism este la fel de 
practicabilă ca aceea a lui Lenin (care s-a dovedit 
practicabilă dincolo de orice îndoială), este o altă 
întrebare, de care ne vom ocupa mai încolo. 


VII 


GYORGY LUKACS: 
RAŢIUNEA ÎN SLUJBA DOGMEI 


Personalitatea lui Lukâcs şi rolul său în istoria 
marxismului constituie si neîndoielnic că vor 
constitui încă multă vreme obiect de vii controverse. 
Exegetii sunt însă de acord în a-l considera cel mai 
proeminent filosof marxist din perioada ortodoxiei 
staliniste. Am putea merge chiar mai departe, 
afirmând că, de fapt, a fost singurul: doar el a 
exprimat tezele fundamentale ale leninismului în 
limbajul tradiţiei filosofice germane şi, spre 
deosebire de marxiştii mai mult sau mai puţin 
rudimentari contemporani cu el, a scris într-o 
manieră care Ic-a permis cel puţin unora dintre 
intelectualii occidentali să se aplece în chip 
profesionist asupra ideilor sale. Există însă dispute în 
jurul întrebării dacă a fost cu adevărat un filosof al 
stalinismului sau, mai degrabă, după cum cred unii şi 
după cum el însuşi, la o vârstă mai înaintată, a 
sugerat adesea, un fel de cal troian, un discipol la 
prima vedere ortodox care, sub o pojghità stalinistă, 
a configurat o formă de marxism „genuină”, 
nestalinistă. 

întrebarea e, într-adevăr, extrem de complicată. 
Lukács a aderat la partidul comunist într-un mod 
neaşteptat, într-o etapă relativ înaintată a vieţii sale 
intelectuale; avea în acel moment treizeci şi trei de 
ani şi publicase un număr de lucrări fără legătură cu 
marxismul, deşi mai târziu criticii, cum se întâmplă 
de obicei, sau străduit să învedereze că gândirea sa a 
urmat de la un cap la altul un traseu consecvent. În 
restul vieţii sale (a trait optzeci şi şase de ani), 
traversând numeroase răsturnări politice şi 


schimbări ideologice, a rămas fidel cauzei comuniste. 
Deseori, a fost atacat şi condamnat de câtre 
staliniştii ortodocşi şi supus disciplinei de partid, 
retractându-şi unele opinii anterioare doar pentru a 
se dezice de aceste retractari sau a le modifica 
atunci cánd vremurile deveneau mai usoare. Asa se 
face cà lucrările sale sunt pline de palinodii, 
retractări, tàgaduiri ale acestor retractări şi 
reinterpretări ale unor scrieri anterioare, mai cu 
seamă în prefețe si postfete la reeditări din anii '60 
ale scrierilor sale. 

De la începutul carierei sale marxiste, până la 
sfârşitul vieţii, Lukács şi-a proclamat fidelitatea faţă 
de Lenin şi de leninism, iar întrebarea în ce măsură a 
fost un „filosof stalinist” depinde în parte de 
întrebarea mai generală privind relaţia dintre 
leninism şi stalinism. Citatele din Stalin şi epitetele 
măgulitoare la adresa acestuia, care se întâlnesc în 
scrierile lui Lukács (desi cu o frecvenţă mult mai 
mică decât în producţiile ideologice medii ale epocii), 
nu constituie un argument decisiv, dat fiind că, timp 
de mulţi ani, practic orice lucrare publicată în 
Uniunea Sovietică sau în ţările aservite ei era 
intesatà de trimiteri la Stalin si la geniul său 
intelectual. Constatarea este valabilă chiar şi în cazul 
manualelor de fizică, al cărţilor de bucate etc., deşi 
nu dispăruse posibilitatea de a distinge între omagiul 
ritual şi scrierile autentic staliniste, de vreme ce, 
bunăoară, nu a existat în fapt o „fizică stalinistă”. Pe 
de altă parte, nu putem accepta fara rezerve nici 
declaraţiile de mai târziu ale lui Lukács, cum că a 
avut tot timpul o atitudine critica fată de stalinism, 
dar că, din raţiuni tactice, a trebuit să se conformeze 
liniei partidului; pentru că cineva care se dezice în 
cadru privat, iar în public se alătură corului de 
laudátori, nu este un disident, ci un panegirist pur şi 
simplu. Prin urmare, chestiunea nu poate fi làmurità 
decât examinând conţinutul scrierilor lui Lukács şi 
semnificaţia politică a comentariilor şi acţiunilor sale 
din diferite perioade. 

Lucrările voluminoase ale lui Lukács tratează în 
cea mai mare parte probleme de estetică şi de critică 
literară; ar fi însă greşit să se spună că a fost în 


primul rând un critic literar, iar filosof, într-o măsură 
mai mică. În conformitate cu concepţia sa despre 
marxism, el s-a străduit întotdeauna să raporteze 
Chiar şi problemele cele mai de detaliu la 
„totalitatea” marilor procese sociale şi la istoria şi 
viitorul omenirii. O astfel de atitudine, credea el, 
este esenţială pentru marxism, aşa cum a fost şi 
pentru hegelianism, şi, în consecinţă, el a abordat 
toate problemele prin grila unui filosof. 

Opera lui Lukács a fost îndeobşte privită în 
contextul marxismului internaţional sau al filosofici 
germane; majoritatea cărţilor sale au fost scrise în 
limba germană şi au avut ca preocupare istoria 
culturii germane. În anii din urmă au fost semnalate, 
de asemenea, ,fundalul" ungar al filosofici sale si 
rolul important pe care La jucat în evoluţia lui 
tradiţia culturală ungară. Filonul precumpănitor 
german din opera sa reiese totuşi în mod clar dacă 
ea este studiată ca un element al istoriei 
marxismului; şi el a fost, cu siguranţă, mult mai 
familiarizat cu limba, literatura şi fdosofia germană 
decât cu cele din orice altă ţară, exceptând Ungaria 
natală, unde şi-a petrecut deopotrivă începutul şi 
sfârşitul vieţii. 


1. Viaţa şi evoluția intelectuală. Scrierile timpurii 


Gyorgy Lukács (1885-1971), fiu al unui bancher, s-a 
născut în Budapesta, unde a urmat studii liceale şi 
universitare, absolvind în 1906. începând încă din 
perioada studiilor, a aparţinut unor grupuri socialiste 
sub egida social-democratului de stânga Ervin Szabó 
(1877-1918). Szabo nu a fost un marxist ortodox, ci 
un exponent al anarho-sindicalismului, iar prin 
intermediul său, Lukács a ajuns pentru un timp sub 
influenţa lui Sorel. Din fragedă tinereţe, Lukâcs a 
fost atras de viziunea modernistă, antipozitivistă, 
dominantă la cumpăna dintre secole, fiind preocupat 
de căutarea unei concepţii despre lume ,globale", 
atotcuprinzătoare,  neinhibată de pozitivism şi 
empirism, dar capabilă în acelaşi timp să se opună 
tradiţiei naţionaliste, conservatoare şi creştine. Pe 
scurt, era în căutarea unei noi metafizici, aidoma 


multora dintre contemporanii sài din diferite parti 
ale Europei. În acelaşi spirit a contribuit la 
înfiinţarea unui grup teatral devotat punerii în scenă 
a noilor dramaturgi- filosofi: Ibsen, Strindberg şi 
Gerhart Hauptmann. în ciuda dificultăţilor şi 
împotrivirilor de care s-a lovit, acest grup a activat 
timp de patru ani, între 1904 şi 1908. în 1906, iar 
apoi din nou în 1909-1910, Lukács şi-a continuat 
studiile la Berlin, unde a audiat, între altele, 
prelegerile lui Georg Simmel. Kantianismul domina 
pe atunci în universităţile germane şi tinerii filosofi 
intrau în chip firesc sub influenţa lui. Lukâcs a fost 
atras de versiuni ale kantianismului preocupate de 
filosofia istoriei şi de metodologia ştiinţelor sociale şi 
care căutau să depăşească punctul de vedere „critic” 
(în sensul kantian al termenului), adică nu acceptau 
că teoria cunoaşterii trebuia să preceadă logic toate 
întrebările metafizice, căci, dintr-o astfel de 
perspectivă, ele nu puteau fi formulate corect sau 
trebuiau să rămână insolubile. Lukács a revenit în 
Germania în 1913 pentru studii la Heidelberg, unde 
a audiat prelegerile lui Rickert, Windelband si ale 
altora şi a făcut cunoştinţă cu Max Weber, Stefan 
George, Emil Lask şi Ernst Bloch. 


începând din 1906, a scris articole în reviste 
literare din Ungaria; unele dintre ele au fost 
republicate în prima lui carte, apărută în Ungaria în 
1910, iar un an mai târziu, şi în Germania, intitulată 
Die Seele und die Formen (Sufletul şi formele). 
Asemenea altor lucrări timpurii ale sale, aceasta era 
un fel de eseu filosofic pe teme literare. Lucien 
Goldmann îi caracterizează orientarea drept un 
„Kantianism tragic", cu tendinţă fenomenologică; 
conceptul lukacsian de „formă“, crede el, corespunde 
celui fenomenologic de „structură scmnificantă”, 
abordarea fiind însă una „static structuralistă”, 
conform căreia  câutarea semnificației este 
independentă de orice fel de consideraţii privitoare 
la geneză sau la schimbarea istorică. Lukăcs, în fapt, 
argumentează că orice operă literară trebuie privită 
ca o încercare de a da o formă sufletului autorului 
sau sensului conferit de el vieţii. încercarea este 
firească şi inevitabilă, dar forma însăşi conotează o 


acceptare a imperfectiunii, o limitare a conţinutului 
pe care urmăreşte să-l exprime. Este ca si cum însuşi 
procesul creatiei artistice, incercarea de a subordona 
spiritul unor forme, ar revela neputinta noastră 
funciará de a realiza o veritabilà sintezà intre 
lăuntric si exterior, între subiectivitate şi expresie. 
Lukács se opune hotărât genului de cultură artistică 
în care se încearcă doar zugrăvirea contingentei 
vieţii, neacordându-se nicio atenţie „esenței“; el 
repudiază, aşadar, la fel de energic naturalismul şi 
impresionismul. în acelaşi timp, pare a considera că 
năzuinţa după sens şi esenţă scoate la iveală tragicul 
inerent vieţii, dependenţa individului de puteri 
invizibile si de neînțeles care răbufnesc în conflicte 
insolubile. Este cum nu se poate mai departe de 
„estetism” dacă, prin acest cuvânt, înţelegem crezul 
în absoluta autonomie a formei faţă de geneza 
operei; formele sunt o modalitate de a conferi unitate 
lumii, dar, acolo unde însăşi viaţa spirituală este 
saracita şi haotică, perfecțiunea formelor nu-i poate 
reconferi valoare. Potrivit lui Lukács, cultura 
artistică modernā fie  năzuieşte după forma 
,abstracta", adică imită perfecțiunea unor forme 
revolute în care nu poate să încapă un nou conţinut, 
fie încearcă să repudieze cu totul forma; în ambele 
cazuri, încercarea nu semnifică o criză a formei ca 
atare, ci doar anemia şi inautenticitatea ,vietii" care- 
şi caută expresie în artă. 

in Theorie des Romans (Teoria romanului), scrisă 
la Heidelberg in 1914-1915 si publicatà in 1916 in 
Zeitschrift für Asthetik und allgemeine 
Kunstwissenschaft (iar sub formă de carte, in 1920), 
Lukács părea să fi ajuns la o poziţie mai puţin 
pesimistă şi  fatalistă. in 31950, caracterizează 
retrospectiv această lucrare drept reacționară în 
toate privintele: idealistă, mistică etc. Totuşi, ea este 
privită astăzi ca una dintre cele mai importante 
realizări ale sale. L. Congdon, în studiul său, 
evidenţiază influenţa profundă pe care lecturile din 
Dostoievski şi Kierkegaard au avut-o asupra evoluţiei 
sale în răstimpul războiului din 1914-1918. Lukács 
considera pe atunci că romanul ca gen literar era o 
expresie a lumii în care relaţiile dintre indivizi sunt 


mediate de forme şi 

„instituţii sociale, adică, după cum 
avea să spună ceva mai târziu, „reificare”. însăşi 
existenţa romanului era simptomul unei maladii 
culturale, al incapacității indivizilor umani de a 
comunica direct. Măreţia lui Dostoievski provine din 
reuşita sa de a zugrăvi nişte relaţii umane care nu 
sunt determinate de situaţia socială sau de clasă, 
astfel că, în acest sens, oricât ar părea de paradoxal, 
creaţiile sale nici nu sunt, de fapt, nişte romane. În 
discuţia despre „utopia” lui Dostoievski era, cu 
siguranţă, detectabilă o anticipare a problemelor ce 
aveau să se impună atenţiei lui Lukâcs în lucrările lui 
ulterioare, de factură marxistă: probleme privind 
posibilitatea unei societăţi care, conform viziunii 
romantice a lui Marx, avea să mâture toate 
obstacolele sociale şi instituţionale şi 


să le creeze oamenilor posibilitatea de a se întâlni 
între ei ca indivizi, nu ca reprezentanţi ai unor forţe 
anonime. Totuşi, in Théorie des Romans nu există 
nicio menţiune despre marxism, facându-se simțită, 
în schimb, influenţa lui Dilthey şi a lui Hegel; autorul 
priveşte formele literare drept expresii ale unor 
totalitáti istorice schimbătoare care caută să-şi 
dobândească, fiecare, conştiinţa de sine în creaţia 
artistică. În conformitate cu filosofia 


istoriei a lui Hegel, arta este tărâmul de obiectivare 
a „spiritului epocii”, iar semnificaţia ei nu poate fi 
redusă la simpla formă; pe de altă parte, ea îşi are 
autonomia ei, nefiind doar o funcţie a filosofici sau a 
stiintei. De unde urmează că viziunea 
„intelectualistă” despre creaţia artistică este nu mai 
puţin eronată decât credinţa romantică în poziţia 
privilegiată a artei în crearea unei sinteze universale 
a gândirii şi activităţii umane. 

Scrierile lui Lukâcs din ultima parte a perioadei 
sale premarxiste arată că, atât în studiile de estetică, 
cât şi în alte domenii el era absorbit de probleme 
etice: contradictia dintre deciziile indivizilor şi 
rezultatele actelor lor, conflictul dintre nevoia de 
exprimare şi funcţia autolimitativă a expresiei, dintre 
nevoia de comunicare directă şi formele sociale care 


o fac cu 

neputinţă. În perioada războiului, pe lângă studiul 
neterminat despre Dostoievski, Lukács a mai scris un 
studiu (neterminat şi el) despre Kierkegaard, critic al 
lui Hegel. După cum arată Congdon, convertirea lui 
Lukács la comunism e posibil să fi fost si ea 
rezultatul perceperii situaţiei in termenii 
kierkegaardianului „sau-sau”: o stare de conflict în 
care nu există posibilitatea sintezei între două seturi 
de valori şi în care, de aceea, individul se vede silit 
să aleagă între ele. 

După întoarcerea sa la Budapesta, în 1915, Lukács 
s-a numărat printre liderii unei elite intelectuale, iar 
mai apoi ai unui centru de studii independent, unde 
tineri intelectuali aflaţi în căutarea de răspunsuri 
filosofice şi morale la problemele Europei sfâşiate de 
război încercau să dea expresie sentimentelor lor de 
deznădejde şi speranţă. Câţiva dintre companionii lui 
Lukács în această strădanie aveau să devină mai apoi 
renumiţi în diferite sfere culturale: Kari Mannheim, 
Zoltán Kodály, Arnold Hauser, Bela Bartok şi 
Michael Polanyi. Atmosfera generală era de stânga, 
dar nu de natură să încurajeze simpatii bolşevice. 
Aşa se face că prietenii lui Lukâcs au fost surprinşi 
de adeziunea sa la partidul comunist imediat după 
înfiinţarea acestuia, la sfârşitul anului 1918, cu atât 
mai mult cu cât el publicase cu câteva zile mai 
înainte un articol în care spunea că bolşevicii nu 
aveau niciun temei raţional să susţină că viitoarea 
societate neconflictualà putea lua naştere prin 
dictatură şi teroare. Pesemne însă că el credea - 
asemenea multora care au devenit comunişti ca 
urmare a războiului şi a falimentului Internaționalei 
a Il-a - cà bolşevismul era singura alternativă 
practică pentru cei ce refuzau să accepte, activ sau 
pasiv, sistemul răspunzător pentru ororile războiului 
şi pentru primejduirea civilizaţiei ca atare. 

În orice caz, începând din acel moment, Lukács a 
acceptat plenar comunismul ca pe o soluţie morală, 
intelectuală şi politică, în pofida diverselor sale 
aventuri filosofice, el s-a identificat total cu mişcarea 
comunistă pentru tot restul vieţii. Credea că 
marxismul constituia răspunsul final la problema 


istoriei, că sistemul comunist garanta reconcilierea 
finală a tuturor forţelor umane şi exerciţiul liber al 
tuturor posibilităţilor umane, că dezbinările şi 
conflictele dintre individ şi societate, dintre o 
persoană si alta, dintre existenţa contingentaà şi 
,esentá", dintre morală şi drept fuseseră „în 
principiu” rezolvate şi că individului nu-i rămânea 
decât să se unească în planul vieţii practice cu 
mişcarea istorică ce promitea că sinteza se va realiza 
negreşit. 

Pentru o vreme, a părut că speranţa unei revoluţii 
comuniste europene se va împlini curând. La câteva 
luni după prăbuşirea Monarhiei duale, în Ungaria a 
fost instaurată o republică sovietică în frunte cu Bela 
Kun (care, ulterior, avea să-şi piardă viaţa într-o 
închisoare din Rusia, ca victimă a terorii staliniste); 
ea a dăinuit de la sfârşitul lui martie până la sfârşitul 
lui iulie 1920. Lukács a intrat în guvern ca locţiitor al 
comisarului pentru învăţământ 
(Zsigmond Kunfi, un social-democrat şi teoretician 
apropiat de marxiştii austrieci). Scurta dictatură 
comunistă a fost urmată de o represiune de masă, 
dar majoritatea liderilor ei s-au refugiat peste 
hotare. După câteva săptămâni de clandestinitate în 
Budapesta, Lukács a ajuns la Viena, unde a fost 
arestat pentru scurt timp; a scăpat de extradare 
graţie, în parte, protestului unui grup de scriitori din 
care făceau parte Thomas şi Heinrich Mann. 

După aceea, a dus o viaţă de emigrant politic, 
desfăşurând activitate teoretică şi de propagandă şi 
fiind implicat în necontenitele certuri dintre membrii 
emigrației ungare. Aceste dispute n-au avut niciun 
efect practic asupra situaţiei din Ungaria, dar, aşa 
cum se întâmplă de obicei, au stârnit aprige pasiuni 
printre respectivii emigranţi cu planurile lor rivale 
privitoare la revoluţie. Lukâcs a aparţinut în acest 
timp aşa- numitei stângi comuniste; în anii 1920— 
1921 a editat revista Kommunismus, de tendinţă 
similară, care a fost într-un rând criticată de Lenin 
pentru poziţia ei antiparlamentară. 

În 1919—1922 Lukâcs a scris un număr de eseuri 
teoretice, publicate în 1923 sub formă de carte, 
intitulată Geschichte und  Klassenbewusstsein 


[Istorie si conştiinţă de clasa). Aceasta este 
considerată magnum opus-|x| sáu, deşi el însuşi a 
declarat în repetate rânduri despre ea că, în anumite 
privinţe, nu-i mai reprezenta vederile. În orice caz, 
dintre toate lucrările sale, aceasta este cea care a 
stârnit cele mai multe controverse şi a lăsat cele mai 
adânci urme în mişcarea de idei marxistă; în ea, 
Lukáàcs a relevat importanţa surselor hegeliene ale 
marxismului si a avansat, de asemenea, o 
interpretare originală a întregii filosofii a lui Marx, 
prezentând categoria de „totalitate” drept temelia 
dialecticii marxiste. A ţinut să arate că principalele 
dispute filosofice dintre marxistii din Internaționala a 
ILa au fost purtate de pe poziţii străine de ideile lui 
Marx şi că, în particular, linia ortodoxă continuase să 
ignore trăsătura esențială a materialismului 
dialectic, interacțiunea dintre obiectul şi subiectul 
istoriei în mişcarea lor spre unitate. Lucrarea sa era 
îndreptată în mare parte împotriva interpretărilor 
evoluționiste sau pozitiviste ale marxismului, 
dominante în Internaționala a ILa, şi era menită să 
ofere o bază filosofică teoriei revoluționare, leniniste 
despre socialism şi partid. În două puncte, însă, 
Lukács se despártea de leninism: critica ideea de 
dialectică a naturii a lui Engels ca fiind funciarmente 
potrivnică înseşi teoriei dialecticii şi făgăduia teoria 
„reflectării” proclamată de Lenin drept esenţa 
epistemologiei marxiste. 

Nu este, aşadar, de mirare că, într-o perioadă în 
care ideologia comunistă se osifica într-o formă 
dogmatică, lucrarea lui Lukâcs a fost atacată în cel 
mai oficial mod cu putinţă, şi anume, la o sesiune a 
Internaționalei a Ill-a. La Congresul al V-lea al 
acesteia, ţinut la Moscova în iulie 1924, Zinoviev, pe 
atunci preşedintele Comitetului Executiv, a înfierat 
cartea lui Lukács ca fiind un pernicios atac 
revizionist la adresa marxismului, punct de vedere la 
care a subscris şi Buharin. în acelaşi timp, Zinoviev l- 
a atacat şi pe Antonio Graziadéi, care publicase de 
curând o carte în care critica teoria valorii a lui 
Marx, precum şi pe Kari Korsch, Pe Lukács l-a 
condamnat în termeni generali, iară nicio acuză 
specifică, şi ne putem îndoi că a citit de fapt lucrarea 


acestuia. Curând însă au fost formulate atacuri mai 
elaborate de către filosofi ca A.M. Deborin, N. Luppol 
şi L. Rudas. Nu se ştie dacă Lukács şi-a făcut vreo 
autocritică în acel moment, însă a făcut-o în 1933; a 
repetat apoi în mai multe alte lucrări că privea 
Istorie şi conştiinţă de clasă ca pe o carte eronată şi 
reacționară, cel puţin în cele două puncte 
menţionate adineauri. Cartea a dispărut apoi fara 
urmă din analele comunismului, fiind redescoperită 
abia după moartea lui Stalin. Ea a exercitat însă o 
influenţă asupra unor marxisti germani necomunisti, 
iar în prezent este considerată unul dintre cele mai 
importante documente din istoria marxismului. 

Printre celelalte lucrări teoretice ale lui Lukács din 
anii imediat postbelici se numără articolul Tactica si 
etică, publicat în limba maghiară în 1919, şi eseurile 
despre Lassalle (1925) şi Moses Hess (1926) din 
Archiv fur Geschichte des Sozialismus und der 
Arbeiterbewegung; primul a fost prilejuit de o editie 
a scrisorilor lui Lassalle, iar cel de-al doilea, de 
republicarea scrierilor lui Hess si de aparitia unei 
biografii a acestuia, scrisă de Theodor Zlocisti. în 
1924, Lukács a publicat o carte despre Lenin, scrisă 
imediat după moartea acestuia /Lenin. Studie uber 
den Zusammenhang seiner Gedanken). Toate aceste 
lucrări abordau aceeaşi temă largă ca Istorie şi 
conştiinţă de clasă, concepţia marxistă despre 
istorie ca un tot unitar şi ca rezolvare a opozitiilor 
tradiţionale dintre libertate şi necesitate, dintre Este 
şi Trebuie. În 1925, Lukâcs a publicat o recenzie 
critică la manualul de materialism istoric al lui 
Buharin. 

Până în anul 1928 Lukács a fost activ implicat în 
controverse purtate între grupuri comuniste ungare, 
iar în acel an a redactat un program fractionist care 
urma a fi prezentat la următorul congres al 
partidului. Acest document, cunoscut drept Tezele 
Blum, a fost aspru criticat de grupul majoritar 
condus de Bela Kun, iar apoi de organul executiv al 
Cominternului, într-o scrisoare deschisă către 
comuniştii unguri. 

Tezele Blum (publicate pentru prima dată, în formă 
prescurtată, în 1956) sunt astăzi invocate câteodată 


ca o dovadă că, in epoca lui Stalin, Lukács s-ar fi 
opus în mod consecvent faţă de ceea ce, ulterior, a 
fost desemnat eufemistic drept „sectarism” şi că ar fi 
pledat pentru un „front popular” de felul celui 
propus de Comintern la ultimul sàu congres, cel din 
1935, după eşecurile de la începutul anilor '30. 
Adevărul e că opoziţia lui Lukács faţă de politica lui 
Bela Kun din anii '20 a avut un caracter foarte 
limitat. Departe de a propune o acţiune comună cu 
social- democraţii împotriva regimului horthist din 
Ungaria, el susţinea că social-democratia se afla „pe 
calea fascismului” şi nu putea fi considerată o 
opoziţie democratică; subscria, în fapt, la calificativul 
de „social-fascism”, care a fost unul dintre cele mai 
extravagante simptome ale paranoiei comuniste de la 
sfârşitul deceniului al treilea şi începutul celui 
următor. Mai declara, de asemenea, in consonantà 
cu sloganurile noii perioade, cá bátália nu era intre 
democraţie şi fascism, ci între o clasă si o altă clasă. 
Pe de altă parte, avansa formula contro vers abilă a 
unei ,dictaturi democratice” a proletariatului şi 
taranimii ca etapă de tranziţie spre dictatura 
proletariatului, declarând totodată limpede că nu 
putea fi vorba de vreo colaborare cu burghezia sau 
cu social- democratii în vederea susţinerii 
democraţiei. Căuta în acest fel să.. 
aplice la Ungaria anumite maxime prerevolutionare 
ale lui Lenin. Cominternul, la rândul său, preconiza 
trecerea imediată la dictatura proletariatului, adică 
la monopolul comunist al puterii, şi condamna Tezele 
Blum ca fiind o pledoarie pentru o politică 
„lichidaţionistă”. Toată această disputa nu a avut 
nicio  repercusiune asupra evenimentelor din 
Ungaria, nici atunci, nici mai târziu, şi, din acest 
punct de vedere, nu a contat ce idei elaborau o mână 
de emigranți neputincioşi. Rezultatul condamnării a 
fost însă că Lukács s-a grăbit să-şi retracteze 
sustinerile spre a evita excluderea sa din partid şi că, 
începând de atunci, s-a retras din activitatea politica, 
mărginindu-se la cea teoretică. 

în anii '30 şi pe parcursul celui de Al Doilea Război 
Mondial, Lukács a publicat foarte puţin. în 1930- 
1931 a petrecut un timp la Moscova, unde a lucrat la 


Institutul Marx-Engels şi a făcut cunoştinţă cu 
manuscrisele din tinereţe ale lui Marx, care nu 
văzuseră încă lumina tiparului. După întoarcerea la 
Berlin, a scris câteva articole pentru Die Linkskurve, 
inclusiv un important eseu despre literatură şi 
politică intitulat Tendenz oder Parteilichkeit' (1932). 
După venirea la putere a lui Hitler, s-a întors în 
Uniunea Sovietică şi a locuit în Moscova până la 
sfârşitul războiului, lucrând la Institutul de Filosofic 
al Academiei de Stiinte. Studiile 


>? 


intense din acei ani s-au materializat în numeroase 
publicații apărute după 1945. Printre ele se numără 
Der junge Hegel lucrare încheiată înainte de război, 
dar publicată abia în 1948; Goethe und seine Zeit 
(1947); Essays über Realismus (1948; despre 
realismul din literatură); studii despre literatura rusă 
{Der russische Realismus in der Weltliteratur, 
(1949); Thomas Mann (1949); Deutsche Realisten 
des neunzehnten Jahrhunderts (1951); Balzac und 
der franzosische Realismus (1952); Existentialisme 
ou marxisme? (1948); o istorie a filosofici 
irationaliste germane ca sursă a nazismului {Die 
Zerstörung der Vernunft, 1945); un studiu despre 
romanul istoric {Der historische Roman, 1955). 

in cursul acestei perioade pozitia lui Lukács ca 
ideolog comunist şi ca marxist a fost ambiguă. A 
rămas membru de partid şi a făcut tot ce i-a stat în 
putinţă pentru a se conforma întocmai fiecărei noi 
etape a „luptei ideologice”. Cu toate acestea, atunci 
când, începând din 1949, în „democraţiile populare" 
linia lui Stalin s-a înăsprit, iar represiunea s-a 
intensificat, Lukács a ajuns din nou tinta unor 
atacuri, dirijate de J. Révai, pe atunci dictatorul 
cultural al Ungariei. Şi iată-l înclinându-se din nou în 
fata judecății partidului şi facându-şi autocritica. 
Lucrările sale au continuat să apară - cele mai multe 
în RDG, în limba germană -, dar în cercurile de 
partid erau privite cu destulă suspiciune, ca fiind 
peste măsură de „liberale” şi nu sută la sută 
marxiste. 

Evenimentele au luat o nouă întorsătură odată cu 
procesele de „destalinizare” declanşate de Congresul 
al XX-lea al partidului sovietic şi de celebra 


cuvântare a lui Hruşciov despre ,greselile" lui Stalin. 
Lukács s-a numărat în Ungaria printre cei care au 
criticat , deformarile" din era stalinistă; a făcut parte 
din Cercul Petofi, care a jucat un rol important în 
efervescenta ideologică ce a precedat insurecția 
maghiară. Lukâcs şi-a îndreptat atacul în principal 
împotriva „dogmatismului” ideologic şi a atitudinii 
primitive din era stalinistă faţa de problematica 
literară şi filosofică. Atunci când mişcarea 
antistalinistă din Ungaria a ajuns la apogeu, odată cu 
formarea guvernului Imre Nagy în octombrie 1956, a 
fost cooptat în Comitetul Central al Partidului şi, 
timp de câteva zile, a deţinut funcţia de ministru al 
Culturii. După invazia sovietică, a fost deportat în 
România împreună cu ceilalţi membri ai guvernului 
Nagy, care au fost, în majoritatea lor, lichidati de 
către sovietici; Lukács, unul dintre supraviețuitori, s- 
a întors la Budapesta în primăvara anului 1957. 
Curând, a devenit ţinta unor noi atacuri, în care a 
jucat un rol de frunte fostul său elev J. Szigeti. A 
încercat să-şi recapete statutul de membru de partid, 
dar nu a fost acceptat, deoarece, cu acel prilej, a 
refuzat sā- şi facă autocritica; se pare, totuşi, ca a 
fost readmis în 1967, când s-a renunţat la această 
condiţie. în orice caz, până la sfârşitul vieţii şi-a 
păstrat credinţa că socialismul, început în Rusia şi 
continuat în Europa de Est, se va debarasa de 
balastul ,deformarilor" staliniste si va reveni pe 
calea ,adeváratului" marxism. într-un interviu a 
declarat că şi cel mai râu socialism este mai bun 


decât 
> 


cel mai bun capitalism. În domeniul politic, a aprobat 
din toată inima politica sovietică de ,coexistenta" si 
s-a opus „dogmatismului” chinez. Activitatea sa 
academică de după insurecție a fost consacrată în 
principal problemelor esteticii marxiste. În 1957 a 
publicat un eseu intitulat Uber die Besonderheit als 
Kategorie der Asthetik, iar în 1963, lucrarea în două 
volume Die Eigenart des Asthetischen. Când, în anii 
'60, în Ungaria, presiunea asupra culturii a slăbit, el 
a beneficiat de condiţii de muncă şi de publicare mai 
rezonabile. în 1965 a apărut în Germania 
Occidentală un volum festiv cu prilejul celei de-a 


optzecea aniversări a zilei sale de naştere. 

Pe lângă studiile de estetică, a lucrat şi la un 
manual de doctrină marxistă; această lucrare, 
aproape terminată, a apărut postum sub titlul Zur 
Ontologie der gesellschaftlichen Seins {Ontologia 
existenței sociale), ca parte a ediţiei în paisprezece 
volume a operei sale, publicatà de Luchterhand. 

Lukács a murit la Budapesta in 1971. in deceniul 
precedent acestui an, interesul pentru opera sa a 
crescut rapid, după cum se poate vedea din 
numeroasele traduceri şi reeditări ale lucrărilor sale. 
Atacurile din unghi Stalinist împotriva sa practic au 
încetat; pe de altă parte, a fost criticat de unii 
(Deutscher, Adorno, Lichtheim) ca autor şi ideolog 
Stalinist. Discutia s-a centrat in principal asupra 
vederilor sale literare şi estetice şi asupra concepției 
sale despre dialectică, mai ales aşa cum a fost 
formulată în Istorie şi conștiință de clasă. Opera sa 
postumă nu a stârnit un mare interes şi trebuie că i-a 
dezamăgit pe cei ce sperau să găsească în ea noi idei 
privitoare la interpretarea marxismului; ea este o 
expunere convenţională a materialismului istoric, cu 
obişnuitele atacuri ale lui Lukâcs împotriva 
empirismului şi pozitivismului. Pe de altă parte, ela 
abordat o nouă tematică în 1964 şi 1969, prin 
articole consacrate lui Soljenitin, in care l-a salutat 
pe vestitorul unei mari primeniri a realismului 
socialist. 

Lukács a lăsat după sine în Ungaria un număr de 
discipoli care au încercat, cu mai multă sau mai 
puţină fidelitate, să-i continue opera şi evantaiul de 
interese intelectuale. În Europa Occidentală, cel mai 
zelos avocat al filosofici sale a fost, pesemne, Lucien 
Goldmann, a cărui activitate merită analizată 
separat. 


2, întregul şi partea: critica empirismului 


în Tactică şi etică, precum şi în Istorie şi conştiinţă 
de clasă, Lukács pune întrebarea: „Ce este 
marxismul ortodox?"; şi răspunde că acest concept 
nu implică acceptarea niciunei teze particulare. Un 
marxist ortodox nu este, ca atare, dator să adere la 


nicio asertiune specifică şi poate să şi critice ideile 
lui Marx câtă vreme rămâne fidel esenței 
marxismului, care este metoda dialectică. Cuvântul 
„metodă” nu înseamnă aici, ca în logică, un set de 
reguli privitoare la diverse operaţii intelectuale, ci 
un mod particular de gândire, care include conştiinţa 
faptului că, gândind despre lume, el contribuie 
totodată la a o schimba, fiind astfel concomitent şi un 
angajament practic. Dialectica marxistă nu este doar 
un mod de a percepe sau a descrie realitatea socială 
şi nici măcar un ansamblu de indicaţii privitoare la 
cum anume trebuie ea descrisă, ci este principalul 
resort al revoluţiei sociale, neexistând în afara 
procesului revoluţionar, din care face parte 
integrantă ca metodă a sa. 

Această concepţie despre metodă, argumentează 
Lukács, presupune ca universul social să fie privit ca 
un unic întreg, ca o „totalitate”. Viziunea sa, potrivit 
căreia în aceasta rezidă cheia teoriei marxiste, a 
rămas neschimbată între 1919 şi 1971. Textul pe 
care el îl citează cel mai frecvent este probabil 
introducerea la Grundrisse, în care Marx îşi expune 
viziunea despre primatul abstractului fata de 
concret. Marxismul, consideră Lukâcs, ar fi imposibil 
în lipsa principiului potrivit căruia „totalitatea” 
socială nu poate fi reconstruită prin acumulare de 
fapte. Faptele nu-şi conţin propria interpretare, 
semnificaţia lor se dezvăluie doar în raport cu 
întregul, care trebuie cunoscut dinainte şi care, deci, 
din punct de vedere logic, le este anterior. În această 
privinţă, Marx îl urmează pe Hegel: 


Acesta e modul în care înţelegem asertiunea fundamentală a 
metodei dialectice, teoria hegeliană a conceptului concret. 
Această teorie spune, pe scurt, că întregul este anterior părţilor 
sale: partea se cerc interpretată în lumina întregului, şi nu 
invers. {Tactică şi etică) 


Concretul nu trebuie opus fenomenelor care pot fi 
aprehendate doar pe calea gândirii, deoarece atât la 
Marx, cât şi la Hegel concretul însuşi poate fi 
aprehendat numai aşa, ca o unică viziune despre 
întreg. 


Acest primat absolut al întregului, unitatea sa dincolo şi mai 


presus de izolarea abstractă a părţilor sale, în aceasta rezida 
esenţa concepţiei lui Marx despre societate şi despre metoda 
dialectică. (Ibidem) 


Teoria lui Marx despre revoluţie şi socialism nu 
poate fi, aşadar, bazată decât pe o înţelegere globală 
a societăţii şi la ea nu se poate ajunge printr-o 
analiză detaliată, factuală. Este şi motivul pentru 
care oportunistii şi revizioniştii apelează întotdeauna 
la fapte, ştiind că nu există tranziţie logică de la 
fapte la transformarea revoluţionară a societăţii. 
Empirismul este temelia ideologică a revizionismului 
Si reformismului din mişcarea muncitorească. 


Şi orice marxist ortodox care-şi dă seama că a sosit momentul 
în care capitalul constituie doar un obstacol în calea producţiei 
şi că este timpul ca expropriatorii să fie expropriati le va replica 
marxiştilor vulgari care invocă „fapte” care par să contrazică 
acest proces cu vorbele rostite de Fichte, unul dintre cei mai 
mari filosofi clasici germani: „Cu atât mai rău pentru fapte!” 
(Jbidem) 


Lukăcs pare să nu fi folosit această expresie si cu 
alte prilejuri in care a atacat empirismul, dar 
atitudinea sa în acest punct a rămas neschimbată. În 
Istorie şi conştiinţă de clasă el subliniază că o teorie 
care nu face decât să dea seama de fapte aşa cum 
ele ni se oferă nemijlocit se plasează, prin chiar 
această trăsătură, înăuntrul societăţii capitaliste. Or, 
pentru a înţelege semnificaţia faptelor de indiferent 
ce fel, este necesar ca ele să fie situate într-un 
„întreg concret” şi să fie descoperită „medierea” 
dintre ele şi acel întreg, care, fireşte, nu este nici el 
dat în chip direct. Adevărul părţilor rezidă în întreg, 
iar dacă fiecare parte este examinată în profunzime, 
în ea poate fi desluşit întregul. întregul este 
vehiculul „principiului revoluţionar”, atât în practica 
socială, cât şi în teorie. Există o unică ştiinţă, care 
imbrátiseazá întreaga istorie umană - viaţa politică, 
economia, ideologia, dreptul etc. -, întregul acesta 
fiind cel care conferă semnificaţie fiecărui fenomen 
separat. Nu spunea Marx că maşina de filat este prin 
ea însăşi doar o maşină de filat şi că devine capital 
doar în anumite condiţii sociale? Nicio percepţie 
directă a maşinii nu poate dezvălui funcţia ei de 


capital; această funcţie poate fi sesizată doar 
examinând ansamblul procesului social din care ea 
face parte. 


Faptele nu constituie realitatea ultimă, ci sunt 
aspecte (in originalul german, momente} ale 
întregului; tendinţa globală a evoluţiei istorice este 
mai reală decât datele de experienţă. 

Dar - şi în aceasta rezidă următorul punct 
fundamental - ,intregul" nu este pur şi simplu o 
stare de lucruri cuprinzând toate detaliile realităţii la 
un moment dat, ci trebuie înţeles ca o realitate cu 
caracter dinamic, care implică o anumită tendinţă, 
direcţia şi rezultatul acesteia. El este, de fapt, identic 
cu istoria prezentă, trecută şi viitoare, viitorul fiind 
însă nu doar „previzionat”, aidoma unui fapt din 
natură, ci creat prin respectivul act de previziune. 
„întregul” este, deci, anticipativ, iar faptele din 
prezent pot fi înţelese doar în relaţie cu viitorul. 

Acest mod de gândire este deosebit de important 
în  distingerea poziției revoluționare de cea 
reformistă în mişcarea socialistă. În viziunea 
reformiştilor, semnificaţia luptei sociale şi politice 
curente a clasei muncitoare rezidă exclusiv din 
consecinţele ei imediate. Pe când, pentru Marx, 
fiecare fragment al luptei actuale, inclusiv lupta 
muncitorilor pentru ameliorării economice, capătă 
sens doar din perspectiva revoluţiei. Aceasta a fost 
atitudinea dialectică şi revoluţionară a acelor lideri 
care, precum Lenin şi Rosa Luxemburg, au combătut 
oportunismul şi revizionismul şi au avut mereu 
privirea îndreptată spre „țelul final". În eseul său 
despre Rosa Luxemburg, Lukács elogiază îndeosebi 
puterea ei de analiză „globală”. Ea privea procesul 
acumulării nu ca pe un fenomen izolat, ci ca parte a 
procesului ce duce inevitabil la revoluţia proletară, 
ceea ce La permis să arate că acest proces nu putea 
continua indefinit, ci ducea cu necesitate la colapsul 
capitalismului. Oportunisti ca Otto Bauer erau 
incapabili să gândească în termenii procesului istoric 
integral, ajungând, din acest motiv, să abandoneze 
ideea abolirii capitalismului şi să se preocupe doar 
de tàmaduirea „aspectelor negative" ale acestuia cu 
mijloace etice. Odată abandonată viziunea integrală, 


capitalismul poate chiar să pară invincibil, întrucât 
legile specifice potrivit cărora funcţionează economia 
lui lasă impresia de a fi „date” ca nişte fapte şi legi 
imuabile ale naturii de care oamenii se pot folosi, dar 
pe care nu le pot aboli, în schimb, plasat într-o 
viziune globală, capitalismul ni se înfăţişează ca un 
fenomen istoric şi tranzitoriu, ceea ce face din 
această viziune vehiculul conştiinţei revoluţionare. 


Lukács apelează la ideea de totalitate şi în cartea 
sa despre Lenin, pentru a caracteriza miezul 
doctrinei leniniste şi secretul vitalitatii acesteia. 
Lenin a fost geniul unic care a sesizat tendinţa 
revoluţionară a epocii dincolo de fapte şi evenimente 
particulare sau, mai degrabă, în faptele insesi şi care 
a reunit toate problemele curente, chiar şi pe cele 
mai mărunte, într-o mare şi unitară perspectivă 
socialistă. El stia cà procesul global este mai real 
decát oricare dintre detaliile lui si si-a dat seama, in 
ciuda tuturor aparentelor, cà sosise ceasul revolutiei. 
Din punct de vedere economic, el nu a adăugat nimic 
la teoria imperialismului, dar l-a depăşit pe 
Hilferding prin faptul că a reuşit să integreze în chip 
strălucit teoria economică cu evoluţiile politice 
contemporane. 

Conceptele  corelative de „totalitate“ si de 
„mediere” se aplică în toate sferele cercetării 
sociale, jucând un rol proeminent şi în viziunea lui 
Lukâcs asupra literaturii. Prin „mediere” el înţelege 
orice fel de totalitate subordonată în care se impune 
sa fie cuprinse faptele şi fenomenele observate 
înainte de a fi încorporate întregului universal, 
procesului istoric global format din trecut, prezent şi 
viitor. De multe ori, însă, foloseşte termenul 
,mediere" si ca desemnare a procesului intelectual 
de raportare a concretului la întreg. Incapacitatea de 
a gândi global ne face sclavii unor situaţii date şi ne 
împiedică să transcendent ordinea socială existentă, 
astfel că, în legătură cu socialismul, ajungem în 
postura de reformisti şi revizionisti; pe de altă parte, 
cei care pierd din vedere necesitatea „medierii” sunt 
pánditi de primejdia de a cădea în eroarea primitivă 
de a aduna de-a valma multitudinea fenomenelor 
într-un singur tot nediferentiat, ignorând specificul 


diferitelor aspecte ale vieţii şi culturii. Un exemplu 
de ideologie care ia în considerare totalitatea, dar 
nesocoteşte medierea, este nazismul în ipostazele lui 
mai târzii. Analog, aproape toate tendinţele artistice 
condamnate de Lukács pot fi considerate deficitare 
fie în privinţa „medierii”, fie în cea a raportării la 
totalitate. Naturalismul se mărgineşte la descrierea 
directă, neatingând nivelul criticii sociale integrale; 
simbolismul creează doar întreguri „subiective”, în 
timp ce diversele forme de decadentà erijează 
experienţe parţiale în adevăruri metafizice eterne, 
neajungând nici ele la o viziune integrală. în 
socialism, lipsa simțului „medierii” are drept rezultat 
sectarismul, adică incapacitatea de a sesiza funcţiile 
particulare ale diverselor interrelatii subordonate: de 
pildă, teza că sarcinile artei în societatea socialistă 
trebuie determinate doar de valoarea «i 
propagandistică pierde din vedere rolul mediator al 
criteriilor specific artistice. Principala imputare 
cuprinsă in critica stalinismului făcută de Lukács la 
vârsta senectutii era de a-i fi lipsit „medierea”, prin 
subestimarea diversităţii de mijloace implicate în 
construirea socialismului şi prin reducerea artei şi 
ştiinţei la un rol pur politic. 

Un caz particular, înăuntrul marxismului, de 
neînțelegere a naturii „totalităţii” si a ,medierii" il 
constituie interpretările reductioniste care acceptă 
necritic determinarea unilaterală a unor factori ai 
istoriei de către alţi asemenea factori. Cum întregul 
este întotdeauna anterior părţilor sale, determinarea 
părţilor de către întreg este mai fundamentală decât 
determinarea unor părţi de către altele. În ultima sa 
lucrare, Lukăcs susţine că dictonul „existenţa socială 
determină conştiinţa” nu are nimic de-a face cu ceea 
ce se cheamă economism. Acest dicton... 


... nu leagă lumea formelor şi conţinutul conştiinţei de structura 
economică printr-o relaţie de generare directă, ci le pune în 
legătură cu totalitatea existentei sociale. Determinarea 
conştiinţei de către existenta socială este, aşadar, de o factură 
cu totul generală. Doar marxismul vulgar, de la Internaționala a 
Il-a la epoca lui Stalin si mai târziu, pretindea să stabilească o 
legătură cauzală directă, nemodulată între economie sau chiar 
aspecte particulare ale acesteia, pe de o parte, şi ideologie, pe 
de alta. („Die ontologischen Grundprinzipien von Marx”, în Zur 


Ontologie des gesellschaftlichen Seins.) 


Cu alte cuvinte, dependenta fundamentalà in 
cadrul vietii sociale nu este cea dintre baza si 
suprastructură, ci dintre existenţa socială (sau 
„întregul”, totalitatea societății) şi elementele 
particulare din care ea constă. 


3. Subiect şi obiect în istorie. Teorie şi practică. 
„Este“ şi 
„ Trebuie ,. 


Critica neokantianismului şi a evolutionismului 
>> 


Totuşi - şi în aceasta rezidă următoarea trăsătură 
fundamentală a gândirii dialectice sublimată de 
Lukăcs în al sãu magnum opus dialectica nu este pur 
şi simplu o metodă ştiinţifică transferabilă după 
bunul nostru plac de la un obiect la altul şi nici nu 
este independentă de subiectul care o aplică. Pentru 
că atât la Hegel, cât şi la Marx ea este - după cum 
am explicat deja - un constituent activ al realităţii 
sociale la care se aplică în calitate de metodă, şi nu 
doar un mod de a aprehenda acea realitate. Ea este 
expresia maturizării istoriei în direcţia transformării 
ei finale şi deopotrivă conştiinţa teoretică a agentului 
social, adică a proletariatului prin care se va înfăptui 
această transformare. Cu alte cuvinte, nu oricine, şi 
oricare i-ar fi statutul politic şi angajamentul social, 
poate să adopte metoda dialectică şi s-o aplice, 
opţional, la orice obiect doreşte. Pentru că dialectica 
nu există in afara luptei revoluționare a 
proletariatului: ea este conştiinţa de sine a acestei 
lupte şi o componentă a ei. 

Dialectica presupune conceperea societăţii ca un 
întreg şi numai agentul social care este el însuşi un 
„întreg”, adică ceea ce Marx numea „clasa 
universală”, proletariatul, poate percepe în 
fenomene izolate „întregul”. În conformitate cu 
principiul hegelian că „adevărul este subiectul”, în 
cazul de faţă adevarul privitor la procesul istoric 
poate fi dezvăluit numai din punctul de vedere al 
clasei a carei iniţiativă revoluţionară este menită să 
transforme radical întreaga viată socială şi să 


desființeze societatea împărţită în clase. 

Marxismul nu este, aşa cum considerau 
teoreticienii Internaționalei a Il-a, o descriere a 
realităţii istorice pe care o poate accepta oricine 
aplică în mod corect regulile logicii. El nu este 
altceva decât conştiinţa teoretică a clasei 
muncitoare, întrucât aceasta se maturizează în 
vederea revoluţiei, iar conştiinţa de clasă a 
proletariatului nu este un simplu reflex al unui 
proces istoric independent, ci este forţa motrice 
indispensabilă a acestui proces. Spre deosebire de 
revoluțiile anterioare, ai căror agenti nu înțelegeau 
propria lor operă şi erau victime ale unor iluzii, 
revoluţia proletară nu poate, în principiu, să fie 
înfăptuită fără conştiinţa de sine completă, 
demistificată a proletariatului în privinţa poziţiei sale 
în societate şi a destinului pe care este chemat să-l 
împlinească. 

Proletariatul este, aşadar, privilegiat de istorie nu 
doar în sensul că este chemat să înfăptuiască 
răsturnarea radicală prin care vor fi abolite o dată 
pentru totdeauna împărţirea în clase, exploatarea şi 
conflictul social, separatia individului de existenţa 
socială, înstrăinarea, falsa conştiinţă şi dependenţa 
omenirii de puteri istorice impersonale. Pe lângă 
toate acestea, proletariatul este privilegiat şi din 
punct de vedere epistemologic în măsura în care 
rolul său istoric implică înţelegerea completă a 
societăţii; numai el poate aprehenda istoria ca pe un 
întreg, deoarece doar prin acţiunile lui totalitatea se 
realizează cu adevărat ca mişcare revoluţionară. 
Constiinta de sine a proletariatului coincide cu 
conştientizarea de către el a istoriei ca întreg; teoria 
şi practica coincid întrucât proletariatul transformă 
lumea în chiar procesul prin care ajunge la o 
înţelegere matură a acesteia. în acest caz particular, 
înţelegerea şi transformarea realităţii nu sunt două 
procese separate, ci unul şi acelaşi. 

Din acest motiv, atât neokantienii din mişcarea 
marxistă, cât si adversarii lor evolutionisti greşeau 
distingând între „ştiinţa pură” a istoriei si „idealul 
socialist” care ar deriva, în chip de imperativ moral, 
din nişte valori arbitrar postulate. întrucât în 


cunoaşterea societarii subiectul şi obiectul coincid şi 
întrucât în acest caz stiinta este cunoaşterea de sine 
a societăţii şi deopotrivă un factor în determinarea 
situaţiei acesteia în fiecare etapă a istoriei si 
întrucât, în fine, în cazul proletariatului, această auto 
cunoaşte re este concomitent O mişcare 
revoluţionară, rezultă că proletariatul nu poate în 
niciun moment să disjungă ,idealul" sáu de procesul 
real al înfăptuirii lui. Socialismul nu este o stare de 
lucruri care aşteaptă omenirea ca un deznodământ 
garantat de legile impersonale ale istoriei, dar nu 
este nici un simplu „imperativ” moral, el este 
aurocunoaşterea proletariatului, un aspect al luptei 
lui reale. 

în acest fel rezolvă marxismul dilema de care se 
poticneau teoreticienii Internaționalei a Il-a. Atât 
evolutionistii, cât Si 


neokantienii isi reprezentau teoria lui Marx Ca pe o 
expunere a unor legi istorice „inevitabile” şi ca fiind 
lipsită, în calitate de doctrină ştiinţifică, de orice 
element normativ. Neokantienii deduceau de aici că 
factorii normativi sau idealurile de care era nevoie 
trebuie importati din filosofia morală kantiana. La 
aceasta, teoreticienii ortodocşi  replicau că 
marxismul trebuie să se mulţumească cu descrierea 
istorică şi că nu era nici posibil, nici necesar să se 
demonstreze că socialismul este nu doar inevitabil, ci 
şi dezirabil. Potrivit lui Lukács însă, ambele tabere 
argumentau de pe poziţii esențialmente nemarxiste, 
întrucât, urmându-l pe Kant, considerau de la sine 
înţeles dualismul dintre Este şi Trebuie, dualism 
depăşit ulterior atât de Hegel, cât si de Marx. 
Marxismul nu este doar o descriere a lumii, ci şi 
expresia si aurocunoasterea unui proces social prin 
care lumea este revoluţionată, ceea ce face ca 
subiectul acestei autocunoasteri, proletariatul, să 
înţeleagă realitatea în chiar actul transformării ei. 
împărţirea vieţii sociale în procese „obiective” aflate 
în afara controlului uman si o conştientizare 
neputincioasă care doar observă şi moralizează este 
o caracteristică şi o atitudine inevitabilă a claselor 
care, chiar dacă la vremea lor au reprezentat, 
eventual, progresul general, nu au fost şi nu sunt 


clase universale în acelaşi sens ca proletariatul, 
adică nu se pot ridica la nivelul înţelegerii istoriei ca 
întreg, având orizontul îngrădit de propriile lor 
interese particulare. în schimb, proletariatul, dat 
fiind că interesul său coincide - în principiu, şi nu 
doar în chip de accident temporar - cu cel al 
omenirii, întruchipează cu adevărat unitatea dintre 
subiectul si obiectul istoriei. Prin activitatea 
revoluţionară a acestei clase, istoria dobândeşte 
cunoaşterea de sine; necesitatea istorică apare, şi 
anume în chip necesar, ca o acţiune liberă, liberă 
întrucât este pe deplin conştientă. Procesul 
,Obiectiv" şi conştientizarea lui sunt unul şi acelaşi 
lucru; nu există diferenţă între „existenta” socială ca 
proces obiectiv, empiric constatabil, şi conştiinţa 
teoretică sau morală a clasei care este agentul 
acestui proces. Subiectul şi obiectul, libertatea şi 
necesitatea, faptul şi norma nu se mai opun între ele, 
ci sunt aspecte ale unei unice realităţi. Prin aceasta, 
dispar dilema  kantiană, precum şi cea a 
„scientismului”, ţinând de imposibilitatea derivării de 
obligaţii din fapte empirice. În acelaşi fel dispare şi 
conflictul dintre voluntarism şi determinism, dintre 
voinţa umană şi predictia ştiinţifică. întrucât 
conştientizarea societăţii ca întreg nu este o simplă 
informaţie pe care oricine o poate dobândi, ci este 
autocunoaşterea practicii revoluţionare reale, rezultă 
că în marxism nu se poate vorbi de predictie 
„obiectivă” bazată pe legi istorice si pe voinţa care 
guvernează schimbari viitoare. Actul previziunii 
coincide cu actul înfăptuirii celor prevăzute; 
proletariatul cunoaşte viitorul prin chiar actul creării 
lui, şi nu în felul prognozei meteorologice, unde 
schimbările care au loc în mod efectiv nu sunt 
afectate de nimic din ceea ce poate face autorul 
prognozei. 

Aceastā unitate dintre obiectul şi subiectul istoriei, 
dintre aspectul cognitiv şi cel normativ al conştiinţei, 
reprezintă, potrivit lui Lukācs, cea mai de preţ 
moştenire transmisa de hegelianism marxismului. 
Aceasta, fireşte, nu Înseamnă că ea a fost preluată 
direct în forma ei hegeliană. Hegel nu putea 
descoperi identitatea dintre subiect şi obiect în 


istoria însăşi, deoarece în epoca sa nu exista pentru 
aceasta o bază istorică reală. Drept urmare, el a 
transferat această identitate în sfera extraistorică a 
raţiunii şi a atribuit Spiritului rolul de demiurg în 
desfăşurarea istoriei. Aşa se face că, deşi acesta i-a 
fost scopul, el n-a putut depăşi finalmente dualitatea 
dintre obiect şi subiect; abia Marx a reuşit s-o facă. 

în aceeaşi ordine de idei, este clar că nu poate 
exista cineva care să fie doar „marxist teoretic”, 
adică să recunoască valabilitatea teoriei sociale a lui 
Marx si a predicţiilor lui fără a participa la 
adeverirea lor practica. Mai bine zis, o astfel de 
atitudine este posibila, dar nu este o atitudine 
marxista. Marxist este doar cel care joacă un rol 
practic in miscarea care transpune in fapt teoria, 
deoarece teoria nu este altceva decát constiinta de 
sine a acestei mişcări. 


Acest punct de vedere stă la baza criticilor 
îndreptate împotriva multor tendinţe diferite 
dinauntrul marxismului, precum şi din socialismul 
nemarxist. Lukăcs, după cum am văzut, s-a folosit de 
el în combaterea teoreticienilor Internaționalei a Il-a, 
atât a celor ortodocşi, cât şi a neokantienilor, dar şi a 
unora dintre predecesorii şi contemporanii lui Marx. 
Lassalle, de pildă, nu a fost marxist, deoarece l-a 
revizuit pe Hegel dintr-un punct de vedere fichtean, 
modificând teoria contemplativă a istoriei printrun 
element ,activist" introdus din afară în chip de 
voinţă sau conştiinţă morală, drept care, în loc să 
depăşească hegelianismul, a revenit la o poziţie pre- 
hegeliană. Pe aceeaşi linie, Lukăcs argumentează în 
studiul său despre Hess că filosofia acţiunii a lui 
Cieszkowski sau cea a lui Hess n-au depăşit 
dualismul dintre teorie şi practică, ci l-au perpetuat 
prin dualismul dintre mişcarea socialistă şi conştiinţa 
ei filosofică; în sistemul lui Hess, filosofia nu era 
produsul şi conştiinţa de sine a mişcării de clasă, ci 
un fel de înţelepciune, independentă de partide, pe 
care mişcarea era datoare s-o dobândească. Până la 
urmă, Hess a predicat o utopie care, deşi, în vorbe, 
critica atitudinea „contemplativă” a lui Hegel, în 
fond respingea acea parte din gândirea lui care 
anticipa cel mai îndeaproape marxismul: 


convingerea că filosofia este o expresie a propriei 
epoci şi nu poate transcende limitele acesteia. 
Refuzul lui Hegel de a privi spre viitor era 
,reactionar", | dar, „din punct de vedere 
metodologic", era pe deplin realist prin faptul cà 
respingea utopismul, iar in filosofic vedea expresia 
unei epoci, si nu un Spirit care ar pătrunde în istorie 
din afară. Marx a depăşit punctul de vedere 
contemplativ nu suplimentând cunoaşterea istorică 
prin norme arbitrare sau construcţii utopice, ci prin 
descifrarea viitorului ca tendinţă reala activă în 
prezent. 


4, Critica „dialecticii naturii “şi a teoriei reflectarii. 
Conceptul de , reificare" 


întrucât dialectica rezida în interacţiunea dintre 
subiectul şi obiectul istoriei, care, finalmente, 
conduce la contopirea lor, rezultă că ideea de 
„dialectică a naturii” în accepțiunea lui Engels este 
de nesustinut; într-adevăr, în acest punct, Lukács îi 
reproşează lui Engels o distorsionate reprobabilă a 
spiritului dialecticii marxiene. Dacă numim dialectică 
sistemul legilor naturale date de-a gata pe care omul 
nu face decât să le înregistreze, rămânem pe tărâmul 
unei realităţi „predestinate” şi al unei cunoaşteri pur 
contemplative. Într-o astfel de perspectivă, „legile 
dialecticii” se dovedesc a fi o proprietate inalterabilă 
a naturii: noi le putem descoperi şi utiliza, dar 
această cunoaştere „exterioară” şi exploatarea ei de 
câtre tehnologia umană n-au nimic de-a face cu 
dialectica în înţelesul pe care i-l dădeau acesteia 
Hegel si Marx. Ea isi pierde astfel caracterul 
revoluţionar, iar unitatea dintre teorie şi practică 
poate fi concepută atunci doar într-un sens burghez, 
contemplativ şi reificat, de exploatare tehnică a lumii 
aşa cum există, nu de luare în stăpânire a lumii de 
câtre subiectul colectiv prin acţiune revoluţionară. 
Or, materialismul istoric ne înfăţişează lumea ca pe 
un produs al activităţii umane, dar unul pe care, 
până acum, oamenii l-au tratat ca pe ceva străin, 
neconştientizând că ei înşişi sunt creatorii lui. 
Filosofia  premarxistă, cu  dihotomia ei dintre 


cunoaştere şi praxis, nu putea să vadă lumea decât 
ca pe o colecţie de „date” cristalizate, iar praxisul, ca 
pe un ansamblu de precepte etice arbitrare şi de 
procedee tehnice. Or, atunci când, aşa cum se 
întâmplă în conştiinţa de clasă a proletariatului, 
conştiinţa de sine a subiectului coincide cu 
cunoaşterea întregului, când existenţa socială este 
recunoscută drept operă a omului şi supusă 
reglementării conştiente de câtre comunitatea 
organizată, dihotomia încetează sa mai existe, iar 
dilema empirism versus utopism este rezolvată. Ceea 
ce Engels numea  ,practicá' - şi anume, 
experimentul, tehnologia - nu transformă omul în 
creator conştient al realităţii, ci doar amplifică 
stăpânirea sa asupra mediului; progresul tehnologic 
nu sparge carapacea sistemului burghez. Un om care 
se foloseşte de legile naturii pe care le-a descoperit 
nu încetează să fie „obiect” al istoriei. El devine 
„subiect” abia prin asimilarea lumii exterioare şi 
identificarea sa cu aceasta, prin abolirea stării de 
lucruri în care lumea este un simplu dat, iar 
cunoaşterea, doar percepţie şi contemplare. Ideea 
unităţii dintre subiect şi obiect nu poate supravieţui 
dacă dialectica este atribuită naturii exterioare. 

Din acelaşi motiv, cunoaşterea nu poate fi 
considerată o simplă „reflectare” a unei realităţi 
preexistente. Atunci când critică această idee, 
Lukács nu face trimitere expresă la Lenin, dar este 
clar că atacă filosofia acestuia. Din punctul de 
vedere al dialecticii, asa cum o înţelege Lukács, a 
trata cunoaşterea drept  ,reflectare" a lumii 
exterioare în experienţa mentală înseamnă a 
perpetua dualismul gândire-fiintă şi a admite tacit că 
ele îsi sunt funciarmente străine. În schimb, dacă 
cunoaşterea înseamnă luarea în posesie a lumii în 
cadrul unui proces de schimbare revoluţionară şi 
dacă înţelegerea lumii Şi schimbarea ei constituie 


un unic act al conştiinţei eliberate a proletariatului, 
nu mai are sens să vorbim despre cunoaştere ca 
despre un proces prin care o lume deja existentă 
capătă o dublură în conştiinţa umană pasivă. 
Procesul gândirii nu este dialectic decât dacă face 
parte integrantă din procesul istoric de transformare 


a obiectului ei. 

Noţiunea „contemplativă” de realitate, care nu lasă 
loc pentru unitatea dintre teorie şi practică şi nici 
pentru rolul creator al subiectului, este pusă de 
Lukács în legătură cu „reificarea” ca trăsătură tipică 
a conştiinţei mistificate a societăţii capitaliste. 
Termenul „reificare” nu a fost folosit de Marx, iar 
răspândirea lui i se datorează în fapt tocmai lui 
Lukács - detaliu căruia el îi acordă o pondere aparte 
în Istorie şi conştiinţă de clasă - dar ideea pe care o 
exprimă este neîndoielnic marxianá; analiza 
„fetişismului marfurilor” din volumul I al Capitalului 
este, în fond, o analiză a conştiinţei reificare. 
Burghezia, în virtutea situaţiei ei sociale, are cu 
necesitate o falsă conştiinţă; interesele ei o 
împiedică să înţeleagă natura crizelor economice şi 
caracterul istoriceşte trecător al sistemului în care 
ea joacă rolul dominant. Într-o societate în care 
producţia este subordonată total creşterii valorii de 
schimb si in care relaţiile dintre oameni sunt 
cristalizate in valori-obiect, căpătând ele însele 
caracterul unor obiecte, indivizii înşişi se transformă 
în lucruri. Un om încetează de a mai fi un individ 
specific, devenind parte într-un gigantic sistem de 
producţie şi schimb; calităţile lui personale devin de- 
a dreptul un obstacol în calea deplinei uniformizări şi 
rationalizari a mecanismului productiv. El este o 
simplă unitate de forţă de muncă, un articol destinat 
vânzării şi cumpărării în conformitate cu legile 
pieţei. Unul dintre rezultatele omnipotentei valorii de 
schimb sunt rationalizarea sistemelor juridice, 
desconsiderarea tradiției şi tendința de reducere a 
indivizilor la entităti juridice. Rationalizarea este 
aplicată tehnologiei şi organizării muncii, ducând la 
accentuarea specializării şi particularizārii activităţii 
productive; individul este din ce în ce mai mutilat 
spiritual şi limitat la un spectru îngust de dexterităţi 
din cauza diviziunii muncii. Totul este specializat, 
activităţile devin parţiale şi fragmentate, unitatea 
societății devine  neinteligibilà şi  irealizabilă. 
Filosofia burgheză subscrie la această tiranie a 
reificării, lipsindu-i atât puterea, cât şi dorinţa de a 
înţelege întregul. Tot ce înţelege ea este fie realitate 


empirică, din care nu se poate închega un „întreg”, 
fie, de cealaltă parte, o etică normativă sau nişte 
utopii arbitrare, care, prin definiţie, n-au nimic 
comun cu „faptele“. Raționalismul burghez, care 
ridică matematica la rangul de cea mai perfectă 
formă de cunoaştere, nu manifestă niciun interes 
fata de fenomenele aflate dincolo de ceea ce este 
calculabil sau predictibil şi, ca atare, valorificabil 
tehnic. Orice ar putea simboliza ,intregul" este 
alungat din perimetrul cunoaşterii ştiinţifice şi 
etichetat drept incognoscibil „lucru în sine”. 
Contradictia dintre  irationalitatea  „faptelor” şi 
dorinta de a aprehenda intregul a dus la dialectica 
idealista, care căuta să restabilească unitatea dintre 
subiect şi obiect prin negarea totală a obiectivitătii; 
ea atribuia subiectului creativitatea, dar, nefiind în 
stare să conceapă această creativitate ca practică 
revoluţionară, îi conferea o formă morală şi 
launtrica. 

Pe scurt, reificarea nu poate fi depăşită rămânând 
în cadrul conştiinţei burgheze. Numai atunci când 
proletariatul, care în societatea burgheză este o 
simplă marfa, devine conştient de situaţia sa, va fi 
capabil să înţeleagă mecanismul social de ansamblu. 
Constiinta proletariatului poate fi privită ca 
dobândire a cunoaşterii de sine de către o marfa. În 
situaţia proletariatului, procesul de reificare, de 
transformare a fiinţelor umane în lucruri, îmbracă o 
formă acută. Când proletariatul devine conştient de 
condiţia sa de marfa, el ajunge în acelaşi timp să 
înţeleagă reificarea tuturor formelor vieţii sociale şi 
să se răzvrătească împotriva ei. Subiectivitatea lui 
trezită va elibera întreaga omenire din robia ei faţă 
de obiecte; autocunoaşterea lui nu e o simplă 
percepere a lumii aşa cum este aceasta, ci o mişcare 
istorică de emancipare, iar pentru o conştiinţă de 
acest fel nu mai poate fi vorba de o simplă 
„reflectare” a realităţii. 

Presupune cumva acest argument că, din punctul 
de vedere al conştiinţei eliberate, problema 
„adevărului”, în sens tradiţional, de corespondenţă a 
judecății cu realitatea, nu se mai pune sau ca 
adevarul este relativ la clasa socialà sau la specia 


umană? Răspunsul lui Lukâcs la această întrebare 
este vag şi ambiguu. El repudiază concepţia 
„antropologică” sau pragmatista despre adevăr, 
deoarece, spune el, pragmatismul face din om 
măsura tuturor lucrurilor, dar nu-l transformă 
dialectic pe omul însuşi; în loc să privească subiectul 
în interacţiunea lui cu obiectul, el il erijeazà în 
postura unei divinităţi. Pe când marxismul nu 
proclamă relativitatea adevărului la individ sau 
specie, dar sustine că semnificaţia diferitelor 
adevăruri se dezvăluie abia în cadrul procesului 
social. Gândirea este un factor de progres în istorie, 
iar istoria este dezvoltarea formelor de obiectivitate. 

Această explicaţie este departe de a fi clară. Dacă, 
aşa cum spune Lukács, adevărul este accesibil doar 
dintr-un punct de vedere particular (de clasă), 
rămâne să ne punem totuşi următoarea întrebare: 
Este el sau nu, totuşi, adevărat în mod inerent, adică 
o descriere a unei stări de lucruri existente 
indiferent dacă este percepută sau nu? Lukâcs pare 
a fi însă de părere că această întrebare este greşit 
pusă, întrucât presupune O conştiinţă 
„contemplativă” sau  „reificată”, situată în afara 
obiectului. Nu se vede însă cum ar putea el să evite 
concluzia că, potrivit concepţiei sale, nu numai că 
descoperirea adevărului presupune un punct de 
vedere particular, rezervat unei anumite clase, ci 
nimic nu este adevărat decât în conştiinţa de clasă 
care este identică cu mişcarea revoluţionară 
practică, altfel spus, participarea la această mişcare 
ar fi acelaşi lucru cu posesia adevărului, ceea ce 
depăşeşte simpla afirmaţie că ea este o condiţie a 
posesiei adevărului. Dacă acceptam premisele lui 
Lukăcs, cum putem evita concluzia cà adevărul este 
relativ la clasă sau că nimic nu este adevărat iară 
specificaţia „pentru clasa muncitoare”? Chiar şi 
înlocuind această din urmă expresie prin una de felul 
„pentru viitorul omenirii, eliberat de falsa 
conştiinţă”, tot rămânem prizonierii unui relativism 
de specie, care exclude „adevărul” în sens 
traditional. Există temeiuri bune de a admite cà o 
astfel de 


poziţie concordà cu doctrina tânărului Marx, dar ea 


nu poate fi taxată altfel decât ca o variantă de 
relativism. 

Când Lukács vorbeşte despre „unitatea dintre 
subiect şi obiect” în procesul de cunoaştere sau 
despre „unitatea dintre teorie şi practică”, el 
foloseşte in general termeni aplicabili întregii 
cunoaşteri, oricare Lar fi obiectul, dar lasă impresia 
că are în vedere obiectul ştiinţelor umane şi sociale, 
adică istoria umană şi omul ca fiinţă socială. Ca 
discipol nu doar al lui Hegel, ci şi al lui Dilthey şi 
Windelband, el voia, fără îndoială, să susţină 
principiul caracterului  funciarmente diferit al 
cunoaşterii umaniste („coeficientul umanist”, cum îi 
spunea E Znaniecki) şi să sublinieze că, în 
cunoaşterea  realitatilor umane, subiectul este 
prezent altfel decát in stiintele naturii dat fiind cà 
actul cunoaşterii este o componentă a realităţii de 
cunoscut, modificând caracterul acesteia. Subiectul 
în cauză este întotdeauna un subiect colectiv, mai 
precis, o clasă socială. Câteodată, totuşi, din pricina 
caracterului vag si a desconsiderării logicii, Lukács 
folosea expresii ce sugerează cà ,obiectul" care 
tinde la unitate cu ,subiectul" este intregul univers, 
inclusiv natura non-umană. Scopul lui real era însă 
să distingă între om si natură, si nu să le ,unifice". A 
trata lumea comportamentului uman si procesele 
istorice ca pe o realitate ,datà" si ,obiectivà" in 
acelaşi fel ca pietrele si astrele înseamnă a permite 
propriei conştiinţe să devină ,reificatà". Pentru 
conştiinţa proletară este lipsită de sens ideea unui 
univers social existent în sine şi de a cărui natură ar 
urma abia să luăm act ca de orice alt obiect spre a 
putea apoi să-i aplicăm procedee tehnice în vederea 
unui scop prescris in chip irațional de nişte 
imperative morale. O atitudine tehnologică faţă de 
fenomenele sociale, care le tratează ca pe un simplu 
obiect de inginerie politică şi potrivit cáreia agentul 
uman este pur subiectiv şi inspirat exclusiv de legi 
morale, este o închipuire burgheză de care, însă, nu 
a scăpat nici Engels atunci când a extins dialectica la 
natură şi a afirmat despre legile sociale că sunt la fel 
de obiective precum cele care guvernează formarea 
de sedimente geologice. Odată cu apariţia pe scena 


istoriei a proletariatului conştient de rolul său în 
producţie şi în unitatea dinamică a istoriei, „legile 
istorice” devin identice cu voinţa umană, iar 
libertatea devine identică cu necesitatea istorică. 

Din acelaşi motiv, Lukâcs nu face distincţie între 
sociologia burgheză şi cea marxistă, susţinând că 
sociologia ca atare este în mod inevitabil parte a 
ideologiei burgheze. Ea îşi propune să studieze 
fenomenele sociale în mod „obiectiv”, aşadar ca pe 
nişte obiecte accesibile observatorului indiferent de 
participarea lui la ele. Această separație prezumată 
între subiect şi obiect este raţiunea de a fi a 
sociologiei, ceea ce-l face pe Lukâcs să considere 
„sociologia marxistă” o contradicţie in termeni. 
Critica făcută de el lui Bakunin în 1925 se sprijinea 
pe aceeaşi bază. Buharin revenise la materialismul 
mecanicist, care urmărea să interpreteze procesele 
sociale în acelaşi fel ca pe cele naturale, considerând 
ştiinţele naturii modelul oricărei cunoaşteri în loc să 
le critice ca pe un produs al conştiinţei burgheze. 
Procedând aşa, Buharin repudia materialismul istoric 
în favoarea unei epistemologii „contemplative” care 
voia să descopere în tehnologie forţele „obiective” 
care acţionează în istorie, ca şi cum tehnologia ar fi o 
forţa motrice independentă, şi nu o componentă a 
condiţiilor sociale. 

Critica lui Lukâcs, ca red viza în mod direct pe 
Engels, iar în mod implicit, şi pe Lenin, a stârnit, 
fireşte, mânia marxiştilor ortodocşi ruşi. Deborin a 
scris un articol în care a taxat drept idealiste 
vederile lui Lukâcs despre natură şi societate. Cât 
despre pretinsa contradicţie dintre Marx şi Engels, 
Deborin şi alţi participanţi la dezbatere au invocat cu 
aere triumfale prefata la ediţia a doua a cartii Anti- 
Dühring (1885), în care Engels spunea că, înainte de 
a fi trimisă la tipar, cartea fusese citită şi aprobată 
de Marx. Ideea identităţii dintre subiect şi obiect, 
argumenta Deborin, era cel mai pur idealism, după 
cum arătase Lenin însuşi. Conştiinţa „reflectă” 
realitatea, iar prin negarea acestui lucru, Lukács nu 
facea decât să repete absurdităţile lui Mach. Una 
peste alta, argumentarea lui Deborin era primitivă şi 
stângace, iar Lukâcs nu s-a grăbit să-şi recunoască 


erorile. În 1933, într-un articol intitulat Mein Weg zu 
Marx, el a retractat critica pe care o facuse teoriei 
reflectării şi dialecticii naturii, dar numai în termeni 
generali şi fără a intra în substanţa disputei. în anul 
următor însă, 

într-un articol publicat în revista Pod Znamenem 
Marksizma (Sub Stindardul Marxismului), intitulat 
Importanţa lucrării pentru bolsevizarea partidelor 
comuniste, facea un act de autocritică abjectă, 
punând  devierile sale pe seama influențelor 
reziduale ale sindicalismului şi idealismului. Istorie si 
conştiinţă de clasă, declara; : i 

el acum, era o scriere idealistă si, cum idealismul era 
aliatul fascismului si al acolitilor social-democrati ai 
acestuia, eroarea sa 


era primejdioasá nu doar pe plan teoretic, ci Si 
practic. Din  fericire, partidul  bolsevic, sub 
conducerea tovarăşului Stalin, luptă neobosit pentru 
puritatea marxism-leninismului, trasând o linie fermă 
călăuzit de busola infailibilă a lui Lenin. Lukács şi-a 
repetat de mai multe ori retractarea în termeni 
similari,  punându-şi greşeala fie pe seama 
„nerăbdării revoluţionare” (deşi este greu de văzut 
cum putea duce nerâbdarea la negarea dialecticii 
naturii), fie pe seama antecedentelor lui hegeliene şi 
sindicaliste. După moartea lui Stalin, şi-a temperat în 
bună măsură această autocritică. În prefata din 1967 
la noua ediţie a cărții sale admitea că a pierdut din 
vedere distincția pe care o facea Marx între 
obiectivare si înstrăinare si că, pe cale de consecinţă, 
a împins prea departe teoria identităţii dintre subiect 
şi obiect (pesemne, prin sugestia că în conştiinţa 
proletariatului înceta să existe nu doar obiectul 
„instrăinat”, ci şi orice „obiectivitate”). Cum însă 
munca însăşi era în mod necesar un proces de 
,Obiectivare", nu se putea spune că în procesul 
revoluţionar dispare orice obiectivitate, încât era 
greşit ca „reflectarea” să fie total exclusă din actul 
cunoaşterii. 

Pe scurt, Lukács nu a formulat o judecată clară 
despre opera sa timpurie. Ceea ce e sigur este că nu 
şi-a abandonat teoria despre totalitate şi mediere sau 
(cu rezerva menţionată adineauri) critica reificării; 
şi-a păstrat, de asemenea, poziţia privitoare la 


diferenţa de fond dintre ştiinţele umaniste şi ştiinţele 
naturii. A continuati, . | 
după toate aparențele, să considere un merit al cărţii 
sale relevarea surselor şi aspectelor hegeliene ale 
dialecticii lui Marx. Ideea pe care o avansează teoria 
sa revizuită este că în mişcarea 

revoluţionară obiectul şi subiectul coincid, dar numai 
până la un punct; rămâne adevărat că procesul de 
cunoaştere a realităţii sociale este el însuşi parte 
componentă a acestei realităţi şi că, prin însuşi 
faptul înţelegerii lumii, conştiinţa proletară o 
revolutioneazá. Se poate, de asemenea, sustine în 
continuare că marxismul a depăşit dilemele libertate 
versus necesitate, fapte versus valori, voinţă versus 
prognoză, nu însă şi că, prin aceasta, dispare cu totul 
obiectivitatea. Aceasta fiind poziţia finală a lui 
Lukács, trebuie oare să înţelegem pur şi simplu că el 
a vrut să excludă ideea că întreaga realitate, inclusiv 
natura externă şi produsele materiale obectivate ale 
muncii umane, se subsumează praxisului 
revoluţionar conştient, cu alte cuvinte, că a vrut să 
limiteze identitatea dintre subiect şi obiect la sfera 
proceselor sociale (fireşte, numai în conştiinţa 
eliberată a proletariatului), şi nu să o extindă şi la 
lumea extraumană? Dacă da, aceasta n-ar însemna o 
îndepărtare semnificativă de teza sa originară, ci mai 
degrabă o reformulare a ei; după cum am văzut, se 
putea interpreta, citind cartea, că autorul avea în 
vedere „obiectivitatea” în general, şi nu doar pe cea 
a proceselor istorice, dar aceasta pare să se datoreze 
nu unei teorii riguros cumpanite, ci lipsei sale de 
disciplină logică în gândire şi exprimare. 


5. Conştiinţa de clasă şi organizarea 


Ar putea să pară că exaltarea conştiinţei de clasă a 
proletariatului ca forţă care nu numai că transformă 
nişte instituţii sociale, ci, făcând aceasta, rezolvă 
toate problemele filosofiei, ale artei şi ale ştiinţelor 
sociale, se raporta, în mintea lui Lukâcs, la 
proletariatul real, şi nu la expresia lui „organizată”, 


adică la partid; că, prin urmare, concepţia lui despre 
revoluţie ar fi mai degrabă cea a Rosei Luxemburg 
decât cea a lui Lenin. De fapt, însă, lucrările sale de 
după 1919 nu lasă nicio îndoială în privinţa 
ataşamentului sau fata de concepţia despre partid a 
lui Lenin, iar întreaga sa teorie a conştiinţei de clasă 
a constituit baza logică a acelei concepţii. 

Prin „conştiinţă proletară” nu trebuie să se 
înţeleagă conştiinţa clasei muncitoare empirice şi 
nici suma sau media constiintelor individuale ale 
proletarilor. Între conştiinţa empirică a muncitorilor 
reali si  ,adevarata" conştiinţă de clasă a 
proletariatului există întotdeauna în mod inevitabil 
un decalaj. Prima nu o va ajunge niciodată pe deplin 
din urmă pe cea de a doua, or, această ,adevarata" 
conştiinţă este forţa motrice a istoriei, iar vehiculul 
ei este partidul, o formă aparte a existenţei sociale, 
un mijlocitor indispensabil între mişcarea 
muncitorească spontană şi totalitatea istoriei. Ceea 
ce gândesc muncitorii individuali, în unanimitatea 
sau în majoritatea lor, nu are pur şi simplu nicio 
însemnătate pentru conţinutul conştiinţei proletare. 
Aceasta este întruchipată în partid, iar mişcarea 
spontană nu-şi poate desluşi propriul sens decât în şi 
prin partid, dat fiind că ea este incapabilă prin ea 
însăşi să se ridice la conceperea întregului. Aşa se 
face că unitatea dintre teorie şi practica, dintre 
necesitate şi libertate, se realizează cu adevărat doar 
în voinţa revoluţionară a partidului. 


Expunând această concepţie în Istorie si conştiinţă 
de clasă, Lukács învedera (fără s-o spună explicit) cà 
teoria despre partid a lui Lenin nu se baza logic pe 
filosofia acestuia, dar se armoniza pe deplin cu 
relativismul umanist al lui Marx şi cu teoria 
„praxisului” atotcuprinzător, în conformitate cu care 
problemele epistemologice şi metafizice erau golite 
de conţinut. Lukâcs a reiterat această concepţie în 
cartea sa despre Lenin şi în câteva dintre lucrările 
ulterioare acesteia. Partidul este întruchiparea 
vizibilă a conştiinţei de clasă, unicul garant al 
orientării politice corecte a proletariatului şi unicul 
exponent al voinţei „reale” a acestuia. Lukács, 


fireşte, nu deduce de aici, aşa cum n-a facut-o nici 
Lenin, că, în practică, partidul poate face totul fără 
proletariat sau că acesta este pentru el lipsit de 
importanţă. Esenţial este însă că interesul ,real" al 
proletariatului, voinţa sa, dorinţele şi aspiraţiile sale, 
precum şi conştiinţa sa teoretică sunt total 
independente de dorinţele, sentimentele, gândurile 
şi conştiinţa clasei muncitoare empirice. 

Ne dăm seama acum de importanţa politică pe 
care o avea pentru Lukács critica empirismului. Cât 
timp rămânem pe teren empiric, întreaga noastră 
cunoaştere despre proletariat rezultă din observarea 
muncitorilor reali; nu putem cuprinde cu mintea 
totalitatea istoriei, deoarece starea empirică a 
conştiinţei umane este doar o dovadă a imaturitatii 
ei. Se vede cât de colo că teoria lukăcsiană a unităţii 
dintre teorie şi practica se potriveşte logic mai bine 
cu ideea lui Lenin despre partid decât filosofia lui 
Lenin însuşi. Căci pe temeiul teoriei „reflectării” este 
greu de susţinut asertiunea cà partidul, care 
întruchipează „adevărata” conştiinţă a 
proletariatului, are dreptate în pofida oricăror fapte 
empirice care i-ar putea infirma doctrina. Această 
propoziţie decurge, în schimb, fără dificultăţi, din 
ideea de „totalitate” şi din corolarul acesteia: „cu 
atât mai rău pentru fapte”. Atotcuprinzătoarea 
totalitate garantează „unitatea dialectică” dintre 
fapte şi valori, dintre cunoaştere şi voinţă, dintre 
libertate şi necesitate. Drept urmare, proletariatul, 
întruchipat în partid, are teoretic dreptate în virtutea 
poziţiei sale sociale şi a misiunii sale istorice sau, 
mai bine zis, dreptatea lui teoretică este totuna cu 
funcţia lui progresistă, nemaicontând niciun fel de 
alte criterii. Din punct de vedere politic, aceasta este 
o filosofe mai convenabilă decât cea a lui Lenin, căci, 
odată admis că partidul se află în posesia 
„întregului” practico-teoretic, dispare nevoia oricărei 
alte justificări. Dat fiind că proletariatul este 
privilegiat în sens cognitiv datorită rolului său social 
şi dat fiind că geneza conştiinţei sale garantează că 
dreptatea şi adevărul sunt de partea ei, că ea este ne 
mistificată şi dacă mai admitem, în plus, că 
întruchiparea conştiinţei proletariatului ^ este 


partidul, ajungem la concluzia dorită, aceea că 
partidul are întotdeauna dreptate. Lukâcs, fireşte, nu 
o formulează în chiar aceste cuvinte - n-au facut-o, 
de altfel, nici Lenin sau chiar Stalin -, dar ea 
constituie temelia ideologică a educaţiei comuniste şi 
a fost acceptată în practică de toţi intelectualii 
comunişti. 

Spre sfârşitul epocii lui Stalin, poziția 
epistemologic privilegiată a proletariatului a fost 
redusă practic la ideea că tovarăşul Stalin are 
întotdeauna dreptate. Lukács a furnizat credinţei în 
infailibilitatea partidului un fundament teoretic mai 
bun decât oricine înaintea sa, inclusiv decât Lenin. În 
Tacticà şi etică enuntase deja cà „marea realizare a 
bolsevismului rus este de a intruchipa, pentru prima 
dată după Comuna din Paris,  constiinta 
proletariatului si autocunoasterea lui prin prisma 
istoriei universale". Cà  bolsevismul reprezintă 
adevărul epocii noastre este un crez de care Lukács 
nu s-a dezis niciodată. Chiar dacă se dovedea într-un 
târziu că partidul sau conducătorul său au făcut 
greşeli, tot rămânea adevărat că, „dialectic”, partidul 
a avut dreptate şi că, indiferent de eventualele 
greşeli, aveai datoria morală şi intelectuală de a-i sta 
alături. Astfel, când Lukács i-a urmat pe noii 
conducători în constatarea „greşelilor” lui Stalin, el a 
continuat să susţină că avusese dreptate când, 
odinioară, apărase aceste greşeli. Acesta era, într- 
adevăr, punctul de vedere tipic, clasic al ideologilor 
comunişti, sprijinit de filosofia lui Lukács: „formal”, 
exista posibilitatea ca partidul să  greşească, 
„dialectic” însă, nu. A te împotrivi politicii şi 
ideologiei sale era în toate împrejurările o greşeală 
politică şi deci şi o eroare cognitivă, deoarece 
partidul întruchipa conştiinţa istorică în care se 
găseau contopite mişcarea istoriei şi conştiinţa 
acestei mişcări. 

Lukács nu avea, de asemenea, nicio îndoială cà 
dictatura proletariatului urma şi trebuia să se 
realizeze ca dictatură a partidului. Astfel, în cartea 
sa despre Lenin, el îi condamna pe stângişti (opoziţia 
,muncitoreasca" din partidul bolşevic), care priveau 
sovietele (consiliile muncitoreşti) drept forma 


permanentă a organizării de clasă şi căutau să le 
aşeze în locul partidului şi al sindicatelor. Sovietele, 
susţinea Lukács, erau nişte organe destinate în chip 
firesc luptei împotriva guvernării burgheze în 
perioada revoluţionară, însă cei ce voiau să le 
Inzestreze cu puterea de stat după revoluţie pur şi 
simplu nu înțelegeau deosebirea dintre o situaţie 
revoluţionară şi una nerevolutionară, adică ... . 
gândeau  „nedialectic”. Rolul partidului după o 
revoluţie izbutită era mai mare, şi nu mai mic decât 
înainte, unul dintre motive fiind acela că în perioada 
postrevoluţionară lupta de clasă, departe de a scădea 
în intensitate, devenea în mod inevitabil din ce în ce 
mai ascuţită. Această doctrină despre rolul sovietelor 
diferă într-o anumită măsură de cea exprimată în 
principala lucrare a lui Lukăcs, unde el spunea că 
funcţia lor era de a lichida distincţia burgheză dintre 
puterea executivă, cea legislativă şi cea 
judecătorească şi de a fi un instrument de „mediere” 
între interesele imediate şi cele finale ale 
proletariatului. Aceasta ar putea sugera că el 
atribuia sovietelor funcţii care, potrivit lui Lenin, 
aparţineau exclusiv partidului (deşi alte referiri la 
partid din /storie si conştiinţa de clasa nu susţin 
acest punct de vedere). Oricum, în cartea sa despre 
Lenin el corectează orice erori stângiste de acest fel 
şi spune cu toată claritatea că, după o revoluţie 
victorioasă, sovietele devin de prisos. Din acel 
moment, s-ar părea, sarcina de abolire a separaţiei 
burgheze dintre puteri revine exclusiv partidului, cu 
alte cuvinte, acesta este cel care face legile, le aplică 
şi îi judecă pe cei ce le încalcă fără a fi ajutat sau 
supervizat de nicio altă instanţă. Lukăcs proclama 
astfel, în 1924, o concepţie purificată de orice 
rămăşiţă de sindicalism. 


6. Critica irationalismului 


Principala lucrare a lui Lukács era menită, de fapt, 
să ofere leninismului o bază filosofică mai bună decât 
i-o oferise însusi Lenin. În acest sens, Lukâcs ar 
putea fi numit un leninist inconsecvent, stânjenit 
întru câtva de neajunsurile tipice pentru un 


intelectual. Acceptând fără nicio rezervă politica 
bolşevică, el îşi închipuia că, în calitate de filosof, 
putea fi un bolşevic mai bun decât conducătorii 
partidului prin faptul că expunea în mod mai coerent 
şi mai convingător poziţia lor teoretică. 

Lucrările lui filosofice ulterioare arată însă că ela 
înţeles J adevărata natură a fidelității faţă de 
leninism-stalinism, că ceea ce se cerea nu era 
născocirea, în fiecare moment, de justificări pentru 
deciziile şi doctrinele propriului partid, ci susţinerea 
acestora şi conformarea la ele în practică. E adevărat 
că Lukács s-a distins întotdeauna prin eruditia lui de 
ideologii de rând ai stalinismului, care erau cu toţii 
nişte ignoranti. Fie că vorbea despre Goethe, Dilthey 
sau Hegel, el ştia despre ce vorbeşte şi stăpânea 
materia cu desăvârşire. Aceasta era ceea ce-i înfuria 
pe criticii ortodocşi, şi nu conţinutul scrisului său. 
Eruditia era un lucru suspect în timpul stalinismului, 
când toată lumea scria la fel şi când doi filosofi nu 
puteau fi deosebiți unul de altul după stil. Monotonia 
clişeelor şi sărăcia vocabularului erau la ordinea 
zilei, iar a avea un stil propriu echivala, practic, cu a 
se face vinovat de abatere ideologică. în această 
privinţă, Lukács era un stalinist imperfect, dar 
compensa acest neajuns in multe alte feluri. 

Un document important din această perioadă este 
Die Zerstörung der Vernunft (Distrugerea rațiunii), 
lucrare numită de Adorno „Distrugerea raţiunii lui 
Lukács”. Este vorba de o istorie a filosofici 
irationaliste, în principal din Germania, de la 
Schelling şi romantici la Heidegger (Miercurea mare 
a subiectivismului parazit) si existentialisti, având 
drept principal scop dezvăluirea surselor ideologice 
ale nazismului. Schelling, care substituie dialecticii 
rationale intuiţia incomunicabilă, Schopenhauer, 
care proclamă incurabila absurditate a omenirii şi 
istoriei şi afirmă că lumea este guvernată de voinţa 
iraţională, şi Kierkegaard, care proslăveşte credinţa 
iraţională, punând-o mai presus de rațiune, aceştia 
sunt profeţii primei perioade, cea de până la 1848. 
Nietzsche este principalul ideolog al celei de-a doua 
perioade, în care lupta de clasă a proletariatului 
devine elementul dominant al vieţii sociale; negarea 
nietzscheană a istoriei, disprețul lui Nietzsche faţă 
de oamenii de rând şi pragmatismul său cinic sunt 


menite să servească burgheziei, pe care el o exaltă 
numind-o „rasă de stăpâni”. Irationalismul filosofic 
ajunge la culme în epoca imperialistă de după 1890; 
locul formalismului şi agnosticismului neokantian 
este luat de încercările de creare a unei noi viziuni 
atotcuprinzătoare asupra lumii, bazată însă pe 
intuiţie şi refractară analizei raţionale. Este pusă la 
îndoială până şi valabilitatea obiectivă a ştiinţei, 
aceasta fiind privită drept produsul unor forţe 
istorice iraționale sau instinctive. Această perioadă 
este inaugurată de „filosofia vieţii” 
(Lebensphilosophie) a lui Dilthey, care duce direct la 
ideologia nazistă. Ea se opune pozitivismului, dar o 
face din punctul de vedere al irationalitatii istoriei si 
al subiectivităţii culturii. De asemenea, ea critică 
sistemul capitalist, însă din perspectiva perimată a 
unui romantism reactionar; atacă democraţia si se 
lansează în căutarea unei noi unităţi organice, care, 
finalmente, avea să-şi afle întruchiparea în statul 
fascist. 

Ceea ce face din Distrugerea rațiunii o lucrare 
esențialmente stalinistă nu este, fireşte, faptul de a 
căuta originile nazismului în filosofia germană. O 
astfel de linie de gândire nu are nimic specific 
marxist şi cu atât mai puţin stalinist de vreme ce ea 
se regăseşte la numeroşi istorici şi scriitori, inclusiv 
la Thomas Mann. Elementul tipic stalinist al lucrării 
lui Lukács îl constituie alegatia cà, din momentul 
apariţiei filosofici marxiste, toată filosofia nemarxistă 
a fost reacționară şi irationalistà. in felul 
acesta, întreaga cultură filosofică din afara 
marxismului este condamnată ca fiind un aparat 
intelectual care ar fi pregătit preluarea puterii de 
către Hitler în 1933. Toti exponentii ei ar fi fost, intr- 
un fel sau altul, mesageri ai nazismului. Conceptul 
de ,irationalism" al lui Lukács este, de bună seamă, 
nu doar vag, nedefinit şi absurd de larg, ci, în multe 
privinţe, de-a dreptul contrar acceptiunii curente a 
termenului. în epistemologie, calificativul de 
,irationalist" este aplicabil îndeobşte doctrinelor 
care consideră ca cele mai perfecte forme de 
cunoaştere nu pot fi exprimate în limbaj, ci se obțin 
doar prin acte particulare incomunicabile. Unii 
dintre gânditorii din lista lui Lukács au fost, de bună 
seamă, irationalisti în adevăratul sens al cuvântului, 


de unde nu urmează câtuşi de puţin că ei ar fi netezit 
drumul nazismului. Lukács însă taxează drept 


irationalist pe oricine nu este marxist ortodox. Dacă 
Max Weber, ca sociolog, a analizat caracterul 
liderului charismatic, pentru Lukács este o dovadă că 
lucrul acesta i-a fost cerut de epoca care l-a produs 
pe Fibre r-u] charismatic. Dacă filosofia analitică 
tăgăduia posibilitatea aprehendării lumii ca întreg şi 
se márginea la observarea de fragmente izolate, prin 
aceasta se facea si ea vinovată de irationalism; la fel 
şi Mannheim, atunci când sublinia rolul care revine 
factorilor extracognitivi în construirea teoriilor 
sociale. Irationalisti sunt toti cei care susţin că 
anumite elemente sau aspecte ale existenţei se 
situează dincolo de perimetrul cunoaşterii 
discursive, toti cei care descoperă în 
comportamentul uman forte irationale, toti cei care 
nu cred în legi istorice, toti cei care profesează 
idealismul subiectiv, precum şi toţi cei care nu 
acceptă posibilitatea determinării cu mijloace 
ştiinţifice a sensului „totalităţii” istorice. Cu alte 
cuvinte, irationalisti şi (pe cale de consecinţă) aliati 
ai nazismului sunt toti cei care nu cred în „raţiunea 
dialectică” preluată de Lukâcs de la Hegel, raţiunea 
fiind considerată capabilă să înţeleagă totalitatea 
istoriei şi a societăţii umane, inclusiv viitorul ei 
comunist, şi să confere, astfel, un înţeles prezentului. 
Sau, exprimându- -ne altfel, toti filosofii care nu 
profesează comunismul in forma lui ortodoxă 
curentă, adică stalinismul, sunt, în mod „obiectiv”, 
dacă nu şi prin crez efectiv, irationalisti Si, ca atare, 
nazisti. Intr-o astfel de viziune, intreaga istorie a 
culturii germane şi chiar europene, inclusiv Croce, 
Windelband, Bergson şi filosofii analitici, este 
considerată a fi impregnată de scopul lăuntric de a 
asigura triumful lui Hitler. Toti filosofii nemarxisti 
din secolele al XIX-lea si al XX-lea ar fi fost 
preocupaţi de distrugerea  ,ratiunii", adică a 
credinţei că există o ,totalitate" istorică ce include 
viitorul şi a cărei cheie o oferă marxismul prin 
predicția sa referitoare la exproprierea burgheziei şi 
la instaurarea dictaturii comuniste în întreaga lume. 
Ar fi într-adevăr greu de găsit un exemplu mai izbitor 
de antirationalism decât cel oferit de chiar filosofia 
lui Lukács prezentată ca o credinţă oarbă, în care 
nimic nu este dovedit, ci totul este proclamat ex 
cathedra, iar tot ce nu se potriveşte cu schemele 
marxiste este repudiat ca nonsens reactionar. 


Polemica lui Lukács impotriva existentialismului, 
publicată in 1948, este si ea o mostră de filosofie 
stalinistă, în care se regăsesc toate ingredientele 
catehismului leninisto-stalinisto-jdanovist. Filosofia 
nu poate fi decât ori idealistă, ori materialistă, a treia 
posibilitate fiind exclusă; idealismul subiectiv duce la 
solipsism - filosofie de smintiti în timp ce idealismul 


obiectiv inventează idei sau spirite imaginare care, 
chipurile, guvernează lumea. Primordial este ori 
spiritul, ori materia; cei ce pretind să se situeze mai 
presus de opoziţia dintre ele se amăgesc sau îi 
amăgesc pe alţii. Lucrarea lui Lenin, Materialism şi 
empiriocriticism, furnizează argumente imbatabile 
împotriva tuturor idealiştilor, deopotrivă a celor care 
i-au fost adversari direcţi, precum şi a celor care, 
precum  existentialistii, şi-au făcut apariţia mai 
târziu. Aceştia din urmă caută să reconstruiască 
totalitatea fiinţei pe baza conştiinţei pure, deşi ştiinţa 
a învederat de mult inanitatea unor asemenea 
tentative chiar dacă anumiţi savanţi, lipsiţi de 
educaţie marxista, nu s-au lăsat patrunsi de adevărul 
că toate realizările stiintei confirmă şi consolidează 
triumful materialismului 

dialectic. 

Existentialism sau marxism? reprezintă probabil 
exem piui cel mai flagrant al degradării intelectuale 
a lui Lukâcs, nedeosebindu- se ca stil şi conţinut de 
produsele standard ale filosofici sovietice din 
perioada stalinistă; nu lipsesc din acest text nici 
sfaturile rituale date fizicienilor, de a căror ştiinţă 
Lukács era cu totul străin. 

Nu sunt indicii că Lukács şi-ar fi renegat vreodată 
lucrările din această perioadă; Distrugerea rațiunii a 
fost republicată fara niciun fel de modificări după 
moartea lui Stalin, în 1954. 


7. întregul, medierea şi mimesisul în calitate de 
categorii estetice 


Principala ambiţie a lui Lukács a fost aceea de a 
pune bazele unei estetici marxiste. Dintre 
numeroasele sale lucrări din acest domeniu, unele 
sunt de teorie şi critică literară, altele de estetică 
generală. Trebuie spus însă că şi atunci când 
încearcă să dezvolte categorii privitoare la toate 
formele de artă, informaţia şi-o ia în principal din 
istoria literaturii, îndeosebi a dramei şi romanului, 
încât nu este totdeauna clar dacă şi cum anume 
teoretizările lui 

J sunt aplicabile si 


dincolo de această sfera. Despre lucrările sale de 
estetică - lăsândude, fireşte, deoparte pe cele scrise 
înainte să fi devenit marxist - se poate discuta ca 
despre un tot, dat fiind că poziţiile lui teoretice, ba 
chiar şi atitudinile faţă de diferiţi autori şi faţa de o 
tendinţă artistică sau alta, nu par să fi suferit 
schimbări între anii '20 şi ultimii săi ani de viată. 

Anumite observaţii generale ale lui Lukács despre 
„natura” artei nu au un conţinut specific marxist. El 
spune, bunăoară, că arta, spre deosebire de ştiinţă, 
are caracter antropomorf, fiind preocupată de 
condiţiile sociale. Din acest motiv, ea este în chip 
esenţial ostilă religiei chiar şi atunci când urmăreşte 
în mod direct să se pună în slujba credinței 
religioase şi a cultului. Istoric, arta îşi are obârşia în 
practicile magice, dar diferă de acestea prin faptul 
că are drept scop suscitarea unor sentimente şi 
atitudini particulare care, în magie, au doar un rol 
subsidiar. Arta plaăsmuieşte imagini ale realităţii, dar 
acestea au din capul locului o încărcătură emoţională 
şi implică o atitudine activă faţă de lumea pe care o 
zugrăvesc. Orice artă vehiculează valori cognitive, 
sporind cunoştinţele omului despre el însuşi şi, ca 
atare, şi despre lume. Ea le permite oamenilor să 
păşească dincolo de realitatea practică imediată şi să 
se ridice la înţelegerea sensului universului. Ea nu 
trebuie, prin urmare, tratată ca simplu divertisment, 
ci joacă un rol de seamă în evoluţia spirituală a 
omului, fiind un mijloc prin care acesta se 
autocreează si devine conştient de natura sa 
generică. 

Din această caracterizare rezultă că, deşi arta nu 
poate fi redusă la funcţii pur cognitive de vreme ce, 
spre deosebire de ştiinţă, prezintă lumea sub formă 
de imagini şi într-un mod care face ca transmiterea 
lor să implice un act de evaluare, ea este totuşi un 
„reflex” al realităţii bazat pe o formă specifică de 
imitație sau mimesis. Aceasta nu este o copiere 
pasivă a lumii, ci presupune selecţie şi un anumit 
grad de  universalizare. Servindu-se de imagini 
individualizate, arta prezintă o viziune a lumii care 
aspiră la universalitate; în acest sens, în opera de 
artă, „individualul” şi „universalul” sunt prezentate 


ca alcătuind o unitate. 

Lui Lukács, precum şi altora care vorbesc despre 
artă în termeni de „reflectare” sau „mimesis”, i s-a 
obiectat adesea că, deşi în linii mari ştim ce 
semnifică aceşti termeni când este vorba 


de o piesă de teatru, de un roman sau de o pictură 
figurativă, nu este deloc clar în ce sens s-ar putea 
spune despre o piesă muzicală, despre o operă de 
arhitectură sau despre un ornament că ,reflecta" 
realitatea. Lukács sustine, cu toate acestea, că 
mimesisul este o categorie aplicabilă tuturor 
fenomenelor artistice. Muzica, de pildă, comunică 
emoţii care sunt suscitate de condiţiile sociale şi, 
astfel, ,reflectà", desi indirect, legături istorice 
dintre oameni. Arhitectura, tot aşa, exprimă atitudini 
şi nevoi umane prin organizarea într-un anume fel a 
spaţiului. Ornamentele imită figuri naturale şi le 
prezintă într-o formă care exprimă atitudini umane 
fata de ele. Criticii sâi i-au reproşat de multe ori 
artificialitatea explicatiilor de acest fel şi au pus sub 
semnul întrebării înţelesul real al ideii de 
„reflectare” sau „mimesis”. Dacă o piesă muzicală 
reflectă lumea prin exprimarea anumitor emoţii şi 
dacă aceste emoţii au necesarmente legături de un 
fel sau altul cu viaţa socială, atunci afirmaţia că arta 
„reflectă” realitatea pare a nu însemna mai mult 
decât că este influenţată de varii fenomene 


şi interconexiuni ale vieţii sociale; o astfel de 
formulare este însă atât de generală şi de evidentă, 
încât nu spune mare lucru. În orice caz, este clar că, 
atunci când Lukâcs vorbeşte despre opere literare, el 
foloseşte termenul „reflectare” într-un sens mult mai 
specific, vrând sa spună nu doar că producţia 
artistică este afectată de condiţii sociale, ceea ce 
nimeni n-ar tăgădui, ci că operele artistice prezintă o 
imagine a realităţii din care cititorul sau spectatorul 
poate afla ceva despre acea realitate şi-i poate 
recunoaşte „structura” sau conflictele interne. 
Lukács, de fapt, caută să definească arta în asa fel 
încât să justifice concluzia că numai operele 
„realiste” merită cu adevărat numele de artă, 
concluzie pe care se sprijină şi atunci când 
condamnă ,decadenta" artistica. Dar, din nou, nu 


este câtuşi de puţin clar cum ar putea fi judecate din 
punctul de vedere al  ,realismului" muzica, 
arhitectura sau chiar şi poezia lirică. Dacă prin 
„mimesis” se înţelege orice fel de dependenţă a unei 
opere de artă faţă de fenomenele sociale, atunci, cu 
siguranţă, orice artă nu poate fi decât imitativă sau 
„realistă”, dar, în acest caz, noţiunile de „mimesis” şi 
de „realism” sunt golite de orice conţinut. Pe Lukăcs 
îl preocupă in principal drama şi romanul, la care 
aceste noţiuni sunt, fără îndoială, mai aplicabile, dar 
şi aici el pare a folosi termenul „mimesis” cu două 
sensuri diferite, unul descriptiv şi unul normativ. În 
primul sens, orice roman sau piesă de teatru reflectă 
într-o anumită măsură lumea, condiţiile şi conflictele 
sociale; şi orice operă de artă este socialmente 
angajată: ea se situează de o parte sau de alta în 
problematica de bază a epocii indiferent de măsura 
în care autorul este conştient de implicarea sa sau de 
semnificaţia reală a operei sale (semnificaţie pe care, 
de multe ori, nu o înţelege). În sens normativ însă, 
,mimesisul" este calitatea unei opere de a imita 
realitatea „corect”, prezentând problemele vremii 
sale aşa cum sunt „cu adevărat”; autorul unei 
asemenea opere este, fireşte, de partea „justă” sau 
progresistă. Acesta pare a fi sensul în care Lukács 
foloseşte cel mai adesea termenul „mimesis”. 

La fel stau lucrurile si cu ideea de ,totalitate" 
aplicată literaturii. Orice operă literară reflectă într- 
un fel totalitatea vieţii sociale, deoarece, atunci când 
adoptăm o anume atitudine faţă de lume, chiar şi una 
reacționară, aceasta se raportează cu necesitate la 
lumea în întregul ei nu pentru că aşa intentionàm 
noi, ci pentru că toate lucrurile omeneşti se leagă 
între ele şi, angajându- ne într-un conflict particular, 
ne angajăm, vrând-nevrând, în unul universal. De 
foarte multe ori însă, Lukâcs foloseşte termenul 
„totalitate” într-un sens normativ. „Adevărate” opere 
de artă sunt acelea care caută să oglindească lumea 
ca întreg, iar criticului sau ideologului îi revine 
menirea de a veghea, pe cât îi stă în putinţa, ca 
opera să întruchipeze un sistem de referinţă potrivit 
care să confere sens tuturor părţilor ei componente 
şi să le subordoneze unei finalităţi artistice 


cuprinzătoare. în această acceptiune, „totalitatea” nu 
mai este un atribut al întregii literaturi, ci un ideal 
care trebuie atins în arta socialistă. Lukács însă nu 
formulează clar această distincţie. 

Cerinţa ca arta sa reflecte „totalitatea” este 
îndreptată cu precădere împotriva naturalismului, a 
ideii că este suficientă descrierea realităţii în 
termeni de observaţie directă, prin simplă 
consemnare a ceea ce se întâmplă sau a ceea ce se 
înfăţişează privirii. O literatură astfel limitată nu 
poate comunica sensul evenimentelor, care nu se 
dezvăluie decât în relaţie cu întregul; desluşirea 
sensului necesită înţelegere conceptuală, şi nu 
simplă observare. Or - şi în aceasta rezidă miezul 
argumentului, după cum a susţinut Lukács în disputa 
sa cu Bloch pe tema expresionismului si a 
realismului -, totalitatea societăţii noastre sau 
capitalismul ca sistem integrat reprezintă realitatea 
esenţială, (desi invizibilă, care-şi subordonează 
fiecare fenomen individual în parte. Numai despre 
cineva capabil să discearnă sensul chiar şi al celor 
mai mărunte detalii ale vieţii umane prin raportarea 
lor la întreg se poate spune cà zugráveste realitatea 
socială aşa cum este ea cu adevărat şi că practică 
„mimesisul” în sensul normativ al termenului. Dat 
fiind cà universalitatea si  desluşirea sensului 
întregului presupun înţelegerea prealabilă a naturii 
societăţii, pe care nu o poate oferi decât marxismul, 
rezultă că în epoca noastră doar un marxist, în 
sensul dat de Lukács acestui termen, poate poseda 
calităţile unui bun scriitor. 

Aceasta, fireşte, nu înseamnă că pentru a fi un bun 
scriitor este suficientă stăpânirea la nivel conceptual 
a principiului totalitatii. Crearea unei opere de artă 
presupune nu doar capacitatea de a raporta partile 
la întreg, ci şi capacitatea de a înfăţişă întregul prin 
imagini individualizate. Arta se subordonează nu 
doar principiului  totalitatii, ci şi celui al 
particularitatii (Besonderheii). Acesta din urmă este 
pandantul artistic al „medierii” şi constituie, în 
viziunea lui Lukács, categoria fundamentală a 
analizei estetice. Luând ca punct de plecare 
experienţa, arta se străduieşte să descopere în 


individual tipul, iar în fenomenele particulare, 
universalul. ,Particularizarea", în accepțiunea lui 
Lukács, poate fi definită, pare-se, drept procesul prin 
care scriitorul transformă experienţele individule în 
tipuri sau imagini cu valabilitate universală, astfel 
încât ele să devină mediul prin care cititorul 
aprehendează întregul social. A spune că arta se 
subordonează principiului  „particularităţii” nu 
înseamnă că ea se plasează undeva „între“ 
universalitatea ştiinţei si imediatul experienței 
cotidiene, ci că reflectă universalitatea prin imagini 
particulare. În aceste imagini, universalul şi 
individualul nu apar separat, ci contopite într-o 
unitate, ceea ce indreptáteste afirmaţia cà arta îşi 
subsumează cele două elemente (în sensul hegelian 
al cuvântului aufheben) sau că le sintetizează în 
aspecte ale unui unic fenomen. 

Proeminenta relativă a individualului Si 

universalului variază in,  , 

diferitele tipuri de literaturà si in diferitele scoli 
artistice. Drama este, prin natura ei, mai universală 
decát romanul. Naturalismul tinde spre individual, 
pe când în alegorie preponderent este universalul. 

După cum au relevat mai multi critici, concepția 
potrivit căreia artistul, cel puţin în cazul anumitor 
forme de artă, se foloseşte de imagini pentru a 
prezenta fenomene „tipice” (adică nu neapărat 
frecvente sau cotidiene, ci unele care dezvăluie 
trăsături caracteristice ale epocii sau ale unui mediu 
social) nu este specific marxistă şi a fost avansată 
adesea de către gânditori premarxisti sau nemarxisti. 
S-ar putea spune chiar că ea constituie punctul de 
vedere al simțului comun cât timp nu este aplicată la 
toate genurile artei şi nu este erijată într-o regulă 
arbitrară conform căreia arta care nu „tipizează” în 
acest fel este stigmatizată ca nefiind artă în sensul 
,bun". Lukâcs însă încalcă aceste două condiţii. Cât 
despre elementul specific marxist din teoria sa, el 
constă în raportarea fiecărui aspect la „totalitatea” 
pe care ar constitui-o sistemul social definit prin 
categorii marxiste, adică, după caz, capitalismul sau 
socialismul. 

Categoria de „totalitate” figurează însă în estetica 


lui Lukâcs şi în alte contexte. El susţine nu doar că 
arta dezvăluie totalitatea 

societăţii, ci şi cà ea constituie un mijloc prin care 
omul năzuieşte să acceadă la „totalitate” ca mod al 
sau de a fi, adică să devină o personalitate completă 
şi armonioasă,  nediminuatà prin preocupari 
unilaterale de un fel sau altul. Arta care favorizează 
această aspirație sau îi ajută pe oameni să devină 
conştienţi de ea este cea umanistă, dar ea poate fi 
astfel numai dacă urmăreşte să- şi devanseze epoca. 
Cu alte cuvinte, artei i se cere nu doar să descrie 
realitatea, ci să o şi anticipeze. În articolul intitulat 
Es geht um Reális mus, Lukăcs spune că Marx l-a 
considerat pe Balzac un scriitor profetic dat fiind că 
acesta a creat personaje de un tip care în vremea sa 
exista doar în embrion, dar s-a dezvoltat ulterior, sub 
cel de Al Doilea Imperiu. La fel, spune Lukács, Gorki 
a anticipat tipuri umane care nu existau pe vremea 
când el îşi scria primele romane. Scriitorii posedă 
această capacitate pentru că izbutesc să sesiseze 
tendinţe şi să prevadă rezultatul lor. Nu este clar 
însă, pe această bază, de ce dădea greş literatura 
realist-socialistă de factură stalinistă atunci când 
descria lucrurile nu aşa cum erau, ci aşa cum 
trebuiau să fie conform anticipărilor „ştiinţei 
marxist- leniniste"; pentru cà ea se conforma, de 
bună seamă, modelului ideal al lui Lukács prin faptul 
că folosea analiza ştiinţifică în desluşirea conturului 
evenimentelor viitoare. 


8. Realism, realism socialist şi avangardă 


Din multiplele argumentări ale lui Lukács se poate 
infera că singura literatură care merită a fi numită 
„realistă” este cea care raportează viaţa umană la 
„întreg” în accepțiunea marxistă a acestui termen. El 
distinge însă două feluri de realism: critic şi socialist. 
Realismului critic îi aparţin practic toţi marii scriitori 
din trecut şi, cel puţin când este vorba de secolul al 
XIX-lea, nu contează ce viziune asupra lumii 
împărtăşeau ei in mod conştient. Balzac, Scott si 
Tolstoi aveau vederi politice reacționare, dar au 
creat mari opere gratie priceperii de a zugrávi un 
tablou realist al lumii in care au trăit. Lukács 
considera cà a existat o  ,contradictie" între 
înfăptuirile lor literare si atitudinile lor politice. Nu 
este clar, însă, în ce ar fi constat această 
„contradicţie”. Dimpotrivă, s-ar părea că viziunea 
legitimistă şi aristocratică a lui Balzac se afla în 
deplină armonie cu critica făcută de el societăţii 
postrevolutionare din Franţa, iar la Tolstoi exaltarea 
virtuţilor vieţii rurale şi ale religiei nedogmatice era 
perfect consonantă cu atacul său împotriva bisericii 
şi a claselor privilegiate. ,Contradictie" pare să 
existe, în fapt, doar între viziunile acestor scriitori şi 
doctrina marxistă. 

Realismul critic, în concepţia lui Lukács, este 
atributul scriitorilor care, fără să fi ajuns la 
concepţia comunistă, s-au străduit să redea cu 
acuratețe conflictele din vremea lor si nu s-au 
mărginit la evenimente particulare, ci au descris 
ample mişcări istorice prin intermediul unor destine 
individuale. Ei n-au fost simpli naturalişti, dar n-au 
fost nici alegorişti sau metafizicieni; nu s-au retras 
din lume în izolarea sufletului individual, nici n-au 
ridicat evenimente sufleteşti sau spirituale 
individuale la rangul de condiţie umană atemporală, 
eternă, inalterabilă. Astfel de realişti au fost Balzac, 
Tolstoi şi ceilalţi mari autori ruşi din vremea sa, iar 
mai recent, Anatole France, Bemard Shaw, Romain 
Rohand, Lion Feuchtwanger şi, mai presus de toţi, 
Thomas Mann. 


Lukács face în repetate rânduri observaţia că arta 
realistă ajunge îndeobşte în prim-plan în ţări 
avansate sau în cele care trec printr- o perioadă de 
avânt social şi economic. în cazurile în care acest 
lucru nu se adevereste, el oferă explicaţia că țarile 
înapoiate pot produce uneori o literatură mare 
tocmai ca încercare de a se smulge din acea 
înapoiere. O astfel de argumentare se întâlneşte 
frecvent în scrieri marxiste, nefiind specifică lui 
Lukács. Dacă ţări „avansate” precum Franţa 
secolului al XVIII-lea au produs o literatură 
,avansatà", aceasta era o confirmare clară a 
materialismului istoric; dacă ţări înapoiate precum 
Rusia secolului al XIX-lea produc o literatură 
„avansată”, este şi aceasta o confirmare a 
materialismului istoric, deoarece, într-un astfel de 
caz, ideologia este o compensație a deficienţelor 
„bazei”. 

De partea opusă realismului se află întreaga 
literatură modernistă şi avangardistă: naturalismul, 
expresionismul, suprarealismul etc. Exemple ale 
acestei forme decadente de artă sunt operele lui 
Kafka, Joyce, Musii, Montherlant, Samuel Beckett si 
ale altora. Neajunsul de căpetenie al întregii 
literaturi moderniste îl constituie incapacitatea de a 
cuprinde „totalitatea” sau de a realiza actul de 
mediere. Un scriitor nu trebuie blamat pentru că, de 
pildă, zugráveste singurătatea, dar, dacă o face, el 
trebuie să o prezinte drept o consecinţă fatală a 
capitalismului; Kafka, însă, ne înfăţişează o 
„singurătate ontologică”, ca şi cum ar fi vorba de o 
condiţie umană permanentă, universal valabilă. El 
zugrăveşte ceea ce se înfăţişează în chip nemijlocit 
privirii sale, neizbutind să pătrundă „întregul” care, 
doar el, conferă înţeles datului imediat, asemănându- 
se prin aceasta cu naturaliştii. Tot aşa, lumea poate 
fi descrisă realist ca aflându-se într-o stare de haos şi 
panică, dar numai dacă acestea apar ca fiind cauzate 
de ororile capitalismului. Dacă însă, precum la Joyce, 
viaţa spirituală a eroului şi modul său de a percepe 
timpul se dezintegrează fără o cauză şi fără vreo 
speranţă de redresare, universul astfel zugrăvit nu 
poate fi decât fals, iar opera respectivă nu poate fi 


decât proastă. 

Lipsindu-i perspectiva istorică, arta de avangardă 
prezintă ca fiind permanente, conferindu-le o aură 
„transcendentală”, nişte situaţii care sunt, de fapt, 
istoriceşte, condiţionate şi ţin de anumite forme 
sociale. (Se cuvine notat în acest loc că Lukâcs 
foloseşte termeni precum „transcendental” şi 
„Mistic” într-un mod arbitrar si vag peiorativ, 
netinànd cont de semnificaţia care li s-a fixat în 
tradiţia filosofică; tot ce putem înţelege este că 
denotă ceva râu.) Marile personaje din literatură, de 
la Ahile şi Oedip la Werther şi Anna Karenina, sunt 
toate nişte fiinţe sociale dat fiind cà omul ca atare 
este o fiinţă socială, cum ţine să ne reamintească 
Lukâcs făcând trimitere la Aristotel; în schimb, eroii 
literaturii moderniste apar desprinşi de fundalul 
social si istoric. Narațiunea devine aici pur 
subiectivă sau, ca la Beckett şi Montherlant, omul ca 
fiinţă biologică este pus în contrast cu omul ca fiinţă 
socială; aceasta corespunde condamnării 
heideggeriene a societăţii {das Mari) şi duce la 
rasismul nazist de tip Rosenberg. (Toate aceste 
exemple sunt din Semnificatia realismului 
contemporan/Semnificatia actuală a realismului 
critic, lucrare publicata in 1958.) Într-un cuvânt, 
literatura modernistă nu este o îmbogăţire a artei, ci 
o negatie a ei. 

zl A/V-ul literaturii îl reprezintă însă realismul 
socialist. 


Perspectiva realismului socialist este, fireşte, lupta pentru 
socialism... Realismul socialist diferă de realismul critic nu doar 
prin aceea că are la bază o perspectivă socialistă concretă, ci şi 
prin folosirea acestei perspective pentru zugrăvirea forţelor 
care acționează dinăuntru în direcția socialismului. 
{Semnificația realismului contemporan} 


Realiştii critici au zugrăvit şi ei din când în când 
luptele politice contemporane şi au creat eroi 
socialişti; realiştii socialişti, însă, îi portretizează pe 
aceştia dinăuntru si îi identifică cu forțele 
progresului. Valoarea realismului socialist rezidă în 
faptul că totalitatea istorică a mişcării spre socialism 
este evidentă în fiecare faţetă a operei. Acestei 
categorii îi aparţin cel puţin unele dintre romanele 


lui Gorki, Pe Donul liniştit al lui Solohov şi scrierile 
lui Alexei Tolstoi, Anatoli Makarenko si Arnold 
Zweig. 

Pentru a preintámpina o judecatà nedreaptà, se 
cere subliniat că Lukács cunoştea temeinic literatura 
europeană şi era perfect conştient de diferenţa 
dintre operele mari şi cele mediocre. Aversiunea sa 
faţă de scriitori modernişti precum Proust, Kafka şi 
Musii - de fapt, fata de toti scriitorii de după Thomas 
Mann - nu se explică prin considerente ideologice; 
celor mai mulţi oameni le vine greu să accepte o 
literatură radical diferită de cea cu care s-au obişnuit 
în tinereţe. Antipatia sa faţă de avangardă era în 
mod neîndoielnic sinceră, deşi uneori bazată pe 
argumente incredibil de primitive. Cât despre 
realismul socialist, exemplele invocate de el erau 
toate scrieri cel puţin meritorii; el nu facea referiri la 
maculatura fabricată de scriitorii de serviciu din 
perioada stalinistă. Rezultatul e că în lucrările lui nu 
sunt lesne de găsit menţionate scrieri realist- 
socialiste datând din anii '30 şi de după aceea, deşi 
el vorbeşte frecvent în termeni generali despre 
starea înfloritoare a literaturii sovietive în timpul lui 
Stalin. într-o vreme când literatura era aproape total 
nimicită, când mulţi scriitori de vază mureau în 
lagăre de concentrare şi când aproape singurele 
lucrări publicate erau nişte panegirice servile 
închinate Marelui Conducător, scrise de nişte 
mediocritáti şi lipsite de valoare literară, Lukács 
rostea în felul următor despre absenţa artei 
moderniste în Rusia: 


Pe măsură ce regimul proletar devenea mai puternic, pe 
măsura ce socialismul pătrundea mai adânc şi mai universal în 
economia sovietică, 


iar revoluţia culturală afecta masele de oameni ai muncii pe un 
front mai larg şi mai adânc, arta avangardistă a fost izgonită de 
un realism tot mai conştient. Declinul expresionismului se 
datorează, în ultimă instanţă, maturizării maselor revoluţionare. 
(Semnificaţia realismului contemporan) 


în alte lucrări ale sale Lukăcs punea pe seama 
maturității revoluţionare ceea ce ştia prea bine cà 
este opera represiunii politienesti. Merită notat că, 


deşi Lukács, de regulă, nu citează frecvent din 
Stalin, el se complace de multe ori în acest gen de 
interpretări. Exemple tipice pot fi găsite în Tendenz 
oder Parteilichkeit?) unde obiectează la 
caracterizarea artei socialiste drept ,tendentioasa". 
Literatura, spune el, nu trebuie să fie tendenţioasă, 
dar trebuie să fie „credincioasă partidului”. Prin 
literatură ,tendentioasà" înţelegem genul literar în 
care se amestecă în mod eclectic „arta pură” cu 
elemente politice extranee. Acest procedeu (lesne de 
observat la Mehring) semnifică „primatul formei 
asupra conţinutului”; este o concepţie trotkista 
despre artă, care opune componentele pur estetice 
ale unei opere componentelor politice, eminamente 
nonestetice. Adeváratii scriitori revoluționari, însă, 
refuză să distingă între artă şi mesaj politic. Operele 
lor sunt pătrunse de spirit partinic, ceea ce înseamnă 
că încorporează o justă înţelegere marxistă a 
mişcării realităţii spre socialism şi prezintă o 
integrare armonioasă a plăsmuirii individuale cu 
perspectiva istorică. 

Lukăcs a continuat să se ocupe de realismul 
socialist până la sfârşitul carierei sale de critic. în 
perioada ,dezghetului" de după moartea lui Stalin a 
scris câteva eseuri privitoare la literatura perioadei 
precedente. Făcea acum observaţia că stalinismul a 
suferit de lipsa „medierii” în cultură la fel ca în alte 
domenii; literatura stalinistă devenise abstractă şi 
schematică în loc să 


descrie conflicte reale din societatea socialistă; ea 
încerca să înfăţişeze adevăruri teoretice generale în 
mod direct în loc s-o facă prin intermediul unor 
imagini bazate pe realitate; pierduse din vedere 
natura specifică a exigenţelor artei şi o subordonase 
pe aceasta propagandei. Optimismul, în loc de a fi 
istoric, devenise schematic. Eroii literaturii de 
ficţiune staliniste nu manifestau 

> calităţi tipice noii 
societăţi. Articolul din 1905 al lui Lenin despre 
literatura de partid, care - după cum márturisise 
Krupskaia - se referea doar la literatura de partid, 
fusese aplicat la întreaga literatură, fiind transformat 
într-un cod de conduită general pentru artişti. 


Realismul critic fusese prematur îngropat, iar 
noţiunea de decadenţă a fost lărgită într-o asemenea 
măsură, încât au fost condamnate toate producţiile 
mai recente ale acestei şcoli. 

În pofida criticilor de acest fel, Lukâcs nu a 
renunţat niciodată la teza că realismul socialist este 
„în chip fundamental” si „istoric” o formă de artă 
superioară oricăreia dintre predecesoarele ei şi nici 
nu şi-a revizuit criteriile utilizate în definirea lui: 
raportarea la „întreg”, optimismul, „partinitatea” 
(Parteilichkeii), ortodoxia marxistă şi identificarea cu 
forţele revoluţiei. Nu sunt motive să, . . 
presupunem că în cartea sa despre realism, o lucrare 
pur stalinistă, nu erau prefigurate riguros şi vederile 
sale de mai târziu. 

Cea mai uimitoare expresie a ideilor lui Lukács 
despre realismul socialist este cuprinsă însă în 
articolele sale despre Soljeniţin. El a salutat 
romanele acestuia ca pe cele dintâi semne de 
renaştere a realismului socialist, deoarece, spunea 
el, relatările despre viaţa din lagăre prezentau nişte 
evenimente cotidiene în chip de simboluri ale unei 
întregi epoci. Soljenitin nu era un simplu naturalist, 
ci raporta fenomenele la „întregul” social şi - adăuga 
Lukács pe deasupra - nu putea fi acuzat că ar 
intenţiona să restaureze capitalismul în Rusia. 
Punctul slab al romancierului îl constituia însă faptul 
că în scrierile sale stalinismul era criticat dintr-un 
punct de vedere plebeu, şi nu comunist, iar arta sa 
va avea de suferit dacă nu va depăşi acest neajuns. 
Pe scurt, Lukács îl sfátuia pe Soljenitin ca, de dragul 
perfecţionării literare, să devină comunist; nu cita 
însă niciun exemplu de scriitor de valoare care sa fi 
devenit si mai valoros ca urmare a îmbrăţişării 
marxismului. 


Nici că se putea închipui un final mai lamentabil 
pentru doctrina estetică a lui Lukács decât acela că, 
după ce cultura rusă fusese devastată de-a lungul a 
două decenii de stalinism, iar el însuşi se 
manifestase ca un exponent de frunte al acestuia, a 
ajuns să descopere „realism socialist” în opera unui 
adversar convins şi patimas al comunismului, căci nu 
încape îndoială că aceasta a fost de la bun început 


poziţia lui Soljenitin. N-are a face că Lukács na mai 
apucat să citească şi Arhipelagul Gulag. Verdictul 
formulat de el privitor la Soljenitin este un simbol al 
nulitátii întregii sale teorii literare. 


9. Expunerea mitologiei marxiste. Comentariu 


Lukâcs a fost, fără îndoială, un exeget de marcă al 
doctrinei lui Marx, care a adus un mare serviciu prin 
interpretarea ei într-un mod total diferit de cel urmat 
de generaţia anterioară de marxişti. Pe lângă 
relevarea profundei îndatorări a lui Marx faţă de 
dialectica hegeliană ca interacţiune dintre subiect şi 
obiect în căutarea identităţii, el a fost primul care a 
arătat cu claritate că, în disputa dintre marxiştii 
care-i opunea pe neokantieni evolutionistilor, ambele 
tabere argumentau de pe poziţii nemarxiste şi că 
Marx a profesat o dialectică în care înţelegerea lumii 
şi transformarea ei erau unul şi acelaşi proces, ceea 
ce făcea ca dilemele libertate versus necesitate, 
fapte versus valori sl voinţă versus predictie să-şi 
piardă sensul. întrebările ridicate în legătură cu 
Marx de câtre Internaționala a Il-a nesocoteau acest 
element central al filosofici sale, întrucât 
presupuneau un proces istoric ,obiectiv" guvernat 
de legi proprii; or, arăta Lukács, în cazul privilegiat 
al clasei muncitoare, procesul ,obiectiv" coincidea 
cu dezvoltarea conştiinţei acestui proces, astfel încât 
acţiunea liberă şi inevitabilitatea istorică deveneau 
unul şi acelaşi lucru. Lukâcs a formulat în mod 
neîndoielnic o interpretare radical nouă şi, cred eu, 
corectă a filosofiei lui Marx şi, în această privinţă, 
reuşita lui este de netăgăduit. 

Faptul că l-a interpretat într-un mod inedit şi mai 
corect pe Marx nu înseamnă însă că trebuie salutată 
şi preluarea de către el a credinţei lui Marx în 
unitatea dintre teorie şi practică, dintre libertate şi 
necesitate. Contrar intenţiei lui Lukács, opera sa a 
avut ca efect relevarea sensului mitologic, profetic şi 
utopic al marxismului, care le scăpase discipolilor de 
formaţie mai ştiinţifică ai lui Marx. Estomparea 
distincţiei dintre elementele descriptive si cele 
normative este de fapt caracteristică modului în care 


un mit este aprehendat de credincioşi: naraţiunea şi 
preceptul nu sunt deosebite, ci acceptate ca o unică 
realitate. Ceea ce mitul porunceşte sau oferă spre 
adoratie şi imitație nu este prezentat ca o concluzie 
separată, ci este perceput în chip nemijlocit ca parte 
constitutivă a naraţiunii. înţelegerea adecvată a 
mitului nu este totuna cu înţelegerea conţinutului 
sau factual, ci presupune concomitent acceptarea 
valorilor implicate în el. În acest sens, un discipol 
înţelege mitul altfel decât un observator din afară - 
un istoric, un antropolog sau un sociolog -, îl 
înţelege în chiar actul adeziunii la el şi, în acest sens, 
se poate spune în mod îndreptăţit că mitul poate fi 
înţeles numai „dinăuntru”, printr-un act de afirmare 
practică. Tocmai aceasta este, potrivit viziunii lui 
Lukâcs, situaţia cu marxismul. Un nemarxist nu-l 
poate înţelege în mod adecvat, deoarece aceasta 
presupune o participare activă la mişcarea 
revoluţionară. Marxismul nu se rezumă la a fi o 
teorie despre lume, care poate fi acceptata de 
indiferent cine, fie cà acesta aproba sau nu valorile 
miscarii politice marxiste, el este un mod de a 
înţelege lumea accesibil doar dináuntrul acelei 
mişcări şi al angajamentului politic faţă de ea. 
Marxismul, în acest sens, este invulnerabil la 
argumentarea raţională; cei situaţi în afara lui nu-l 
pot înţelege corect şi, ca atare, nici nu-l pot critica în 
mod eficace. Lukács a învederat, aşadar, că 
conştiinţa marxistă se  conformează regulilor 
epistemologice caracteristice unui mit. 

în acelaşi timp, Lukács a reliefat caracterul 
profetic al acestei conştiinţe, faptul că ea nu face 
distincţie între voinţă si predictie. Un profet nu 
vorbeşte cu propria-i voce, ci cu aceea a lui 
Dumnezeu sau a Istoriei, iar Dumnezeu şi Istoria nu 
„previzionează” nimic în felul în care oamenii 
anticipează evenimente asupra cărora nu au nicio 
influenţă. La Dumnezeu, actul previziunii este identic 
cu actul de creare a celor prevăzute, iar acest lucru 
este valabil şi în cazul Istoriei finale, în care 
subiectul şi obiectul acţiunii coincid. (Dumnezeu nu 
acţionează niciodată din afară, ci întotdeauna în mod 
imanent.) Subiectul istoric care şi-a identificat 


propria conştiinţă cu procesul istoric încetează de a 
mai distinge între viitorul pe care-l previzionează şi 
cel pe care îl creează. 

Subiectul istoric asa cum îl înţelege Lukács 
întruchipează conştiinţa utopică par excellence. 
Această conştiinţă se manifestă exact în acea parte a 
doctrinei care este îndreptată împotriva 
socialismului utopic, în particular în credinţa lui 
Marx, elucidată şi reliefată de Lukâcs, că socialismul 
nu trebuie tratat nici ca un imperativ moral obişnuit, 
nici ca rezultat al unui proces evolutiv, adică al 
„necesităţii istorice”. Dacă în conştiinţa proletara nu 
se mai regăsesc distincţiile dintre fapte şi valori, 
dintre un act de pură cunoaştere şi un act de 
afirmare morală, este pentru că socialismul nu este 
un simplu deziderat sau o simplă necesitate şi nici 
ambele acestea la un loc, ci este „unitatea” acestora 
două, o stare de lucruri care realizează esenţa 
umanităţii, dar o esenţă deja existentă, nu preceptul 
arbitrar al unui moralist. Viitorul socialist al omenirii 
nu este ceva dorit în chip de preferinţă sau 
previzionat pe baza unei analize raţionale a 
tendinţelor istorice, ci este ceva ce deja există ca o 
realitate hegeliană de ordin superior, ceva ce nu 
poate fi perceput empiric, dar este mai real decât 
toate faptele empirice. în acelaşi fel, „totalitatea” 
lukácsianá este reală, dar nonempirică. De aceea, 
când vorbim de socialismul din viitor, nu trebuie să 
folosim nici limbajul normativ, nici pe cel al 
predictiei ştiinţifice. Socialismul este sensul istoriei 
şi, ca atare, este deja prezent în evenimentele de 
astăzi. Ontologia tipic utopică prezintă viitorul nu ca 
pe ceva dorit sau anticipat, ci ca pe un mod de a fi al 
prezentului. Lui Lukács îi revine meritul neîndoielnic 
de a fi învederat că această ontologie, de sorginte 
hegeliană şi  platoniciană, este o componentă 
fundamentală a marxismului. 

Făcând însă acest lucru, el a dat marxismului o 
formă iraţională si antistiintifica. Conceptul sau de 
„totalitate” protejează in mod anticipat marxismul 
faţă de orice critică raţională sau empirică, pentru că 
totalitatea nu poate fi dedusă din nicio acumulare de 
fapte sau argumente empirice, iar dacă faptele par 


să-i fie potrivnice, vina este a lor. Aşa stând lucrurile, 
ne putem întreba în ce fel am putea cunoaşte 
totalitatea sau am putea şti că o cunoaştem. Lukâcs 
răspunde cà o putem cunoaşte printr-o ,metoda" 
dialectică corectă; la o examinare mai îndeaproape, 
se vădeşte însă că această metodă constă tocmai în 
raportarea tuturor fenomenelor la întreg, astfel încât 
pe acesta ar trebuie să-l cunoaştem înainte de a 
putea începe. Metoda şi cunoaşterea întregului se 
presupun reciproc; ne aflăm într-un elementar cerc 
vicios din care nu se poate ieşi decât afirmând că 
proletariatul posedă întregul adevăr (adevărul 
despre întreg) în virtutea poziţiei sale istorice 
privilegiate. Dar acest mod de ieşire din cerc este 
doar aparent, căci de unde ştim că proletariatul este 
într-adevăr privilegiat în acest fel? O ştim din teoria 
marxistă, care nu poate fi decât justă, pentru că doar 
ea înţelege adecvat întregul; şi iată-ne readuşi în 
cercul vicios din care am câutat să ieşim. 


Singurul recurs ar consta în a spune că întregul nu 
ni se descoperă pe calea purei observaţii ştiinţifice, 
ci prin participare activă la mişcarea revoluţionară. 
Aceasta presupune însă un criteriu genetic al 
adevărului: marxismul este adevărat pentru că 
„exprimă” conştiinţa proletară, şi nu invers. Dar un 
astfel de criteriu este în fond unul de autoritate; 
adevărul trebuie recunoscut ca atare nu pentru că se 
sprijină pe argumente ştiinţifice obişnuite, ci pentru 
că emană de la o clasă istoriceşte privilegiată, iar noi 
ştim că acea clasă este astfel privilegiată pentru că 
aşa ne spune teoria al cărei exponent este ea. Mai 
mult, în teoria lui Lukács mitologia proletariatului ca 
o clasă infailibilă se reduce la un pur dogmatism de 
partid. Conţinutul conştiinţei de clasă îl stabileşte nu 
această clasă însăşi, ci partidul care întruchipează 
interesul ei istoric; finalmente, partidul este sursa şi 
criteriul adevărului. Q.E.D. 

Pe o astfel de bază, unitatea dintre teorie şi 
practică, dintre fapte şi valori se dovedeşte a nu fi 
decât primatul angajamentului politic în raport cu 
valorile intelectuale; asigurarea dată de mişcarea 
comunistă membrilor săi că ei posedă adevărul în 
virtutea apartenenţei la mişcare.  Marxismul 


lukâcsian implică abandonarea criteriilor 
intelectuale, logice şi empirice ale cunoaşterii, ceea 
ce-i imprimă un caracter antirational şi antistiintific. 


10. Lukács ca stalinist si critica sa la adresa 
stalinismului J 


După cum am menţionat deja, Lukács s-a considerat 
tot timpul un discipol autentic al lui Lenin, iar 
criticile pe care le-a formulat după 1956 la adresa 
stalinismului au fost motivate de considerentul că 
Stalin a distorsionat anumite principii leniniste. 
Cuvântările, interviurile şi articolele sale pe această 
temă oferă o imagine destul de exactă a opiniilor sale 
despre trecutul stalinist. într-un post-scriptum din 
1957 la Mein Weg zu Marx, el scria următoarele: 


La începutul epocii imperialiste, Lenin a elaborat chestiunea 
importanţei factorului subiectiv şi, prin aceasta, a extins 
hotarele teoriei clasice. Stalin a transformat această contribuţie 
într-un sistem de dogme subiectiviste. A fost o tragedie că el, cu 
marele-i talent, cu bogata lui experienţa şi cu neobişnuita 
agerime a minţii sale, nu a rupt cercul vicios şi nici măcar nu a 
sesizat limpede eroarea subiectivismului. Mi se pare, de 
asemenea, tragic ca ultima sa lucrare începe cu o critică întru 
totul indreptátità a subiectivismului economic, fără însă ca 
autorului să-i treacă prin minte că el însuşi era părintele 
spiritual si patronul acestui subiectivism. (Sehriflen zur 
Ideologie und Poli tik, Ludz, 1967.) 


Stalin ar fi fost, aşadar, un subiectivist tragic; iar 
într-un alt loc, după cum am văzut, Lukács spune că 
Stalin a suferit de o lipsă de „mediere” în politica 
culturală, că a greşit tratând de-a valma toate forţele 
necomuniste (teoria „social-fascismului”) şi spunând 
că realismul critic nu-şi mai are locul în literatură. 
Greşeli au fost ? ? 
şi înăbuşirea criticii înăuntrul partidului, precum şi 
represiunea poliţienească împotriva opozanților. in 
schimb, într-o scrisoare către Alberto Carocci, 
publicată în 1962, Lukács spunea că din constatarea 
acestor greşeli ale lui Stalin nu decurgea că 
victimele epurărilor staliniste, precum Troțki şi 
adepţii acestuia, ar trebui reabilitate politic. în 
principiu, Stalin avusese dreptate împotriva lui 
Troțki, numai că şi el însuşi a promovat după aceea o 
politică troţkistă în locul uneia leniniste. A fost o 
greşeală subordonarea întregii culturi scopurilor 


propagandistice  neţinând cont de valorile ei 
intrinsece. Un efect deosebit de nociv al 
stalinismului a fost degradarea teoriei marxiste. 
Sarcina era acum de a reface încrederea în marxism, 
de a repune la locul lor valorile intelectuale, de a 
depăşi dogmatismul şi subiectivismul şi de a restabili 
principiile leniniste ale organizării socialiste şi 
gândirea marxistă. 


Cât despre cauzele stalinismului, Lukâcs se 
mărgineşte la generalitáti privitoare la înapoierea 
Rusiei şi la dezastrul provocat de anii războiului, ai 
Revoluţiei şi ai Războiului Civil. 

Lukács nu a pus niciodată sub semnul întrebării 
fundamentul leninist pe care s-a sprijinit întregul 
edificiu al stalinismului. N-a contestat principiul 
dictaturii  monopartide şi abolirea împărțirii 
,burgheze" a puterii de stat în legislativă, executivă 
şi judecătorească; cu alte cuvinte, a acceptat că 
partidul de guvernământ nu trebuia supus niciunei 
forme de control şi că socialismul excludea 
competiţia între forţe politice independente. Pe 
scurt, a acceptat în principiu despotismul, deşi, mai 
târziu, a criticat unele manifestări extreme ale 
acestuia. El a fost unul dintre comuniştii, numeroşi 
în anii '50, care credeau că democraţia putea fi 
menţinută înăuntrul partidului comunist de 
guvernământ deşi fusese abolită pentru restul 
comunităţii. Aceasta amăgire nu a durat insa mult, 
iar experienţa stalinismului a arátat cu claritate cà 
lichidarea democraţiei în stat ducea cu necesitate, în 
scurt timp, la lichidarea democraţiei şi înăuntrul 
partidului de guvernământ, proces început, în fapt, 
pe vremea lui Lenin şi din îndemnul acestuia. 
Motivul e că, odată aboliră democraţia în stat, este 
inevitabil, oricare ar fi intenţiile indiferent cui, ca 
grupurile dinăuntrul partidului, dacă se permite 
existenţa lor, să devină exponenti ai altor forte, din 
afara partidului, şi sa reflecte diferite presiuni 
sociale. Cu alte cuvinte, o democraţie internă de 
partid în care este permis să existe secte este în 
esenţă acelaşi lucru cu un sistem multipartid, cu 
resuscitarea sub un nume sau altul a organismelor 


politice de curând distruse de către partid. Aşadar, 
pentru ca birocrația de partid să rămână 
atotputernică în stat, democraţia înăuntrul partidului 
nu poate fi mai mult decât un deziderat pios. 

Acelaşi lucru este valabil şi în domeniul culturii. 

Într-un . 

interviu publicat în Szabad Nep la 14 octombrie 
1956, cu câteva zile înainte de insurecția ungară, 
Lukács spunea că într-un stat socialist trebuia 
permisă existența unei diversitati de tendinţe 
artistice, dar că nu se putea pune problema 
competiţiei libere între ideologii diferite şi că, între 
altele, în universităţi filosofia trebuia predată doar 
de câtre profesori marxişti (Schrijten). Or, acesta 
este tocmai principiul de guvernare stalinist, căci, 
dacă se stipulează că numai nişte marxişti au dreptul 
de a preda, trebuie sa existe o autoritate care să 
decidă cine este marxist şi cine nu, iar această 
autoritate poate fi doar partidul de guvernământ, 
mai precis, birocraţia de partid. Dacă partidul spune 
despre cineva că nu este marxist, atunci, prin 
definiţie, nu este. Principiul monopolului marxist 
este, aşadar, identic cu sistemul stalinist şi, în aceste 
condiţii, nu e clar prin ce ar fi greşit acest sistem în 
politica sa culturală. 

în a doua parte a deceniului al şaselea, când 
efervescenta politică şi ideologică din Europa de Est 
ajunsese la culme, Lukâcs a fost unul dintre cei mai 
timizi şi mai precauti critici ai stalinismului, care n-a 
pus niciodată în cauză principiile de bază ale 
acestuia, ci doar anumite manifestări ale lui. Or, 
fenomene precum teroarea de masă şi exterminarea 
adversarilor politici nu sunt trăsâturi necesare ale 
comunismului totalitar; e posibil ca acesta să 
recurgă la astfel de mijloace în caz de nevoie, dar, 
altminteri, poate fiinţa si fară ele. El nu este 
incompatibil nici cu admiterea dezbaterilor 
ideologice „înăuntrul marxismului”; fapt e că astfel 
de dezbateri au avut loc şi în anii cei mai negri şi că 
însuşi Stalin a îndemnat adesea la „discuţie 
deschisă”. Tot ce cere sistemul stalinist este 
acceptarea principiului că limitele dezbaterilor şi ale 
libertăţii culturale le stabileste la fiecare 


moment partidul (recte. birocraţia de partid), 
deasupra căruia nu există altă autoritate. Lukács 
accepta acest principiu şi nu La pus niciodată sub 
semnul întrebării. 

În timpul războiului, când Stalin a recurs la miza 
naţionalismului antigerman şi, între altele, l-a 
calificat pe Hegel drept filosof al reacţiunii 
aristocrate împotriva Revoluţiei Franceze, ne putem 
lesne închipui că Lukács nu putea înghiţi o asemenea 
absurditate, astfel încât publicarea cărţii sale despre 
Hegel a trebuit amânată cu câţiva ani. Nu sunt 
motive să ne îndoim că, în sinea sa, respingea 
vederile lui Stalin despre Hegel, dar şi de data 
aceasta ceea ce a contat la el a fost justificarea 
politică. În post-scriptumul deja citat, la Mein Weg 
Zu Marx. declara că, deşi a considerat că Stalin 
greşea în multe chestiuni, nu s-a angajat în opoziţie, 
şi nu pentru că i-ar fi fost fiziceşte cu neputinţă s-o 
facă, ci pentru că orice opoziţie ar fi putut uşor să 
degenereze în favorizarea fascismului. Pe scurt, 
Stalin făcuse, poate, anumite greşeli, dar el, Lukács, 
a avut dreptate să nu se opună stalinismului. Or, 
această mărturisire, datând din 1957, este o dovadă 
mai clara a stalinismului său funciar decât orice 
proslăvire a lui Stalin din timpul vieţii acestuia. 
Argumentul sáu era că a fost just să-l susţină pe 
Stalin şi stalinismul, nutrind, în acelaşi timp, în sinea 
sa şi pe tăcute, obiecţii faţă de linia politică curentă 
a partidului. Numai că stalinismul nici nu cerea vreo 
altă loialitate decât pe cea exprimată prin obedientà 
vizibilă, iar lucrul principal în argumentul lui Lukâcs 
era tocmai să justifice o astfel de obedientà. Cât timp 
lumea este sfâşiată de lupta dintre capitalism şi 
socialism, dacă se admite pe temeiuri filosofice că 
socialismul este un sistem esențialmente superior, 
indiferent de ceea ce arată faptele empirice, atunci, 
de bună seamă, orice opoziţie internă faţă de 
socialism aşa cum se prezintă acesta într- un 
moment sau altul ar da apă la moară duşmanului. 
Orice critică publică, oricât de blândă, la adresa 
sistemului şi a conducătorilor sâi este exploatată 
într-un fel sau altul de către adversari - iată o 
marotă care, începând din prima zi de existenţă a 


Rusiei sovietice, a fost folosită în mod eficace pentru 
a-i reduce la tăcere pe criticii reali, potenţiali sau 
imaginari, etichetându-i drept acoliti ai 
imperialismului. Ceea ce e notabil in cazul lui Lukács 
nu este faptul cà s-a supus acestei forme de santaj, ci 
cà i-a furnizat o justificare teoretica in deplinà 
concordanţă cu regula că trebuie gândit prin prisma 
„întregului” şi a sistemelor cuprinzătoare. 

Această regulă a lui Lukács echivalează, în fapt, cu 
o justificare generală a dispretului tipic comunist 
faţa de fapte. Comunismul se defineşte în termeni 
teoretici drept o formă superioară de societate care 
urmează să pună capăt diviziunii muncii, să 
instaureze  „adevarata” libertate şi egalitate, să 
desființeze exploatarea, să ducă la înflorirea culturii 
etc. Toate aceste ,adevaàruri" sunt valabile a priori, 
indiferent care ar fi chipul socialismului real. Nici 
cele mai odioase forme de despotism totalitar, de 
oprimare şi exploatare nu-i pot ştirbi superioritatea; 
cel mult se poate concede post-factum, când partidul 
decide să îngăduie o oarecare doză de spirit critic, că 
s-au comis ocazional greşeli sau că de vină au fost 
nişte „rămăşiţe ale capitalismului”. Superioritatea 
socialismului este absolută si nesusceptibilă de 
dovedire sau infirmare empirică. Performanţa lui 
Lukács a constat în ridicarea practicii dispretului 
fatà de fapte, privite in comparatie cu ,sistemele", la 
rangul de înalt principiu teoretic, cu care marxismul 
se putea pe drept cuvânt mândri. 

în epoca lui Stalin, Lukács ridicase în slăvi sistemul 
sovietic ca  întruchipare supremă a libertății, 
susţinând că, odată cu răsturnarea exploatatorilor, 
munca, în conformitate cu făgăduinţă lui Marx, 
devenise identică cu plăcerea; cà socialismul 
înlocuise „libertatea părelnică şi superficială” cu una 
autentică şi că doar în condiţiile noului sistem 
scriitorii se bucurau de un veritabil contact cu 
poporul. Toate acestea nu sunt deloc surprinzătoare, 
ele fiind nişte clişee curente ale propagandei 
staliniste. (Un exemplu elocvent în acest sens este 
articolul Frei oder gelenkte Kunst?, publicat în 1947, 
care abundă în poncife ce opun corupţiei burgheze 
libertatea sovietică.) Dar nici chiar în scrierile târzii 


ale lui Lukâcs nu există indicii că el şi-ar fi schimbat 
poziţia in aceste chestiuni. în Semnificația 
realismului contemporan, el scrie: „În societatea 
socialistă individul se va bucura de o mai mare 
libertate decât în capitalism de a-şi alege locul în 
societate” (cuvântul ,libertate" însemnând aici, 
fireşte, acceptarea conştientă a necesităţii istorice - 
necesitate ce-şi subsumează mult din ceea ce este 
aparent arbitrar). După cum se vede, superioara 
libertate socialistă constă în acceptarea necesităţii 
istorice. Faţă cu o astfel de definiţie, nu poţi să nu te 
întrebi dacă mintea omenească ar putea concepe un 
sistem (fireşte, sub conducerea partidului comunist) 
atât de despotic, încât să nu reprezinte o 
întruchipare a libertăţii supreme. 

La fel si doctrina estetică a lui Lukács, cel puţin 
prin trăsăturile ei specific marxiste şi prin ceea ce 
spune despre realismul socialist şi realismul critic 
sau despre literatura de avangardă, reprezintă o 
perfectă justificare teoretică a politicii culturale 
staliniste. Adevărul e că Lukács a făurit 
instrumentele conceptuale de care avea nevoie 
despotismul cultural. Dacă, din raţiuni istoriosofice, 
realismul socialist este  ,funciarmente" forma 
superlativa a artei si dacă trăsătura lui caracteristică 
o constituie raportarea de câtre artist a elementelor 
particulare la „întreg”, adică la bătălia pentru 
socialism şi la identificarea sa cu cei ce poartă 
această bătălie, atunci de bună seamă că statul 
socialist trebuie să cultive şi să încurajeze tipul de 
artă în care-şi află expresie propriile lui interese. 
Literatura şi pictura a căror funcţie principală era de 
a-l proslaàvi pe Stalin sunt, aşadar, conform doctrinei 
lui Lukâcs, adevărate exemple de realism socialist. 
În general, el era cât se poate de conştient de 
diferenţa dintre arta bună şi arta proastă, dar, în 
ultimă instanţă, ceea ce conta era conţinutul, adică, 
în cazul de faţă, valorile ideologice şi raportarea la 
„întreg”. 

Lukács a contribuit, de asemenea, la răspândirea 
mânuirii abuzive a termenului de „dialectică” - fie ca 
desemnare a unor banalităţi (de pildă, că fenomenele 
interacționează sau că, în observarea unui obiect, 


trebuie ţinut cont de o multitudine de împrejurări 
sau că o anumită judecată poate fi corectă în 
anumite condiţii şi greşită în altele), fie în chip de 
argument zdrobitor care permite celui ced foloseşte 
să ignore faptele empirice, susţinând că, deşi „la 
suprafaţă” lucrurile par să arate intr-un anume fel, 
din punct de vedere „dialectic” ele stau tocmai pe 
dos. în cartea sa despre Lenin, bunăoară, el îi acuză 
pe reformişti de o „concepţie nedialectică despre 
natura majorităţii”, de unde pare să rezulte că sensul 
„dialectic” al acestui termen este opus celui pe care 
li-l dau simţul comun şi aritmetica. (întrucât 
comunismul nu a avut de partea sa niciodată, în nicio 
situaţie, majoritatea poporului, este de bună seamă 
convenabil să poţi susţine că majoritatea era totuşi 
de partea sa într-un sens mai profund, dialectic al 
cuvântului - teză imbatabilă în lumina teoriei 
conform căreia comunismul reprezintă adevăratele 
interese ale omenirii.) În acest caz şi în altele 
similare, menirea termenului „dialectic” este de a 
sugera că acela care-l foloseşte se află în posesia 
unei metode speciale, profunde, infailibile de 
observare şi înţelegere a lumii. Într-un interviu 
acordat în octombrie 1959 (a cărui versiune în 
engleză a apărut în Cambridge Review la 28 ianuarie 
1972), Lukács a mers chiar până la a spune că „în 
persoana lui Lenin a existat o unitate dialectică între 
răbdare şi nerabdare”. 


i: ic ic 


Lukâcs a fost o figură extrem de importantă în istoria 
marxismului, şi nu doar în virtutea contribuţiei sale 
la interpretarea gândirii lui Marx sau pentru că a 
arâtat că filosofia acestuia putea fi folosită pentru a 
justifica autoproslăvirea birocratiilor comuniste sau, 
în fine, pentru că a elaborat sau resuscitat anumite 
concepte care au influenţat puternic configuraţia 
actuală a marxismului. Pe lângă toate acestea, el 
este important ca reprezentant de marcă al acelor 
intelectuali care s-au identificat cu sistemul totalitar, 
s-au lepădat în acest scop de propriile valori 
intelectuale, construind şi o justificare teoretică a 


acestei lepădări. în literatură, îl întâlnim zugrăvit 
prin chipul iezuitului Naphta din romanul lui Thomas 
Mann, Muntele vrajit - un personaj extrem de 
inteligent care simte nevoia de autoritate, pe care o 
găseşte şi, de dragul ei, renunţă la propria 
personalitate. Lukács a fost, de fapt, un intelectual 
veritabil, un om cu o vastă cultură (spre deosebire de 
majoritatea ideologilor stalinişti), dar care a tânjit cu 
aviditate după siguranţă intelectuală, neputând 
îndura incertitudinile unei concepţii sceptice sau 
empirice. A găsit în partidul comunist acele lucruri 
de care multi intelectuali simt nevoia: certitudinea 
absolută în 


disprețul faptelor, posibilitatea unui angajament care 
suspendă spiritul critic şi potoleşte orice anxietate. 
lar în cazul său, angajamentul acesta a fost de 
natură să-i ofere siguranţa că se află în posesia 
adevărului si să-i anihileze orice alte criterii 
intelectuale. 

Din clipa identificării sale cu comunismul şi 
marxismul, Lukács stia că toate problemele filosofici 
şi ale ştiinţelor sociale fuseseră în principiu rezolvate 
şi că tot ce mai rămânea de făcut era ca adevăratul 


conţinut al ideilor lui Marx şi Lenin să fie 

2 A sdesluşit si proclamat spre a | . 
asigura astfel inţelegerea corectă a canonului primit. 
Nu şi-a mai pus niciodată intrebarea dacă | 
„totalitatea” marxiană era ea Insasi adevarata sau 
cum putea fi dovedit adevărul ei. Drept urmare, 
lucrările lui, după cum am arâtat in comentariul de 
până aici, sunt 0 colecţie de rostiri dogmatice, şi nu 
de argumente. Intrat o dată pentru totdeauna in 
posesia unui etalon al adevărului şi al acuratetei, nu 
a făcut decat să-l aplice pe rând la diferite obiecte: 
filosofia lui Hegel sau a lui Fichte, poezia lui Goethe 
sau romanele lui Kafka. A cultivat un dogmatism 
absolut ȘI aproape sublim in perfecțiunea lui. In 
critica stalinismului, nu a transgresat niciodată 
liniamentele fundamentale ale acestuia. 


Lukâcs reprezintă pesemne, în secolul al XX-lea, 
cel mai elocvent exemplu de ceea ce s-ar putea numi 
trădarea raţiunii de catre cei a căror menire este de 
a o folosi şi apăra. 


VIII 


KARL KORSCH 


Pe la începutul anilor '20, Kari Korsch era o figură 
bine cunoscută în mişcarea marxistă. După ce însă, 
în 1926, a fost exclus din partidul comunist, numele 
sau a dispărut aproape total din circulaţie, deşi el a 
rămas activ timp de peste un sfert de secol în viaţa 
politică şi ca autor. Postum, în anii '60, îl regăsim 
menţionat în mod oficial, iar unele dintre lucrările 
sale apar în noi ediţii şi în traduceri. În prezent, se 
bucură de o binemeritată reputaţie, ca unul care a 
adus contribuţii dintre cele mai interesante la 
interpretarea marxismului. 

El şi Lukács deţin locurile de frunte printre cei 
care au încercat să reconstituie filosofia originară a 
lui Marx sau, mai degrabă, antifilosofia acestuia, în 
opoziţie atât cu evoluționismul şi  scientismul 
marxiştilor din generaţia lui Kautsky, cât şi cu 
revizioniştii neokantieni, şi să furnizeze, astfel, 
strategiei revoluţionare a luptei de clasă o bază 
corectă care, cu timpul, a devenit una antileninistă. 
Reconstrucţia de câtre Korsch a | 


marxismului este importantă din mai multe motive. 
În primul rând, el a reliefat cu pregnantá originea 
hegeliană a dialecticii marxiste. În al doilea rând, a 
resuscitat concepţia aproape uitată a tânărului Marx 
despre unitatea dintre teorie şi practică. În al treilea 
rând, a pus accentul pe aspectul pur negativ al 
marxismului în calitate | de conştiinţă a 
proletariatului, care marchează o ruptură totală cu 
formele de viaţă din societatea burgheză, inclusiv cu 
statul, dreptul, etica, filosofia şi ştiinţa. Sub anumite 
aspecte, radicalismul utopic al acestei reconstructii 
aminteşte de Sorel. Fie cà se identifica sau nu el 


însusi cu 


5 


marxismul astfel  reinterpretat, versiunea sa 
constituie în mod neîndoielnic una dintre cele mai 
fructuoase încercări de a-l reconsidera pe Marx prin 
prisma /deologiei germane in loc de aceea a Criticii 
Programului de la Gotha. 


1. Date biografice 


Kari Korsch (1886—1961) s-a născut la Hamburg, ca 
fiú de funcționar. A studiat dreptul şi filosofia la 
diferite universități, şi-a luat doctoratul în drept la 
lena în 1910, iar în 1912, şi-a continuat studiile la 
Londra. Aici a aderat la Societatea Fabienilor, iar 
după cum observă biografii săi, ideile socialiştilor 
britanici au lăsat asupra spiritului sau o amprentă 
durabilă, care se va simţi şi mai târziu, în faza lui 
ultrarevolutionara. Desi se impotrivea cu fermitate 
oricărui reformism, a susţinut totuşi cà atât 
revoluționarii, cât şi reformiştii britanici erau sincer 
devotați | | | 
socialismului şi că şi unii, şi ceilalţi recunoşteau 
importanta factorilor subiectivi spre deosebire de 
liderii Internaționalei a Il-a, care mizau pe efectele 
benefice ale determinismului istoric. 

în anii Primului Război Mondial a fost o vreme 
ofiţer, dar, apoi, pentru că a exprimat sentimente 
antirăzboinice, a fost retrogradat la trupă. S-a 
alâturat grupului  antirăzboinic al  socialiştilor 
germani (USPD) şi s-a numărat printre membrii de 
stânga ai partidului social-democrat, care, în 1920, 
au format partidul comunist (KPD). A luat parte 
activă la revoluţia din noiembrie 1918, iar în 1923, a 
fost ministru al Justiţiei in efemerul guvern 
revoluţionar al Thuringiei. în acelaşi an, a devenit 
profesor al Universităţii din lena, post pe care l-a 
deţinut până la venirea la putere a lui Hitler. Din 
1924, a fost deputat comunist în Reichstag, iar timp 
de un an, a editat, de asemenea, revista teoretică a 
partidului, Die Internaţionale. În acest răstimp, a 
publicat articole teoretice şi recenzii, inclusiv două 
scurte eseuri despre dialectică, precum şi, probabil, 
cea mai importantă lucrare a sa teoretică, 


Marxismus und Philosophie, apăruta în 1923 în 
Archiv fur Geschichte des Sozialismus und der 
Arbeiterbewegung (versiunea engleză, Marxism and 
Philosophy, 1970). Din pricina acestor scrieri a fost 
privit înăuntrul partidului ca revizionist şi idealist de 
extremă stângă, erori pentru care el şi Lukács au 
fost infierati de Zinoviev la Congresul al V-lea din 
iulie 1924. (Mai apoi, în 1924, este menţionat de 
Stalin însuşi, care, la o plenară a Comitetului 
Central, îl caracteriza drept teoretician „stângist” 
care credea că statul sovietic revenise la capitalism 
şi ca Rusia avea nevoie de o nouă revoluţie.) 
Identificându-se cu comunismul, Korsch a avut 
totuşi de la bun început anumite rezerve faţă de 
principiile Internaționalei a IILa, în special faţă de 
formele ei organizatorice, care incredintau întreaga 
mişcare comunistă în mâinile unui aparat de 
profesionişti şi subordonau reţeaua ei mondială 
dictatelor Moscovei. La fel ca alti deviationisti „de 
stânga”, considera că partidul nu trebuie să se 
substituie potenţialului revoluţionar al adevăratului 
proletariat. în cele din urmă, a ajuns să vadă în 
Comintern un instrument al contrarevolutiei, iar in 
sistemul sovietic, o dictatură a proletariatului 
exercitată nu de câtre proletariat, ci asupra lui. A 
fost exclus din partid în primăvara anului 1926, după 
care a scris şi a vorbit ca un marxist independent. în 
1930, şi-a reeditat cartea Marxismus und 
Philosophie, însoțită de un amplu comentariu; înainte 
de aceasta, în 1929, a scris un lung şi violent atac 
împotriva lui Kautsky, al cărui magnum opus, 
intitulat Die materialistische Geschichtsauffassung, 
apăruse în 1927. în 1932, a publicat o ediţie, 
prefațată de el, a Capitalului lui Maryx, iar în 1931, a 
scris un eseu despre criza marxismului, rāmas atunci 
nepublicat. În anii "30, se considera încă marxist, dar 
continua să-i critice pe Kautsky şi Lenin, despre ale 
căror filosofii credea că au multe lucruri în comun în 
pofida divergenţelor politice dintre cei doi. De 
asemenea, sublinia din ce în ce mai apăsat că 
marxismul în forma în care a fost moştenit de la 
secolul al XlX-lea nu exprima in mod adecvat 
conştiinţa proletariatului modern şi că era nevoie de 


o nouă teorie care să fie deopotrivă o continuare şi o 
revizuire a doctrinei marxiste. Şi-a expus aceste 
vederi în lucrarea Karl Marx (1938) si în două 
articole, intitulate De ce sunt marxist (1935) şi, 
respectiv, Principiile câlâuzitoare ale marxismului: o 
reformulare (1937). 

După venirea la putere a lui Hitler, Korsch a 
emigrat în Danemarca, unde a trăit timp de doi ani, 
după care s-a mutat în Anglia. în 1936 s-a stabilit în 
SUA, unde şi-a petrecut restul vieţii. Primul politolog 
care a atras atenţia asupra importanţei sale ca 
interpret al lui Marx a fost în mod neîndoielnic Iring 
Fetscher, spre sfârşitul anilor '50; în următoarele 
două decenii, gândirea lui Korsch a beneficiat de o 
bogată literatură exegetică. 


2. Teorie şi practică. Miscare politică şi ideologie. 
Relativism istoric 


Korsch a ţinut să sublinieze în repetate rânduri că 
esenţa marxismului rezidă în interpretarea practică a 
conştiinţei umane - interpretare eliminată, însă, cu 
totul de versiunea pozitivistă a marxismului 
dominantă în Internaționala a Il-a. 


Toti marxistii subscriau, de bună seamă, la 
doctrina „unităţii dintre teorie si practica"; numai că, 
de obicei, înțelegeau prin ea doar cà practica 
reprezintă „fundamentul cunoaşterii si criteriul 
adevărului”, interpretare confirmată în esenţă şi de 
scrierile lui Engels. De aici decurgea, întâi, că 
spectrul intereselor cognitive ale oamenilor este 
determinat cu precădere de considerente practice, 
că nevoile şi interesele materiale constituie cel mai 
puternic imbold al progresului ştiinţei şi că oamenii 
se amágeau  închipuindu-şi cà în dezvoltarea 
cunoaşterii joacă un rol setea dezinteresată de a şti. 
(Această din urmă formulare putea fi luată fie ca o 
judecată istorică, fie ca un precept normativ.) În al 
doilea rând, potrivit acestei concepţii curente, 
eficacitatea practică reprezintă cea mai bună 
confirmare a ipotezelor pe care se bazează o acţiune. 
Aceste două teze, logic independente una de 


cealaltă, erau aplicate deopotrivă ştiinţelor naturii şi 
ştiinţelor sociale. Am putea observa că, indiferent 
dacă si cát de îndreptăţită era teza „unităţii dintre 
teorie si practică” astfel interpretată, ea era perfect 
compatibilă cu concepţia tradiţională sau 
transcendentistă despre adevăr, potrivit căreia 
acesta constă în conformitatea judecății noastre cu o 
stare de lucruri total independentă de activitatea 
noastră cognitivă. Cu alte cuvinte, unitatea dintre 
teorie şi practică, astfel înţeleasă, nu venea în 
conflict cu ceea ce Marx numea concepția 
„contemplativă” despre cunoaştere. Actul cognitiv, 
independent de stimulii care-l provoacă sau de 
modul în care se determină acurateţea conţinutului 
său, continua să rămână o asimilare „pasivă” a unui 
univers dat de-a gata. 

în viziunea lui Korsch, însă, esentialul în marxism 
nu consta în suplimentarea interpretării tradiţionale 
a cunoaşterii cu observaţii privitoare la motivaţia 
actelor cognitive si la modul de verificare a 
judecăților, ci într-o schimbare radicală a acestei 
interpretări. Marxismul era preocupat în mod 
deosebit - deşi, pare-se, nu exclusiv - de cunoaşterea 
universului social. Cunoaşterea teoretică nu era o 
simplă „reflectare” a mişcării sociale, ci o parte 
componentă, aspect sau expresie a acesteia; ea 
trebuia interpretată drept o componentă esenţială a 
mişcării înseşi, fiind, în consecinţă, „valabilă” sau 
„adevărată” în măsura în care exprima adecvat 
această mişcare şi era conştientă de acest lucru. 
Această viziune se aplica mai presus de toate 
marxismului însuşi, care era o „expresie” a luptei de 
clasă a proletariatului, si nu o „ştiinţă” în 
accepțiunea  pozitivistă a cuvântului. Această 
interpretare se degaja din surse hegeliene, cāci, 
după cum se ştie, Hegel e cel ce spunea că filosofía 
trebuie să fie expresia intelectuală a epocii sale. 

Esența marxismului constă în a fi tras până la 
capāt concluziile care decurg din acest mod de a 
vedea lucrurile. Mai presus de toate, Korsch a 
argumentat amplu, în Marxismus und Philosophie, 
că, în cazul marxismului, nu este vorba de o nouă 
doctrină filosofică, ci de abolirea (Aufhebung) 


filosofici. A aboli filosofia nu înseamnă însă, pur şi 
simplu, a o dispretui, abandona sau a o da la o parte 
ca pe o iluzie, aşa cum sustinuse Mehring. Tocmai 
pentru că filosofía este o ,expresie" a procesului 
istoric, ea nu poate fi abolità prin ignorare sau 
printr-un examen critic cu ajutorul unor instrumente, 
de asemenea, filosofice, ci doar printr- o critică 
revoluţionară şi practică a societăţii a cărei filosofic 
sălăşluieşte într-o conştiinţă „mistificată”. Societatea 
burgheză este un tot indisolubil (eine Totalitàt) şi 
poate fi atacată numai ca atare. Formele de 
conştiinţă ale societăţii burgheze... 


... pot fi abolite în gândire şi conştiinţă doar printr-o simultană 
abolire practic-obiectivă a înseşi relaţiilor de producţie care, 
până acum, erau înţelese prin prisma acestor forme. (Marxism 
and Philosophy) 


Faptul că societatea este o totalitate înseamnă, în 
particular, că relaţiile de producţie capitaliste sunt 
ceea ce sunt doar privite împreună cu suprastructura 
lor ideologică. Marxismul, în măsura în care este un 
atac teoretic şi practic împotriva acelei societăţi, 
este, totodată, şi o critică filosofică a ei. 


Finalmente, el aspiră la abolirea concretă a filosofiei ca parte a 
abolirii realităţii sociale burgheze în întregul ei, întreg a cărui 
parte componentă ideală este filosofia. (Ibidem) 


Acesta este înţelesul corect al conceptului marxian 
important de „critică a economiei politice”, care 
figurează în subtitlul ediţiei originale a Capitalului' 
nu doar o critică a unor doctrine economice, ci, 
deopotrivă, un atac practic împotriva societăţii 
printr-una dintre principalele ei componente: 
ideologiile economice ce servesc la perpetuarea 
exploatārii capitaliste. 

Dacă privim realitățile sociale ca formând un 
întreg, percepem corespondența, suprapunerea 
(Zusammenfallen) dintre realitate şi formele 
teoretice care o exprimă. Cele două nu pot exista 
separat, deşi conştiinţa burgheză mistificată îsi 
închipuie în mod greşit că reprezintă o analiză din 
exterior a scenei sociale, şi nu o parte a acesteia. 
Demascând această iluzie, marxismul se vede pe sine 


ca pe un fenomen practic, ca fiind deopotrivă 
expresie şi parte componentă a mişcării sociale care 
revolutioneazà sistemul existent. 


Deşi priveşte ideologiile ca pe un element necesar 
al totalitatii sociale, Korsch subliniază totodată că ele 
nu stau nicidecum „pe acelaşi plan” cu fenomenele 
economice. Dimpotrivă, spune el, există grade de 
realitate: întâi de toate, economia, care constituie 
„singura realitate adevărată”, în al doilea rând, 
statul si dreptul, care sunt realități travestite 
ideologic, iar în al treilea rând, „pura ideologie 
(purul nonsens), care este ireală şi lipsită de obiect” 
(ibidern). 

În sfera fenomenelor sociale, potrivit interpretării 
hegeliene preluate de marxism, actul de investigaţie 
coincide cu obiectul sau. Din acest punct de vedere, 
Korsch aseamănă teoria marxistă a societăţii cu 
concepţia lui Clausewitz (şi el, hegelian), conform 
căreia teoria războiului nu este ceva exterior 
războiului, ci parte componentă a acestuia. Dacă nu 
luăm în considerare această identitate, nu putem 
sesiza sensul  hegeliano-marxist al  dialecticii. 
Dialectica nu este o simplă „metodă” aplicabilă la 
orice obiect dorim. S-ar părea că, în viziunea lui 
Korsch, este de-a dreptul imposibilă expunerea 
dialecticii materialiste sub forma unei colecţii de 
enunturi sau precepte de investigaţie. în calitatea sa 
de expresie a mişcării revoluţionare a clasei 
muncitoare, ea nu este pur şi simplu o teorie sau un 
„sistem”, ci este parte componentă a acestei mişcări. 


Dialectica materialistă a proletariatului nu poate fi învățată in 
abstracta sau din aşa-zise exemple ca o ştiinţă separată având 
un ,obiect" propriu. Ea poate fi doar aplicată concret în 
practica revoluţionară proletară şi în teoria care este o parte 
reală, imanentă a acestei practici revoluţionare. („Uber 
matcrialistische Dialcktik”, în Marxismus und Philosophiei) 


De notat cà o astfel de abordare implică un 
relativism epistemologic radical. Dacă filosofia şi 
teoriile despre societate nu sunt „altceva decât” 
expresia intelectuală a unor mişcări şi interese 
sociale practice, urmează logic cà ele nu pot fi 
evaluate decât prin prisma măsurii în care constituie 


o reflectare adecvată a acestor mişcări şi prin prisma 
întrebării dacă sunt „progresiste” sau nu. Cu alte 
cuvinte, nicio teorie nu este adevărată în sine în 
sensul că oferă o descriere corectă a lumii, o 
„reflectare” adecvată a acesteia; întrebarea privind 
„adevărul” în accepțiunea curentă a cuvântului este 
lipsită de sens, teoriile fiind „bune” sau „valide” în 
măsura în care sunt „progresiste” şi conştiente de 
propriile origini. De unde rezultă că marxismul este 
„adevărat” doar în sensul că, în stadiul actual al 
istoriei, el articulează conştiinţa mişcării 
„progresiste” şi este conştient de acest fapt, cu 
adaosul că o teorie care este adevărată la un anumit 
moment poate fi falsă în altul ca urmare a schimbării 
funcţiei sale. De exemplu, doctrinele „burgheziei 
progresiste” erau adevărate cât timp burghezia a 
fost o clasă progresistă, dar apoi au devenit 
reacționare şi, ca atare, false, lucru care s-ar putea 
petrece într-o bună zi şi cu marxismul. Korsch, de 
fapt, acceptă toate aceste concluzii, deşi nu le 
enunţă cu suficientă claritate. El spune că ţine de 
esenţa materialismului dialectic considerarea tuturor 
adevărurilor teoretice ca fiind strict diesseitig (din- 
aceasta-lume, mundane, imanente), termen care 
trebuie înţeles ca opus al termenului „transcendent”. 


Toate adevărurile cu care noi, ca fiinţe umane aparţinând 
acestei lumi, avem sau am avut vreodată de-a face sunt şi ele 
umane, mundane şi trecătoare /vergânglich/. (Articolul din 
1922, Der Standpunkt der materialistischen 
Geschichtsauffassung ^ in Marxismus und Philosophie. ] 


Nu există adevăruri ca atare, imuabile; ceea ce 
numim adevăruri sunt instrumente de acţiune 
practică ale unor clase sociale. Teoria lui Korsch 
este, după cum se vede, un fel de pragmatism 
colectiv care schimbă total natura marxismului ca 
,Stiintà". în mai multe prilejuri, el intră în dispută cu 
Hilferding si cu Kautsky, care susțineau că 
marxismul era doar o teorie a legilor şi dezvoltării 
sociale, neimplicând niciun fel de angajamente 
sociale sau judecăţi de valoare, ci putând fi acceptat 
şi de cei ce nu împărtăşeau obiectivele mişcării 
socialiste. În viziunea lui Korsch, separarea teoriei 
de practică, a adevărului doctrinal de mişcarea 


revoluţionară însemna o distorsionare totală a 
marxismului. Marxismul nefiind decât conştiinţa de 
clasă a proletariatului revoluţionar, el putea fi 
recunoscut doar în actul angajării practice în această 
mişcare; în principiu, nu poate exista un marxism 
„pur teoretic”. 

Mai mult chiar, doctrina relativismului, 
istoricismul şi respingerea ideii de adevăr în sensul 
obişnuit al cuvântului sunt aplicate nu doar ştiinţelor 
sociale, ci şi ştiinţelor naturii. între cunoaşterea 
naturii şi cunoaşterea societăţii, nu există, sub acest 
aspect, o deosebire fundamentală. Realitatea istorică 
şi realitatea naturală formează „unul şi acelaşi 
univers”: ambele fac parte din procesul vieţii umane, 
fiind legate între ele în plan economic şi, în 
particular, în cadrul producţiei materiale. Toate 
circumstanţele naturale - biologice, fizice, geografice 
- ne afectează viaţa nu în mod direct, ci prin 
intermediul forţelor de producţie, înfaţişându- ni-se, 
în consecinţă, ca nişte fenomene sociale şi istorice. 
întregul univers aşa cum îl cunoaştem este un 
univers social: întrucât ne priveşte pe noi, nu există 
natură independentă de istorie şi total exterioară 
omului. 


În acest sens, nu doar ştiinţele sociale, ci şi cele 
ale naturii sunt „expresii” istorice şi practice ale unei 
„totalităţi” sociale particulare şi ale unor interese de 
clasă. Mişcarea revoluţionară, abolind societatea aşa 
cum o cunoaştem, aboleşte nu doar filosofia acesteia, 
ci şi toate celelalte ştiinţe. Korsch susţine că, atunci 
când va fi răsturnată ordinea existentă, până şi 
matematica va trebui să se transforme; deşi adaugă 
că, pentru un marxist, ar fi absurd să pretindă că, în 
zilele noastre, ar putea fi creată o matematică nouă. 
în general, susţine el, funcţia marxismului este în 
principal negativă: el este parte integrantă a mişcării 
de nimicire a societăţii burgheze, nu o colecţie de noi 
ştiinţe care să le înlocuiască pe cele existente. 

Extinzând „perspectiva de clasă” şi la ştiinţele 
naturii, Korsch nu împărtăşeşte viziunea lui Lukács 
despre dialectica naturii. Cunoasterea naturii fiind, 
întocmai precum  cunoasterea societăţii, parte 
componentă a unei atitudini sociale practice, nu sunt 


temeiuri de a considera cà natura, asa cum o 
cunoaştem, nu este „dialectică” de vreme ce si ea 
este o creaţie umană. În această chestiune, viziunea 
lui Korsch pare a fi aceeaşi cu a lui Gramsci. 
Mişcarea revoluţionară proletară sfârşeşte prin a 
aboli toate formele economice, sociale şi ideologice 
ale societăţii burgheze. Ea nu creează o nouă 
filosofie sau sociologie, ci le aboleşte pe acestea 
două împreună cu toate celelalte ştiinţe, cu statul, 
dreptul, banii, familia, etica şi religia. Korsch îl 
critică, bunăoară, pe Paşukanis pentru că vorbeşte 
despre o „etică socialistă”: comunismul nu are o 
etică a sa, ci pune capăt eticii ca formă de conştiinţă. 
El nu explică însă în amănunt cum ar urma să se 
producă  „abolirea” eticii sau a ştiinţei, ci se 
margineste la vagi generalitáti pentru care găseşte 
un oarecare suport in observatii la fel de generale ca 
ale lui Marx. Marx scrisese într-un loc că în viitor va 
exista „o unică ştiinţă” care va cuprinde toate 
aspectele realităţii, iar oamenii vor fi atât de 
integrati, încât vor exprima totalitatea existenţei lor 
sociale deopotrivă în toate formele de activitate şi de 
gândire; precum în utopiile lui Cieszkowski şi Hess, 
urma să se realizeze o coincidenţă misterioasă între 
gândire şi acţiune. Ne putem închipui că într-o astfel 
de societate, într- adevăr, n-ar mai rămâne loc 
pentru etică în sensul de colecţie de norme generale 
de reglementare a vieţii comunitare, deoarece 
fiecare individ ar trăi în chip nemijlocit experienţa de 
„fiinţă socială”; adică s-ar identifica în mod spontan 
cu „întregul”, neavând nevoie pentru aceasta de 
niciun fel de norme sau reguli „abstracte”. Aceasta 
ar părea să fie ceea ce Korsch şi Lukács deopotrivă 
înțelegeau prin „abolirea” tuturor instituţiilor 
burgheze: eliminarea tuturor formelor de viaţă 
„reificare”, adică a tuturor instrumentelor sau 
organismelor care mediază într-un fel sau altul între 
indivizi. Societatea viitorului ar urma sā constea din 
indivizi înzestrați cu o conştientizare permanentă, 
indestructibilă a identităţii lor cu comunitatea; 
indivizi totodată perfect integrati, care au depăşit 
diviziunea muncii, nemairecunoscând nicio deosebire 
între gândire, simtire şi conduită. După cum am 


arătat mai înainte, această eră mesianică de perfectă 
integrare a tuturor puterilor umane constituie esenţa 
utopiei marxiste, iar lui Korsch trebuie să i se 
recunoască strădania de a redeştepta conştiinţa ei. 


3. Trei etape ale marxismului 


Se pune însă întrebarea: cum se face că acest 
element esenţial al interpretării marxiene a lumii a 
fost timp de decenii pierdut din vedere şi înlocuit cu 
un scientism evoluționist, determinist şi pozitivist? 
Pentru explicarea acestei anomalii, Korsch apelează 
la materialismul istoric, adică încearcă să explice 
istoria marxismului însuşi cu ajutorul unor principii 
marxiste. 

Potrivit vederilor sale, marxismul ar fi trecut prin 
trei etape net deosebite, corespunzătoare celor trei 
etape ale dezvoltării mişcării muncitoreşti. El 
defineşte această cronologie în temeni similari în 
câteva dintre eseurile sale, iar în modul cel mai 
complet, în introducerea la ediţia a doua a cărţii 
Marxismus und Philosophie. Etapa întâi corespunde 
primilor câţiva ani de formare a gândirii lui Marx, 
între 1843 şi 1848, când teoria revoluţionară se 
înfiripa în calitate de conştiinţă a proletariatului 
bazată nemijlocit pe lupta de clasă reală: unitatea 
dintre teorie şi practică nu era atunci un simplu 
slogan, ci o realitate. După iunie 1848, însă, situaţia 
sa schimbat, capitalismul intrând într-o nouă fază de 
dezvoltare şi expansiune. În restul secolului al XIX- 
lea, marxismul s-a putut dezvolta numai ca teorie şi, 
în ciuda realizărilor teoretice ale lui Marx şi Engels, 
socialismul ştiinţific nu a mai existat şi nu ar mai fi 
putut să existe în sensul de conştiinţă de clasă 
efectiv asimilată şi creată de câtre proletariat. Teoria 
a devenit independentă de mişcarea revoluţionară, 
ceea ce i-a alterat conţinutul. îndeosebi după 
moartea lui Marx, ideile sale au căpătat din ce în ce 
mai mult caracterul unui „sistem” bazat, pasamite, 
pe valori pur ştiinţifice. Această formă de marxism, 
despărțită de revoluție, a devenit ideologia 
dogmaticà a ortodoxiei dominante in Internationala a 
Il-a. Marx însuşi, mai ales in Critica Programului de 


la Gotha, poartă în parte vina pentru golirea 
marxismului de conţinut revoluţionar, însă principala 
cauză rezidă în condiţiile politice obiective, care, pur 
şi simplu, nu au mai permis teoriei să funcţioneze 
„doar ca expresie” a unei mişcări reale. Într-o 
măsură din ce în ce mai mare, marxiştii au tratat 
socialismul ştiinţific ca fiind o însumare a câtorva 
Ştiinţe - economie politică, sociologie, istorie, 
filosofic - fără nicio relaţie directă cu lupta de clasă; 
adică aceste ştiinţe teoretizau despre lupta de clasă 
fără a face ele însele parte din ea. 

Abia la cumpăna dintre secolele al XIX-lea şi al XX- 
lea survine cea de a treia etapă, odată cu încercările 
de resuscitare a „aspectului subiectiv” al 
marxismului ca teorie proletară a luptei de clasă. 
Schimbarea a fost rezultatul a trei evoluții 
principale: reformismul trade-unionist, sindicalismul 
revoluţionar şi bolşevismul. Cele trei au avut ca 
numitor comun deplasarea atenţiei teoreticienilor de 
la legile economice ale capitalismului la „activitatea 
subiectivă a clasei muncitoare” şi, ca atare, 
repunerea marxismului în funcţia sa proprie de 
suprastructură intelectuală a mişcării de clasă reale. 
Comunismul leninist, însă, nu a depăşit in mod 
radical dogmatismul Internaționalei a Il-a. Teoria a 
fost considerată în continuare un ,reflex" al lumii 
exterioare, nu o expresie a activitatii proletariatului: 
Lenin si Kautsky împărtăşeau deopotrivă ideea cà 
teoria a luat nastere independent de miscarea 
muncitorească, fiind apoi introdusă în ea din afară. 
În plus, Lenin trata teoria ca nefiind altceva decât un 
instrument practic în sens tehnic, format din 
enunturi „adevărate” sau „false” în funcţie de cum 
serveau interesul partidului. Korsch a repetat 
această obiectie în mai multe rânduri, desi, la prima 
vedere, nu este clar prin ce se deosebea atitudinea 
utilitară faţă de teorie a lui Lenin de propria sa 
opinie, cum cà marxismul se definea nu doar prin 
conţinutul său, ci şi prin funcţia sa în lupta de clasă. 
După cât se pare, Korsch era adeptul ideii că teoria 
revoluţionară trebuie neapărat să fie „expresia” unei 
mişcări, şi nu un instrument făurit în afara mişcării 
de câtre lideri sau teoreticieni. Desi el nu folosea 


aceşti 

> J > 
termeni, se poate spune că, în concepţia sa, sensul 
istoric al unei teorii este determinat de originea ei şi 
de funcţia ei reală. 

Totuşi, observa Korsch în 1931, niciuna dintre 
principalele forme de activitate teoretică în care a 
fost resuscitat „aspectul subiectiv” al marxismului nu 
s-a potrivit cu nevoile luptei de clasă a 
proletariatului în etapa curentă. Exista o vădită 
divergență între comunismul rusesc şi  pozita 
teoreticienilor occidentali ai revoluţiei, precum 
Lukăcs, Pannekoek şi Korsch însuşi. Leninismul s-a 
dovedit o formă teoretică adecvată luptei 
antiimperialiste din ţările de la periferia lumii 
capitaliste, pe când clasa muncitoare din ţările 
capitaliste dezvoltate avea nevoie de o nouă bază 
teoretică, pe care marxismul, în forma lui moştenită, 
nu o putea oferi. În consecinţă, Korsch şi-a 
abandonat speranţa iniţială că, pentru restabilirea 
conştiinţei revoluţionare a proletariatului modern, 
era suficientă revenirea la marxismul autentic. El nu 
a formulat însă o teorie proprie ca substitut, 
supliment sau revizuire a acestuia; din scrierile lui, 
nu se poate deduce cum ar fi trebuit să arate o 
asemenea teorie sau prin ce sar fi deosebit ea de 
marxismul tradiţional. 


4. Critica lui Kautsky 


Este întru totul de înţeles că, din perspectiva lui 
Korsch de interpretare a marxismului, toată opera 
teoretică a lui Kautsky trebuie să fi părut o 
exemplificare perfectă şi clasică a aberatiei în care 
alunecase marxismul în urma pierderii contactului cu 
mişcarea revoluţionară. Atacul sau vehement 
împotriva operei teoretice a lui Kautsky este, în 
esenţă, o simplă reafirmare a propriei sale poziţii. 
Ceea ce-i obiecta lui Kautsky nu era atât reformismul 
(un reformism bazat pe lupta reală a sindicatelor era, 
în concepţia lui Korsch, o formă de marxism 
superioară evolutionismului ,Ortodox"), cât 
atitudinea sa de naturalist şi darwinist care privea 


materialismul istoric drept o aplicare a principiilor 
generale ale evoluţiei organice la istoria umană. 
Principalele puncte ale acestui atac erau 
următoarele. 

În primul rând, observă el, Kautsky tratează 
marxismul ca pe o teorie pur ştiinţifică, al cărei 
adevăr nu are nimic de-a face cu funcţia lui de clasă, 
ci poate fi stabilit după criterii de acuratețe 
ştiinţifică universal recunoscute. Aceasta însă 
echivalează cu a goli marxismul de conţinutul sáu 
revoluţionar şi a reveni la „mistificatul” obiectivism 
burghez. 

în al doilea rând, Kautsky înlocuieşte dialectica 
printr-o epistemologie generală împrumutată de la 
Mach şi bazată pe principiul că ideile trebuie să 
corespundă faptelor şi să se potrivească între ele. 
Cât despre dialectica naturii, care, pentru Marx şi 
Engels, prezenta importanţă doar întrucât figura în 
dialectica istoriei, Kautsky o prezenta ca pe o 
colecţie de legi universale ale dezvoltării, istoria 
umană nefiind decât un exemplu particular al 
acestora. Acest punct de vedere este cel al 
materialismului ştiinţific din secolul al XiX-lea sau al 


darwinismului expus în formă populară, rezumat în 
ideea că omul este un animal şi supus, ca atare, 
legilor de evoluţie a speciilor; toată istoria este 
explicată prin adaptarea la mediu, iar întregul 
comportament uman, prin instincte biologice. 
Căutând să deducă din biologie legi eterne ale 
istoriei, Kautsky încerca, de fapt, să perpetueze 
trăsăturile specifice ale societății burgheze, 
dovedindu-se incapabil să perceapă societatea ca pe 
o totalitate istorică de componente interrelationate, 
societate care numai ca totalitate poate şi trebuie să 
fie abolită. Nu este surprinzător că, tratând 
societatea ca pe un proces obiectiv supus unor legi 
naturale şi construindu-şi teoria în izolare fată de 
baza ei 


,Subiectivaà", Kautsky se vede obligat, aidoma 
neokantienilor, sa reafirme distinctia, pe care Marx o 
anulase, dintre Este si Trebuie, recurgând astfel la 
normativismul idealist ca la o complinire a 
materialismului naturalist. 


În al treilea rând, teoria kautskîană a statului este 
hotărât contrară marxismului. El priveşte statul 
drept forma permanentă şi supremă a existenţei 
sociale, iar democraţia, drept suprema realizare a 
istoriei. în concepţia sa, statul e cel care oferă 
explicaţia relaţiilor de producţie existente, şi nu 
invers. Kautsky, în opoziţie cu Engels, invocă ipoteza 
violenţei şi a cuceririi. Statele, spune el, s-au format, 
de regulă, în urma invadării de către războinicii 
nomazi a unor aşezări umane paşnice; în prezent, 
însă, se impun treptat, pretutindeni, forme de stat 
democratice. În felul acesta, Kautsky abandonează 
întreaga teorie a statului ca instrument de asuprire 
şi exploatare în favoarea unei teorii burgheze a 
progresului democratic. în locul abolirii pe cale 
revoluţionară a statului, el se gândeşte doar la 
extinderea  democratizárii, facándu- se astfel 
apologet al statalității burgheze. Abolirea statului, a 
banilor şi a diviziunii muncii - idei ce tin toate de 
esenţa marxismului - este tratată de el ca o utopie 
anacronică. El crede că lupta de clasă a 
proletariatului poate fi de acum încolo purtată în 
cadrul statului burghez şi al instituţiilor sale 
democratice, respingând ideea violenţei 
revoluţionare. 

Una peste alta, Kautsky ar exemplifica o formă de 
marxism degenerată, pervertită în aşa fel încât să 
ducă la abandonarea luptei de clasă. 

Analiza lui Korsch constituie şi ea un exemplu tipic 
de critică de factură comunistă: din ea se poate 
vedea de ce Korsch îl dezaprobă pe Kautsky, dar nu 
se degajă şi considerentele raţionale pentru care ar 
trebui să fim de acord cu cel dintâi şi nu cu cel deal 
doilea într-o chestiune particulară sau alta. Atunci 
când, de pildă, Kautsky argumentează cu material 
istoric că, de regulă, statele au luat naştere prin 
cucerire, ba chiar printr-o formă particulară de 
cucerire, Korsch nu atacă această teză şi nu face 
apel la noi fapte istorice, deoarece faptele nu îl 
interesează: el doar remarcă indignat că autorul 
criticat se află în dezacord cu Engels (lucru de care 
Kautsky era perfect conştient, ba chiar îl sublinia). 
Tot aşa, acolo unde Kautsky oferea raţiuni practice 


în lumina cărora profetiile privind abolirea statului, a 
dreptului, a banilor şi a diviziunii muncii se dovedeau 
fanteziste, Korsch nu încearcă să respingă aceste 
argumente, ci se mulţumeşte să repete că 
dezvoltările lui Kautsky golesc marxismul de 
conţinutul sau revoluţionar. De la un cap la celălalt, 
atacul e lipsit de forţă argumentativă şi de substanţă 
teoretică, rczuinându-se la simpla reafirmare a 
interpretării date de Korsch însuşi marxismului. 

Indiferenta lui Korsch faţă de argumentele 
empirice se armonizează, într-adevăr, admirabil cu 
întreaga lui doctrină. Dat fiind că o teorie, după cum 
el repetă întruna, nu poate fi decât expresia teoretică 
a unei mişcări sociale, fie că este sau nu conştientă 
de această funcţie a sa, nu are niciun rost judecarea 
ei după nişte criterii universale de acuratețe 
ştiinţifică: ori eşti de partea burgheziei, ori de cea a 
proletariatului, iar tot restul decurge din această 
aliniere. Dispar astfel orice criterii cognitive 
raţionale, iar actul de identificare politică ia locul 
reflectiei teoretice. Profesând marxismul sub această 
formă, Korsch exprima poate mai clar ca oricine 
altcineva antiintelectualismul latent al marxismului 
şi al comunismului. 


5. Critica leninismului 


în prima jumătate a anilor '20, Korsch era un leninist 
declarat, după cum se poate vedea din articolul său, 
Lenin und die Kommintern (1924), din recenziile sale 
la cartea lui Lukăcs despre Lenin şi din articolele 
sale despre Stalin. în particular, el se situa de partea 
lui Lenin şi împotriva Rosei Luxemburg în problema 
relaţiei dintre partid şi mişcarea muncitorească 
„spontană”. Susținerea sa era exprimată însă în 
termeni generali, lăsând să se vadă că, iniţial, el 
dezaprobase substituirea sovietelor prin controlul de 
partid şi că fusese încrezător în dictatura directă a 
clasei muncitoare ca întreg. Este de asemenea clar, 
deşi el nu o spunea pe atunci în chip expres, că 
întreaga sa reconstrucţie a marxismului ca expresie 
a conştiinţei proletare era incompatibilă cu „teoria 
reflectarii" a lui Lenin. 


Curând după ruptura sa cu partidul comunist, 
Korsch sra declarat limpede dezacordul cu 
leninismul. El a repetat în mai multe rânduri că, din 
punct de vedere teoretic, între  leninisti şi 
reprezentanţii ortodocşi ai Internaționalei a ILa nu 
exista nicio diferenţă sau, oricum, nu una 
importantă. Şi unii, şi ceilalţi 


vedeau în marxism o „stiintă” si o reflectare 
adevărată a realităţii, când, de fapt, marxismul era 
conştiinţa de clasă a mişcării revoluţionare, şi nu 
doar o explicaţie obiectivă a unor fapte empirice. 
Separaţia dintre subiect şi obiect, dintre teorie si 
practică, era exact aceeaşi la Lenin şi la Kautsky. 
Lenin abandonase, de asemenea, ideea abolirii 
filosofiei şi încercase să creeze o nouă doctrină care 
prezerva absolutismul cognitiv al lui Hegel punând 
doar „materia” în locul „spiritului”. Substituirea avea 
doar un caracter terminologic; adevăratul marxism 
nu recunoştea niciun fel de epistemologie absolută 
sau transcendentală. Lenin nu izbutise să înţeleagă 
dialectica; el situa mişcarea dialectică în lumea 
exterioară - naturală şi socială -, ignorând faptul că 
cunoaşterea nu este un simplu reflex al procesului 
obiectiv, ci un element activ al acestuia. Aşa se face 
că, în gândirea sa, se menținea între teorie şi 
practică, precum şi între metoda cunoaşterii şi 
conţinutul ei, acelaşi divorţ ca în orice. . , , , 
pozitivism. Drept urmare, leniniştii au creat un 
sistem în care doctrina inventată de ei independent 
de lupta de clasă era folosită ca instrument al 
dictaturii ideologice asupra ştiinţei şi artei. 

Exista o strânsă legătură între pozitivismul filosofic 
al lui Lenin şi despotismul sovietic; pentru că, odată 
acceptată ideea că teoria nu era o expresie a mişcării 
muncitoreşti reale, ci o doctrină  ,stiintifica" 
posesoare a „adevărului obiectiv”, această doctrină 
devenea o ideologie despotică ce îndrituia aparatul 
de partid să exercite o dictatură asupra 
proletariatului. 

Korsch ajungea, finalmente, la concluzia că statul 
sovietic era un sistem totalitar contrarevolutionar, o 
formă de capitalism monopolist de stat care nu mai 


păstra decât o legătură verbală cu marxismul, fiind, 
de fapt, mai apropiat de totalitarismul fascist decât 
de o dictatură a proletariatului aşa cum era ea 
înţeleasă de Marx. 


6. O nouă definiție a marxismului 


într-un scurt eseu sau declaraţie din 1935, intitulată 
De ce sunt marxist, Korsch a reformulat principalele 
trăsături ale doctrinei marxiste în patru puncte, după 
cum urmează. 

În primul rând, toate tezele marxismului sunt 
particulare, şi nu generale (aşa cum le prezenta 
doctrina oficială sovietică). Marxismul nu cuprinde, 
bunăoară, o teorie generală despre relaţia dintre 
„bază” şi „suprastructura”. Formulările lui Engels 
privitoare la „influenţa reciprocă” dintre cele două 
sunt lipsite de valoare dat fiind că nu pot furniza un 
criteriu cantitativ de măsurare a respectivelor 
influenţe. Valabile rămân doar descrierile particulare 
ale unor fenomene particulare într-o etapă dată a 
istoriei. 

în al doilea rând, marxismul este critic, şi nu 
pozitiv. El nu este o ştiinţă sau o filosofic, ci o critică 
teoretică şi practică a societăţii existente, fiind, ca 
atare, el însuşi un gen de praxis. Totuşi, proletariatul 
trebuie să fie capabil să distingă între sustineri 
ştiinţifice adevărate şi, respectiv, false, ceea ce 
înseamnă că marxismul constă din „cunoştinţe 
exacte, empiric verificabile”, de o precizie egală cu a 
celor din ştiinţele naturii. 

În al treilea rând, marxismul are ca obiect 
societatea capitalistă în perioada de declin a 
acesteia, cuprinzând tot ceea ce aruncă lumină 
asupra caracterului istoric al relaţiilor de producţie 
existente. Iar in al patrulea rând, scopul său nu este 
de a contempla lumea, ci de a o schimba, iar teoria 
este „subordonată” obiectivelor revoluţionare. 


Primul dintre aceste puncte, după cum este lesne 
de văzut, înseamnă o limitare drastică a sferei de 
cuprindere a marxismului: ar fi foarte greu de 
dovedit cà Marx nu a formulat niciodată enunturi 
generale despre interdependenta diferitelor aspecte 


ale vieţii sociale, ci s-ar fi mărginit la observarea 
unor fenomene istorice particulare. Cât priveşte 
punctul al doilea, nu este clar cum ar putea fi 
împăcată regula generală a empirismului cu ideea 
unei teorii care n-ar fi (după cum Korsch pare să fi 
susţinut întruna) decât expresia unei mişcări sociale 
reale. Dacă marxismul este supus unor criterii de 
verificare empirică la fel ca orice altă ştiinţă, 
valabilitatea lui va depinde, fireşte, de satisfacerea 
acestor criterii, şi nu de cât de fidel exprimă un 
anumit interes de clasă. Or, în acest caz, faptul că 
marxismul serveşte ca instrument politic este 
irelevant din punct de vedere logic pentru valoarea 
sau conţinutul său; de unde urmează cà doctrina 
marxistă poate fi profesată de oricine crede că ea 
întruneşte cerințele de acuratețe ştiinţifică, 
indiferent dacă el însuşi acceptă sau nu valorile 
socialismului şi ale mişcării muncitoreşti. Korsch, 
însă, după cum s-a putut observa, repudiază explicit 
acest punct de vedere, caracteristic pentru 
teoreticienii Internaționalei a Il-a, ceea ce Înseamnă 
că versiunea revizuitā a marxismului expusā de el 
suferă de o iremediabilă contradicție internă. 


LUCIEN GOLDMANN 


1. Viata şi scrierile 


După cum am menţionat deja, Goldmann a fost 
exponentul cel mai activ al ideilor lui Lukács în 
Franța şi cel care s-a străduit să reducă doctrina 
acestuia la reguli metodologice şi chiar la un sistem 
codificat. El a arătat, de asemenea, în studiile sale 
despre jansenism, cum pot fi aplicate aceste reguli în 
cercetarea istorică. A fost preocupat, în principal, de 
metodologia ştiinţelor umaniste, iar lucrările sale de 
istorie a filosofici şi a literaturii au fost concepute din 
capul locului nu ca nişte descrieri, ci ca o 
demonstraţie de metodă. 

Lucien Goldmann (1913-1970), evreu român, s-a 
născut în Bucureşti, unde, iniţial, a studiat dreptul. 
Pe urmă, a făcut studii de filosofic, filologie 


germanică şi economie la Viena şi Lwow în 1933, iar 
apoi, din 1934, la Paris. În timpul ocupaţiei naziste, 
s-a mutat în Elveţia, unde a lucrat o vreme ca 
asistent al psihologului Jean Piaget, asociere care a 
influenţat considerabil opera şi deprinderile sale de 
gândire de mai târziu. În mai multe prilejuri a 
încercat să arate că, în privinţa bazei teoretice şi a 
rezultatelor obţinute, „epistemologia genetică” a lui 
Piaget se armoniza în linii mari cu propria sa teorie a 
„structuralismului genetic” şi că aceasta din urmă, 
interpretată corect, nu era altceva decât metoda 
dialectică dezvoltată de Hegel, Marx şi tânărul 
Lukâcs, deşi rezultatele lui Piaget au fost obţinute pe 
cale experimentală şi nu s-au datorat vreunei 
inspiratii filosofice. La Zürich, Goldmann a elaborat o 
teză de doctorat despre Kant; după război, s-a întors 
la Paris, unde a trăit tot restul vieţii, lucrând la 
Centre National de Recherche Scientifique, iar 
ulterior, la Ecole Pratique des Hautes Etudes. În 
1952, a publicat o scurta carte de metodologie 
umanistă, intitulată Sciences | humaines et 
philosophie, iar in 1955, principala sa lucrare, Le 
dieu caché. Etude sur la vision tragique dans les 
Pensées de Pascal et dans le théátre de Racine 
(traducerea engleză, sub titlul The Hidden God, 
1964). Scopul acestei cărţi a fost să arate în ce mod 
observarea unor importante „structuri ale 
conştiinţei”, raportată la situațiile specifice ale unor 
clase sociale, putea fi de folos în înţelegerea 
fenomenelor culturale şi putea scoate la lumină 
aspecte care, altminteri, ar rămâne neexplorate. 

în anii următori apariţiei acestei cărţi, Goldmann 
nu a mai publicat alte lucrări ample, dar a produs 
numeroase eseuri şi comunicări strânse în volumele 
Recherches dialectiques (1959), Pour une sociologie 
du roman (1964) si Marxisme et sciences humaines 
(1970). A scris, de asemenea, Raeine (1956) si 
Situation de la critique racinienne (publicatà postum, 
in 1971). Timp de multi ani, a fost un propagator 
zelos al dialecticii. Buclele sale albe fluturânde si 
silueta sa de urs deveniseră familiare participanţilor 
la nenumăratele congrese şi simpozioane umaniste la 
care, cu vocea sa de bas si cu o intonatie patimasa şi 


întru câtva agresivă, a tot explicat pe larg principiile 
structuralismului genetic, exemplificate îndeosebi pe 
cazurile Pascal şi Raeine. 

Spre deosebire de Lukăcs, al carui discipol s-a 
considerat, Goldmann nu a fost politiceşte activ; n-a 
fost niciodată un stalinist şi n-a aparţinut niciodată 
vreunui partid, dacă exceptaàm efemera sa alâturare, 
în fragedă tinereţe, unui grup trotkist. A fost, în 
schimb, un socialist convins, iar în ultimii săi ani de 
viaţă a manifestat un viu interes fata de consiliile 
muncitoreşti ca o nouă formă de dezvoltare socialistă 
în societatea occidentală. 


2. Structuralism genetic, Weltanschauung și 
conştiinţă de clasă 


Aşa cum mentionam mai sus, Goldmann a considerat 
numele lui Hegel, Marx, Lukács şi Piaget drept patru 
mari jaloane în istoria metodei dialectice şi în 
interpretarea fenomenelor sociale. Graţie metodelor 
elaborate de ei, ştiinţele umaniste au izbutit să 
depăşească tradiționala opoziție, subliniată de 
neokantieni, dintre explicaţie şi înţelegere, să se 
elibereze de dihotomia dintre fapte si valori, iar 
finalmente, să combine punctul de vedere istoric şi 
genetic cu cel structural. lată acum care sunt 
principalele idei ale structuralismului genetic. 

Prima sarcină a oricărei stiinte umaniste este de a- 
şi identifica corect obiectul. Nu este evident şi nici 
nu ţine de simplul simţ comun cum anume trebuie 
definit şi delimitat obiectul studiilor umaniste: daca, 
de pilda, obiectul acesta trebuie să fie o persoană 
individuală, o operă artistică sau filosofică, o 
întreagă perioadă culturală, filosofia în sens tehnic 
sau pictura considerată ca o activitate distinctă. 
Conform gândirii dialectice, niciun fel de fapte 
empirice nu sunt purtătoare de semnificaţie prin ele 
însele; ele dobândesc o semnificaţie abia în urma 
combinării lor într-o totalitate sau structură de un fel 
sau altul. Pentru cercetătorul civilizaţiei, aceste 
structuri constau din tipare de comportament uman 
în care se împletesc activitatea intelectuală şi 
produsele ei, valori morale şi estetice şi acţiuni 


menite să le implementeze. Observatorul nu este 
îngrădit de limitările care restrâng înţelegerea de 
câtre oameni a propriului lor comportament; 
dimpotrivă, rostul său consta în a-i înţelege mai bine 
şi mai consecvent decât sunt în stare să o facă ei 
înşişi, iar aceasta se aplică şi la interpretarea 
lucrărilor artistice şi filosofice. Sarcina sa este să 
descopere „structuri semnificante” care, doar ele, 
conferă înţeles faptelor, ideilor şi valorilor 
particulare. 


Faptele privitoare la om se încheagă întotdeauna în structuri 
semnificante globale, care sunt, concomitent, practice, teoretice 
şi emoţionale, iar aceste structuri pot fi studiate în mod 
ştiinţific, adică deopotrivă explicate şi înţelese, doar înăuntrul 
unei perspective practice bazate pe acceptarea unei anumite 
garnituri de valori. {The Hidden God) 


Dialectica are la bază principiul potrivit căruia 
activităţile culturale nu sunt opera indivizilor, ci a 
grupurilor sociale, îndeosebi a comunităților 
istoriceşte privilegiate care sunt clasele sociale. 
Realizările culturale trebuie privite ca răspunsuri ale 
acestor grupuri la anumite situaţii „globale” pe care 
sunt menite să le afecteze într-un mod favorabil 
interesului de grup. Astfel, interpretarea genetică a 
unei opere artistice sau filosofice nu trebuie să 
pornească de la calităţile personale ale creatorului, 
pentru că, astfel, ar fi pierdută din vedere 
comunitatea, care este adevăratul genitor al 
civilizaţiei. Nu este indicată nici studierea 
„influenţei” pe care o are tradiţia asupra 
gânditorului, scriitorului sau artistului individual, 
deoarece el este cel ce, aşa-zicând, selectează 
influenţa pe care o va suferi în strădania sa de a 
exprima aspiraţiile clasei sale. Pe scurt, explicaţia 
genetică înseamnă explicaţie în lumina situaţiei 
sociale, şi nu a vreunei imanente ,logici" culturale 
sau a psihologiei individuale. 

Până aici, Goldmann nu iese din cadrul regulilor 
standard ale materialismului istoric. Mai departe, 
însă, el susţine că, printr-o formulare mai specifică a 
acestor reguli, pot fi rezolvate toate dilemele 
tradiţionale ale metodologiei umaniste. El atribuie o 
importanţă deosebită distinctiei, aproape 


neremarcată de Marx, dar dezvoltată de Lukács, 
dintre conştiinţa de clasă reală si cea potenţială: 
aceasta din urmă este denumită de Lukács 
zugerechnetes | Bewusstsein, iar de Goldmann, 
conscience possible. Lukàcs spune în Istorie si 
constiintá de clasă că, raportând conştiinţa empirică 
a unei clase sociale la „totalitatea” procesului istoric, 
putem descoperi nu numai ce gândeşte, simte şi 
doreşte în mod real acea clasă, ci şi ceea ce ar gândi, 
simţi şi dori dacă ar avea o înţelegere clară, 
nemistificată, a poziţiei şi intereselor sale. Cu alte 
cuvinte, dialectica ne permite să descoperim întregul 
cuprins al conştiinţei potentiale a unei clase 
particulare in condiţii istorice particulare; iar 
această concepţie, spune Goldmann, oferă cheia 
pentru studiul civilizaţiei. Constiinta potenţială nu 
este un fapt, ci un construct teoretic. Se poate 
întâmpla, însă, şi se şi întâmplă, în fapt, ca anumiţi 
membri exceptional de înzestrați ai unei clase să se 
înalte deasupra mediei şi să exprime aspiraţiile si 
interesele clasei într-o formă mai bună, convertind 
astfel conştiinţa ei potenţială în conştiinţă reală. 

Astfel, un observator suficient de priceput în 
mânuirea dialecticii poate să descopere ce formă de 
conştiinţă este perfect adecvată unui grup particular 
ori cum ar fi putut sau ar fi trebuit să arate această 
conştiinţă  arhetipalá. Goldmann pretindea, în 
particular, că a izbutit să analizeze în acest fel 
conştiinţa jansenistă. 

Explicarea fenomenelor culturale prin originea de 
clasă nu înseamnă însă „reducerea” culturii la 
comportamentul economic. Si în această privinţă, 
Goldmann este de acord cu Lukâcs. Comunitățile 
umane sunt nişte totalităţi integrate, astfel încât 
doar prin abstracţie distingem diferiţi „factori” sau 
diferite sfere ale vieţii. În realitate, nu există istorii 
separate ale economiei, politicii, religiei, filosofici şi 
literaturii: există un unic proces concret care se 
manifestă în diversitatea formelor de comportament. 
Adevăratul obiect al studiilor umaniste nu este 
relaţia de cauză-efect dintre economie şi cultură. În 
teoria lui Marx, „primatul” economicului nu este o 
lege a istoriei; el reflectă doar faptul că, de-a lungul 


epocilor, oamenii au fost nevoiţi să-şi consacre cea 
mai mare parte din timp satisfacerii nevoilor 
materiale elementare. În socialism, nu vor mai fi 
nevoiţi să o facă. Activităţile culturale nu sunt, 
aşadar, nici simple „efecte” sau produse derivate ale 
istoriei economice, nici simple mijloace de realizare 
a altor interese sau aspirații, care ar fi singurele 
reale. Dimpotrivă, structurile de clasă pot fi studiate 
prin intermediul expresiei lor în literatură sau 
filosofic. 

Dacă acceptam că orice comportament uman 
posedă o semnificaţie, dar că aceasta se dezvăluie nu 
în motivațiile indivizilor, ci în strădaniile mai mult 
sau mai puţin conştiente ale 
unor mari grupuri sociale, atunci, afirmă Goldmann, 
nu mai este nevoie să distingem între explicaţie şi 
înţelegere privite ca două moduri de investigaţie 
separate si independente.  ,intelegerea" {la 
compréhension ; in germaná, das Verstehen) nu 
constă, cum pretindea Dilthey, într-o experienţă 
imitativă /Nacherlebniss) sau empatie. „Ea ni se 
înfăţişează ca o abordare pur intelectuală bazată pe 
descrierea, cât mai exactă cu putinţă, a structurii 
impregnate de semnificaţie”, în timp ce „explicaţia 
este, pur şi simplu, integrarea acelei structuri în chip 
de element constitutiv şi funcţional într-o structură 
ce o înglobează direct” {Marxisme et sciences 
humaines). Exista o ierarhie a structurilor; descriind 
o structura inferioară, o ,intelegem", adică îi sesizăm 
semnificaţia; când o includem într-o structură mai 
cuprinzătoare, înţelegem acea structură şi totodată 
explicam o formaţiune mai mică prin una mai mare. 
Nu există o diferenţă între cele două metode, ci doar 
în sfera de cuprindere a obiectului: actul de 
explicare a unei structuri particulare şi cel de 
înţelegere a uneia superioare ei sunt unul şi acelaşi 
lucru. 

O „structură” nu este neapărat un tot armonios. 
Dimpotrivă, ea prezintă, de obicei, contradicții 
interne, datorită faptului că valorile la care aspiră o 
clasă dată sunt reciproc incompatibile sau imposibil 
de atins în circumstanţele istorice ale epocii sau 
încercările de a le realiza se soldează cu rezultate 


opuse celor intenţionate. O structură nu este doar un 
tot ordonat, ci, deopotrivă, şi un complex de tensiuni. 

în timp ce structuralismul nongenetic (îndeosebi 
cel al lui Lévi-Strauss) se márgineste la construirea 
de totalităţi lăuntric interconectate si în timp ce 
structuralismul genetic de tip  freudian este 
preocupat doar de geneza psihică a semnificatiilor 
supuse observaţiei, structuralismul genetic, aşa cum 
l-au dezvoltat Marx, Lukács si Piaget (precum şi, 
fireşte, Goldmann însuşi), priveşte individualitatea 
doar ca manifestare a unor tensiuni, lupte şi aspirații 
colective. 

în afară de depăşirea distinctiei dintre explicaţii si 
înţelegere, structuralismul genetic face posibilă şi 
rezolvarea  dihotomiei dintre fapte şi valori. 
,lotalitatile" sau structurile pe care le studiem sunt 
nişte complexe indisolubile de activităţi practice şi 
mentale, de atitudini morale şi estetice. Activitatea 
intelectuală presupune acte evaluative care nu pot fi, 
în fapt, separate de cele pur cognitive. Realitatea ni 
se înfăţişează întotdeauna ca un câmp al activităţii 
practice; percepţia, la orice nivel, îşi selectează 
obiectul în conformitate cu anumite valori şi dorinţe 
umane, fiind întotdeauna, aşa-zicând, o acţiune 
incipientă. Adevărul e că nu există contemplare pură, 
dezinteresată. Actele de cunoaştere trebuie şi pot fi 
înţelese numai ca o „ipostază” particulară a omului 
ca fiinţă a practicii. Rezultă cà studiile umaniste, 
conştiente de această „integralitate” a oricărui 
comportament uman, nu pot distinge, făra riscul 
distorsiunii, între activitatea pur intelectuală şi 
atitudinile evaluative. 

Piaget a contribuit la ilustrarea acestui caracter 
practic al activităţii mentale arătând că toate 
structurile cognitive - de pildă, conceptele şi regulile 
logicii, ale aritmeticii şi ale geometriei - iau naştere, 
atât la nivel ontogenetic, cât si filogenetic, din 
convergenta a multiple circumstante, intre care 
modurile de comunicare, limbajul si deprinderile 
practice formate în prima copilărie. Piaget a arătat, 
ca sà spunem asa, experimental, cà ,structurarea" 
intelectuală de catre noi a lumii nu poate fi explicată 
prin norme de raționalitate transcendentale, ci 


derivă din circumstanţe sociale şi practice. Normele 
cognitive sunt instrumente ale vieţii în comun şi ale 
practicii, cuprinzând, drept urmare, elemente 
evaluative şi practice şi neputându-se închega în 
absenţa acestora. 

Pentru structuralistul genetic, obiectul de studiu 
prin excelenţă este viziunea despre lume (vis ion. du 
monde, Weltanschauung) sau constelația de 
aspirații, sentimente şi idei care îi uneşte pe membrii 
unui grup (cu precădere, ai unei clase sociale) şi îi 
opune altor grupuri. Acest principiu unitar este atât 
de important, încât, susţine Goldmann, ar fi greşit ca 
arta sau literatura, ideile filosofice sau teologice să 
fie studiate ca nişte obiecte autonome. Viziunea 
despre lume trebuie studiată prin toate formele ei de 
expresie, şi nu, de pildă, numai în aspectul ei filosofic 
discursiv. Aşadar, istoria filosofici, a artei sau a 
literaturii nu sunt domenii de studiu separate. 
Istoricul jansenismului, bunăoară, trebuie să 
investigheze acest fenomen sau viziune asupra lumii 
ca pe nişte totalităţi, astfel încât să scoată în 
evidenţă inspiraţia ideologică comună din spatele 
scrierilor lui Pascal şi Racine şi a picturii lui Philippe 
de Champaigne. Goldmann preconizează o 
reorganizare a studiilor umaniste în aşa fel încât să 
le subordoneze în totalitate studiului marilor 
comunităţi şi al monumentelor culturale create de 
acestea. 

Toate aceste reguli nu sunt atât de univoce încât 
din simpla lor formulare să rezulte în ce mod trebuie 
aplicate. Ar putea fi util, de aceea, să arâtâm cum 
sunt ele aplicate în Le dieu cache, deşi tema acestei 
scrieri este oarecum prea particulară în raport cu 
expunerea pe care o facem aici. 

3. Viziunea tragică asupra lumii 


Deşi se considera marxist, Goldmann n-a acceptat 
niciodată împărţirea simplistă a istoriei filosofici în 
două orientări, numite, respectiv, „materialism” şi 
„idealism”. EI vedea cu totul altfel unităţile 
purtătoare de semnificaţie istorică şi a acordat o 
atentie deosebită „viziunii tragice asupra lumii” pe 
care o percepea în jansenism, iar într-o anumită 
măsură şi în scrierile lui Kant. 


Viziunea tragică asupra lumii existentă în secolul 
al XVII-lea o punea în legătură cu încercarea de a 
redescoperi un tablou global al lumii după ce cel 
vechi fusese zdruncinat de asalturile raționalismului 
şi ale empirismului. Aceste doctrine, care reflectau 
ambițiile nutrite de Je tiers état, distrusesera ideea 
de fratietate umană şi concepţia despre un univers 
armonios intocmit, inlocuindu-le cu ideea de ,individ 
raţional” si cu conceptul de „spaţiu nemărginit”. 
Noua viziune asupra lumii punea sub semnul 
îndoielii ierarhia tradiţională şi cauta sa transforme 


societatea într-o colecţie de unităţi izolate libere, 
egale si autonome. În filosofic si literatură, 
exponentii acestei noi viziuni au fost Descartes si 
Corneille. Cartezianismul eliminase orice 


sursă a moralității exterioare individului; în această 
lume, nu mai exista loc pentru Dumnezeu sau pentru 
universul văzut ca o ordine benefică. Viziunea 
tragică asupra lumii trebuia să ţină cont de aceste 
efecte ale raționalismului, devenite deja dominante 
în viaţa intelectuală a Europei. Ea a încercat să 
contracareze noul spirit oarecum dinăuntru: 
acceptând raţiunea, dar tăgăduindu-i monopolul sau 
insistând asupra existenţei lui Dumnezeu, dar 
admițând că el nu este prezent in mod direct în 
natură. Cum ştiinţa îl ascunsese pe Dumnezeu de 
ochii oamenilor, viziunea tragică despre lume a 
produs ideea de deus absconditus. Dumnezeul lui 
Pascal este deopotrivă mereu prezent şi mereu 
absent. El este un spectator al vieţii umane, dar 
prezenţa sa nu poate fi confirmată de rațiune. El nu 
mai este ocrotitorul omului şi nici măcar (ca la 
Descartes) garantul veridicitátii cunoaşterii; este un 
judecător, şi atât. 

Raționalismul zdruncinase temeliile ordinii din 

lume. Viziunea ; 

tragică exprima conştiinţa celor care nu puteau 
ignora rezultatele raționalismului, dar nu se simțeau 
la largul lor într-o lume ambiguă şi lipsită de legi 
morale clare. Viziunea tragică nu admite gradatii 
între perfecţiune si neant. Ochiul Dumnezeului 
ascuns despoaie lumea de orice valoare, dar, tocmai 
pentru că el este ascuns, lumea empirică este 


singura pe care o putem percepe direct şi, ca atare, 
este pentru noi, deopotrivă, totul şi nimic. Cei ce 
împărtăşesc această viziune sunt victimele unui 
permanent conflict lăuntric: nu pot nici să fugă de 
lume, nici să trăiască în ea în aşa fel încât să 
realizeze nişte valori transcendente. Singura 
atitudine consecventă pe care pot s-o adopte este de 
a trăi în lume refuzându-i, în acelaşi timp, adeziunea. 
Acestea au fost atitudinea lui Pascal pe când îşi scria 
Cugetările şi cea a lui Raine pe când îşi scria Fedra. 

Jansenismul nu a fost o mişcare unitară, deşi 
adepţii săi aveau în comun anumite caracteristici şi 
valori: doctrina harului eficace, antimolinismul, 
refuzul unui Dumnezeu al filosofilor, aversiunea fată 
de misticism, apărarea lui Jansen şi repudierea 
antiistorică a lumii. Goldmann deosebea patru 
variante principale ale atitudinii janseniste. Prima 
(Martin de Barcos, Pavillon, Racine ca autor al 
dramelor Andromaca şi Britannicus) preconiza 
repudierea totală a lumii, din care se refugia în 
contemplatie. Cea de a doua câuta să reformeze 
lumea, rămânând în ea şi distingând riguros binele 
de rau (Arnauld, Nicole şi Pascal din Scrisori 
provinciale). Cea de a treia încerca un compromis cu 
lumea (Choiseul, Arnauld d'Andilly). Cea de a patra, 
şi cea mai consecventă, accepta situația tragică: 
rămânea în lume  tăgăduind-o şi exprima 
incertitudinea si neajutorarea omului sub forma 
extremă a „pariului”, aplicat nu doar în privinţa 
mântuirii, ci şi a înseşi existenţei lui Dumnezeu 
[Cugetarile lui Pascal, Fedra lui Racine). 

În situaţia tragică datorată vietuirii într-o lume pe 
care Dumnezeu o privează de orice valoare, dar pe 
care omul este totuşi silit să o privească drept 
singurul său bun, viziunea umană se confruntă în 
permanenţă cu un paradox, negând şi afirmând 
întruna aceeaşi propoziţie: căci viaţa omului este 
trăită printre valori antagonice care nu pot fi 
realizate complet, ceea ce înseamnă „deloc” pentru 
cei ce cred în „totul sau nimic”. Omul nu i se poate 
adresa decât lui Dumnezeu, dar acesta nu-i 
răspunde. Adevărata rostire a conştiinţei tragice 
este, aşadar, monologul, o voce care strigă în pustiu. 


Cugetările lui Pascal sunt un astfel de monolog, nu 
un tratat apologetic. 

Pascal si Racine reprezintă jansenismul într-o 
formă desăvârşită, exprimând până la capăt ceea ce 
alţii exprimau doar pe jumătate şi exemplificând 
astfel  maximumul „conştiinţei potențiale” a 
comunităţii din care fac parte. Este o conştiinţă de 
clasă, cea de care este animată /a noblesse de robe 
în perioada tranziţiei la monarhia absolută, când ea 
este dislocată din poziţia ei socială de câtre noua 
birocratie regală. Deşi monarhia anihila /a raison 
d'étre a acestei categorii sociale, rămânea totuşi în 
continuare principalul ei reazem economic, ceea ce 
imprima conştiinţei acestei noblesse de robe o formă 
tragică şi paradoxală: noile tendinţe politice îi erau 
străine şi ostile, dar ea nu putea aspira să le schimbe 
radical. Această confuzie şi descumpănire îşi aflau 
expresia literară şi filosofică în jansenism, ideologia 
unei clase împinse spre poziţii din ce în ce mai 
dezavantajate, dar ataşată, cu toate acestea, unui 
sistem care cu o mână o susţinea, iar cu cealaltă o 
distrugea. 

în conştiinţa tragică nu este loc pentru misticism. 
Dimpotrivă, Dumnezeu apare ca o fiinţă infinit de 
îndepărtată. La el nu se poate ajunge prin contopire 
mistică, ci doar în şi prin rugăciune, care 
accentuează distanţa pe care misticismul caută s-o 
anuleze. 

Pascal a atins zenitul conştiinţei tragice în 1657, 
imediat după Scrisorile provinciale. El nega valoarea 
oricărei cunoasteri mundane şi totuşi practica 
cercetarea ştiinţifică; refuza compromisul cu 
autoritatea, dar se declara totuşi supus al bisericii. 
Nu credea că adevărul şi dreptatea pot să triumfe în 
această lume, dar proclama că întreaga viaţă trebuia 
închinată luptei pentru ele. Această atitudine i-a 
condiţionat şi stilul literar: în lumea tragediei, niciun 
enunţ nu este adevărat şi nicio acţiune nu este 
dreaptă decât dacă sunt însoţite de altele care 
constituie opusul lor. În această privinţă, Pascal este 
şi un exponent al gândirii dialectice, deşi această 
dialectică este una statică şi tragică: nu există 
sinteză, din ciocnirea contrariilor nu există scăpare. 


În lumea lui Pascal, omul se află plasat între două 
extreme, dar fără sentimentul (prezent, de pildă, în 
filosofia tomista) că aceasta ar fi o poziţie firească, 
deoarece ambele extreme îl atrag şi ambele par la fel 
de îndreptăţite, ceea ce-l face să trăiască într-o 
continuă tensiune. Nu poate accepta finitudinea, dar 
constată că infinitatea îi este inaccesibilă; se afirmă 
numai prin propria slăbiciune şi incapacitate de 
sinteză. Tânjeşte după „plenitudine”, dar simte 
totodată zădărnicia acestei tânjiri. Până la urmă, 
Pascal nu poate să recunoască niciun fel de principii 
fundamentale ale cunoaşterii: nici fügw-ul cartezian, 
nici regulile empirismului. Si atunci invocă les 
raisons du coeur, o facultate practică socotită 
singura cálàuzáà de nădejde. Si sub acest aspect el 
anticipează gândirea dialectică; dialectica sa îşi 
atinge ¿z^Z-ul în pariu, unde o chestiune 
fundamentală pentru destinul uman - existenţa lui 
Dumnezeu - este decisă nu prin raţionament 
teoretic, ci prin cumpanirea şanselor. Pascal stie cà 
raţiunea lăsată în seama propriei puteri este 
neajutorată, ceea ce echivalează, într- un fel, cu a 
considera activitatea cognitivă ca fiind doar o 
„ipostază” a omului complet. Dat fiind cà nu doar 
voinţa lui 

Dumnezeu, ci chiar şi existenţa lui ne este ascunsă, 
suntem nevoiţi să asumăm riscul pariului în această 
chestiune capitală, iar situaţia care ne sileste să 
procedăm aşa nu atârnă de voinţa noastră. Pariul 
este un act de speranţă, un act practic de decizie 
într-o chestiune teoretică. El seamănă, sub acest 
aspect, cu raţiunea practică a lui Kant, care decide 
în chestiuni de metafizică pe temeiul posibilităţii 
unui bine suprem, precum şi cu invocarea de câtre 
Marx a societăţii fara clase: nu este nicidecum 
dovedit ştiinţific că o astfel de societate va lua 
naştere în mod necesar, dar, crezând în ea, ne 
angajăm activ de partea înfăptuirii ei. 

Nici trecutul, nici viitorul nu au vreun rol în 
dialectica pascaliană: doar prezentul, care trece 
neîncetat, şi sentimentul nostalgic al eternității. În 
societate, răul este prezent la tot pasul şi în ea nu 
pot fi decelate niciun fel de reguli ale dreptăţii, dar 


noi suntem osândiţi să trăim în lumea oamenilor, 
deşi nu avem speranţa unei radicale schimbări în 
bine. Atât conservatorismul social al lui Pascal, cât şi 
paradoxalul său dispreţ faţă de toate valorile 
întruchipate în drept, cutume şi ierarhii sociale sunt 
consecinţe ale viziunii sale tragice despre lume. 

în această analiză a lui Goldmann, avem un 
exemplu de elaborare a unor categorii istorice 
menite să explice structuri ale conştiinţei prin 
raportare la situaţia de clasă. Astfel de categorii, 
dacă sunt judicios plămădite, permit cercetătorului 
să dea un sens uniform unor fenomene fără a le izola 
de sursele lor istorice şi de J a satisface astfel atât 
exigenţele gândirii structuraliste, cât şi pe cele ale 
interpretării genetice.  Construind astfel de 
instrumente conceptuale, dobândim posibilitatea de 
a interpreta un spectru larg de fenomene. 
Recunoscând în jansenism ideologia caracteristică 
pentru noblesse de robe, putem recunoaşte, pe de 
altă parte, în libertinism ideologia nutrită de 
noblesse de cour şi exprimată, de pildă, în piesele lui 
Moliere. Mizantropul acestuia, bunăoară, este un 
atac împotriva  jansenismului; iar Don Juan, 
acceptând, în principiu, libertinismul, este totodată o 
critică parţială a acestuia şi o afirmare a valorii 
reprezentate de la mesure. 


4. Goldmann si Lukács. Comentariu la 
structuralismul > 
genetic 


După cum am menţionat deja, Goldmann se 
considera discipol si continuator al operei lui Lukács, 
îndeosebi a tânărului Lukács, cel din Die Seele und 
die Formen (Sufletul si formele) si din Istorie si 
conştiinţă de clasă. (În opinia sa, elementele de bază 
ale dialecticii asa cum Lukács a dezvoltat-o mai 
târziu sunt decelabile deja în scrierile premarxiste 
ale acestuia.) De fapt, însă, Goldmann a preluat doar 
o parte din teoria lui Lukács, lăsând deoparte 
anumite elemente pe care Lukâcs însuşi le considera 
fundamentale. Goldmann a încercat să pună în 
aplicare conceptul de „totalitate istorică”; era 
convins cà observaţia ştiinţifică duce cu necesitate la 
descoperirea conştiinţei de clasă aşa cum aceasta ar 


trebui să se înfăţişeze dacă ar fi pe deplin 
consecventă; cà metoda dialectică făcea posibilă 
rezolvarea dihotomiei dintre fapte şi valori şi a celei 
dintre explicaţie şi înţelegere; că actele cognitive 
sunt întotdeauna implicate în atitudini practice, ceea 
ce face cu neputinţă izolarea din comportamentul 
uman a unui element de contemplare pur teoretică; 
şi că, drept urmare, nu există criterii absolute ale 
cunoaşterii, nu există nişte pretinse judecăţi de bază. 
În toate aceste idei, el i-a fost fidel lui Lukâcs. Nu l-a 
interesat însă ceea ce Lukács considera a fi un lucru 
esenţial, şi anume mitologia proletariatului ca 
deţinător al unei conştiinţe absolute eliberate şi nici 
n-a considerat vreodată cà partidul comunist ar fi 
întruchiparea acestei conştiinţe desăvârşite. Era 
strain de toate aceste lucruri, ceea ce i-a permis ca, 
în toate problemele particulare, să fie mult mai puţin 
dogmatic decât Lukács. Potrivit viziunii sale 
generale, formulată în repetate rânduri, critica 
marxistă a „reificării” din societatea capitalistă era 
întru totul aplicabilă şi la prezent. Transformarea 
produselor umane şi a indivizilor umani înşişi în 
bunuri comparabile în termeni cantitativi, dispariţia 
legăturilor calitative dintre oameni, prăpastia dintre 
viaţa privată şi cea publică, pierderea 
responsabilitatii personale şi reducerea indivizilor 
umani la statutul de executanti ai unor sarcini 
impuse de un sistem  rationalizat, deformarea, 
rezultată de aici, a personalităţii, sărăcirea 
contactelor umane, pierderea solidarităţii, absenţa 
unor criterii general recunoscute ale operei de artă, 
„experimentarea” ca principiu creator universal, 
pierderea culturii autentice din pricina segregării 
diferitelor sfere ale vieţii, în particular dominaţia 
proceselor productive tratate ca un element 
independent de toate celelalte, acestea erau 
trăsăturile societăţii orientate spre consum. Pe de 
altă parte, Goldmann credea că dezvoltarea istorică 
a invalidat o altă parte a analizei lui Marx, şi anume 
cea privitoare la pauperizarea proletariatului şi la 
creşterea conştiinţei sale revoluţionare. Capitalismul 
reusise să le asigure muncitorilor o viată relativ 
înlesnită şi satisfăcătoare şi nu exista niciun temei 


raţional de a anticipa că starea de spirit şi aspiraţiile 
lor revoluţionare vor atinge un punct exploziv, aşa 
cum prognozaseră marxiştii timpurii. în privinţa 
acestui punct, 

Goldmann se afla în dezacord cu Lukács, si era vorba 
de un dezacord esenţial: fără credinţa în conştiinţa 
revoluţionară a 


proletariatului, Lukács n-ar mai fi fost Lukâcs. 

Din raţiuni similare, Goldmann n-a acceptat cu 
totul nici teoria estetică a lui Lukács; nu a crezut în 
„realismul socialist” ca „stadiu suprem” al culturii. 
Spre deosebire de Lukács, el a fost foarte receptiv la 
noile tendinţe din artă şi literatură, fiind un critic 
simpatetic al unor autori precum Gombrowicz, 
Robbe- Grillet, Jean Genet si Nathalie Sarraute, a 
căror operă este diametral opusă fata de orice ar 
putea fi numit „realism socialist”. Şi la aceşti autori 
el a căutat să deceleze o „structură” care ar 
corespunde unor fenomene sociale particulare, fără 
ca neapărat ei înşişi să fi urmărit sau măcar să fi 
sesizat respectiva corespondență. De exemplu, 
romanul lui Robbe-Grillet Les Gommes ar fi revelat 
mecanismul autoreglator al societăţii capitaliste, în 
timp ce La Jalousie al aceluiaşi autor ar fi avut ca 
temă reificarea. 

Din acest punct de vedere, Goldmann poate fi 
numit un lukácsian moderat, ceea ce, de fapt, 
înseamnă că nu era defel lukâcsiam adoptase doar 
anumite categorii ale lui Lukács, pe care le-a 
considerat utile în studierea istoriei dialecticii şi a 
civilizaţiei în general. 

Vederile politice ale lui Goldmann aveau, de 
asemenea, prea puţin în comun cu dogmatismul 
comunist. După cum am spus, el nu credea într-o 
revoluţie proletară care ar urma să se producă în 
felul previzionat de doctrina clasică. Credea însă că 
este de cea mai mare importanţă nevoia unei noi 
ordini sociale care să elibereze lumea de structurile 
„reilicate” si să restabilească un sentiment de 
autenticitate şi de solidaritate umană. A fost deosebit 
de interesat de mişcarea de  autogestiune 
muncitorească pe care Serge Mailet căuta să o aşeze 
pe o bază teoretică şi de experimentele iugoslave în 


această direcţie. Se gândea că această mişcare ar 
putea duce, cu timpul, fără violente şocuri 
revoluţionare, la reunificarea vieţii economice şi a 
celei culturale; că ar putea insufla muncitorilor un 
nou sentiment de responsabilitate şi de apartenenţă 
la comunitate şi ar putea reface legăturile pe care 
capitalismul le rupsese prin cuantificarea tuturor 
valorilor umane. Nu definea însă socialismul în 
termeni institutionali, nici în termeni de creştere a 
consumului. Pentru el cele mai importante 
componente ale idealului socialist erau valorile 
spirituale, caracterul nemijlocit al legăturilor sociale 
şi responsabilitatea individului. Nu credea că există 
vreun fel de legi istorice care ar garanta realizarea 
acestui ideal; era o datorie de a paria pe el, dar fără 
certitudinea câştigului. 

Fiind mult mai puţin împovărat decât Lukăcs de 
moştenirea dogmatică a marxismului, studiile 
istorice ale lui Goldmann sunt hotărât mai puţin 
schematice. Le dieu cache reprezintă, fără îndoială, 
o investigaţie interesantă; multe dintre elementele ei 
ar putea fi criticate de câtre istorici ai secolului al 
XVILlea, dar fapt e cà ea concentrează atenţia 
asupra unor aspecte ale jansenismului, a căror 
investigare merită dusă mai departe. Aceasta nu 
înseamnă totuşi că putem accepta fără rezerve 
regulile metodologice ale lui Goldmann sau că 
înţelesul acestora ar fi perfect clar. 

în particular, doctrina „conştiinţei potenţiale” pare 
extrem de îndoielnică. Acceptarea ei ca instrument al 
cercetării istorice ar implica posibilitatea de a 
deduce din situatia unei anumite clase care ar fi fost 
conştiinţa ei dacă ar fi corespuns pe deplin acelei 
situaţii. Sună fantezist. Chiar dacă am admite odată 
cu Goldmann - ceea, ce în mod vădit, contravine 
datelor istorice, simțului comun şi chiar ideilor lui 
Marx - că orice viziune asupra lumii stă într-o 
corespondenţă biunivocă cu situaţia de clasă în care 
ia naştere, o astfel de deducție ar fi imposibilă, 
pentru că ar presupune sa cunoaştem în plus nişte 
legi generale conform cărora situaţii de clasă 
determinate generează întotdeauna forme specifice 
de ideologie, artă, filosofic sau religie. Nu cunoaştem 


şi nu vom cunoaşte niciodată astfel de legi din 
pricina naturii înseşi a obiectului supus în acest caz 
cercetării, care este întregul proces istoric, unic şi 
irepetabil. Nu poate exista o lege potrivit căreia, de 
pildă, „ori de câte ori ar fi întrunite nişte condiţii 
întru totul identice cu acelea care au existat în 
Franţa la mijlocul secolului al XVILlea, ele ar 
produce doctrinele lui Gassendi, Descartes, Pascal 
etc.” E suficient ca ideea câutării unor astfel de 
„legi” să fie enunțată pentru a-i simţi absurditatea. 

Goldmann credea totuşi că era posibil să legi în 
acest fel situaţia istorică a unei clase de producţia ei 
intelectuală şi artistică, şi a şi facut-o, cel puţin într- 
un caz. A crede că o asemenea întreprindere este 
posibilă nu înseamnă neapărat că situaţia de clasă 
„produce” fenomene culturale corespunzătoare: e 
de-ajuns şi un postulat mai modest, şi anume că între 
cele două sfere există o corespondenţă biunivocă, 
chiar dacă nu şi o legătură cauzală. Dacă însă 
credem acest lucru, trebuie să admitem, de 
asemenea, că s-ar putea face deductii şi în sens opus, 
de pildă să fie reconstituită, pornind de la Cugetările 
lui Pascal, istoria economică şi politică a Franţei din 
vremea sa. Este lesne de văzut că, sub oricare dintre 
aceste forme, ideea corespondenţei biunivoce este o 
pură fantezie. Dacă ar exista o astfel de 
corespondenţă în sensul deplin al cuvântului, ar 
însemna să putem reconstitui operele de artă şi 
filosofice ex nihilo, din simpla cunoaştere a situaţiei 
de clasă existente în societatea care le-a 


produs; că, pe temeiul a ceea ce ştim despre poziţia 
pe care o deţinea /a noblesse de robe pe timpul lui 
Mazarin, am fi în măsură să scriem Cugetările chiar 
dacă n-am citit sau auzit nicicând despre ele. Or, 
tocmai de aşa ceva ar fi nevoie pentru confirmarea 
teoriei „conştiinţei potentiale". (Goldmann a şi 
susţinut, de altminteri, că ar fi dedus existenţa lui 
Martin de Barcos dintr-o analiză generală a 
jansenismului: trăsese concluzia că o astfel de 
persoană trebuie neapărat să fi existat, după care ar 
fi descoperit că avusese dreptate.) Goldmann s-a 
străduit sa interpreteze toate ideile lui Pascal fara 
excepţie, ba chiar şi formele de expresie ale 


acestuia, ca reflex al unei anumite conştiinţe de 
clasă; în aceasta din urmă s-ar găsi şi explicaţia 
faptului cà această scriere a lui Pascal a rămas 
neterminată (deşi este la fel de adevărat că Pascal a 
murit în timp ce lucra la ea), că ea era o culegere de 
fragmente, şi nu un tratat închegat, că Pascal a fost 
catolic, şi nu protestant (deşi, oricum, el se născuse 
catolic şi primise o educaţie catolică), si asa mai 
departe. Explicatiile de acest fel sunt ingenioase, dar 
nu reprezintă, până la urmă, decât un tour deforce 
intelectual. 

Goldmann menţionează, ce-i drept, cà, în 
investigarea fenomenelor de conştiinţă, trebuie să 
deosebim între trăsături ,esentiale" si trăsături 
accidentale, părând astfel să dea de înţeles că doar 
cele dintâi puteau fi explicate prin situaţia de clasă 
sau corelate cu aceasta; nu este însă clar cum anume 
gândea că putem face această distincţie. Or, este 
uşor de constatat că nu există decât două posibilităţi: 
ori să decidem a priori care trebuie să fie viziunea 
despre lume a unei anumite clase, ori să comitem 
eroarea de argumentare numită petitio principii, 
clasificând drept ,esentiale" trăsăturile care se lasă, 
în fapt, explicate prin situaţia de clasă. 

Cum însă Goldmann crede că aproape tot ceea ce 
tine de o anume viziune asupra lumii poate fi corelat 
cu situaţia de clasă a „subiectului ei colectiv”, 
analizele sale ignoră toate celelalte împrejurări 
sociale şi psihologice care, în realitate, joacă un rol 
în crearea unei filosofii. Fiind convins că jansenismul 
este în directă legătură cu clasa ale cărei aspirații le 
„exprimă” cumva, el omite din explicaţie fapte 
precedente precum existenţa bisericii şi modul 
relativ autonom în care se desfăşurau conflictele 
dinăuntrul ei, fie în materie de dogmă, fie, de pildă, 
în legătură cu deosebirile cu caracter organizatoric 
dintre clerul secular si cel monastic. Tot asa, el 
ignoră cu totul logica imanentă a dezvoltării filosofiei 
şi a teologiei, precum şi factorii individuali, biografici 
Şi psihici. 

Până la urmă, Goldmann cade victimă unei 
interpretări extrem de simplificate şi de selective a 
marxismului. Telul sau este de a descoperi „structuri 


semnificante” care pot fi caracterizate drept unităţi 
ale ,semnificatiei" istorice; acest din urmă termen, 
după cum se vede din numeroase remarci ale sale, 
trebuie luat în accepțiunea de finalitate inconstientà 
sau semiconştientă, o finalitate rudimentară de felul 
celei pe care o atribuim animalelor. El statuează, 
însă, în chip cu totul arbitrar, că o „unitate 
semnificantă” nu poate fi decât o clasă socială cu un 
set particular de valori şi aspirații datorate poziţiei ei 
şi cà aceste valori şi aspirații sunt singurul cadru de 
referinţă posibil în studiul istoriei civilizaţiei. Pentru 
a justifica această metodă, trebuie postulat că toate 
comportamentele umane importante şi, în special, 
creaţia intelectuală şi artistică sunt, „în ultimă 
instanţă”, o expresie a intereselor de clasă, orice 
altceva fiind simplu hazard sau  rationalizare 
secundară. Poate că acest punct de vedere concordă 
cu unele formulări mai simpliste din Marx, dar nu 
este susţinut de fapte. Ştim că, în realitate, la 
formarea unei viziuni asupra lumii contribuie o 
multitudine de circumstanţe şi că toate fenomenele 
se datorează unei multitudini inepuizabile de cauze. 
Este în mod sigur posibilă, şi la fel de sigur 
inadecvată, interpretarea lui Pascal prin prisma 
psihologiei individuale; acelaşi lucru poate fi spus 
despre o interpretare care ar raporta ideile lui 
exclusiv la controversele teologice sau despre 
interpretarea lui prin prisma claselor sociale. A 
spune acest lucru nu înseamnă a nutri speranţa că ar 
putea fi formulată vreodată o sinteză completă, farà 
rest, a adevărului; în mod sigur, o astfel de sinteză 
este imposibil de realizat. Dar, deşi încercarea de a-l 
interpreta pe Pascal în termeni de clasă poate fi 
interesantă si instructivă, un astfel de demers nu se 
cere susţinut printr-o metodologie care asertează în 
chip dogmatic şi gratuit că nu există niciun alt mod 
de a-l interpreta pe Pascal (sau vreo altă 
personalitate culturală) si cà această metodă explică 
tot ceea ce merită explicat. Un „structuralism 
genetic” de acest fel nu poate da seama de 
continuitatea si  permanenta  niciunei creații 
culturale. Dacă semnificaţia operei lui Pascal se 
rezumă la faptul că ea reflectă poziţia pe care o avea 


în secolul al XVII-lea francez la noblesse de robe, 
cum se face că, în prezent, se găseşte cineva, 
bunăoară Lucien Goldmann, interesat de Pascal sau 
de opera sa ca atare? 

Această continuitate sau permanenţă ne cere să 
admitem că, indiferent de circumstanţele şi luptele 
de clasă schimbătoare care contribuie la crearea de 
valori culturale, există o istorie universală a culturii 
dincolo de clasele sociale. Aceleaşi nevoi spirituale, 
aceleaşi incertitudini si anxietáti revin necontenit în 
istorie, deşi expresia lor este afectată de tot felul de 
factori istorici şi psihologici. 

Apoi, nu pare că suntem mai aproape de rezolvarea 
dihotomiei dintre fapte şi valori, in pofida 
asigurărilor lui Goldmann că, urmându-i pe Marx şi 
Lukăcs, el însuşi ar fi găsit cheia acestei spinoase 
probleme. Scrierile sale nu cuprind o analiză logică a 
acestei dificultăţi şi nici vreo încercare de a da 
răspuns întrebărilor formulate de  pozitivismul 
tradiţional sau de Max Weber. Se impune să facem 
însă o distincţie clară între valori, aşa cum le 
studiază sociologul şi psihologul, şi valorile ca 
asumptie tacită a metodei de cercetare. Dacă 
acceptăm punctul de vedere al lui Goldmann că în 
studierea  filosofiilor descoperim întotdeauna 
dedesubtul proceselor intelectuale anumite motive 
practice, aceasta nu implică nimic în privinţa 
perspectivei de a depăşi dihotomia dintre judecăţile 
descriptive şi judecăţile de valoare. Mai mult chiar, a 
admite cà toate descrierile noastre sunt nişte 
judecăţi de valoare deghizate si cà, de regulă, ele 
reflectă anumite aspirații de clasă este o deprindere 
intelectuală primejdioasă şi poate duce la nihilism 
intelectual, deoarece ar însemna să nu avem 
posibilitatea de a aprecia gândirea umană după 
criterii pur intelectuale, empirice şi logice; toate 
obiectele culturale, de la cea mai frustă propagandă 
politică la cele mai sublime creaţii intelectuale, ni se 
vor părea atunci la fel de impregnate de interese de 
clasă. Şi nu vor mai exista niciun fel de reguli 
universale care să ne permită discutarea 
problemelor filosofice sau ştiinţifice independent de 
atitudinile de clasă. Chiar dacă suntem de acord cu 


Marx că omul e o fiinţă practică şi că intelectul său 
se află în slujba nevoilor practice, se impune totuşi 
să facem anumite distincţii. Căci, şi admițând că, la 
nivelul percepţiei elementare, alegem fenomenele pe 
temeiuri practice şi că dezvoltarea cunoaşterii este şi 
ea mult influenţată de împrejurări practice, nu 
decurge totuşi de aici cà nu există niciun fel de 
criterii logice şi empirice universale (universale în 
raport cu specia umană, şi nu neapărat intr-un sens 
transcendental) pentru evaluarea cunoaşterii şi a 
activităţii intelectuale umane, criterii ce pot fi 
suficient de limpede deosebite de cele după care 
emitem judecăţi morale sau estetice. A susţine că, în 
toate domeniile culturii, inclusiv în munca ştiinţifică, 
avem de-a face doar cu complexe „globale” de valori, 
afecte şi comportamente practice şi că aceste 
complexe nu pot fi înţelese decât corelându-le cu 
clasele sociale, înseamnă a renunţa la aplicarea 
logicii şi la verificabilitatea rezultatelor ştiinţifice şi a 
reduce totul la un unic si nediferentiat „interes de 
clasă”. 

Goldmann a contribuit, cu siguranţă, mult la 
reactivarea marxismului în Franţa şi a dat un 
exemplu de ingeniozitate în aplicarea regulilor de 
interpretare marxiste la cazul  jansenismului. 
Analizele sale istorice au fost mai puţin schematice 
decât principiile lui metodologice generale; aceste 
principii nu înlătură însă îndoiala cu privire la 
valoarea înţelegerii marxiste a istoriei şi a 
civilizaţiei. 


SCOALA DE LA FRANKFURT ' 
SI „TEORIA CRITICA" 


Termenul „Şcoala de la Frankfurt” s-a incetátenit in 
anii '50 ca denumire a unei importante mişcări 
paramarxiste germane, a cărei istorie debutează în 
prima jumătate a anilor '20 si este legată de cea a 
Institutului de Cercetări Sociale (Institut fur 
Sozialforschung). Aici, se poate vorbi de o „şcoală” în 
sens mult mai strict decât în cazul altor tendinţe 
dinăuntrul marxismului, desi, ca de obicei, când e 
vorba de un autor individual sau altul, se poate 
discuta dacă şi în ce măsură aparţine acestei şcoli. 
Există o incontestabilă continuitate în modul de 
gândire al acestui grup pe parcursul a doua generaţii 
intelectuale; pionierii mişcării nu mai sunt în viaţă, 
dar au lăsat în urma lor discipoli activi cu preocupări 
similare. 

Bogata producţie academică şi publicistică a Şcolii 
de la Frankfurt acoperă mai multe domenii ale 
ştiinţelor umaniste: filosofic, sociologie empirică, 
muzicologie, psihologie sociala, istoria Orientului 
îndepărtat, economia sovietică, psihanaliză, teoria 
literaturii şi drept. Scoala se caracterizează, în 
primul rând, prin aceea că nu tratează marxismul ca 
pe o normă la care este obligatoriu ca un cercetător 
să se alinieze, ci ca pe un punct de plecare şi de 
sprijin în analiza şi critica culturii contemporane; 
drept care, apelează liber la numeroase surse de 
inspiraţie  nemarxiste, precum . Hegel, Kant, 
Nietzsche si Freud. in al doilea ránd, programul 
şcolii se refuză în mod expres înregimentării de 
partid, identificării cu vreo mişcare politica, în 


particular cu comunismul sau cu social-democratia; 
faţă de acestea amândouă, reprezentanţii Scolii au 
manifestat adesea o atitudine critică. în al treilea 
rând, Şcoala a fost în mod vădit influenţată de 
interpretarea marxismului dezvoltată de Lukâcs şi 
Korsch în anii '20, în special de conceptul de 
„reificare” ca pivot al problematicii lumii moderne. 
Totuşi, ea nu poate fi considerată o şcoală formată 
din discipoli ai lui Lukács, deoarece membrii săi - si 
acesta este cel de-al patrulea element important - au 
pus mereu accentul pe independenţa şi autonomia 
teoriei si s-au împotrivit absorbirii de către 
atotcuprinzătorul ,praxis" lukacsian, chiar dacă si ei 
erau anagajati în critica societăţii cu scopul de a o 
transforma. În al cincilea rând - şi aici, din nou, 
Şcoala de la Frankfurt diferă în chip fundamental de 
Lukács -, deşi acceptă poziţia lui Marx faţă de 
exploatarea si „înstrăinarea” proletariatului, adepţii 
ei nu se identifică cu această clasă în sensul de a 
considera conştiinţa ei reală, şi cu atât mai puţin 
dictatele partidului comunist, drept o normă a priori. 
Fi au pus în mod constant accentul pe 
universalitatea „reificării” ca proces care afectează 
toate categoriile sociale şi au ajuns, din ce în ce mai 
mult, pe măsura trecerii timpului, să pună la îndoială 
rolul revoluţionar şi eliberator al proletariatului, 
lepădându-se, finalmente, cu totul de această parte a 
doctrinei lui Marx. în al saselea rând, deşi 
„revizionistă” fata de versiunile ortodoxe ale 
marxismului, Şcoala s-a considerat o mişcare 
intelectuală revoluţionară; ea s-a delimitat de poziţia 
reformistă, susţinând nevoia unei transformări 
radicale a societăţii, deşi admițând totodată cà nu 
avea de oferit o utopie pozitivă şi chiar explicând că, 
în condiţiile actuale, o atare utopie nici nu putea fi 
creată. 

Perioada de dezvoltare a Şcolii s-a suprapus în 
timp cu cea a ascensiunii, victoriei şi apoi a 
prabusirii nazismului, iar o mare parte din producţia 
sa filosofică şi ştiinţifică a abordat probleme sociale 
şi culturale relevante precum prejudecata rasială, 
nevoia de autoritate şi sursele economice şi 
ideologice ale totalitarismului. Aproape toţi membrii 


de frunte ai Şcolii au fost evrei germani proveniţi din 
clasa de mijloc şi, cu toate că doar câţiva dintre ei au 
avut efectiv legături culturale cu comunitatea 
evreiască, originea lor a exercitat o oarecare 
influenţă asupra diapazonului tematic de care s-a 
interesat Şcoala. 

Pe terenul filosofici, Şcoala de la Frankfurt a 
polemizat cu empirismul şi cu tendinţele pozitiviste 
din teoria cunoaşterii şi metodologia ştiinţei; de 
asemenea, cu pragmatismul, utilitarismul şi, mai 
încoace, cu existentialismul german. Exponentii ei au 
atacat „societatea de masă” şi degradarea culturii, 
îndeosebi a artei, în urma influenţei crescânde 
exercitate de mass-media. Ei au fost pionieri în 
analiza şi critica virulentă a unei societăţi în care 
mijloacele cu ajutorul cărora o  birocratie 
profesionalizată putea manipula masele deveneau 
din ce în ce mai eficace, lucru valabil deopotrivă 
pentru totalitarismul fascist şi cel comunist, precum 
si pentru democratiile occidentale. 

1. Note istorice si biografice 


Institutul de Cercetări Sociale a fost fondat în 1923, 
la Frankfurt, de un grup de tineri intelectuali. 
Fondurile necesare au fost puse la dispoziţie de 
familia unuia dintre ei, Felix Weil, dar, oficial, 
Institutul era un departament al Universităţii din 
Frankfurt. lată care au fost principalii fondatori şi 
membri iniţiali. 

Friedrich Pollock (1894-1970), economist, 
cunoscut mai târziu ca autor al primei analize 
temeinice a economiei planificate din Rusia Sovietică 
(Die | planwirtschaftlichen Versuche | in der 
Sowjetunion 1917-1927, 1929). 

Carl Grunberg (1861-1940), primul director al 
Institutului, avea antecedente intelectuale diferite de 
ale majorităţii membrilor acestuia. Marxist ortodox 
din generaţia mai vârstnică, s-a specializat în istoria 
mişcării muncitoreşti şi, din 1910, a editat Archiv fur 
die Geschichte des Sozialismus und der 
Arbeiterbewegung. 

O figură centrală a Institutului, iar din 1930, şi 
directorul acestuia, a fost Max Horkheimer (1895- 


1973), de formaţie psiholog şi filosof, elev al lui Hans 
Cornelius şi autor de lucrări despre Kant. 

Printre primii membri s-a numărat si Karl Wittfogel 
(1896— 1988), pe atunci membru al partidului 
comunist, iar mai apoi cunoscut ca autor de lucrari 
consacrate istoriei chineze ( Wirtschaft und 
Gesellschaft Chinas, 1931; Oriental Despotism, 
1957). La Institut a lucrat doar câţiva ani; 
importanţa sa în istoria marxismului constă în a fi 
explorat o problemă atinsă doar în treacăt de Marx, 
cea a „modului de producţie asiatic”. Nu poate fi 
considerat însă un reprezentant tipic al Şcolii de la 
Frankfurt. 

O contribuţie decisivă, alături de Horkheimer, în 
formarea la Frankfurt a unei scoli filosofice distincte 
a avut-o Theodor Wiesengrund-Adorno (1903-1970), 
care, însă, s-a alăturat Institutului abia la finele 
anilor '20. Filosof, muzicolog şi compozitor, a obţinut 
doctoratul cu un studiu despre Husserl, după care a 
scris o teză despre estetica lui Kierkegaard; 
începând din 1925, a urmat studii de compoziţie şi 
muzicologie la Viena. Horkheimer şi Adorno, 
împreună, pot fi considerati întruchiparea Şcolii de 
la Frankfurt. 

Leo Lowenthal (1900-1993), care, si el, s-a integrat 
Institutului destul de tárziu, a adus o contributie 
însemnată la ideologia acestuia prin lucrări de istoria 
şi teoria literaturii. 


În anii 30, după ce Institutul a părăsit Germania, i 
s-a alăturat Walter Benjamin (1892-1940), unul 
dintre cei mai eminenti critici literari interbelici. 
Opera sa nu reprezintă însă o contribuţie importantă 
la dezvoltarea marxismului: dintre toti autorii 
marcanţi ai Şcolii de la Frankfurt, el a fost cel mai 
puţin legat de mişcarea marxistă. 

Al ţi comunişti în afară de Wittfogel au fost Karl 
Korsch, căruia i-am rezervat un capitol separat, şi 
Franz Borkenau, cunoscut în principal pentru 
lucrările sale, în care, după ruptura cu partidul, a 
atacat comunismul. Cartea sa despre naşterea 
capitalismului {Der Übergang vom feudalen zum 
bürgerlichen Weltbild, 1934) poate fi însă 
considerată un produs al Şcolii de la Frankfurt, 


întrucât analizează legătura dintre răspândirea 
economiei de piaţă si filosofia raţionalistă, o temă 
tipică pentru cele studiate de Institut. 

Henryk Grossman (1881-1950), evreu polonez, a 
lucrat la Institut de la sfârşitul anilor '20, fără a fi 
însă un membru tipic: aparţinea ortodoxiei marxiste 
tradiţionale şi se consacrase analizei economice în 
scopul confirmării predictiilor lui Marx privitoare la 
scăderea ratei profitului şi la colapsul capitalismului. 

La începutul anilor '30, Institutului i s-au alăturat 
Herbert Marcuse, căruia îi vom consacra un capitol 
separat ţinând cont de activitatea sa de mai târziu, şi 
Erich Fromm, devenit mai apoi unul dintre cei mai 
cunoscuti eretici dintre foştii freudieni. 

începând din 1932, Institutul a editat Zeitschrift 
fur Sozialforschung (Revista de Cercetări Sociale), 
care i-a fost organul principal şi în care au fost 
publicate pentru prima dată documentele lui 
teoretice de bază. După mutarea în Statele Unite, 
revista a mai aparut timp de doi ani (1939-1941) sub 
titlul Studies in Philosophy and Social Sciences. 

Când naziştii au ajuns la putere la începutul anului 
1933, Institutul, fireşte, nu şi-a mai putut continua 
activitatea în Germania. Ceva mai înainte, fusese 
creată o ramură a sa la Geneva, unde s-au mutat unii 
dintre membrii sái germani. O altă ramură a fost 
înfiinţată la Paris, unde revista a continuat să apară. 
Adorno a petrecut la început câţiva ani, ca emigrant, 
la Oxford, iar in 1938, s-a mutat în Statele Unite, 
unde au venit, mai devreme sau mai tárziu, aproape 
toti membrii Institutului (primul fiind Fromm). 
Wittfogel a fost deţinut timp de câteva luni într-un 
lagăr de concentrare, fiind însă finalmente eliberat. 
Membrii emigranţi au înfiinţat la Universitatea 
Columbia International Institute for Social Research, 
care a continuat proiectele de cercetare de la 
Frankfurt, inițiind şi altele de factură similară. 
Walter Benjamin, care, din 1935, tráia la Paris, a 
fugit 
de nazişti in 1940, sinucigându-se la graniţa franco- 
spaniola. Horkheimer si Adorno au petrecut anii 
războiului la New York si Los Angeles; in 1950, 
respectiv 1949, s-au întors la Frankfurt, reluându-şi 


activitatea didactică la universitatea de acolo. 
Fromm, Marcuse, Ldwenthal şi Wittfogel au rămas 
definitiv în America. 


kx k 


Principiile fundamentale ale Şcolii de la Frankfurt, 
aplicabile deopotrivă la epistemologie şi la critica 
civilizației, au fost formulate de Horkheimer într-o 
serie de articole apărute în Revista..., dintre care 
majoritatea au fost republicate în 1968 sub titlul 
Kritische Theorie (două volume, editate de A. 
Schmidt). Cel mai general şi mai programatic dintre 
aceste articole, scris în 1937, se intitula Traditionelle 
und kritische Theorie. Altele discutau diverse 
chestiuni filosofice, ca de pildă relația teoriei critice 
cu raționalismul, materialismul, scepticismul şi 
religia; în cele două volume mai găsim critici la 
adresa lui Bergson, Dilthey şi Nietzsche şi eseuri 
despre rolul filosofiei, despre conceptul de ,adevar" 
şi despre specificul ştiinţelor sociale. Acceptiunea 
dată de Horkheimer termenului „teorie critică” 
urmărea, pesemne, relevarea a trei aspecte ale 
demersului său filosofic. întâi, independenţa faţă de 
doctrinele existente, inclusiv faţă de marxism; în al 
doilea rând, convingerea că civilizaţia era incurabil 
bolnavă şi necesita nu o reformă parţială, ci o 
transformare radicală; iar în al treilea rând, că 
analiza societăţii existente este ea însăsi un element 
al acestei societăţi, o formă a conştiinţei ei de sine. 
Gândirea lui Horkheimer este impregnată de 
principiul marxist potrivit căruia ideile filosofice, 
religioase şi sociologice nu pot fi înţelese decât 
raportându-le la interesele diverselor grupuri sociale 
(nu însă în sensul că totul s-ar reduce „în ultimă 
instanţă” la interesele de clasă), teoria fiind o funcţie 
a vieţii sociale; pe de altă parte, el apăra autonomia 
teoriei, astfel încât între cele două puncte există o 
tensiune. Horkheimer apără raţiunea hegeliană 
împotriva empiristilor pozitivisti şi a pragmatistilor; 
este convins cà putem stabili adevăruri care nu pot fi 
enunțate nici ca ipoteze empirice, nici ca judecáti 
analitice; se pare însă că nu acceptă vreo teorie a 


subiectului transcendental. Se opune scientismului, 
adică punctului de vedere că metodele efectiv 
folosite în ştiinţele naturii constituie întregul 
echipament intelectual de care avem nevoie pentru 
obţinerea unor rezultate valabile. El aduce acestui 
punct de vedere cel puţin două obiecţii: întâi, că, în 
sfera fenomenelor sociale, spre deosebire de cele 
naturale, observaţia este ea însăşi un element al 
realităţii observate, iar în al doilea rând, că, în toate 
domeniile cunoaşterii, regulilor empirice şi logice 
trebuie să li se adauge intervenţia raţiunii, numai că 
principiile care guvernează raţiunea nu sunt 
îndeajuns de elucidate şi nu este clar de unde le- am 
putea deriva. 

Aceste reflecţii ale lui Horkheimer anticipează, în 
esenţă, scrieri de mai târziu ale Şcolii de la 
Frankfurt, precum Dialectica negativă a lui Adorno; 
se vede, într-adevăr, limpede stráduinta sa de a evita 
orice formulă „reducţionistă” în tratarea 
problematicii tradiţionale hegeliene sau marxiste. 
Subiectivitatea individului nu poate fi descrisă 
integral folosind doar categorii sociale, nici explicată 
prin cauze sociale, întocmai cum societatea nu poate 
fi descrisă satisfăcător în termeni psihologici; 
subiectul nu este primordial în chip absolut, dar nici 
nu este un simplu derivat al obiectului; manifest 
primordială nu este nici „baza”, nici 
„suprastructura”; „fenomenul” şi ,esenta" nu sunt 
prezentate ca fiind reciproc independente; praxisul 
nu poate absorbi teoria şi nici viceversa; în toate 
aceste cazuri, avem de-a face cu o interacţiune. 
Aceste idei nu sunt totuşi îndeajuns de precise spre a 
putea constitui o bază a unor reguli metodologice 
care să ne ferească deopotrivă de toate ispitele 
,reductionismului", dogmatismului, idealismului şi 
ale materialismului vulgar. În toate cazurile de 
interacţiune, avem de-a face cu autonomia parţială a 
factorilor care se afectează reciproc, dar limitele 
acestei autonomii nu sunt trasate cât de cât limpede. 
Subliniind constant necesitatea „medierii”, 
Horkheimer caută, pe cât se pare, să-şi apere poziţia 
împotriva tuturor tradiţiilor ,reductioniste". 

Atât din scrierile lui Horkheimer, cât şi din cele ale 


altor reprezentanţi ai Şcolii de la Frankfurt, reiese, 
de asemenea, clar cà teoria critică asociază 
doctrinele  empiriste şi pozitiviste cu cultul 
tehnologiei şi cu tendinţele tehnocratice din viata 
socială. Una dintre temele principale ale şcolii este 
ameninţarea pe care ar reprezenta-o pentru lume 
progresul tehnologiei susținut de o stiinta 
esențialmente indiferentă fată de universul valorilor. 
Dacă activitatea cognitivă este guvernată în aşa fel 
de reguli şi restricţii ştiinţifice încât să nu poată 
genera judecăți de valoare, progresul ştiinţei şi al 
tehnologiei duce inevitabil la o societate totalitară, la 
o manipulare din ce în ce mai eficientă a oamenilor, 
la distrugerea culturii şi a personalităţii. Rezultă de 
aici importanţa raţiunii (Vernunft) hegeliene, care, în 
opoziţie cu intelectul /Verstand), poate să formuleze 
judecați „globale” şi să fixeze scopuri de urmărit, nu 
doar să indice mijloacele de atingere a unor scopuri 
determinate de factori irationali, O cultură scientistă 
nu poate să facă şi nu va face acest lucru, deoarece 
postulează că scopurile nu pot fi determinate pe cale 
ştiinţifică, fiind esențialmente arbitrare. Nu pare însă 
că Horkheimer sau vreun alt membru al Şcolii de la 
Frankfurt ar fi în măsură să explice cum poate o 
aceeaşi facultate cognitivă să determine atât 
scopurile, cât şi mijloacele, şi în ce mod am putea 
trece de la observarea fenomenelor la înţelegerea 
acelei ,esente" ascunse care să ne spună nu doar ce 
este omul în sens empiric, ci şi cum ar fi el dacă şi-ar 
realiza deplin natura. 

în combaterea punctului de vedere fenomenâlist al 
pozitiviştilor, Scoala de la Frankfurt păşea pe urmele 
tânărului Marx şi era animată de acelaşi interes. 
Obiectivul urmărit era să 


determine ce este în realitate omul şi să definească 
cerinţele umanităţii autentice, scopurile ei esenţiale, 
care nu puteau fi observate empiric şi nici fixate în 
mod arbitrar, ci trebuiau descoperite. Membrii Şcolii 
par sa fi considerat ca omului i se cuvine ceva în mod 
„obiectiv” în virtutea însesi umanităţii sale şi, în 
particular, că el este îndrituit la fericire şi libertate. 
îndeobşte, însă, ei respingeau ideea tânărului Marx 
că umanitatea se realizează în procesul muncii sau 


că munca însăşi ar putea, acum sau în viitor, să 
dezvăluie „esenţa umanitarii” şi s-o aducă la deplină 
desăvârşire. Nu rezultă nicăieri din aceste 
consideraţii ale lor cum ar putea fi conciliat crezul în 
paradigma umanității cu teza cà omul este 
determinat de autocreatia sa în istorie. Tot asa, nu 
este clar cum se împacă teza cà activitatea 
intelectuală nu poate transgresa limitele praxisului 
istoric cu exigenta unei critici ,globale" in care 
teoria ratiunii este opusa totalitatii acestui praxis. 

Toate aceste elemente ale teoriei critice sunt 
prezente încă din anii '30 la Horkheimer, precum şi 
la Marcuse sau Adorno. Acesta din urmă a abordat 
problema subiectivitatii şi a obiectului, precum si pe 
aceea a reificării, în principal în contextul filosofici 
kierkegaardiene şi al criticii muzicale. Una dintre 
temele recurente ale scrisului sâu este cea a 
comercializării artei în condiţiile 


J 


capitalismului monopolist; muzica de jazz, în întregul 
ei, i se părea a fi un simptom al acestei degradări. 
Ceea ce a ţinut să evidentieze în principal este că, 
într-o cultură de masă, arta îşi pierde funcţia 
,negativà", adică aceea de a reprezenta o utopie 
dincolo şi mai presus de societatea existentă. 
Obiecta nu atât la „politizarea” artei, cât, dimpotrivă, 
la înlocuirea funcţiei ei politice printr-o desfătare 
pasivă, neangajată intelectual. 

Cât despre opera lui Walter Benjamin, ea nu poate 
fi rezumată integral în termenii istoriei marxismului. 
Dintre numeroasele lui scrieri de filosofic şi critică 
literară, puţine ar putea fi caracterizate ca având un 
fundal marxist. Totuşi, el a fost mult timp un adept al 
materialismului istoric într-o acceptiune dată de el 
personal acestui termen, iar într-o anumită perioadă, 
a fost atras de comunism, deşi nu a aderat niciodată 
la partidul comunist. Se pare că a încercat să grefeze 
materialismul istoric pe propria sa filosofie a culturii, 
care nu avea nimic de-a face cu marxismul şi pe care 
o elaborase mai înainte. Gershom Scholem, prietenul 
său apropiat şi una dintre cele mai mari autorităţi 
contemporane în istoria iudaismului, subliniază că 
Benjamin a avut tot timpul o puternică înclinaţie 


mistică şi, de asemenea, că din Marx nu citise decât 
foarte puţin. De-a lungul întregii vieţi, l-au pasionat 
înțelesurile tainice ale cuvintelor, ceea ce l-a motivat 
să studieze limbajul magiei, cabala şi originile şi 
funcţiile limbajului în general. Pare să fi considerat 
materialismul istoric drept o cheie posibilă de acces 
la sensul tainic al istoriei, dar propriile lui speculaţii 
l-au condus la ideea că viziunea materialist-istorică 
este un caz sau o aplicare particulară a unei teorii 
mai cuprinzătoare care lega comportamentul uman 
cu un impuls „mimetic” general din natură. în orice 
caz, gândurile sale despre istorie nu aveau nimic de- 
a face cu o teorie a progresului sau a 
determinismului universal. Era impresionat, pe de 
alta parte, de dialectica dintre unicitate şi recurenţă 
în istorie, mitologie şi artă. Ceea ce pare să-l fi atras, 
din comunism, nu era ideea de regularitate în istorie, 
ci mai degrabă aceea de discontinuitate (de unde şi 
interesul său pentru Sorel). În Teze privind 
conceptul de istorie (Thesen über den Begriff der 
Geschichte), scrise cu câteva luni înainte de moarte, 
afirma cà nimic nu a fost mai dezastruos pentru 
mişcarea muncitorească germană decât crezul că 
înota purtată de torentul istoriei. Deosebit de nocive 
şi de suspecte erau, în opinia sa, acele versiuni ale 
marxismului care priveau istoria drept o cucerire 
progresivă a naturii văzute ca un obiect de exploatat, 
viziune care i se părea a avea iz de ideologie 
tehnocratică. Istoria, scria el in mentionatele Teze, 
este o construcţie a cărei scenă nu este timpul vid, 
nediferentiat, ci timpul plin de /etztzeit, de existenţa 
unor evenimente revolute necontenit resuscitate în 
prezent. Această idee de „prezent” nepieritor revine 
în mai multe locuri din scrierile sale. Benjamin avea 
un simtámánt puternic, conservator al permanentei 
trecutului, pe care s-a străduit să-l împace cu crezul 
revoluţionar in discontinuitatea istoriei. El lega 
această din | 

urmă idee de tradiţia mesianică evreiască, susţinând, 
contrar doctrinei lui Marx, imposibilitatea unei 
escatologii pur imanente; escl.iaton-v|| nu se putea 
manifesta ca o continuare naturală a cursului de 
până acum al evenimentelor, ci, asemenea venirii lui 

Mesia, presupunea o ruptură în timp. Dar natura 


discontinuă şi catastrofică a istoriei nu putea răpi 
prezentului dimensiunea sa generatoare de sens. Din 
multitudinea de reflecţii ale lui Benjamin, vagi şi 
ambigue, cum sunt, despre dispariţia strávechilor 
legături dintre artă, pe de o parte, şi mit şi ritual, pe 
de alta, se poate vedea că nu considera nicidecum 
această ruptură ca fiind exclusiv benefică; credea, 
pare-se, că, pentru salvarea culturii, trebuia 
neapărat prezervat ceva esenţial din moştenirea 
mitică. Mai credea, pare-se, că există un tezaur 
preexistent de sensuri pe care limbajul uman nu le-a 
creat, ci descoperit; limbajul, considera el, comunică 
sensuri nu în virtutea convenției si la întâmplare, ci 
printr-un fel de afinitate alchimică cu obiectele şi 
experienţa. (Pe această linie, şi-a manifestat 
interesul pentru speculaţiile lui Marr privitoare la 
originea limbajului.) Concepţia pur instrumentală 
despre limbaj, caracteristică pozitivismului, i se 
părea solidară cu anihilarea generală a sensurilor 
moştenite într-o civilizaţie orientată spre 
tehnocratie. 

În ciuda anumitor declaraţii ale sale ocazionale, 
Benjamin nu pare să fi avut multe lucruri în comun 
cu marxismul. A fost, cu siguranţă, legat de Şcoala 
de la Frankfurt prin interesul său pentru diversele 
forme de  decadentă culturală rezultate din 
comercializarea artei. E posibil ca o vreme să fi 
crezut mai mult decât alţi membri ai Şcolii în 
potenţialul eliberator al proletariatului, pe care îl 
considera însă nu atât organizatorul unor noi relaţii 
de producţie, cât portdrapelul unei noi culturi care 
ar putea restaura valorile ce dispăreau odată cu 
declinul influentei miturilor. 

Triumful nazismului şi efectele lui bulversante 
asupra culturii germane au făcut ca atenţia Şcolii de 
la Frankfurt să se îndrepte, în mod firesc, spre 
investigarea cauzelor psihologice şi sociale ale 
deconcertantului succes al totalitarismului. Atât în 
Germania, cât si, mai târziu, în Statele Unite, 
Institutul a efectuat studii empirice asupra 
atitudinilor care şi-au aflat expresia în dorinţa de 
autoritate şi în disponibilitatea indivizilor de a i se 
supune. În 1936, a fost publicată la Paris o lucrare 


colectivă intitulată Studien über Autorität und 
Familie, bazată deopotrivă pe consideraţii teoretice 
şi pe observaţii empirice; principalii ei autori erau 
Horkheimer şi Fromm. Horkheimer câuta să explice 
dezvoltarea instituţiilor autoritare prin declinul şi 
transferul autorităţii de familie şi, simetric, creşterea 
importanţei instituţiilor politice în „socializarea” 
individului. Fromm interpreta nevoia de autoritate a 
indivizilor în termeni psihanalitici (conceptul de 
„caracter sadomasochist”); el nu împărtăşea însă 
pesimismul lui Freud în ce priveşte inevitabilitatea 
conflictului dintre instincte şi exigenţele vieţii în 
comunitate sau rolul permanent represiv al culturii. 
Membrii Scolii de la Frankfurt au câutat să elucideze 
fenomenul nazist din multiple direcţii şi să-i 
descopere rădăcinile psihologice, economice şi 
culturale. Pollock a discutat despre nazism în 
termenii capitalismului de stat, văzând în regimul 
sovietic un alt exemplu al acestuia; ambele sisteme 
prevesteau o nouă eră de dominație şi opresiune 
bazate pe dirijarea economiei de câtre stat, tendinţe 
autarhice şi eliminarea şomajului prin folosirea 
constrângerii. Majoritatea autorilor aparţinând Şcolii 
erau de părere că perspectivele libertăţii individuale 
şi ale culturii autentice erau sumbre având în vedere 
tendințele contemporane, creşterea controlului de 
stat asupra individului şi birocratizarea relaţiilor 
sociale. Totalitarismul nazist şi cel sovietic nu erau, 
în viziunea lor, simple aberaţii istorice, ci simptome 
ale unei tendinţe generale. Franz Neumann, însă, 
într-o carte din 1944, adopta o poziţie mai tradiţional 
marxistă: el considera că nazismul era o formă a 
capitalismului monopolist şi care nu izbutea s-o 
scoată la capăt cu „contradicţiile” tipice acelui 
sistem, astfel încât nu putea avea decât o durată 
limitată. 

În Statele Unite, Şcoala a continuat să producă 
studii de psihologie socială menite să elucideze 
cauzele care au generat şi menţinut atitudini, 
credinţe şi mituri caracteristice sistemelor totalitare. 
Dintre ele fac parte un volum consacrat 
antisemitismului şi o lucrare colectivă, de Adorno şi 
alţii, The Authoritarian Personality (1950), bazată pe 


rezultatele unor teste proiective şi pe date obţinute 
prin chestionare. Studiul se axa asupra corelatiei 
dintre diferitele trăsături de personalitate ale celor 
inclinati să aprobe autoritatea şi să i se închine, 
precum şi asupra legăturii dintre existenţa şi 
pregnanta acestor trăsături şi variabile sociale cum 
sunt clasa, educaţia şi religia. 

Adorno şi Horkheimer au râmas extrem de activi 
până la sfârşitul vieţii, publicând în America şi 
Germania postbelice lucrări considerate documente 
clasice ale Scolii de la Frankfurt. Printre ele se 
numără o lucrare comună, Dialektik der Aufklärung 
(1947), apoi Eclipse of Reason (1947) si Zur Kritik 
der instrumentellen Vernunft (1967) de Horkheimer. 
Adorno, pe lângă numeroase studii de muzicologie - 
Philosophie der neuen Musik (1949), Dissonanzen: 
Musik in der verwalteten Welt (1956), Moments 
Musicaux (1966) -, a publicat Negative Dialektik 
(1966), considerata summa philosophica a Scolii, 
apoi o critică a existentialismului (Jargon der 
Figentlichkeit: ztir deutschen Ideologie, 1964) si 
eseuri de teoria culturii, parte din ele reunite in 
volumul Prismen (1955). El a mai îngrijit, împreună 
cu Scholem, o editie de scrieri ale lui Benjamin, in 
două volume (1955). Neterminata sa Asthetische 
Theorie a fost publicatà postum, in 1973. Tot in 1973 
au apărut si traduceri în engleză ale celor trei lucrări 
menţionate mai sus (sub titlurile Dialectic oj 
Enlightenment) Negative Dialectics] The Jargon of 
Authenticity). 

În secţiunile următoare, voi încerca să prezint mai 
detaliat principalele idei ale „teoriei critice”, fără a 
păstra ordinea cronologică. Voi lăsa deoparte 
muzicologia lui Adorno nu pentru cà ar fi 
neimportantă, ci pentru cà îmi lipseşte competenţa 
necesară pentru a o discuta. 


2. Principiile teoriei critice 


Regulile teoriei  „critice”, ca opusă teoriei 
„tradiţionale”, au fost formulate în eseul programatic 
din 1937 al lui Horkheimer, care dezvoltă 
următoarele idei principale. 


în studiile de până acum asupra fenomenelor 
sociale se postula, de regulă, fie că aceste studii 
trebuie să folosească regulile obişnuite ale inducției 
şi să urmărească formularea de concepte şi reguli 
generale, pe cât posibil exprimate cantitativ, fie că 
este posibilă, aşa cum cred fenomenologii, 
descoperirea de legi ,esentiale" independent de 
rezultatele empirice. În ambele cazuri, starea de 
lucruri supusă observaţiei era separata de 
cunoaşterea al cărei obiect este, întocmai cum 
obiectul unei ştiinţe a naturii îi este dat acesteia „din 
afară”. Se credea, de asemenea, cà dezvoltarea 
cunoaşterii este guvernată de logica ei imanentă şi 
că, dacă unele teorii erau abandonate în favoarea 
altora, aceasta se întâmpla din motivul că acele teorii 
întâmpinau dificultăți logice si se dovedeau 
incompatibile cu datele noi oferite de experienţă, în 
realitate, însă, cel mai puternic agent al modificărilor 
în sfera teoriei sunt schimbările sociale; ştiinţa este 
parte integrantă a procesului social de producţie şi 
suferă schimbări în consecinţă. Filosofia burgheză şi- 
a exprimat crezul eronat în independenţa ştiinţei 
prin diverse doctrine transcendentale care i-au 
împiedicat pe oameni să înţeleagă geneza socială şi 
funcţiile sociale ale cunoaşterii; doctrine care 
perpetuau totodată imaginea despre cunoaştere ca o 
activitate ce ar consta în descrierea lumii aşa cum 
este şi nu şi-ar propune să o transceandă ori să o 
critice, deoarece aceasta ar necesita judecăţi 
evaluative, pe care ştiinţa nu le poate furniza. Lumea 
ştiinţei era considerată o lume de fapte date de-a 
gata pe care cercetătorul caută doar să le ordoneze, 
ca şi cum perceperea lor ar fi total independentă de 
cadrul social în care are loc. 

Din perspectiva teoriei critice, „fapte” în acest 
sens nu există. Percepția nu poate fi izolată de 
geneza ei socială; atât ea, cât şi obiectul ei sunt 
produse sociale şi istorice. Observatorul individual 
este pasiv faţă de obiect, dar societatea, ca întreg, 
este un element activ în procesul de cunoaştere, deşi 
poate să nu fie conştientă de acest lucru. Faptele 
stabilite în procesul cunoaşterii sunt, în parte, 
determinate de praxisul colectiv al oamenilor care au 


inventat instrumentele conceptuale folosite de 
cercetător. Obiectele, aşa cum le cunoaştem, sunt, în 
parte, produsul conceptelor şi al praxisului colectiv 
pe care filosofii, neconştientizându-i originea, îl 
prefac, in mod greşit, pietrificându-l într-o conştiinţă 
transcendentală preexistenta individului. 

Teoria critică se vede pe sine ca pe o formă de 
comportament social şi este conştientă de funcţiile şi 
geneza ei, ceea ce însă nu înseamnă că ea nu este 
teorie în adevăratul sens al cuvântului. Funcţia ei 
specifică o constituie refuzul de a accepta implicit, 
aşa cum facea teoria tradiţională, cà regulile 
societăţii existente - inclusiv diviziunea muncii, locul 
atribuit activităţii intelectuale, distincția dintre 
individ şi societate - sunt naturale şi inevitabile. 


Fa caută să înţeleagă societatea ca pe un întreg, iar 
în acest scop trebuie, într-un anumit sens, să se 
pozitioneze în afara ei, desi, pe de altă parte, se 
consideră un produs al societăţii. Ea critică 
societatea  analizându-i categoriile. Societatea 
existentă se comportă ca o creaţie ,naturala" 
independentă de voinţa membrilor ei, iar a înţelege 
acest lucru înseamnă a înţelege „înstrăinarea” căreia 
aceştia îi sunt supuşi. 


Gândirea critică este, în prezent, motivată de stráduinta de a 
transcende în mod autentic situaţia de tensiune, de a suprima 
opoziţia dintre finalitatea, spontaneitatea şi raționalitatea 
individului şi condiţiile de muncă pe care societatea se bazează. 
Ea implică ideea că omul se află în conflict cu sine înainte de a- 
şi recupera identitatea. (Kritische Theorie, ediţia „A. Schmidt”, 
voi. II.) 


Teoria critică recunoaşte că nu există un subiect 
absolut al cunoaşterii şi cà subiectul şi obiectul nu 
coincid încă în procesul gândirii despre societate, 
deşi acest proces este, de fapt, unul de cunoaştere 
de sine a societăţii. Coincidenta lor se plasează în 
viitor; ea nu poate fi însă rezultatul simplului progres 
intelectual, ci doar al procesului social care va reda 
omenirii statutul de stăpân al destinului său prin 
despuierea vieţii sociale de caracterul ei „exterior”, 
cvasinatural. Acest proces implică o schimbare în 
natura teoriei, în funcţia gândirii şi în relaţia 
acesteia cu obiectul. 


După cum se vede, viziunea lui Horkheimer în 
acest punct este apropiată de cea a lui Lukâcs: 
gândirea despre societate este ea însăşi un fapt 
social, teoria este în mod inevitabil parte 
componentă a procesului pe care îl descrie. Există 
însă şi o diferenţă esenţială. Lukâcs credea că 
unitatea deplină dintre subiectul şi obiectul istoriei 
si, deci, unitatea dintre praxisul social si teoria care 
il „exprimă” s-a realizat în conştiinţa de clasă a 
proletariatului, de unde decurgea, în viziunea lui, că 
identificarea observatorului cu concepţia de clasă a 
proletariatului (aşadar, cu linia partidului comunist) 
era o garanţie a corectitudinii teoretice. Horkheimer 
respinge în mod explicit această teză, declarând că 
situaţia proletariatului nu oferă nicio garanţie în 
materie de cunoaştere. Teoria critică este în 
favoarea eliberării proletariatului, dar doreşte 
totodată să-şi păstreze independenţa, adică refuză 
să-şi asume o acceptare pasivă a punctului de vedere 
proletar, pentru că aceasta ar transforma-o în 
psihologie socială, într-o simplă înregistrare a ceea 
ce gândesc şi simt muncitorii în fiecare moment dat. 
Tocmai pentru cà este ,criticà", teoria trebuie să 
rămână autonomă fată de orice formă existentă a 
conştiinţei . P. 3 
sociale. Teoria se concepe pe sine ca pe un aspect al 
praxisului angajat în crearea unei societăţi mai bune; 
ea păstrează un caracter militant, dar nu se 
margineste la a fi activată de lupta de clasă 
existentă. Atitudinea ei critica fata de ,totalitatea" 
sistemului social nu constà in suprapunerea unor 
judecati de valoare peste propoziţiile teoretice, ci 
este prezentă implicit in aparatul conceptual 
moştenit de la Marx; categorii de felul celor de 
„clasă socială”, „exploatare”, „plusvaloare”, „profit”, 
„pauperizare” si „crize”... „sunt elemente ale unui 
ansamblu conceptual care are drept menire nu 
reproducerea societăţii, ci schimbarea ei în direcţia 
potrivită” (ibidem). Teoria are, aşadar, prin însuşi 
aparatul ei conceptual, un caracter activ şi 
distructiv, dar trebuie să ţină cont de faptul că s-ar 
putea afla în opoziţie cu conştiinţa reală a 
proletariatului. Teoria critică, păşind pe urmele lui 


Marx, analizează societatea în lumina unor categorii 
abstracte, dar nu uită în nicio etapă că, în calitatea ei 
de teorie, este o critică a lumii pe care o descrie, că 
actul intelectual este în acelaşi timp un act social, că 
ea este o „critică” în sens marxian. Obiectul ei este o 
societate istorică particulară: lumea capitalistă în 
forma ei actuală, care blochează dezvoltarea umană 
şi ameninţă lumea cu recáderea 

în barbarie. Teoria criticá are privirea îndreptată 
spre o altă societate, în care indivizii îşi vor hotări 
propria soartă în loc de a fi supuşi unei necesităţi 
exterioare; prin aceasta, ea sporeşte probabilitatea 
realizării unei astfel de societăţi şi este conştientă de 
acest fapt. În societatea viitorului nu va mai exista 
nicio diferenţă între necesitate si libertate. Teoria se 
află în slujba emanicipării şi fericirii umane, a creării 
unei lumi pe potriva puterilor şi nevoilor umane şi 


declară că omenirea are potentialitati diferite de cele 
manifestate in lumea existentă. 


Vedem, aşadar, că principiile fundamentale ale 
„teoriei critice” sunt cele ale lui Lukăcs, dar fără 
proletariat. Această diferenţă face ca ea să fie mai 
flexibilă si mai puţin dogmatică, dar, pe de altă 
parte, mai obscură şi mai inconsecventă. Lukăcs, 
identificând teoria cu conştiinţa de clasă a 
proletariatului, iar pe aceasta, la rândul ei, cu 
înţelepciunea partidului comunist, definea clar 
criteriile adevărului: anume că, în observarea 
societăţii, adevărul nu rezultă din aplicarea unor 
reguli ştiinţifice generale, valabile şi în ştiinţele 
naturii, ci este definit prin originea lui; partidul 
comunist este infailibil. Această epistemologie are 
cel puţin meritul de a fi consecventă şi perfect clară. 
Pe când în cazul „teoriei critice” nu ştim cum ar 
trebui combinate criteriile genetice cu autonomia 
intelectuală a teoriei şi de unde ar urma să fie 
extrase regulile ce guvernează corectitudinea ei, dat 
fiind că ea respinge criteriile „pozitiviste”, dar 
totodată refuză să se identifice cu proletariatul. Pe 
de altă parte, Horkheimer repetă (în Der 
Rationalismusstreit in der gegenwärtigen 
Philosophie^ 1934) formularea lui Feuerbach cā 
omul este cel ce gândeşte, şi nu eul sau rațiunea; 
prin aceasta, el subliniază că atât regulile 
demersului ştiinţific, cât şi bagajul de concepte 


folosit în ştiinţă sunt creaţii istorice, rezultatul unor 
nevoi practice şi că, de asemenea, conţinutul 
cunoaşterii nu poate fi separat cu totul de geneza ei 
istorică, cu alte cuvinte, cà nu există un subiect 
transcendental. În spiritul acestor consideraţii ar 
putea să pară că teoria este „bună” sau corectă 
pentru că militează pentru „progres social” sau că 
valoarea ei intelectuală este definită de funcţia ei 
socială. Pe de 
„altă parte, însă, 
se consideră că teoria trebuie să-şi păstreze 
autonomia faţă de realitate; conţinutul ei nu trebuie 
să derive din identificarea cu vreo mişcare existentă 
şi nu trebuie să fie pragmatic nici măcar în sensul 
raportării la specia umană, cu atât mai puţin la o 
clasă socială. Nu este clar, aşadar, în ce sens se 
pretinde el adevărat: în sensul că descrie realitatea 
aşa cum este sau întrucât „serveşte interesele 
eliberării omenirii”? Cel mai clar răspuns oferit de 
Horkheimer la această întrebare este, probabil, 
următorul: 
Dialectica deschisă nu pierde însă pecetea adevărului. 
Descoperirea de limitări şi unilateralitáti în propria gândire şi în 
cea a altora este un aspect important al procesului intelectual. 
Atât Hegel, cât şi succesorii săi materialişti au subliniat, pe 
drept cuvânt, ca această abordare critică, relativistă, este parte 
componentă a cunoaşterii. Dar certitudinea şi afirmarea 
propriei convingeri nu pretind sa ne inchipuim că unitatea 
dintre subiect şi obiect a fost realizată şi că gândirea se poate 


opri. Rezultatele obţinute din observaţie si inferentà, cercetarea 


metodică şi 

evenimentele istorice, munca de zi cu zi şi lupta politică sunt 


adevărate daca sunt pe potriva mijloacelor cognitive de care 
dispunem den verfiigbaren Erkentnissmitteln staudhalten|. 
{Zum Problem der Wahrheit, voi. I.) 


Aceasta explicatie este departe de a fi limpede. 
Dacă ea înseamnă că teoria critică, indiferent de 
circumstanţele în care a fost elaborată, este, în 
ultimă instanţă, supusă regulilor de verificare 
empirică şi este judecată drept adevărată sau falsă 
prin raportare la ele, atunci ea nu diferă 
epistemologic de teoriile pe care le condamnă drept 
„tradiţionale”. Dacă însă se are în vedere ceva mai 
mult, şi anume cà, pentru a fi adevărată, o teorie 


trebuie să reziste şi la testul empiric al „caracterului 
socialmente progresist”, atunci Horkheimer omite să 
ne spună ce-i de făcut dacă aceste două criterii se 
află în conflict. El se mulţumeşte cu repetarea de 
generalitáti, cum ar fi cea cà adevărul nu este 
„Supraistoric”, sau ideea conditionarii sociale a 
cunoaşterii sau, în fine, ceea ce el numeşte 
„medierea sociala” necesară între concept şi obiectul 
sau; el ne mai asigură că teoria nu este „statică” si 
că ea nu „absolutizează” nici subiectul, nici obiectul, 
şi aşa mai departe. Singurul lucru clar este că 
„teoria critică” refuză să accepte dogmatismul de 
partid al lui Lukâcs şi caută să-şi păstreze statutul de 
teorie, deşi totodată refuză să recunoască criteriile 
de verificare empirice. Cu alte cuvinte, ea există în 
virtutea propriei ambiguităţi. 

De asemenea, teoria critică astfel înţeleasă nu 
cuprinde o utopie specifica.  Predictile lui 
Horkheimer se mărginesc la generalitáti rásuflate: 
fericirea si libertatea universale, omul care va deveni 
propriul său stăpân, abolirea profitului si a 
exploatării etc. Ni se spune că „totul” trebuie 
schimbat, că nu poate fi vorba de reformarea 
societăţii, ci de transformarea ei, nu însă şi cum 
urmează să fie făcut acest lucru sau ce anume va fi 
pus în locul societăţii actuale. Proletariatul nu mai 
este ridicat la rangul de subiect infailibil al istoriei, 
deşi eliberarea lui rămâne un obiectiv al teoriei. Cum 
însă aceasta nu se pretinde a fi pârghia efectivă a 
eliberării generale, nu rămâne nimic clar în afară de 
convingerea că ea constituie un mod de gândire 
superior şi care va contribui la emanciparea 
umanităţii. 

Remarcile lui Horkheimer privitoare la preferinţele 
şi interesele sociale prezente implicit în aparatul 
conceptual de care se servesc diferitele teorii despre 
societate sunt, de bună seamă, adevărate, numai că 
nici pe vremea lui nu erau nişte noutăți. Dar faptul 
că ştiinţele sociale reflectă diferite interese şi valori 
nu înseamnă, cum pare a crede Horkheimer (pe 
urmele lui Lukâcs, Korsch şi Marx), că diferenţa 
dintre judecăţile empirice si cele evaluative a fost 
„depâşită”. 


în acest sens, „teoria critică” este o încercare 
inconsecventă de a păstra marxismul fără a accepta 
identificarea, caracteristică acestuia, cu proletariatul 
şi fără a recunoaşte criteriile de clasă sau de partid 
ale adevărului, dar, tot asa, şi fara a cauta o soluţie 
la dificultăţile ce se ivesc atunci când marxismul este 
astfel 


trunchiat. Ea este o formă parţială de marxism care 
nu înlocuieşte prin nimic componentele abandonate 
ale acestuia. 


3. Dialectica negativă 


Nu există, din câte cunosc, vreo versiune rezumată a 
Dialecticii negative, carte considerată, pe drept 
cuvânt, cea mai completă şi mai generală expunere a 
gândirii lui Adorno. Pesemne că ar fi şi imposibil de 
realizat un asemenea rezumat, lucru de care, 
probabil, Adorno era perfect conştient; înclin, de 
altfel, să cred că a şi compus-o anume în aşa fel încât 
sa nu poată fi rezumată. Cartea ar putea fi 
caracterizată drept o antinomie sm-gcnens'. o 
lucrare filosofică ce-şi propune să dovedească, prin 
exemple şi prin consideraţii teoretice, că scrierea 
unei lucrări filosofice nu este cu putinţă. Dificultatea 
de a-i explica conţinutul nu este cauzată numai de 
sintaxa sa extrem de alambicată, care este evident 
voită, sau de faptul că autorul foloseşte jargonul 
hegelian şi neohegelian fără nicio preocupare de a-l 
explica, de parcă ar fi vorba de cel mai clar limbaj 
din câte există. Obscuritatea căutată a stilului şi 
disprețul arătat cititorului ar putea fi, până la un 
punct, trecute cu vederea dacă lucrarea n-ar fi total 
lipsită de formă literară. Sub acest aspect, ea 
reprezintă parcă pandantul lipsei de formă cultivate 
începând cu ceva timp în urmă în artele plastice, iar 
mai târziu, şi în muzică şi literatură. Rezumarea 
lucrării lui Adorno este la fel de imposibilă ca 
descrierea intrigii unui antiroman sau a subiectului 
unei action painting (pictură gestualà). Se poate 
spune, totuşi, cu temei că abandonarea formei în 
pictură nu a dus la distrugerea artei, ea nefacând, în 
fond, decât să elibereze pictura pură de elementul 


„anecdotic”; în mod similar, romanul şi drama, deşi 
constau din cuvinte, au supravieţuit pierderii 
(niciodată totală) a formei, de vreme ce pe Joyce, 
Musii si Gombrowicz îi putem nu doar citi, ci si 
intelege, in scrisul filosofic, insá, disolutia formei 
este in cel mai înalt grad distructivă. Ea poate fi 
tolerată dacă se datorează încercării autorului de a 
prinde în cuvinte o ,experientà" evanescentà si a 
face ca lucrarea sá fie in chip direct ,expresivá", ca 
la Gabriel Marcel; este insá greu de suportat 
scriitura unui filosof care, operând întruna cu 
abstracții, pretinde totodată că abstractille sunt o 
formă goală de sens a discursului. 

Cu aceste rezerve, putem încerca acum să oferim o 
idee despre periplul ideatic al lui Adorno. Tema 
centrală care străbate întreaga carte şi-şi află 
expresia, de exemplu, în critica sa la adresa lui Kant, 
Hegel şi a existentialistilor, pare a fi următoarea: 
filosofía a fost mereu dominată de căutarea unui 
punct de plecare absolut, deopotrivă metafizic şi 
epistemologic, şi, drept urmare, în pofida intentiilor 
de care erau animati filosofii înşişi, a fost antrenată 
în căutarea „identităţii”, adică a unui gen de fiinţă 
primordială la care ar fi reductibile toate celelalte - 
orientare  constatabilă deopotrivă in idealismul 
german şi în pozitivism, în existentialism si în 
fenomenologia transcendentală. Aplecându-se 
asupra „perechilor” de contrarii tradiţionale tipice 
precum  obiect/subiect,  general/particular, date 
empirice/idei, continuitate/discontinuitate, 
teorie/practica, filosofii au cautat să le interpreteze 
în aşa fel încât să acorde primat unuia dintre 
concepte fata de celălalt şi, astfel, să creeze un 
limbaj uniform cu ajutorul căruia să poată fi descris 
totul; altfel spus, să identifice aspecte ale universului 
din care ar deriva toate celelalte. Acest lucru nu este 
însă posibil. Nu există „primat” absolut: orice 
constituie obiect de interes pentru filosofie se află în 
interdependenta cu opusul său. (Ideea este, fireşte, a 
lui Hegel, dar Adorno pretinde că acesta n-a rámas 
ideii fidel până la capăt.) O filosofie care continuă să 
aspire în manieră tradiţională la descoperirea 
principiului sau conceptului „primordial” se află pe o 


pistă greşită şi, în plus, când este vorba de civilizaţia 
noastră, contribuie implicit, tânjind după ordine şi 
invariabilitate cu orice preţ, la  potentarea 
tendinţelor totalitare şi conformiste. De fapt, filosofia 
este o imposibilitate; singura posibilitate este 
negația permanentă, rezistenţa pur distructivă faţă 
de orice încercare de reducere a lumii la un principiu 
unic menit să-i confere „identitate”. 

Dar şi marxismul - mai ales în interpretarea pe 
care i-a dat-o Lukács, deşi numele acestuia nu este 
explicit menţionat în context - se supune aceleiaşi 
tendinţe totalitare, sub pretextul criticii „reificării”. 


Inadecvărilc teoretice remanente din Hegel şi Marx au devenit 
parte componentă a practicii istorice, putând astfel redeveni 
obiect al reflecţiei teoretice, în loc ca gândul să se încline 
irațional în fata primatului practicii. Practica însăşi a fost un 
concept eminamente teoretic. / Negative Dialectici) 


Adorno atacă astfel teza marxi st-lukăcsi anā a 
„primatului practicii”, în care teoria este dizolvată, 
pierzându-şi autonomia. în măsura în care opoziţia sa 
faţă de „filosofia identităţii” este îndreptată 
împotriva filonului antiintelectualist din marxism şi a 
atotinglobantei sale „practici”, Adorno apără dreptul 
la existenţă al filosofiei. El chiar îşi începe cartea cu 
declaraţia: „Filosofia, care, la un anumit moment din 
trecut, páruse perimata, continuă să trăiască, pentru 
că prilejul realizării ei a fost ratat.” În acest punct, 
Adorno se distanțează în mod vădit de marxism; 
poate că, argumentează el, a fost o vreme când 
speranţele lui Marx de eliberare a omenirii de câtre 
proletariat şi de abolire a filosofiei prin identificarea 
ei cu ,viata" fuseseră realiste, dar acea vreme a 
trecut. Teoria este nevoită să rămână pe mai departe 
autonomă, ceea ce, fireşte, nu înseamnă că ea ar fi 
dobândit, la rândul său, un „primat” absolut; de fapt, 
nimic nu este „primordial”, totul depinde de tot 
restul şi, tocmai prin aceasta, îşi are câtimea sa de 
,substantialitate".  „Practica” nu poate îndeplini 
sarcinile teoriei, iar dacă-şi arogă acest rol, devine 
de-a dreptul inamica gândirii. 

Dacă nu există primat absolut, atunci, consideră 
Adorno, toate încercările de cuprindere a 


„întregului” cu ajutorul raţiunii sunt zadarnice şi 
servesc cauzei mistificării. Aceasta nu înseamnă că 
filosofia se va dizolva necesarmente în ştiinţele 
particulare, cum au pretins pozitiviştii; teoria este 
indispensabilă, dar, deocamdată, ea nu poate fi 
altceva decât negatie. încercările de a cuprinde 
„întregul” au la bază aceeaşi credinţă în identitatea 
ultimă a toate câte sunt; chiar dacă filosofia susţine 
că „întregul” este „contradictoriu”, ea îşi păstrează 
prejudecățile în privinţa „identităţii”, care sunt atât 
de tenace, încât până si ,contradictia" poate fi 
transformată în instrument al lor dacă este 
proclamată temeiul ultim al universului. Dialectica, 
în adevăratul sens al cuvântului, este, de aceea, nu 
simplă investigare a ,contradictiei", ci refuz de a o 
accepta ca pe o schemă capabilă să explice totul. 
Strict vorbind, dialectica nu este nici metodă, nici 
descriere a 


lumii, ci act de împotrivire mereu reluată faţă de 
toate schemele descriptive existente şi de toate 
metodele care aspiră la universalitate. „Contradicţia 
totală nu este altceva decât neadevărul învederat al 
identificării totale.” 

Nu există, tot aşa, nici vreun absolut 
epistemologic, vreo sursă a înţelepciunii unică şi de 
netăgăduit; „pura nemijlocite” a actului cognitiv, 
dacă există aşa ceva, nu poate fi exprimată în 
cuvinte, iar cuvintele îi imprimă, inevitabil, o formă 
abstractă, rationalizata. Eul transcendental al lui 
Husserl este însă si el o falsă construcţie, deoarece 
nu există acte de intuire libere de geneza socială a 
cunoaşterii. Toate conceptele îşi au finalmente 
rădăcinile în non- conceptual, în eforturile umane de 
a controla natura; niciun fel de concepte nu pot să 
exprime întregul conţinut al obiectului sau să se 
identifice cu acesta; „fiinţa” pură a lui Hegel se 
dovedeşte finalmente totuna cu nimicul. 

Dialectica negativă poate fi caracterizată, după 
cum spune Adorno, drept un antisistem şi, în acest 
sens, ea pare să coincidă cu poziţia lui Nietzsche. 
Adorno, însă, spune mai departe că gândirea însăşi 
este negatie, aşa cum prelucrarea oricărei substanţe 


este o ,negatie" a formei în care ea ni se prezintă. 
Chiar şi enunţul că ceva este într-un fel sau altul 
reprezintă o negatie, întrucât se subintelege că acel 
ceva nu este altminteri. Astfel, însă, „negativitatea” 
este redusă la o banalitate; nu se vede cum ar putea 
exista o filosofie care să nu fie „negativă” în acest 
sens sau împotriva căreia Adorno să aibă de obiectat. 
Principala lui intenţie pare a fi însă una mai puţin 
banală, anume aceea de a avansa nu răspunsuri 
determinate la problemele tradiţionale ale filosofiei, 
ci de a se mărgini la discreditarea filosofici aşa cum 
aceasta arată în prezent, întrucât ea, aspirând la 
„pozitivi tate”, degenerează inevitabil în acceptarea 
status a 
dominatiei 

omului de cátre om. Constiinta burghezà pe vremea 
emanicipării acestei clase a combătut modurile de 
gândire ,feudale", nefiind însă în stare să se 
detaşeze de orice fel de „sistem”, deoarece simţea că 
nu reprezintă „libertatea totală”; din această 
remarcă a lui Adorno, deducem că el preconizează 
„libertate totală” faţă de orice fel de „sistem”. 

Prin critica pe care o face „identităţii şi 
„pozitivitâţii”, Adorno continuă motivul traditional 
preluat de Şcoala de la Frankfurt de la Marx: critica 
unei societăţi care, aflată sub dominaţia „valorii de 
schimb”, reduce indivizii şi lucrurile la un nivel 
comun de anonimat omogen. O filosofie care exprimă 
şi afirmă o atare societate nu poate da seama de 
varietatea fenomenelor sau de interdependenta 
diferitelor aspecte ale vietii; pe de o parte, ea 
omogenizează societatea, iar pe de alta, reduce 
oamenii si lucrurile la statutul de , atomi", proces in 
care, observă Adorno, si logica îşi are rolul său; în 
această privinţă, el este fidel tradiţiei filosofici 
marxiste recente, care atacă logica ignorând, în 
acelaşi timp, evoluţiile ei moderne. 

Ştiinţa însăşi, după cât se pare, participă la 
conspirația generală a civilizaţiei împotriva omului, 
întrucât identifică raționalitatea cu măsurabilitatea, 
reduce totul la ,cantitáti" si exclude din cuprinsul 
cunoaşterii deosebirile calitative; Adorno nu 
sugerează, însă, ca ar exista, undeva, o ştiinţă 


,calitativa" aptă să ia locul celei actuale. 

Miza acestei critici nu o constituie apărarea 
relativismului, pentru că şi acesta este considerat 
parte componentă a „conştiinţei burgheze”; 
relativismul este  antiintelectual  (geistfeindlich), 
abstract si obtuz, întrucât ceea ce el tratează drept 
relativ îşi are rădăcinile, întocmai ca el însuşi, în 
structura societăţii capitaliste; „pretinsa relativitate 
socială a punctelor de vedere ascultă de legea 
obiectivă a producţiei sociale în condițiile 
proprietăţii private asupra mijloacelor de producţie”. 
Adorno nu spune la care lege se referă şi, statornic 
în disprețul său faţă de logica burgheză, nu stă să 
cumpăânească validitatea logică a criticii pe care o 
avansează. 

Filosofia, în sensul de „sistem”, sustine el, este 
imposibilă, deoarece totul se schimbă - enunţ pe 
care-l detaliază în felul următor: 


Invariantii, a căror invariantă este si ea una produsă lein 
Produziert ist, nu pot fi despuiati de elementele variabile ca şi 
cum am fi ajuns în posesia întregului adevăr. Adevărul este 
amalgamat cu substanţa, care suferă schimbări; imuabilitatea 
adevărului este o amăgire caracteristică pentru prima 
philosophia. 


Pe de o parte, conceptele posedă o anumită 
autonomie şi nu se nasc ca simple copii ale unor 
lucruri; pe de alta, ele nu se bucură de vreun 
„primat” fata de lucruri, căci a admite un astfel de 
primat ar însemna a accepta dominaţia birocratică 
sau capitalista. 


Principiul dominaţiei, care scindează antagonic societatea 
umană, este acelaşi cu cel care, spiritualizat, generează 
diferenţa dintre concept şi obiectul ce i se subsumează /dem 
ihm Unterworfenen|. 


De unde urmează cà nominalismul greseste 
(„conceptul de «societate capitalista» nu este o flatus 
vocis ^), la fel ca realismul conceptual; conceptele si 
obiectele lor subzistă într-o constantă asociere 
„dialecticâ”, unde orice primat dispare. La fel de 
eronate 


sunt şi încercările pozitiviste de a reduce 


cunoaşterea la simplul „dat”, pentru că ele urmăresc 
să ,dezistoricizeze conţinutul n. =c 
gândirii . 

Nu mai puţin suspecte sunt şi tentativele de 
reconstruire a unei ontologii, deoarece ontologia, ca 
atare, şi nu doar vreo doctrină ontologică anume, 
este o apologie a status gw-ului, un instrument al 
„ordinii”. Nevoia de ontologie este îndeajuns de 
reală, căci conştiinţa burgheză a înlocuit conceptele 
,Substantiale" prin concepte ,functionale", tratând 
societatea ca pe un complex de funcţii unde totul 
este relativ la câte ceva, nimic neavând o consistenţă 
proprie. Cu toate acestea, ontologia nu poate fi 
reconstruită. 

În acest loc, la fel ca în multe altele, cititorul e 
îndreptăţit să se întrebe încotro tintesc consideratiile 
lui Adorno. Ce-i de făcut dacă atât ontologia, cât şi 
lipsa ei sunt inacceptabile şi dacă ambele ne 
angajează în apologia valorii de schimb? Nu cumva 
nar trebui să ne frământăm deloc cu astfel de 
întrebări, ci să ne declarăm neutri în materie de 
filosofie? Nici cu o astfel de atitudine Adorno nu este 
de accord, pentru că ea ar echivala tot cu o abdicare, 
şi anume, cu abandonarea raţiunii. Ştiinţa, tocmai 
pentru că-şi pune nădejdea în ea însăşi şi refuză să 
caute cunoaşterea de sine altfel decât cu metodele 
ce-i sunt proprii, se condamnă la a fi o apologie a 
lumii existente. 


Autoexegeza ei face din ştiinţă o causa sui. Ea se acceptă pe 
sine ca pe un dat şi, prin aceasta, sancţionează totodată forma 
ei actuală, diviziunea muncii existentă înăuntrul ei, deşi, pe 
termen lung, insuficienţa acestei forme nu poate fi ascunsă. 


Ştiinţele umaniste, dispersate cum sunt în 
cercetări particulare, îşi pierd interesul pentru 
cunoaştere şi sunt despuiate de armura lor de 
concepte. Ontologia, care vine spre ştiinţă „din 
afară”, îşi face apariţia brusc, precum (vorba lui 
Hegel) un pocnet de pistol, nefiindu-le de ajutor în 
dobândirea autocunoaşterii. Până la urmă, nu ştim 
cum am putea ieşi din acest cerc vicios. 

Ontologia lui Heidegger nu doar că nu constituie 
un remediu la această stare de lucruri, ci propune 
ceva şi mai rău. După ce a eliminat din filosofie atât 


empirismul, cât şi conceptul husserlian de eidos, 
Heidegger caută să aprehendeze Fiinţa, care, în 
urma reductiei la care el o supune, este pur neant; 
de asemenea, el „izolează” fenomenele în loc de a le 
gândi drept aspecte (momente) ale procesului de 
manifestare; în felul acesta, fenomenele sunt 
„reificare”. Asemenea lui Husserl, el crede că este 
posibil să treacă de la individual la universal fara 
,mediere" sau să aprehendeze Fiinţa într-o formă 
neafectată de actul reflectiei. Lucrul acesta este însă 
imposibil: Fiinţa, oricum ar fi concepută, este 
„mediată” de subiect. „Fiinţa” lui Heidegger nu este, 
pur şi simplu, „dată“, ci este constituită: 


Nu putem, prin gândire, adopta vreo poziţie în care separatia 
dintre subiect şi obiect sa dispară pur şi simplu, deoarece 
separatia este inerentă oricărui gând; ea este inerentă gândirii 
înseşi. 


Libertatea poate fi câutată doar prin observarea 
tensiunilor care apar între polii opuşi ai vieţii, dar 
Heidegger tratează aceşti poli ca pe nişte realităţi 
absolute, lăsându-i în starea în care sunt. Pe de o 
parte, el acceptă ca viaţa socială este în mod necesar 
,reificatà", adică sancţionează status cjuo-uV în timp 
ce, pe de alta, atribuie omului libertatea ca pe ceva 
deja dobândit, sancţionând astfel sclavia. încearcă să 
recupereze metafizica, dar presupune în mod greşit 
că ceea ce caută să recupereze este „prezentul 
imediat”. Până la urmă, filosofia lui Heidegger este 
un exemplu de Herrschaftswissen aflat în slujba unei 
societăţi represive. El ne invita să abandonam 
conceptele de dragul unei comuniuni promise cu 
Fiinţa, dar această Fiinţă nu are niciun conţinut 
tocmai pentru că se presupune a fi aprehendată iară 
„medierea” conceptelor; ea se reduce, în fond, la o 
substantivizare a copulei „este . 

S-ar părea cá, vorbind în termeni de maximă 
generalitate, principala armă a atacului lui Adorno la 
adresa ontologiei heideggeriene o constituie teza 
hegeliană că subiectul nu poate fi niciodată eliminat 
din rezultatele investigaţiei metafizice si cà, dacă 
uităm acest lucru şi încercăm sa plasam subiectul şi 
obiectul „în planuri opuse”, nu vom izbuti să-l 


înţelegem pe niciunul dintre ei. Ambii sunt părţi 
inseparabile ale  reflectiei si, sub aspect 
epistemologic, niciunul nu are prioritate; fiecare este 
„mediat” de câtre celălalt. Tot asa, nu se poate 
aprehenda prin cunoaştere ceea ce este absolut 
individual, ceea ce Heidegger numeşte Dasein sau 
Jemeinigkeit. Fără  ,medierea" unor concepte 
generale, simplul  „acest-ceva-de-aici” devine o 
abstracţie; el nu poate fi izolat de reflecţie. „Dar 
adevărul, constelația alcătuită din subiect şi obiect, 
în care acestea se întrepătrund, nu poate fi redusă în 
mai mare măsură la subiectivitate decât la acea 
Fiinţă a cărei relaţie cu subiectivitatea Heidegger 
tinde s-o obnubileze." 

Pasajul în care Adorno se apropie cel mai mult de 
explicarea a ceea ce înțelege prin „dialectică 
negativă” sună astfel: 


Într-un anumit sens, logica dialectică este mai pozitivistă decât 
pozitivismul care o proscrie. Ca gândire, logica dialectică 
respectă ceea ce trebuie gândit - obiectul - chiar şi acolo unde 
obiectul nu se conformează regulilor gândirii. Analiza obiectului 
este tangentialà la regulile gândirii. Gândirea nu trebuie 
neapărat să se mulţumească cu propria-i legalitate; fără s-o 
abandonăm pe aceasta, avem posibilitatea de a gândi împotriva 
gândirii noastre, încât, dacă ar fi posibilă definirea dialecticii, 
aceasta ar fi o definiţie demnă de sugerat. 


Se pare că din această definiţie nu putem infera 
mai mult decât că dialectica nu trebuie să se lase 
încorsetată de regulile logicii. Într-un alt pasaj, ni se 
spune chiar că libertatea ei este şi mai mare: căci... 


... filosofía nu constă nici din vérités de raison, nici din vérités 
de fait. Nimic din ce spune ea nu se va pleca în faţa criteriilor 
tangibile ale vreunui „mod în care stau lucrurile”: tezele ei 
privitoare la conceptualităţi nu sunt supuse criteriilor unei stări 
de fapt logice, întocmai cum tezele ei privitoare la factualirati 
nu sunt supuse criteriilor ştiinţei empirice. 


Ar fi, într-adevăr, greu de imaginat o poziţie mai 
convenabilă. Dialecticianul negativ declară, întâi, că 
nu poate fi criticat nici din punct de vedere logic, 
nici din punct de vedere factual, deoarece a stipulat 
că nu-i pasă de astfel de criterii; în al doilea rând, că 
superioritatea sa intelectuală şi morală se sprijină 
tocmai pe desconsiderarea acestor criterii; iar în al 


treilea rând, că în această desconsiderare rezidă 
esenţa ,dialecticii negative”. După cum se vede, 
„dialectica negativă” este nici mai mult, nici mai 
puţin decât un cec în alb, semnat şi omologat de 
Istorie, Fiinţă, Subiect şi Obiect, în favoarea lui 
Adorno si a adepților săi; în el, poate fi înscrisă orice 
sumă, totul fiind numaidecât validat, existând 
libertate absolută faţă de „fetişurile pozitiviste” ale 
logicii şi ale empirismului. Gândirea s-a transformat 
astfel, dialectic, în opusul său. Oricine tăgăduieşte 
acest lucru se trădează a fi înrobit „principiului 
identităţii”, ceea ce implică acceptarea unei societăţi 
dominate de valoarea de schimb şi care, în 
consecinţă, ignoră „deosebirile calitative”. 

Motivul pentru care, potrivit lui Adorno, „principiul 
identităţii” este atât de primejdios ţine de faptul că 
el implică, întâi, că fiecare lucru în parte este ceea 
ce este din punct de vedere empiric, iar în al doilea 
rând, că un obiect individual poate fi identificat cu 
ajutorul unor concepte generale, adică analizat în 
nişte abstracții (ideea este a lui Bergson, dar Adorno 
nu-l menţionează). Sarcina dialecticii, pe de altă 
parte, constă, întâi, în a constata ce este în realitate 
un lucru, şi nu doar cărei categorii îi aparţine 
(Adorno nu exemplifică acest fel de analiză), iar în al 
doilea rând, în a explica ce anume trebuie el să fie 
conform conceptului său, deşi încă nu este aşa (ideea 
este a lui Bloch, la care Adorno nu face trimitere în 
acest loc). Un om se autodefineşte într-un fel, pe 
când societatea îl defineşte altfel, în conformitate cu 
funcţia pe care i-o atribuie; între cele două moduri 
de definire există o „contradicţie obiectivă” (nici aici 
nu ni se dau exemple). Menirea dialecticii este de a 
se împotrivi imobilizării lucrurilor prin concepte; ea 
adoptă poziţia că lucrurile nu-şi sunt niciodată 
identice; caută să descopere negatii fără a asuma că 
negarea unei negatii înseamnă întoarcerea la pozitiv; 
recunoaşte individualitatea, dar numai ca fiind 
„mediată” de generalitate, iar generalitatea numai ca 
aspect (moment) al individualităţii; vede subiectul în 
obiect şi viceversa, practica în teorie şi teoria în 
practică, esenţa în fenomen şi fenomenul în esenţă; 
ea trebuie să aprehendeze diferenţele, dar fără a le 


„absolutiza”, şi nu trebuie să considere niciun lucru 
particular drept un punct de plecare par excellence. 
Nu poate exista un punct de vedere care să nu 
presupună nimic, aidoma subiectului transcendental 
al lui Husserl; iluzia că ar putea să existe un astfel de 
subiect se datorează faptului că societatea precede 
individul. Ideea cà ar putea exista un spirit care 
cuprinde totul şi este identic cu întregul este la fel 
de absurdă cs partidele politice la singular din 
statele totalitare. Disputa referitoare la primatul 
spiritului sau al materiei este lipsită de sens în 
gândirea dialectică, deoarece înseşi conceptele de 
,Spirit" şi „materie” sunt abstrase din experienţă, iar 
„diferenţa radicală” dintre ele nu e mai mult decât o 
convenţie. 

Toate aceste precepte referitoare la dialectică sunt 
menite, în opinia lui Adorno, să servească unor 
scopuri sociale sau politice. Se pare chiar că, din ele, 
pot fi deduse criterii de acţiune practică. „Pentru 
justetea practicii şi pentru binele însuşi, nu există 
realmente altă autoritate decât starea cea mai 
avansată a teoriei. Când se consideră că o idee de 
bine  călăuzeşte voinţa fără a absorbi deplin 
definițiile rationale concrete, ea va primi, vrând- 
nevrând, ordine de la conştiinţa reificatà, de la ceea 
ce are aprobarea societăţii.” Avem, astfel, o clară 
regulă practică: întâi trebuie să existe o teorie 
avansată /fortgeschritten), iar in al doilea rând, 
voinţa trebuie să fie influenţată de „definiţii raţionale 
concrete”. Obiectivul practicii astfel luminate este de 
a pune capat reificării datorate valorii de schimb; 
pentru că, în societatea burgheză, după cum spunea 
Marx, „autonomia individului” este doar aparentă, o 
expresie a contingentei vieţii şi a dependenţei 
oamenilor de forţele pieţei. Este însă greu de dedus 
din scrierile lui Adorno în ce constă libertatea 
nereificată. în descrierea „libertăţii complete” nu 
trebuie, în orice caz, să folosim conceptul de 
,autoinstráinare", deoarece el sugerează că 
eliberarea de înstrăinare sau unitatea deplină a 
omului cu sine a existat deja, cândva, în trecut, astfel 
încât libertatea ar putea fi dobândită prin 
reîntoarcerea la punctul de plecare, idee reacționară 


prin definiţie. Nu-i adevărat nici câ am cunoaşte o 
schemă a procesului istoric care ne-ar garanta un 
viitor luminos de libertate şi sfârşitul „reificării”; 
până în prezent, nu a existat nicidecum un unic 
proces al istoriei universale: „istoria este unitatea 
dintre continuitate si discontinuitate”. 

Puţine lucrări de filosofic lasă o atât de 
copleşitoare impresie de sterilitate ca Dialectica 
negativa. Această impresie nu se datorează faptului 
că ea caută să priveze cunoaşterea umană de un 
„fundament ultim”, adică faptului cà prezintă o 
doctrină sceptică; în istoria filosofici au existat 
scrieri remarcabile de factură sceptică, 
pătrunzătoare, desi animate de pasiune distructivă. 
Adorno, însă, nu este un sceptic. El nu spune că nu 
există niciun criteriu al adevărului, că nu este 
posibilă nicio teorie sau că raţiunea este 
neputincioasă; dimpotrivă, spune că teoria este 
posibilă şi chiar indispensabilă şi că trebuie să fim 
căâlăuziţi de rațiune. Toate argumentele sale converg 
însă spre concluzia ca raţiunea nu poate face nici 
măcar primul pas fără a aluneca în „reificare”, încât 
nu este clar cum de mai poate face pasul al doilea 
sau indiferent ce nou pas; pur şi simplu nu există 
punct de plecare, iar recunoaşterea acestui fapt este 
proclamată drept izbânda supremă a dialecticii. Dar 
nici măcar această declarație- cheie nu este 
formulată clar de Adorno şi nici susţinută de vreo 
analiză a conceptelor şi maximelor sale. La fel ca în 
cazul multor altor marxişti, lucrarea sa nu cuprinde 
niciun fel de argumente, ci doar declaraţii ex 
cathedra în care figurează concepte care nu sunt 
nicăieri explicate; ba, chiar, el denunţă analiza 
conceptuală ca fiind o manifestare a prejudecăţilor 
pozitiviste potrivit cărora anumite „date” ultime, 
empirice sau logice, ar furniza filosofici un punct de 
plecare. 

În ultimă instanţă, discursul lui Adorno se reduce 
la o colecţie de idei împrumutate necritic din Marx, 
Hegel, Nietzsche, Lukács, Bergson şi Bloch. El preia 
de la Marx teza că întregul mecanism al societăţii 
burgheze este bazat pe dominaţia valorii de schimb, 
reducerea tuturor deosebirilor calitative la numitorul 


comun al valorii de schimb (această teză este forma 
marxiană de anticapitalism romantic). De la Marx 
vine şi atacul împotriva filosofici hegeliene pentru 
motivul că aceasta supune istoria unui Weltgeist 
extraistoric şi afirmă primatul „generalului” asupra 
indivizilor umani, substituind realităţilor un esafodaj 
de abstractii şi perpetuând astfel robia omului. Tot 
de la Marx vine şi atacul împotriva teoriei hegeliene 
a subiectului şi obiectului, unde subiectul este definit 
drept manifestare a obiectului, iar obiectul, drept o 
construcţie subiectivă, rezultatul fiind un cerc vicios 
(nu este însă clar cum izbuteşte Adorno să evite 
acest cerc vicios de ] 

vreme ce tăgăduieşte „prioritatea absolută” atât a 
subiectului, cât şi a obiectului). Pe de altă parte, 
Adorno se distanțează de Marx atunci când respinge 
teoria progresului şi a necesităţii istorice, precum şi 
ideea proletariatului ca portdrapel al Marii Utopii. 
De la Lukács vine ideea cà tot ce este rău în lume 
poate fi rezumat în termenul „reificare” şi că, ajunşi 
la desăvârşire, oamenii îşi vor fi lepădat statutul 
ontologic de ,lucruri". (Adorno însă nu spune cum va 
arăta această stare „dereificată” şi nici pe ce cale va 
fi atinsă.) Atât motivul prometeic, cât şi cel ştiinţific 
al marxismului sunt abandonate, rămânând doar o 
utopie vag romantică în care omul este el însuşi şi nu 
depinde de forţe sociale „mecanice”. De la Bloch, 
Adorno preia teza cà posedâm ideea unei utopii ce 
„transcende” lumea reală, dar că virtutea specială a 
acestei ,transcendente" constă în aceea cà nu poate, 
în principiu, să aibă în prezent niciun conţinut 
determinat. De la Nietzsche, îi vin ostilitatea 
generală faţă de „spiritul de sistem” şi crezul comod 
că adevăratul înţelept nu se teme de contradicții, ba 
chiar îşi exprimă prin ele înţelepciunea, fiind astfel 
imunizat faţă de critica logică. De la Bergson provine 
ideea cà noțiunile abstracte osifică lucrurile 
schimbătoare (sau, cum preferă să spună Adorno, le 
„reifică”). Adorno însuşi, la rândul sau, contribuie cu 
speranţa ca putem crea concepte ,fluide", care nu 
osifică nimic. De la Hegel el mai preia ideea generală 
că, în procesul cunoaşterii, are loc o necontenită 
„mediere” între subiect şi obiect, concepte şi 


percepţie, particular şi general. La toate aceste 
ingrediente, Adorno mai adaugă o imprecizie 
aproape de neegalat a expunerii: nu se constată la el 
nicio preocupare în a-şi elucida ideile, acestea fiind 
înveşmântate în generalitáti pretentioase. Ca text 
filosofic, Dialectica negativă este o mostră de limbaj 
profesoral bombastic sub care se ascunde sărăcia de 
idei. 

De bună seamă că teza inexistentei unei baze 

absolute a . 

gândirii umane poate fi apărată, după cum se vede la 
scepticii si relativistii care au avansat-o sub diverse 
forme. Adorno însă nu numai cà nu adaugă nimic 
acestei idei traditionale, ci, prin frazeologia sa, o 
face mai obscură (nici subiectul, nici obiectul nu pot 
fi „absolutizate”; conceptele nu pot fi „abstrase” din 
percepții; nu există „primat” absolut al practicii etc.), 
închipuindu-şi, în acelaşi timp, că „dialectica 
negativă” preconizată de el ar putea duce la anumite 
consecinţe practice pentru comportamentul social. 
Dacă încercăm să extragem din filosofia sa reguli 
intelectuale sau practice, ele se reduc la următoarele 
precepte: „Trebuie să gândim mai intens, fără a uita 
însă că, pentru gândire, nu există un punct de 
plecare” şi „trebuie să ne opunem reificării şi valorii 
de schimb”. Faptul că nu putem spune nimic pozitiv 
nu ne este imputabil nouă, nici lui Adorno, ci este 
datorat dominaţiei valorii de schimb. Deocamdată, 
aşadar, nu putem decât „transcende” în chip negativ 
civilizaţia existentă ca întreg. În felul acesta, 
„dialectica negativă” oferea un slogan ideologic 
comod grupărilor de stânga aflate în căutarea unui 
pretext pentru un program politic atotdistrugător şi 
care exaltă primitivismul intelectual drept forma 
supremă de iniţiere dialectică. Ar fi însă nedrept săd 
acuzăm pe Adorno de încurajarea voită a unor astfel 
de atitudini. Filosofia sa nu este expresia unei 
revolte universale, ci a neputinței şi disperării. 


4. Critica „autenticismului “existențial 


Existentialismul era, fără îndoială, principalul 
concurent al Şcolii de la Frankfurt in critica 


,reificàrii" şi mult mai influent decât ea ca filosofie. 
Gânditorii existentialisti germani foloseau rareori 
termenul, dar intenţia teoriilor lor antropologice era 
în mod vădit aceeaşi: de a exprima în limbaj filosofic 
contrastul dintre conştiinţa care se autodetermină a 
individului şi lumea anonimă a legăturilor sociale 
care se supun unor legi proprii. Astfel, întocmai cum 
atacurile antihegeliene ale lui Marx, Kierkegaard şi 
Stirner aveau un element comun, şi anume, critica 
primatului  „generalităţii” impersonale asupra 
subiectivitatii reale, tot | asa  marxistii şi 
existenţialiştii aveau in comun critica sistemului 

care-i limita pe oameni la roluri socialmente 
determinate, facându-i dependenți de nişte forțe 
cvasinaturale.  Marxiştii, urmându-l pe Lukács, 
numeau această stare de lucruri „reificare” şi, la fel 
ca Marx, o puneau pe seama influenței atotputernice 
a banului ca pârghie a mecanismelor sociale 
capitaliste. Existentialismul nu era interesat de 
explicaţii de felul luptei de clasă sau al relaţiilor de 
proprietate, dar, in esentà, era si el un protest la 
adresa culturii societăţilor industriale dezvoltate, a 
reducerii individului uman la suma funcţiilor lui 
sociale. Categoria de „autenticitate” sau de ,fiintare 
autentica" 


(Eigentlichkeit) care joacă un rol esenţial în 
scrierile timpurii ale lui Heidegger, a fost o tentativà 
de afirmare a identitatii ireductibile a subiectului 
individual împotriva forțelor sociale anonime 
rezumate prin termenul de „impersonal” {dasMan). 
Atacul lui Adorno împotriva existentialismului 
german este, aşadar, lesne de înțeles: era o afirmare 
a pretentiei Şcolii de la Frankfurt de a fi singurul 
luptător împotriva „reificării” şi o încercare de a 
dovedi cà existentialismul, deşi părea să critice 
reificarea, de fapt o legitima. Acesta a fost obiectivul 
lucrării Jargon der Figentlichkeit: zur deutschen 
Ideologie (1964), unde Adorno polemizează în 
principal cu Heidegger, dar şi cu Jaspers, iar 
ocazional si cu Buber, Bollnow si alţii. El acceptă 
ideea de ,reificare" si concepţia marxistă potrivit 
căreia aceasta rezultă din aservirea oamenilor faţă 


de valoarea de schimb, dar respinge ideea 
proletariatului ca salvator al omenirii şi nu crede că 
reificarea poate fi abolită prin simpla naţionalizare a 
mijloacelor de producţie. 

lată care sunt principalele idei cuprinse în atacul 
lui Adorno la adresa existentialismului. 

În primul rând, existentialistii au creat un limbaj 
amăgitor, ale cărui elemente sunt menite, printr-o 
„aură” aparte, să suscite credinţa magică în puterea 
de sine stătătoare a cuvintelor. Este vorba de o 
tehnică retorică anterioară oricărui continui şi având 
un Singur rost, acela de a conferi discursului 
existențialist o aparenţă de profunzime. Magia 
verbală este servită în locul analizei adevăratelor 
surse ale „reificării”, sugerând că aceasta ar putea fi 
tămăduită prin simple incantatii. De fapt, însă, 
cuvintele nu pot sā exprime direct subiectivitatea 
ireductibilă, nici să genereze o trăire autentică; este 
perfect posibil să adopti sloganul „autenticităţii” 
crezând că ai scăpat de reificare, iar în realitate, să 
rămâi sub dominaţia acesteia. Mai mult chiar - şi în 
aceasta pare să rezide esentialul -, „autenticismul” 
este o  deviza sau  incantatie pur formală. 
Existentialistii nu spun în ce mod urmează să fim 
,autentici": dacă e suficient să fim pur si simplu ceea 
ce suntem, înseamnă că un asupritor sau un ucigas 
sunt autentici în ipostazele lor de  asupritor, 
respectiv ucigas. Pe scurt (deşi Adorno nu-şi 
formulează gândul in exact aceste cuvinte), 
„autenticismul” nu presupune niciun fel de valori 
specifice şi se poate exprima prin indiferent ce 
comportament. Un alt concept amágitor este cel de 
„comunicare autentică”, prin care se înţelege opusul 
schimbului mecanic de stereotipuri verbale. Vorbind 
despre comunicare autentică, existentialistii caută 
să-i convingă pe oameni că, pentru a face să dispară 
asuprirea socială, e suficient să-şi exprime unii altora 
gândurile, conversaţia fiind astfel transformată într- 
un substitut pentru ceva ce ar trebui să urmeze după 
ea (Adorno nu precizează ce anume ar fi acest 
„ceva”). 

în al doilea rând, „autenticismul” nu poate fi un 
remediu la reificare, pentru că nu este interesat de 


sursele acesteia, care sunt dominaţia fetişismului 
mărfii si a valorii de schimb; el sugerează că oricine 
poate conferi autenticitate propriei vieţi chiar dacă 
societatea, ca întreg, continuă să rămână sub vraja 
reificării. Acesta e un exemplu clasic de deturnare a 
atenţiei oamenilor de la cauzele reale ale sclaviei lor, 
oferindu-le iluzia că libertatea poate fi realizată în 
constiintele individuale fără schimbarea condiţiilor 
vieţii sociale. 

În al treilea rând, existentialismul are ca efect 
pietrificarea unei întregi zone a vieţii „inautentice” 
într-o entitate metafizică imposibil de desfiinţat şi 
căreia nu-i poţi rezista decât printr-un efort cantonat 
înăuntrul propriei existente ca individ. Heidegger, de 
pildă, vorbeşte despre flecăreala cotidiană ca despre 
o manifestare a lumii reificare, dar o consideră o 
permanenţă, nedându-şi seama că ea n-ar exista într- 
o economie raţională care nu ar risipi banii pe 
publicitate. 

În al patrulea rând, existentialismul tinde să 
perpetueze reificarea nu doar abătând atenţia de la 
condiţiile sociale, ci şi prin modul în care defineşte 
existenţa. Potrivit lui Heidegger, existenţa umană 
individuală (Daseiri înseamnă  autoposesie şi 
autoreferinta. Din ideea de „autenticitate” este 
exclus orice conţinut social, ea constând doar in 
voinţa de a avea posesia propriului sine. Prin 
aceasta, Heidegger, de fapt, reifică subiectivitatea 
umana, reducând-o la tautologicul „fapt-de-a-fi-în- 
sine” fără vreo legătură cu lumea din afară. 

Adorno atacă şi încercările lui Heidegger de a 
investiga rădăcinile limbajului, încercare pe care o 
consideră parte a tendinței generale de proslăvire a 
timpurilor trecute, a rusticitatii arcadiene etc. Si, ca 
atare, înrudită cu ideologia nazistă a „sângelui si 
gliei”. 

Critica lui Adorno evoluează pe fâgaşul principal al 
atacurilor marxiste împotriva „filosofici burgheze”; 
existentialismul se preface cà denunţă reificarea, 
dar, în fapt, o adânceşte, dat fiind cà eschivează 
problemele sociale şi promite individului cà poate 
accede la „viaţa autentică” prin simpla decizie de „a 
fi el însuşi”. Obiectia ar fi, aşadar, că „jargonul 


autenticităţii” nu cuprinde un program politic. Ceea 
ce e adevărat, numai că acelaşi lucru este valabil şi 
despre jargonul lui Adorno însuşi referitor la 
reificare si negatie. Enunţul cà trebuie să ne 
împotrivim neîncetat unei civilizaţii supuse presiunii 
nivelatoare a valorii de schimb nu implică prin ea 
însăşi vreo regulă specifică de comportament social. 
Altfel stau lucrurile cu marxiştii ortodocşi, care 
susţin cà reificarea, cu toate consecinţele ei nocive, 
va dispărea odată cu preluarea de câtre stat a 
tuturor fabricilor; Adorno se delimitează însă în mod 
expres de această concluzie. El denunţă societatea 
bazată pe valoarea de schimb fără a indica nimic 
despre cum ar arăta o societate alternativă, încât 
indignarea cu care reproşează existentialistilor că nu 
trasează un proiect de viitor are o bună doză de 
ipocrizie. 

Adorno are, fireşte, dreptate când spune că 
„autenticismul” este o valoare pur formală din care 
nu se pot deduce niciun fel de concluzii morale. În 
plus, este periculos ca el să fie erijat în suprema 
valoare, deoarece nu oferă nicio protecţie morală 
împotriva ideii că, de pildă, comandantul unui lagăr 
de concentrare poate, acţionând în această calitate, 
sa se realizeze plenar ca fiinţă umană. Cu alte 
cuvinte, antropologia lui Heidegger este amorală în 
măsura în care nu cuprinde nicio definiţie a valorilor. 
Dar oare „teoria critică” se prezintă mai bine sub 
acest aspect? Printre conceptele ei de bază, 
figurează, ce-i drept, cele de ,ratiune" şi „libertate”. 
Dar aproape tot ce ni se spune despre ,ratiune" în 
forma ei superioară, dialectică, este că ea nu se lasă 
îngrădită de banalităţile logicii sau de cultul datelor 
empirice. Cât despre „libertate”, ni se spune, în 
principal, ce anume nu este ea: nu este libertatea 
burgheză care accentuează reificarea în loc s-o 
contracareze, dar nu este nici libertatea fâgăduită şi 
realizată de  marxism-leninism, căci aceasta 
înseamnă sclavie. Ar trebui, aşadar, să fie ceva mai 
bun decât acestea două, dar e greu de spus ce 
anume este. Nu putem anticipa utopia în termeni 
pozitivi, tot ce putem face este să transcendem în 
chip negativ lumea existentă. După cum se vede, 


preceptele teoriei critice nu sunt mai mult decât o 
chemare la o acţiune 


nespecificata, fiind la fel de formale ca 
„autenticismul” heidegger ian. 


5. Critica „iluminismului“ 


Deşi constă din reflecţii disparate şi necoordonate, 
lucrarea lui Horkheimer si Adorno, Dialectica 
iluminismului, cuprinde un număr de idei de bază 
articulabile într-un fel de sistem. Scrisă spre sfârşitul 
celui de Al Doilea Război Mondial, ea este dominată 
de problema nazismului, în care autorii vedeau nu o 
simplă anomalie monstruoasă, ci o manifestare 
dramatică a barbariei în care se scufunda omenirea. 
Ei puneau acest declin pe seama acțiunii 
consecvente a aceloraşi valori, idealuri şi reguli prin 
care omenirea se ridicase odinioară din barbarie şi 
care erau rezumate în conceptul de „iluminism”. Prin 
„iluminism”, ei înţeleg nu faimoasa mişcare de idei 
din secolul al XVIII-lea, la care trimite accepțiunea 
curentă a termenului, ci îi dau „sensul cel mai larg, 
de gândire progresistă... care-şi propune să-i 
elibereze pe oameni de teamă şi să-i facă suverani” 
{Dialectic of Enlightenment). „Dialectica” constă în 
faptul cà mişcarea care-şi propusese drept scop 
cucerirea naturii şi emanciparea raţiunii din câtuşele 
mitologiei s-a transformat, prin propria-i logică 
internă, în opusul său. Ea a creat o ideologie 
pozitivistă, pragmatistă, utilitară şi, reducând lumea 
la aspectele ei pur cantitative, a anihilat sensul, a 
imprimat artelor şi ştiinţelor o turnură barbară si a 
supus tot mai mult omenirea ,fetisismului mărfii”. 
Dialectica iluminismului nu este un tratat istoric, ci o 
colecţie de exemple culese la întâmplare şi 
neexplicate care ilustrează multiplele forme de 
degenerare a idealurilor  ,iluministe"; după 
consideratiile introductive privitoare la conceptul de 
,luminism", ea cuprinde capitole despre Odiseu, 
Marchizul de Sade, industria divertismentului şi 
antisemitism. 

Căutând să elibereze omul de sentimentul opresiv 


al misterului aflat la pândă în lume, iluminismul a 
proclamat pur şi simplu inexistenţa misterului. El a 
aspirat la o formă de cunoaştere care să-i permită 
omului stăpânirea naturii şi, prin aceasta, a golit 
cunoaşterea de sens, aruncând peste bord idei cum 
sunt cele de „substanţă”, „calitate” şi „cauzalitate” si 
păstrând doar ceea ce putea servi la manipularea 
lucrurilor. A urmărit să imprime unitate întregii 
cunoaşteri şi culturi şi să reducă toate calităţile la o 
măsură comuna; prin aceasta, s-a făcut răspunzător 
de impunerea standardelor matematice în ştiinţă şi 
de crearea unei economii bazate pe valoarea de 
schimb, adică de transformarea bunurilor de 
indiferent ce fel în tot atâtea unităţi de timp de 
muncă abstracte. Dominația crescândă asupra 
naturii a însemnat înstrăinarea de natură şi, 
deopotrivă, o dominație crescândă asupra oamenilor; 
teoria cunoaşterii produsă de iluminism era 
strabatuta de ideea că a cunoaşte lucrurile este 
totuna cu a avea putere asupra lor si că această 
echivalare se aplică deopotrivă lumii fizice şi celei 
sociale. Dominația despre care vorbim mai însemna 
că realitatea nu avea niciun sens prin ea însăşi, ci îşi 
primea întregul sens de la subiect, cu toate că, pe de 
altă parte, subiectul şi obiectul erau total separate 
unul de celălalt. Stiinta recunoştea drept real doar 
ceea ce se putea produce mai mult de o dată, 

imitând oarecum „principiul  repetitiei", care 
guvernează gândirea mitologică. Ea a căutat să 
cuprindă lumea intr-un sistem de categorii, 
transformând lucrurile individuale şi oamenii 
individuali in abstractiuni şi creând, astfel, temelia 
ideologică a totalitarismului. Caracterul abstract al 
gândirii a mers mână-n mână cu dominarea omului 
de câtre om. 


Universalitatea ideilor aşa cum o dezvoltă logica discursivă, 
dominaţia în sfera conceptuală, s-a instaurat pe baza dominării 
realului. 


Iluminismul, în forma lui evoluată, priveşte orice 
obiect ca fiind identic cu sine, respingând ca pe o 
relicvă a mitologiei ideea că un lucru poate fi şi ceea 
ce nu este încă. 


Aspiratia de cuprindere a lumii într-un unic sistem 
conceptual şi propensiunea spre gândirea deductivă 
sunt aspecte deosebit de  pernicioase ale 
iluminismului şi reprezintă o ameninţare pentru 
libertate. 


Iluminismul este mai totalitar decât orice alt sistem. 
Neadevărul lui nu constă atât în ceea ce duşmanii lui romantici 
i-au reproşat dintotdeauna - metoda analitică, întoarcerea la 
elemente, reflectia corozivă -, cât în faptul cà, pentru el, orice 
proces este determinat încă de la începutul lui. Atunci când, 
într-o operaţiune matematică, necunoscutul se transformă în 
necunoscuta unei ecuaţii, această necunoscută devine, prin 
chiar aceasta, arhicunoscută încă dinainte de a fi determinată 
printr-o valoare anumită. Natura, înainte, precum şi după teoria 
cuantică, este ceea ce trebuie aprehendat pe cale matematică... 
Identificând dintru început întreaga lume conceptualizată şi 
matematizată cu adevărul, iluminismul vrea sa se asigure 
împotriva întoarcerii  miticului. El asimilează gândirea 
matematicii... Gândirea se reifică, devenind un proces automat 
şi autonom... Demersul matematic s-a transformat, aşa-zicând, 
în ritual al gândirii... prefacând gândirea în lucru, în instrument. 
{Dialectic of Enlighten ment) 


într-un cuvânt, iluminismul nu cuprinde si nu poate 
să cuprindă ceea ce este nou; nu-l interesează decât 
ceea ce e recurent, ceea ce este deja cunoscut. Or, 
contrar regulilor iluminismului, gândirea nu constă 
în percepţie, clasificare şi numărare, ci în „negarea 
determinantă a oricărui dat imediat” (bestimmende 
Negation des je Unmittelbaren) (ibidem), adică - 
trebuie să înţelegem - în trecerea dincolo de ceea ce 
se întâmplă să fie. Iluminismul preface lumea într-o 
tautologie, întorcându-se astfel la mitul pe care a 
vrut să-l nimicească. Restrángànd gândirea la 
„fapte” care trebuie, apoi, dispuse într-un „sistem” 
abstract, el sanctifica existentul, adică injustitia 
socială;  industrialismul  ,reificaà" subiectivitatea 
umană, iar fetişismul mărfii invadează toate sferele 
vieţii. 


Amplificând puterea omului asupra naturii, 
raționalismul de factură iluministă a făcut totodată 
să crească puterea unor oameni asupra altora şi, 
prin aceasta, a supravieţuit utilității sale. Rădăcina 
răului se află în diviziunea muncii şi, alături de ea, în 


înstrăinarea omului de natură; dominaţia a devenit 

unicul scop al gândirii, iar prin aceasta, 
gândirea însăşi a fostdistrusă. 

Socialismul a adoptat stilul de gândire burghez, care 


privea natura ca pe ceva total strain, 
devenind prin aceasta 
totalitar. 


Iluminismul s-a lansat astfel intr-o cursă sinucigaşă, 
iar singura speranţă de salvare pare a consta în 
teorie: 


O practică autentică şi revoluţionară /umwalzende Praxis] 
depinde de intransigenta teoriei faţă de societatea care, în 
inconstienta /Bewusstlosigkeit] ei, îngăduie gândirii să se 
osifice. 


Potrivit  Dialecticii iluminismului, legenda lui 
Odiseu este un prototip sau un simbol al izolării 
individului, datorat tocmai deplinei lui socializări. 
Eroul scapă de ciclopi dându-şi numele de „Nimeni”; 
spre a-şi prezerva existența, o nimiceşte. în cuvintele 
autorilor, „această adecvare lingvistică la ceea ce e 
mort conține schema matematicii moderne”. în 
general, legenda arată că o civilizație în care oamenii 
caută să se afirme este posibilā doar prin autonegare 
şi refulare; astfel, în iluminism, dialectica îmbracă un 
aspect freudian. 

Expresia concentrată a Iluminismului din secolul al 
XVIII-lea a fost Marchizul de Sade, care a dus 
ideologia dominaţiei până la ultimele ei consecinţe. 
Iluminismul îi tratează pe oameni ca pe nişte 
elemente  repetabile şi  substituibile (aşadar, 
„reificate”) ale unui „sistem” abstract, acesta fiind şi 
sensul modului de viaţă al lui de Sade. Ideea 
totalitară prezentă latent în filosofia iluministà 
asimilează caracteristicile umane ale unor mărfuri 
interşanjabile. Rațiunea şi sentimentul sunt reduse la 
un nivel impersonal; planificarea  raţionalistă 
degenerează în teroare totalitară; morala este luată 
în derâdere şi dispretuità ca nefiind decât o manevră 
prin care cei slabi se protejează faţă de cei puternici 
(o anticipare a lui Nietzsche); toate virtuțile 
tradiţionale sunt declarate potrivnice raţiunii şi 
iluzorii, viziune prezentă implicit deja în divizarea 


carteziană a omului în substanţă corporală şi 
substanţă gânditoare. 

Distrugerea raţiunii, a sentimentului, a 
subiectivitátii, a calităţii si a naturii insesi de către 
nefasta combinaţie dintre matematică, logică şi 
valoarea de schimb este deosebit de vizibilă în 
degradarea culturii,  exemplificată flagrant de 
industria modernă a divertismentului. Toate 
aspectele culturii de masă au fost integrate unui unic 
sistem dominat de valori comerciale. Totul serveşte 
la perpetuarea puterii capitalului, până şi faptul că 
muncitorii au ajuns la un nivel de trai destul de 
ridicat şi că oamenii au posibilitatea de a trăi în 
locuinţe salubre. Cultura fabricată în masă ucide 
creativitatea; ea nu este justificată de cerere dat 
fiind că şi cererea însăşi este parte componentă a 
sistemului. A fost o vreme când în Germania statul 
proteja cel puţin formele superioare ale culturii faţă 
de acţiunea pieţei, dar această vreme a râmas 
departe, în urmă, iar artiştii sunt acum sclavii 
clientelei Ion Noul nu este privit cu ochi buni; atât 
producerea artei, cât şi delectarea oferită de ea sunt 
dinainte planificate, aceasta fiind, de altfel, o 
condiţie a supravieţuirii în mediul concurential al 
pieţei. În acest fel, arta însăşi, contrar funcţiei ei 
primordiale, contribuie la anihilarea individualităţii 
şi la transformarea oamenilor în stereotipuri. Autorii 
deplâng faptul că arta a devenit atât de ieftină şi de 
accesibilă, pentru că aceasta înseamnă, inevitabil, 
degradarea ei. 

În general, conceptul lor de „iluminism” este un 
hibrid fantezist, anistoric, compus din tot ce lor le 
displace: pozitivism, logică, ştiinţă deductivă şi 
empirică, puterea banilor, capitalism, cultură de 
masă, liberalism şi fascism. Critica pe care o fac 
culturii - lăsând deoparte anumite observaţii 
judicioase, devenite de atunci locuri comune, despre 
nocivitatea artei comercializate - este pătrunsă de 
nostalgie după vremurile în care bucuria culturii era 
rezervată elitei, ea constituind un atac împotriva 
„epocii omului comun”, într-un spirit de dispreţ 
feudal faţă de mase. Societatea masificată a fost 
atacată din diverse direcţii încă din secolul al XIX- 


lea, printre alţii de către Tocqueville, Renan, 
Burckhardt şi Nietzsche; nou la Horkheimer şi 
Adorno este doar modul în care combină acest atac 
cu asaltul împotriva pozitivismului din ştiinţă şi 
faptul că, urmându-l pe Marx, identifică rădăcina 
răului în diviziunea muncii, „reificare” şi dominaţia 
valorii de schimb. Ei merg însă mult mai departe 
decât Marx: păcatul originar al Iluminismului a 
constat, potrivit lor, în ruperea omului de natură şi în 
tratarea acesteia doar ca un obiect de exploatat, 
rezultatul fiind că omul a fost asimilat ordinii 
naturale şi supus deopotrivă exploatării. Acest 
proces şi-a aflat reflexul ideologic în ştiinţă, care nu 
este interesată de calităţi, ci doar de ceea ce poate fi 
exprimat cantitativ şi utilizat în slujba tehnicii. 

Atacul lor, după cum se vede, este, în esenţă, 
consonant cu tradiţia romantică. Autorii însă nu 
oferă nicio cale de ieşire din 


J 


starea de decadentà, ei nu arată cum s-ar putea 
reîmprieteni omul cu natura sau cum s-ar putea 
elibera de valoarea de schimb, urmând ca, pe viitor, 
să trăiască fără bani sau calcule. Singurul remediu 
pe care-l au de oferit este gândirea teoretică şi 
putem bănui că principalul merit al acesteia este în 
ochii lor cel de a fi liberă de despotismul logicii şi al 
matematicii (logica, ne spun ei, înseamnă 
desconsiderarea individualului). 


Este interesant de notat că, dacă odinioară 
socialiştii denuntau capitalismul ca fiind generator 
de sărăcie, principala învinuire pe care o aduce 
acestui sistem Şcoala de la Frankfurt este cà 

, generează abundență si 


satisface o multitudine de nevoi, fiind, din acest 
motiv, neprielnic formelor mai înalte de cultură. 


Dialectica iluminismului cuprinde toate elementele 
atacului de mai târziu al lui Marcuse la adresa 
filosofici moderne, acuzată cà ar favoriza 
totalitarismul prin păstrarea unui „neutralism” 
pozitivist fata de lumea valorilor si prin insistența 
asupra necesităţii de a controla cunoaşterea umană 
prin apel la „fapte“. Acest straniu paralogism, care 
pune semnul egalităţii între, pe de o parte, 
respectarea regulilor logice şi empirice şi, pe de alta, 
fidelitatea faţă de status guo şi respingerea oricărei 


schimbări revine necontenit în scrierile Scolii de la 
Frankfurt. Dacă presupusa legătură dintre pozitivism 
şi conservatorismul social sau totalitarism (pe 
acestea două, autorii noştri le tratează la fel!) este 
studiată în lumina istoriei, toate dovezile susţin 
contrariul: pozitiviştii, de la Hume încoace, au fost 
atasati tradiției liberale. Fireşte, nici această 
legătură nu este de ordin logic. Dacă faptul că 
observaţia ştiinţifică este „neutră” fată de obiect şi 
se abtine de la evaluări implică favorizarea status 
quo-\.\lu\, ar trebui să consideram că observaţia fizio- 
patologică asupra unei boli implică aprobarea bolii şi 
credinţa cà ea nu trebuie combătută. Există, ce-i 
drept, o deosebire esenţială între medicină şi 
ştiinţele sociale (deşi remarcile făcute în acest 
context de filosofii Scolii de la Frankfurt 

3 se pretind 
aplicabile întregii cunoaşteri umane). În ştiinţele 
sociale, observaţia face ea însăşi parte din realitatea 
studiată dacă vrea să cuprindă întregul tablou social. 
De aici, nu urmează însă că omul de ştiinţă care se 
abtine pe cât posibil de la judecăţi de valoare ar fi un 
agent al stabilităţii sociale sau al conformismului; 
poate să fie sau să nu fie şi asta, dar, în această 
privinţă, nu poate fi inferat nimic din faptul că 
observaţia sa este „exterioară” şi neangajată. Dacă, 
pe de altă parte, observatorul este „angajat” nu doar 
în sensul de a avea în vedere un eventual interes 
practic, ci şi în sensul de a-şi considera propria 
activitate cognitivă drept parte a unei anumite 
practici sociale, el va fi mai mult sau mai puţin 
obligat să considere adevărat tot ceea ce pare să 
favorizeze interesul cu care el se identifică, adică să 
aplice criterii genetice, pragmatice ale adevărului. 
Dacă s-ar adopta acest principiu, ştiinţa, aşa cum o 
cunoaştem, ar dispărea, fiind înlocuită prin 
propagandă politică. Fără îndoială că diversele 
interese şi preferinţe politice se răsfrâng în multiple 
moduri asupra ştiinţei sociale, dar o regulă care, în 
loc să minimizeze aceste răsfrângeri, ar căuta să le 
generalizeze ar transforma ştiinţa într-un instrument 
al politicii, cum s-a întâmplat cu ştiinţele sociale în 
statele totalitare. Observatia stiintifica Si 
teoretizarea si-ar pierde astfel cu totul autonomia, 


ceea ce ar fi potrivnic dezideratelor nutrite de 
exponenti ai Şcolii de la Frankfurt, după cum declară 
ei înşişi în alte locuri. 

Este, de asemenea, adevărat cà observația 
ştiinţifică nu produce de la sine scopuri; lucrul 
acesta este adevărat chiar dacă anumite judecați de 
valoare sunt prezente implicit în regulile ce prescriu 
condiţiile sub care anumite enunturi sau ipoteze 
devin parte a ştiinţei. Canoanele procedurilor 
ştiinţifice nu sunt, fireşte, încălcate prin faptul că un 
cercetător vrea să descopere ceva menit să 
servească unor scopuri practice sau prin faptul că 
interesul sau este, eventual, inspirat de vreo 
preocupare practică. Ele vor fi încălcate însă dacă, 
sub pretextul ,depasirii" dihotomiei dintre fapte si 
valori (iar autorii aparţinând Şcolii, la fel ca multi alti 
marxisti, se laudă întruna că ar fi izbutit acest lucru), 
adevărul stiintei este subordonat criteriilor unor 
interese extrastiintifice, 


indiferent care, căci asta ar însemna că orice este 
adevărat dacă serveşte interesele cu care 
cercetătorul se identifică. 

Regulile observaţiei ştiinţifice s-au decantat timp 
de secole în spiritul european, începând din Evul 
Mediu târziu. Este posibil (deşi nu şi dovedit) ca 
dezvoltarea lor să se fi aflat în legătură, sub o formă 
sau alta, cu răspândirea economiei de piaţă; în 
această chestiune, ca în multe altele, autorii „teoriei 
critice” nu oferă decât simple asertiuni, nesustinute 
prin analize istorice. Dar şi dacă, într-adevăr, există 
o astfel de legătură istorică, ea nu înseamnă totuşi 
că aceste reguli sunt un instrument al „fetişismului 
mărfurilor” şi un reazem al capitalismului; orice 
asemenea asumptie este, pur şi simplu, un nonsens. 
Autorii despre care discutăm par să creadă că, cel 
puţin potential, o altfel de ştiinţă ar satisface 
exigenţele naturii umane, dar nu pot să ne spună 
nimic despre cum ar arâta o atare ştiinţă 
,alternativa". , Teoria critica" elaborata de ei nu este 
atát o teorie, cát o declaratie cu caracter general, 
cum că teoria este de mare importanţă, ceea ce mai 
nimeni nu neagă, si o pledoarie in favoarea unei 
atitudini critice faţă de societatea existentă, pe care 


suntem invitaţi să o „transcendent” în gândire. Acest 
îndemn rămâne însă o vorbă goală atât timp cât ei nu 
ne pot spune în ce direcţie trebuie depăşită ordinea 
existentă. Din acest punct de vedere, după cum am 
mai spus, marxismul ortodox este mai specific, 
întrucât, cel puţin, pretinde că, odată trecute 
mijloacele de producţie în proprietatea publică şi 
odată partidul comunist instalat la putere, în calea 
libertăţii şi fericirii universale nu vor mai sta decât 
nişte minore probleme tehnice. Aceste asigurări au 
fost total infirmate de experienţă, dar măcar ştim ce 
înseamnă. 

Dialectica iluminismului şi alte lucrări ale Scolii de 
la Frankfurt cuprind numeroase remarci pertinente 
despre comercializarea artei în societatea industrială 
şi despre  inferioritatea produselor culturale 
dependente de piaţă. Aceşti autori păşesc însă pe un 
teren foarte dubios atunci când afirmă că aceasta a 
dus la degradarea artei în întregul ei şi a delectării 
artistice a oamenilor în general. Dacă ar fi aşa, ar 
însemna că, de pildă, populaţia rurală din secolul al 
XVIII-lea se bucura de forme mai înalte de cultură, 
de care capitalismul a privat-o mai apoi, inlocuindu- 
le cu obiecte şi distracţii rudimentare, fabricate în 
masă. Or, nu este câtuşi de puţin evident că sătenii 
din secolul al XVIII-lea gustau, sub formă de 
ceremonii bisericeşti, de sporturi si dansuri 
populare, valori artistice superioare celor pe care 
astăzi le oferă muncitorilor televiziunea. Aşa-numita 
cultură „superioară” nu a dispărut, ci a devenit 
incomparabil mai accesibilă decât oricând în trecut 
şi de ea se bucură, neîndoielnic, mai mulţi oameni, şi 
este extrem de neconvingátoare argumentarea că 
dramaticele schimbări formale pe care ea le-a 
cunoscut în secolul al XX-lea s-ar explica toate prin 
dominaţia valorii de schimb. 

Referindu-se, în multe dintre scrierile sale, la 
degradarea artei, Adorno pare a crede că situaţia 
actuală este disperată, cà nu mai există nicio sursă 
de revigorare a artei şi de readucere a ei în funcţia 
ce i se cuvine. Pe de o parte, există „arta afirmativă”, 
care acceptă situaţia actuală şi pretinde că 
descoperă armonie acolo unde nu este decât haos 


(un exemplu în acest sens fiind Stravinski); pe de 
alta, există încercări de rezistenţă, dar, întrucât ele 
nu au rădăcini în lumea reală, chiar şi geniile 
(precum Schónberg) sunt împinse spre evazionism, 
închizându-se în sferele autonome ale propriului 
material artistic. Mişcarea de avangardă este o 
negatie, dar - cel puţin deocamdată - nu poate fi mai 
mult de atât; ea este, de bine, de rău, adevărată 
pentru epoca noastră, spre deosebire de cultura de 
masă si de falsa artă „afirmativă”, şi reprezintă un 
adevar anemic si deprimant, dātātor de seamă 
pentru falimentul culturii. Ultimul cuvânt al teoriei 
culturii a lui 

Adorno pare a fi că trebuie să protestâm, dar cà 
protestul acesta nu va duce finalmente la nimic. Nu 
putem recupera valorile trecutului, cele ale 
prezentului sunt degradate si barbare, iar viitorul nu 
oferă niciun fel de valori; tot ce ne rămâne este un 
gest de negatie totală, lipsit de conţinut tocmai prin 
caracterul său total. 

Dacă cele de mai sus constituie o prezentare 
veridică a operei lui Adorno, atunci nu numai cà nu o 
putem considera o continuare a gândirii lui Marx, ci, 
din pricina pesimismului de care e străbătută, 
trebuie să o considerăm diametral opusă acesteia; 
lipsindu-i o utopie pozitivă, răspunsul pe care-l dă 
condiţiei umane nu poate fi decât un strigăt 
nearticulat. 


6. Erich Fromm 


Erich Fromm (1900-1980), care, din 1932, a trăit în 
SUA, a debutat ca freudian ortodox, dar este 
cunoscut în principal în calitate de cofondator, 
împreună cu Karen Horney şi Harry Sullivan, al şcolii 
„culturaliste” de psihanaliză. Această şcoală s-a 
îndepărtat în mod atât de radical de tradiţia 
freudiană (păstrând ca element comun cu aceasta 
doar domeniul general de preocupări), încât în ea 
regăsim destul de puţin din bazele initiale ale 
antropologiei psihanalitice, din teoria freudiană a 
culturii, ba chiar şi din teoria freudiană a nevrozelor. 
Fromm poate fi considerat un exponent al Şcolii de la 


Frankfurt nu doar pentru că a aparţinut Institutului 
de cercetări sociale şi a publicat articole în revista 
acestuia, ci şi datorită conţinutului operei sale. Ela 
împărtăşit convingerea colegilor săi din Frankfurt că 
analizele marxiene ale reificării si înstrăinării îşi 
păstrau valabilitatea şi erau de o importanţă capitală 
pentru înţelegerea problemelor fundamentale ale 
civilizaţiei contemporane. Asemenea altora, nu era 
de acord cu Marx în ceea ce priveşte rolul eliberator 
al proletariatului; fenomenul înstrăinării, de care era 
în mod special interesat, afecta toate clasele sociale. 
Nu a împărtăşit însă negativismul şi pesimismul lui 
Adorno. Deşi nu credea în determinismul istoric şi nu 
se aştepta ca legile istoriei să dea naştere unei mai 
bune ordini sociale, era convins că în oameni 
salasluieste un imens potential creator care poate fi 
valorificat în depăşirea înstrăinării fată de natură şi 
fată de alti oameni şi în statornicirea unei ordini 
bazate pe iubire fraterna. Spre deosebire de Adorno, 
considera posibilă definirea, în linii mari, a 
caracterului vieţii sociale în armonie cu natura 
umană. Tot spre deosebire de Adorno, ale cărui cărţi 
sunt pline de orgoliu şi aroganță, scrierile lui Fromm 
sunt pătrunse de bunăvoință şi încredere în 
potenţialul uman de prietenie şi colaborare, şi 
probabil cà tocmai din acest motiv găsea 
inacceptabil freudismul. Fromm ar putea fi numit un 
Feuerbach al epocii noastre. Cărţile sale sunt simple 
şi plăcute la lectură; menirea lor didactică şi 
moralizatoare nu este disimulata, ci exprimată fatis 
si direct. Oricare le-ar fi obiectul imediat - teoria 
caracterului, Budismul Zen, Marx sau Freud -, toate 
sunt inspirate de o gândire critică şi constructivă. 
Printre titluri se numără Escape from Freedom 
(1941), Man for Himself (1947), The Sane Society 
(1955), Zen Buddhism and Psychoanalysis (în 
colaborare cu D.T. Suzuki si R. de Martino, 1960) si 
Marx's Concept of Man (1961). 

Fromm crede cà teoria freudiană a 
subconstientului a destelenit un câmp de cercetare 
extrem de fertil, dar respinge aproape total teoria 
antropologică bazată pe libido şi ideea că funcţiile 
culturii sunt pur represive. Freud a susţinut că 


individul uman poate fi definit prin energiile 
instinctuale, care-l opun în mod inevitabil celorlalţi; 
individul este de la natură antisocial, dar societatea 
exista pentru a-i oferi o doză de securitate cu preţul 
limitării si  refularii dorințelor lui instinctive. 
Dorintele nesatisfacute sunt canalizate spre alte 
zone, socialmente permise, si sunt sublimate în 
activităţi culturale; totuşi, cultura şi viaţa socială 
continuă să infráneze pulsiunile care nu pot fi 
anihilate, iar produsele culturale create ca substitut 
al dorințelor neimplinite contribuie la zăgăzuirea si 
mai eficace a acestor pulsiuni. Poziţia omului în lume 
este dramatică dat fiind că satisfacerea pornirilor lui 
naturale ar însemna ruinarea civilizaţiei şi 
distrugerea speciei umane. Conflictul dintre 
exigenţele instinctelor şi viaţa comunitară de care 
oamenii au nevoie nu poate fi niciodată rezolvat, 
întocmai cum nu poate fi suprimat complexul de 
cauze care-i împing neîncetat pe indivizi spre soluţii 
nevrotice. Sublimarea sub forma activităţii creatoare 
nu este decât un substitut, ba chiar unul care nu stă 
la îndemâna multor indivizi. 

La aceasta, Fromm replică prin argumentul că 
doctrina lui Freud este o universalizare nelegitimă a 
unei experienţe istorice particulare şi limitate şi, în 
plus, bazate pe o teorie falsă a naturii umane. Nu-i 
adevărat, spune el, că individul poate fi definit prin 
suma dorințelor sale instinctive, îndreptate exclusiv 
spre propria satisfacere şi, ca atare, ostile altor 
indivizi. Freud vorbeşte ca şi cum, dând ceva din 
sinele sau altora, un om ar renunţa la un bun pe care 
ar fi putut să-l păstreze pentru sine; or, dragostea si 
prietenia nu sunt un sacrificiu, ci o îmbogăţire. 
Viziunea lui Freud este un reflex al anumitor conditii 
particulare care fac ca interesele indivizilor să fie 
reciproc conflictuale; aceasta nu este însă o 
consecinţă inevitabilă a naturii umane, ci una legată 
de o fază istorică determinată. Egoismul şi 
egocentrismul nu au un efect protector asupra 
intereselor individului, ci unul distructiv, deoarece 
izvorasc nu din iubirea de sine, ci din ura de sine. 

Fromm admite cà omul este echipat cu anumite 
instincte permanente si cà, in acest sens, se poate 


vorbi de o natură umană neschimbaàtoare. El chiar 
consideră primejdioasă viziunea opusă, conform 
căreia nu ar exista niciun fel de constante 
antropologice, deoarece ea sugerează că indivizii 
umani sunt infinit de maleabili şi se pot adapta la 
orice condiţii, astfel încât sclavia, dacă este judicios 
organizată, ar putea dăinui la nesfârşit. Faptul că 
oamenii se răzvrătesc împotriva condiţiilor existente 
arată că ei nu sunt infinit de adaptabili, ceea ce oferă 
temeiuri pentru optimism. Important este însă de 
stabilit care dintre caracteristicile omului sunt cu 
adevărat constante si care tin doar de istorie, iar 
aici, Freud s-a înşelat, luând anumite efecte ale 
civilizaţiei capitaliste drept caracteristici invariabile 
ale speciei umane. 

în general, continuă Fromm, satisfacerea nevoilor 
umane nu este exclusiv individuală. Oamenii au 
nevoie de legături cu natura şi cu semenii lor, şi nu 
de nişte legături oarecare, ci de unele care să le dea 
sentimentul că trăiesc cu rost şi cà aparţin unei 
comunităţi; au nevoie de dragoste şi înţelegere şi 
suferă atunci când sunt izolaţi şi privaţi de contactul 
cu ceilalţi. Un om are, de asemenea, nevoie de 
condiţii în care să-şi poată valorifica din plin 
aptitudinile; el s-a născut nu doar pentru a face faţă 
diverselor condiţii şi pericole, ci şi pentru a se angaja 
într-o activitate creatoare. 

Din acest motiv, dezvoltarea speciei umane sau 
creaţia de sine a omului a reprezentat o istorie de 
tendinţe conflictuale. Din clipa în care omul s-a 
desprins din ordinea naturală, devenind astfel cu 
adevărat uman, nevoia de securitate si nàzuinta 
creatoare s-au opus adesea una celeilalte. Nàzuim la 
libertate, dar ne si temem de ea, deoarece libertatea 
înseamnă responsabilitate si absenţa securităţii. 
Urmarea este că oamenii încearcă să lepede povara 
libertăţii, căutând refugiu în sisteme închise şi în 
supunerea faţă de autoritate; aceasta este o tendinţă 
înnăscută, deşi distructivă, o falsă fugă de izolare - 
în renunțare la sine. O altă formă de evaziune este 
ura prin care omul încearcă să scape de izolare prin 
oarbă distrugere. 

Pe baza acestor idei, Fromm distinge tipuri sau 


orientări psihologice diferite de cele freudiene, prin 
aceea că sunt explicate nu doar prin distribuţia 
libidoului, ci şi prin raportare la condiţiile sociale şi 
relaţiile de familie; în plus, spre deosebire de Freud, 
Fromm le califică în mod expres drept bune sau rele. 
Caracterele se formează în prima copilărie, ca efect 
al mediului si al sistemului de pedepse şi 
recompense de care pruncul are parte. Tipul 
„receptiv” se caracterizează prin maleabilitate, 
optimism şi bunăvoință pasivă; oamenii de acest fel 
sunt adaptabili, dar lipsiţi de putere creatoare. Tipul 
„exploatator”, dimpotrivă, este agresiv, invidios şi 
înclinat să-i trateze pe alţii doar ca pe o sursă de 
profit pentru el. Tipul „strângător” se exprimă mai 
puţin prin acţiuni agresive şi mai mult prin 
suspiciune ostilă, fiind zgârcit, centrat pe sine şi 
înclinat spre capricii sterile. Un alt tip neproductiv îl 
constituie orientarea  „mercantil-tranzacţională”, 
care obţine satisfacţie din adaptarea sa la obiceiurile 
şi modelele dominante. Caracterele creatoare, pe de 
altă parte, nu sunt nici agresive, nici conformiste, ci 
caută contactul cu ceilalţi într-un spirit de bunătate 
combinată cu spiritul de iniţiativă şi cu o necesară 
doză de nonconformism. Aceasta este combinaţia 
optimă, deoarece, în cazul ei, nonconformismul nu 
degenerează în agresiune, iar dorinţa de cooperare 
şi capacitatea de a iubi nu degenerează în adaptare 
pasivă. Aceste caractere diferite corespund tipologiei 
elaborate anterior de către freudieni, îndeosebi de 
câtre Abraham, dar explicaţia dată de Fromm originii 
lor pune accentul nu pe fixaţiile sexuale succesive 
ale pruncului, ci pe rolul pe care-l joacă cercul 
familiei şi valorile curente din societate. 

Societatea capitalistă, aşa cum s-a dezvoltat în 
Europa în ultimele câteva secole, a descátusat în 
oameni uriaşe posibilităţi creatoare, dar şi puternice 
elemente distructive. Oamenii au devenit conştienţi 
de demnitatea şi responsabilitatea lor ca indivizi, dar 
s-au pomenit într-o situaţie dominată de o competiţie 
generalizată şi de conflicte de interese. Iniţiativa 
personală a devenit un factor decisiv în viaţă, dar, 
odată cu aceasta, au dobândit o importanţă sporită 
agresivitatea şi exploatarea. însingurarea şi izolarea 


au crescut peste măsură, în timp ce condiţiile sociale 
li fac pe oameni să se trateze unii pe alţii ca şi cum 
ar fi nişte lucruri, şi nu persoane. Unul dintre 
remediile amăgitoare şi periculoase împotriva izolării 
il constituie căutarea protecţiei în sisteme autoritare 
şi iraționale de felul fascismului. 

în viziunea lui Fromm, revizuirea radicală a 
freudismului operată de el are caracter marxist atât 
pentru că explică relaţiile umane prin prisma istoriei, 
şi nu a mecanismelor de apărare şi a energiei 
instinctuale, cât şi pentru că se bazează pe judecăţi 
de valoare concordante cu gândirea lui Marx. El 
consideră Manuscrisele din 1844 ale lui Marx drept 
expunerea fundamentală a doctrinei acestuia şi 
insistă (în dezacord cu Daniel Beli) că între această 
scriere si Capitalul nu există o diferenţă 
fundamentală, doar că elanul care o animă pe prima 
scade întru câtva în lucrările de mai târziu ale lui 
Marx. Problema centrală, susţine el, este cea a 
înstrăinării, în ea fiind rezumate servitutea umană, 
izolarea, neşansa şi nefericirea. Doctrinele totalitare 
ale regimurilor comuniste nu au, potrivit acestei 
interpretări, nimic comun cu viziunea umanistă a lui 
Marx, care afirma drept valori de căpetenie 
solidaritatea voluntară, expansiunea puterilor 
creatoare ale omului, libertatea faţă de constrângeri 
şi faţă de autoritatea iraţională. 

Ideile lui Marx sunt o revoltă împotriva situaţiei în 
care indivizi umani îşi pierd umanitatea, fiind 
transformați în mărfuri, dar şi o profesiune de 
credinţă optimistă în privinţa capacităţii lor de a 
redeveni umani, de a se elibera de sărăcie, dar şi de 
tot ceea ce-i împiedică să-şi dezvolte puterile 
creatoare. E absurd ca materialismul istoric să fie 
interpretat în sensul că oamenii sunt întotdeauna 
motivaţi de interese materiale. Dimpotrivă, Marx 
credea că ei şi-au pierdut adevărata natură atunci 
când împrejurările i-au silit să nu se mai preocupe 
decât de astfel de interese. Pentru Marx, principala 
problemă consta în eliberarea individului din 
lanţurile dependenței si redobândirea de către 
oameni a capacităţii de a convietui în bună 
înţelegere. Marx nu credea că omul va rămână în 


veci prins în jocul unor forte iraționale aflate în afara 
controlului său; dimpotrivă, el a susţinut că omul 
putea să devină stăpân pe soarta sa. Dacă, în 
realitate, produsele înstrăinate ale muncii umane se 
transformau în nişte forte antiumane, dacă oamenii 
erau aserviti unei false conştiinţe şi unor false nevoi 
şi dacă (aşa cum au susţinut atât Marx, cât şi Freud) 
ei nu înțelegeau adevăratele motive ale propriilor 
acţiuni, toate acestea se întâmplau nu pentru că 
natura ar fi rânduit aşa lucrurile pentru totdeauna. 
Dimpotrivă, o societate dominată de concurenţă, 
izolare, exploatare şi duşmănie era în contradicţie cu 
natura umană, care - credea Marx, nu mai puţin 
decât Hegel sau Goethe - îsi afla adevărata 
mulţumire în munca creatoare şi în comunitatea cu 
semenii, nu în agresiune sau în adaptare pasivă. 
Marx voia ca oamenii să revină la unitatea cu natura 
şi cu semenii lor, depăşind astfel sciziunea dintre 
subiect şi obiect. Fromm, care evidenţiază îndeosebi 
acest motiv în Manuscrisele din 1844, observă că 
Marx se află, sub acest aspect, în acord cu întreaga 
tradiţie a umanismului german, precum şi cu 
Budismul Zen. Fireşte că Marx voia ca sărăcia să ia 
sfârşit, dar nu să şi crească indefinit consumul. Era 
preocupat de demnitatea şi libertatea omului; 
socialismul lui nu viza doar satisfacerea nevoilor 
materiale, ci şi crearea de condiţii pentru ca oamenii 
sa-şi poată realiza personalitatea şi sā se poată 
reconcilia cu natura si cu semenii. Temele lui Marx 
au fost înstrăinarea muncii, pierderea de sens a 
procesului de muncă, transformarea oamenilor în 
mărfuri; răul radical al capitalismului era, în 
concepţia sa, nu repartiţia nedreaptă a bunurilor, ci 
degradarea umanităţii, coruperea ,esentei" acesteia. 
Această degradare afecta pe toată lumea, nu doar pe 
muncitori, şi, în consecinţă, mesajul emancipator al 
lui Marx nu se aplica doar proletariatului, ci era 
universal. El credea că oamenii puteau să-şi 
înţeleagă raţional propria natură şi astfel să se 
elibereze de falsele nevoi aflate în dezacord cu ea şi 
că puteau face singuri acest lucru, înăuntrul 
procesului istoric, fara a avea nevoie de concursul 
unor forte extraistorice. Gândind astfel, crede 


Fromm, Marx se situa nu doar pe fagaşul spiritual al 
gânditorilor utopici din Renaştere şi Iluminism, ci şi 
pe cel al sectelor milenariste, al profeților evrei si 
chiar al tomismului. 

în concepţia lui Fromm, toată problema eliberării 
umane se rezumă în cuvântul „dragoste”, care 
presupune tratarea celorlalţi ca scopuri, şi nu ca 
mijloace; ea mai înseamnă ca individul să nu se 
lepede de propria creativitate ori să se piardă în 
personalitatea altuia. Agresivitatea şi pasivitatea 
sunt două laturi ale aceluiaşi fenomen de degradare, 
ambele trebuind să fie înlocuite printr-un sistem de 
relaţii bazate pe simpatie reciprocă, negrevată de 
conformism, şi pe creativitatea nedublata de 
agresivitate. 

După cum se vede din acest rezumat, afinitatea pe 
care Fromm o simte cu Marx se bazează pe o 
interpretare veridica a concepţiei umaniste a 
acestuia, fiind totuşi accentuat selectivă. Fromm nu 
ia în considerare funcţiile pozitive ale înstrăinării, 
nici rolul răului în istorie; pentru el, la fel ca pentru 
Feuerbach, înstrăinarea este pur şi simplu un 
fenomen nefast. Apoi, el preia de la Marx doar ideea 
ultimă de „individ uman împlinit”, utopia reunirii cu 
natura si a deplinei solidaritati dintre oameni, 
ajutată, şi nu stânjenită de creativitatea individuală. 
El imbrátiseazá această utopie, dar ignoră toată acea 
parte a doctrinei lui Marx care priveşte modul ei de 
înfăptuire: teoria marxistă a statului, a 
proletariatului şi a revoluţiei. Ceea ce înseamnă că 
selectează cele mai acceptabile si mai puţin 
controversabile aspecte ale marxismului, pentru că 
oricine ar fi de acord cà oamenii trebuie să traiasca 
în bună înţelegere, şi nu să se sfâşie reciproc, şi că 
este mai bine să fii liber şi creator decât aservit şi 
oprimat. Pe scurt, marxismul lui Fromm se reduce la 
o suma de aspirații pioase. Din analizele lui nu se 
desprinde clar nici cum anume au ajuns oamenii să 
fie dominați de rău si înstrăinare, nici pe ce se poate 
întemeia speranţa că tendinţele benefice vor prevala 
finalmente asupra celor distructive. Ambiguităţile lui 
Fromm sunt tipice pentru gândirea utopică în 
general. Pe de o parte, el declară că îşi extrage 


idealul din natura umană aşa cum este ea în fapt, 
chiar dacă, în prezent, nu este realizată, cu alte 
cuvinte, adevăratul destin al omului este să-şi 
dezvolte personalitatea trăind în armonie cu semenii; 
pe de altă parte, însă, este conştient că „natură 
umană” este un concept normativ. E clar că, pentru a 
fi mai mult decât nişte simple norme arbitrare, 
conceptul de „înstrăinare” (sau de ,dezumanizare a 
omului"), precum si distinctia dintre falsele nevoi si 
cele adevărate, trebuie să se bazeze pe o teorie a 
naturii umane aşa cum o cunoaştem pe aceasta din 
experienţă, deşi într-o stare „nedezvoltată”. Fromm 
însă nu explică de unde ştim că natura umană 
reclamă, spre exemplu, mai multă solidaritate şi mai 
puţină agresivitate. E adevărat că oamenii sunt, în 
fapt, capabili de solidaritate, dragoste, prietenie şi 
spirit de sacrificiu, dar, de aici, nu urmează că cei 
care manifestă astfel de calităţi sunt în mai mare 
măsură „umani” decât cei ce manifestă trăsături 
opuse acestora. Teoria naturii umane construită de 
Fromm ne oferă un amestec ambiguu de idei 
descriptive şi normative, constatare care se aplică 
deopotrivă şi lui Marx, şi multora dintre discipolii 
săi. 

Fromm a contribuit mult la popularizarea ideii unui 
Marx umanist şi a avut neîndoielnic dreptate 
combătând interpretarea sumară şi primitivă a 
marxismului ca o teorie ,materialista" a motivatiilor 
umane si un preambul direct al despotismului. El nu 
a discutat însă relaţia dintre marxism şi comunismul 
contemporan,  multumindu-se să spună că 
totalitarismul comunist este contrar idealurilor 
formulate în Manuscrisele din 1844. A zugrăvit o 
imagine a lui Marx aproape la fel de unilaterală şi de 
simplistă precum aceea pe care o critică şi în care 
marxismul este prezentat ca o prefigurare a 
stalinismului. Cât despre armonia prestabilită dintre 
marxism şi Budismul Zen, ea nu are la bază decât 
câteva propoziţii din Manuscrise privitoare la 
restabilirea unităţii cu natura. Acestea sunt, farà 
îndoială, consonante cu ideea apocaliptică a 
tânărului Marx de reconciliere totală şi absolută 
între toţi şi toate, dar este o exagerare ca ele să fie 


considerate parte componentă a nucleului tare al 
doctrinei marxiste. De fapt, Fromm reţine doar acea 
parte a doctrinei lui Marx pe care acesta o avea în 
comun cu Rousseau. 

7. Teoria critică (continuare). Jurgen Habermas 


Habermas (n. 1929) este considerat unul dintre cei 
mai de seamă filosofi germani în viaţă. Titlurile 
principalelor sale cărţi - Theorie und Praxis (1963), 
Erkenntniss und Interesse (1968), Technik und 
Wissenschaft als ,Ideologie" (1970) - ne dau o idee 
despre temele filosofice centrale care-l preocupa. 
Opera sa cuprinde o analiză antipozitivistă a tuturor 
genurilor de legături existente între  reflectia 
teoretică - nu doar cea din ştiinţele istorice şi 
sociale, ci | 
şi cea din istoria naturală - Şi nevoile, interesele şi 
comportamentul de ordin practic ale oamenilor. Nu 
este vorba însă de o sociologie a cunoaşterii, ci de o 
critică epistemologică menită să arate că nicio teorie 
nu se poate baza exclusiv pe criteriile propuse de 
pozitivişti şi de şcolile analitice din filosofie, că 
pozitivismul contine întotdeauna asumptii dictate de 
interese extrateoretice, dar că poate fi descoperit un 
punct de vedere din care interesul practic şi 
abordarea teoretică să coincidă. Această 
problematică se subsumează, de bună seamă, sferei 
de interese a Şcolii de la Frankfurt; Habermas se 
distinge, însă, printr-un rafinament analitic superior 
celui al mentorilor sài din generaţia precedentă. 
Habermas reia, după Horkheimer şi Adorno, tema 
„dialecticii iluminismului”, adică a procesului prin 
care raţiunea, năzuind să emancipeze omenirea de 
prejudecăţi, ajunge, în virtutea propriei sale logici, 
să se întoarcă împotriva sa şi să servească la 
susţinerea prejudecátilor si a autorităţii. în perioada 
clasică a iluminismului, reprezentată de Holbach, 
raţiunea se vedea pe sine drept o armă în bătălia 
socială şi intelectuală împotriva ordinii existente şi 
exalta virtutea esenţială a cutezantei ofensive. În 
ochii ei, râul şi 
falsul erau solidare, cum solidare erau, de cealaltă 
parte, eliberarea şi adevărul. Ea nu câuta să se 


dispenseze de evaluare, ci proclama fátis valorile de 
care era câlăuzită. Rațiunea fichteana, care se baza 
pe criticismul kantian si, ca atare, nu putea invoca 
oracolul empirismului, era totusi constienta de 
caracterul sáu practic. in ea, actul intelegerii si cel al 
constituirii lumii coincideau intocmai ca ratiunea si 
voinţa; interesul practic al eului năzuind la 
autoeliberare, nu mai era despărţit de activitatea 
teoretică a raţiunii. Şi pentru Marx, raţiunea era o 
putere critică, dar, în contrast cu concepţia lui 
Fichte, ea îşi avea rădăcinile nu în conştiinţa morală, 
ci în faptul că activitatea sa emancipatoare coincidea 
cu procesul de emancipare socială; critica falsei 
conştiinţe era, în acelaşi timp, un act practic de 
abolire a condiţiilor sociale care dădeau naştere 
falsei conştiinţe. Astfel, Iluminismul, în versiunea lui 
Marx, menținea in mod expres legătura dintre 
rațiune si interes. Odată, însă, cu progresul ştiinţei, 
al tehnologiei şi al organizării, această legătură s-a 
rupt: raţiunea şi-a pierdut treptat funcția 
emancipatoare, în timp ce raționalitatea s-a restrâns 
din ce în ce mai mult la eficienta 


tehnică, nemaipropunând scopuri, ci doar 
organizând mijloace. Rațiunea a căpătat un caracter 
instrumental, abandonându-şi funcţia generatoare de 
sens şi punându-se în slujba obiectivelor tehnologiei 
materiale sau sociale; Iluminismul s-a întors 
împotriva lui însuşi. Iluzia independenţei raţiunii faţă 
de interesele umane a fost legitimată ca 
epistemologie a pozitivismului, ca program ştiinţific 
debarasat de judecăți de valoare si, ca atare, 
incapabil de a mai îndeplini funcţii emancipatoare. 
Habermas, însă, la fel ca restul Şcolii de la 
Frankfurt, nu este preocupat de „primatul practicii” 
în sensul lui Lukács sau în cel al pragmatismului. 
Ceea ce-l preocupă este întoarcerea la praxis ca la 
ceva distinct de tehnică, adică restabilirea 
conceptului de „rațiune conştientă de funcţiile sale 
practice”, care nu se supune unor scopuri impuse 
„din afară”, ci care încorporează, cumva, scopuri 
sociale în virtutea propriei sale raţionalităţi. El 
caută, aşadar, o facultate intelectuală care să poată 
sintetiza raţiunea practică şi pe cea teoretică, 


întrucât este capabilă să identifice sensul obiectelor, 
şi, astfel, nici nu poate, nici nu vrea să fie neutră în 
privinţa scopurilor. 

Esenţa criticii lui Habermas rezidă însă în teza sa 
că o astfel de neutralitate nu a fost şi nu va fi atinsă 
cu adevărat niciodată si că, drept urmare, 
programele pozitiviste şi ideea de teorie axiologic 
neutră sunt o iluzie a Iluminismului în faza lui de 
autodistructie. 


Husserl a susţinut, pe drept cuvânt, că aşa-numitele 
fapte sau obiecte postulate de ştiinţele naturii ca o 
realitate de-a gata, ca nişte  lucruri-în-sine 
neconstruite, sunt, de fapt, organizate într-o 
Lebenswelt primordială, creată spontan, şi că orice 
ştiinţă preia de la raţiunea prereflexivă un repertoriu 
de forme dictate de diverse interese umane practice. 
El greşea însă închipuindu-şi ca propria sa idee de 
teorie epurată de aceste reziduuri practice ar putea 
fi ulterior folosită în scopuri practice, pentru că 
fenomenologia nu poate propune o cosmologie, o 
idee de ordine universală, or, o astfel de idee este 
indispensabilă pentru ca teoria să aibă o finalitate 
practică. Ştiinţele naturii, continuă Habermas, sunt 
constituite pe baza unor interese practice. Ele nu 
sunt neutre în sensul neinfluentárii conţinutului lor 
de consideraţii practice; 

materialul pe care ele sunt dispuse să-l admită în 
cuprinsul lor nu este reflexul unor fapte care ar 
exista ca atare în lume, ci o expresie a eficienţei unor 
operaţii tehnice practice. Ştiinţele  istorico- 
hermeneutice sunt şi ele determinate în parte de 
interese practice, deşi în alt fel: în cazul lor, 
„interesul” constă în prezervarea şi lărgirea ariei 
posibile a înţelegerii dintre oameni, astfel încât 
comunicarea să fie ameliorată. Activitatea teoretică 
nu se poate sustrage interesului practic; relaţia 
subiect-obiect încorporează, necesarmente, ea însăşi 
un cuantum de interese şi nicio parte a cunoaşterii 
umane nu este inteligibilă decât în relaţie cu istoria 
speciei umane, în care aceste interese practice se 
află cristalizate; toate criteriile cognitive îşi 
datorează validitatea interesului de care este 
guvernată cunoaşterea. Interesul operează în trei 


sfere sau ,medii" - munca, limbajul şi autoritatea -, 
iar acestor tipuri de interese le corespund, respectiv, 
ştiinţele naturii, cele istorico-hermeneutice si cele 
sociale. in autoreflectie, însă, adică in ,reflectia 
asupra reflectiei", interesul si cunoasterea coincid, 
acesta fiind tărâmul in care se infiripà „raţiunea 
emancipatoare”. Dacă nu putem să descoperim 
punctul în care coincid raţiunea şi voinţa sau 
determinarea scopurilor si analiza mijloacelor, 
suntem condamnaţi la o situaţie în care avem, de o 
parte, o ştiinţă aparent neutră, iar de cealaltă, decizii 
funciarmente iraționale privitoare la scopuri, caz în 
care acestea din urmă nu pot fi criticate rational, 
fiecare fiind la fel de bun ca oricare altul. 

Habermas nu merge atât de departe ca Marcuse în 
critica stiintei, nu susţine că însusi conţinutul stiintei 
moderne, ca distinct de aplicaţiile ei tehnice, 
serveşte unor scopuri antiumane sau că tehnologia 
modernă este în chip inerent distructivă şi, ca atare, 
inutilizabilă spre binele omenirii, trebuind să fie 
înlocuită cu o tehnologie de alt gen. O astfel de 
susţinere ar avea sens numai dacă am putea să 
propunem alternative la ştiinţa şi tehnologia 
existente, lucru de care Marcuse nu este în stare. Cu 
toate acestea, ştiinţa şi tehnologia nu sunt total 
inocente în privinţa aplicaţiilor lor atunci când 
acestea îmbracă forma unor arme de distrugere în 
masă sau a organizării tiraniei. Ceea ce contează 
este cà forţele productive moderne şi stiintă 
modernă au devenit elemente de legitimare politică a 
societăţilor industriale | moderne. „Societăţile 
tradiţionale” îşi bazau legitimitatea instituţiilor lor 
pe interpretări mitice, religioase sau metafizice ale 
lumii. Capitalismul, punând în mişcare un mecanism 
autopropulsor de dezvoltare a forţelor de producţie, 
a  instituţionalizat fenomenul schimbului şi al 
inovației, a detronat principiile tradiţionale de 
legitimare a autorităţii, înlocuindu-le cu norme 
corespunzătoare celor ale schimbului comercial 
echivalent: regula reciprocităţii ca bază a organizării 
sociale. Drept urmare, relaţiile de proprietate şi-au 
pierdut semnificaţia nemijlocit politică, devenind 
relaţii de producţie guvernate de legile pieţei. 


Ştiinţele naturii au început să-şi definească aria de 
interese şi cuprinsul în termenii aplicaţiilor tehnice. 
În acelaşi timp, pe măsura dezvoltării capitalismului, 
intervenţia statului în sfera producţiei a căpătat o 
pondere din ce în ce mai mare, rezultatul fiind că 
politicul a încetat să mai fie doar o parte a 
,Suprastructurii". Activitatea politica a statului - 
prezentată drept un mijloc pur tehnic de ameliorare 
a organizării publice - a tins spre contopire cu ştiinţa 
şi tehnologia, presupuse a servi aceluiaşi scop; linia 
despărţitoare dintre forţele productive şi legitimarea 
puterii s-a estompat, în contrast cu capitalismul de 
pe vremea lui Marx, când funcţia productivă şi cea 
politică erau net separate. Drept urmare (având în 
vedere importanţa uriaşă a ştiinţei ca forţă 
productivă), teoria  marxiană a bazei şi 
suprastructurii a început să devină perimată, 
întocmai ca şi teoria marxiană a valorii. Ştiinţa şi 
tehnologia au dobândit funcţii „ideologice” în sensul 
că au produs o imagine a societăţii bazată pe un 
model tehnic, precum şi ideologii tehnocratice care-i 
privează pe oameni de conştiinţă politică (adică de 
conştientizare a scopurilor sociale), sugerând că 
toate problemele umane au caracter tehnic şi 
organizatoric şi pot fi, deci, rezolvate cu mijloace 
ştiinţifice. Mentalitatea tehnocratică face mai 
lesnicioasă manipularea nonviolentă a oamenilor şi 
marchează un pas înainte în „reificare”, estompând 
distincţia dintre activitatea tehnică, care, prin ea 
însăşi, nu are nimic de spus despre scopuri, şi 
relaţiile specific umane. Într-o situaţie în care 
instituţiile statului au o puternică influenţă asupra 
economiei, conflictele sociale şi-au schimbat şi ele 
caracterul, ajungând să semene din ce în ce mai 
puţin cu antagonismul social aşa cum îl înţelegea 
Marx. Noua ideologie nu mai este doar ideologie, 
fiind amestecată cu însuşi progresul tehnic; ea este 
mai greu de identificat, ceea ce face ca între 
ideologie şi condiţiile sociale reale să nu mai existe 
acelaşi contrast ca la Marx. 

Perfecţionarea forţelor productive a încetat să mai 
aibă un efect emancipator; dimpotrivă, sub forma ei 
,ideologizata" aceasta are tendinţa de a-i face pe 


oameni să se raporteze la sine în felul în care se 
raportează la lucruri şi de a şterge treptat distincţia 
dintre tehnologie şi praxis, acest din urmă termen 
semnificând activitatea spontană în care subiectul 
activ îşi determină propriile scopuri. 

Telul criticii marxiene era ca oamenii să devină cu 
adevărat subiecţi, adică să controleze în mod 
raţional şi conştient procesele propriei lor vieţi. 
Această critică era însă ambiguă în măsura în care 
autoreglarea vieţii sociale putea fi înţeleasă fie ca o 
problemă practică, fie ca una tehnică, iar în acest din 
urmă caz, ea putea fi gândită ca un proces 
manipulativ similar mânuirii obiectelor neinsufletite; 
or, tocmai acest lucru se întâmplă atât în condiţiile 
capitalismului planificat, cât şi în condițiile 
socialismului birocratic. în felul acesta, reificarea nu 
este abolită, ci agravată. Adevărata emancipare 
constă în reîntoarcerea la „praxis” în sensul de 
categorie ce implică participarea activă a fiecăruia la 
controlul fenomenelor sociale, cu alte cuvinte, 
oamenii trebuie să fie subiecţi, şi nu obiecte. în 
vederea acestui scop, observă Habermas, este nevoie 
de o ameliorare a comunicării umane, de discutarea 
liberă a sistemelor de putere existente si de 
contracarare a depolitizării vieţii. 

în Cunoaştere şi interes, critica la adresa lui Marx 
merge parcă şi mai departe. Habermas spune aici că 
Marx a redus, în cele din urmă, creaţia de sine a 
speciei umane la procesul muncii productive, ceea ce 
l-a împiedicat să înţeleagă până la capăt propria-i 
activitate critică, pentru că, în teoria sa, reflectia 
însăşi apare ca un element al muncii ştiinţifice în 
acelaşi sens cu cel pe care-l are în ştiinţele naturii, 
altfel spus, este modelată după tiparele producţiei 
materiale. De aceea, critica în calitate de praxis, de 
activitate subiectivă bazată pe autoreflectie, nu s-a 
configurat pe deplin în opera lui Marx ca o formă 
distinctă de activitate socială. În aceeaşi carte, 
Habermas critică scientismul, pe Mach, Peirce şi 
Dilthey, şi argumentează cà formele de 
autocunoastere metodologică a ştiinţelor naturale şi 
istorice reflectă deopotrivă o înţelegere a statutului 
lor cognitiv şi a intereselor aflate în spatele lor. El 


relevă însă potenţialul „emancipater” al psihanalizei, 
care, potrivit viziunii sale, face posibil accesul la un 
punct de vedere în care acţiunea raţiunii şi a 
intereselor şi emanciparea coincid in autoreflectie 
sau - într-o formulare diferită - interesele cognitive 
şi cele practice se contopesc. Schema lui Marx nu 
poate furniza un temei pentru o astfel de unitate, 
deoarece el reducea caracteristica definitorie a 
speciei umane la capacitatea de acţiune 
instrumentală (ca distinctă de cea pur adaptativă), 
ceea ce înseamnă că el nu putea interpreta relaţiile 
dintre ideologie şi autoritate în termenii unei 
comunicări distorsionate, ci le reducea la statutul de 
relaţii izvorâte din munca umană şi din lupta omului 
cu natura. (în acest punct, gândirea lui Habermas nu 
este perfect clară, dar, pe cât se pare, gândul său 
este că, în psihanaliză, examinarea pacientului este 
şi ea o terapie, înţelegerea de către pacient a 
propriei situaţii fiind, în acelaşi timp, o cură a 
acestuia. Această teză nu stă însă în picioare dacă 
sugerează cumva că actul de înţelegere reprezintă 
întreaga cură, căci, după Freud, esenţa procesului 
terapeutic o constituie transferul, care este un act 
existenţial, şi nu intelectual.) în teoria lui Marx nu 
este vorba de o astfel de coincidenţă: interesele, 
raţiunea şi emanciparea nu se combină spre a forma 
o unică facultate practico-intelectuală. Dacă aceasta 
este ceea ce vrea să spună Habermas, atunci 
interpretarea sa se află în dezacord cu judecata lui 
Lukăcs (pe care eu o consider corectă) că în marxism 
este esenţială doctrina conform căreia, în cazul 
privilegiat al proletariatului, actul de înţelegere a 
lumii şi actul de transformare a acesteia devin 
identice. 

Habermas nu defineşte clar conceptul său cheie de 
„emancipare”. Este evident că, în spiritul întregii 
tradiţii a idealismului german, el caută un punct 
focal în care raţiunea teoretică şi cea practică, 
cunoaşterea şi voinţa, cunoaşterea lumii şi mişcarea 
de transformare a ei devin, toate, identice. Nu pare 
însă să fi izbutit să şi găsească un astfel de punct şi 
nici cà ar putea să ne arate calea de a ajunge la el. 
Are dreptate atunci când, vorbind despre criteriile 


de evaluare epistemologică, spune că acestea trebuie 
înţelese ca un element din istoria speciei umane, 
unde procesele de progres tehnologic şi formele de 
comunicare apar deopotrivă ca nişte variabile 
independente; că niciuna dintre regulile prin care 
determinăm ce este valabil din punct de vedere 
cognitiv nu are o întemeiere transcendentală (în 
sensul lui Husserl), iar criteriile pozitiviste de 
valabilitate a cunoaşterii se sprijină pe o evaluare 
legată de abilităţi umane tehnice. De aici, nu 
decurge însă că există sau ar putea să existe un 
punct de vedere din care distincţia dintre cunoaştere 
şi voinţă să poată fi considerată anulată. E posibil ca, 
în anumite cazuri, actele de autointelegere ale 
indivizilor sau societăţilor să fie ele însele parte 
componentă a comportamentului practic care duce la 
„emancipare”, indiferent ce va fi însemnând exact 
acest cuvânt, întotdeauna, însă, va rămâne 
întrebarea: după ce criterii trebuie să judecăm 
acurateţea acestei autointelegeri şi pe baza cărui 
principiu decidem că „emanciparea” constă mai 
degrabă în cutare stare decât în cutare alta? Legat 
de cel de-al doilea punct, nu putem evita să luam 
decizii care trec dincolo de cunoştinţele noastre 
despre lume. Dacă suntem incredintati cà putem 
dobândi o putere spirituală superioară care distinge 
între bine şi rău, şi, prin acelaşi act, determină ce 
este adevărat si ce este fals, prin aceasta nu vom fi 
realizat o sinteză, ci vom fi înlocuit, pur şi simplu, 
criteriile adevărului prin criteriile unui bine arbitrar 
fixat, adică ne vom fi întors la pragmatism, fie 
individual, fie colectiv. „Emanciparea” în sensul de 
contopire a raţiunii analitice cu cea practică nu este 
posibilă, după cum am explicat, decât în clipe de 
iluminare religioasă, unde cunoaşterea şi actul 
existenţial de „angajare” devin într-adevăr una. 
Nimic nu este însă mai periculos pentru civilizaţie 
decât presupunerea că funcţionarea raţiunii poate fi 
fondată integral pe asemenea acte. Este, fără 
îndoială, adevărat că raţiunea analitică sau 
ansamblul de reguli după care funcţionează ştiinţa 
nu poate furniza o asemenea bază; aceste reguli sunt 
acceptate pentru că sunt eficiente instrumental, dar, 


de vor fi existând cumva şi nişte norme de 
raționalitate transcendentale, ele nu ne sunt 
cunoscute. Ştiinţa poate funcţiona fără a se preocupa 
de existenţa sau nu a unor asemenea norme, pentru 
ca ea nu trebuie confundată cu filosofia scientistă. 
Deciziile privitoare la bine şi rău şi la sensul 
universului ca totalitate nu pot avea o bază 
ştiinţifică; suntem obligati să luam astfel de decizii, 
dar nu le putem transforma în acte de înţelegere 
teoretică. Ideea unei raţiuni superioare care ar fi 
capabilă să sintetizeze aceste două aspecte ale vieţii 
poate fi realizată doar pe tărâmul mitului ori rămâne 
o aspirație pioasă a metafizicii germane. 


*o* x 


Un alt membru al generaţiei mai tinere a Şcolii de la 
Frankfurt este Alfred Schmidt, a carui carte despre 
conceptul de „natură la Marx” (1964) constituie o 
interesantă şi valoroasă contribuţie la studiul acestei 
chestiuni complicate. Schmidt argumentează că, la 
Marx, acest concept contine ambiguităţi din pricina 
cărora a fost interpretat în moduri discordante 
(natura ca prelungire a omului, întoarcerea la 
unitate etc., iar de cealaltă parte, omul ca o creaţie a 
naturii, definit prin strădaniile sale de a lua în 
stăpânire forţele străine din ea). Schmidt susţine că, 
în ultimă instanţă, doctrina lui Marx nu poate fi 
interpretată ca un „sistem” în mod univoc monist, 
dar că materialismul lui Engels era consonant cu un 
aspect esenţial al gândirii lui Marx. 


Iring Fetscher, neîndoielnic unul dintre cei mai 
eminenti istorici ai marxismului, poate fi considerat 
membru al Şcolii de la Frankfurt doar în sensul 
foarte larg că lucrările sale ni-l arată receptiv la 
acele aspecte ale marxismului de care au fost şi sunt 
interesaţi autorii aparţinând acestei şcoli. Marea sa 
reuşită constă în a fi expus cu claritate şi 
discernământ diferitele versiuni şi posibilele 
interpretări ale moştenirii marxiene, dar propria lui 
poziţie filosofică nu pare a fi bazată pe ideile tipice 


ale Şcolii de la Frankfurt, precum cele de dialectică 
negativă si de rațiune emancipatoare. În afară de 
salutara lor claritate, lucrările lui se caracterizează 
prin cumpanirea şi spiritul deschis ale istoricului. 


8. incheiere 


Examinând locul Scolii de la Frankfurt în evoluţia 
marxismului, constatăm că punctul său forte il 
constituie antidogmatismul şi apărarea autonomiei 
gândirii teoretice. Ea s-a eliberat de mitologia 
proletariatului infailibil si de credinţa conform căreia 
categoriile lui Marx s-ar potrivi situaţiei şi 
problemelor lumii contemporane. S-a străduit, tot 
aşa, să repudieze toate acele elemente sau varietăţi 
ale marxismului care postulau un fundament absolut, 
primordial, al cunoaşterii şi practicii. A contribuit la 
analiza „culturii de masă” ca fenomen care nu poate 
fi interpretat prin categorii de clasă aşa cum le 
înţelegea Marx. De asemenea, a contribuit la critica 
filosofici scientiste, atrăgând atenţia (deşi în termeni 
cam prea generali si nemetodici) asupra asumptiilor 
normative latente din programele scientiste. 

Pe de altă parte, filosofii Şcolii de la Frankfurt se 
situau pe un teren şubred atunci când nu conteneau 
să proclame o „emancipare” ideală pe care nu au 
explicat-o niciodată satisfăcător. Aceasta crea iluzia 
că, prin condamnarea „reificării”, a valorii de 
schimb, a culturii comercializate şi a scientismului, 
ei ofereau ceva în loc, când, de fapt, nu ofereau mai 
mult decât nostalgia unei elite după cultura 
precapitalistă. Stăruind întruna asupra nebuloasei 
perspective a unei evadari universale din civilizaţia 
prezentului, ei au încurajat, în mod involuntar, o 
atitudine de protest lipsit de discernământ şi 
distructiv. 

Pe scurt, tăria Şcolii de la Frankfurt a constat în 
pura negatie, iar periculoasa ei ambiguitate, în faptul 
cà nu a vrut să admită fátis acest lucru, ci a sugerat 
adesea opusul. Nu a fost atât o continuare a 
marxismului în vreo direcţie anume, cât un exemplu 
de disolutie şi paralizie a acestuia. 


HERBERT MARCUSE: 
MARXISMUL CA UTOPIE 
TOTALITARA 
A NOII STÂNGI 


Marcuse a devenit o figură cunoscută în afara 
mediilor academice abia în a doua parte a anilor '60, 
când a fost aclamat ca lider ideologic de către 
mişcările studenţeşti rebele din SUA, Germania şi 
Franţa. Nu sunt motive să bànuim că el ar fi urmărit 
anume să devină ghid spiritual al „revoluţiei 
studenţeşti”, dar fapt e că, atunci când i s-a conferit 
acest rol, nu şi l-a declinat. Marxismul său, dacă un 
astfel de calificativ i se potriveşte, este un amestec 
ideologic curios. Născut din interpretarea lui Hegel 
si Marx ca profeti ai unei utopii rationaliste, acest 
marxism incipient s-a metamorfozat într-o ideologie 
populară a „revoluţiei globale” în care eliberarea 
sexuală juca un rol proeminent, iar clasa muncitoare 
era brutal dislocată din centrul atenţiei în favoarea 
studentimii, a minorităţilor rasiale Si a 
lumpenproletariatului. În anii '70, popularitatea de 
care se bucurase Marcuse a scăzut considerabil, dar 
filosofia sa merită a fi încă discutată, mai puţin 
pentru valenţele ei teoretice şi mai mult pentru că s- 
a suprapus cu o tendinţă importantă, deşi probabil 
efemeră, a schimbarilor ideologice din epoca 
noastră. Ea poate servi, de asemenea, ca o elocventă 
ilustrare a evantaiului extrem de larg de utilizări la 
care se pretează doctrina marxistă. 

Cât priveşte interpretarea dată de el marxismului, 
Marcuse (1898—1979) este îndeobşte considerat 
membru al Şcolii de la Frankfurt, de care îl leagă 
dialectica lui negativă si crezul în norme 
transcendentale de raționalitate. Născut la Berlin, 
într-o familie înstărită, a aparţinut, în 1917-1918, 
Partidului SocialDemocrat, pe care, însă, aşa cum 
avea să precizeze în scris mai târziu, l-a părăsit după 
uciderea lui Karl Liebknecht şi a Rosei 


Luxemburg; ulterior, nu s-a mai înrolat în niciun 
partid politic. A studiat la Berlin şi la Freiburg im 
Breisgau, unde şi-a dat doctoratul (sub îndrumarea 
lui Heidegger) cu o disertaţie despre Hegel. 
Lucrarea sa, Hegels Ontologie und Grundzuge einer 
Theorie der Geschichtlichkeit, a fost publicată în 
1931. înainte de a emigra din Germania, a mai scris 
un număr de articole în care s-a prefigurat cu 
claritate linia pe care gândirea sa avea să evolueze 
în viitor; s-a numărat printre primii care au atras 
atenţia asupra importanţei Manuscriselor pariziene 
ale lui Marx imediat după publicarea lor. După 
venirea la putere a lui Hitler, a emigrat, petrecând 
un an în Elveţia, iar apoi, stabilindu-se definitiv în 
Statele Unite. Până în 1940, a lucrat la Institutul de 
Cercetări Sociale creat de emigrau ţii germani la 
New York, iar în timpul războiului, la Office of 
Strategic Services, fapt care, după ce a devenit mai 
târziu cunoscut publicului, a contribuit la a-i scădea 
din popularitate în rândurile mişcării studenţeşti. A 
predat la mai multe universităţi americane 
(Columbia, Harvard, Brandeis, iar din 1965, San 
Diego), fiind pensionat în 1965. În 1941 a publicat 
Reason and Revolution, o interpretare a lui Hegel şi 
a lui Marx cu referire specială la critica 
pozitivismului. Eros and Civilization (1955) a fost o 
încercare de edificare a unei noi utopii pe baza 
teoriei freudiene a civilizaţiei, precum şi de infirmare 
a psihanalizei „din interior”. În 1958 i-a apărut 
Soviet Marxism, iar în 1964, probabil cea mai citită 
carte a sa, o critică generală a civilizaţiei tehnice, 
intitulată One-Dimensional Man (Omul 
unidimensional) De multà atentie s-au bucurat si 
anumite scrieri minore ale sale, îndeosebi Toleranta 
represivă (1965) şi o suită de eseuri datând din anii 
'50 şi '60, apărute împreună, în 1970, sub titlul Five 
Leetures: Psychoanalysis, Politics and Utopia. 


1. Hegel şi Marx versus pozitivismul 


Printre ţintele permanente ale criticilor lui Marcuse 
se numără „pozitivismul” (definit într-un mod foarte 
personal), civilizaţia tehnologică bazată pe cultul 


muncii şi al producţiei (nu însă şi consumul şi luxul), 
valorile clasei de mijloc americane, „totalitarismul” 
(definit în aşa fel încât să se potrivească în special 
Statelor Unite) şi toate valorile şi instituţiile asociate 
cu democraţia liberală si cu toleranța. Potrivit lui 
Marcuse, toate aceste tinte alcătuiesc un tot unitar, 
el fiind preocupat să demonstreze solidaritatea lor 
funciară. 

Pe urmele lui Lukăcs, Marcuse reproşează 
pozitivismului „cultul faptelor” (expresie pe care nu 
o defineşte mai îndeaproape), din pricina căruia 
pozitiviştilor le-ar rămâne ascunsă „negativitatea” 
istoriei. Spre deosebire însă de Lukács, al cărui 
marxism se concentrează asupra dialecticii subiect- 
obiect şi a „unităţii dintre teorie şi practică”, 
Marcuse pune mai mult accent pe funcţia negativă, 
critică, a raţiunii, aceea de a oferi standarde cu 
ajutorul cărora poate fi judecată orice realitate 
socială dată. Este de acord cu Lukács în a sublinia 
legătura dintre marxism şi tradiţia hegeliană, dar 
diferă total de el în definirea naturii acestei legături; 
baza esenţială a dialecticii hegeliene şi marxiene o 
constituie, după Marcuse, nu mişcarea în direcţia 
identităţii dintre subiect şi obiect, ci mişcarea spre 
realizarea raţiunii, care este, deopotrivă, şi realizare 
a libertăţii şi fericirii. 

Deja în articolele publicate în anii 30, Marcuse 
adoptase punctul de vedere că raţiunea este 
categoria fundamentală care serveşte ca punte de 
legătură între filosofie şi destinul uman. Acest mod 
de a privi raţiunea s-a dezvoltat pe baza convingerii 
că realitatea nu este în mod „nemijlocit” raţională, 
dar că poate fi adusă la raționalitate. Filosofia 
idealistă germana făcea din rațiune tribunalul 
suprem de apel care judeca realitatea după criterii 
nonempirice. Rațiunea, in acest sens, presupune 
libertatea, deoarece verdictele ei ar fi lipsite de 
noimă dacă oamenii n-ar fi pe deplin liberi să judece 
lumea în care trăiesc. Kant, însă, a transferat 
realitatea in sfera lăuntrică, făcând din ea un 
imperativ moral, iar Hegel, la rândul său, a cantonat- 
o între hotarele necesităţii. Libertatea hegeliană este 
însă posibilă doar graţie operării raţiunii, prin care 


omul conştientizează adevărata sa identitate. Hegel 
apare astfel în istoria filosofici ca exponent al 
drepturilor raţiunii care le dezvăluie oamenilor 
propriul lor adevăr, adică cerinţele imperative ale 
umanităţii autentice. Acţiunea autotransformatoare a 
raţiunii creează dialectica  negativităţii, care 
deschide noi orizonturi în fiecare etapă a istoriei, 
trecând dincolo de posibilităţile empiric cunoscute 
ale acelei etape. Prin aceasta, opera lui Hegel este o 
chemare la nonconformism perpetuu şi o justificare a 
revoluţiei. 

Dar - şi aceasta este una dintre tezele principale 
dezvoltate în Reason and Revolution - cerința ca 
lumea să fie cármuità de rațiune nu este o 
prerogativă a idealismului. Idealismul german a adus 
un serviciu civilizatiei prin combaterea empirismului 
britanic, care le interzicea oamenilor să treacă 
dincolo de „fapte” sau să apeleze la concepte 
raţionale a priori şi care, pe cale de consecinţă, 
susţinea conformismul şi conservatorismul social. 
Idealismul critic privea însă raţiunea ca fiind 
localizată doar în subiectul gânditor, neizbutind să 
lege exigenţele ei de sfera condiţiilor sociale 
materiale; abia Marx a reuşit acest lucru. Graţie lui, 
postulatul realizării raţiunii a devenit postulatul 
raţionalizării condiţiilor sociale în conformitate cu 
,adevaratul' concept sau adevărata esență a 
umanităţii. Realizarea raţiunii înseamnă în 


acelaşi timp transcenderea filosofici, îndeplinirea 
funcţiei ei critice. 

Pozitivismul, care este o negare nu atât a filosofici 
criticdialectice, cât a filosofici în general (pentru că 
filosofia, în adevăratul sens al cuvântului, a fost 
dintotdeauna antipozi ti vista) | se bazează pe 
acceptarea faptelor de experienţă şi, deci, pe 
afirmarea  valabilităţii oricărei situaţii care se 
produce efectiv. În viziunea pozitivistă, fixarea 
raţională a scopurilor de indiferent ce fel este cu 
neputinţă; acestea pot fi doar rezultatul unor decizii 
arbitrare, fără niciun temei în rațiune. Filosofia, însă, 
a cărei menire este căutarea adevărului, nu se teme 
de utopii, căci adevărul este o utopie câtă vreme nu 
poate fi realizat în ordinea socială existentă. Filosofia 


critică este nevoită să apeleze Ia viitor si, ca atare, 
nu se poate baza pe fapte, ci doar pe exigenţele 
raţiunii; ea se preocupă de ceea ce omul poate să fie 
şi de fiinţa lui esenţială, nu de starea lui empirică. 
Pozitivismul, dimpotrivă, sancţionează orice 
compromis cu ordinea existentă şi abdică de la 
dreptul de a judeca realităţile sociale. 

Spiritul pozitivismului se află exemplificat în 
sociologie, si nu în vreo şcoală sociologică 
particulară, ci în sociologia ca atare, ca ramură a 
cunoaşterii guvernată de reguli comteene. Ea se 
limitează în mod deliberat la descrierea fenomenelor 
sociale, iar dacă se încumetă cumva să meargă până 
la investigarea legilor vieţii comunitare, refuză să 
treacă dincolo de aceste legi, înregistrând doar 
modul lor efectiv de acţiune. Sociologia este, aşadar, 
un instrument de adaptare pasivă, în timp ce 
raționalismul critic îsi soarbe din raţiunea însăsi 
forţa cu care cere ca lumea să 

fie supusă raţiunii. 

De altfel, pozitivismul este nu doar echivalent cu 
conformismul, ci este, de asemenea, aliatul tuturor 
doctrinelor şi mişcărilor sociale totalitare; principiul 
sau de câpetenie este cel al ordinii, ceea ce-l face 
oricând gata să sacrifice libertatea de dragul ordinii 
oferite de sistemele autoritare. 

Este clar că întreaga argumentare a lui Marcuse se 
bazează pe credinţa că putem cunoaşte, independent 
de datele empirice, cerinţele transcendentale ale 
rationalitátii 1 IN conformitate cu care 


trebuie judecată lumea şi, de asemenea, că ştim în ce 
constă esenţa umanităţii sau cum ar arâta un om 
„adevărat” în opoziţie cu cel empiric. Filosofia lui nu 
poate fi înţeleasă decât pe baza transcendentalitătii 
raţiunii, cu menţiunea, totuşi, că raţiunea „se 
manifestă” doar în procesul istoric. Această doctrină 
se sprijină însă pe anumite sofisme istorice şi logice. 
Modul în care Marcuse îl interpretează pe Hegel 
este aproape identic cu cel în care Marx îi ataca 
odinioară pe Tinerii Hegelieni. Hegel este prezentat 
ca fiind, pur şi simplu, avocatul raţiunii supraistorice 
şi ca evaluând faptele după criteriile acesteia. Am 
avut prilejul să observăm în mai multe rânduri cât de 


ambiguu este Hegel în această privinţă; reprezintă 
însă o vădită distorsionare a ideilor sale ignorarea 
totală a filonului lor antiutopic şi reducerea doctrinei 
sale la credinţa într-o rațiune transcendentală care 
le-ar spune oamenilor cum să acceadă la „fericire”. 
Apoi, este mai mult decât derutantă prezentarea lui 
Marx ca fiind un filosof care a transferat categoriile 
dialecticii  hegeliene pe tărâmul politicului. 
Argumentarea lui Marcuse ignoră trăsăturile 
esenţiale ale criticii lui Marx la adresa lui Hegel şi a 
Stângii Hegeliene. În zelul său de a-l prezenta pe 
Hegel drept promotor al libertăţii împotriva oricărui 
gen de regim autoritar, el nu menţionează nicăieri 
critica facută de Marx „inversării hegeliene a 
subiectului si predicatului", inversare prin care 
valorile vieţii individuale erau puse în dependenţă de 
cerinţele raţiunii universale. Or, această critică, 
indiferent de cât de îndreptăţită era interpretarea pe 
care se baza, a constituit punctul de plecare al 
utopiei lui Marx, iar a ignora acest lucru de dragul 
zugrăvirii unei tranzitii line de la Hegel la Marx 
înseamnă a nesocoti adevărul istoric. Imaginea 
oferită de Marcuse despre această tranziţie este 
distorsionată şi de trecerea sub tăcere a criticii lui 
Marx la adresa Tinerilor Hegelieni şi a interpretării 
fichteene pe care aceştia o dădeau lui Hegel. 
Explicaţia data de Marx propriei sale poziţii filosofice 
evidentia mai presus de orice emanciparea lui de 
crezul Tinerilor Hegelieni în suveranitatea raţiunii 
supraistorice, crez pe care Marcuse caută să-l 
atribuie lui Marx însusi. 

Aceste distorsiuni îi permit lui Marcuse să susţină 
că doctrinele totalitare moderne n-au nimic de-a face 
cu tradiţia hegeliană, ci sunt o întruchipare a 
pozitivismului. Dar în ce constă de fapt pozitivismul? 
Marcuse se mulţumeşte cu eticheta de „cult al 
faptelor” si îi înşiră ca principali exponenti ai 
acestuia pe Comte, Friedrich Stahl, Lorenz von Stein 
şi chiar Schelling. Dar, procedând aşa, el creează o 
confuzie între idei de dragul unei expuneri arbitrare, 
anistorice. „Filosofia pozitivă” a lui Schelling n-are în 
comun cu pozitivismul istoric decât numele. Stahl şi 
von Stein au fost într-adevăr conservatori, cum a 


fost, într-un anume sens, şi Comte. Marcuse însă 
începe prin a-i taxa drept 

„pozitivişti” pe toţi susţinătorii unei ordini sociale 
date, pentru ca, apoi, să proclame, în răspăr cu 
faptele evidente, că toţi empiriştii, adică toţi cei care 
înţeleg să supună teoria la proba faptelor, ar fi 
conservatori. Pozitivismul, în sensul istoric al acestui 
termen, ca opus sensului carc-i aşază la un loc pe 
Schelling şi pe Hume, întruchipează, între altele, 
principiul că valoarea intelectuală a cunoaşterii 
depinde de fundamentul ei empiric, principiu care 
impune ştiinţei să nu traseze o linie de demarcaţie 
între esenţial şi fenomenal, în maniera lui Platon sau 
Hegel, iar pe noi ne opreşte să spunem că o stare de 
lucruri empirică dată este în dezacord cu „adevăratul 
concept” al acelor lucruri. E drept că pozitivismul nu 
ne pune la dispoziţie o metodă pentru determinarea 
normei în raport cu care să judecàm „adevărul” unui 
om sau al unei societăţi. Dar empirismul nu ne obligă 
nicidecum să conchidem că „faptele” sau instituţiile 
sociale existente trebuie validate pentru simplul fapt 
că exista; dimpotrivă, el neagă în mod expres 
legitimitatea unei astfel de concluzii, considerând-o 
logic defectuoasă din acelaşi motiv din care este 
ilicită, în general, deducerea de judecăţi normative 
din judecăţi descriptive. 

Marcuse greşeşte nu doar atunci când proclamă 
existenţa unei legături logice între pozitivism şi 
politica totalitară; susţinerea sa se află în vădit 
dezacord şi cu faptele istorice. Concepţia pozitivistă, 
care a luat naştere şi a înflorit în Marea Britanic 
începând din Evul Mediu târziu şi fără de care n-am 
fi avut ştiinţa modernă, legislaţia democratică şi nici 
ideea drepturilor omului, a fost din capul locului 
legată indisolubil de ideea libertăţii negative si a 
valorii instituţiilor democratice. Nu Hegel, ci Locke 
şi discipolii săi au fost cei care au întemeiat şi 
răspândit doctrina egalităţii dintre oameni, bazată pe 
principiile empirismului, precum şi valoarea libertăţii 
individuale în limitele legii. Pozitiviştii şi empiriştii 
din secolul al XX-lea, în special şcoala analitică şi 
aşa-numiţii „empirişti logici", nu numai că n-au avut 
nimic în comun cu tendinţele fasciste, ci, fără nicio 


excepţie, li sau împotrivit fátis. Nu există, aşadar, 
nicio legătură, nici logică, nici istorică, între 
pozitivism şi politicile totalitare, decât poate dacă, 
aşa cum sugerează unele dintre remarcile lui 
Marcuse, se dă termenului „totalitar” un sens la fel 
de îndepărtat de cel uzual precum cel dat de el 
cuvântului „pozitivism”. 

Pe de altă parte, există argumente atât logice, cât 
şi istorice în favoarea unei legături între hegelianism 
şi ideile totalitare. Ar fi, de bună seamă, absurd să se 
spună cà doctrina lui Hegel duce la legitimarea 
statelor totalitare moderne; totuşi, mai puţin absurd 
decât a spune acest lucru despre pozitivism. O 
deducție de acest fel s-ar putea face din hegelianism 
cu preţul nesocotirii multora dintre trasaturile lui 
importante, pe când din pozitivism ea nu ar fi 
posibilă in niciun chip; aici nu rămâne decât 
posibilitatea de a aserta, fara niciun temei, aşa cum 
face Marcuse, cà pozitivismul înseamnă ploconire 
fata de fapte si este, din acest motiv, conservator şi, 
deci, totalitar. E adevărat că tradiţia hegelianà nu a 
jucat un rol esenţial ca bază filosofică a 
totalitarismului necomunist (Marcuse nu spune 
nimic, in acest context, despre versiunea comunistà 
a totalitarismului) Dar, cánd ajunge la cazul lui 
Giovanni Gentile, Marcuse se mulţumeşte să declare 
cà, desi sa servit de numele lui Hegel, Gentile n-a 
avut, de fapt, nimic comun cu acesta, ci s-a situat pe 
o poziţie apropiată de pozitivism. Avem de-a face aici 
cu o confuzie între o „chestiune de drept” şi una „de 
fapt”, întrucât Marcuse caută să respingă posibila 
obiectie cà hegelianismul a fost, în fapt, folosit ca 
justificare a fascismului. Această obiectie nu este 
înlăturată spunând că a fost folosit în mod abuziv. 

Pe scurt, toată critica marcusiană a pozitivismului 
şi cea mai mare parte din interpretarea dată de el lui 
Hegel şi Marx reprezintă o colecţie de asertiuni 
arbitrare, deopotrivă logic şi istoric. În plus, aceste 
asertiuni se află în strânsă legătură cu vederile lui 
pozitive despre eliberarea globală a omenirii şi cu 
ideile sale despre fericire, libertate şi revoluţie. 


2. Critica civilizaţiei contemporane 


Fiind în posesia unor norme transcendentale sau a 
conceptului normativ de „umanitate”, Marcuse 
abordează întrebarea: de ce şi în ce anume privinţe 
civilizaţia contemporană nu corespunde acestui 
model? Determinantul de bază al conceptului 
autentic de ,umanitate" este „fericirea“, noţiune 
care include libertatea şi pe care Marcuse pretinde a 
o găsi la Marx, deşi, în realitate, Marx nu o foloseşte 
şi nici nu prea se vede cum ar putea fi dedusă din 
scrierile sale. Pe lângă faptul empiric că oamenii 
năzuiesc la „fericire”, trebuie început prin a stabili 
că fericirea este ceva ce li se cuvine. Pentru a 
descoperi de ce ei nu-şi revendică acest drept, 
Marcuse îşi ia ca punct de pornire filosofia civilizaţiei 
a lui Freud. Pe aceasta, el o acceptă în mare măsură 
atunci când este vorba de interpretarea istoriei 
trecute, dar o pune sub semnul întrebării când este 
vorba de viitor. Freud, de fapt, spunea ca nu există 
vreo lege potrivit căreia oamenii ar fi indrituiti la 
fericire sau care le-ar garanta obţinerea ei. Teoria sa 
despre instinct şi cele trei niveluri ale psihicului - 
şinele, eul şi supraeul - propune o explicaţie a 
conflictului dintre „principiul plăcerii” şi „principiul 
realităţii”, sub semnul căruia stă întreaga dezvoltare 
a civilizaţiei. În Eros şi civilizaţie şi în trei prelegeri 
în care analizează şi critică teoria freudiană a 
istoriei, Marcuse examinează dacă şi în ce măsură 
acest conflict este inevitabil. Consideratiile sale pot fi 
rezumate după cum urmează. 

După Freud, există un conflict etern, inevitabil, 
între valorile civilizaţiei şi exigentele instinctelor 
umane. întreaga civilizaţie s-a dezvoltat ca urmare a 
eforturilor societăţii de a reprima (refula) dorinţele 
instinctuale ale indivizilor. Initial, erosul sau 
instinctul vieţii nu era limitat la sexualitate în sens 
reproductiv: sexualitatea era o caracteristică 
universală a organismului uman în întregul lui. 
Specia umană a descoperit însă că, pentru a se 
angaja în munca productivă, care, prin ea însăşi, nu 
oferă plăcere, este necesar ca experienţa sexuală să 
fie limitată la sfera genitală şi ca şi această 
sexualitate îngust concepută să fie cât mai 


restricţionată. Rezerva de energie astfel eliberată a 
fost destinată nu plăcerii, ci luptei omului cu mediul 
înconjurător. Tot aşa şi celălalt determinant de bază 
al vieţii, Thanatos, sau instinctul mortii, a fost 
transformat ; "m 

in asa fel incát energia sa, orientatà spre exterior 
sub formă de agresiune, să poată fi folosită pentru 
stăpânirea naturii fizice şi creşterea eficientei 
muncii. Urmarea a fost însă că civilizaţia a . » E 
căpătat cu necesitate un caracter represiv dat fiind 
că instinctele au fost puse în slujba unor sarcini care 
nu le erau „fireşti”. Reprimarea şi sublimarea au fost 
condiţii necesare ale dezvoltării culturii, dar, 
totodată, susţine Freud, reprimarea a dat naştere 
unui cerc vicios. întrucât munca a ajuns să fie privită 
drept ceva bun în sine, iar „principiul plăcerii” a fost 
total subordonat creşterii eficientei muncii, oamenii 
au fost nevoiti să-şi înfrâneze neîncetat instinctele de 
dragul acestor valori, iar odată cu progresul 
civilizaţiei, suma represiunilor a crescut întruna. 
Represiunea era un mecanism autopropulsor, iar 
instrumentele produse de civilizaţie in vederea 
alinarii suferinţei produse de represiune au devenit 
ele însele organe de potentare a represiunii, in acest 
fel, avantajele şi libertăţile pe care le procură 
civilizaţia sunt plătite printr-o pierdere crescândă a 
libertăţii, îndeosebi prin volumul crescând al muncii 
înstrăinate, singurul fel de muncă îngăduit de 
civilizaţie. 

Marcuse ia act de această teorie, dar o modifică 
sub un aspect esenţial, contrazicând astfel predicțiile 
pesimiste ale lui Freud. Civilizaţia, spune el, s-a 
dezvoltat, într-adevăr, prin reprimarea instinctelor, 
dar nu există nicio lege biologică sau istorică în 
virtutea căreia lucrurile ar trebui să rămână pentru 
totdeauna aşa. Procesul de reprimare a fost 
rational" în sensul că, atâta vreme cât bunurile de 
bază erau neîndestulătoare, oamenii au putut să 
trăiască şi să-şi amelioreze traiul doar prin devierea 
energiilor instinctuale pe canale ,nefiresti", astfel 
încât să sporească producţia materială. Dar, odată ce 
tehnologia a făcut posibilă satisfacerea fară 
represiune a nevoilor umane, această deviere a 
devenit anacronică. Dat fiind că munca dezagreabilă 


poate fi redusă la minimum şi nemaiexistând 
primejdia penuriei de bunuri, civilizaţia nu mai 
necesită să ne înăbuşim instinctele; de acum, le 
putem lăsa să se întoarcă la funcţia lor firească, cea 
de condiţie a fericirii umane. 


Timpul liber poate să devină conţinutul vieţii, iar munca poate 
să devină joc liber al capacităţilor umane. În modul acesta, 
structura represivă a instinctelor ar fi radical transformată: 
energiile instinctuale care n-ar mai fi angajate într-o muncă 
nedătătoare de plăcere ar fi eliberate şi, în chip de Eros, ar 
tinde la universalizarea relaţiilor libidinale si la dezvoltarea unei 
civilizaţii libidinale. (Five Lectures) 


Producţia va înceta să fie privită drept o valoare în 
sine; cercul vicios al creşterii concomitente a 
producţiei şi a represiunii va fi rupt; principiul 
plăcerii şi valoarea intrinsecă a plăcerii îşi vor 
reintra în drepturi, iar munca înstrăinată va înceta să 
mai existe. 

Marcuse ţine însă să precizeze că, vorbind de 
„Civilizație  libidinală” şi de revenirea energiei 
instinctuale la funcţiile ei fireşti, nu se gândeşte la 
„pansexualism” sau la abolirea sublimării prin care, 
potrivit lui Freud, oamenii au găsit în creativitatea 
culturală o satisfacere iluzorie a dorințelor lor 
frustrate. Energia eliberată nu se va manifesta sub o 
formă pur sexuală, ci va erotiza toate activităţile 
umane; acestea vor fi generatoare de plăcere, iar 
plăcerea va fi recunoscută drept un scop în sine. 


Munca nu va mai avea nevoie de stimulente. Căci, dacă ea 
însăşi devine joc liber al facultăţilor umane, nu va mai fi nevoie 
de nicio suferinţă pentru a-i sili pe oameni să muncească. 
(Ibidem) 


în general, nu va mai fi nevoie de un control social 
al individului nici exercitat prin instituţii, nici cu 
caracter  neinstituţional, acestea fiind, ambele, 
potrivit lui Marcuse, trăsături ale totalitarismului. 
Nu va mai exista, asadar, nicio ,colectivizare" a 
eului: viata va fi rationala, iar indivizii vor redeveni 
pe deplin autonomi. 

Acest aspect ,freudian" al utopiei lui Marcuse 
suferă de obscuritáti in toate punctele lui vitale. 
Potrivit teoriei lui Freud, reprimarea instinctelor 


este necesară nu doar în vederea eliberării energiei 
necesare pentru producţie, ci şi pentru a face, în 
genere, posibilă viaţa socială în sensul specific uman. 
Instinctele sunt orientate spre satisfacerea 
dorințelor pur individuale; instinctul morţii, potrivit 
lui Freud, poate fie să acţioneze în direcţia 
autodistrugerii, fie să se transforme în agresiune 
externă; omul încetează de a-şi fi duşman siesi doar 
în măsura în care devine duşmanul altora. Singura 
cale de a preîntâmpina ca instinctul morţii să devină 
o permanentă sursă de duşmănie între fiecare individ 
uman şi toţi semenii săi constă în a-i devia energiile 
spre alte canale. Libidoul este şi el asocial dat fiind 
că-i tratează pe ceilalţi oameni doar ca pe nişte 
posibile obiecte ale satisfactiei sexuale. Cu alte 
cuvinte, instinctele nu numai că nu au prin ele însele 
puterea de a crea o societate umană sau de a forma 
baza unei comunităţi, ci au drept efect natural 
împiedicarea constituirii unei asemenea comunităţi. 
Lăsând deoparte chestiunea dificilă privind modul în 
care, în aceste condiţii, pot lua naştere vreodată 
societăţi, în viziunea lui Freud societatea existentă 
se poate menţine doar graţie unei multitudini de 
tabuuri, porunci şi prohibitii care tin instinctele sub 
control cu preţul unor inevitabile suferinţe. 

Marcuse nu zàboveste asupra acestei chestiuni. El 
pare a fi de acord cu Freud cà refularea instinctelor 
a fost „până acum" necesară, dar consideră că, odată 
cu abolirea indigentei, ea a devenit anacronică. Dar, 
contestând teoria freudiană a veşnicului conflict 
dintre instincte şi civilizaţie, el acceptă ideea că 
instinctele sunt, în chip esenţial, menite satisfacerii 
„principiului plăcerii” din individ. Admiţând, însă, cà 
aşa ar sta lucrurile, nu este clar cum se poate 
menţine „civilizaţia libidinală” şi ce forţe ar putea 
împiedica destrămarea societăţii umane. Consideră 
cumva Marcuse, în opoziţie cu Freud, că omul este 
bun din fire şi înclinat să trăiască în armonie cu alţii 
şi cà agresiunea este o aberaţie accidentală a 
istoriei, care va dispărea odată cu munca 
înstrăinată? El nu spune aşa ceva si, în măsura în 
care acceptă conceptul freudian de „instinct” si 
clasificarea freudiană a instinctelor, sugerează în 


mod expres contrariul. Chiar dacă ar sta în picioare 
asertiunea sa ca, „în principiu , omenirea are cu 
prisosintà de toate si cà nu mai există Nicio 
dificultate esenţială în a-şi satisface integral nevoile 
materiale, tot nu este clar ce forţe ar urma să 
menţină noua civilizaţie în care toate instinctele vor 
fi fost eliberate şi lăsate să revină în canalele lor 
originare. Marcuse pare a nu fi frământat de aceste 
probleme, fiind interesat de societate doar în măsura 
în care ea reprezintă o barieră în calea instinctului, 
adică a satisfacerii individuale. El pare a crede că, de 
vreme ce toate chestiunile ţinând de existenta 
materială au fost rezolvate, comandamentele şi 
interdicțiile morale încetează de a mai fi relevante. 
încât atunci când un Jerry Rubin, ideologul hippie 
american, spune în cartea sa că, de acum încolo, 
muncile de orice fel vor fi preluate de maşini 
lăsându-i pe oameni liberi să se acupleze oriunde şi 
oricând le place, el exprimă, deşi într-un mod 
primitiv şi juvenil, adevărata esenţă a utopiei lui 
Marcuse. Cât despre delimitările făcute de Marcuse 
în legătură cu noţiunea de „erotism”, ele sunt prea 
vagi pentru a cuprinde un înţeles tangibil. Ce altceva 
ar putea să însemne erotizarea integrală a omului 
decât totala lui absorbire în plăceri senzuale? 
Sloganul utopic este gol de conţinut; nu ne putem da 
seama nici cum anume îşi imaginează Marcuse că ar 
mai fi posibilă sublimarea după ce toţi factorii care o 
produceau vor fi încetat să mai acţioneze. Potrivit lui 
Freud, sublimarea, exprimată prin creativitatea 
culturală, nu este decât o satisfacere iluzorie, 
substitutiva, a  apetiturilor instinctuale a căror 
manifestare fátisà civilizaţia nu o îngăduie. Această 
teorie poate fi şi a fost criticată, dar Marcuse nu 
încearcă să formuleze şi el o poziţie critică faţă de 
ea. El pare a admite că, în trecut, creaţia culturală a 
fost un substitut în felul indicat de Freud, dar că, 
totuşi, ea va continua şi în viitor, deşi nu va mai 
exista nevoia unei atare sublimări. 

Toată această inversiune marcusiană a teoriei lui 
Freud nu pare să aibă alt rost inteligibil decât 
revenirea la o existenţă presocială. Marcuse, fireşte, 


nu formulează explicit o asemenea concluzie, dar nu 
este clar cum ar putea-o evita fara a se contrazice. 
Sprijinirea sa pe Marx, în acest punct, este extrem 
de dubioasă. Marx credea că societatea viitorului va 
fi astfel întocmită încât fiecare individ să-şi trateze 
propriile puteri şi aptitudini ca pe nişte forţe 
nemijlocit sociale, dispărând astfel conflictul dintre 
aspiraţiile individuale şi nevoile vieţii în comun. 
Numai cà Marx nu avea o concepţie de tip freudian 
despre natura instinctelor. Nu se poate susţine în 
mod necontradictoriu că oamenii îsi sunt în mod 
instinctiv si 

inevitabil duşmani unii altora, dar că totuşi 
instinctele lor trebuie eliberate pentru ca ei să poată 
trăi împreună în pace şi armonie. 


3. Omul unidimensional 


Marcuse însă critică civilizaţia modernă, îndeosebi 
pe cea din America, şi în termeni ce nu presupun 
neapărat filosofia freudiană a istoriei, ci semnifică o 
întoarcere la tema studiilor sale hegeliene, cea a 
normelor de raționalitate transcendentale asa cum 
afectează ele problema eliberării umane. Un astfel 
de studiu este cel intitulat Omul unidimensional. 

Civilizaţia dominantă a prezentului, argumentează 
el, este unidimensionalà în toate manifestările ei: 
ştiinţă, artă, filosofie, gândire cotidiană, sisteme 
politice, economie şi tehnologie. „Cea de-a doua 
dimensiune”, pierdută, este principiul negativ şi 
critic, deprinderea de a pune în contrast lumea aşa 
cum este cu aceea autentică, revelată de conceptele 
normative ale filosofici, care permit înţelegerea 
adevăratei naturi a libertăţii, frumuseţii, raţiunii, 
bucuriei de a trài ş.a.m.d. 

Conflictul filosofic dintre gândirea dialectică şi 
gândirea „formală” urcă în trecut până la Platon şi 
Aristotel: primul scotea în evidenţă importanţa 
conceptelor normative la care trebuiau raportate 
obiectele experienţei, pe când cel de-al doilea a 
dezvoltat o logică formală „sterilă” şi, astfel, „a 
separat adevărul de realitate”. Ceea ce ne trebuie 


acum, potrivit lui Marcuse, este întoarcerea la 
conceptul ontologic de ,adevár" ca o caracteristică 
nu doar a propozitiilor, ci a realităţii insesi, nu a 
realităţii empirice, nemijlocit accesibilă, ci a celei de 
ordin superior, care ni se revelează prin universalii. 
Intuirea universaliilor ne conduce într-o lume care, 
deşi neempirică, există într-un mod propriu, şi 
trebuie cu necesitate să existe. 


în ecuaţia Raţiune = Adevăr - Realitate (...) raţiunea reprezintă 
puterea subversivă, „puterea negativului” care, în calitate de 
rațiune teoretică şi practică, stabileşte adevărul pentru oameni 
şi lucruri, cu alte cuvinte, condiţiile în care oamenii şi lucrurile 
devin ceea ce sunt în realitate. (OneDimensional Mari) 


La adevărul conceptelor se ajunge prin „intuiţie“, 
care este „rezultatul unei medieri intelectuale 
metodice”. Acest adevăr are caracter normativ şi, în 
el, Logosul şi Erosul coincid. El se află dincolo de 
perimetrul logicii formale, care nu ne spune nimic 
despre „esența lucrurilor” si restrânge sensul 
cuvântului ,este" la enunţurile empirice. Când 
formulăm, însă, enunturi precum: „Virtutea este 
cunoaştere” sau: „Omul este liber”, „pentru ca ele să 
fie adevărate, copula «este» se cere să exprime un 
«trebuie», un deziderat. Ea pronunţă o judecată 
despre condiţiile în care virtutea nu este cunoaştere” 
etc. Cuvântul „este” are, aşadar, două înţelesuri - 
unul empiric şi unul normativ iar această dualitate 
reprezintă tema oricărei filosofii veritabile. Similar, 
se poate vorbi de adevăruri ,esentiale" şi adevăruri 
„aparente”: dialectica constă în a menţine tensiunea 


între ceea ce este esenţial sau ceea ce 


j „trebuie să fie si 
ceea ce apare (adică faptele); in consecinţă, 
dialectica este o critică a stărilor de lucruri 
existente şi o pârghie de eliberare socială. In 
logica formală, această tensiune este 
abandonată, iar „gândirea este indiferentă 
fata de obiectele ei"; tocmai de aceea 
adevārata filosofic s-a dezvoltat dincolo de ea. 
Dialectica nu se pretează din principiu la 
formalizare, pentru că este o gândire 
determinată de realitatea însăşi. Ea este o 
critică a experienței nemijlocite, a experienței 
care percepe lucrurile în contururile lor 
accidentale, nepătrunzând în realitatea mai 


adâncă. 

Modul de gândire aristotelic, care îngrădeşte 
cunoaşterea în limitele experienţei nemijlocite şi ale 
regulilor formale de raţionament, stă la baza întregii 
ştiinţe moderne, care ignoră in mod deliberat 
„esenţa” normativă a lucrurilor şi surghiuneste 
problema lui ,trebuie" în domeniul preferințelor 
subiective. Această ştiinţă şi tehnologia bazată pe ea 
au creat o lume în care stăpânirea naturii de către 
om merge mână-n mână cu înrobirea faţă de 
societate. Ştiinţa şi tehnologia de această factură au 
ridicat, ce-i drept, nivelul de trai, dar au favorizat 
deopotrivă opresiunea şi distrugerea. 


Rationalitatea  ştiinţifico-tehnică si manipularea omului se 
îmbina în noi forme de control social. Ne putem oare mulţumi 
cu asumptia că această consecinţă nestiintifica este consecinţa 
unei aplicări specific societale a ştiinţei? Eu consider că direcţia 
generală în care ea a ajuns să fie aplicată era inerenta ştiinţei 
pure chiar şi atunci când nu se urmăreau defel scopuri 
practice... Cuantificarea naturii, care a dus la explicarea ei prin 
prisma structurilor matematice, a separat realitatea de orice 
scopuri inerente şi, drept urmare, a despărţit adevărul de bine, 
ştiinţa de etică... Subreda verigă ontologică dintre Logos si Eros 
s-a rupt, iar raționalitatea ştiinţifică apare ca fiind, în esenţă, 
neutra... În afara acestei rationalitáti, oamenii trăiesc într-o 
lume de valori, iar valorile despărțite de realitatea obiectivă 
devin subiective. /O ne-Dimensional Mari) 


în acest fel, continuă Marcuse, ideile de ,bine", 
,frumos" si ,drept" îşi pierd valabilitatea universală, 
fiind alungate în sfera gustului personal. Ştiinţa 
încearcă să se preocupe exclusiv de ceea ce este 
măsurabil şi poate capata utilizare tehnică; ea nu se 
mai întreabă ce sunt lucrurile, ci doar cum 
funcţionează, şi se declară indiferentă faţă de 
scopurile în care ele sunt folosite. În tabloul ştiinţific 
al lumii, lucrurile şi-au pierdut orice consistenţă 
ontologică, dispărând, într-un fel, până şi materia. 
Din punct de vedere social, funcţia stiintei este 
funciarmente conservatoare si ea 


nu mai oferá niciun temei protestului social. 


Stiinta, in virtutea propriei sale metode si a propriilor sale 
concepte, a proiectat si a promovat un univers in care 
dominaţia asupra naturii a rămas legată de dominaţia asupra 
omului. (Ibidem) 


Este nevoie de o nouă ştiinţă, calitativă, normativă, 
care „să ajungă la concepte esențialmente diferite 
despre natură şi să stabilească fapte esențialmente 
diferite” (ibidem). 

Stiinta deformată, care duce la înrobirea omului, 
îsi află 
expresia filosofică în pozitivism şi mai cu seamă în 
filosofia analitică si în  operationalism. Aceste 
doctrine resping toate conceptele care nu au un sens 
„funcţional” si nu fac posibile previziunea şi 
influențarea evenimentelor. Or, tocmai conceptele de 
acest fel sunt cele mai importante, întrucât ne permit 
transcenderea lumii aşa cum este. Ceea ce e şi mai 
rau este că pozitivismul propovaduieste tolerarea 
tuturor valorilor, etalându- si astfel caracterul 
reactionar, întrucât nu sancţionează niciun fel de 
restricţii în privinţa practicii sociale şi a judecăților 
de valoare. 

Precumpanirea acestei atitudini funcţionale fata de 
gândire face ca societatea să fie alcătuită din fiinţe 
unidimensionale. Ea devine victimă a  falsei 
conştiinţe, iar faptul că majoritatea oamenilor 
acceptă sistemul nu-i conferă acestuia vreun plus de 
raționalitate. O societate de acest fel (Marcuse o 
vizează, în principal, pe cea americană) poate 
absorbi orice formă de opoziţie fără a fi lezată în 
vreun fel dat fiind că a golit opoziţia de miezul ei 
critic. Ea este capabila să satisfacă o mulţime de 
nevoi umane, numai că aceste nevoi sunt ele însele 
false: ele sunt instilate indivizilor de catre 
exploatatorii interesati si servesc la perpetuarea 
nedreptăţii, a sărăciei şi a agresivităţii. 

Majoritatea nevoilor indivizilor de a se relaxa, de a se distra, de 

a se comporta şi de a consuma în conformitate cu semnalele 


vehiculate de publicitate, de a iubi şi uri ceea ce alţii iubesc şi 
urăsc aparţin acestei categorii a falselor nevoi. 


Cât priveşte împărţirea nevoilor în „adevărate” şi 
„false”, singurii chemaţi să decidă sunt indivizii în 
cauză, şi aceasta numai după ce vor fi scăpat de 
manipulare si de presiunea externa. Sistemul 
economic modern este însă construit în aşa fel încât 


J 


multiplică nevoile artificiale în cadrul unei stări de 
libertate care este ea însăsi un instrument al 
dominaţiei. 


J 


Evantaiul dc opţiuni de care dispun indivizii nu este un factor 
decisiv în determinarea gradului libertăţii umane, decisiv fiind 
ce anume poate fi şi este ales de către individ. 


În lumea de astăzi, oamenii şi lucrurile sunt reduşi, 
fără excepţie, la un rol funcţional, fiind lipsiţi de 
,Substantà" si autonomie. Arta este si ea antrenată 
in degradarea si conformismul universale, nu pentru 
cà ar abandona valorile culturale, ci pentru că le 
include in ordinea existentă. Cultura superioară 
europeană a fost odinioară eminamente feudală şi 
netehnică, evoluând înăuntrul unor sfere 
independente de comerţ şi industrie. Civilizaţia 
viitorului trebuie să recâştige acea independenţă, 
creând o a doua dimensiune de gânduri şi 
sentimente, susţinând spiritul negatiei şi reîntronând 
Eul universal. (În acest punct, Marcuse, dă un 
exemplu practic de ceea ce înţelege prin „civilizaţie 
libidinală”, declarând că este mult mai plăcut să faci 
dragoste pe o pajişte decât pe o stradă din 
Manhattan.) Noua civilizaţie trebuie să se opună şi 
libertăţii aşa cum o cunoaştem, deoarece, „în măsura 
în care o libertate mai mare presupune o 
comprimare, si nu o expansiune şi dezvoltare a 
nevoilor instinctuale, ea va lucra în favoarea, şi nu 
impotriva represiunii generale existente în prezent”. 


4. Revoluția impotriva libertății 


Există vreo cale de ieşire dintr-un sistem care 
multiplică falsele nevoi şi oferă mijloace de 
satisfacere a lor, ţinându-i totodată captivi pe cei 
multi sub vraja unei false constiinte? Da, spune 
Marcuse, exista. Trebuie sà ,transcendent" cu totul 
societatea existentă si să aspiràm la o „schimbare 
calitativă”; trebuie să nimicim structura însăşi a 
realităţii, pentru ca oamenii să-şi poată dezvolta 
nevoile in libertate; trebuie să avem o nouă 
tehnologie (şi nu doar o aplicare nouă a celei 


existente) şi să refacem unitatea dintre artă şi 


stiintă, dintre stiintă şi etică; să dăm frâu liber 
imaginaţiei şi să punem ştiinţa în slujba eliberării 
omenirii. 

Dar cine urmează să facă toate acestea în 
condiţiile în care 

majoritatea oamenilor şi, în particular, majoritatea 
celor aparţinând clasei muncitoare sunt absorbiți de 
sistem si nu sunt interesaţi de ,transcenderea 
globală” a ordinii existente? Răspunsul, oferit în 
Omul unidimensional, este că... 


.. dedesubtul bazei populare conservatoare se afla substratul 
alcătuit din proscrişi şi outsidert, din exploatării şi persecutării 
de altă rasă şi altă culoare a pielii, din şomeri şi cei care nu pot 
să obţină un loc de muncă. Ei trăiesc în afara procesului 
democratic... Faptul că ei nu mai vor să respecte regulile jocului 
indică, poate, începutul sfârşitului unei perioade. 


După cum se vede, lumpenproletariatul 
minorităţilor rasiale din Statele Unite ar fi segmentul 
din omenire destinat, mai presus de toate celelalte, 
să restabilească unitatea dintre Eros şi L.ogos, să 
creeze o tehnică şi o stiintă calitativ noi şi să 
elibereze omenirea de . i ju 
tirania logicii formale, a  pozitivismului si a 
empirismului. Într-un alt loc, Marcuse adaugă însă 
cà se poate conta si pe alte forte, pe studenti si pe 
popoarele ţărilor economic şi tehnic înapoiate. 
Alianţa acestor trei grupuri constituie principala 
speranţă de eliberare a omenirii. Mişcările de revoltă 
studentesti constituie 


„un factor decisiv al transformării”, deşi sunt, prin 
ele însele, insuficiente ca s-o înfăptuiască (vezi The 
Problem ofViolence and the Radical Opposition, în 
Five Lectures). Forţele revoluţionare trebuie să facă 
uz de violenţă, pentru că ele reprezintă o justiţie 
superioară şi pentru că sistemul existent este el 
însuşi unul de violenţă institutionalizatà. E absurd să 
se predice menţinerea rezistenţei în cadrul limitelor 
legale, deoarece niciun sistem, nici chiar cel mai 
liber, nu va cautiona folosirea violenţei împotriva lui 
însuşi. Violenţa este însă justificată atunci când are 
drept scop eliberarea. în plus, este un semn 


important si incurajator că revolta politică a 
studenţilor se combină cu o mişcare de eliberare 
sexuală. 

Violenţa este inevitabilă, pentru că sistemul actual 
perverteste majoritatea oamenilor printr-o falsă 
conştiinţă, de care doar puţini reuşesc să se 
elibereze singuri. Capitalismul a inventat asemenea 
mijloace de asimilare a tuturor formelor culturii şi 
ale gândirii, încât îşi poate dezarma criticii prin 
transformarea discursului lor într-un element al 
sistemului; lucrul de care e nevoie este, din acest 
motiv, modalitatea violentă a criticii, care nu poate fi 
asimilată de sistem. Libertatea cuvântului şi a 
întrunirilor, toleranța şi instituţiile democratice sunt, 
toate, mijloace de perpetuare a dominaţiei spirituale 
a valorilor capitaliste. De unde rezultă cà cei 
înzestrați cu o conştiinţă adevărată si nemistificată 
trebuie să năzuiască la eliberarea de 
libertăţile democratice şi de tolerantă. 

Marcuse nu pregetă să tragă această concluzie, pe 
care o exprimă, aş zice, cu maximă claritate în eseul 
Toleranta represivă (din volumul A Critique of Pure 
Tolerance, de Robert Paul Wolff et al, 1969). În 
trecut, spune el in acest eseu, toleranta a fost un 
ideal eliberator, pe când, în prezent, ea este un 
instrument de asuprire, deoarece fortifică o societate 
care, cu asentimentul majorităţii, construieşte 
arsenale nucleare, practică politici imperialiste 
ş.a.m.d. Acest gen de toleranţă este o tiranie a 
majorităţii împotriva idealurilor eliberatoare; mai 
mult chiar, ea tolerează doctrine şi mişcări care n-ar 
trebui tolerate, deoarece sunt greşit orientate şi 
nefaste. Fiecare fapt şi fiecare instituţie în parte 
trebuie judecate din punctul de vedere al 
„întregului” căruia îi aparţin şi, cum în acest caz 
„întregul” este sistemul capitalist, un sistem în mod 
inerent rău, libertatea şi toleranța în cadrul acestuia 
sunt chiar si ele nefaste. Toleranta in sens mai 
profund implică, aşadar, cu necesitate, intoleranta 
fata de falsele idei şi mişcări. 


Toleranta care a îmbogăţit spectrul şi conţinutul libertăţii a fost 
întotdeauna partizană: intolerantă faţă de protagoniştii status 
^w-ului represiv. 


Când este vorba de statornicirea unei noi societăţi 
(care, dat fiind că aparţine viitorului, nu poate fi 
descrisă sau definită decât ca opusul celei de acum), 
nu se poate practica o toleranţă nediferentiata. 
Adevărata toleranţă „nu poate proteja false cuvinte 
şi fapte nelegiuite care, în mod vădit, contrazic şi 
compromit posibilităţile de eliberare”. 


Societatea nu poate fi neutră când sunt în joc pacificarea 
existenţei, însăşi libertatea şi fericirea; în acest caz, anumite 
lucruri nu pot fi spuse, anumite idei nu pot fi exprimate, 
anumite politici nu pot fi propuse, anumite comportamente nu 
pot fi permise fără a face astfel din toleranţă un instrument de 
perpetuare a robiei. (Ibidem) 


Libertatea cuvântului e un lucru bun nu pentru că 
n-ar exista adevar obiectiv, ci pentru că un astfel de 
adevăr există şi poate fi descoperit; prin urmare, 
libertatea cuvântului nu poate fi justificată dacă se 
dovedeşte cà ea perpetuează neadevarul. O 
asemenea libertate prezumă că toate schimbarile 
dezirabile pot fi realizate pe calea discuţiei raţionale 
în cadrul „sistemului“; de fapt, însă, tot ce se poate 
obţine pe această cale serveşte la consolidarea 
sistemului. 


O societate libera diferă, intr-adevăr, în chip nerealist şi 
nedefinibil de societăţile existente. În aceste condiţii, orice 
ameliorare care poate surveni „în cursul normal al 
evenimentelor” şi care nu are caracter subversiv se va înscrie, 
după toate probabilitățile, în direcţia determinată de interesele 
particulare care controlează întregul. 


Libertatea de exprimare a unei varietăţi de opinii 
înseamnă atunci, inevitabil, că opiniile exprimate vor 
reflecta interesele establishment-lA|â dată fiind 
puterea acestuia de modelare a opiniilor. Mass- 
media descrie, ce-i drept, atrocitățile lumii 
contemporane, dar o face într-un mod neutru, 
impartial. 


Dacă obiectivitatea stă în legătură cu adevărul şi dacă adevărul 
este mai mult decât o chestiune de logică şi de ştiinţă, atunci 
acest gen de obiectivitate este fals şi acest gen de toleranţă 
este inuman. 


Pentru combaterea îndoctrinării şi dezvoltarea 


forţelor eliberatoare, „s-ar putea dovedi necesară 
recurgerea la mijloace aparent nedemocratice. 
Printre ele, s-ar număra abrogarea libertăţii 
cuvântului şi a libertăţii de întrunire a grupurilor şi 
mişcărilor care promovează politici agresive, 
înarmarea, şovinismul, discriminarea pe criterii de 
rasă şi religie sau a grupurilor care se opun 
extinderii serviciilor publice, a securităţii sociale, a 
asistenţei medicale etc. în plus, restabilirea libertăţii 
gândirii ar putea necesita îngrădiri severe ale 
conţinuturilor predate şi ale practicilor din 
instituţiile de învăţământ” dat fiind că cei cuprinşi în 
aceste instituţii nu au cu adevarat libertatea de a 
opta. La întrebarea cine este îndrituit să decidă când 
anume sunt justificate  intoleranta şi violenţa, 
răspunsul depinde de cauza căreia îi servesc aceste 
măsuri. ,Toleranta eliberatoare (..) ar însemna 
intolerantă fată de mişcările de dreapta şi tolerantă 
fată de cele de stânga.” Această formulare simplă 
rezumă pregnant genul de toleranţă pentru care 
pledează Marcuse. Scopul său este, după cum tine el 
să precizeze, nu de a institui o dictatură, ci de a 
înfăptui „adevărata democraţie”, combătând ideea 
de toleranţă pe temeiul că majoritatea nu-şi poate 
forma o judecată corectă atunci când sursele de 
informare democratice îi deformează gândirea şi 
simtirea. 

Marcuse nu a scris dintr-un punct de vedere 
comunist, ci din cel al Noii Stángi, care, in linii mari, 
îi împărtăşea ideile. Atitudinea sa fată de formele de 
comunism existente consta într- un amestec de 
critică şi aprobare, exprimate într-un limbaj extrem 
de vag şi de ambiguu. Cuvintele ,totalitar" şi 
„totalitarism” sunt folosite de el într-un mod care le 
face aplicabile deopotrivă Uniunii Sovietice şi 
Statelor Unite, dar, cel mai adesea, în defavoarea 
acesteia din urmă. El recunoaşte că unul dintre cele 
două sisteme este pluralist, iar celălalt este bazat pe 
teroare, dar nu consideră esenţială această 
deosebire; „termenul «totalitar» este redefinit aici în 
aşa fel încât să desemneze nu doar exercitarea 
terorii, ci şi absorbirea pluralista a oricărei opoziții 
eficace de câtre societatea existentă” (Five 


Lectures). 


Totalitară este nu doar o coordonare politica terorista a 
societăţii, ci şi o coordonare economico-tehnica neterorista care 
se realizează prin manipularea nevoilor de către interese de 
grup. (One-DimensionalMari) 


Pe tărâmul culturii, noul totalitarism se manifestă tocmai printr- 
un pluralism armonizator, unde cele mai contradictorii opere şi 
adevăruri coexista paşnic în indiferența. (Ibidem) 


.. Există oare, astăzi, în orbita civilizaţiei industriale avansare, 
vreo societate nesupusă unui regim autoritar? (Ibidem) 


Pe scurt, teroarea se poate exercita fie prin 
violenţă, fie prin democraţie, pluralism şi toleranţă. 
Când însă ea este exercitată în scop de eliberare, 
există speranţa că va lua sfârşit, pe când teroarea 
travestită în libertate poate dura indefinit. Pe de altă 
parte, Marcuse exprimă în repetate rânduri părerea 
că sistemul sovietic şi cel capitalist devin, pe timp ce 
trece, tot mai asemănătoare, ca două tipuri ale 
aceluiaşi proces de industrializare. În Soviet 
Marxism, el critică virulent doctrina marxistă a 
statului şi susţine că sistemul bazat pe ea nu este o 
dictatură a proletariatului, ci o metodă de accelerare 
a industrializării cu ajutorul unei dictaturi exercitate 
asupra proletariatului şi a ţărănimii, ideologia 
marxistă fiind deformată în acest scop. El îşi dă 
seama de nivelul intelectual primitiv al versiunii 
sovietice a marxismului şi de faptul cà ea serveşte 
unor scopuri pur pragmatice. Pe de o parte, el 
susţine că sistemul capitalist occidental şi sistemul 
sovietic manifestă semne vădite de convergenţă în 
direcţia unei crescânde centralizări, birocratizări şi 
rationalizàri economice, a înregimentării educaţiei si 
a serviciilor de informaţii, a etosului muncii, a 
producţiei etc. Pe de alta, însă, vede speranţe mai 
mari de partea sistemului sovietic decât a celui 
capitalist, deoarece, în cazul celui dintâi, birocraţia 
nu ar putea triumfa total şi nu şi-ar putea perpetua 
interesele; „în ultimă instanţă”, ea nu poate fi decât 
secundară în raport cu obiectivele tehnice, 
economice şi politice generale, care sunt 
incompatibile cu un sistem de guvernare prin 
opresiune. Într-un stat bazat pe împărţirea în clase, 


dezvoltarea tehnică şi economică raţională se află în 
conflict cu interesele exploatatorilor. Aceeaşi este 
situaţia şi în societatea sovietică dat fiind că 
birocraţia încearcă să exploateze progresul în 
propriile ei scopuri, dar aici, spre deosebire de 
capitalism, există posibilitatea rezolvării în viitor a 
acestui conflict. 


5. Comentariu 


în timp ce despre scrierile mai vechi ale lui Marcuse 
s-ar putea spune că exprimă o versiune a 
marxismului (bazată, ce-i drept, pe o interpretare 
tendentioasá a lui Hegel în spiritul Tinerilor 
Hegelieni), cele de mai tárziu, desi invocà frecvent 
tradiţia marxistă, au puţine elemente in comun cu 
aceasta. Ceea ce oferă el este un marxism fără 
proletariat (acesta fiind considerat ireversibil corupt 
de către societatea bunăstării), farà istorie (de vreme 
ce viziunea despre viitor nu este scoasă din studiul 
schimbarilor istorice, ci dintr-o intuiţie a adevăratei 
naturi umane) şi fără cultul ştiinţei; în plus, un 
marxism în care valoarea societăţii eliberate rezidă 
în plăcere, şi nu în munca creatoare. Toate acestea 
sunt un reflex palid şi distorsionat al mesajului 
marxist originar. Marcuse este, de fapt, un profet al 
anarhismului semiromantic în cea mai iraţională 
formă a acestuia. Marxismul 

cuprinde şi el, ce-i drept, un filon romantic, o tânjire 
după valorile pierdute ale societăţii preindustriale, 
după unitatea dintre om şi natură şi după 
comunicarea directă între indivizii umani, precum şi 
crezul că viaţa empirică a omului poate fi şi trebuie 
reconciliată cu adevărata lui esenţă. Marxismul îşi 
pierde însă identitatea dacă este golit de toate 
celelalte elemente în afara acestora, inclusiv de 
teoria luptei de clasă şi de toate aspectele lui 
ştiinţifice şi scientiste. 

Lucrul de căpetenie în privinţa scrierilor lui 
Marcuse nu este însă acela că el se declară marxist 
în pofida unor clare dovezi potrivnice, ci acela că 
încearcă să ofere o bază filosofică unei tendinţe deja 
prezente în civilizaţia noastră, tendinţa de a distruge 


această civilizaţie dinăuntru de dragul apocalipsei 
Noii Lumi a Fericirii, care, prin firea lucrurilor, se 
sustrage oricărei descrieri. Ba, chiar mai râu, 
singura trăsătură a Mileniului pe care o putem 
deduce din opera lui Marcuse este că acea societate 
urmează a fi guvernată despotic de un grup luminat, 
a cărui principală indreptátire la acest rol constă în 
faptul că membrii săi vor fi realizat în ei înşişi 
unitatea dintre Logos şi Eros şi se vor fi debarasat de 
autoritatea stânjenitoare a logicii, matematicii şi 
ştiinţelor empirice. Poate că aceste cuvinte par o 
caricatură a doctrinei lui Marcuse, dar este greu de 
scos ceva mai mult din analiza scrierilor sale. 

Gândirea lui Marcuse este o bizară mixtură de 
dispreţ feudal fată de tehnologie, ştiinţele exacte şi 
valorile democratice si de revolutionarism nebulos 
lipsit de orice conţinut pozitiv. El deplânge existenţa 
unei civilizaţii care (i) desparte ştiinţa de etică, 
cunoaşterea empirică şi matematică de valori, 
faptele de norme, descrierea universului de intuirea 
esenței sale normative, care (ii) a creat nişte 
discipline „sterile” cum sunt logica si matematică si 
care (iii) a distrus unitatea dintre Eros şi Logos si nu 
înţelege că realitatea contine propriul său 
standard"  nerealizat gratie căruia o putem 
compara, servindu-ne de intuiţie, cu o normă 
obiectivă căreia trebuie să-i corespundă; si (iv) 
mizează totul pe progresul tehnic. Efectele 
distructive ale stiintei nu se datorează doar 
aplicării ei greşite, ci sunt inerente chiar 
conţinutului ei. Acestei civilizaţii pervertite trebuie 
să-i opunem o dialectică aptă să susţină „unitatea” 
dintre cunoaştere si valori si care transcende 
realitatea invocând esenţa ei normativă. Cei care au 
ajuns la această înţelepciune superioară, neîntinată 
de logică şi de rigorile empirismului, au câştigat prin 
aceasta dreptul de a folosi violenta, intoleranta si 
măsurile represive împotriva majorității care 
formează restul comunităţii. Respectiva elită constă 
din studenti revoluționari, taranimea analfabetă din 
ţările economic înapoiate şi lumpenproletariatul din 
SUA. 

în privinţa unor puncte-cheie, Marcuse nu da nicio 


indicație despre crezurile sale efective. De unde 
putem şti, de pildă, că adevărata esenţă a umanităţii 
1si află expresia în cutare instituţie 
mai degrabă decât în cutare alta? Sau care anume 
modele şi concepte normative sunt cele valabile? La 
aceste întrebări nu există şi nu poate să existe 
răspuns, suntem la discretia deciziilor arbitrare ale 
lui Marcuse si ale adepților sâi. Tot asa, nu ştim cum 
urmează să arate lumea eliberată, iar Marcuse 
declară explicit că ea nu poate fi dinainte descrisă. 
Tot ce ni se spune este că trebuie să „transcendent” 
total societatea şi civilizaţia existente, să înfăptuim o 
„revoluţie globală”, să creăm condiţii sociale 
„calitativ noi” şi aşa mai departe. Singura concluzie 
pozitivă care se poate trage este cà merită prețuit tot 
ceea ce tinde să distrugă civilizaţia existentă; 
bunăoară, nu sunt temeiuri să presupunem că 
arderea cărţilor, care s-a întâmplat în diferite centre 
universitare din SUA, nu a fost un debut bun al 
procesului revoluţionar de „transcendere” a coruptei 
lumi capitaliste în numele unei raţiuni superioare â 
la Platon şi Hegel. 

Atacurile lui Marcuse la adresa ştiinţei şi a logicii 
merg mână-n mână cu atacurile sale împotriva 
instituţiilor democratice şi a ,tolerantei represive” 
(care este opusul „adevăratei” tolerante, adică al 
intolerantei represive). Principiile ştiinţei moderne, 
care distinge clar actele normative şi evaluările de 
gândirea logică şi de metoda empirică, sunt, de fapt, 
strâns legate de principiile 
tolerantei şi ale libertăţii cuvântului. Regulile 
ştiinţifice — l mE 
deopotriva cele formale si cele empirice - definesc 
un tărâm al cunoaşterii în care cei aflaţi în dispută 
pot apela la principii împărtăşite şi, finalmente, pot 
cădea de acord pe această bază care dintre teorii sau 
ipoteze sunt acceptabile. Cu alte cuvinte, ştiinţa a 
edificat un cod de gândire, constând din logica 
deductivă şi din cea probabilistă, care se impune în 
mod constrângător minţii umane şi creează o sferă 
de înţelegere reciprocă între toti cei dispuşi sa | 
recunoască. Dincolo de această sferă, se află tărâmul 
valorilor, unde discuţia este, de asemenea, posibilă, 


dar numai în măsura în care anumite valori, 
nedemonstrabile prin legile gândirii ştiinţifice, sunt 
admise de câtre cei interesaţi; valorile de bază nu 
pot fi însă omologate cu ajutorul regulilor care 
guvernează gândirea ştiinţifică. Aceste principii 
simple ne permit să distingem între domeniile unde 
se aplică legi constrângătoare şi cele unde nu există 
astfel de legi şi unde, de aceea, este necesară 
toleranța reciprocă. Dacă se cere însă ca gândirea 
noastră să se supună intuitiei ,esentelor" normative 
şi se declară că numai cu această condiţie ea merită 
cu adevărat titlul de gândire şi că numai aşa se poate 
conforma exigenţelor raţiunii superioare, aceasta 
echivalează cu proclamarea  intolerantei si a 
controlului asupra gândirii de vreme ce exponentii 
unei idei particulare nu sunt obligati să-şi apere 
opinia invocând trunchiul comun de reguli logice şi 
empirice. A clama împotriva „sterilei” logici formale 
(iar despre logică Marcuse nici nu ne spune altceva 
decât că este sterilă) şi împotriva ştiinţelor naturii, 
cu orientarea lor cantitativistă (ştiinţe despre care, 
cu siguranţă, Marcuse nu ştie nimic, întocmai cum 
nu ştie nimic nici în materie de economie şi 

tehnologie) înseamnă pur şi simplu a exalta 
ignoranta. Gândirea umană s-a dezvoltat şi a produs 
Ştiinţa lárgind sfera cunoaşterii nesupuse judecății 
arbitrare, gratie  distinctiei platoniciene dintre 
cunoaştere şi opinie, episteme şi doxa. Această 
distincţie, fireşte, nu lasă loc pentru o sinteză ultimă, 
atotcuprinzătoare, în care gânduri, sentimente şi 
dorinţe ar fuziona într-o „unitate” superioară. O 
asemenea aspirație este posibilă numai atunci când 
un mit totalitar îşi revendică superioritatea faţă de 
gândire, mit bazat pe o intuiţie „mai profundă”, care- 
l scuteste de obligaţia de a se justifica, îndrituindu-l 
să preia comanda asupra întregii vieţi spirituale si 
intelectuale. Pentru ca acest lucru să fie posibil, se 
impune, fireşte, ca regulile logice şi empirice să fie 
declarate irelevante, iar Marcuse tocmai aceasta 
încearcă să facă. Tinta la care el aspiră este un corp 
de cunoaştere unificat care tratează cu dispreţ 
obiectivele meschine de felul progresului tehnologic 
şi are meritul de a fi unic si atotcuprinzator. Dar o 


astfel de cunoaştere nu este posibilă decât dacă se 
lasă gândirii libertatea de a se lepăda de 
constrângerile externe ale logicii; mai mult chiar, de 
vreme ce intuiţia ,esentiala" a unei persoane poate fi 
diferită de cea a altora, unitatea spirituală a 
societăţii trebuie să se sprijine pe alte fundamente 
decât cele ale logicii şi faptelor. Se impune să existe 
o altă constrângere decât cea a regulilor gândirii şi 
care nu poate îmbrăca decât forma represiunii 
sociale. Cu alte cuvinte, sistemul lui Marcuse 
depinde de înlocuirea tiraniei logicii prin tiranie 
politică. Această constatare este coroborată de 
întreaga experienţă istorică; nu există decât un mod 
de a face ca o întreagă societate să accepte o 
anumită concepţie despre lume, în timp ce există 
moduri diferite de a impune autoritatea gândirii 
raţionale, cu condiţia ca regulile ei de operare să fie 
cunoscute şi admise. Unirea marcusiană dintre Eros 
şi Logos poate fi realizată doar sub forma statului 
totalitar, instaurat şi guvernat prin forţă; libertatea 
preconizată de Marcuse este nelibertate. Dacă 
„adevărata” libertate nu înseamnă latitudinea de a 
alege, ci constă în alegerea unui obiect particular, 
dacă libertatea cuvântului nu înseamnă că oamenii 
pot să spună ce le place, ci trebuie să spună ceea ce 
este ,corect" şi dacă Marcuse şi adepţii sài sunt 
singurii care au dreptul de a decide ce trebuie să 
aleagă oamenii şi ce trebuie să spună, atunci 
cuvântul „libertate” a căpătat, pur şi simplu, un sens 
contrar celui normal. Potrivit vocabularului astfel 
reformat, „liberă” este o societate care-i privează pe 
oameni de posibilitatea de a alege între obiecte şi 
între idei, obligându-i să accepte poruncile celor care 
„Ştiu mai bine”. 

De notat că pretenţiile lui Marcuse trec cu mult 
dincolo de ceea ce sistemul sovietic a făcut vreodată 
în teorie sau practică. Chiar şi în zilele cele mai 
negre ale stalinismului, în ciuda  îndoctrinării 
universale şi a aservirii cunoaşterii fata de ideologie, 
se recunoştea că anumite domenii sunt, prin ele 
însele, neutre şi supuse doar legilor logice şi 
empirice; aşa a fost în cazul matematicii, al fizicii, 
precum şi al tehnologiei, cu excepţia a una sau două 


scurte perioade. Marcuse însă insistă că esentele 
normative trebuie să precumpănească în absolut 
toate domeniile, că trebuie să existe o nouă 
tehnologie şi o ştiinţă calitativ nouă, despre care nu 
aflăm nimic altceva decât că sunt noi; ele trebuie să 
se elibereze de prejudecățile experienţei si ale 
„matematizării”, adică să se înfiripe fără vreo 
cunoaştere a matematicii, fizicii sau a vreunei alte 
stiinte, şi să transceandă în mod absolut cunoaşterea 
actuală. 

Genul de unitate după care tânjeşte Marcuse şi 
despre care îşi închipuie că a fost distrusă de 
civilizaţia industrială n-a existat nicicând; până şi 
societăţile primitive, aşa cum le cunoaştem, de pildă, 
din lucrările lui Malinowski, faceau distincţie între 
ordinea mitică şi cea tehnică. Magia şi mitologia n-au 
ţinut niciodată locul tehnicii şi al efortului rational, 
completându-le doar pe acestea în sfere asupra 
cărora oamenii nu deţineau un control tehnic. 
Singurii precursori posibili ai lui Marcuse sunt 
teocratii din Evul Mediu si de la începutul Reformei, 
care căutau să elimine ştiinţa ori s-o priveze de 
independenţă. 

Nici ştiinţa, nici tehnologia nu oferă, fireşte, vreo 
bază pentru ierarhizarea scopurilor si a valorilor. 
Scopurile-în-sine, contrar mijloacelor, nu pot fi 
identificate prin metode ştiinţifice; ştiinţa nu ne 
poate spune decât cum ne putem atinge scopurile şi 
ce se va întâmpla atunci când le vom atinge sau dacă 
urmâm o anumită linie de acţiune. Niciun fel de 
intuiţie ,esentialà" nu poate construi o punte între 
cele două tărâmuri. 

La Marcuse, disprețul faţă de ştiinţă şi tehnologie 
se combină cu crezul că trebuie să nàzuim spre 
valori superioare deoarece toate problemele 
bunăstării materiale au fost rezolvate şi există bunuri 
din abundență; sporirea cantităţii lor nu poate servi 
decât intereselor capitalismului, care trăieşte prin 
crearea de false nevoi şi prin instilarea unei false 
conştiinţe. Sub acest aspect, Marcuse este un 
exponent tipic al mentalităţii celor care n-au fost 
niciodată în situaţia de a trebui să se ocupe cu 
procurarea hranei, a imbrácámintii, a locuinţei, a 


electricităţii etc., deoarece aveau gata asigurate 
toate aceste lucruri. Aşa se explică popularitatea 
filosofiei sale printre cei care n-au avut niciodată 
vreo legătură cu producţia materială şi cu economia. 
Studenţii proveniţi din rândul clasei de mijloc au în 
comun cu lumpenproletariatul faptul că tehnica şi 
organizarea producţiei se află dincolo de orizontul 
lor mental; bunurile de consum, fie că se găsesc sau 
nu din abundență, le sunt pur şi simplu ceva oferit 
de-a gata. Dispretul faţă de tehnică şi organizare 
merge mână-n mână cu dezgustul pentru studiul 
oricăror discipline intelectuale care reclamă un efort 
tenace, disciplina minţii şi o atitudine smerită faţă de 
fapte şi de regulile logicii. Sunt mult mai comode 
eschivarea sarcinilor laborioase şi fluturarea de 
sloganuri despre revoluţia globală care „transcende” 
civilizaţia actuală si realizează contopirea 
cunoaşterii cu afectivitatea. 

Marcuse, fireşte, repetă obişnuitele lamentări 
despre efectul distructiv al tehnologiei moderne şi 
despre sărăcirea spirituală ce rezultă din abordarea 
utilitară a vieţii, abordare prin prisma căreia 
individul apare redus la funcţia pe care o 
îndeplineşte. Aceste lamentări nu sunt invenţia lui, ci 
nişte vechi truisme. Important este însă de spus că, 
de fapt, efectele distructive ale tehnologiei pot fi 
combătute doar prin dezvoltarea în continuare a 
acesteia. Specia umană este nevoită să elaboreze 
ştiinţific, cu ajutorul „sterilei” logici, metode de 
planificare socială in măsură să neutralizeze 
consecinţele negative ale progresului tehnologic. În 
acest scop, ea trebuie să promoveze şi să 
statornicească valori care fac viaţa mai suportabilă şi 
înlesnesc examinarea raţională a reformelor sociale: 
valorile  tolerantei, democraţiei si libertăţii 
cuvântului. Programul lui Marcuse este diametral 
Opus, preconizând distrugerea instituţiilor 
democratice si a tolerantei în numele unui mit 
totalitar, supunerea ştiinţei şi a tehnologiei (nu doar 
în aplicaţiile lor practice, ci, deopotrivă, în aspectele 
lor teoretice) faţă de o nebuloasă intuiţie „esenţială” 
care este apanajul filosofilor ostili empirismului şi 
pozitivismului. 


Nici că s-ar putea găsi un exemplu mai elocvent de 
înlocuire a sloganului marxian „ori socialism, ori 
barbarie" prin versiunea „socialism egal barbarie". 
Şi probabil că nu există în epoca noastră niciun alt 
filosof căruia să i se potrivească atât de bine ca lui 
Marcuse calificativul de „ideolog al 
obscurantismului”. 


XII 


ERNST BLOCH: 
MARXISMUL CA GNOZA 
FUTURISTĂ 


Pe tărâmul filosofici, scrierile lui Bloch constituie, în 
mod neîndoielnic, cea mai extravagantă dintre 
manifestările periferice ale marxismului. încercarea 
sa de a grefa pe doctrina moştenită o întreagă 
metafizică, cosmologie şi cosmogonie speculativă de 
factură gnostică şi apocaliptică, inspirată din cele 
mai varii surse, este, cu siguranţă, un unicat. Deşi 
noi folosim termenul „a grefa” ca pe o interpretare a 
intenţiei lui Bloch, el însuşi credea că asamblează 
crâmpeiele din gândirea lui Marx în aşa fel încât să 
scoată la lumină tâlcul ei metafizic ascuns: un tablou 
al lumii care aspiră la o sinteză universală a tuturor 
forţelor şi factorilor nu doar din viaţa socială, ci din 
întregul cosmos. Potrivit filosofici sale, sensul fiinţei 
se revelează doar prin acte îndreptate spre viitor. 
Acest fel de acte, caracterizabile în modul cel mai 
general prin cuvântul ,sperantà", sunt deopotrivă 
cognitive şi afective, dar constituie totodată creaţie 
efectivă a realităţii sperate, o mişcare a universului 
spre propria-i entelehie. Lucrările lui Bloch sunt, în 
fapt, nişte apeluri profetice, turnate Într-o proză 
aforistică şi poetică ce descinde din tradiţia literară 
a expresionismului german. Stilul său, alambicat şi 
intesat de neologisme, reprezintă o lectură indigestà 
pentru oricine nu este familiarizat cu excentricitatile 
limbajului filosofic german, care au înflorit în mod 
exuberant în tot răstimpul de la Meister Eckhart la 
Heidegger, cu contribuţia deloc neglijabilă a unor 
Bbhme şi Hegel. Pe lângă gustul pentru cuvinte şi 


combinaţii lingvistice insolite, Bloch a preluat de la 
Heidegger procedeul substantivării unor adverbe, 
conjunctii etc.: das Wohin» das Wozu, das Woher, 
das Nicht, das Noch-nicht, das Dass s.a.m.d. Unii 
critici îl consideră un maestru al prozei germane; 
alţii reproşează stilului sau  artificialitatea şi 
pretiozitatea, ascunderea penuriei de idei sub o 
învoalată ornamentatie barocă. Negreşit, cititorul se 
simte 


câteodată învăluit parcă de aburii unui laborator de 
alchimist, iar după ce reduce verbiajul poetic la 
termeni sobri, gândirea exprimată prin el ar putea să 
i se para stearpa si plata. Totusi, construcţiile 
metafizice ale lui Bloch nu trebuie ignorate. De la o 
vreme, interesul pentru filosofia sa este în creştere, 
chiar si unii teologi găsind în el motive de inspiraţie; 
pentru ceea ce ne preocupă aici, este important de 
subliniat că, de-a lungul celei mai mari părţi din 
viaţă, Bloch s-a considerat sută la sută marxist. 


1. Viata şi scrierile 


Ernst Bloch (1885-1977) s-a născut în Ludwigshafen, 
din părinţi evrei asimilați. Anii formarii sale 
intelectuale au coincis cu revolta modernistă sau 
neoromantică împotriva pozitivismului şi 
evolutionismului. Această revoltă a îmbrăcat 
deopotrivă forma unor variante neortodoxe de 
kantianism şi cea a Lebensphilosophiei, aliată cu 
tendinţe bergsoniene şi cu interesul, potentat de 
contactul cu înţelepciunea orientală, faţă de tradiţia 
ermetică, ocultă şi gnostică şi faţă de expresiile 
nedogmatice, necodificate ale sentimentului religios. 
începând din 1905, Bloch a studiat sub îndrumarea 
lui Lipps la Munchen şi a lui Kulpe la Wurtzburg. 
Teza sa de doctorat despre filosofia lui Rickert, 
publicată în 1909 sub titlul Kritische Erórterungen 
über Rickert und das Problem der modernen 
Erkenntnistheorie, | cuprinde germenele unor 
importante teme de mai târziu. În particular, ea 
pleda pentru o nouă teorie a cunoaşterii (şi chiar 
pentru o nouă logică), utopică, care să fie aplicabilă 


lucrurilor nu aşa cum sunt în fapt, ci numai aşa cum 
pot să devină. Această teorie urma să se bazeze nu 
pe principiul identităţii şi pe formula „S este P", ci să 
se preocupe de potentialitatile latente si de viitorul 
destin al obiectelor, lăsând loc pentru jocul fanteziei 
şi tratând despre propoziţii de tipul „S nu este încă 
P”. Ea urma astfel să dea atenţie elementelor care, 
deocamdată, sunt total sau parţial latente în spiritul 
uman şi, pe cale de consecinţă, expresiilor pe care le 
îmbracă subconştientul. 


Bloch şi-a continuat studiile la Berlin, unde l-a avut 
ca mentor filosofic pe Georg Simmel. A studiat, de 
asemenea, fizica şi a manifestat interes pentru o 
gamă largă de discipline umaniste: poezie, pictură, 
muzică şi teatru. A imbrátisat ideile socialiste, deşi, 
din câte se ştie, nu a aderat la niciun partid politic. 
în perioada războiului din 1914-1918, a devenit 
marxist, dar intr. un sens restrâns. Ideile sale 
utopice din metafizică şi teoria cunoaşterii nu erau 
prezentate pe atunci ca fiind o reconstrucţie a 
gândirii lui Marx; marxismul era adăugat acestor idei 
ale sale în chip de ideologie politică distinctă. Lucrul 
acesta reiese cu deosebită claritate în prima carte 
importantă la care a lucrat în timpul războiului, 
publicată în 1918 sub titlul Geist der Utopie (o a 
doua ediţie, revizuită, a apărut în 1923). Pe atunci, în 
accepțiunea pe care i-o dădea Bloch, cuvântul 
„utopie” îşi pierduse sensul peiorativ pe care îl 
avusese la Marx şi în întreaga tradiţie marxistă. 
Bloch, dimpotrivă, reproşa marxismului de a nu fi 
îndeajuns de utopic si de a nu fi anticipat cu destulă 
cutezantà o lume care era in mod inerent posibilă, 
deşi nu în imediat. Această cutezantà utopică era, în 
schimb, prezentă în tradiţia mişcărilor populare 
milenariste si cu deosebire în  anabaptismul 
revoluţionar german care a format obiectul 
următoarei cărţi a lui Bloch (Thomas Milnzer als 
Theologe der hevolution, 1921). Majoritatea ideilor 
pe care avea să le dezvolte de-a lungul vieţii sale se 
află cuprinse în Geist der Utopie, asemenea 
lucrărilor lui ulterioare, aceasta nu defineşte nici ea 
utopia decât în termeni foarte generali, dar pledează 
în favoarea gândirii utopice. Pledoaria se sprijină pe 


argumentul că omul este un subiect utopic, un focar 
de posibilităţi nerealizate pe care filosofia are 
menirea de a le trezi la viata. Primatul ratiunii 
practice este, asadar, valabil in filosofic nu in sensul 
preconizat de Kant, ci în sensul că sarcina filosofici 
nu este doar de a descrie existentul, ci si de a 
contribui la naşterea unei lumi care este încă latentă 
şi nu se 


poate naşte fără iniţiativă umană. Sufletele noastre 
cuprind straturi de încă-neconştientizat, de viitor 
ascuns, al nostru şi al întregii fiinţe; noi nu suntem 
încă ceea ce suntem în chip real şi esenţial şi nici 
universul însusi nu şi-a implinit î incă esenţa Si 

chemarea ce-i sunt inerente. În ce anume constau 
esenţa şi M 
destinul nu se poate stabili prin observaţie empirică 
şi în conformitate cu regulile ştiinţifice; în schimb, 
imaginaţia noastră este capabilă să cuprindă lumea 
aşa cum aceasta poate fi, dar încă nu este. 

Bloch îi urmează, aşadar, pe platonicieni în 
credinţa că lucrurile îşi au un „adevăr” al lor care nu 
coincide cu existenţa lor efectivă, empirică, dar care 
poate fi descoperit. În viziunea lui, însă, acest 
„adevâr” nu se află aievea nicăieri, dar poate fi 
actualizat prin voinţa şi activitatea umane. Avem 
posibilitatea de a descoperi această formă înăuntrul 
nostru: utopia sălăşluieşte în experienţa noastră 
reală, dar constă într-o transformare completă a 
universului, într-o mare apocalipsă, în coborârea lui 
Mesia, într- un nou cer şi un nou pământ. Filosofia 
utopică nu este escatologic în sensul de simplă 
aşteptare a eschaton-lilUi, ci este un mod de a 
accede la el; nu este contemplare, ci acţiune, un act 
de voinţă mai degrabă decât unul al raţiunii. Tot ce 
ne-a fost promis de câtre mesianismul epocilor 
trecute poate prinde chip prin puterea noastră. Nu 
există un Dumnezeu care să garanteze că vom reuşi; 
El însuşi este parte componentă a utopiei, o finalitate 
încă nerealizată. 

în Geist der Utopie, Bloch urma tradiţia literaturii 
apocaliptice iudaice, combinând-o cu vagi idei 
socialiste şi anarhiste; nu este clar cum urmează să 
arate lumea primenită prin mântuire, sigur e doar că 


va fi un tărâm al libertăţii în care nu va fi nevoie de 
instituţii mijlocitoare cum sunt statul şi politica. În 
acest punct, Bloch se conforma ideilor lui Marx, dar 
într-o formă atât de generală, încât din Marx nu era 
reţinut decât ceea ce se poate găsi şi în predicile lui 
Thomas Münzer. De altfel, comparatia pare a fi în 
dezavantajul lui Marx, căruia i se reproşează de a-şi 
fi pus într- o prea mare măsură nădejdea în 
mecanismul impersonal al istoriei, pe când utopia nu 
poate fi înfăptuită decât de voinţa umană. Respectul 
tânărului Bloch pentru vederile lui Marx este, după 
cum vedem, similar celui pe care l-am constatat la 
Sorel şi funciarmente diferit de toate versiunile 
standard ale marxismului. 

În anii '20 şi până la venirea la putere a lui Hitler, 
Bloch a trăit în Germania ca autor independent, fără 
a deţine vreun post academic. A fost prieten cu 
Walter Benjamin şi cu Lukăcs, deşi pe acesta din 
urmă l-a criticat pentru interpretarea sa schematică 
si pur „sociologică” a lumii din Istorie şi conştiinţă 
de clasă, precum şi pentru condamnarea dogmatică 
a literaturii expresioniste. În aceşti ani, Bloch a 
publicat, de asemenea, o culegere de eseuri 
intitulată Durch die Wüste (1923), în care a atacat 
utilitarismul, nihilismul si pragmatismul civilizatiei 
burgheze, si Spuren (1930), o lucrare nesistematică 
inspirată de diverse anecdote si legende. Silit în 
1933 să emigreze, a trăit o vreme în Elveţia, la Paris 
şi la Praga. în 1935, a publicat Erbschaft dieser Zeit, 
o critică a nazismului şi o analiză a surselor lui 
culturale. în această lucrare, el se identifica total cu 
marxismul, precum şi cu comunismul politic, deşi nu 
a aderat niciodată la partidul comunist şi nu a 
acceptat versiunea stalinistă de marxism, în vigoare 
pe atunci. L-a susţinut, totuşi, pe Stalin în perioada 
critică a marilor epurări şi a proceselor de la 
Moscova. 

în 1938, a emigrat în Statele Unite, unde a 
petrecut anii războiului scriind pentru periodice 
editate de emigranţi germani şi  pregatindu-si 
magnum  opus-U intitulat Das Prinzip Hoffnung. 
Reintors in Europa in 1949, si-a afirmat solidaritatea 
cu socialismul Stalinist prin acceptarea unei catedre 


de filosofic la 

Leipzig. Următorii doisprezece ani şi La petrecut în 
Germania de Est, unde, mai ales în prima parte a 
acestei perioade, şi-a declarat în repetate rânduri 
absoluta loialitate politică fată de regim. În aceşti 
ani, a publicat o carte despre Hegel (Subjekt-Objekt. 
Erläuterungen zu Hegel, 1951), un scurt eseu despre 
Avicenna cu prilejul sărbătoririi unui mileniu de la 
naşterea acestuia după calendarul musulman 
(Avicenna und die Aristotelische Linke, 1952), un 
eseu despre Thomasius (Christian Thomasius. Fin 
deutscher Gelehrter ohne Misere, 1953) si trei 
volume din Das Prinzip Hoffnung (1954, 1955, 1959) 
reprezentând o revizuire si amplificare a textului 
originar al acestei scrieri. În calitate de marxist fără 
partid a cărui loialitate nu era pusă la îndoială, Bloch 
a primit recompense şi semne de respect din partea 
autorităţilor; interpretarea sa foarte personală a 
marxismului i-a fost tolerată în pofida strictei 
ortodoxii a învăţământului filosofic şi a literaturii 
filosofice din Germania de Est din acel timp. La 
răstimpuri, însă, apăreau articole de-ale filosofilor de 
partid oficiali în care era atacat, atacuri ce aveau să 
se intensifice după Congresul al XX-lea al PCUS din 
1956. Acest eveniment a dat naştere la discuţii 
animate în tot cuprinsul Europei de Est, iar Bloch, 
deşi în termeni precauti şi foarte abstracti, a 
exprimat o anume simpatie faţă de ideile ,liberale" 
sau „revizioniste”. Aşa se face că, la doi ani după un 
volum omagial care i-a fost închinat cu prilejul celei 
de-a saptezecea aniversări, a apărut o lucrare 
colectivă în care era denunţat pentru „revizionism”, 
,idealism", ,misticism", cochetare cu religia şi 
exprimare de revendicări în favoarea unei mai mari 
libertăţi culturale în RDG. în 1956, câţiva elevi şi 
colaboratori ai săi au fost intemnitati sub acuzaţia de 
a fi urzit planuri „revizioniste” de reformare a 
partidului şi a vieţii politice, iar lui Bloch însuşi i s-a 
interzis să mai predea, deşi volumul al treilea din 
Das Prinzip Hoffnung a fost lăsat, până la urmă, să 
apară. Bloch a devenit din ce în ce mai deziluzionat 
de socialismul est- european, iar în vara anului 1961, 
nimerindu-se în Berlinul Occidental tocmai când a 


fost ridicat faimosul zid, a decis sā se alăture 
milionului de est-germani refugiaţi în Germania de 
Vest. Deşi avea deja şaptezeci şi şase de ani, i s-a 
oferit o catedră universitară la Tubingen, unde avea 
să rămână până la sfârşitul vieţii. După ruptura 
politică cu sistemul sovietic, a devenit susţinător al 
primenirii comunismului. Pe lângă reeditarea mai 
multor lucrări mai vechi, a mai publicat în aceşti ani 
Naturrecht und menschliche Würde (1961), o 
încercare de recuperare din unghi marxist a 
conceptului de drept natural, precum si Tübinger 
Einleitung in die Philosophie (in douà volume, 1963- 
1964), 

Atheismus im Christentum (1968) si un mare numar 
de articole si eseuri. A primit numeroase distinctii si 
premii, iar editura Suhrkamp a început publicarea 
unei ediţii în şaisprezece volume a operelor sale de 
după 1958. 

De-a lungul întregii sale vieţi, Bloch a fost un 
exemplu tipic de ceea ce se cheamă gânditor 
academic, ale cărui cunoştinţe despre realitatea 
politică proveneau în principal din cărţi. A avut vaste 
cunoştinţe în domeniul literaturii şi în cel al filosofici, 
nedublate însă de o putere de analiză pe măsură. 
Frecventele sale declaraţii politice, atât din perioada 
lui stalinistă, cât şi din cea antistalinistă, erau naive, 
vagi şi stereotipe, simple ecouri ale sloganurilor şi 
clişeelor curente. Este clar că n-a avut o concepţie 
economică. Toată viaţa a rămas un literat profund 
versat în ale scrisului, visând la o lume perfectă, dar 
neînstare să explice în ce fel urma ea să fie creată şi 
nici ce formă urma să îmbrace această perfecţiune. 


2. Principalele idei 


Scrierile lui Bloch constau în bună parte din aforisme 
exprimate prin câte o propoziţie sau câteva, menite 
să comunice esentialul filosofiei sale. lată câteva 
exemple: 


Der Mensch ist dasjenige, was noch vieles vor sich hat. Er wird 
in seiner Arbeit und durch sie immer wieder umgebildet. Er 
steht immer wieder vorn an Grenzen, die keine mehr sind, 
indem er sie ivahrnimmt, er überschreitet sie. Das Figentliche 


ist im Menschen wie in der Welt ausstehend, wartend, steht in 
der Furcht, vereitelt zu werden, steht in der Hofjnung, zu 
gelingen (Das Prinzip Hoffnung, Suhrkamp). , Omul este ceea ce 
are încă multe în fata sa. El se transformă necontenit în si prin 
munca sa. Se aflà intruna confruntat cu limite care nu mai sunt 
limite, dat fiind ca, de îndată ce le percepe, le si depăşeşte. 
Elementul autentic din om si din lume stáruie şi aşteaptă 
temându-se să nu fie zádárnicit şi sperând în reuşită.” 


Vonffuih auf will man zu sich. Aber wir wissen nicht, wer wir 
sind. Nur dass keiner ist, was er sein mochte, scheint dar. Von 
daher der gemeine Neid, náhmlich auf diejenigen, die zu haben, 
ja zu sein scheinen, was einem zukommt. Von daher aber auch 
die Lust, Neues zu beginnen, das mit uns selbst anfangt. Stets 
wurde versucht, uns gemäss zu leben (ibidem]. „Inca din zorii 
vietii nazuim le ceea ce suntem. Numai ca nu stim cine suntem. 
Sigur pare doar că nimeni nu este ceea ce ar vrea să fie. De aici 
ne vine invidia faţă de cei ce par să aibă, ori chiar sa fie, ceea ce 
ni se cuvine nouă. Tot de aici însă şi bucuria de a începe ceva 
nou care-şi are sorgintea în noi. întruna încercăm sa trăim în 
conformitate cu propria fire.” 


Ich bin. Aber ich habe mich nicht. Darum werden wir erst. Das 
Bin ist innen. Alles Innen ist an sich dunkel. Um sieh zu sehen 
und gar was um es ist, muss es auch sich heraus (Tübinger 
Einleitung). „Sunt, dar nu mă posed. De aceea, abia suntem in 
devenire. «Sunt»-ul sălăşluieşte înăuntrul nostru, unde torul e 
în beznă. Spre a se vedea pe sine, ba chiar şi ce e în jurul său, el 
trebuie să iasă din sine.” 


Acestea sunt esantioane reprezentative pentru 
gândirea lui masivele-i tomuri constă din variaţii pe 
aceeaşi temă, cu necontenite reluări şi repetiţii. Din 
aforismele  adineauri citate, poate fi dibuit cu 
aproximaţie conturul doctrinei sale. 

Universul şi, în particular, omul nu sunt finite, ci 
cuprind multiple posibilităţi. Nu nişte legi obiective, 
care ar acţiona independent de om, decid care dintre 
posibilităţi se vor realiza in cele din urmă. 
Eventualităţile sunt distrugerea totală | sau 
perfecțiunea. Perfectiunea constă în identitatea 
existenţei empirice cu ,esenta" tainică a omului si a 
universului. Nu trebuie însă să vorbim despre asta ca 
despre o „întoarcere”, deoarece aceasta ar sugera că 
perfecțiunea a fost realizată cândva, într-o perioadă 
de aur din trecut, si cà, deci, istoria ulterioară a 
cosmosului si a omenirii a fost nu un urcus, ci un 
declin. Adevărul este că esenţa noastră, cu care 


putem reuşi sau nu să ne identificăm, îşi aşteaptă 
împlinirea. Aceasta depinde de voinţa omului şi de 
capacitatea noastră de a depăşi obstacolele 
succesive pe care viaţa ni le aşază în cale, iar 
condiţia succesului nostru este de a ne păstra o 
atitudine pozitivă fata de viitor, altfel spus, o stare 
de speranţă. Speranţa este o calitate afectivă, dar 
este şi ceva mai mult: ea întruchipează un gen 
particular de cunoaştere, care ne dezvăluie lumea 
aşa cum este ea capabilă să fie. Mai mult chiar, ea 
este un atribut al întregii fiinţe, întrucât názuinta 
spre bine şi perfecţiune care impregnează universul 
se exprimă în orientarea spiritului uman. Destinul 
cosmic se împlineşte prin activitatea umană. Viitorul, 
care încă nu există, nu este simplu neant, ci îşi are 
statutul său ontic particular de posibilitate reală 
latentă în lucruri şi în atitudini umane. Menirea 
filosofici este de a deştepta acest potenţial utopic 
latent al omenirii. 

Pentru a indica în ce fel dezvoltă Bloch acest gând, 
vom lua drept bază Das Prinzip Hoffnung, lucrare ce 
pare să conţină toate ideile si conceptele lui 
importante. 


3. Visuri mai mari şi visuri mai mici Din timpuri 
străvechi, observă Bloch, în toate culturile şi în toate 
etapele dezvoltării individuale şi sociale, oamenii au 
visat la o viaţă mai bună şi mai luminoasă, au visat 
să aibă puteri supraomeneşti şi să trăiască într-o 
lume fără griji, zbucium şi suferinţe; pe scurt, au 
construit, cu mai mică sau mai mare iscusinţă, tot 
felul de utopii. Găsim germeni ai unor astfel de utopii 
în visurile copiilor, în basme şi în legende populare, 
în arhetipuri precum lampa lui Aladin, cizmele de 
şapte leghe, covorul vrájit, pălăria lui Fortunatus sau 
inelul lui Gyges. La nivelul cel mai de jos, aceste 
visuri se raportează la scopuri individuale imediate 
precum avutia, gloria sau plăcerea sexuala: nu 
încercăm să schimbăm lumea, ci doar să ne însuşim 
cât mai mult din ea. La nivelul superior, în utopiile 
revoluţionare, atitudinea noastră se inversează: 
refuzăm să admitem ca fericirea unui om să fie 
obţinută pe seama nefericirii sau înrobirii altuia; 
vrem nu doar o lume mai bună decât cea de acum, ci 


o stare paradiziacă în care să nu mai existe defel 
rele, calamităţi sau suferinţe. „în timp ce afectele 
negative asociate aşteptarii {die negativen Affecte 
der Erwartung) şi imaginile lor utopice sunt 
orientate spre infern ca tinta ultima {ihr 
Unbedingtes), afectele pozitive cuprinse în speranţă 
sunt orientate în chip la fel de absolut spre paradis” 
(Das Prinzip Hoffnung). 

Cu alte cuvinte, utopia pozitivà sau, cum 1i spune 
Bloch,  „concretă” este anticiparea  desávársirii 
absolute, împlinirea hegeliană a istoriei, este vrerea 
ce năzuieşte la Totum, la Ultimum, la esehaton. 
Bloch insistă cà nu există decât două posibilităţi: 
totul sau nimic, distrugerea şi neantul absolute sau 
perfecțiunea absolută; tertium non datur. ,Neantul 
este si el o categorie utopică, desi una extrem de 
antiutopică... nimicul, întocmai ca un  Utopicum 
pozitiv: meleagul natal (Heimat) sau întregul ne sunt 
prezente doar ca o posibilitate obiectivă.” „Procesul 
istoric fiind subdeterminat în măsura în care 
tendinţa sa şi rezultatul sau 


nu sunt încă realizate, deznodământul său final 
iMündung) poate fi la fel de bine Nimicul sau Totul, 
eşecul {das Umsonst) total sau reuşita totala.” 

Vocabulele Totum, Ultimum, Optimum, summum 
bonum, esehaton, ,intregul", ,fiinta" {das Sein) si 
Heimat înseamnă toate acelaşi lucru. Heimat-lA 
reprezintă fiinta-in-sine, reconcilierea completă a 
omului cu sine şi cu universul, eliminarea a tot ce 
este negativ, starea finală / Endzustand) în care orice 
înstrăinare a fost abolită. Voința utopică, în 
concepţia lui Bloch, nu înseamnă  strádanie 
nesfârşită sau progres nelimitat: ea aspiră la 
împlinire efectivă într-un răstimp finit. 

Istoria civilizaţiei este una a nenumărate utopii, şi 
nu doar utopii mari, atotcuprinzatoare, ci şi utopii 
parţiale; toate au fost, însă, reflexul názuintei umane 
după binele absolut. Visuri utopice se întâlnesc în 
poezie şi teatru, în muzică şi pictură. Există utopii 
arhitecturale, utopii geografice precum Eldorado sau 
Edenul, utopii medicale precum visul tinereţii 
veşnice sau cel de abolire definitivă a bolii şi a 
infirmităţii fizice. Sportul e un gen de utopie în care 
oamenii încearcă să depăşească limitele naturale ale 


constituţiei umane. Dansul, iarmaroacele, circul, 
Chiar şi acestea sunt expresii ale statornicei, chiar 
dacă adesea inconştientei tânjiri umane după 
perfecţiune. În sfârşit, există proiecte rafinate de 
lumi perfecte în literatura utopică, în viziunile 
milenariste ale Evului Mediu şi ale secolului al XVI- 
lea, în întreaga istorie a religiei, cu aşteptări 
mesianice şi cu ideile de „mântuire”, „Mântuitor” şi 
,ceruri". 

Omul, potrivit lui Bloch, este in chip esential 
creator de utopii, animat de credinţa într-o lume 
perfectă si de nemuritoare speranţă si anticipare a 
viitorului. Practic, nu există aspect al culturii umane 
care să nu fie impregnat de această irezistibilă 
energie utopică, încât era de aşteptat ca ea să-şi 
pună o puternică amprentă şi asupra istoriei 
filosofici. Or, fapt e că întreaga filosofic europeană 
de dinainte de Marx a stat cu spatele la viitor şi cu 
privirea atintità în chip vinovat asupra trecutului; ea 
s-a mărginit să interpreteze lumea existentă în loc să 
proiecteze una mai bună şi să-i înveţe pe oameni 
cum s-o creeze. Nu este clar de ce filosofia s-a distins 
în acest mod negativ de alte ramuri ale culturii. 
„Teoria lui Platón că toată cunoaşterea nu este decât 
anamnesis, reamintire a ceva contemplat cândva - 
aceasta versiune a cunoaşterii, centrată pe trecut 
[Gewesenheii ] a fost apoi mereu reluată.” Nici chiar 
doctrinele care cuprindeau proiecţii ale unei stări 
finale de perfecţiune nu aveau, de fapt, în vedere 
viitorul: lor era unul fals, deoarece era întotdeauna 
realizat iniţial în Absolut. Astfel de filosofii, inclusiv 
cea  hegeliană, nu recunoşteau  Atoz/ra-ul, nu 
cunoşteau schimbarea reală şi orientarea spre viitor. 
„În tot cuprinsul filosofici iudeo-creştine, de la Philon 
şi Augustin la Elegel, U/timum-xA trimite doar la 
Primum, nu la Novum, astfel încât ceea ce se petrece 
la urmă nu este decât o repetiţie a ceea ce a fost la 
început, ceva deja împlinit, dar care, între timp, a 
fost pierdut sau înstrăinat.” Astfel, filosofia de 
dinainte de Marx recunostea un Ultimum, nu însă si 
noul veritabil din lume dat fiind ca postula drept 
început un Absolut realizat. Perfectiunea sau 
mântuirea era reprezentată ca întoarcere la un 


paradis pierdut, nu ca dobândire a unuia posibil. 

Ar putea să pară că Bloch ar fi privit aprobator cel 
puţin încercările din secolul al XX-lea de a descrie un 
adevărat Novum, întâlnite în metafizica lui Bergson 
sau în cea a lui Whitehead. Dar nu este asa. La 
Bergson, ,noul" se vádeste o abstracţie, o simplă 
negare a repetitiei; in plus, intreaga sa filosofic nu 
este una a anticipării, ci una impresionistă si liberal- 
anarhică. Din unele remarci ale lui Bloch, ar părea să 
rezulte că nu doar filosofia, ci întreaga cunoaştere 
umană de până la Marx a fost înlănţuită de trecut, 
capabilă doar să-l descrie pe acesta, nu să şi 
privească spre viitor. Capitalismul a potentat aceasta 
atitudine, transformând toate obiectele în mărfuri şi 
ducând astfel la „reificarea” gândirii; gândirea 
reificată, redusă la forma proprie mărfurilor, se 
exprimă în cultul faptelor, într-un „empirism plat”. În 
acest punct, Bloch îi urmează, mai mult sau mai 
puţin, pe Lukăcs şi Şcoala de la Frankfurt. 
„Fetişismul faptelor” şi „empirismul plat”, lipsit de 
imaginaţie şi mărginit la fenomene „izolate”, sunt 
incapabile să aprehendeze „întregul” sau să sesizeze 
,esentialul' in mersul istoriei (was wesentlich 
geschiei). 

Toate aceste comentarii despre filosofic - despre 
cea din trecut şi despre cea contemporană - nu sunt 
mai mult decât o denuntare expeditivă, nedublată de 
vreo încercare de analiză. Bloch acordă ceva mai 
multă atenţie psihanalizei, care, din punctul lui de 
vedere, constituie negația viitorului par excellence. 
Am consemnat ceva mai înainte preocuparea lui de a 
înlocui categoria subconştientului prin cea a „încă- 
neconştientizatului”, înțelegând prin aceasta ceea ce 
este latent în noi ca anticipare, dar nu este încă 
articulat. În toate versiunile psihanalizei, însă, fie că 
este vorba de Freud sau de discipolii sài mai mult 
sau mai puţin fideli, inconştientul derivă din 
acumulări ale trecutului, necuprinzând nimic nou. 
Această orientare retrogradă este şi mai evidentă la 
Jung,  „fascistul psihanalitic”, care interpretează 
întregul psihic uman în termeni de preistorie 
colectivă şi proclamă drept unic remediu pentru 
maladiile vieţii moderne „ura faţă de inteligenţă”. 


Freud, fiind un liberal, a câutat să scoată 
inconştientul la lumina zilei, pe când Jung vrea să 
împingă conştiinţa noastră în abisuri tenebroase. Cât 
despre Adler, el, în manieră pur capitalistă, 
consideră voinţa de putere drept pulsiunea umană 
fundamentală. În orice caz, toate formele de 
psihanaliză au o orientare retrogradă, ceea ce se 
explică prin faptul că exprimă conştiinţa burgheziei, 
o clasă fără viitor. 

Utopiile revoluţionare din trecut reflectă dorinţa 

de perfecţiune a umanităţii şi chiar conştientizarea 
faptului că aceasta este posibilă; utopiile de după 
Marx sunt, fara excepţie, reacționare. 
„Utopia burghezo-democrată” a lui Wells, de pildă, 
este „învelită într-o pojghiţă morală, într-un 
simulacru de drepturi ale omului, ca şi cum târfa 
capitalistă ar putea să redevină virgină”; „libertatea 
ca utopie a capitalismului occidental este cloroform 
şi nimic altceva”. 


4. Marxismul ca „utopie concretă” 


Marxismul, şi numai el, a dat omenirii o percepţie 
deplină şi consecventă a viitorului. S-ar putea spune 
chiar că el este orientat în întregime spre viitor, 
recunoscând trecutul doar în măsura în care acesta 
este încă viu şi, ca atare, parte componentă a 
viitorului. Marxismul a izbutit „să descopere că 
unitatea concretă teorie-practică este strâns solidară 
cu posibilitatea obiectiv-reală recognoscibilă prin 
observaţie”. Marxismul este o ştiinţă, însă una care a 
depăşit dualitatea dintre fiinţă şi gândire, dintre Este 
şi Trebuie; el este, deopotrivă, o teorie a viitorului 
paradis şi un praxis care conduce la acesta. 
Marxismul este o utopie atotcuprinzatoare, dar, 
spre deosebire de visurile epocilor anterioare, el este 
un vis concret, şi nu abstract. Falansterele sau Noua 
Armonie au fost nişte utopii eminamente abstracte; 
utopia concretă a lui Marx nu cuprinde predicții 
amănunțite despre societatea viitorului, ci se opune 
vechilor fantezii „ca o participare activ-conştientă la 
procesul istoric imanent de transformare 
revoluţionară a societății”. „Miza unei utopii 


concrete o constituie înţelegerea precisă a visului 
întruchipat în ea, un vis ce-şi are obârşia în procesul 
istoric însuşi.” Pe scurt, ceea ce face ca o utopie să 
fie concretă este faptul că nu o putem descrie cu 
exactitate, un exemplu cu adevărat clasic de /ucus a 
non lucendo. 

Deşi Bloch declară că binele suprem, numit şi 
Totum, a fost analizat ştiinţific, tot ce aflam despre 
acest bine în lucrările sale sunt câteva formulări 
împrumutate din Marx: societate fără clase, tărâm al 
libertăţii în care nu va mai exista înstrăinare etc. 
Acel bine suprem va mai insemna reconcilierea 
omului cu natura; Bloch mentioneazà in mai multe 
rânduri ca fiind de însemnătate capitală formulările 
despre  „umanizarea naturii” din Manuscrisele 
economico-filosofice ale lui Marx. Pentru că o utopie 
nu poate fi „concretă” decât dacă cuprinde „totul”, 
adică întregul univers; cât timp imaginaţia se 
mărgineşte la organizarea societății, ignorând 
natura, ea nu poate fi decât „abstractă”. 

Marxismul este un act de speranţă în care se 
îmbină cunoaşterea lumii anticipate şi voinţa de a o 
crea. Această voinţă 


şi această cunoaştere îşi au pandantul nu in 
realitatea empirică, ci în ordinea „esenţială” 
superioară şi superior reală. Spre deosebire de 
filosofia empiristă, marxismul corect înţeles include 
ontologia incá-neexistentului /Ontologie des Noch- 
Nicht). | ,Asteptare, speranţă,  nàzuinta spre 
posibilităţi încă nematerializate, toate acestea nu 
sunt doar un însemn al conştiinţei umane, ci, când 
sunt corect înţelese şi reglate, constituie un 
determinant fundamental al realităţii obiective în 
întregul ei. De la Marx încoace, n-a existat cercetare 
posibilă a adevărului, nici realism al deciziei care să 
nu ia în considerare conţinutul subiectiv şi obiectiv al 
speranţei din univers.” „Incă-neconştientizatul din 
om aparţine, aşadar, integral acelei părţi din lumea 
exterioară care nu s-a întâmplat încă, nu s-a ivit şi 
manifestat. Acest încă- neconstientizat comunică şi 
interactionează cu ceea ce nu s-a5 > ? 

întâmplat încă.” „Cât timp realitatea nu s-a 
determinat pe deplin, cât timp ea cuprinde încă 
posibilităţi deschise sub formă de noi începuturi şi 


noi arii de dezvoltare, nu putem respinge în mod 
absolut utopia pe baza realităţii pur factuale... O 
utopie concretă îşi află pandantul în realitatea 
emergentă /Prozesswirklichkeii), pandantul AwzíV2- 
UluÍ mediat... Elementele anticipatoare sunt ele 
însele o componentă a realităţii.” 

Regăsim astfel la Bloch conceptul tipic 
neoplatonician Şi hegelian de „realitate 
nonempirică”, doar că, în concepţia sa, aceasta nu 
este o perfecţiune deja realizată undeva, precum 
ideile platoniciene, nici nu este o construcţie pur 
normativă şi arbitrară, ci, în chip de anticipare, este 
deja prezentă în lumea empirică. Bloch însuşi nu-i 
invocă în acest context pe Hegel sau pe 
neoplatonicieni, ci conceptul aristotelic de 
„entelehie” şi pe cel de „materie creatoare” ale 
discipolilor lui Aristotel. Lumea, crede el, posedă un 
fel de finalitate imanentă prin care, din forme 
nedesăvârşite, generează forme desăvârşite. Aceste 
forme sunt deopotrivă naturale şi normative. Bloch 
însă pare a nu-şi da seama că modul in care el 
foloseşte conceptele de ,energie", ,potentialitate" si 
„entelehie” diferă într-o privinţă esenţială de cel în 
care le foloseşte Aristotel. Acesta le folosea, de fapt, 
pentru a descrie procesele empirice de dezvoltare a 
lumii organice şi activităţile umane ghidate de 
scopuri. Or, conceptele lui Bloch, raportând 
entelehia la întregul univers, nu datorează nimic 
observaţiei empirice; ele nu fac decât să exprime o 
credinţă speculativă în tendinţa universului spre o 
perfecţiune despre care nu putem spune nimic 
determinat. Stim, însă, potrivit lui Bloch, că 
eventualele obiecţii care s-ar putea face pe temeiul 
cunoaşterii ştiinţifice existente, speranţei in 
perfecțiunea absolută trebuie a priori respinse, 
pentru că „faptele” n-au nicio valoare ontologică şi 
pot fi fără ezitare ignorate; ceea ce contează sunt 
premonitiile fanteziei anticipatoare. Prin urmare, 
marxismul, aşa cum îl înţelege Bloch, nu trebuie să 
se lase constrâns în niciun fel de starea actuală a 
cunoaşterii. Că un bob de orz se va dezvolta într-o 
plantă matură care va da în spic este ceva ce poate fi 
anticipat raţional pe baza experienţei, dar că 


universul actual, care este departe de a fi perfect, 
urmează să se transforme, în virtutea unei finalităţi 
naturale imanente, în unul perfect este, de bună 
seamă, nu doar indemonstrabil, ci şi greu de 
imaginat în chip cât de cât plauzibil. Bloch este 
conştient de acest lucru, precum şi de faptul că 
regulile existente ale gândirii ştiinţifice nu susţin 
câtuşi de puţin ideea sa de Ultimum, drept care 
cheamă în ajutor imaginaţia, inspiraţia artistică şi 
entuziasmul. Acestui procedeu nu i s-ar putea 
obiecta nimic dacă Bloch s-ar considera pe sine poet, 
însă el pretinde că fantezia anticipatoare este ca 
atare o ştiinţă, nu o ştiinţă de rând, ci una de un gen 
superior, care nu se sinchiseşte de constrângerile 
logicii şi ale observaţiei. 

Nu este însă de-ajuns să spui că „esenţa 
universului” se află „într-o stare încă nemanifestă”, 
astfel încât posibilităţile inerente ei sunt, ca să 
spunem aşa, nişte obiective de atins, o dorinţă 
latentă sau o „fantezie obiectivă” a Fiintei ca întreg. 
Important este si că acest obiectiv nu poate fi 
realizat decât prin voinţa şi conştiinţa umanităţii, şi 
nu ca simplu efect al unor legi cosmice. Specia 
umană nu este, de fapt, un simplu executant al 
intentiilor universului, instrumentul unei misterioase 
providente oarbe; ea dispune, între altele, si de 
puterea de a decide. Omul poate să aleagă între a 
duce la desăvârşire universul şi a-l nimici - 
neexistând, după cum am văzut, cale de mijloc iar 
rezultatul nu poate fi dinainte determinat. Omul este, 
aşadar, într-un anumit sens, călăuzitorul universului, 
purtând pe umerii săi nu doar povara istoriei umane, 
ci şi cea a Fiintei în ansamblu. Această idee este tipic 
neoplatoniciană, dar Bloch, cu o siguranţă de 
invidiat, i-o atribuie lui Marx. În Tübinger Einleitung, 
el îi atribuie lui Marx dictonul „omul este rădăcina 
tuturor lucrurilor”; de fapt, ceea ce scrisese Marx la 
vârsta de douăzeci şi cinci de ani este că „rădăcina 
omului este omul însuşi”, ceea ce, evident, nu este 
nicidecum acelaşi lucru. 

întrucât Ultimum-vh, adică paradisul, lui Boch nu 
este pur şi simplu starea finală la care lumea 
urmează să ajungă cu necesitate, ci o stare care 


trebuie realizată de câtre voinţa umană, nu este 
niciodată clar in ce sens prezentul ,contine" în fapt 
viitorul, în ce sens lumea viitoare se leagă de cea 
prezentă şi în ce măsură ea este doar un act de 
voinţă. Din acest punct de vedere, conceptul 
blochian de „realitate superioară” sau „esenţială” 
este nu mai puţin ambiguu decât conceptele similare 
ale suprarealiştilor. În filosofia suprarealistă nu este 
clar dacă lumea la care accedem prin experienţe 
halucinatorii sui generis este o realitate efectivă în 
care se poate patrunde prin astfel de experienţe sau 
este ceva creat de noi înşine prin chiar actul de 
conştientizare. Această ambiguitate nu deranjează în 
cazul suprarealiştilor, dat fiind că filosofia lor este 
doar un derivat al artei lor. Bloch însă mânuieşte 
limbajul filosofici discursive, unde ambiguitatea 
conceptelor compromite radical întregul demers. 
Bloch este scuzabil, în acest punct, în măsura în 
care ambiguităţile lui sunt cele ale tradiţiei hegelian- 
marxiste în general. Aşa cum am văzut în cazul lui 
Lukâcs, acestei tradiţii îi este caracteristică 
estomparea distinctiei dintre predicția viitorului si 
crearea lui. Sub acest aspect, există o neta linie 
despártitoare între omul de ştiinţă şi profet. Un om 
de ştiinţă, când formulează predicții - reuşite sau nu 
-, se bazează pe observaţii despre trecut şi pe 
credinţa că înţelege relaţiile dintre evenimente; el 
nu-şi arogă cunoaşterea viitorului, pentru că o astfel 
de cunoaştere este imposibilă; tot ce pretinde este că 
poate prevedea viitorul cu o probabilitate mai mare 
sau mai mică. Pe când un profet nu se mulţumeşte 
cu astfel de predicții; sursa cunoştinţelor sale despre 
viitor nu este trecutul, ci viitorul însuşi, care ar fi 
prezent deja, în chip misterios, în mintea sa, având 
un statut ontologic propriu. Bloch vorbeşte despre o 
realitate care „nu este încă”, dar pe care el o 
distinge hotărât de neant sau de pura negatie. „Nu”- 
ul, fireşte, implică o lipsă, dar o lipsă a ceva. şi deci 
reprezintă o nazuinta spre acel ceva, o dorinţă 
creatoare ce animă lumea; el trebuie opus neantului, 
şi nu întregului /Das Prinzip Hoffnung). Pandantul 
subiectiv al lui „nu-încă”, şi anume „conştientizarea 
lui nu-încă”, nu trebuie privit drept pură negatie, ci 


drept nevoie a minţii de a deveni conştientă de un 
anume obiect. Spre a-şi face înţeles gândul, Bloch 
face trimitere la „micile percepții” leibniziene: un fel 
de cunoaştere  nearticulată, care este totuşi 
cunoaştere, o stare paradoxală în care ştim ceva ce 
nu ştim sau cunoaştem în mod potenţial, dar nu 
actual. 

în felul acesta, profetul se pune într-o postură cum 
nu se poate mai avantajoasă. Pe de o parte, nu este 
nevoit să ofere temeiuri pentru predicțiile pe care le 
face, întrucât a dat de înţeles din capul locului că ele 
nu se bazează pe  prozaicul empirism, că 
dispretuieste tirania faptelor si a logicii. Pe de altă 
parte, îşi debiteazà profeţiile cu extremă siguranţă, 
bazându-se pe facultăţile sale speciale de a percepe 
ceea ce este cumva deja prezent, deşi nu s-a produs 
încă. Cunoaşterea sa este superioară şi mai certă 
decât cea a omului de ştiinţă, şi el nu este obligat să 
explice sursa sau temeiurile ei; oricine cere explicaţii 
se recunoaşte prin chiar aceasta exponent al 
„conştiinţei reificate” şi sclav al „empirismului plat”. 

Evident că autoproclamatul profet, dispunând de o 
astfel de libertate de manevră intelectuală, poate 
promite tot ce-i trece prin minte, asigurându-ne 
totodată cà promisiunile lui se bazează pe un tip 
superior de cunoaştere. Bloch, deşi stipulează că 
organizarea socială a viitoarei utopii nu poate fi 
descrisă dinainte, vorbeşte despre un gen de 
tehnologie cu totul nou, care va produce o shimbare 
radicală în vieţile noastre. Capitalismul, explică el, a 
creat o tehnologie bazată pe o concepţie pur 
cantitativă si mecanicistă despre natură, opusă 
abordării calitative, în viitor, vom avea parte de o 
tehnologie miraculoasă, numită de el ,neeuclidiana" 
(ibidem). Lăsând ca detaliile prevestite! revoluţii 
tehnice să fie elaborate de alţii, el ne asigură totuşi 
că, dacă nu exista imperialismul, am fi fost deja în 
stare să irigàm deşerturile Sahara şi Gobi şi să 
transformàm Siberia si Antarctica in grádini 


paradiziace cu pretul a doar „câteva zeci sau sute de 
kilograme de uraniu şi toriu”. „Tehnologia 
neeuclidiană” va restabili intimitatea omului cu 
natura şi va face posibilă o atitudine „calitativă” faţă 


de ea, de care „capitalismul abstract” (sintagma este 
a lui Bloch) s-a dovedit incapabil. Nu trebuie să ne 
facem griji nici în legătură cu legea creşterii 
entropiei, pentru că tehnicile viitorului ne vor scâpa 
şi de ea. 


5. Moartea ca antiutopie. Dumnezeu nu exista 
încă, dar va exista 


Anticiparile lui Bloch devin şi mai cutezătoare atunci 
când vine vorba despre problema morţii şi despre 
„tema naturii”. Volumul al treilea din Das Prinzip 
Hoffiiung expune pe larg ideile antice egiptene, 
greceşti, iudaice, budiste, hinduse şi creştine despre 
nemurire, după care Bloch formulează urmatoarele 
concluzii. Credinţa religiilor tradiţionale în nemurire 
sau în transmigratia sufletelor este pură fantezie, dar 
reprezintă totuşi o manifestare a voinţei utopice şi a 
demnităţii umane. în schimb, în dialectica 
materialistă „universul nu este îngrădit de mecanica 
newtoniană”. 


Materialismul dialectic, ca opus celui mecanicist, nu recunoaşte 
niciun fel de granite, de negatii prescrise de o pretinsă „ordine 
naturală”... Telul final utopic al practicii sale este umanizarea 
naturii... Aici, ca oriunde aiurea, cosmologia comunistă (sic) 
este tărâmul problemelor privitoare la medierea dialectică 
dintre om şi munca sa, pe de o parte, şi un subiect posibil al 
naturii, pe de alta... Cuvântul „nu” nu poate fi rostit niciodată 
dintru început: dacă natura nu cuprinde niciun răspuns pozitiv 
la problemele destinului nostru, ea nu cuprinde nici vreun 
răspuns care să fie, o dată pentru totdeauna, negativ... Nimeni 
nu ştie ce este universul dincolo de perimetrul muncii umane, 
adică în natura nemediară; nu ştim dacă acolo acţionează sau 
nu vreun subiect sau factor şi, dacă da, de ce fel este... Toate 
acestea depind de dezvoltarea şi perspectivele puterii umane şi, 
deci, mai precis, de dezvoltarea şi revelarea orizonturilor 
comunismului. (Das Prbizip Hoffnung) 


Sâmburele existenţei umane (der Kern des 
Existierens) nu s-a dezvoltat încă pe deplin, fiind, ca 
atare, „extrateritorial fața de procesul devenirii si 
transformării” (ibidem/| dacă lumea s-ar dezvolta 
spre o stare de totală zadarnicie {zu einem 
absoluten Umsonsi), atunci si numai atunci moartea 
ar pătrunde în miezul naturii, sălăşluit in inima 


omului. 

În măsura în care este inteligibil, acest argument 
poate fi rezumat spunând că toate promisiunile 
religiei tradiţionale in privinţa nemuririi sunt 
deşarte, dar cà, după ce vom fi construit 
comunismul, vom depăşi cumva si problema morţii. 
lată, eufemistic vorbind, cea mai gratuită promisiune 
rostită vreodată în numele unei mişcări politice. Ea 
nu este egalată decât de ultima dintre speranțele 
utopice ale lui Bloch, cea de creare, în cele din urmă, 
a lui Dumnezeu însuşi, explicată după cum urmează. 

Sâmburele religiei rezidă în atingerea perfecțiunii 
umane absolute. Prin urmare, dacă scopul religiei 
este împins la extrem, se vădeşte că el reclamă 
eliminarea lui Dumnezeu ca entitate care limitează 
puterile omeneşti şi că în toate utopiile religioase 
este cuprinsă implicit suprimarea acestei limitări. S- 
ar părea că, în acest punct, Bloch nu face decât să-l 
urmeze pe Feuerbach, care considera că adevărul 
religiei îl constituie ateismul; dacă încercăm să 
exprimăm cu exactitate ce anume vor oamenii de la 
religie, descoperim că vor inexistenţa lui Dumnezeu. 


Intenţia religiei în privinţa împărăției concepute în sensul cel 
mai deplin presupune ateismul... Potrivit acestuia, Ens 
perfectissimus (sintagmă prin care este desemnat Dumnezeu) 
este exclus de la creaţia şi evoluţia lumii, fiind definit nu ca un 
fapt, ci ca singurul lucru cu putinţă, aşadar ca supremă 
problemă utopică, cea a țintei finale. Locul atribuit în diferite 
religii lui Dumnezeu era în mod evidenr umplut cu ipostaza lui 
Dumnezeu, iar după ce aceasta este înlăturată, locul gol 
continuă să existe ca proiecţie ultimă a unei intenţii utopice 
radicale... Locul corespunzător divinității de odinioară nu este 
nicidecum anihilat... Materialismul 

autentic, adică dialectic, suprimă transcendenta şi realitatea 
oricărei ipostaze a lui Dumnezeu, dar nu exclude ceea ce în 
utopia reală a împărăției libertăţii era desemnat prin Ens 
perfectissimus, adică conţinutul final al procesului calitativ... 


SOS. A 


ipostaza Dumnezeului din ceruri fără a nimici însă ultimul sălaş 
în care Ens perfectissimus prezerva abisul posibilităţii sale 
latente nefrustrate. / Das Prinzip Hoffnung) 


După Bloch, aşadar, religia nu sfârşeşte pur şi 
simplu prin a dispărea, ci lasă un legământ sub 
forma problemei finale a fiinţei desăvârşite. In locul 


unui paradis dat de-a gata în „lumea de dincolo”, 
avem porunca de a crea un cer nou şi un pământ 
nou. Neuitând însă de atitudinea dispretuitoare a lui 
Lenin faţă de „ziditorii de Dumnezeu” din mişcarea 
social-democrată rusă, Bloch ţine să precizeze că nu 
priveşte lumea ca pe o maşină de produs o fiinţă 
supremă, ci consideră că, şi după înlăturarea lui 
Dumnezeu, vom rămâne în posesia „conţinutului 
total al speranţei”, căruia i se dădea odinioară 
numele de „Dumnezeu”. Acest limbaj vag pare a 
însemna doar că Fiinţa perfectă va prinde chip în 
comunism. într-un alt loc, această Fiinţă perfectă 
este numită de Bloch „subiectul posibil al naturii” 
sau der Dass- Antrieb (impulsul spre das Dass). 
Pentru a deslusi sensul acestei din urmă expresii, 
trebuie înţeles că, în vocabularul lui Bloch, das Dass 
reprezintă deopotrivă o stare de lucruri şi un scop 
(„ca sâ...”); el exploatează din plin această 
ambiguitate, dar pesemne că este cel mai simplu să-i 
dăm lui das Dass înţelesul de proces ghidat de o 
finalitate sau de conştiinţa unui tel. Potrivit acestei 
tălmăciri, comunismul va înfăptui crearea lui 
Dumnezeu, ceea ce depăşeşte tot ce au făcut 
vreodată religiile lumii. Filosofia lui Bloch este, în 
ultima instanţă, o teogonie, o proiecţie fantastică a 
divinității care urmează să ia fiinţă: „Adevarata 
Geneză nu este la început, ci la sfârşit.” 


6. Materie şi materialism 


Tabloul unei lumi a cărei „esenţă” întruchipează o 
utopie sau o fantezie şi care este animată de scopul 
atingerii perfecțiunii divine este, aparent, foarte 
diferit de materialismul tradiţional, fiind, de aceea, 
lesne de înţeles că nu putea fi agreat de leniniştii 
ortodocşi. Bloch însusi susţine însă că filosofia sa nu 
este altceva decât o continuare a materialismului 
dialectic şi, în particular, că ea se bazează pe 
materialism în sensul lui Engels; aşadar, că „explică 
universul prin el însuşi”, fără a postula vreo altă 
realitate decât cea materială. 

În Avicenna şi stânga aristotelică şi în alte lucrări 
ale sale, Bloch invocă conceptul de „materie 


creatoare”, prezent odinioară în tradiţia aristotelică 
şi preluat, susţine el, de câtre marxism. Straton, 
Alexandru din  Afrodisia, Avicenna, Averroes, 
Avicebron, David din Dinant si, in fine, Giordano 
Bruno au dezvoltat conceptul de , materie" ca proces 
cuprinzând o diversitate de forme si o permanentă 
posibilitate de noi dezvoltări; orice lucru nou care se 
intàmplà nu este datorat unei forte din afara 
universului, ci este manifestarea unei potentialitati 
care rezidă în materia însăşi. Nu există nicio 
deosebire între materie şi formă; formele sunt 
atribute latente sau manifeste ale substratului unic, 
care este natura naturans. 

în prelegerea sa, Zur Ontologie des Noch-Nicht- 
Seins, Bloch dă următoarea explicaţie menită a servi 
drept definiţie a materiei: 


Ea nu este un simplu bloc mecanic, ci - conform sensului 
implicit al definiţiei aristotelice a materiei - este în egala 
măsură fiüntarea-potrivit- posibilităţii (kata to dynaton, adică 
ceea ce determină materialist-istoric, în funcţie de condiţii, 
orice fenomen istoriceste posibil) si fiintarea-in- posibilitate 
idynamei on, adică corelatul a ceea ce este obiectiv sau 
realmente posibil sau, în termeni ontici, substratubde- 
posibilităţi al procesului dialectic). {Sie ist nicht der 
mechanische Klotz, sondern - gemăss dem implizierten Sinn der 
Aristotelischen | Materie-Definition - sowohl das Nach- 
Moglichkeit-Seiende {kata to dynaton), also das, was das 
jeweils gesehisctlich Erscheinenkonnende bedingungsmüássig, 
historisch-materialistisch bestimmt, wie das in-Moglichkeit- 
Seiende (Sein) (dynamei on), also das Korelat des objektiv-real- 
Moglichen oder rein seinshaft: das MoglichkeitsSubstrat des 
dialektischen Prozess.) 


După care continuă spunând că „natura 
anorganică, nu mai puţin decât istoria umană, îşi are 
utopia ei. Această aşa-zisa natură neînsufleţită nu 
este un cadavru, ci un centru de iradiere, sălaşul 
acelor forme a căror substanţă nu s-a realizat încă.” 


După cum se vede, în concepţia lui Bloch, materia 
nu se caracterizează prin proprietăţi fizice de vreun 
fel, ci doar prin faptul ,creativitatii" sau al 
permanentei năzuiri. Este lesne de observat că, în 
acest caz, cuvântul „materialism” nu înseamnă mai 
mult decât că lumea este supusă schimbării şi poate 
evolua în moduri multiple şi neaşteptate. Materia 


înseamnă atunci, pur şi simplu, „tot ceea ce este” şi 
ea posedă toate atributele divine, cu excepţia 
deplinei actualități. în aceste consideraţii nebuloase, 
percepem într-adevăr ecouri din Giordano Bruno, 
precum şi din 


Böhme şi Paracelsus. Materia este Urgrund, un 
universum nedeterminat din care poate proveni 
orice; astfel concepută, ea se confundă cu 
Dumnezeul din panteism. A spune că „totul este 
materie" este o tautologie de vreme ce ,materie" 
este sinonim cu „tot”, şi nu doar tot ce este actual, ci 
deopotrivă şi tot ce este posibil. Nu ne surprinde, 
aşadar, când Bloch ne spune că „materia” include 
visurile, imaginile subiective, experienţele estetice, 
deopotrivă cu calităţile estetice ale lumii exterioare 
(care sunt, parc-se, cuprinse în natură, dar se 
actualizează prin percepţia estetica). Dacă 
Dumnezeu este posibil, realizarea lui nu 
primejduieşte în niciun fel materialismul, căci, prin 
definiţie, şi el este „material”. 

Aici, de fapt, avem de-a face cu o afirmare nu a 
materialismului, ci a monismului, a doctrinei că 
există un unic substrat al tuturor fenomenelor 
posibile, inclusiv al activităţii umane şi al produselor 
ei. Cum respectivul substrat nu posedă niciun fel de 
calităţi proprii, tot ce ştim fiind că este „creator” şi 
cuprinde înăuntrul său toate posibilităţile, teoria 
monistă a lui Bloch este, aidoma lui, lipsită de 
conţinut. Ea ne spune că tot ce există este material şi 
că prin „materie” se înţelege tot ceea ce există. 

Totuşi, în cel puţin două puncte, cosmologia şi 
metafizica lui Bloch sunt considerate de el ca venind 
în sprijinul marxismului, mai precis al versiunii 
leniniste a acestuia. 

În primul rând, universul nu doar întruchipează un 
scop imanent, ci, cel puţin în stadiile superioare ale 
evoluţiei sale, reclamă participarea subiectivitatii 
umane la realizarea potentelor utopice sau la 
actualizarea autoanticiparilor lui. Omul este un 
produs al materiei, dar, de când şi-a făcut apariţia pe 
scenă, el a luat, ca să spunem aşa, asupra lui sarcina 
dezvoltării în continuare; el este vârful de lance al 


creaţiei, ca în teogonia lui Plotin şi Eriugena sau în 
vechea filosofie neoplatoniciană. Elementul „încă- 
neconştientizat” din noi este corelat într-un mod 
nedefinit cu acel „încă-nu” din natura însăşi; 
subiectivul „încă- nu” urmează să devină explicit prin 
strădaniile noastre, făcând astfel manifestă esenţa 
universului. Drept urmare, omul nu poate asuma că 
legile evoluţiei, indiferent dacă sunt percepute sau 
nu conştient, vor face ca lumea să devină un loc mai 
bun. în limbaj politic, aceasta înseamnă că lumea 
perfectă din viitor poate fi produsă doar de voinţa 
conştientă a omului. Aceasta constituie justificarea 
metafizică a criticii pe care Bloch o face 
„fatalismului” sau determinismului Internaționalei a 
iEa si a devotamentului sau fata de marxism- 
leninism, care insistă cà revolutionarii au de jucat un 
rol decisiv in procesul revolutionar. 

in al doilea rând, aceeaşi metafizică constituie si 
un bastion împotriva revizionismului. Viitorul lumii 
fiind rezumat în formula „totul sau nimic”, dacă nu 
dorim distrugerea omului şi a universului, se impune 
să optâm pentru prima alternativă. Nu numai că 
lumea trebuie văzută prin prisma unei mişcări care 
dă la iveală forme mereu superioare, ci ea este 
inteligibilă doar din punctul de vedere al perfecțiunii 
finale. Metafizica şi activitatea socială trebuie să 
năzuiască deopotrivă la eschaion. la împlinirea totală 
şi ireversibilă a destinului cosmic, la sinteza tuturor 
forţelor inerente flintei. De unde urmează că 
Bernstein este un duşman al marxismului atunci 
când preconizează un program revizionist de 
reforme graduale sau incomplete, lipsit de orizontul 
perfecțiunii ultime; inspiraţia telului final este parte 
inseparabilă a filosofici marxiste, care, în acest 
punct, moşteneşte viziunea apocaliptică a 
anabaptismului radical (Das Prinzip Hoffnung). 
intelegem si de ce una dintre principalele critici 
formulate mai târziu de Bloch la adresa socialismului 
est-european a fost aceea că liderii de partid 
promiteau felurite avantaje şi ameliorări pe termen 
scurt în locul máretelor perspective utopice oferite 
de socialism. 


7. Dreptul natural 


Un element aparte al filosofie! lui Bloch îl constituie 
încercarea sa de a combina marxismul cu o teorie a 
dreptului natural. Consideraţiile sale pe această 
temă sunt expuse în câteva lucrări, îndeosebi în 
Naturrecht und menschliche Wurde. Ideea că omul 
are de la naturà anumite drepturi si cà niciun drept 
pozitiv nu-l poate priva de ele fără a înceta să fie 
drept în adevăratul înţeles al cuvântului a jucat un 
rol mare în gândirea utopică din Antichitate până în 
prezent. Ea a dat naştere teoriei contractului social, 
principiului suveranităţii populare şi doctrinei 
împotrivirii legitime faţă de tiranie. Spre deosebire 
de utopiile în sens clasic, teoriile dreptului natural 
au fost inspirate de ideea demnităţii umane, şi nu de 
ideile de ,fericire" sau de „eficienţă economică”. 
Bloch consideră cà, desi aceste teorii au netezit 
drumul democrației burgheze, ele conțineau 
elemente cu valabilitate universală, nefiind limitate 
la acel sistem politic şi nici la vreun altul. Marxismul 
este, în acest sens, moştenitorul lui Locke, Grotius, 
Thomasius şi Rousseau, nu al gânditorilor utopici, 
deoarece comunismul urmăreşte nu doar abolirea 
sărăciei, ci şi încetarea înjosirii omului. Teoriile 
dreptului natural aveau şi ele o componentă utopică, 
întrucât cuprindeau anticipări ale ideii de „bine 
suprem”. În Naturrecht und menschliche Würde mai 
citim cà utopia socialistà include libertàti , burgheze" 
precum cea a presei, cea a intrunirilor si cea a 
cuvântului. Totuşi, Bloch tine să sublinieze că 
,adevarata" libertate presupune abolirea statului si 
că idealurile nu pot fi realizate pe deplin decât în 
societatea socialistă fără stat. Când se va ajunge 
acolo, nu vor mai exista conflicte între individ şi 
comunitate; libertatea şi fericirea nu se vor mai 
limita reciproc, de constrângere nu va mai fi nevoie 
şi va exista fraternitate universală. Nu este clar însă 
de ce o astfel de societate ar mai avea nevoie de legi 
şi ce rost ar mai avea „drepturile naturale” într-o 
situaţie în care nu va mai exista niciun prilej de a le 
revendica faţă de cineva, întrucât toată lumea va trăi 
într-o stare de solidaritate spontană. 


8. Orientarea politică a lui Bloch 


încă din anii '30, cu mult înainte de stabilirea sa în 
RDG, la Bloch se vedea clar că, deşi nu era membru 
al niciunui partid, nutrea simpatii politice fără 
rezervă fata de stalinism. Nu numai cà proclama 
utopia socialistă, ci susţinea, pe deasupra, că, deşi 
summum bonum nu era nicăieri realizat pe deplin, el 
deja prindea contur în Uniunea Sovietică. Das 
Prinzip Hoffnung este plină de pasaje care exprimă 
fără echivoc opțiunea politică a autorului, care nu 
pierde niciun prilej de a elogia superioritatea noii 
orânduiri: expresiile pe care le foloseşte în acest 
scop reprezintă în cea mai mare parte nişte clişee 
lipsite de orice valoare doveditoare, în schimb sunt 
în aşa fel integrate filosofici sale, încât par legate 
organic de ea. În particular, el pune accentul pe 
interpretarea de clasă a utopiei. Ni se spune, de 
pildă, cá ideea mic-burgheză de „utopie” este 
egoistă, pe când cea proletară este dezinteresată. 
Legat de utopiile longevitatii, Bloch nu omite să 
scoată în evidenţă că ele sunt irealizabile în 
capitalism, dar că vor fi realizate în socialism. 
Capitalismul monopolist a degradat aspiraţiile 
utopice ale omului, exploatându-le în vederea 
popularizării unor realizări-record din care el scoate 
profit. Heidegger este înfăţişat ca un propagandist al 
morţii la ordinele imperialismului, care, vorbind 
despre angoasă şi plictis, „reflectă, dintr-un punct de 
vedere  mic-burghez, societatea dominată de 
capitalismul monopolist, a cărui stare normală este 
criza perpetuă”. Psihanaliza, după cum am văzut, 
explică psihicul uman prin referire la trecut, pentru 
că ea a luat naştere într-o societate fără viitor. Legat 
de rolul utopic al dansului, Bloch nu uită să 
menţioneze că, în capitalism, acesta are un efect 
abrutizant, fiind menit să tocească simţurile 
oamenilor şi să-i facă să uite de asuprire, pe când 
noua „dragoste socialistă fata de patrie” a resuscitat 
frumuseţea dansurilor folclorice. Unele dintre 
remarcile sale pe această temă sună ca o veritabilă 
parodie a propagandei staliniste. Cartea este plină 
de cligee ideologice de felul: „Socialismul, ca 


ideologie a proletariatului revoluţionar, nu este 
altceva decât adevărata conştiinţă aplicată 
conceptual la mişcarea evenimentelor şi tendinţa 
corect înţeleasă a realităţii.” 


Arta şi literatura capitaliste, ni se spune în alt loc, se 
folosesc de hoppy-end-un in chip de compensație 
pentru viaţa deznădăjduită în condiţiile exploatării, 
în timp ce socialismul „are şi păstrează propriul său 
gen de happy-ending . Când vine vorba despre sport, 
aflăm despre degenerarea fizicului uman într-o 
„societate înstrăinată bazată pe diviziunea muncii”; 
cât priveşte prelungirea vieţii şi combaterea 
efectelor îmbătrânirii, Uniunea Sovietică a făcut 
progrese pe această linie din raţiuni pe care 
capitalismul nu- şi poate permite să le recunoască. 
Bloch nu-l poate menţiona pe Malthus făra să adauge 
cà descendenţii lui spirituali sunt  „ucigaşii 
americani” şi că malthusianismul contemporan este 
datorat dorinței imperialiştilor de a practica 
genocidul şi de a-i extermina pe şomeri. Libertatea 
capitalistă înseamnă libertatea pentru muncitor de a 
muri de foame, pe când „în ţara în care se 
construieşte socialismul” toate eforturile sunt 
îndreptate spre abolirea violenţei. în capitalism, tot 
aşa, nu poate exista adevărată prietenie, deoarece 
întreaga viaţă este dominată de activităţi mercantile, 
pe când socialismul netezeste drumul prieteniei 
universale între toate popoarele. 

E foarte posibil ca Bloch să fi inserat aceste fraze 
propagandistice servile şi aberante cu prilejul 
revizuirii cărţii Das Prinzip Hoffnung în RDG, în anii 
'50, ca o condiţie sine qua non a publicării ei în 
condiţiile de atunci. Totuşi, suntem nevoiţi să 
presupunem că atât atunci, cât şi mai târziu a crezut 
în ele de vreme ce se regăsesc şi în reeditările de 
după stabilirea sa în Germania Occidentală. 

În cuvântări şi articole politice scrise după 1961 
(dintre care unele au fost reunite în volumaşul 
intitulat Widerstand und 
Friede. Aufiatze zur Politik, 1968), Bloch lua poziţie 
in favoarea socialismului democratic, desi in termeni 
extrem de vagi si generali; condamna, de asemenea, 
stalinismul într-un limbaj vag şi declarând că 


marxismul are nevoie de înnoire, de adaptare la 
împrejurările schimbătoare etc. Exprimările de acest 
fel au avut o anume însemnătate în Europa de Esta 
anilor 1955-1956, dar deja de pe la începutul anilor 
"60 deveniseră nişte clişee sterile. 

Ar fi totuşi nedrept să spunem că identificarea lui 
Bloch cu leninismul ca doctrină politică si cu 
stalinismul ca sistem politic este o parte integrantă a 
teoriei sale metafizice. Din această teorie nu decurg 
consecinţe sau directive politice specifice de 
adeziune personală şi nimic de acest fel n-ar putea fi 
dedus din Das Prinzip Hoffnung dacă floricelele 
staliniste ar fi, pur şi simplu, eliminate din text. În 
această privinţă, postura lui Bloch se aseamănă cu 
cea a lui Heidegger şi cu vremelnica identificare a 
acestuia cu nazismul, deşi Heidegger a fost mai 
puţin explicit, iar scrierile lui filosofice nu sunt 
garnisite cu predici politice de factura celor 
blochiene. În declaraţiile lor politice, amândoi s-au 
folosit de propriile concepte caracteristice în 
justificarea loialității lor faţă de respectivele 
dictaturi totalitare, dar conceptele  înseşi nu 
favorizau o direcţie mai degrabă decât alta. 
Identificarea ar fi putut la fel de bine să se producă 
si invers: categoria blochiană de „speranţă” ar fi 
putut fi folosită întru proslávirea nazismului, iar 
,autenticitatea" /Eigentlichkeit) heideggeriană ar fi 
putut servi cauza propagandei comuniste. Ambele 
aceste concepte erau îndeajuns de vagi şi de formale 
spre a putea fi utilizate şi astfel; niciuna dintre cele 
două teorii nu cuprindea vreo restricţie morala 
inerenta care ar fi interzis o astfel de utilizare şi 
niciuna nu prescria o linie specifică de acţiune 
politică. Cineva ar putea fi de parere că aceasta nu 
este o obiectie valabilă împotriva niciunei metafizici 
dat fiind cà acesteia nu-i incumbă să prescrie 
directive politice, iar valoarea ei nu depinde de 
utilizarea politică care i se dă; astfel de concluzii nu 
intră neapărat în preocupările filosofici. Numai că 
nici Bloch, nici Heidegger nu pot fi apăraţi în acest 
mod dat fiind că fiecare dintre ei a pretins că 
doctrina sa metafizică sau antropologia sa filosofică 
avea şi trebuia să aibă un scop practic; că ea nu doar 


explica lumea, ci arăta şi cum trebuie să se comporte 
oamenii şi cu ce forţe să se alieze spre a trăi în 
demnitate. Obiectia cà o doctrină filosofică nu 
sugerează clar un anume mod de viaţă sau un anume 
angajament social îşi pierde  pertinenta dacă 
respectiva doctrină face asertiuni practice si îşi 
arogă valoare normativă, si nu doar descriptivă. 
Aroganta si agresiva fenomenologie heideggeriană a 
existenţei a avut o importanţă incomparabil mai 
mare pentru filosofia secolului al XX-lea şi a 
constituit un stimulent incomparabil mai mare 
pentru cultură decât filosofia lui Bloch, cu stilul ei 
obscur şi alambicat; ele au însă ca element comun 
faptul că ambele au urmărit să 

clădească un fundament metafizic nu doar pentru 
contemplatie, ci si pentru viaţa practică in lume. în 
vederea acestui scop au inventat ei categoriile lor 
pur formale de Figentlichkeit, respectiv Hoffnung, 
care se dovedesc aplicabile in orice mod se doreste. 


9. încheiere si comentarii 


Nu sunt în măsură să judec calităţile şi defectele 
prozei germane a lui Bloch. Pe Bloch, ca filosof, l-aş 
califica însă drept un predicator al iresponsabilitátii 
intelectuale. El nu poate fi creditat cu inventarea 
vreunei utopii, cu atât mai puţin a uneia „concrete”; 
ai un sentiment de uşurare când, de la lectura 
scrierilor sale, te întorci la utopia „abstractă” a lui 
Fourier, cu detaliile ei amuzante. Bloch nu face decât 
să ne îndemne să gândim utopic şi să facem 
speculaţii despre un viitor pe care el însuşi nu-şi dă 
osteneala să-l zugrăvească. 

Asemenea multor altor marxişti, Bloch nu găseşte 
de cuviinta să-şi | argumenteze asertiunile, 
mărginindu-se sa le proclame. în rarele ocazii când 
oferă câte un argument, este vorba, de obicei, de 
unul şubred din punct de vedere logic. De exemplu, 
în susţinerea asertiunii că nu există o natură umană 
invariabilă, el face doar observaţia că până şi un 
fenomen atât de universal cum este foamea îmbracă 
în decursul istoriei o diversitate de forme, oamenii 
din diferite epoci având preferinţe alimentare 


diferite /Das Prinzip Hoffnung). Cititorul care se 
străduieşte să-i urmărească argumentele constată cà 
acestea constau din truisme şi  tautologii 
înveşmântate într-un verbiaj de o insuportabilă 
alambicare. lată câteva exemple: 


Wir leben nicht, um zu leben, sondern weil wir leben, doch 
gerade in diesem Weil oder besser: diesem le eren Dass, loorin 
wir sind, ist nieht beruhigt, seckt das nun erst jragende, 
bohrende Wozu. {Zur Ontologie des Noch-Nicht-Seins) 


„Trăim nu pentru a trăi, ci pentru cà trăim, dar în acest 
«Pentru-cá» sau, mai bine zis, in acest gáunos «Ca-sá» in care 
ne găsim, nu simţim nicio siguranţă, ci, mai degrabă, 
necontenitul chin al sfredelitoarei întrebări: «La-ce-bun?»." 


Cu alte cuvinte, oamenii se întreabă adesea ce rost 
are viaţa. 
Alt exemplu: 


Es gäbe kein Heraufkommen in Zukunft, wenn das latente 
schon erschienen wäre, und es gábe ebenso kein Vergehen in 
Vergangenheit, wenn das in ihr Erschienene, bereits zur 
Erscheinung Gelóste dem überhaupt in der Tendenz entspráche 
(ibidem ]. 


„N-ar exista urcus spre viitor dacă ceea ce este latent s-ar fi 
actualizat deja, după cum n-ar exista recádere in trecut dacă 
ceea ce s-a produs si s-a pierdut in el ar corespunde lui «de-a 
binelea» din tendinţa.” 


Aceasta pare să însemne ca, dacă nimic nu s-ar 
schimba, nu ar exista schimbare. 
Şi încă unul: 


Das Wirkliche ist Prozess; dieser ist die weitverzweigte 
Vermittlung zwischen Gegenwart, unerledigter Verga ngaenh 
eit und vor allem: möglicher Zukunft. (Das Prinzip Hoffnung) 


„Realul este proces; proces ce constă în medierea multiplu 
ramificată între prezent, trecutul neîncheiat şi, mai cu scamă, 
viitorul posibil.” 


Aici este greu de dibuit vreun înţeles dincolo de 
platitudinea că lumea este supusă schimbării. 

Inaptitudinea lui Bloch pentru analiză este ridicată 
la rang de virtute teoretică în frecventele sale 
diatribe la adresa „pozitivismului”, a „fetişismului 
faptelor” şi a „logicii pozitiviste”. La fel ca Lukăcs, 


adoptă şi el sloganul „cu atât mai rău pentru fapte” 
(Tübinger Einleitung), declarând că acesta înseamnă 
„primatul raţiunii practice” şi nevoia de „umanizare” 
a lumii şi a „logicii filosofici”. 

Ar trebui poate să precizez că nu-l critic pe Bloch 
pentru atacul său la adresa pozitivismului în general 
sau pentru refuzul său de a accepta noţiunea de 
„fapt” ca pe ceva imediat evident, care n-ar necesita 
niciun fel de argumentare. Bloch însă nu este un 
critic filosofic. E de-ajuns ca formulările sale 
dispretuitoare la adresa „fetişismului faptelor” să fie 
comparate cu discuţiile raţionale purtate printre 
pozitiviştii înşişi în jurul noţiunii de „fapt” sau ca 
pâtrunzătoarea critica a pozitivismului din volumul I 
al Filosofiei lui Jaspers ori cea din lucrările 
fenomenologilor Husserl si Ingarden să fie 
comparate cu invectiva lui Bloch la adresa 
„empirismului plat”. 

Ceea ce descalifică filosofia lui Bloch nu este 
orientarea ei greşită, ci lipsa ei de conţinut. Nu este, 
fireste, nimic condamnabil in fantazárile despre un 
viitor mai bun sau in visurile despre o tehnologie 
invincibilă folosită pentru promovarea fericirii 
umane. Ceea ce e supărător în aceste proiecţii 
fanteziste nu este că nu ştim în ce fel am putea să le 
înfăptuim, ci că nu ni se spune nici în ce anume 
constau. Roger Bacon, Leonardo si Cyrano de 
Bergerac au visat despre masini zburátoare, care nu 
puteau fi construite cu tehnologia din vremea lor, 
dar, dacă oamenii n-ar fi visat la ele în epoci când nu 
puteau fi construite, foarte probabil că n-ar fi 
dezvoltat niciodată tehnologia capabilă să 
împlinească aceste visuri. În acest sens, proiecţiile 
utopice sunt o parte necesară a vieţii. Spre deosebire 
însă de acele viziuni „concrete”, utopia lui Bloch este 
visul despre o lume perfectă, dar un vis neinsotit de 
nicio explicație privitoare la natura acestei 
perfectiuni. El ne spune că tehnologia viitorului va fi 
„neeuclidiană”, fără să explice însă ce înseamnă 
aceasta, mărginindu-se să declare cà ea va fi 
„calitativă” şi va restabili armonia între om şi natură. 
(Capitalismul, în concepţia lui Bloch, este incapabil 
să producă „adevărata tehnologie".) 


Ceea ce este caracteristic lui Bloch nu este că 
fantazează despre un viitor mai bun, ci, întâi, că 
fantezia sa este lipsită de conţinut, că, în al doilea 
rând, potrivit crezului său, ea poate şi trebuie să 
înglobeze perfecțiunea finală (filosofia trebuie să 
imbrátiseze întregul timp viitor) si că, în al treilea 
rând, pretinde cà generalităţile sale sunt o formă 
superioară de gândire ştiinţifică, inaccesibilă celor 
care se închină faptelor şi practică logica formală. 

Gândirea lui Bloch este un amestec de tradiţii 
dintre cele mai variate: gnoza neoplatoniciană, 
naturalismul Renaşterii si cel postrenascentist, 
ocultismul modernist, marxismul, anticapitalismul 
romantic, evoluționismul COSMIC Şi teoria 
subconştientului. Urme de anticapitalism romantic 
se întâlnesc, neîndoielnic, la Marx şi sunt foarte 
puternice printre  marxiştii sau  paramarxistii 
germani din generaţia lui Bloch, inclusiv în Şcoala de 
la Frankfurt si la Marcuse (nu si la Lukăcs). Bloch 
pretinde că atacurile sale împotriva capitalismului nu 
au nimic comun cu conservatorismul romantic, dar 
adevărul e că sunt strâns înrudite cu acesta. El se 
lamentează că sistemul capitalist a ucis frumuseţea 
vieţii, a mecanizat relaţiile interpersonale şi a 
înlocuit valorile estetice din viaţa cotidiană prin 
valori utilitare. Avioanelor le spune, zeflemitor, 
„pseudopăsări” şi crede cà natura contine forme de 
tehnologie radical noi, despre care, însă, nu poate să 
ne spună decât că vor fi total diferite de cele 
cunoscute si cà nu vor avea niciun fel de efecte 
nocive. 

Miezul scrisului filosofic al lui Bloch îl constituie 
ideea transformării  ,sperantei" in categorie 
metafizică, transformare prin care speranţa devine 
un atribut al fiinţei. Aceasta este un fel de inversare 
a „speranţei metafizice” a lui Gabriel Marcel, 
inversare în care speranţa nu mai este o stare 
afectivă, ci o formă de existenţă atinsă de harul 
divin. Bloch, pe de altă parte, crede că, deşi speranţa 
este parte integrantă a fiinţei, ea se actualizează prin 
activitatea umană. Omul nu o primeşte de la natură, 
cu atât mai puţin de la Dumnezeu; el activează 
speranţa prezentă latent în fiinţă şi îl trezeşte pe 


Dumnezeul adormit în natură. Din perspectiva 
filosofici creştine, această idee a lui Bloch nu poate 
reprezenta decât culmea trufiei. 

Deşi ontologizarea blochiană a speranţei nu poate 
fi dedusă din nicio sursă marxistă, se poate spune că, 
intr-un fel, a contribuit şi ea la elucidarea naturii 
marxismului prin  dezvaluirea rădăcinilor lui 
neoplatoniciene, de care Marx insusi nu era 
constient. Bloch a scos in evidentà legátura existentà 
între crezul lui Marx în perspectiva totalei 
reconcilieri a omului cu sine şi tradiţia gnostică 
neoplatoniciană care s-a insinuat în marxism prin 
Hegel. El a pus accentul pe filonul soteriologic care, 
la Marx, era estompat si, ca atare, a putut trece 
neobservat si ignorat, dar care, de fapt, a pus în 
mişcare întreaga idee marxiană: credinţa în viitoarea 
contopire a esenței umane autentice cu existenţa 
empirică sau, mai simplu spus, eritis sicut dei. În 
acest sens, Bloch proceda corect legând marxismul 
de secta gnostică ce se închina şarpelui din Geneză, 
susţinând că acesta, şi nu lehova, era garantul Marii 
Făgăduinţe. Bloch a contribuit la revelarea unei 
fațete a marxismului care, în trecut, era menţionată 
doar în criticile, în cea mai mare parte neluate în 
seamă, ale autorilor creştini. Din acest punct de 
vedere, opera lui n-a fost lipsită de rost. 

Filosofia lui Bloch poate fi privită mai îngăduitor şi 
dacă ne raportăm nu la meritele ei intrinseci, ci la 
condiţiile din RDG şi din întreaga Europă de Est, 
aflate sub presiunea distructivă a stalinismului, cu 
influenţa lui nivelatoare. Gândirea lui Bloch nu este 
doar mai bogată, mai variată şi mai multilaterală 
decât schemele de mucava ale materialismului 
dialectic sovietic, ci are şi virtutea că nu ne-o putem 
închipui transformată în dogmă de partid sau în 
„concepţie despre lume” impusă de stat. însuşi vagul 
ei o fereşte de a fi folosită ca un catehism rigid. În 
unele puncte esenţiale, ea se abate atât de mult de la 
schemele marxist-leniniste, încât este ireconciliabilă 
cu doctrina oficială. Mai presus de orice, ea implică o 
anumită reabilitare a religiei, şi aceasta nu doar în 
sensul istoric cà anumite forme ale religiei au putut 
juca în trecut „un rol progresist” pentru acel timp. 


Această formulă este acceptabilă pentru marxism- 
leninism, dar Bloch merge mai departe: în viziunea 
sa, religia are o rădăcină permanentă şi 
indestructibilă care - intr-un mod neprecizat - se 
impune a fi păstrată în marxismul futurist. Religia n- 
ar trebui, aşadar, tratată ca o simplă colecţie de 
superstiții născute din ignoranta epocilor trecute sau 
ca un refugiu şi o consolare iluzorie a popoarelor 
oprimate. Deşi Bloch, asemenea tuturor leninist- 
staliniştilor ortodocşi, condamna toată filosofia 
nemarxistă din vremea lui Marx şi de după aceea, el 
a căutat să includă în tradiţia marxistă anumite 
aspecte ale vieţii intelectuale a epocilor trecute care 
nu erau deloc agreate de alţi marxişti ortodocşi; 
printre acestea, se numără mai multe elemente ale 
creştinismului, precum şi ale filosofici leibniziene, 
doctrina dreptului natural şi diverse curente din 
neoplatonism. Filosofii din RDG care au suferit 
influenţa lui Bloch n-au mai putut înghiţi cu sufletul 
împăcat schemele marxist-leniniste. Si sub acest 
aspect, ideile lui Bloch au jucat un rol în combaterea 
ideologiei de stat dogmatice a socialismului est- 
european. 


XIII 


EVOLUŢIILE DIN MARXISM 
ULTERIOARE MORTII LUI STALIN 


1. Destalinizarea 


losif Vissarionovici Stalin a murit În urma unui atac 
de apoplexie la 5 martie 1953. Nici nu apucase 
lumea să se dezmeticească bine după aflarea stirii, 
că succesorii săi, angajaţi în lupta pentru putere, au 
şi inaugurat procesul cunoscut sub  derutanta 
denumire de  „destalinizare”. Aceasta şi-a atins 
punctul culminant trei ani mai târziu, când Nikita 
Hruşciov facea cunoscut Partidului Comunist 
Sovietic, iar puţin după aceea şi întregii lumi, că 
acela ce fusese conducătorul omenirii progresiste, 
inspiratorul lumii, părintele poporului sovietic, 
corifeul ştiinţei şi al cugetării, incomparabilul strateg 
militar şi cel mai mare geniu din istorie a fost, de 
fapt, un tortionar paranoic, un ucigas în masă şi, în 
chestiuni militare, un ignorant a cărui incompetenţă 
adusese statul sovietic pe buza prăpastiei. 

Cei trei ani scurşi de la moartea lui Stalin fuseseră 
plini de momente dramatice, dintre care se impune 
să menţionăm aici măcar câteva. În iunie 1953, o 
revoltă a muncitorilor din Germania de Est a fost 
zdrobită de trupele sovietice. Curând după aceea, s-a 
anunţat oficial că Lavrenti Beria, unul dintre 
personaj ele-cheie ale Kremlinului şi şef al Securităţii 
Statului, a fost arestat pentru mai multe crime 
(ştirea privind procesul şi execuţia sa a venit abia în 
decembrie). Cam tot pe-atunci (deşi Occidentul avea 
s-o afle abia mult mai târziu şi pe căi neoficiale) s-au 
produs revolte ale deţinuţilor în câteva lagăre de 


concentrare din Siberia; desi au fost inábusite cu 
brutalitate, aceste revolte au contribuit, probabil, la 
iniţierea de schimbări în sistemul represiv. Cultul lui 
Stalin a înregistrat un reflux semnificativ în lunile 
imediat următoare morţii sale; in „tezele” date 
publicităţii în iulie 1953, cu prilejul sărbătoririi celei 
de-a cincizecea aniversări a crearii partidului, 
numele lui Stalin nu era menţionat decât de câteva 
ori şi fără a fi însotit de obisnuitii ditirambi. în 1954, 
s-a înregistrat o anumită relaxare în domeniul 
politicii culturale, iar în toamna aceluiaşi an, a 
devenit clar că Uniunea Sovietică se pregătea pentru 
o reconciliere cu lugoslavia, ceea ce presupunea 
retractarea acuzațiilor de „complot titoist” care 
serviseră drept pretext pentru lichidarea mai multor 
conducători comunişti din Europa de Est. 

întrucât cultul lui Stalin şi al intangibilei lui 
autorităţi fusese timp de mulţi ani pivotul ideologiei 
comuniste peste tot în lume, era cât se poate de 
firesc ca detronarea lui să genereze confuzie şi 
incertitudini în toate partidele comuniste şi să dea 
loc la aspre şi frecvente critici la adresa sistemului 
socialist în toate aspectele lui: aberatiile economice, 
represiunea politieneascá si aservirea culturii. De pe 
la finele anului 1954, aceste critici s-au răspândit în 
întregul „lagăr socialist”; cele mai vehemente au fost 
cele din Polonia si Ungaria, unde mişcarea 
revizionistă, asa cum era numită pe atunci, a căpătat 
amploarea unui atac global împotriva tuturor 
aspectelor dogmei comuniste, fără excepţie. 

La Congresul al XX-lea al Partidului Comunist al 
Uniunii Sovietice, din februarie 1956, Hruşciov şi-a 
tinut faimosul discurs despre „cultul personalităţii”. 
A facut-o în cadrul unei şedinţe închise, dar în 
prezenţa delegaților din străinătate; acest discurs nu 
a fost niciodată publicat în Uniunea Sovietică, dar 
textul lui a fost făcut cunoscut unor activişti de 
partid, iar curând după aceea, a fost publicat de 
câtre Departamentul de Stat al Statelor Unite. 
(Dintre țarile comuniste, Polonia a fost, pare-se, 
singura în care textul a fost tipărit „pentru uz intern” 
şi distribuit membrilor de încredere ai partidului; 
partidele comuniste din Occident au refuzat multă 


vreme să-i recunoască autenticitatea.) În cuprinsul 
lui, Hruşciov facea o prezentare amănunţită a 
crimelor şi deciziilor paranoice ale lui Stalin, a 
torturilor, persecuțiilor şi asasinatelor cărora le-au 
căzut victime demnitari ai partidului, fără a reabilita 
însă niciun membru al mişcărilor de opoziţie; 
victimele citate nominal erau stalinişti pursânge 
precum Postişev, Gamarnik si Rudzutak, nu foşti 
opozanti ai lui Stalin, ca Buharin si Kamenev. 
Hrusciov nu facea, de asemenea, nicio încercare de 


analiză istorică sau sociologică a sistemului stalinist. 
Stalin fusese, pur şi simplu, un criminal şi un maniac 
care purta personal vinovăția pentru toate esecurile 
şi pătimirile ţării. Cât despre modul şi condiţiile 
sociale în care un paranoic feroce a putut să exercite 
timp de douăzeci şi cinci de ani o putere despotică 
nelimitată peste o ţară cu două sute de milioane de 
locuitori şi care, în toată această perioadă, fusese 
binecuvântată cu cel mai progresist si mai 
democratic sistem de guvernământ din istoria 
omenirii, aceasta rămânea o enigmă asupra căreia 
discursul lui Hruşciov nu dădea nicio làmurire. 
Singurul lucru cert era că sistemul sovietic şi 
partidul însuşi rămâneau de o puritate imaculată şi 
nu purtau nicio răspundere pentru atrocitățile 
tiranului. 

Şocul produs de cuvântarea lui Hruşciov în lumea 
comunistă nu s-a datorat cantităţii de noi informaţii 
pe care le cuprindea. În ţările occidentale erau deja 
disponibile numeroase scrieri, atât academice, cât şi 
memorialistice, în care ororile sistemului stalinist 
erau înfăţişate în termeni destul de convingători, 
încât detaliile oferite de Hruşciov nu modificau 
tabloul de ansamblu şi nici nu-i adăugau ceva foarte 
mult, iar în Uniunea Sovietică şi în ţările dependente 
de ea, atât comuniştii, cât şi necomuniştii cunoşteau 
aceste orori din proprie experienţă. Efectul 
distrugător al Congresului al XX-lea asupra mişcării 
comuniste se explica prin două importante 
particularităţi ale acesteia: mentalitatea comunistă şi 
poziţia partidului în sistemul de guvernământ. 

Nu doar în „blocul socialist”, unde autorităţile 
faceau uz de toate mijloacele pentru a împiedica 


pătrunderea de informaţii despre lumea din afară, ci 
şi în ţările democratice partidele comuniste 
dezvoltaseră o mentalitate care era perfect imună la 
orice fel de fapte şi argumente venite „din afară”, 
adică din surse „burgheze”. Majoritatea comuniştilor 
erau victime ale gândirii magice, conform căreia o 
sursă impură contaminează informaţia venită de la 
ea. Oricine era inamic politic in chestiuni 
fundamentale era în mod automat nedemn de 
încredere şi în 
J 

chestiunile de ordin factual. La fel ca in sistemele 
mitologice, adevărul era definit în practică (desi, 
fireşte, nu şi în manualele ideologice) prin sursa de 
la care emana. Relatări care nu produseseră nicio 
tresărire cât timp figuraseră în cărţi sau ziare 
,burgheze" au avut un efect de trăsnet atunci când 
au fost confirmate de „oracolul” de la Kremlin. 
Informaţii care, până mai ieri, fuseseră doar 
„minciuni sfruntate ale propagandei imperialiste” au 
devenit subit adevăruri îngrozitoare. Mai mult, idolul 
prâbuşit nu a lăsat, pur şi simplu, un piedestal pe 
care urma să-l ocupe altcineva. Detronarea lui Stalin 
a însemnat nu doar colapsul unei autorităţi 
personale, ci al unei întregi instituţii. Membrii de 
partid nu puteau să-şi pună nădejdea într-un al 
doilea Stalin care ar fi urmat să repare erorile celui 
de dinainte; ei nu mai puteau să ia în serios 
asigurările oficiale cà, deşi Stalin fusese odios, 
partidul şi sistemul erau imaculate. 

În al doilea rând, eşecul moral al comunismului a 
zguduit pe moment întregul sistem al puterii. 
Regimul Stalinist nu ar fi putut exista fără cimentul 
ideologiei care legitima conducerea de câtre partid, 
iar aparatul de partid era, pe atunci, sensibil la 
şocurile ideologice. Dat fiind că, în socialismul 
leninist-stalinist, stabilitatea întregului sistem de 
putere depinde de cea a aparatului conducător, 
confuzia, incertitudinile şi demoralizarea birocraţiei 
primejduiau întregul edificiu al regimului. 
Destalinizarea s-a dovedit a fi un virus de pe urma 
căruia comunismul nu şi-a revenit niciodată, desi, de 
bine, de rău, a găsit, cel puţin temporar, modalităţi 


de adaptare la noua situaţie. 

în Polonia, deşi la data Congresului al XX-lea al 
PCUS critica socială şi tendinţele „revizioniste” erau 
deja foarte avansate, acest congres şi discursul lui 
Hruşciov au accelerat considerabil disoluția 
partidului; în urma lor, criticii s-au simţit îndemnați 
să atace sistemul într-un mod mai fátis, iar aparatul 
guvernamental a fost slăbit în aşa măsură, încât 
nemulţumirile sociale, care se acumulaseră de-a 
lungul anilor şi fuseseră ţinute în frâu prin 
intimidare, au răzbătut din ce în ce mai clar la 
suprafaţă. în iunie 1956, a izbucnit la Poznan o 
revoltă muncitorească; desi  declanşată de 
nemulțumiri economice imediate, ea a fost reflexul 
urii mocnite a întregii clase muncitoare faţă de 
Uniunea Sovietică, dar şi faţă de conducerea de stat 
poloneză. Revolta a fost înăbuşită, dar partidul era 
demoralizat si dezorientat, dezbinat lăuntric şi 
subminat de „revizionism”. În Ungaria, situaţia a 
atins un punct în care partidul a pierdut total 
controlul, populaţia s-a răzvrătit fatis, iar guvernul 
şi-a declarat intenţia de a se retrage din lagărul 
militar sovietic (Pactul de la Varşovia); Armata Roşie 
a intervenit zdrobind revolta si rafuindu-se nemilos 
cu liderii acesteia, aproape toti membrii guvernului 
din octombrie 1956 fiind condamnaţi la moarte si 
executaţi. Polonia a scăpat de invazie în ultimul 
moment, graţie, în parte, faptului că fostul lider de 
partid Wladyslaw Gomufka, care scâpase cu viaţă din 
epurările staliniste, a reapărut la suprafaţă spre a 
preîntâmpina explozia, antecedentele sale de deţinut 
politic servindu-i la a-şi câştiga încrederea 
populaţiei. Conducătorii sovietici, deşi iniţial foarte 
neîncrezători, au decis, până la urmă - întru totul 
corect, după cum se va dovedi - că, deşi revenit în 
funcţie fără consimţământul Kremlinului, Gomulka 
nu se va dovedi prea nesupus si cà invazia ar fi 
însemnat un risc mai mare. Acel „Octombrie 
polonez”, cum i s-a spus, departe de a inaugura o 
perioadă de înnoire sau „liberalizare” socială şi 
culturală, a însemnat treptata extinctie a oricăror 
încercări de acest fel. în 
1956, Polonia era, relativ vorbind, o ţară cu 


libertatea cuvântului şi a criticii nu pentru că 
guvernanţii doreau acest lucru, ci pentru că 
pierduseră controlul situaţiei. Evenimentele din 
octombrie au declanşat un proces de schimbare 
profundă, iar marja de libertate râmasă a crescut 
apoi de la an la an. Cooperativele agricole create 
prin constrângere au fost curând, în majoritatea, 
desfiinţate, dar, după octombrie 1956, aparatul de 
partid şi-a recucerit pas cu pas poziţiile pierdute. El 
a reparat fisurile din mecanismul guvernamental, a 
impus îngrădiri libertăţii culturale, a blocat reforma 
economică şi a redus la un rol pur decorativ consiliile 
muncitoreşti create spontan în 1956. Între timp, 
invadarea Ungariei şi valul de persecuții care i-a 
urmat au semănat spaimă în celelalte „democraţii 
populare”. În Germania de Est, câţiva dintre 
„revizioniştii” mai activi au fost întemnițați. 
Destalinizarea a dus, până la urmă, la represiuni 
brutale, dar ravagiile produse de ea în cadrul 
blocului au fost atât de însemnate, încât sistemul 
sovietic n-a mai putut fi niciodată acelaşi ca înainte. 
Termenul ,destalinizare" (la fel ca acela de 
,Stalinism") nu a fost niciodată utilizat oficial de 
către insesi partidele comuniste, care au preferat să 
vorbească despre „îndreptarea erorilor si 
deformarilor", „lichidarea cultului personalităţii” si 
„restabilirea normelor leniniste în viaţa de partid”. 
Aceste eufemisme erau menite să transmită impresia 
că stalinismul a fost o suită de erori regretabile 
comise de iresponsabilul generalisim, dar care n- 
aveau nimic de-a face cu sistemul insusi, si cà 
demascarea abuzurilor lui Stalin era suficientă 
pentru restabilirea caracterului democratic al 
regimului. Termenii ,destalinizare" si ,stalinism" 
sunt însă derutanti din alte motive decât cele pentru 
care n-au fost acceptati in vocabularul oficial din 
tarile comuniste. Comuniştii i-au evitat pentru cà 
„stalinism” dădea impresia de sistem, şi nu de 
devieri accidentale cauzate de unele defecte 
caracteriale ale 
Conducătorului. Pe de altă parte, însă, termenul 
,Stalinism" mai sugerează că „sistemul” era legat de 
personalitatea lui Stalin şi că osândirea lui dădea 


semnalul pentru o schimbare radicală în direcţia 
„democratizării” şi ,liberalizarii". 

Deşi nu cunoaştem în detaliu antecedentele 
Congresului al XX-lea, este limpede, retrospectiv, că 
anumite trăsături ale sistemului care au dăinuit timp 
de douazeci şi cinci de ani nu puteau fi menținute 
fără Stalin şi autoritatea sa inviolabilă, începând de 
la marile epurări, Rusia a trăit sub un regim în care 
până şi membrii cei mai privilegiați ai partidului si 
guvernului, inclusiv cei din Biroul Politic, se aflau la 
cheremul capriciilor tiranului, nefiind de pe o zi pe 
alta siguri dacă vor rămâne în viaţă sau vor fi 
suprimati la un simplu semn făcut cu degetul său 
infailibil. Nu-i de mirare că, după moartea lui Stalin, 
ei erau intens preocupaţi ca niciun succesor al său să 
nu acceadă într-o poziţie ca aceea pe care a avut-o 
el. Condamnarea „erorilor şi deformarilor" a fost o 
componentă necesară a pactului nescris de siguranţă 
mutuală între conducătorii partidului, iar în Uniunea 
Sovietică, precum şi în celelalte ţări socialiste, 
conflictele interne din partid aveau să fie de acum 
soluționate fără ca oligarhii maziliti să-şi piardă 
viaţa. Sistemul masacrelor periodice şi-a avut, de 
bună seamă, meritele lui din punctul de vedere al 
stabilităţii politice, făcând imposibilă existenţa de 
fracțiuni şi asigurând unitatea aparatului de putere; 
preţul acestei unități l-au reprezentat însă 
despotismul personal şi reducerea tuturor membrilor 
aparatului la postura de sclavi nesiguri chiar şi pe 
viaţa lor, deşi, altminteri, beneficiari de privilegii şi 
stăpâni ai altor sclavi aflaţi într-o stare şi mai 
deplorabilă. Cel dintâi efect al destalinizării a fost 
înlocuirea terorii de masă printr-o teroare selectivă 
care, deşi rămânea de o amploare considerabilă, nu 
mai era atât de arbitrară ca pe vremea lui Stalin. De 
acum înainte, cetăţenii sovietici ştiau, mai mult sau 
mai puţin, cum pot să evite închisoarea sau lagărul 
de concentrare, pe când, înainte, nu existaseră în 
privinţa asta niciun fel de reguli. Unul dintre 
evenimentele importante din epoca Hruşciov l-a 
constituit eliberarea a milioane de deţinuţi din 
lagăre. 

Un alt efect al schimbării a constat în diversele 


măsuri în direcţia descentralizării, care au făcut mai 
lesnicioasă formarea în secret a unor grupuri rivale. 
Au existat şi încercări de reformă economică, care, 
într-o anumită măsură, au ameliorat eficienţa; a fost 
menţinută însă (cu excepţia unui scurt interludiu sub 
Malenkov) dogma primatului industriei grele şi nu s- 
au întreprins niciun fel de paşi în direcţia 
sensibilizării producţiei la cererile consumatorilor 
prin activarea mecanismelor pieţei. Ameliorări 
substanţiale nu s-au produs nici în agricultură, care, 
în ciuda frecventelor „reorganizări”, a rămas în 
starea lamentabilă în care o adusese colectivizarea. 
Toate schimbările câte au avut loc nu s-au soldat 
însă cu o „democratizare”, ci au lăsat neatinse 
temeliile  despotismului comunist.  Abandonarea 
terorii de masă a fost importantă pentru securitatea 
personală a oamenilor, dar nu a afectat puterea 
absolută a statului asupra individului; ea nu a 
conferit cetăţenilor niciun fel de drepturi 
instituţionale şi a lăsat intact monopolul de iniţiativă 
şi control al partidului în toate sferele vieţii. A fost 
menţinut principiul guvernării totalitare, potrivit 
căruia indivizii sunt proprietatea statului, toate 
scopurile şi acţiunile lor trebuind să se conformeze 
obiectivelor si nevoilor acestuia. Deşi anumite 
compartimente ale vieţii nu s-au lăsat absorbite, 
astfel încât procesul nu a fost niciodată complet, 
întregul sistem acţiona, şi continuă să acţioneze şi în 
prezent, în vederea întăririi la maximum a 
controlului exercitat de stat. Teroarea nediferentiată 
la scară largă nu este o condiţie necesară şi 
permanentă a totalitarismului; natura şi intensitatea 
măsurilor represive pot fi afectate de diverse 
împrejurări, dar, în condiţiile comunismului, nu 
poate exista stat de drept, în care legea să acţioneze 
ca factor mediator autonom între cetăţean şi stat, 
privându-l pe acesta din urmă de puterea absolută 
asupra individului. Actualul sistem represiv din 
Uniunea Sovietică şi din celelalte ţări comuniste nu 
este o simplă „rămăşiţă a stalinismului” sau o 
regretabilă meteahnă care ar putea fi lecuită cu 
timpul fără o schimbare fundamentală a sistemului. 
Toate regimurile comuniste din lume sunt de 


factură leninist- stalinistă. La moartea lui Stalin, 
sistemul sovietic s-a transformat dintr-o tiranie 
personală într-o oligarhie. Din punctul de vedere al 
omnipotentei statului, această oligarhie este un 
sistem mai puţin eficient; ea nu înseamnă însă o 
destalinizare, ci doar o formă mai anemică de 
stalinism. 


2. Revizionismul în Europa de Est 


începând din a doua jumătate a anilor '50, termenul 
,revizionism" a fost folosit de autorităţile de partid şi 
de ideologii oficiali din ţările comuniste pentru 
stigmatizarea celor care, rămânând în continuare 
membri de partid sau marxişti, atacau diferite dogme 
comuniste. Acestui termen nu i se ataşa o 
semnificaţie precisă, lucru valabil şi în cazul 
etichetei de „dogmatism” aplicată „conservatorilor” 
din partide care se  impotriveau reformelor 
poststaliniene, dar, de regulă, termenul 
,revizionism" facea trimitere la tendintele 
democratice si rationaliste. Dat fiind cà, odinioară, el 
fusese aplicat criticii bernsteiniene la adresa 
marxismului, demnitarii de partid au păstrat obiceiul 
de a lega noul „revizionism” cu vederile lui 
Bernstein, dar legătura era vagă şi lipsită de 
substanţă. Puţini dintre ,revizionistii" activi nutreau 
un interes special pentru Bernstein; multe dintre 
problemele care se aflaseră în centrul dezbaterii 
ideologice pe la 1900 nu mai erau de actualitate; 
unele dintre ideile lui Bernstein, care, pe atunci, 
stârneau o indignare furibundă, erau acum acceptate 
de câtre comuniştii ortodocşi - bunăoară doctrina că 
socialismul putea fi înfăptuit cu mijloace legale -, o 
schimbare pur tactică, dar nu mai puţin importantă 
ideologic. ,Revizionismul" îşi avea obârşia nu în 
lecturi bernsteiniene, ci în viaţa reală din epoca lui 
Stalin. Oricât de vag era utilizat termenul de către 
liderii de partid, fapt e că în anii '50 şi '60 a existat o 
mişcare politică şi intelectuală activă care, operând o 
vreme înăuntrul marxismului sau, cel puţin, folosind 
un limbaj marxist, a avut un efect extrem de 
dizolvant asupra doctrinei comuniste. în anii 1955— 


1957, pe măsură ce ideologia comunistă se 
dezintegra, atacurile împotriva sistemului s-au 
întețit. O trăsătură caracteristică a acestei perioade 
era că autorii comunişti, deşi nu erau singurii critici 
ai stărilor de lucruri existente, erau oricum cei mai 
activi şi mai vizibili, iar pe ansamblu şi cei mai 
eficienţi. Motivele erau multiple. În primul rând, dat 
fiind că revizioniştii aparţineau „establishmentului”, 
ei aveau un acces mult mai lesnicios la mass-media şi 
la informaţia 


nepublicată. În al doilea rând, prin însăşi firea 
lucrurilor, ei ştiau mai multe decât alte grupuri 
despre ideologia comunistă şi marxism, precum şi 
despre mecanismele de stat şi de partid. în al treilea 
rând, comuniştii erau obişnuiţi cu ideea că ei trebuie 
să fie în frunte peste tot, iar în partid existau, fireşte, 
un număr de oameni înzestrați cu energie şi 
iniţiativă. în al patrulea rând, şi cel mai important, 
revizioniştii, cel puţin o bună perioadă de timp, au 
folosit limbajul marxist: apelau la stereotipuri 
ideologice comuniste şi la autorităţi marxiste şi 
faceau o comparaţie devastatoare între realitatea 
socialistă şi valorile şi promisiunile din textele 
„Clasicilor”. Asa se face cà revizioniştii, spre 
deosebire de alti autori, care se opuneau sistemului 
de pe pozitii nationaliste sau religioase, nu numai cà 
se adresau opiniei din partid, dar trezeau ecouri in 
cercurile de partid; ei se faceau auziti de către 
aparatul de partid si, prin aceasta, contribuiau la 
deruta ideologică, ce reprezenta principala condiţie 
a schimbării politice. Ei foloseau limbajul de partid, 
în parte deoarece continuau să creadă în stereotipuri 
comuniste, iar în parte, pentru că ştiau că acesta va 
fi mai eficient; de la distanţa în timp la care ne aflăm 
acum este greu de estimat proporţia de atunci dintre 
crezul sincer şi camuflajul deliberat. 

în valul de critici care au vizat toate aspectele 
vieţii şi au ajuns treptat să submineze toate reperele 
sacrosancte ale comunismului, anumite revendicări 
şi puncte de vedere erau specifice revizioniştilor, în 
timp ce altele le erau comune lor şi opozanților din 
afara partidului sau nemarxişti ai regimului. lată 
care au fost principalele revendicări. 


În primul rând, toţi criticii cereau o democratizare 
generală a vieţii publice, abolirea sistemului represiv 
şi a poliţiei secrete sau, cel puţin, subordonarea 
acesteia faţă de un sistem judiciar care să 
funcţioneze potrivit legii şi să fie independent de 
presiunea politicului; de asemenea, libertatea presei, 
a Ştiinţei şi a artelor şi desfiinţarea cenzurii 
preventive.  Revizioniştii se mai pronunţau în 
favoarea democraţiei interne de partid, iar unii 
dintre ei revendicau şi dreptul de a forma ,fractiuni" 
înăuntrul partidului. Asupra acestor puncte, între 
revizionişti au existat, de la bun început, anumite 
diferente. Unii se pronuntau în favoarea democraţiei 
pentru membrii de partid fara a formula revendicări 
mai generale, crezând, pesemne, că partidul putea fi 
o insulă democratică înăuntrul unei societăți 
nedemocratice; ei acceptau, astfel, în mod expres 
sau implicit, principiul „dictaturii proletariatului”, 
adică a partidului, închipuindu-şi totodată că partidul 
de guvernământ îşi putea permite luxul democraţiei 
interne. Cu timpul, însă, majoritatea acestor 
revizionişti au ajuns să înţeleagă că nu putea exista 
democraţie doar pentru elită; dacă se permitea să 
existe grupări înăuntrul partidului, acestea aveau să 
devină exponente ale unor grupuri sociale care nu se 
puteau exprima altminteri, astfel încât sistemul de 
,iractiuni" dinauntrul partidului urma să devină un 
substitut al sistemului multipartid. Era, aşadar, 
necesar să se opteze între formarea liberă de partide 
politice, cu toate consecinţele care decurgeau de 
aici, şi dictatura partidului unic, care presupunea 
dictatură şi înăuntrul partidului. 

Printre obiectivele democratice importante se 
număra şi independenţa sindicatelor şi a consiliilor 
muncitoreşti. S-a făcut auzită până şi lozinca ,Toatà 
puterea - consiliilor!”, nu foarte răspicat, ce-i drept, 
dar ideea unor consilii muncitoreşti independente de 
partid, care să aibă nu doar prerogativa de a negocia 
cu statul în probleme precum salariile şi condiţiile de 
muncă, ci să şi participe activ la gestiunea 
întreprinderilor, a fost frecvent avansată atât în 
Polonia, cât şi în Ungaria; ulterior, avea să fie 
invocat in acest sens exemplul Iugoslaviei. Ideea 


autoadministráàrii muncitoreşti mergea, fireşte, 
mână-n mână cu cea de descentralizare a planificării 
economice. 

Una dintre reformele importante cerute de critici 
din afara partidului se referea la libertatea religiei şi 
încetarea persecuțiilor împotriva Bisericii. 
Revizioniştii, care, în majoritatea lor, erau atei, s-au 
ţinut deoparte în această chestiune; ei credeau în 
separatia dintre biserică si stat şi nu susțineau 
cererea, răspândită în acei ani, de a se reintroduce 
educația religioasă în şcoli. 

Cea de a doua categorie de revendicări susținute 
de toți revizioniştii privea suveranitatea statului şi 
egalitatea dintre statele membre ale „blocului 
socialist”. În întregul bloc, supravegherea sovietică 
era extrem de riguroasă în numeroase domenii; 
armata şi poliția, îndeosebi, se aflau sub un control 
specific şi direct, iar datoria de a urma în toate 
exemplul „fratelui mai mare” stătea la baza 
ideologiei de stat. întreaga populație resimțea 
dureros situația umilitoare a țarii lor, dependenta ei 
de Uniunea Sovietică şi exploatarea economică 
lipsită de scrupule a vecinilor de câtre sovietici. 
Totuşi, în timp ce populația poloneză, în întregul ei, 
nutrea puternice sentimente antirusesti, revizionistii, 
în general, invocau traditionalele principii socialiste 
şi evitau limbajul naționalist. O revendicare 
formulată frecvent atât de către revizionişti, cât şi de 
catre alţii era cea de abolire a privilegiilor de care se 
bucura birocraţia, nu atât in materie de salarii, cât in 
cea de aranjamente extralegale care o puneau la 
adăpost de privaţiunile din viaţa de zi cu zi: 
magazine si facilităţi medicale cu circuit intern, 
prioritàti in domeniul locativ si altele asemenea. 

Cea de a treia zonă a criticilor o constituia 
managementul economic. Nu s-au prea auzit, trebuie 
spus, apeluri la restabilirea proprietàtii private in 
industrie; majoritatea oamenilor se obişnuiseră cu 
ideea că aceasta trebuia să se afle în proprietate 
publică. Se cereau însă încetarea colectivizării 
forţate a agriculturii, reducerea extrem de 
onerosului program de investiţii, creşterea rolului 
relaţiilor de piață în economie, participarea 


muncitorilor la profit, o planificare raţională şi 
abandonarea planurilor atotcuprinzătoare Si 
nerealiste, reducerea normelor de muncă si a 
directivelor stánjenitoare pentru întreprinderi şi 
concesii faţă de activităţile privată şi cooperatistă în 
sfera serviciilor şi a micii producţii. 

în toate aceste direcţii, cererile revizioniştilor 
coincideau cu cele ale populaţiei, în general; ei nu 
foloseau însă argumente naţionaliste şi religioase, ci 
socialiste şi marxiste si formulau în plus aspirații 
referitoare la viaţa de partid şi la studiile marxiste. 
La acest din urmă capitol, ei cereau, aidoma altor 
eretici din istorie, „revenirea la surse”, adică îşi 
bazau criticile la adresa sistemului pe tradiţia 
marxistă. Nu o dată, mai ales în fazele timpurii, ei 
invocau autoritatea lui Lenin, căutând în scrierile 
acestuia texte în sprijinul democraţiei interne de 
partid, al participării „maselor largi” la guvernare 
ş.a.m.d. într-un cuvânt, o vreme, revizioniştii l-au 
opus stalinismului pe Lenin, aşa cum o mai fac şi 
acum, din când în când, supraviețuitorii mişcării 
revizioniste. N-au înregistat | mari succese 
intelectuale, întrucât, 
din discuţii, a rezultat cu tot mai multă claritate că 
stalinismul era continuarea firească şi legitimă a 
ideilor lui Lenin, dar argumentele lor, după cum am 
văzut, au avut totuşi o anume importanţă, întrucât au 
contribuit la subminarea ideologiei comuniste cu 
ajutorul propriilor ei stereotipuri. Situaţia era destul 
de bizară, dat fiind că atât marxismul, cât şi 
leninismul foloseau un limbaj plin de sloganuri 
umaniste si democratice, care, raportate la 
funcţionarea sistemului de putere, nu erau decât 
retorică găunoasă, dar puteau fi totuşi invocate 
împotriva sistemului. învederând contrastul grotesc 
dintre frazeologia  marxist-leninistă şi realitățile 
vieţii, revizioniştii dădeau în vileag contradicţiile 
doctrinei înseşi. Ideologia ajungea, într-un fel, să se 
desprindă de mişcarea politică faţă de care jucase 
rolul de simplă faţadă, începându-şi o viaţă a ei 
proprie. 

încercările de a rămâne atasati leninismului au fost 

curând . 


abandonate de către majoritatea revizioniştilor; în 
schimb, speranţa lor de revenire la marxismul 
,autentic" a dăinuit mult mai mult. 

Principalul element de dezbinare între revizionişti 
şi colegii lor de partid nu îl constituia faptul că ei 
criticau stalinismul; în acea perioadă, mai ales după 
Congresul al XX-lea, abia dacă mai existau membri 
de partid dispuşi să apere stalinismul cu toate 
aberatiile lui. Diferenţa nu tinea, în principal, nici de 
anvergura criticii, ci de respingerea de câtre 
revizionişti a tezei oficiale că stalinismul a fost doar 
o „greşeală” sau ,deformare" sau un şir de „greşeli 
şi deformări”. Majoritatea lor considerau că sistemul 
stalinist a făcut puţine greşeli din punctul de vedere 
al funcţiilor lui sociale, că, privit în sine, a fost un 
sistem politic destul de coerent şi că, deci, rădăcinile 
răului nu trebuie căutate în defectele sau „greşelile” 
personale ale lui Stalin, ci în chiar natura puterii 
comuniste. Ei au crezut, totuşi, o vreme, că 
stalinismul putea fi „tămăduit”, în sensul că sistemul 
comunist putea fi restaurat sau „democratizat” fara 
a-i pune sub semnul întrebării fundamentele (deşi nu 
era nici pe departe clar care anume erau trăsăturile 
lui fundamentale şi care accidentale). Cu timpul, 
însă, revizioniştii şi- au dat seama din ce în ce mai 
limpede că nici această poziţie nu se susţinea, că, 
dacă sistemul unipartid era o condiţie necesară a 
comunismului, atunci comunismul era nereformabil. 

Cu toate acestea, a părut o vreme că socialismul 
marxist ar fi posibil şi fara formele politice leniniste 
şi că, deci, comunismul putea fi atacat „rămânând în 
cadrul marxismului”. Drept urmare, s-au făcut 
numeroase încercări de reinterpretare a tradiţiei 
marxiste într-un sens antileninist. 

Revizioniştii au început prin a cere ca Marx însuşi 
să fie supus regulilor normale ale raţionalităţii 
ştiinţifice în loc de a apela, în susţinerea lui, la 
puterea monopolistă a cenzurii, a poliţiei şi a 
privilegiilor. Ei argumentau că astfel de privilegii 
duceau inevitabil la degenerarea marxismului şi îl 
privau de vitalitate, cà marxismul era capabil să-şi 
apere existenţa prin metodele empirice şi logice 
universal recunoscute în ştiinţă şi că studiile 


marxiste stagnau şi degenerau pentru că marxismul 
fusese institutionalizat, transformat într-o ideologie 
de stat imună la critică. El nu putea fi regenerat 
decât printr-o discuţie liberă în care marxiştii să fie 
puşi în situaţia de a-şi apăra poziţiile cu argumente 
rationale. Criticii au atacat primitivismul şi 
sterilitatea scrierilor marxiste, inadecvarea lui la 
marile probleme ale prezentului, caracterul lui 
schematic şi osificat, ignoranta celor considerati 
principalii exponenti ai doctrinei. Au atacat, de 
asemenea,  sárácia aparatului categorial al 
marxismului leniniststalinist şi încercările simpliste 
de a interpreta toată cultura prin prisma luptei de 
clasă, de a reduce întreaga filosofic la „conflictul 
dintre materialism şi idealism”, de a transforma 
întreaga morală într-un instrument al „construirii 
socialismului” ş.a.m.d. 

În ceea ce priveşte filosofia, obiectivul de 
căpetenie al revizioniştilor l-a constituit, am putea 
spune, recuperarea subiectivitátii umane în opoziţie 
cu doctrina leninistă. Principalele puncte ale atacului 
lor au fost următoarele. 

În primul rând, ei au supus criticii „teoria 
reflectării” a lui Lenin, argumentând că sensul 
epistemologiei lui Marx era total diferit. Cunoaşterea 
nu consta în reflectarea obiectului în mintea umană, 
ci era o interacţiune între subiect şi obiect, al cărei 
produs, codeterminat de factori sociali şi biologici, 
nu putea fi considerat o copie a lumii. Spiritul uman 
nu putea transcende modul în care era împletit cu 
existenţa; lumea, aşa cum o cunoaştem, este, în 
parte, opera omului. 

în al doilea rând, revizioniştii au întreprins critica 
determinismului. Nici teoria lui Marx, nici 
consideraţiile de ordin factual nu justificau o 
metafizică deterministă, îndeosebi când era vorba de 
istorie. Ideea cà există „legi ale istoriei” şi că 
socialismul este  istoriceste inevitabil era o 
superstiție mitologică, una care e posibil să fi jucat 
un anume rol în susţinerea entuziasmului pentru 
comunism, ceea ce, însă, nu o facea cu nimic mai 
raţională. Contingenta şi incertitudinea nu puteau fi 
excluse din istoria trecută şi, cu atât mai puţin, din 


predicția viitorului. 

În al treilea rând, au supus criticii încercările de a 
deduce valori morale din scheme istoriografice 
speculative. Chiar dacă ar fi admisă ideea greşită cà 
viitorul socialist este garantat de o pretinsă 
necesitate istorică, de aici nu decurge totuşi datoria 
de a acţiona în sensul acestei necesităţi. Ceea ce e 
necesar nu este, pe acest temei, şi valoros; 
socialismul are totuşi nevoie de o întemeiere morală, 
dincolo şi mai presus de pretinsele „legi istorice” 
care i-ar asigura triumful. 

Toate aceste critici aveau ca tel comun restabilirea 

rolului ? 

subiectului în procesul istoric şi în cel cognitiv. Ele s- 
au combinat cu critica regimului birocratic şi a 
pretențiilor absurde ale aparatului de partid de a fi 
deţinătorul înţelepciunii supreme şi cunoscătorul 
„legilor istorice”, iar în această calitate, îndrituit la o 
putere nelimitată şi la privilegii. Din punct de vedere 
filosofic, revizionismul s-a rupt curând cu totul de 
leninism. 

în elaborarea acestor critici, revizioniştii au apelat, 
fireşte, la varii surse, unele marxiste, altele, nu. În 
Europa de Est, a jucat un anumit rol existentialismul, 
în special lucrările lui Sartre, întrucât multi 
revizionişti s-au simtit atraşi de teoria sartriană a 
libertăţii şi 
a ireductibilitátii subiectului la statutul de lucru. 
Multi altii si-au un" 
găsit inspiraţia la Hegel, in timp ce teoreticienii 
interesaţi de filosofia ştiinţei a lui Engels au aplicat 
filosofia analitică la „dialectica naturii” preconizată 
de el şi de Lenin. Revizioniştii frecventau literatura 
critică şi filosofică occidentală privitoare la marxism 
şi comunism: Camus, Merleau-Ponty, Koestler, 
Orwell. Autorităţile marxiste din trecut jucau doar un 
rol secundar în discuțiile şi criticile lor. Trotki abia 
dacă era menţionat; de o anumită atenție se bucurau 
Rosa Luxemburg şi atacurile ei la adresa lui Lenin şi 
a Revoluţiei Ruse (dar o încercare de a publica în 
Polonia scrierea ei pe această temă a eşuat); printre 
filosofi, Lukács s-a bucurat o vreme de popularitate, 
mai cu seamă datorită teoriei sale despre procesul 


istoric în care subiectul şi obiectul tind spre 
identitate. Ceva mai târziu, interesul s-a reorientât 
spre Gramsci: lucrările sale cuprindeau schiţa unei 
teorii a cunoaşterii total opuse celei a lui Lenin, 
precum şi reflecții critice despre birocrația 
comunistă, teoria partidului de avangardă, 
determinismul istoric şi abordarea „manipulativă” a 
revoluţiei socialiste. 

Un imbold suplimentar a venit, în acel moment, 
dinspre comuniştii italieni. Palmiro Togliatti, care, 
până atunci, avusese o reputaţie de stalinist 
intratabil, a venit după Congresul al XX-lea cu o 
critică la adresa liderilor sovietici, moderată ca 
limbaj, dar importantă prin consecinţe. El le reproşa 
de a fi aruncat întreaga responsabilitate asupra lui 
Stalin în loc să analizeze cauzele degenerării 
birocratice şi încheia cu un apel la „policentrism” în 
mişcarea comunistă mondială, adică la încetarea 
hegemoniei Moscovei faţă de celelalte partide. 

în Polonia, unde mişcarea critică din anii '50 a 

mers mult mai departe decât în celelalte ţări cst- 
curopene, revizionismul a fost opera unui numeros 
grup de intelectuali de partid: filosofi, sociologi, 
jurnalişti, litcrati, istorici şi economişti. El şi-a aflat 
expresie în presa de specialitate şi în săptămânale 
literare şi politice (îndeosebi în Po Prostu şi în Nowa 
Kultura), care au jucat un rol important înainte de a 
fi desfiinţate de autorităţi. Printre filosofii şi 
sociologii frecvent atacați pentru revizionism s-au 
numărat B. Baczko, K. Pomian, R. Zimand, 
Z. Bauman, M. Bielinska şi autorul prezentei cărţi, 
care era desemnat drept capul rautatilor. Dintre 
economişti, au avansat teorii revizioniste M. Kalecki, 
O. Lange, W. Brus, E. Lipinski şi T. Kowalik. 

În Ungaria, principalul focar al revizionismului a 
fost Cercul Petofi din Budapesta, din care făceau 
parte si unii discipoli ai lui Lukács. Lukâcs însuşi a 
jucat un rol proeminent în discuţiile Cercului, dar 
atât el, cât şi discipolii lui îşi afirmau fidelitatea faţă 
de marxism mult mai apăsat decât revizioniştii 
polonezi; Lukâcs pleda pentru libertate „în limitele 
marxismului” şi nu contesta principiul partidului de 
guvernământ unic. Caracterul mult mai ortodox al 


revizionismului ungar explică, poate - fac o simplă 
supozitie -, de ce el a rămas atât de detaşat de 
mişcarea de  nemultumire populară, încât 
revizioniştii n-au putut zăgăzui în niciun fel atacurile 
împotriva partidului, rezultatul fiind un protest de 
masă explicit anticomunist, care a dus la colapsul 
partidului şi la invazia sovietică. Acest deznodământ 
a produs un şoc nu doar în Polonia, unde a devenit 
evident cà ideile despre un sistem comunist 
„democratizat” nu erau decât vorbe de clacă, ci şi 
printre comuniştii occidentali; unele dintre partidele 
mai mici sau scindat, în timp ce altele au pierdut 
sprijinul a numeroşi intelectuali. Printre comuniştii 
din întreaga lume, invadarea Ungariei a provocat 
diverse mişcări disidente şi încercări de reconstruire 
a mişcării şi a doctrinei sale pe linii nesovietice. În 
Marea Britanie, Franţa si Italia au fost publicate 
numeroase lucrări în care era discutată pro şi contra 
posibilitatea comunismului democratic; din ele, s-a 
inspirat în mare parte Noua Stângă din anii '60. 

Mişcării revizioniste din Ungaria i-a pus capăt 
invazia sovietică, în Polonia, ea a fost combătută o 
vreme prin metode de represiune relativ blânde, 
precum desfiinţarea unor periodice sau concedierea 
colaboratorilor care refuzau alinierea, interzicerea 
temporară a publicării unor autori, înăsprirea 
cenzurii în toate sectoarele culturii. Motivul principal 
al declinului treptat al revizionismului polonez n-a 
fost însă aplicarea unor astfel de măsuri, ci 
dezintegrarea ideologiei de partid in urma 
subminării ei de către critica revizionistă. 

Ca încercare de primenire a marxismului prin 
revenirea la „surse” - în principal la tânărul Marx şi 
la ideea de umanitate autocreatoare - şi de 
reformare a comunismului prin înlăturarea 
caracterului său represiv şi birocratic, revizionismul 
a putut fi eficace doar atât timp cât partidul lua în 
serios ideologia sa tradiţională, iar aparatul de partid 
era cât de cât sensibil la problematica ideologică. Or, 
revizionismul a fost el însuşi o cauză majoră a 
pierderii de câtre partid a respectului pentru 
doctrina oficială şi a transformării treptate a 
ideologiei într-un ritual steril, deşi indispensabil. în 


felul acesta, critica revizionistă, îndeosebi cea din 
Polonia, şi-a tăiat singură craca de sub picioare. O 
seamă de scriitori şi alţi intelectuali şi-au continuat 
manifestările, protestele şi încercările de presiune 
asupra autorităţilor, fiind însă din ce în ce mai puţin 
inspirați de idei cu adevărat revizioniste, adică 
marxiste. Importanţa ideologiei comuniste scădea în 
mod vizibil în ochii partidului si ai birocraţiei. În 
locul unor oameni care, deşi luaseră parte la 
atrocitățile stalinismului, erau, în felul lor, atasati 
idealurilor comuniste, frâiele puterii se aflau de 
acum în mâinile unor carierişti cinici, dezabuzati, pe 
deplin conştienţi de  găâunoşenia  sloganurilor 
comuniste de care se foloseau. O birocratie de acest 
fel era imună la şocuri ideologice. 

Pe de altă parte, revizionismul însuşi şi-a avut 
logica lui internă, care, după o vreme, l-a condus 
dincolo de perimetrul marxismului. Niciun om care 
lua în serios regulile raționalismului nu mai putea fi 
interesat în ce măsură era „loial” tradiţiei marxiste şi 
nu simţea nicio inhibitie in a folosi alte surse si 
stimuli. , ; 
teoretici; marxismul, in forma lui leninist-stalinistà, 
era o înjghebare atât de precară si de primitivă, 
încât, la o analiză mai strânsă, practic dispărea. 
Doctrina lui Marx însuşi oferea, de bună seamă, mai 
multă hrană minţii, dar, prin firea lucrurilor, nu 
putea oferi răspunsuri la probleme filosofice şi 
sociologice ivite în perioada de după Marx, nici nu 
putea asimila diverse categorii conceptuale 
importante nāscute pe terenul culturii umaniste din 
secolul al XX-lea. încercările de combinare a 
marxismului cu tendințe de altă obârşie l-au privat 
curând de o formă doctrinală distinctă: marxismul a 
devenit doar una din multitudinea de contribuții la 
istoria intelectuală în loc să mai fie un sistem 
atotcuprinzător de adevăruri necontestate în care, 
printr-o câutare stáruitoare, se putea găsi răspunsul 
la orice întrebare. Marxismul functionase timp de 
decenii aproape exclusiv ca ideologie a unei secte 
puternice, dar închise, urmarea fiind că era 
totalmente rupt de restul lumii ideilor; încercările 
făcute de la o vreme de a depăşi această izolare s-au 


dovedit îndeobşte prea tardive; doctrina s-a 
descompus, aidoma unor resturi mumificate expuse 
brusc la aer. Din acest punct de vedere, temerile 
membrilor de partid ortodocşi faţă de consecinţele 
încercărilor de împrospătare a marxismului au fost 
întru totul îndreptăţite. Apeluri revizioniste care 
păreau a nu fi decât expresia unui minim bun-simt - 
ca marxismul să fie apărat prin discuţie liberă şi cu 
mijloace intelectuale universal admise în ştiinţă, ca 
posibilităţile lui de rezolvare a problemelor 
contemporane să fie analizate fără aprehensiuni, ca 
aparatul său conceptual să fie îmbogăţit, ca 
documentele istorice să nu fie falsificate etc. - s-au 
dovedit a duce la rezultate catastrofale: în loc de a se 
îmbogăţi sau întregi, marxismul s-a destrămat într- 
un vàlmásag de idei străine. 

în Polonia, revizionismul a mai dăinuit o vreme, 
devenind, însă, ideologic, din ce în ce mai puţin 
important în comparaţie cu alte forme de opoziţie. El 
a fost reprezentat în anii '60 de Kuron şi 
Modzelewski, care au formulat un program politic 
marxist şi comunist. Analizând, din perspectiva 
marxistă tradiţională, societatea poloneză şi 
conducerea acesteia, ei au ajuns la concluzia că în 
țarile comuniste se formase o nouă clasă 
exploatatoare care nu putea fi răsturnată decât 
printr-o revoluţie proletară. Această concluzie i-a 
costat câţiva ani de închisoare, dar rezistenta lor a 
contribuit la naşterea unei mişcări de opoziţie 
studentesti concretizate printr-o seamă de tulburari 
izbucnite în martie 1968. Acestea au avut însă prea 
puţin de-a face cu ideologia comunistă; majoritatea 
studenţilor au protestat atunci în numele unor 
libertăţi civice şi academice, fără a le da acestora o 
interpretare specific comunistă sau măcar socialistă. 
După înăbuşirea acestor proteste, guvernanţii au 
lansat un atac pe tărâm cultural (legat îndeaproape 
cu anumite răfuieli de atunci între diferite coterii 
dinauntrul partidului), atac din care a reieşit cà 
principiul lor ideologic de căpetenie era 
antisemitismul. 

Anul 1968, care a fost şi cel al invaziei sovietice în 
Cehoslovacia, a marcat, virtualmente, în Polonia 


sfârşitul revizionismului ca tendinţă intelectuală 
distinctă. În prezent, opoziţia, articulată sub diverse 
forme, abia dacă mai foloseşte frazeologia marxistă 
sau comunistă, aflându-şi o expresie întru totul 
adecvată în conservatorismul naţional, în religie şi în 
formule democratice sau social-democrate 
tradiţionale. În general, comunismul a încetat de a 
mai fi o problemă intelectuală, nemaiavând de-a face 
decât cu puterea de stat şi represiunea. S-a creat o 
situaţie paradoxală. Partidul de guvernământ 
continuă să profeseze în mod oficial marxismul şi 
doctrina comunistă a ,internationalismului proletar”; 
marxismul rămâne o materie obligatorie în toate 
ramurile învăţământului superior, apar manuale de 
marxism şi se scriu cărţi pe probleme ale acestuia; 
cu toate acestea, ideologia de stat nu a fost niciodată 
atât de vlăguită ca în prezent. Practic, nimeni nu mai 
crede în ea, nici guvernanţii, nici cei guvernati, lucru 
de care sunt conştienţi atât unii, cât şi ceilalţi; totuşi, 
ea este în continuare indispensabilă, întrucât 
constituie principala bază de legitimare a regimului 
dat fiind că dictatura partidului se sprijină pe teza că 
ea  „exprimă” interesele istorice ale clasei 
muncitoare si ale poporului. Toată lumea stie că 
,internationalismul proletar” nu este decât o frază 
care acoperă faptul că ţările est-europene nu sunt 
stăpâne pe propriile treburi şi că „rolul conducător al 
clasei muncitoare” înseamnă, pur şi simplu, dictatura 
birocraţiei de partid. Drept urmare, până şi 
conducătorii, atunci când vor să stârnească măcar 
un oarecare ecou în rândul populaţiei, apelează din 
ce în ce mai puţin la ideologia existentă numai pe 
hârtie, preferând limbajul „raţiunii de stat” şi al 
interesului naţional. Ideologia oficială nu este doar 
lipsită de viaţă şi nici nu mai este articulată atât de 
clar ca pe vremea lui Stalin dat fiind că nicio 
autoritate nu mai este competentă s-o facă. Viaţa 
intelectuală merge înainte, desi hàrtuitá de cenzură 
si de diferite restricţii politienesti, dar marxismul nu 
mai joacă în ea aproape niciun rol, cu toate că 
sprijinul pe care i-l acordă statul îl menţine în chip 
artificial în viată şi îl imunizează la critică. În sfera 
ideologiei şi a ştiinţelor umaniste, partidul nu poate 


acţiona decât negativ, cu mijloace represive şi 
interdicții de tot felul. Chiar si aşa, ideologia de stat 
a trebuit să abandoneze multe dintre pretenţiile ei 
universaliste de odinioară. Marxismul, fireşte, nu 
poate fi criticat în mod direct, dar până şi în filosofic 
apar lucrări care îl ignoră total, fiind scrise ca şi cum 
marxismul nici n-ar fi existat vreodată, în sociologie 
apar cu regularitate un număr de tratate ortodoxe, 
menite în principal să reconfirme cumintenia politică 
a autorilor lor, dar, în acelaşi timp, sunt publicate 
multe alte lucrări din categoria sociologiei empirice 
obişnuite, bazate pe aceleaşi metode ca în Occident. 
Tematica îngăduită unor astfel de lucrări este, 
fireşte, limitată, ele pot trata despre schimbările din 
viaţa de familie sau cele ale condiţiilor de muncă din 
industrie, nu însă şi despre sociologia puterii sau a 
vieţii de partid. Din raţiuni pur politice, mai degrabă 
decât specific marxiste, sunt impuse restricţii severe 
ştiinţelor istorice, mai ales când este vorba de istoria 
recentă. Liderii sovietici par ferm convinşi cà sunt 
continuatorii politicii ţariste, astfel încât studierea 
istoriei Poloniei, care, timp de două secole, a fost 
dominata de relaţiile cu Rusia, de repetatele 
împărțiri ale teritoriului polonez si de asuprirea 
naţională a polonezilor, este supusă la numeroase 
tabuuri. 

într-o anumită măsură, de revizionism se mai poate 
vorbi încă în contextul studiilor economice poloneze, 
unde el îmbracă forma unor recomandări practice de 
creştere a eficienţei. Cei mai cunoscuţi autori în 
acest domeniu sunt W. Brus şi E. Lipinski, care 
invocă amândoi tradiţia marxistă, dar într-o formă 
mai apropiată de social-democratie. Ei argumentează 
că lacunele si ineficienta economiei socialiste nu pot 
fi înlăturate prin mijloace pur economice, întrucât 
sunt strâns legate de sistemul politic represiv. 
Rationalizarea economică nu poate da roade fără 
pluralism politic, adică, practic, fără abolirea 
regimului specific comunist. Nationalizarea 
mijloacelor de productie, sustine Brus, nu este 
totuna cu proprietatea publica, deoarece birocratia 
politică deţine monopolul deciziei economice; o 
economie autentic socializată este incompatibilă cu 


dictatura politică. 
intr-o măsură ceva mai mică, poar fi taxat drept 
L 


revizionist Wladyslaw Bienkows care, in lucrari 
publicate peste hotare, analizează cauzele 
Inrautatirii situației sociale şi economice sub] 1 J 
guvernările birocratice. El invocă tradiția marxistă, 
dar trece dincolo de ea atunci când analizează 
mecanismele  autonomizate ale puterii politice 
independente de sistemul de clasă (în sensul marxist 
al termenului „clasă”). 

Tendinţe similare de declin al crezului comunist, 
de devitalizare a marxismului şi de transformare a 
lui într-un simplu rit politic pot fi observate, deşi în 
grade diferite, în toate ţările comuniste. 

în Cehoslovacia, anul 1956 a fost mult mai puţin 
important decât în Polonia şi Ungaria, mişcarea 
revizionistă a debutat cu întârziere, dar tendinţa 
generală a fost aceeaşi ca în alte părţi. Dintre 
economiştii cehi, cel mai cunoscut revizionist este 
Ota Sik, care, de la începutul anilor '60, a avansat un 
program de reformă tipic, preconizând creşterea 
ponderii pieţei în producţie, o mai mare autonomie a 
întreprinderilor, planificare descentralizată şi 
imputând birocrației politice ineficienta economiei 
socialiste. Deşi condițiile politice erau mai grele 
decât în Polonia, s-a înfiripat şi în Cehoslovacia un 
grup de filosofi revizionisti. Cel mai cunoscut 
membru al acestui grup era Karel Kosik, care, în 
Dialectica concretului (1963), a formulat un numar 
de teze tipic revizioniste: întoarcerea la ideea de 
„praxis” ca la cea mai generală categorie în 
interpretarea istoriei;  relativizarea  interogaţiei 
ontologice faţă de cea antropologică, abandonarea 
metafizicii materialiste si a primatului „bazei” fata de 
,Suprastructurà"; considerarea filosofici si a artei 
drept codeterminanti ai vieţii sociale, şi nu doar 
produse ale ei. 

Criza economică din Cehoslovacia de la începutul 
anului 1968 a precipitat schimbarea politică şi 
înlocuirea liderilor de la vârf ai partidului. Aceasta a 
declanşat numaidecât o avalanşă de critici politice şi 
ideologice dominate de idei revizioniste. Obiectivele 
proclamate au fost aceleaşi cu cele formulate mai 
înainte în Polonia şi Ungaria: abolirea sistemului 


politic represiv, garantarea prin lege a libertăţii 
civice, independenţa culturii, management economic 
democratic. Revendicarea unui sistem multipartid 
sau cel puţin a dreptului de constituire a unor 
partide socialiste diferite nu a fost formulată direct 
de către revizioniştii care erau membri de partid, dar 
a fost constant prezentă în discuţii. 

Ocupaţia sovietică din august 1968 şi represaliile 
în masă care au urmat au avut drept consecinţă 
sufocarea aproape totală a vieţii intelectuale şi 
culturale cehoslovace, care înfăţişează încă şi acum 
un tablou cât se poate de deprimant chiar şi în 
comparaţie cu alte ţări din bloc. Pe de altă parte, 
tocmai pentru cà mişcarea reformatoare din 
Cehoslovacia nu s-a dezintegrat de la sine, ci a fost 
suprimată cu forţa armelor, tara oferă un sol mai 
fertil pentru idei revizioniste. Ne putem imagina că, 
dacă n-ar fi avut loc intervenţia, mişcarea de reformă 
începută sub guvernarea Dubcek şi sprijinită de 
majoritatea populaţiei ar fi putut conduce, până la 
urmă, la un „socialism cu fata umană” fara a surpa 
temelia sistemului. O astfel de presupunere ţine, 
fireşte, de zona speculatiei si plauzibilitatea ei 
depinde de ce anume este considerat fundamental. 
Ceea ce pare clar, insá, este cà, dacà miscarea de 
reformă ar fi continuat si nu ar fi fost nici suprimată 
prin invazie si nici nu s-ar fi dezintegrat, ca în 
Polonia, de teama unei invazii, ea ar fi condus 
negresit, in scurt timp, la năruirea dictaturii 
partidului comunist şi deci şi la distrugerea 
comunismului aşa cum îl concepe propria lui 
doctrină. 

în Germania de Est, unde sistemul represiv a fost 
în general mai riguros decât în alte părţi, nu s-a 
înregistrat o mişcare revizionistă cât de cât amplă, 
dar evenimentele din 1956 n-au fost fară 
repercusiuni. Filosoful şi criticul literar Wolfgang 
Harich a formulat un program democratic al 
socialismului german, pentru care a plătit cu câţiva 
ani de închisoare. Unii intelectuali marxişti de 
renume (Ernst Bloch, Hans Mayer, Alfred 
Kantorowicz) au părăsit tara. inregimentarea strictă 
a ideilor a făcut - şi face si în prezent - extrem de 


dificilă orice încercare de revizionism, dar, la 
răstimpuri, se face totuşi auzită câte o voce 
reformistă. În filosofie, cel mai important nume este, 
în acest sens, Robert Havemann, un profesor de 
chimie-fizică preocupat şi de chestiuni filosofice, 
care, spre deosebire de mulţi alţi revizionişti, a 
rămas tot timpul un marxist convins. În eseuri şi 
conferinţe, publicate, fireşte, în Germania 
Occidentală, el a criticat cu asprime dictatura 
exercitată de partid în stiintă şi filosofie şi obiceiul 
de a decide în chestiuni teoretice prin ucazuri 
birocratice; în plus, a atacat doctrina materialismului 
dialectic şi normele oficiale ale moralei comuniste. 
Critica marxismului a facut-o însă nu dintr-un punct 
de vedere pozitivist, ci dimpotrivă, dorind 
întoarcerea la o versiune mai „hegelianizată” a 
dialecticii. El considera drept principal inamic al 
marxismului materialismul mecanicist, care era 
îndeobşte predat sub numele de „marxism”. 
Havemann a atacat versiunea  leninistă a 
determinismului ca fiind moralmente periculoasă şi 
incompatibilā cu fizica modernă. Pe urmele lui Hegel 
şi Engels, a postulat o dialectică văzută nu doar ca 
descriere, ci şi ca aspect al realității, incluzând şi 
relațiile logice; în felul acesta, aidoma lui Bloch, el 
încerca să justifice o atitudine finalistă în cadrul 
materialismului dialectic.  Condamna  aservirea 
stalinistă a culturii şi declara că negarea filosofică a 
libertăţii în doctrina mecanicistă - care trecea, de 
obicei, drept marxism - mergea mânăm mână cu 
suprimarea libertății culturale in comunism. 
Preconiza reabilitarea ,spontaneitàtii" în calitate de 
categorie filosofică şi de valoare politică, afirmându- 
şi însă, în acelaşi timp, fidelitatea faţă de 
materialismul dialectic şi de comunism. Scrierile 
filosofice ale lui Havemann sunt mai puţin precise 
decât ne-am putea aştepta de la un chimist. 

în URSS nu s-au făcut auzite voci revizioniste în 
domeniul filosoflei, în schimb, unii economişti au 
propus reforme menite să ducă la rationalizarea 
managementului si a repartitiei. Filosofia oficială 
sovietică a fost prea puțin afectată de destalinizare, 
în timp ce zona neoficială a pierdut repede orice 


contact cu marxismul. În cadrul filosofici oficiale, 
principala schimbare a constituit-o încetarea predării 
materialismului dialectic după calapodul exact al 
brosurii lui Stalin. Manualul publicat în 1958 îl urma 
pe Engels în distingerea a trei legi ale dialecticii 
(inclusiv negarea negatiei) în loc de patru; în el, erau 
expuse întâi materialismul, apoi dialectica, invers 
decât la Stalin. Duzina de 

„categorii” enumerate de Lenin în Caiete filosofice 
oferea baza pentru o schemă restructurată. Filosofii 
sovietici au purtat mai multe dezbateri pe venerabila 
temă a „relaţiei dintre dialectică şi logica formală”, 
punctul de vedere majoritar fiind că între cele două 
nu există un conflict, deoarece au obiecte diferite; 
unii au contestat, de asemenea, teoria potrivit căreia 
,contradictiile" ar fi inerente realităţii înseşi. Hegel a 
încetat de a mai fi exponentul reacţiunii aristocrate 
faţă de Revoluţia Franceză, de acum încolo fiind 
corect să se vorbească deopotrivă despre „meritele” 
şi despre „limitele” lui. 

Toate aceste schimbări superficiale si neesentiale 
n-au fost de natură să producă o ruptură în edificiul 
„diamat”-ului  leniniststalinist. Totuşi, filosofia 
sovietică a beneficiat întru câtva şi ea de pe urma 
destalinizării, deşi mai puţin decât alte discipline. Pe 
scenă a venit o generaţie mai tânără, care a purces 
din proprie iniţiativă - dat fiind că, practic, nu mai 
existau profesori calificaţi, cu excepţia câtorva 
supraviețuitori razleti ai epurărilor staliniste - la 
studierea filosofici şi logicii occidentale, la învăţarea 
limbilor străine şi, finalmente, la explorarea 
tradiţiilor ruseşti nemarxiste. în primii ani de după 
moartea lui Stalin, s-a văzut limpede că filosofii tineri 
erau atraşi cel mai mult de pozitivismul şi şcoala 
analitică anglo-saxone. Logica a început să fie tratată 
într-un mod mai raţional şi să fie mai puţin supusă 
controlului politic. Enciclopedia filosofică în cinci 
volume publicată în anii "60 era, pe ansamblu, mai 
bună decât producţiile din perioada lui Stalin; 
principalele articole ideologice, în special cele 
privitoare la marxism, erau de acelaşi nivel ca 
înainte, dar, pe de altă parte, existau multe articole 
consacrate logicii şi istoriei filosofici care erau scrise 


inteligent, şi nu dictate de propaganda de stat. 
Gratie straduintei filosofilor mai tineri de a restabili 
contactul cu gândirea europeană şi americană, au 
apărut traduceri ale câtorva lucrări contemporane 
din limbi occidentale. încercări timide şi precaute de 
„modernizare” a marxismului s-au făcut simţite o 
vreme în periodicul Filosofskie Nauki (Ştiinţe 
Filosofice), care a început să apară în 1958. În 
ansamblu, însă, publicaţiile nu reflectau schimbările 
de mentalitate în curs. Retrograzii formaţi în epoca 
lui Stalin continuau să decidă căror filosofi din 
generaţia mai tânără să li se îngăduie să publice sau 
să predea în universităţi, favorizându-i, fireşte, pe cei 
ce gândeau aidoma lor. Unii filosofi mai tineri şi mai 
cultivați au găsit totuşi modalităţi de a se exprima in 
alte zone, mai puţin strict controlate. 

Privind situaţia în ansamblul ei, trebuie spus însă 
cà filosofia, cea dintâi disciplină distrusă de 
comunism, a fost şi cea a cărei refacere a fost mai 
lentă, rezultatele fiind deocamdată extrem de 
precare. Alte domenii de cercetare au început să se 
reinfiripe în ordine inversă celei în care fuseseră 
odinioară „stalinizate”. La doar câţiva ani după 
moartea dictatorului, ştiinţele naturii aproape au 
încetat să fie reglementate ideologic, deşi tematica 
cercetărilor a continuat să fie strict controlată, 
situaţie care se menţine şi în prezent. în fizică, 
chimie, precum şi în cercetarea medicală şi în cea 
biologică, statul pune la dispoziţie resursele 
materiale şi stabileşte destinaţia pentru care să fie 
utilizate rezultatele, fără a mai insista însă ca ele sa 
fie ortodoxe din punct de vedere marxist. Ştiinţele 
istorice continuă să fie controlate îndeaproape, dar şi 
aici zonele mai puţin sensibile politic sunt mai puţin 
supuse reglementării. Timp de câţiva ani, lingvistica 
teoretică a fost relativ liberă, ceea ce a favorizat 
resuscitarea tradiţiei şcolii formaliste ruse, dar, mai 
apoi, statul a intervenit şi aici desfiinţând unele 
instituţii pe care le observase a fi fost folosite pentru 
vehicularea diverselor idei neortodoxe. 

Pe ansamblu, însă, perioada 1955—1965 a fost una 
de eforturi considerabile şi adesea rodnice de 
resuscitare a culturii ruse după anii de devastare; 


constatarea este valabilă pentru literatură, pictură, 
teatru, cinematografie, precum ŞI pentru 
istoriografie şi filosofie. în a doua jumătate a anilor 
'60 a crescut din nou presiunea asupra indivizilor si 
instituţiilor suspecte. Spre deosebire de situaţia din 
estul Europei, marxismul din Uniunea Sovietică nu 
vadea aproape deloc semne de reanimare. Printre 
evoluţiile clandestine şi semiclandestine, deosebit de 
active începând de pe la 1965, abia dacă s-au făcut 
simţite şi tendinţe marxiste; în schimb, înregistrăm 
alte tendințe, dintre cele mai variate, inclusiv 
şovinism velicorus (adesea sub o formă pe care am 
putea-o numi „bolşevism fara marxism”), aspirații 
naţionale ale popoarelor asuprite neruse, religie 
(specific ortodoxă sau larg creştină ori budistă) şi 
idei democratice tradiționale.  Marxismul sau 
leninismul deține o pondere foarte mică în cadrul 
opoziției generale, dar totuşi există, exponentii lui 
cei mai cunoscuţi fiind fraţii Roy si Jaurès Medvedev. 
Primul, de formaţie istoric, este autorul câtorva 
lucrări valoroase, inclusiv al unei ample analize 
generale a stalinismului. Această lucrare cuprinde 
multă informaţie necunoscută din alte surse şi, cu 
siguranţă, nu poate fi considerată o încercare de a 
minimaliza ororile sistemului stalinist, dar, la fel ca 
alte lucrări ale autorului, ea promovează ideea 
existenţei unei rupturi nete între leninism şi 
stalinism şi ideea că planul societăţii socialiste 
conceput de Lenin a fost total distorsionat şi 
deformat de tirania lui Stalin. (După cum s-a văzut în 
capitolele precedente ale cărţii de faţă, părerea mea 
este diametral opusă.) 

în ultimele două decenii, situaţia ideologică din 
Uniunea Sovietică a trecut prin schimbări în multe 
privinţe similare celor care s-au produs în alte ţări 
socialiste. Ca doctrină, marxismul este practic 
expirat, deşi continuă să fie folosit pentru justificarea 
imperialismului sovietic şi a întregii politici interne 
de opresiune, exploatare şi privilegii. La fel ca în 
Europa de Est, guvernanţii se vàd nevoiţi să recurgă 
la alte valori ideologice decât comunismul dacă vor 
să găsească un teren cât de cât comun cu supuşii lor. 
În cazul poporului rus, aceste valori sunt şovinismul 


şi gloria imperială, iar toate popoarele Uniunii 
Sovietice sunt receptive la xenofobie, îndeosebi la 
naționalismul antichinez şi la antisemitism. lată ce a 
mai rămas din marxism în primul stat din lume 
constituit pe principii pretins marxiste. Această 
viziune naționalistă şi, într-o anumită măsură, rasistă 
reprezintă adevărata ideologie, nemaărturisită, a 
statului sovietic, nu doar ocrotită, ci şi inculcată prin 
aluzii si prin texte netiparite; spre deosebire de 
marxism, ea are ecou real in sensibilitatea populară. 

Probabil că în nicio altă parte a lumii civilizate 
marxismul nu a decăzut atât de total şi ideile 
socialiste nu au fost atât de discreditate şi 
compromise ca în ţările socialismului victorios. 
Putem spune fără a risca să ne contrazicem că, dacă 
în blocul sovietic ar fi existat libertate de gândire, 
marxismul s-ar fi dovedit cea mai neatrágatoare 
formă de viaţă intelectuală din cuprinsul lui. ' 


3. Revizionismul iugoslav 


Rolul special al Iugoslaviei în evoluţia marxismului 
tine de faptul cà, în cazul ei, avem de-a face nu doar 
cu profesarea de idei revizioniste de câtre filosofi sau 
economişti individuali, ci cu ceea ce s-ar putea numi 
primul partid comunist revizionist şi chiar primul 
stat comunist revizionist. 

După excomunicarea ei de câtre Stalin, Iugoslavia 
s-a aflat într- o situaţie dificilă atât economic, cât şi 
ideologic. La început, ideologia ei oficială nu s-a 
îndepărtat mult de modelul  marxistleninist, 
exceptând un singur punct important: afirmându-şi 
suveranitatea in faţa imperialismului sovietic, 
iugoslavii au respins pretenţiile sovietice de 
supremație ideologică si au atacat şovinismul de 
mare putere al „fratelui mai mare”. După o vreme, 
însă, partidul iugoslav a început să inventeze 
propriul său model de socialism şi propria sa 
ideologie, loial marxistă în intenţie, dar concentrată 
asupra autogestiunii muncitoreşti şi a socialismului 
nebirocratic. Formarea acestei ideologii şi 
schimbarile economice şi politice corespunzătoare s- 
au întins pe durata mai multor ani. Deja la începutul 


anilor '50, liderii partidului vorbeau despre pericolul 
birocratizării şi criticau sistemul sovietic ca pe un tip 
de stat degenerat în care centralizarea excesivă a 
puterii ucisese ceea ce era mai de valoare în idealul 
socialist: autodeterminarea oamenilor muncii şi 
principiul proprietăţii publice ca distinctă de 
naţionalizare. Conducătorii şi teoreticienii partidului 
subliniau tot mai apăsat distincţia dintre socialismul 
de stat de factură sovietică şi economia bazată pe 
autogestie, unde colectivele muncitoreşti nu se 
mărginesc să îndeplinească normele de producţie 
impuse de autorităţi, ci decid ele însele în chestiuni 
privitoare la producţie şi repartiție. Prin măsuri de 
reformă succesive, managementul industrial a fost 
încredinţat într-o măsură crescândă unor organisme 
care-i reprezentau pe muncitorii înşişi. Funcţiile 
economice ale statului au fost 


diminuate, iar doctrina partidului înfăţişa acest 
fenomen ca pe un semn al dispariţiei treptate a 
statului, în conformitate cu teoria marxistă. A fost 
relaxat concomitent şi controlul de stat asupra vieţii 
culturale, iar „realismul socialist” a încetat să mai fie 
canonul valorii artistice. 

Programul aprobat de partid la Congresul al VI-lea 
din aprilie 1958 a prezentat versiunea oficială a 
socialismului bazat pe autogestie. Era un document 
de partid atipic pentru acei ani, preocupat 
deopotrivă de teorie şi de propagandă. El făcea 
deosebire între naționalizarea mijloacelor de 
producție şi socializarea lor, subliniind că efectul 
concentrării managementului economic în mâinile 
birocraţiei ducea la degenerare socială şi constituia 
o frână a dezvoltării socialiste. Această concentrare 
ducea, de asemenea, Ia fuziunea aparatului de stat 
cu cel de partid, astfel încât statul, în loc să dispară 
treptat, devenea tot mai puternic şi mai birocratic. 
Pentru construirea socialismului şi abolirea 
înstrăinării muncii, era necesar ca administrarea 
producţiei să fie transferată producătorilor, adică 
muncitorilor asociati. 

Era evident, din capul locului, cà învestirea 
consiliilor muncitoreşti din fiecare unitate productivă 
cu o autoritate nelimitată ar avea drept rezultat un 


sistem de liberă concurenţă care nu s-ar deosebi de 
modelul capitalist din secolul al XIX-lea decât prin 
atribuirea proprietăţii unor concerne private; nu ar 
mai fi posibilă nicio planificare. Din acest motiv, 
statul şi-a rezervat un număr de funcţii de bază 
ţinând de rata investiţiilor si de redistribuirea 
fondului de acumulare. Reformele din 1964-1965 au 
redus si mai mult puterile statului fără a abandona 
totuşi ideea de planificare; statul urma să 
reglementeze economia, în principal, prin sistemul 
bancar naționalizat. 

Efectele economice şi sociale ale modelului de 
autogestiune muncitorească iugoslav au fost şi 
continuă să fie obiectul unor ample dezbateri şi 
aprige dezacorduri, atât în Iugoslavia, cât şi între 
economişti şi sociologi din întreaga lume. Pentru ca 
sistemul să nu fie o ficţiune birocratică, el necesită o 
extindere considerabilă a relaţiilor de piaţă şi o 
influenţă sporită a pieţei asupra producţiei, ceea ce, 
după cum era şi de aşteptat, a dus curând la anumite 
consecinţe indezirabile pe măsură ce legile normale 
ale acumulării au reintrat în acţiune. Decalajul dintre 
zonele mai dezvoltate şi cele mai puţin dezvoltate ale 
ţării au tins să crească în loc să se micşoreze; 
presiunea salarială ameninţa să coboare rata 
investiţiilor sub nivelul socialmente  dezirabil; 
condiţiile concurentiale au dus la apariţia unei clase 
de manageri industriali bogaţi ale căror privilegii 
stârneau nemulţumirea populară; piaţa şi concurenţa 
au dus la creşterea inflaţiei şi a şomajului. 
Conducătorii şi economiştii iugoslavi sunt constienti 
de faptul că autogestiunea şi planificarea tind să se 
limiteze reciproc şi pot fi împăcate doar prin 
compromis, dar termenii acestui compromis sunt 
obiect de necontenite dispute. 

Este adevărat, pe de altă parte, ca reformele 
economice iugoslave au fost însoţite de o lărgire a 
libertăţii culturale şi chiar şi politice cu mult peste 
ceea ce se înregistra în restul Europei de Est, pentru 
a nu mai vorbi de Uniunea Sovietică. A numi aceasta 
un semn al „dispariţiei treptate a statului” nu a fost 
însă niciodată mai mult decât o ficţiune ideologică. 
Statul şi-a restrâns de bunăvoie - lucru, într-adevăr, 


neobişnuit - puterea economică, dar nu şi-a 
abandonat niciun moment monopolul iniţiativei 
politice sau utilizarea metodelor politienesti in 
raporturile cu opoziţia. Este o situaţie curioasă: 
Iugoslavia continuă să se bucure de o mai mare 
libertate a cuvântului scris şi vorbit decât alte ţări 
socialiste, dar este, în acelaşi timp, supusă unor 
aspre măsuri politienesti. Acolo este mai uşor să 
publici un text care atacă ideologia oficială, dar este 
tot aşa mai uşor să ajungi în închisoare din acest 
motiv; în Iugoslavia există mult mai multi deţinuţi 
politic decât în Polonia sau Ungaria, cu toate că în 
aceste din urmă ţări controlul polițienesc în 
domeniul culturii este mai sever. Domnia partidului 
unic s-a menţinut neştirbită, iar contestarea ei 
constituie infracţiune pedepsită de lege. într-un 
cuvânt, elementele de pluralism în viaţa socială se 
întind până unde socoteşte de cuviinţă partidul de 
guvernământ. Iugoslavia a câştigat mult în urma 
reformelor şi a excluderii ei din lagărul sovietic, dar 
nu a devenit încă o ţară democratică. Cât priveşte 
auto gestiunea muncitorească, avantajele şi 
dezavantajele ei continuă să fie obiect de 
controversă; oricum, este vorba de un fenomen nou 
în istoria comunismului. 

Problema autogestiunii şi a debirocratizării are şi 
un aspect filosofic. De pe la începutul anilor '50, s-a 
constituit în Iugoslavia un mare şi dinamic grup de 
teoreticieni care discută chestiuni de epistemologie, 
etică şi estetică, precum şi probleme politice legate 
de schimbările din socialismul iugoslav. în 1964, 
acest grup a înfiinţat o revistă de filosofic, Praxis 
(interzisă de autorităţi în 1975), şi a organizat anual 
dezbateri filosofice pe insula Korcula, cu participarea 
a numeroşi cercetători din diferite ţări. Grupul s-a 
concentrat asupra unor teme tipic revizioniste 
precum  înstrăinarea,  reificarea şi birocrația; 
orientarea sa politică este antileninistă. Majoritatea 
acestor filosofi, a căror producţie literară este foarte 
bogată, au fost combatanți partizani în timpul celui 
de Al Doilea Razboi Mondial; printre numele 
principale se numără G. Petro vie, M. Markovic, S. 
Stojanovic, R. Supek, L. Tadic, P. Vranicki, D. Grlic, 


M. Kangrga, V. Korac şi Z. Pesic- Golubovic. 

Principalul obiectiv al acestui grup, care 
reprezintă, pesemne, cel mai activ cerc de filosofi 
marxişti în lumea de astăzi, îl constituie restaurarea 
antropologiei umaniste a lui Marx, considerată a fi 
radical opusă „diamat”-ului  leninist-marxist. 
Majoritatea lor, poate chiar toţi, resping „teoria 
reflectării” şi caută, urmându-i întru câtva pe Lukăcs 
şi pe Gramsci, să statornicească „praxisul” drept 
categorie fundamentală căreia i se subordonează nu 
numai celelalte concepte antropologice, ci şi 
problematica ontologică. Punctul de plecare îl 
constituie, aşadar, ideea tânărului Marx că 
raporturile practice ale omului cu natura determină 
semnificaţia problemelor metafizice, iar cunoaşterea 
este efectul eternei interacțiuni dintre subiect şi 
obiect. Dintr-o 


astfel de perspectivă, determinismul istoric nu poate 
rămâne în picioare dacă postulează că nişte anonime 
„legi ale istoriei” determină în ultimă instanţă 
întregul comportament uman; trebuie să luăm în 
serios afirmaţia lui Marx că oamenii Isi fauresc 


singuri istoria, nu sá o transformám, în manieră 
evoluționistă, în enunţul cà „istoria îi face pe 
oameni”. Filosofii de la revista Praxis au criticat 
definiţia dată de Engels libertăţii, ca „necesitate 
înţeleasă”, arătând că ea nu lasă loc spontaneităţii 
subiectului uman activ. Ei au preluat ideea 
revizionistă a „recuperării subiectivităţii”, legând 
analiza lor de critica socialismului de stat sovietic, şi 
sprijineau | autogestiunea muncitorească drept 
adevărata cale de dezvoltare socialistă in 
conformitate cu doctrina lui Marx. În acelaşi timp, 
însă, desi subliniază că socialismul reclamă 
gestionarea economiei de câtre producători, şi nu de 
câtre o birocratie de partid care se autoproclamă 
„avangarda clasei muncitoare”, ei sunt conştienţi cà 
autogestiunea, dacă este dusă prea departe, 
generează inegalităţi care sunt contrare ideii de 
„socialism”. Comuniştii iugoslavi ortodocşi au acuzat 
grupul de la Praxis că vrea să împace două lucruri 
incompatibile: instituirea autogestiunii Şi, 
concomitent, abolirea pieţei spre a se evita 


inegalitatea. Revizioniştii iugoslavi par divizați în 
jurul acestei chestiuni, dar în scrierile lor este 
adesea detectabilà o notă utopică, expresie a 
convingerii cà sunt posibile abolirea „înstrăinării”, 
asigurarea pentru fiecare membru al societăţii a 
controlului deplin asupra rezultatelor propriilor 
acţiuni şi înlăturarea conflictului dintre nevoia de 
planificare şi autonomia grupurilor mici, dintre 
interesele individuale si obiectivele sociale pe 
termen lung, dintre securitate şi progresul tehnic. 

Grupul de la Praxis a jucat un rol important în 
diseminarea unei versiuni umaniste a marxismului 
nu numai în lugoslavia, ci şi în lumea filosofică 
internaţională; a contribuit, de asemenea, la 
împrospătarea gândirii filosofice în Iugoslavia si a 
fost un important centru de rezistenţă intelectuală 
faţă de formele autocrate şi birocratice de guvernare 
din această ţară. Cu timpul, ei au venit într-o măsură 
crescândă în conflict cu autorităţile statului; aproape 
toţi membrii activi ai grupului au fost, până la urmă, 
excluşi sau au demisionat din partidul comunist, iar 
în 1975, opt dintre ei au fost destituiti din posturile 
pe care le deţineau la Universitatea din Belgrad. 
Scrierile lor recente par să reflecte un scepticism 
crescând faţă de utopia marxiană. 

Milovan Djilas, unul dintre comuniştii iugoslavi de 
frunte din anii '40 şi '50, nu poate fi încadrat la 
revizionism. Ideile lui privind democratizarea 
socialismului au fost condamnate de partid încă din 
1954, iar lucrările lui de mai târziu (inclusiv 
faimoasa carte Noua clasăm despre care am discutat 
deja) nu pot fi considerate marxiste nici chiar în 
sensul cel mai lax al cuvântului. Djilas s-a lepădat cu 
totul de gândirea utopică, relevând în repetate 
rânduri legăturile care există între doctrina marxistă 
originară si realizarea ei politică sub forma 
despotismului birocratic. 

4. Revizionism şi ortodoxie in Franța 


începând din a doua jumătate a anilor '50, printre 
marxiştii francezi s-au purtat discuţii aprinse, în 
parte inspirate de existentialism, iar în parte, aflate 
în conflict cu el. Existentialismul, atât în varianta lui 
Heidegger, cât şi în cea a lui Sartre, avea în comun 


cu revizionismul marxist accentuarea opoziţiei dintre 
subiectivitatea umană ireductibilă şi formele de 
existenţă reificate; în acelaşi timp, el releva faptul că 
indivizii umani au permanent tendinţa de a fugi de 
existenţa subiectivă, adică liberă şi independentă, 
spre o stare „reificată”. Heidegger dezvoltase un 
sistem alambicat de categorii menite să exprime 
deriva spre „inautenticitate” şi anonimat, nevoia de 
identificare cu o realitate impersonala. Tot aşa, 
analizele sartriene ale opoziţiei dintre „fiinţa-în-sine” 
si ,fiünta-pentru-sine" şi pasionata sa denuntare a 
relei-credinţe {la mauvaise foi) care ne ascunde 
propria noastră libertate si ne face să ne eschivàm 
de la responsabilitatea pentru noi înşine şi pentru 
lume erau pe deplin concordante cu încercările 
revizioniste de restaurare a marxismului ca filosofic 
a subiectivitàtii şi libertăţii. Marx şi în 1]? J 
felul sãu şi Kierkegaard protestaseră amândoi față 
de încercarea imputată de ei lui Hegel de a topi 
subiectivitatea umană în ființarea istorică 
impersonală; din acest punct de vedere, tradiția 
existentialistà coincidea cu ceea ce revizionistii 
considerau a fi doctrina fundamentală a lui Marx. 

într-o etapă mai târzie, Sartre a încetat să mai 
identifice marxismul cu Uniunea Sovietică şi cu 
comunismul francez, dar, în acelaşi timp, a ajuns să 
se identifice el însuşi cu marxismul. în Critique de la 
raison dialectique (1960) el a purces la o revizuire a 
existentialismului, dar si a propriei sale interpretări 
a marxismului. Această lucrare voluminoasă şi 
amorfa cuprinde puncte care arată clar cà din 
filosofia existentialistà de odinioară a lui Sartre abia 
dacă mai rămânea o umbră. El spunea acum că 
marxismul este o filosofic contemporană par 
excellence şi că, din raţiuni pur istorice, gândirea 
marxistă putea fi criticată numai dintr-un punct de 
vedere premarxist, adică reactionar, întocmai cum, 
în secolul al XVII-lea, Locke şi Descartes au putut fi 
criticati doar dintr-un punct de vedere scolastic. Din 
acest motiv, marxismul era invincibil, iar diferite 
manifestări particulare ale lui nu puteau fi criticate 
în mod valabil decât „dinăuntru”. 

Lăsând deoparte absurda pretenţie de 
„invincibilitate” istorică a marxismului (potrivit 
rationamentului lui Sartre, critica 


leibniziană a lui Locke şi critica hobbesiană a lui 
Descartes nu . 
puteau avea la bază decât nişte poziţii scolastice), 
Critique este o încercare interesantă de a găsi 
înăuntrul marxismului loc pentru „creativitate” şi 
spontaneitate, abandonând „dialectica naturii” si 
determinismul istoric, dar prezervând semnificaţia 
socială a comportamentului uman. Actele umane 
conştiente nu sunt prezentate ca simple proiecţii ale 
libertăţii generatoare a „temporalităţii” umane, ci ca 
mişcări în direcţia unei „totalizări”, sensul lor fiind 
codeterminat de condiţiile sociale existente. Cu alte 
cuvinte, individul nu este absolut liber să determine 
semnificaţia actelor sale, dar nici nu este robul 
împrejurărilor. Există posibilitatea fuziunii libere 
între multiple proiecte umane de constituire a unei 
societăţi comuniste, dar ea nu este garantată de 
nişte pretinse legi „obiective”. Viaţa socială nu 
constă doar din acte individuale izvorâte din 
libertate, ci este şi o sedimentare a istoriei care le 
impune limite. Ea mai este, în plus, o luptă cu 
natura, care ridică propriile ei obstacole şi face ca 
relaţiile sociale să fie dominate de „raritate” (ra/ri/)*, 
astfel încât orice satisfacere a unei nevoi poate fi o 
sursă de antagonism, făcând mai dificilă acceptarea 
reciprocă a oamenilor ca atare. Oamenii sunt liberi, 
dar „raritatea” le zădărniceşte unele alegeri şi, prin 
aceasta, le diminuează umanitatea; comunismul, 
abolind „raritatea”, restabileşte libertatea individului 
şi capacitatea sa de a recunoaşte libertatea altora. 
(Sartre nu explică în ce mod aboleşte comunismul 
,raritatea", ci acceptă oarecum pe încredere 
asigurările date în acest sens de marxism.) 
Posibilitatea comunismului rezidă în posibilitatea 
combinării voluntare a multitudinii de proiecte 
individuale într-un unic tel revoluţionar. Critique 
oferă o descriere de grupuri angajate într-o acţiune 
comună fără încălcarea libertăţii vreunuia dintre 
indivizii cuprinşi în ele, o viziune a organizaţiei 
revoluţionare menite să înlocuiască disciplina şi 
ierarhia proprii partidului comunist şi să armonizeze 
libertatea individuală cu acţiunea politică eficace. 
Expunerea este însă mult prea generală, ignorând 


problemele reale pe care le ridică o astfel de 
armonizare. Tot ce este de retinut din ea este cà 
Sartre era preocupat de inventarea unei forme de 
comunism negrevate de birocratie Si 
institutionalizare, aceste fenomene fiind, in toate 
formele pe care le îmbracă, potrivnice spontaneitàtii 
şi generatoare de „înstrăinare”. 

Lăsând deoparte puzderia de neologisme superflue 
de care se serveşte, Critique nu pare a cuprinde vreo 
noua interpretare a marxismului; în ceea ce priveşte 
caracterul istoric al percepţiei şi al cunoaşterii şi 
negarea dialecticii naturii, Sartre páseste pe urmele 
lui Lukács. lar legat de împăcarea spontaneitàtii cu 
presiunea condiţiilor istorice, lucrarea nu ne spune, 
în fond, decât că, în organizaţia revoluţionară, 
libertatea trebuie  salvgardată şi cà libertatea 
perfectă se va instaura atunci când comunismul va 
pune capăt penuriei de bunuri. Niciuna dintre aceste 
idei nu este, la drept vorbind, nouă în contextul 
marxismului; nouă ar fi putut să fie o eventuală 
explicare a modului de obţinere a acestor efecte, or, 
tocmai ea lipseşte. 

Revizionismul în sens strict, adică dezvoltat de 
filosofi coborâtori din tradiţia marxista, nu a coincis 
cu „sartrianismul”, deşi sub anumite aspecte a fost 
inspirat de existentialism. 

Revizionismul in aceastá acceptiune a termenului a 
îmbrăcat mai multe forme. Spre sfârşitul anilor '40, 
anumiti trotkisti disidenti, printre care C. Lefort si C. 
Castoriadis, au format un grup intitulat „Socialisme 
ou barbarie", cu un periodic omonim. Acest grup 
respingea concepţia lui Troțki potrivit căreia 
Uniunea Sovietică era un stat muncitoresc, dar 
degenerat, argumentând ca, de fapt, ea era 
guvernată de o nouă clasă de exploatatori care 
stăpâneau în comun mijloacele de producţie. 
Membrii grupului considerau că această nouă formă 
de exploatare îşi avea obârşia în teoria leninistă a 
partidului, drept care îşi propuneau să resusciteze 
ideea auto gestiunii muncitoreşti şi adevărata formă 
de guvernare socialistă; partidul era nu doar 
superfluu, ci de-a dreptul distrugător pentru 
socialism. Acest grup i-a familiarizat pe gânditorii 


francezi cu anumite idei care aveau să devină 
cruciale după anii '50: autogestiune muncitorească, 
socialism fără partid şi democraţie industrială. 


Un revizionism de factură mai filosofică a fost 
reprezentat de revista Arguments, editată începând 
din 1956 de un grup de filosofi şi sociologi în 
majoritatea lor demisionati sau excluşi din partidul 
comunist: Kostas Axelos, Edgar Morin, Pierre 
Fougeyrollas, Francois Châtelet şi Jean Duvignaud, 
cărora li s-a dăugat Henri Lefebvre, exclus din partid 
în 1958. Grupul acesta nu folosea limbajul tipic al 
filosofiei marxiste, ci căuta să combine temele 
marxiste privind  înstrăinarea şi  reificarea cu 
categorii scoase din psihanaliză, biologie şi 
sociologia contemporană; niciunul dintre ei nu se 
pretindea sutà-n-suta marxist. Axelos, care era un fel 
de heideggerian cu tendinţe marxiste, îl critica pe 
Marx pentru interpretarea existenţei umane prin 
prisma tehnologiei; Joseph Gabel, într-o carte despre 
falsa conştiinţă, evidentia similitudini între 
simptomele sociale şi cele psihiatrice ale „reificării”; 
Châtelet, într-o carte consacrată istoriografiei 
greceşti timpurii, discuta despre legātura dintre 
nevoia de a scrie istorie şi conştiinţa de a participa la 
facerea ei; Fougeyrollas critica reducerea de câtre 
Marx a „instrăinării” la situații de clasă şi 
economice. În general, acest grup considera 
inadecvate categoriile lui Marx pentru analiza 
societăţii şi a actualului ei nivel tehnologic, ele 
nereflectând situația „planetară” a omului, condițiile 
biologice ale existentei sale şi sursele noneconomice 
ale „înstrăinării”. Lefebvre, fără a se dezice de 
utopia marxiană a „omului total", despre care 
scrisese mult pe când era comunist, şi- a îndreptat 
atenția spre formele specifice de ,reificare" care 
apar în societatea de consum în condiţii de relativă 
bunăstare, timp liber mai mult şi urbanizare 
crescândă. Asemenea multor altor . 
neomarxişti, el susţinea cà, dacă ideea de 
emancipare are vreun sens, ea înseamnă înainte de 
toate debarasarea de regulile opresive ale societăţii 
capitaliste aşa cum au fost interiorizate în conştiinţă. 


Se pare însă că a încetat de a mai crede că 


înstrăinarea poate fi abolită cu totul. El a reluat, într- 
o nouă versiune, „critica vieţii cotidiene”, declarând 
că aceasta, în opoziţie cu activitatea productivă, era 
acea sferă unde izolarea umană, mecanizarea şi lipsa 
de înţelegere mutuală erau cele mai acute şi unde, 
din acest motiv, era nevoie de o adevărată revoluţie 
prin care să-şi afle împlinirea capacităţile umane 
latente. 

Majoritatea revizioniştilor francezi au abandonat 
crezul că proletariatul, graţie misiunii lui istorice 
speciale, avea să devină eliberatorul omenirii; 
scepticismul lor, în acest punct, coincizând cu critica 
dezvoltată de Şcoala de la Frankfurt, a evacuat din 
filosofia lor ceea ce reprezintă, neîndoielnic, piatra 
unghiulară a marxismului. Din acest motiv, atunci 
când cuvântul ,revolutie" apare în scrierile lor, el nu 
trebuie luat în accepțiunea lui marxistă; el 
desemnează o revoluţionare a sensibilităţii umane, a 
modului de viaţă al oamenilor, şi nu cucerirea puterii 
politice de către o „avangardă” sau alta. După un 
număr de ani, a devenit limpede că niciunul dintre 
revizioniştii din acest grup, cu posibila excepţie a lui 
Lefebvre, nu putea fi numit marxist într-un sens cât 
de cât precis al cuvântului, deşi concepte sau teme 
din tradiţia marxistă revin din când în când în 
scrierile lor. 

Cât despre Roger Garaudy, care, timp de mulţi ani, 
a fost principalul exponent filosofic al partidului, în 
anii '50 el a început prin a imbrátisa linia generală a 
destalinizării. În Perspectives de l'homme (1959) el a 
oferit o interpretare umanistă a lui Marx şi a făcut 
gesturi prietenesti spre existentialisti, fenomenologi 
şi chiar creştini. In D'un réalisme sans rivages (1963) 
a dat realismului literar o interpretare îndeajuns de 
largă încât în el să poată fi cuprinşi şi scriitori ca 
Proust şi Kafka. Scopul tactic al acestor cărţi era 
suficient de limpede; ele se plasau pe linia eforturilor 
partidului comunist de a ieşi din izolarea intelectuală 
pe care şi-o autoimpusese. Garaudy însă şi-a împins 
interpretarea umanistă până într-acolo încât a ajuns 
să critice sistemul sovietic si să denunțe invadarea 
Cehoslovaciei. Exclus din partid în 1970, după o 
serie de certuri şi acuzaţii, el a publicat în acelaşi an 


documentele relevante sub ambițiosul titlu Toute la 
verite'-, în această carte, el se infátisà pe sine drept 
comunist preocupat de primenirea partidului şi de 
vindecarea lui de scleroză ideologică, în scopul de a-l 
face mai eficient. 

În a doua jumătate a anilor '60, când moda 
intelectuală pariziană şi-a reorientât preferinţele de 
la existentialism la structuralism, atenţia a fost 
acaparată de o interpretare complet nouă a 
marxismului, avansată de comunistul francez Louis 
Althusser. Unul dintre motivele pentru care 
structuralismul a câştigat popularitate era faptul că 
debutase ca o metodă a lingvisticii, considerată 
drept singura disciplină umanistă capabilă să 
formuleze „legi” mai mult sau mai puţin exacte, de 
unde speranta cà se putea conferi statut ,stiintific" si 
altor studii umaniste care, până atunci, fuseseră 
dezolant de deficitare sub acest aspect. Levi-Strauss 
a fost primul francez care a preconizat o abordare 
structurală, nonistorică în ştiinţele umane, acordând 
puţină atenţie individualului şi concentrându-se 
asupra analizei sistemului de semne care funcţiona 
în miturile societăţilor 


primitive; „structura” acestui sistem nu era inventată 
conştient de cineva şi nici nu era prezentă în minţile 
utilizatorilor lui, dar putea fi descoperită de către 
cercetător. în două lucrări consecutive - Pour Marx 
(1965) şi Lire le Capital (1966, împreună cu E. 
Balibar) -, Althusser s-a străduit să arate că 
marxismul a izbutit să ofere o metodă structurală de 
investigaţie din care subiectivitatea umană şi 
continuitatea istorică erau în mod conştient excluse. 
El şi-a îndreptat atacurile împotriva „umanismului”, 
„istoricismului” şi „empirismului”, formulând teza că 
evoluţia intelectuală a lui Marx a cunoscut o ruptură 
netă în 1845, anul în care a scris Ideologia germană. 
Anterior acestei date, Marx era încă puternic 
îndatorat lui Hegel şi Feuerbach şi descria lumea în 
categorii „umaniste” şi „istoriciste” (precum cea de 
„instrăinare”), având în minte indivizi umani 
concreti; începând de atunci, însă, a abandonat 
această abordare ideologică şi a purces la 
dezvoltarea unei teorii strict ştiinţifice, care doar ea 


este marxism autentic. (Althusser nu explică de ce 
Marx, cel de după 1845, este mai autentic decât cel 
de dinainte.) Acest marxism, expus în modul cel mai 
complet în Capitalul şi a cărui metodologie este 
explicată în „Introducerea” la Grundrisse, respinge 
ideea că procesul istoric poate fi descris în termeni 
de acţiuni ale subiecţilor umani. La fel ca în cazul 
tuturor lucrărilor ştiinţifice, spune Althusser, 
Capitalul are drept obiect nu realitatea efectivă, ci 
un construct teoretic în care toate elementele sunt 
dependente de întreg. Esenţa materialismului istoric 
nu constă în relevarea dependenţei anumitor aspecte 
ale realităţii istorice de altele (în speţă, a 
suprastructurii faţă de bază), ci a dependenţei 
fiecăruia dintre ele de întreg (o idee a lui Lukács, 
autor la care Althusser nu face trimitere în acest 
context). Fiecare sferă îşi are însă ritmul ei propriu 
de schimbare; dezvoltarea lor nu este nici măcar 
uniformă, ci, în fiecare moment dat, ele se află în 
stadii de evoluţie diferite. Althusser nu defineşte 
„ideologia” si „ştiinţa”, spunând doar că ştiinţa nu 
poate fi mărginită de niciun fel de criterii 
„exterioare” ale adevărului, cum pretind pozitiviştii, 
şi susținând cà ea îşi creează singură 
,Stüntificitatea" prin propria-i „practică teoretică”. 
După ce a lămurit astfel ce anume constituie o 
ştiinţă, el declară că analiza marxiană a societăţii 
capitaliste nu este preocupată de subiecţii umani, ci 
de relaţiile de producţie, care determină funcţiile 
oamenilor cuprinşi în ele. (Este adevărat, putem 
observa noi, că, în Capitalul, indivizii sunt trataţi ca 
simple personificari ale funcţiilor determinate de 
metamorfozele capitalului, dar aceasta este o simplă 
repetiţie a observaţiei de mai înainte potrivit căreia 
capitalul îi reduce, în fapt, pe indivizi la statutul de 
simple unitati de avutie şi forţă de muncă, acesta 
fiind efectul „dezumanizam” pe care comunismul 
promite să-l abolească. Avem de-a face, aşadar, nu 
cu o regulă metodologică, ci cu o critică a naturii 
antiumaniste a valorii de schimb.) 

Obiectul supus observaţiei este, aşadar, 
„structura” (termen folosit întruna în aceste cărţi, 
fără a fi explicat, însă, undeva), şi nu elementele 


umane individuale. Prin „umanism”, Althusser pare a 
înţelege o teorie care reduce procesul istoric la acte 
individuale sau care vede în indivizii umani o natură 
generică | multiplicată într-o multitudine de 
exemplare, o teorie care explică schimbarea istorică 
prin nevoi umane, şi nu prin legi ,impersonale". 
„Istoricismul” (termen care, de asemenea, rămâne 
neexplicat la Althusser) constă, pesemne, în a trata 
toate formele culturii şi, în particular, ştiinţa ca fiind 
relative la condițiile istorice schimbătoare, în 
maniera lui Gramsci, minimalizând astfel demnitatea 
specială şi „obiectivitatea” ştiinţei. În adevăratul 
marxism, însă, ştiinţa nu aparţine „suprastructurii”, 
ea îşi are propriile ei reguli şi propria ei evoluţie, 
construind ansambluri conceptuale obiective si 
nefiind o „expresie” a conştiinţei de clasă; 

Lenin avea, aşadar, dreptate spunând că ea trebuie 
introdusă din afară în mişcarea muncitorească dat 
fiind că nu poate lua naştere ca simplu element sau 
produs al luptei de clasă. Căci este un fapt esenţial 
că diferitele aspecte ale vieţii sociale se dezvoltă în 
mod inegal (subliniere pe care Althusser pretinde a o 
fi găsit la Mao Zedong) şi nu exprimă toate la fel un 
acelaşi Zeitgeist. Fiecare dintre ele este relativ 
autonom, iar ,contradictiile" sociale care culminează 
cu revoluţia sunt întotdeauna produsul unor conflicte 
născute de aceste „inegalităţi”. Acest din urmă 


fenomen este numit de Althusser 
,supradeterminare", înțelegând, prin aceasta, 
pesemne, că fenomenele particulare sunt 


determinate nu doar de un complex existent de 
condiţii (cum este, bunăoară, capitalismul), ci şi de 
ritmul de dezvoltare propriu respectivului aspect al 
vieţii; astfel, de pildă, starea ştiinţei depinde 
deopotrivă de istoria ei anterioară şi de întreaga 
situaţie socială, acelaşi lucru fiind valabil şi pentru 
pictură etc. Pare o concluzie cât se poate de anodină, 
în fond o reiterare a remarcilor lui Engels privind 
„relativa independenţă a suprastructurii”. Althusser 
observă, ocazional, tot pe urmele lui Engels, că, în 
pofida „supradeterminării”, situaţia este întotdeauna 
guvernată „în ultimă instanţă” de relaţiile de 
producţie, dar nu adaugă nimic de natură să facă 


mai precisă această formulare vagă a lui Engels. 
Ceea ce vor să spună, până la urmă, aceste 
consideraţii este doar că diferitele fenomene 
culturale se datorează, de regulă, unei varietăţi de 
circumstanţe, inclusiv istoriei acelui aspect al vieţii 
căruia îi aparţin şi stării prezente a relaţiilor sociale. 
Nu ni se spune ce anume este atât de ,stiintific" în 
acest adevăr evident, de ce ar fi el o descoperire 
revoluţionară a marxismului sau în ce fel ne ajută să 
explicam un fapt particular sau altul, spre a nu mai 
vorbi de predicția viitorului. Althusser nu làmureste 
mai îndeaproape nici cum anume pot fi comparate 
între ele două domenii diferite, de pildă sculptura şi 
teoria politică, pentru a constata că nu se află pe 
aceeaşi treaptă de dezvoltare. Aşa ceva ar fi posibil 
doar în temeiul asumptiei că s-ar putea deduce din 
legi istorice ce anume situaţie din domeniul 
sculpturii ar corespunde unei anumite stări a 
„relaţiilor de producţie”; or, Althusser nu dă nicio 
sugestie despre cum ar putea fi făcută o astfel de 
deducție. (Ideea că liderii partidului sunt cei capabili 
s-o facă a fost întotdeauna extrem de convenabilă în 
țarile comuniste, unde persecuția ideologică era 
justificată prin considerentul că starea existentă a 
conştiinţei sociale era „rămasă în urma” relaţiilor de 
producţie; conducătorii - se dădea de înţeles - ştiau 
ce formă trebuia să îmbrace conştiinţa pentru a fi în 
concordanţă cu ,baza".) 

Althusser a ajuns să creadă că cenzura 
epistemologică survenită în vederile lui Marx în 1845 
nu a fost atât de netă cum gândise el, dat fiind că 
încă si în Capitalul erau decelabile regretabile 
vestigii de umanism, istoricism şi hegelianism. Doar 
două dintre scrierile lui Marx ar fi fost total 
debarasate de orice molipsite ideologică: scrisoarea 
cunoscută drept Critica Programului de la Gotha şi 
nişte însemnări pe marginea cărţii de economie 
politică a lui Adolph Wagner. Această concluzie a lui 
Alhusser ne face să ne întrebăm nedumeriti dacă, la 
drept vorbind, a existat sau nu marxism în timpul 
vieţii lui Marx şi dacă nu cumva istoria i-a rezervat 
lui Althusser privilegiul de a-l inventa. 

Trecerea de care s-a bucurat punctul de vedere al 


lui Althusser spre sfârşitul anilor '60 nu s-a datorat 
factorului politic, deoarece cărţile sale nu duceau la 
concluzii politice specifice. Mai mult a contat 
opoziţia sa faţă de tendinţa care-şi făcuse loc printre 
marxişti, de a face avansuri existentialistilor, 
fenomenologilor sau gânditorilor creştini, ceea ce 
avea drept efect diluarea propriei lor filosofii si 
privarea ei de aura de unicitate. Althusser pleda 
pentru „integrism” ideologic şi dădea asigurări că 
marxismul este o doctrină de sine stătătoare, sutà-n- 
sută ştiinţifică şi care nu avea nevoie de vreun ajutor 
din afară. (Mitologia ,stiintei" a jucat întotdeauna un 
rol uriaş în propaganda marxistă. Althusser n-a 
contenit să proclame stiintificitatea marxismului, la 
fel făcând multi alti autori marxişti.) Lăsând 
deoparte punerea în circulaţie a câtorva neologisme, 
Althusser n-a adus nicio contribuţie teoretică 
distinctă. Opera sa nu este decât o nouă încercare de 
revenire la austeritatea ideologică şi la exclusivism 
doctrinal, la credinţa că marxismul poate fi ferit de 
contaminare cu alte moduri de gândire. Din acest 
punct de vedere, ea constituie o întoarcere la 
perimatul bigotism comunist, dar, totodată, indirect, 
stă mărturie a procesului diametral opus declanşat 
ca urmare a ,dezghetului" poststalinist. Aşa cum, 
înaintea Primului Război Mondial, „contaminarea” 
marxismului cu anumite mode intelectuale recente a 
generat fenomene cum au fost marxismul 
neokantian, anarho-marxismul, darwinismul marxist, 
marxismul empiriocritic ş.a.m.d., la fel marxiştii din 
ultimele două decenii, încercând cu disperare să iasă 
din îndelungata lor izolare, au recurs la diferite 
filosofii gata făcute în vogă, urmarea fiind că, în 
prezent, avem marxisme infiltrate de hegelianism, 
existentialism, creştinism sau, ca în cazul lui 
Althusser, structuralism. Alte cauze care au impus 


din a doua jumătate a anilor '50 voga structuralistă în ştiinţele umaniste formează un 
subiect aparte, pe care nu-l vom discuta aici. 


AAA: 


Revizionismul, aşa l-am descris, a fost doar una 
multiplele manifest dintre ale dezintegrării 

poststaliniste a 
marxismului. Importanţa sa ţine de faptul ca 
atitudinea sa critică a contribuit mult la declinul 
crezului ideologic în ţările comuniste şi la 
învederarea precarităţii intelectuale şi deopotrivă 
morale a comunismului oficial. În acelaşi timp, el a 
atras atenţia asupra unor aspecte negative ale 
tradiţiei marxiste şi a dat imboldul unor studii 
istorice. Valorile şi aspiraţiile pe care le-a pus în 
circulaţie sunt încă vii şi continuă sa anime opoziţia 
democratică din ţările comuniste, nemaiexprimându- 
se însă într-un context specific revizionist; critica 
despotismului comunist îmbracă, adică, din ce în ce 
mai rar forma apelului la „curățirea comunismului de 
abuzuri”, la „reformarea marxismului” sau la 
„revenirea la surse” şi este tot mai puţin eficace 
când păstrează această formă. Căci, pentru 
combaterea regimurilor despotice, nu este, în fond, 
câtuşi de puţin necesar să se arate că ele contravin 
ideilor lui Marx sau Lenin (în cazul lui Lenin lucrul 
acesta fiind, de altminteri, şi foarte greu de dovedit); 
acest gen de argumente s-au potrivit situaţiei 
particulare din anii '50, dar, în prezent, nu mai au 
nici pe departe aceeaşi importanţă. în mod similar, în 
filosofic, reabilitarea subiectivitátii umane împotriva 
„legilor istorice” sau a „teoriei reflectării” n-are 
nevoie să invoce autorităţi marxiste, fiind preferabil 
să se dispenseze de ele. în acest sens, revizionismul 
a încetat în bună măsură să mai reprezinte o cauză 
vie, ceea ce însă nu afectează valoarea durabilă a 
unora dintre ideile şi analizele sale critice. 


5. Marxismul şi Noua Stângă 


Aşa-numita „Nouă Stângă” este şi ea un complex de 
fenomene care atestă, pe de o parte, universalizarea 
frazeologiei marxiste, iar pe de alta, dezintegrarea 
doctrinei şi inadecvarea ei la problemele sociale 
contemporane. Ar fi greu de identificat un nucleu 


ideologic comun tuturor grupurilor şi sectelor care-şi 
revendică apartenenţa la Noua Stângă sau sunt 
considerate de alţii ca făcând parte din ea. Un grup 
cu acest nume şi cu aspirații revoluţionare a luat 
fiinţă în Franţa spre sfârşitul anilor '50 (în el avându- 
şi obârşia, într-o anumită măsură, Le Parti Socialiste 
Unific), iar grupuri similare lui s-au format şi în 
Marea Britanic şi în anumite alte ţări. Catalizatorii 
acestei mişcări au fost Congresul al XX-lea al PCUS, 
iar într-o măsură probabil şi mai mare, invadarea 
Ungariei şi criza Canalului de Suez din 1956; 
organele ei de presă în Marea Britanic au fost New 
Reasoner şi University and Left Review, care au 
fuzionat ulterior în New Left Review. Noua Stângă a 
condamnat stalinismul în general şi invadarea 
Ungariei în particular, dar între membrii ei au existat 
dezacorduri în jurul întrebării dacă şi în ce măsură 
„degenerarea” sistemului sovietic a fost inevitabilă şi 
al întrebării dacă exista vreo perspectivă de 
regenerare politica, morală şi intelectuală a 
partidelor comuniste existente. în acelaşi timp, 
membrii Noii  Stángi ţineau să-şi afişeze 
devotamentul faţă de marxism ca ideologie a clasei 
muncitoare, iar unii îşi proclamau chiar ataşamentul 
la leninism. Aveau, de asemenea, grijă să sublinieze 
deosebirea dintre critica stalinismului făcută de ei şi 
cea făcută de social-democrati sau de câtre dreapta 
politică si să evite de a fi categorisiţi drept 
„anticomunişti”; se straduiau să prezerve un etos 
revoluţionar si marxist si sa dubleze critica 
stalinismului cu  necontenite atacuri la adresa 
imperialismului occidental, a colonialismului şi a 
cursei înarmărilor. 

Noua Stângă a contribuit la întreţinerea agitatiei 
înăuntrul partidelor comuniste şi la reanimarea 
generală a dezbaterii ideologice, dar nu pare să fi 
elaborat, decât în termeni foarte generali, un model 
alternativ de socialism. Titulatura de „Nouă Stângă” 
a fost revendicată de o seamă de disidenti care 
urmăreau o renaştere a „adevăratului comunism” în 
afara partidelor existente, precum şi de grupuri - 
mai mari sau mai mici - maoiste, trotkiste şi altele. 
În Franţa, calificativul ,gauchiste" este îndeobşte 


folosit de grupuri care vor să-şi etaleze opoziţia faţă 
de toate formele de autoritate, inclusiv de „partidele 
de avangardă” leniniste. În anii următori morţii lui 
Stalin, s-a înregistrat o anumită resuscitare a 
trotkismului, ceea ce a dus la formarea de 
numeroase grupuri fractioniste, de ,internationale" 
separate etc. în anii '60, termenul „Noua Stángà" era 
îndeobşte folosit, în Europa si în America de Nord, ca 
etichetà colectivà pentru ideologiile studentesti care, 
desi nu se identificau cu comunismul sovietic, ba 
chiar il si dezavuau adesea explicit, utilizau 
frazeologia revoluţiei mondiale anticapitaliste şi îsi 
căutau modele şi eroi în principal în Lumea a Treia. 
Până în prezent, aceste ideologii n-au produs 
rezultate intelectuale notabile.  Tendintele lor 
caracteristice pot fi descrise după cum urmează. 

în primul rând, ele susţin că ideea de „maturizare” 
a condițiilor pentru revoluţie este o păcăleală 
burgheză; un grup bine organizat poate face 
revoluţie în orice ţară şi poate produce o schimbare 
radicală a condiţiilor sociale („revoluţie aici si 
acum”). Nu sunt motive de a aştepta; statele şi 
elitele guvernante existente trebuie rásturnate cu 
forţa, fară a cumpani mult asupra organizării politice 
şi economice a viitorului, revoluţia avea să decidă în 
aceste chestiuni la timpul potrivit. 

în al doilea rând, ordinea existentă trebuie nimicită 
în toate aspectele ei, fără excepţie: revoluţia trebuie 
sa fie mondială, totală, absolută, nelimitată, 
atotcuprinzătoare. Si cum ideea de ,revolutie" a 
debutat în universităţi, primele ei lovituri trebuiau în 
chip firesc să fie îndreptate împotriva „putredelor” 
instituţii academice, împotriva cunoaşterii şi a 
exigenţelor logice. în periodice, broşuri şi foi volante 
se spunea că revoluționarii nu trebuie să angajeze 
discuţii cu profesorii care le cereau să-şi explice 
revendicările sau terminologia. Se vorbea mult 
despre ,eliberarea" de inumana asuprire la care 
erau supuşi studenţii cărora li se cerea să dea 
examene ori să studieze anumite materii, şi nu altele. 
O datorie revoluţionară era şi împotrivirea faţă de 
orice reformă din universităţi sau din societate: 
revoluţia trebuia să fie universală, iar reformele 


parţiale erau o conspirație a establishment-xAxii. 
Trebuia schimbat ori totul, ori nimic, dat fiind că, 
potrivit învăţăturii lui Lukăcs, a lui Marcuse şi a 
Şcolii de la Frankfurt, societatea capitalistă era un 
tot indivizibil şi nu putea fi schimbată decât ca atare. 

În al treilea rând, revoluţia nu putea miza pe clasa 
muncitoare, care fusese coruptă iremediabil de câtre 
burghezie. în prezent, studenţii erau cei mai asupriti 
membri ai societăţii, de unde decurgea că erau şi cei 
mai revoluționari. încolo, toată lumea era asuprită: 
burghezia instaurase cultul muncii, astfel încât cea 
dintâi datorie revoluţionară consta în nemuncă, 
necesităţile vieţii urmând să fie satisfăcute oarecum 
de la sine. O formă de asuprire deosebit de odioasă o 
constituia interzicerea drogurilor, care trebuia, 
aşadar, combătută si ea. Eliberarea sexuală, scutirea 
de muncă, de disciplina academică şi de orice fel de 
restricţii, libertatea universală şi totală, toate 
acestea constituiau esenţa comunismului. 

În al patrulea rând, modelele de revoluţie totală 
erau de găsit în Lumea a Treia. Eroii Noii Stângi 
erau anumiţi lideri politici africani, latinoamericani şi 
asiatici. Statele Unite trebuiau transfomate după 
chipul Chinei, al Vietnamului sau al Cubei. în afară 
de lideri din Lumea a Treia şi de ideologi occidentali 
interesaţi de problemele ei, precum Frantz Fanon şi 
Regis Debray, Noua Stângă studenţească nutrea o 
admiraţie aparte faţă de lideri de-ai negrilor din 
Statele Unite adepţi ai violenţei în numele populaţiei 
de culoare. 

în timp ce fanteziile ideologice ale acestei mişcări, 
care şi-a atins climaxul în anii 1968-1969, nu erau 
altceva decât o expresie prostească a toanelor 
progeniturii rásfátate a clasei de mijloc şi în timp ce 
extremiştii din rândul acestora erau practic greu de 
deosebit de  brutele fasciste, mişcarea exprima 
neîndoielnic o profundă criză de încredere în valorile 
care inspiraseră timp de multe decenii societăţile 
democratice. Sub acest aspect, ea era o mişcare 
„genuină”, în ciuda frazeologiei groteşti pe care o 
cultiva; acelaşi lucru putea fi spus, fireşte, şi despre 
nazism şi fascism. Anii '60 au adus pe agenda 
publică anumite probleme acute pe care omenirea nu 


le poate rezolva decât pe o bază planetara: 
suprapopulatia, poluarea mediului ambiant, sărăcia, 
înapoierea şi eşecurile economice ale Lumii a Treia: 
în acelaşi timp, a devenit clar că, din pricina 
naţionalismului rapace şi contagios, şansele unei 
acţiuni globale eficace sunt foarte mici. Toate 
acestea, la care s-au adăugat crescânda tensiune 
politică şi militară şi teama de un război mondial, 
pentru a nu mai pune la socoteală multiplele 
simptome de criză din domeniul educaţional, au 
generat o atmosferă generală de insecuritate şi 
sentimentul că remediile curente sunt ineficace. 
Situaţia este de genul celor frecvent întâlnite în 
istorie, când oamenii simt că s-a ajuns în impas; ei 
tânjesc cu disperare după un miracol, cred că o 
unică cheie magică ar deschide porţile paradisului, 
nutresc speranțe  milenariste şi apocaliptice. 
Sentimentul de criză universală este potentat de 
viteza comunicării, care face ca toate problemele şi 
dezastrele locale să devină numaidecât cunoscute 
peste tot în lume, amplificând senzaţia de înfrângere. 
Explozia Noii  Stângi în rândurile tineretului 
universitar a fost o mişcare agresivă născută din 
frustrare, care şi-a confecţionat cu uşurinţă un 
vocabular din 

sloganuri marxiste sau din expresii aparţinând 
bagajului marxist: eliberare, revoluţie, înstrăinare 
etc. Dincolo de aceasta, însă, ideologia ei are prea 
puţine lucruri in comun cu marxismul. Ea 
preconizează o ,revolutie" fără clasa muncitoare; 
cultivă ura faţă de tehnologia modernă ca atare (pe 
când Marx proslăvea progresul tehnic şi considera 
că una dintre cauzele iminentei prābuşiri a 
capitalismului o constituia incapacitatea acestuia de 
a sustine un astfel de progres, o profeție care, dacă 
ar fi repetată astăzi, ar suna de-a dreptul absurd); 
cultul societăţilor primitive (pentru care Marx nu 
manifesta aproape niciun interes) ca sursă de 
progres; detestarea educației şi a cunoaşterii 
specializate; credinţa în  lumpenproletariatul 
american ca o mare forţă revoluţionară. Marxismul 
avea, totuşi, o latură apocaliptică ce a razbatut la 
suprafaţă în multe dintre versiunile lui de mai târziu, 


iar o bruma de cuvinte şi expresii din vocabularul lui 
au fost de- ajuns pentru a convinge Noua Stângă de 
posibilitatea transformării subite a lumii într-un 
mirabil paradis, singurele obstacole în calea acestei 
împliniri fiind monopolurile şi profesorii universitari. 
Principalul reproş al Noii Stângi adresat partidelor 
comuniste oficiale era şi continuă să fie că nu sunt 
suficient de revoluţionare. 

În general, în prezent, avem o situaţie în care 
marxismul furnizează hrană ideologică unui spectru 
larg de interese şi aspirații, multe fără nicio legătură 
între ele. Această situaţie este, fireşte, departe de 
universalismul de tip medieval, în care interese şi 
idei aflate în conflict îmbrăcau deopotrivă veşmântul 
creştinismului şi vorbeau limbajul acestuia. Panoplia 
marxismului este folosită doar de anumite şcoli de 
gândire, dar numărul acestora este mare. De 
sloganuri marxiste se folosesc o multitudine de 
mişcări politice din Africa şi Asia, precum şi ţări care 
se zbat să iasă din înapoiere prin metoda coercitiei 
statale. Titulatura marxistă adoptată de astfel de 
mişcări sau aplicată lor de câtre presa occidentală 
nu înseamnă de multe ori mai mult decât că ele 
primesc material militar de la Uniunea Sovietică sau 
China, iar „socialism” nu înseamnă uneori mai mult 
decât că ţara cu pricina este guvernată despotic şi că 
în ea nu este îngăduită nicio opoziţie politică. 
Crâmpeie de frazeologie marxistă sunt folosite de 
câtre diverse grupuri feministe, ba chiar şi de câtre 
aşa- numite minorităţi sexuale. Mult mai rar întâlnit 
este limbajul marxist în contextul apărării libertăţilor 
democratice, deşi se întâmplă şi acest lucru. Una 
peste alta, marxismul a dobândit un înalt grad de 
universalitate ca armă ideologică. Interesele Rusiei 
ca putere mondială, naționalismul chinez, 
revendicările economice ale muncitorimii franceze, 
industrializarea Tanzaniei, activităţile teroristilor 
palestinieni, rasismul negrilor din Statele Unite, 
toate acestea se exprimă în termeni marxişti. Nu-i 
chip să fie judecată cu seriozitate „ortodoxia” 
fiecăreia dintre aceste mişcări şi interese; numele lui 
Marx este adesea invocat de câtre lideri care ştiu din 
auzite că marxismul înseamnă revoluţie şi luarea 


puterii în numele poporului, la aceasta rezumându-se 
întregul lor bagaj teoretic. 

Nu încape îndoială că această universalizare a 
ideologiei marxiste se datorează înainte de toate 
leninismului, care s-a dovedit capabil să îndrepte 
toate nemulţumirile şi revendicările sociale existente 
pe un unic canal şi să folosească impulsul astfel 
obţinut pentru instaurarea unei puteri dictatoriale de 
câtre partidul comunist. Leninismul a ridicat 
oportunismul politic la rang de teorie. Bolşevicii au 
obţinut victoria în împrejurări care nu se potriveau 
defel cu schema marxistă a „revoluţiei proletare”; ei 
au izbutit să se impună pentru că au folosit drept 
pârghie nişte aspirații şi dorinţe prezente efectiv în 
societate, adică, în principal, interese naţionale şi 
taranesti, desi, din punctul de vedere al marxismului 
clasic, acestea erau ,reactionare". Lenin a arătat cà 
cei care vor să cucerească puterea trebuie să profite 
de orice criză şi orice manifestare de nemulţumire, 
netinánd cont de consideraţii doctrinale. Într-o 
situaţie mondială în care, contrar tuturor profetiilor 
marxiste, sentimentele şi aspiraţiile naţionaliste 
reprezintă cele mai puternice şi active forme de 
ideologie, este firesc ca „marxiştii” să se identifice cu 
ele ori de câte ori mişcările naţionaliste sunt 
suficient de puternice pentru a răsturna eşafodajul 
de putere existent. 

Cum însă diferitele interese din lume care se 
folosesc de limbajul marxist sunt adesea opuse între 
ele, universalitatea marxismului, privită din alt 
unghi, echivalează aproape cu dezintegrarea lui. în 
războiul sfânt dintre imperiile rus şi chinez, ambele 
părţi apelează cu egală îndreptăţire la sloganuri 
marxiste. În această situaţie, n-au cum să nu se 
producă schisme de felul celor care au rascolit 
mişcarea comunistă internaţională în anii de după 
moartea lui Stalin. Se impune totodată să observăm 
că diferitele schisme exprimă nişte tendinţe prezente 
embrionar încă din anii '20, dar care dispăruseră sub 
presiunea stalinismului ori supravietuiserà doar în 
forme marginale. Printre ele s-au numărat elemente 
din ceea ce mai târziu avea să fie maoism (Sultan- 
Galiev, Roy) reformism comunist (reprezentat 


actualmente de diferite partide vest-europene, în 
special de cele din Italia şi Spania), ideea exercitării 
dictaturii proletariatului de câtre consiliile 
muncitoreşti, în fine, ideologia comunismului „de 
stânga” (Korsch, Pannekoek). Toate aceste idei, în 
forme întru câtva modificate, au reapărut în zilele 
noastre. 

O manifestare importantă a marxismului în ultimii 
circa cincisprezece ani o constituie ideologia 
autogestiunii industriale. 

Aceasta însă nu derivă genetic din marxism, ci din 
tradiţiile anarhiste şi sindicaliste reprezentate de 
Proudhon Şi Bakunin. Ideea gestionării 
întreprinderilor de către muncitori a fost pusă în 
circulaţie în secolul al XIX-lea de către breslele 
socialiste britanice, fără vreun imbold din partea 
marxismului. Socialiştii, asemenea anarhiştilor, şi-au 
dat seama încă de atunci că naţionalizarea industriei 
n-ar pune capăt prin ea însăşi exploatării şi, pe de 
alta parte, că autonomia economică totală a firmelor 
individuale ar însemna restaurarea concurenţei 
capitaliste cu toate consecinţele ei; de aceea, au 
preconizat un sistem mixt de democrație 
parlamentară şi democraţie reprezentativă 
industrială. Bernstein sa preocupat şi el de această 
problemă, iar după Revoluţia din Octombrie, lozinca 
democraţiei industriale a fost vehiculată de câtre 
opoziţia comunistă de stânga atât în Uniunea 
Sovietică, cât şi în Occident. După moartea lui Stalin, 
dezbaterea a fost resuscitată, fiind stimulată în parte 
şi de experimentul iugoslav. Printre primii care au 
reluat-o în Franţa s-a numărat excomunistul Serge 
Mallet, autorul cărţii La nouvelle classe ouvriere 
(1963). Mallet a analizat unele consecinţe sociale ale 
automatizării industriei, evidențiind cà tehnicienii 
calificaţi erau din ce în ce mai importanţi ca 
„avangardă” a clasei muncitoare, dar într-un nou 
sens al acestei sintagme, cel de portdrapel al luptei 
pentru controlul democratic al producţiei. În această 
luptă, vechea distincţie dintre economic şi politic 
dispărea; perspectivele socialismului nu mai erau 
legate de speranţa într-o revoluţie politică mondială 
având ca preambul revendicările economice ale 


proletariatului, ci de extinderea metodelor 
democratice de organizare a producţiei, în care 
salariaţii calificaţi profesional puteau juca un rol 
esenţial. 

Problema posibilității si a  perspectivelor 
democraţiei industriale a dobândit o importanță- 
cheie în dezbaterile despre socialismul democratic; 
ea nu are, ca atare, nimic comun cu visurile 
apocaliptice ale Noii Stângi inspirate de Marcuse sau 
Wilhelm Reich, iar istoric şi logic, este independentă 
de marxism. 

Un produs secundar al resuscitării dezbaterilor 
ideologice după moartea lui Stalin îl constituie 
interesul sporit pentru istoria şi teoria marxismului, 
exprimat într-o abundentă literatură academică. În 
anii '50 şi '60 au aparut numeroase lucrări de 
această factură, datorate unui spectru larg de autori. 
Printre ei se numără adversari declaraţi ai 
marxismului (Bertram Wolfe, Zbigniew Jordan, 
Gustav Wetter, Jean Calvez, Eugene Kamenka, 
Innocenty Bochenski, John  Plamenatz, Robert 
Tucker) şi alţii a căror atitudine fata de marxism este 
critică, dar favorabilă (Iring 
Fetscher, Shlomo Avineri, M. Rubel, Lucio Coletti, 
George Lichtheim, David McLellan), precum si un 
număr, mai mic, de marxişti ortodocşi de diferite 
şcoli (Auguste Cornu, Ernst Mandel). Multe studii au 
fost dedicate originilor marxismului şi diferitelor 
aspecte ale doctrinei sale; există o abundentă 
literatură consacrată lui Lenin şi leninismului, Rosei 
Luxemburg, lui Trotki şi Stalin. Au fost scosi din 
uitare şi unii marxişti dintr-o generaţie mai veche, 
precum Korsch. Toate vechile probleme 
interpretative au fost reluate, apărând totodată şi 
altele noi. S-au purtat discuţii despre relaţia lui Marx 
cu Hegel, a marxismului cu leninismul, despre 
„dialectica naturii”, despre posibilitatea unei „etici 
marxiste”, despre determinismul istoric şi despre 
teoria valorii. Teme privitoare la vederile tânărului 
Marx - înstrăinare, reificare, praxis - continuă să fie 
obiect de dezbateri. Multitudinea de lucrări legate 
direct sau indirect de marxism este aşa de mare, 
încât în anii din urmă aproape că s-a ajuns la 


satietate. 


6. Marxismul țărănesc al lui Mao Zedong 


Revoluţia chineză este în mod incontestabil unul 
dintre cele mai ] 

importante evenimente din istoria secolului al XX- 
lea, iar doctrina ei, cunoscută sub numele de 
„maoism”, a devenit, în consecinţă, unul dintre 
principalele elemente în lupta de idei contemporană, 
indiferent de cum i-am judeca valoarea teoretică. 
Maăsurate după etaloanele europene, documentele 
ideologice ale maoismului, în particular scrierile 
teoretice ale lui Mao însuşi, par extrem de primitive 
şi stângace, chiar puerile; prin comparaţie cu ele, 
până şi Stalin lasă o impresie de teoretician de talie. 
Totuşi, astfel de judecăţi trebuie făcute cu o oarecare 
precauţie. Cei care, precum autorul cărţii de faţă, nu 
cunosc limba chineză şi sunt doar superficial 
informaţi cu privire la istoria şi cultura chineze cu 
siguranţă nu pot desluşi înţelesul deplin al acestor 
texte, multitudinea de asociaţii şi aluzii din ele, 
sesizabile doar de câtre un cititor familiarizat cu 
gândirea chineză. Noi, ceilalţi, nu putem decât să ne 
sprijinim pe avizul experţilor, care, însă, nu sunt 
întotdeauna de acord unii cu alţii. Mai mult decât în 
alte capitole ale cărţii de faţă, remarcile care 
urmează se bazează pe o informaţie la mâna a doua. 
Putem spune totuşi din capul locului că, în ciuda 
pretențiilor teoretice şi filosofice ale maoismului, el 
este înainte de toate o sumă de precepte practice 
care, într-o anumită măsură, s-au dovedit eficace în 
condiţiile din China. 

Ceea ce, în prezent, se cheamă „maoism” sau, în 
China, „gândirea lui Mao Zedong” este un sistem 
ideologic zămislit cu mai multe decenii în urmă. 
Unele trăsături caracteristice ale comunismului 
chinez în opoziţie cu cel rus erau vizibile încă de la 
sfârşitul anilor '20. Însă, abia după victoria 
comuniştilor chinezi din 1949, ideologia lor, inclusiv, 
în particular, viziunea utopică a lui Mao, a început să 
capete o formă închegată, iar unele dintre aspectele 
importante au fost dezvoltate abia de pe la sfârşitul 


anilor '50. 

Maoismul, în forma lui finală, este o utopie 
ţărănească radicala, în care frazeologia marxistă stă 
pe primul plan, dar valorile dominante par total 
străine de marxism. Nu întâmplător, această utopie 
datorează foarte puţin experienţei şi ideilor 
europene. Mao nu a păşit dincolo de frontierele 
Chinei decât cu prilejul a două vizite la Moscova, pe 
când era deja conducătorul noului stat; după cum a 
declarat el însuşi, cunoştinţele sale de limbi străine 
erau aproape nule, iar din gândirea lui Marx ştia, 
probabil, foarte puţin. De exemplu, deşi se considera 
marxist autentic, avea obiceiul să spună că orice 
lucru sau fenomen are două laturi: una bună şi una 
rea; probabil cà nu s-ar fi exprimat aşa dacă ar fi 
ştiut că Marx lua în derâdere acest fel de dialectică, 
taxând-o drept ineptie mic-burgheză. Tot aşa, dacă 
ar fi ştiut că Marx vorbise despre un „mod de 
producţie asiatic”, probabil că s-ar fi arătat interesat 
să-l discute, or, în lucrările sale, nu există nicio 
menţiune pe această temă. Cele două eseuri 
filosofice ale sale, Despre practică si Despre 
contradicţie, sunt expuneri populare şi simplificate a 
ceea ce citise din Stalin şi Lenin, plus unele concluzii 
politice adaptate la nevoile momentului; exprimându- 
ne eufemistic, este nevoie de multă bunăvoință 
pentru a dibui în aceste texte vreun tâlc teoretic 
profund. 

Nu acesta este însă lucrul esenţial. Importanţa 
comunismului chinez nu depinde de nivelul 
intelectual al dogmelor sale. Mao a fost în secolul al 
XX-lea unul dintre cei mai mari, poate chiar cel mai 
mare manipulator al unor mari mase de oameni, iar 
ideologia de care s-a folosit în acest scop prezintă 
importanţă prin prisma eficienţei pe care a dovedit-o 
nu numai în China, ci şi în alte părţi din Lumea a 
Treia. 

Comunismul din China a fost o continuare a 
evenimentelor revoluţionare care au debutat cu 
răsturnarea, în 1912, a imperiului şi care, la rândul 
lor, fuseseră rezultatul unor evoluţii petrecute cu 
mai multe decenii în urmă, în particular al rebeliunii 
Taipingilor din 1850-1864 (unul dintre cele mai 


sângeroase războaie civile din istorie). Mao a fost 
principalul arhitect al celei de-a doua faze a acestei 
revoluţii care, asemenea celei din Rusia, nu a 
debutat sub auspicii comuniste, ci, cum spunea 
Lenin, 

,burghezo-democrate": împărţirea marilor latifundii 
la ţărani, eliberarea Chinei de imperialistii străini si 
desfiinţarea instituţiilor feudale. 

Mao Zedong (1893-1976) s-a născut ca fiu al unui 
ţăran înstărit din provincia Hunan. A urmat o şcoală 
sătească, unde şi-a însuşit elemente din tradiţia 
culturală chineză şi a câpâtat gust pentru studiu, 
care l-a purtat spre şcoala secundară. La o vârstă 
fragedă, s-a  aláturat partidului republican 
revoluţionar al lui Sun Yat-sen, Kuomintangul. După 
ce a luptat o vreme în cadrul armatei republicane, şi- 
a reluat studiile până în 1917, răstimp în care a scris 
si poezie. Ulterior, a lucrat la Biblioteca Universitară 
din Beijing. Pe atunci, era un naţionalist şi un 
democrat cu înclinații socialiste, dar nu marxist. 

Obiectivele urmărite de Kuomintang au fost 
eliberarea Chinei de imperialismul japonez, cel rus şi 
cel britanic, instaurarea unei republici 
constituţionale şi ameliorarea soartei ţăranilor prin 
reforme economice. După reizbucnirea tulburărilor 
în 1919, la Beijing a luat fiinţă primul grup marxist, 
iar în iunie 1921, sub egida unui agent al 
Cominternului, acest grup, alcatuit dintr-o duzină de 
membri, printre care se afla si Mao, a fondat Partidul 
Comunist Chinez. Urmând instrucţiunile 
Cominternului, partidul a colaborat la început 
îndeaproape cu Kuomintangul şi a căutat să câştige 
sprijinul embrionarului proletariat din China (în 
1926, muncitorimea urbană reprezenta abia a doua 
suta parte din populaţie). După masacrarea din 1927 
a comuniştilor de câtre Chiang Kai-shek, după 
încercarea eşuată de declansare a unei insurectii si 
de încheiere a unei înţelegeri cu aripa stângă, 
disidentă, a  Kuomintangului, comuniştii şi-au 
schimbat linia politică taxându-l pe ex-liderul lor, 
Chen Tu-hsiu, drept „oportunist de dreapta”. Deşi 
decimat, partidul a continuat să-şi concentreze 
eforturile spre ralierea muncitorilor, dar Mao a 


pledat de timpuriu pentru  reorientarea spre 
țarânime şi organizarea unei armate ţărăneşti. 
Ambele grupări din partid puneau accentul pe 
obiectivele antiimperialiste şi antifeudale; abia dacă 
existau pe atunci semne ale unei viziuni specific 
comuniste. Mao a purces la organizarea unei mişcări 
armate ţărăneşti în provincia sa natală, Hunan, iar în 
zonele cucerite această forţă trecea la exproprierea 
latifundiarilor, lichidarea instituţiilor tradiţionale şi 
înfiinţarea de şcoli şi cooperative. 

În cursul următoarelor două decenii, Mao a trăit la 
ţară, departe de centrele urbane. El a devenit în 
scurt timp nu doar un remarcabil organizator de 
gherile ţărăneşti, ci si liderul necontestat al 
Partidului Comunist Chinez şi singurul lider de acest 
fel din lume care nu-şi datora poziţia avizului 
Moscovei. Timp de douăzeci de ani, o perioadă 
presărată cu remarcabile victorii şi cu dramatice 
înfrângeri, a luptat în condiţii extrem de grele 
împotriva Ku o mi n tângui ui şi a invadatorului 
japonez, aliindu-se, o vreme, cu primul împotriva 
celui de-al doilea. Pe teritoriul pe care ajungeau să-l 
ocupe, comuniştii organizau bazele viitorului lor stat, 
dar continuau să sublinieze „caracterul burghez” al 
revoluţiei lor şi să pledeze în favoarea unui „front 
popular” alcătuit nu numai din toti ţăranii şi 
muncitorii, ci si din pătura inferioară a clasei de 
mijloc şi din „burghezia naţională”, adică din toţi cei 
care nu pactizau cu imperialiştii. Partidul a continuat 
să promoveze această linie timp de câţiva ani şi după 
victoria sa din 1949. 

în 1937, în perioada războiului de gherilă, Mao a 
ţinut două conferinţe filosofice la Şcoala Militară din 
Yenan, conferinţe care, în prezent, constituie 
aproape întreaga educaţie filosofică oferită poporului 
chinez. În conferinţa Despre practică el spune 
despre cunoaşterea umană că izvorăşte din practica 
productivă şi din conflictul social, explicând mai 
departe că, în societatea împărţită în clase, toate 
formele de gândire, fără excepţie, sunt determinate 
de poziţia de clasă şi că practica este etalonul 
adevărului. Teoria se bazează pe practică si se află în 
slujba ei; oamenii percep lucrurile prin simţuri, iar 


apoi îşi formează noţiuni cu ajutorul cărora înţeleg 
esenţa lucrurilor, pe care nu o pot vedea. Pentru 
cunoaşterea unui obiect, este necesar să se 
acţioneze practic asupra lui; gustul unei pere îl 
cunoaştem mâncând-o, iar societatea o înţelegem 
participând la lupta de clasă. Chinezii au început să 
lupte împotriva imperialismului pe baza „cunoaşterii 
perceptibile, superficiale”, atingând abia după aceea 
stadiul cunoaşterii rationale a contradictiilor interne 
ale imperialismului şi devenind, astfel, capabili să-l 
combată mai eficient.  „Marxismul subliniază 
importanţa teoriei tocmai şi numai pentru că ea 
poate călăuzi acţiunea.” (Four Essays on Philosophy, 
1966) Marxistii trebuie sa-şi adapteze cunoaşterea la 
condiţiile schimbătoare, altfel riscând să alunece 
spre oportunismul de dreapta; pe de altă parte, dacă 
nesocotesc stadiile dezvoltării si iau propriile 
închipuiri drept realitate, vor deveni victime ale 
frazeologiei pseudostângiste. 

Conferinţa Despre contradicţie este o încercare de 
explicare a „legii unităţii contrariilor” folosind citate 
din Lenin şi Engels. Concepţia „metafizică” „priveşte 
lucrurile ca fiind izolate, statice şi unilaterale” 
(ibidem), iar mişcarea sau schimbarea, ca fiind 
impuse din afară. Pe când marxismul afirmă că orice 
obiect îşi are contradicţiile lui interne şi că acestea 
reprezintă cauza oricărei schimbări, inclusiv a 
mişcării mecanice. Cauzele externe sunt doar 
„condiţia” schimbării, pe când cele interne sunt 
„baza” ei. „Orice diferenţă cuprinde deja 
contradictia, iar diferenţa însăşi este contradicţie.” 
Diferitele sfere ale realității îsi au contradicţiile 


lor caracteristice, acestea formând obiectul 
diferitelor ştiinţe. Trebuie să ţinem cont întotdeauna 
de trăsăturile particulare ale fiecărei contradicții în 
aşa fel încât să surprindem şi „întregul”. Un lucru 
trece în opusul său: de exemplu, Kuomintangul a fost 
la început revoluționar, dar apoi a devenit 
reactionar. Lumea este plină de contradicții, unele 
dintre acestea fiind însă mai importante decât altele, 
iar in fiecare situaţie, trebuie să  decelàm 
contradictia principală din care deriva altele, 
secundare; de exemplu, în societatea capitalistă, 


contradictia principală este cea dintre burghezie şi 
proletariat. Trebuie să ştim să  identificam 
contradicţiile şi să le depăşim. Astfel, „când începem 
să studiem marxismul, ignorarea familiarizării 
noastre precare cu el se află în contradicţie cu 
cunoaşterea marxismului. Dar, prin studiu asiduu, 
ignoranta poate fi transformată în cunoaştere, 
cunoaşterea precară în cunoaştere aprofundată.” 
Lucrurile trec în contrariul lor: latifundiarii sunt 
expropriati şi se transformă in pauperi, în timp ce 
ţăranii fără pământ devin proprietari. Războiul face 
loc păcii, pacea, la rândul ei, războiului. „Fără viaţă, 
nu ar exista moarte; fără moarte, n-ar exista viaţă. 
Fără «deasupra», n-ar exista «dedesubt»; fără 
«dedesubt», n-ar exista «deasupra»... Fără uşurinţă, 
n-ar exista dificultate; fără dificultate, n-ar exista 
uşurinţă.” Mai trebuie făcută deosebirea între 
contradicţiile 

antagoniste, cum sunt cele dintre clasele ostile, şi 
contradicţiile neantagoniste, cum este cea dintre 
linia justă şi una greşită a partidului. Contradictiile 
neantagoniste pot fi rezolvate prin îndreptarea 
erorilor, dar, dacă nu se face acest lucru, ele se pot 
transforma în contradicții antagoniste. 

Câţiva ani mai târziu, în 1942, Mao a ţinut în faţa 
adepților săi o cuvântare despre Artă si literatură, în 
care a punctat următoarele: arta şi literatura se află 
în slujba claselor sociale; revoluționarii trebuie să 
practice forme de artă care servesc cauza revoluţiei 
şi a maselor; în fine, că artiştii şi scriitorii trebuie să 
se transforme spiritual astfel încât să ajute masele în 
lupta lor. Arta trebuie să fie nu doar valoroasă 
estetic, ci şi justă politic. „Toate forţele tenebroase 
care primejduiesc masele populare trebuie 
demascate, iar luptele revoluţionare ale maselor 
trebuie elogiate - aceasta este sarcina de bază a 
tuturor artiştilor şi scriitorilor revoluționari.” (Mao 
Tse-tung, An Anthology of His Writings, ed. Anne 
Fremantle.) Scriitorii sunt avertizati sà nu se lase 
induşi in eroare de aşa-zisa dragoste pentru 
umanitate, pentru că, în societatea împărţită în 
clase, aşa ceva nu există: „dragostea faţa de 
umanitate” este un slogan născocit de clasele 


posedante. 

Aşa arată miezul filosofici lui Mao. Este vorba, 
după cum se vede, de o reproducere naivă a câtorva 
locuri comune ale marxismului leninist-stalinist. 
Originalitatea lui Mao constă însă în revizuirea 
preceptelor strategice ale lui Lenin. Aceasta şi 
orientarea ţărănească a comunismului chinez au fost 
cauzele esenţiale ale victoriei sale. „Rolul conducător 
al proletariatului” a rămas în vigoare ca slogan 
ideologic, dar, de-a lungul întregii perioade 
revoluţionare, el n-a însemnat, în fond, mai mult 
decât rolul conducător al partidului comunist în 
organizarea gherilelor ţărâneşti. Mao nu doar a 
subliniat cà in China, spre deosebire de Rusia, 
revoluţia a venit de la sat la oras, ci a văzut în 
taranimea săracă o forţă revoluţionară naturală, 
enuntànd expres - în opoziţie cu Marx si cu Lenin - 
cà straturile sociale sunt revolutionare in proportie 
directă cu sărăcia lor. El a crezut ferm în potenţialul 
revoluţionar al ţărănimii nu doar pentru că in China 
proletariatul era o clasă atât de redusă numeric, ci si 
din raţiuni de principiu. Sloganul „încercuirea 
oraşului de către sat” a fost opus de Mao încă din 
1930 liderului de atunci al partidului, Li Li-san. 
Revolutionarii ,ortodocsi" de atunci, obedienti fată 
de directivele Cominternului, preconizau strategia 
urmată în Rusia, cu accentul principal pe greve şi 
revolte muncitoreşti în marile centre industriale, 
tulburările ţărăneşti fiind considerate secundare. 
Eficace s-a dovedit a fi însă tactica lui Mao, care, mai 
târziu, a ţinut să sublinieze că Revoluţia Chineză a 
repurtat victoria în răspăr cu sfaturile lui Stalin. 
Ajutorul material acordat de sovietici comuniştilor 
chinezi în anii '30 pare să fi avut un caracter mai 
mult simbolic. Poate cà - dar aceasta e o simplă 
speculație, nebazata pe probe directe - Stalin şi-a 
dat seama că, în eventualitatea victoriei 
comunismului în China, el nu putea spera pe termen 
lung să ţină cinci sute de milioane de oameni supuşi 
Uniunii Sovietice, drept care prefera să vadă China 
slabă, divizată si guvernată de clici militare 
învrăjbite. Comuniştii chinezi, însă, au continuat să-şi 
proclame loialitatea faţă de Uniunea Sovietică în 


toate declaraţiile lor oficiale, încât, în 1949, Stalin n- 
a avut altă opţiune decât să se declare încântat de 
noua victorie comunistă şi să facă tot posibilul spre 
a-şi transforma straşnicul vecin în satelit. 

Conflictul chino-sovietic nu a fost cauzat de vreo 
erezie ideologică, ci de independenţa comuniştilor 
chinezi şi de faptul că, după cum putem presupune, 
Revoluţia Chineză nu a convenit intereselor 
imperialismului rus. într-un articol din 1940, intitulat 
Despre democraţie, Mao scria cà Revoluţia Chineză a 
fost, „in esenţă”, o revoluţie ţărănească bazată pe 
revendicări ţărăneşti si că ea urma să dea puterea 
ţărănimii; în acelaşi timp, el sublinia necesitatea 
unui front unit împotriva Japoniei, front format din 
ţărani, muncitori, clasa mijlocie inferioară şi 
burghezia patriotică. Cultura noii democraţii, declara 
el, se va dezvolta sub conducerea proletariatului, 
adică a comuniştilor. Pe scurt, programul de atunci 
al lui Mao era similar „primei etape” leniniste: o 
dictatură a proletariatului si ţărănimii sub 
conducerea partidului comunist. El a repetat acelaşi 
lucru într-o cuvântare din iunie 1949, Despre 
dictatura democrat-populară, deşi, de data aceasta, 
cu un accent mai mare pe „următoarea etapă”, în 
care pământul urma să fie socializat, clasele urmau 
să dispară şi avea să triumfe „frăţia universală”. 

Primii câţiva ani de după victoria comuniştilor au 
părut o perioadă de netulburată prietenie chino- 
sovietică, în care liderii chinezi aduceau omagii pline 
de recunoştinţă „fratelui lor mai mare”, deşi, după 
cum a devenit cunoscut mai apoi, frictiuni serioase s- 
au ivit încă de la primele negocieri interstatale. Pe 
atunci, ar fi fost greu să se vorbească de o doctrină 
maoista net diferențiată. După cum a relevat Mao 
însuşi în mai multe împrejurări, chinezii nu aveau 
experienţa organizării economice, drept care au 
copiat modele sovietice. Abia după o vreme a reieşit 
că, sub anumite aspecte importante, aceste modele 
contraveneau ideologiei care era, probabil, deja 
prezentă latent în Revoluţia Chineză, doar că nu 
fusese încă exprimată sub o formă articulată. 

După 1949, chinezii au străbătut în mare viteză 
câteva etape de dezvoltare, însoţite, fiecare, de câte 


un nou pas în cristalizarea maoismului. În anii '50, 
tara repeta, în mod vădit, în ritm accelerat, drumul 
parcurs odinioară de sovietici. Marile latifundii erau 
împărţite ţăranilor nevoiaşi; industria privată a fost 
tolerată, între anumite limite, timp de câţiva ani, dar, 
din 1952, a fost supusă unui control strict, pentru ca, 
în 1956, să fie complet naţionalizată. La 
colectivizarea agriculturii s-a trecut în 1956, întâi 
sub formă de cooperative, dar curând sub o formă 
„mult superioară” de proprietate publică, lăsându-li- 
se totuşi ţăranilor deținerea de loturi private. Pe 
atunci, chinezii, urmând exemplul sovietic, acordau 
constant prioritate absolută industriei grele. Primul 
plan economic (1953-1957) menit să implementeze o 
planificare riguros centralizată şi să dea un stimulent 
puternic industrializării pe seama satelor a introdus 
câteva caracteristici ale comunismului sovietic: 
creşterea birocraţiei, adâncirea decalajului dintre 
oraşe şi sate şi o legislaţie a muncii extrem de 
represivă. în mod inevitabil, a reieşit cu claritate 
imposibilitatea planificării centralizate într-o ţară de 
mici gospodării tàranesti. Schimbarea metodelor 
administrative, decisă în consecinţă, nu s-a limitat 
însă la sfera formelor de descentralizare a 
planificării, ci şi-a aflat expresie şi într-o nouă 
ideologie comunistă, în care obiectivele de producţie 
şi modernizarea se aflau pe planul al doilea, accentul 
căzând, în principal, pc formarea unui „om de tip 
nou” care să întruchipeze virtuțile reale sau 
presupuse ale vieţii rurale. 

O vreme a părut chiar cà această etapă va 
presupune o anumită relaxare a despotismului 
cultural, iluzie alimentată de efemera campanie a 
celor „o sută de flori”, lansată de partid în mai 1956, 
adică după Congresul al XX-lea al PCUS, şi susţinută 
de Mao însusi. Artiştii şi oamenii de stiintă erau 
îndemnați la un schimb 


liber de idei; se recomanda o competiţie neîngrădită 
între toate şcolile de gândire şi toate stilurile 
artistice; ştiinţele naturii, in particular, erau 
declarate „fără caracter de clasă”, iar în celelalte 
domenii, progresul trebuia să rezulte din dezbateri 
nestânjenite. Doctrina celor „o sută de flori” a stârnit 


entuziasm printre intelectualii est-europeni, 
sensibilizati de fermentul destalinizarii din țarile lor. 
Multă lume a crezut pentru o scurtă perioadă că tara 
cea mai înapoiată economic şi tehnic din blocul 
socialist devenise campioana unei politici culturale 
liberale. Aceste iluzii nau durat însă mai mult de 
câteva săptămâni, timp în care intelectualii chinezi 
fuseseră îndemnați în termeni destul de expliciţi să 
critice regimul, după care partidul a revenit subit la 
politica sa normală de represiune şi intimidare. 
Istoria internă a întregului episod nu este clară. Din 
anumite articole apărute în presa chineză şi dintr-o 
cuvântare din septembrie 1957 a secretarului 
general al partidului, Teng Xiao-ping, in fata 
Comitetului Central, s-ar putea trage concluzia cà 
sloganul celor „o sută de flori" a fost o stratagemă 
pusă la cale spre a face ca „elementele antipartinice” 
să iasă în faţă, astfel încât să poată fi apoi mai uşor 
nimicite. (Teng declara că partidul a lăsat buruienile 
să crească pentru a da celor mulţi un exemplu de 
ceea ce trebuiau să se ferească, după care urmau să 
fie smulse din rădăcini şi folosite pentru a fertiliza 
solul chinez.) Nu poate fi exclusă însă nici ipoteza ca 
Mao să fi crezut o vreme sincer că ideologia 
comunistă era capabilă să triumfe prin ea însăşi în 
cadrul unei discuţii libere purtate între intelectualii 
chinezi. în această din urmă eventualitate, iluzia sa a 
fost, în mod categoric, spulberată aproape imediat. 
Nereuşita Chinei de a se industrializa după 
modelul sovietic a fost, probabil, cea care a 
determinat schimbările politice şi ideologice 
precipitate din urmātorul deceniu, la care lumea a 
asistat cu stupoare. La începutul anului 1958, 
partidul aflat sub conducerea lui Mao a anunţat un 
„mare salt înainte”, menit să ducă în următorii cinci 
ani la miraculoase creşteri de productivitate. 
Obiectivele producţiei industriale şi agricole, care 
trebuiau să crească de şase, respectiv de două ori şi 
jumătate, surclasau până şi primul cincinal al lui 
Stalin. Aceste rezultate fantastice urmau a fi 
obţinute însă nu prin metode sovietice, ci insuflând 
maselor entuziasm creator, conform principiului că 
acestea puteau înfăptui tot ce le trecea prin minte, 


neîmpiedicându-se de obstacole „obiective” 
născocite de burghezie. Toate sectoarele economiei, 
fără excepţie, urmau să cunoască o expansiune 
dinamică, iar societatea comunistă perfectă era un 
obiectiv realizabil în viitorul apropiat. Fermele 
organizate după tipicul colhozurilor sovietice urmau 
să fie înlocuite prin comune organizate pe baze sută 
la sută colective; loturile private au fost desfiinţate şi 
s-au introdus oriunde era posibil mesele şi locuitul în 
comun; în presă apăreau relatări despre stabilimente 
în care cuplurile căsătorite erau primite la intervale 
de timp regulate şi în ordinea de prioritate stabilită 
spre a-şi îndeplini datoria patriotică de a da naştere 
următoarei generaţii. Una dintre reuşitele devenite 
celebre ale „marelui salt înainte” a fost fabricarea 
oţelului intr-o puzderie de mici turnătorii satesti. 


Pentru o scurtă perioadă, conducătorii partidului s- 
au delectat cu un paradis statistic (unul fals, cum se 
va recunoaşte ceva mai târziu), dar, în curând, 
întregul proiect s-a dovedit un fiasco total, după cum 
previzionaseră atât economiştii occidentali, cât şi 
consilierii sovietici din China. Urmarea „marelui salt 
înainte” a fost reprezentată de o scădere catastrofală 
a nivelului de trai din pricina ratei de acumulare 
ridicate, o enormă risipă şi umplerea oraşelor cu 
muncitori veniti de la tară, care, în curând, s-au 
dovedit supranumerari şi s-au văzut siliţi să se 
întoarcă la lucrul câmpului în mijlocul unui haos şi al 
unei foamete generalizate. Anii 1959-1962 au fost o 
perioadă de recul şi mizerie, cauzate nu doar de 
„marele salt înainte”, ci şi de recolte catastrofale şi 
de aproape totala întrerupere a relaţiilor economice 
cu Uniunea Sovietică; brusca retragere a 
tehnicienilor sovietici a dus la capotarea sau 
abandonarea a numeroase proiecte majore. 

„Marele salt înainte” a fost o aplicare a noii teze 
maoiste ca masele ţărăneşti sunt capabile să 
înfăptuiască orice prin puterea ideologiei, că nu 
trebuiau folosite ca pârghii ,individualismul" şi 
„economismul” (adică stimulentele materiale pentru 
producţie) si cà entuziasmul putea lua locul 
cunoaşterii si „dexterităţilor” burgheze. Ideologia 
maoistă începea pe atunci să îmbrace o formă mai 


închegată. Ea era făcută cunoscută prin declaraţii 
publice ale lui Mao precum şi, mai explicit, prin 
cuvântări care au fost divulgate abia mai târziu, în 
vâltoarea „revoluţiei culturale”; unele dintre acestea 
au fost publicate în engleză de către eminentul 
sinolog Stuart Schram. {Mao Tse-tung Unrehearsed, 
1974; în continuare, trimiterile la această lucrare vor 
fi indicate prin , Schram".) 

La conferinta de partid tinutà la Lushan in iulie— 
august 1959, Mao a tinut o cuvántare despre 
autocritică (rămasă, fireşte, nepublicată atunci) in 
care a admis că „marele salt înainte” a fost o 
înfrângere pentru partid. Recunoştea că nu avusese 
habar despre planificarea economică şi că nu-i 
trecuse prin minte că fierul şi cărbunele nu se 
deplasează din loc în loc singure, ci trebuie 
transportate. îşi asuma răspunderea pentru politica 
siderurgiei rurale, declarând că ţara se îndrepta spre 
catastrofă şi că el îşi dădea seama că, pentru 
construirea comunismului, ea va avea nevoie de cel 
puţin un secol. „Marele salt înainte” nu fusese totuşi 
exclusiv o înfrângere dat fiind că le-a permis 
conducătorilor să înveţe din greşelile comise; oricine 
putea greşi, chiar şi Marx, iar în asemenea chestiuni, 
conta nu doar ştiinţa economică. 

Disputa chino-sovietică, devenită publică în 1960, 
s-a datorat, înainte de toate, imperialismului sovietic, 
şi nu diferenţelor de viziune, reale şi ele, privitoare 
la idealurile comuniste si la metodele de a le 
înfăptui. Chinezii, cu toată fervoarea declaraţiilor lor 
de loialitate faţă de Stalin, nu erau dispuşi să 
accepte un statut de felul celui al ,democratiilor 
populare” est- europene. Un obiect imediat al 
discordiei l-au constituit armele nucleare, la care 
sovieticii nu erau dispuşi să le ofere acces chinezilor 
decât cu condiţia de a păstra ei controlul asupra 
utilizării; alte disensiuni, asupra cărora nu e cazul să 
staruim aici, ţineau de politica sovietică fata de SUA 
şi de doctrina ,coexistentei". În ce măsură conflictul 
era unul între două imperii, şi nu doar între două 
versiuni ale comunismului, se vede, comparativ, din 
aprobarea fără rezerve de câtre chinezi a invadării 
Ungariei de către sovietici în 1956 şi respectiv - 


doisprezece ani mai târziu, după ruptură - 
condamnarea vehementă de câtre ei a invadării 
Cehoslovaciei, deşi, din punctul de vedere maoist, 
linia politică a lui Dubcek trebuie să fi părut 
,revizionism" patent, iar „primăvara de la Praga" şi 
ideile ei liberale, vădit mai ,burgheze" decât 
sistemul sovietic. Mai târziu, când disensiunile între 
două facţiuni din China aduseseră ţara în pragul 
războiului civil, era clar că ambele erau la fel de 
antisovietice în esenţă, adică din punctul de vedere 
al intereselor şi suveranităţii chineze. 

în prima fază a conflictului cu Moscova, însă, 
chinezii au  aratat că acordă importanţă 
divergenţelor ideologice şi au sperat că, prin crearea 
unui nou model doctrinal, se vor substitui ruşilor în 
rolul de lideri ai comunismului mondial sau, cel 
puţin, vor câştiga un număr considerabil de adepţi, 
în detrimentul Moscovei. După o vreme, ei par să fi 
ajuns la concluzia că, în loc de a îndemna lumea să 
urmeze exemplul Chinei, puteau obţine rezultate mai 
bune atacând direct imperialismul sovietic. „Bătălia 
ideologică”, mai bine zis schimbul public de insulte 
dintre liderii chinezi şi cei sovietici, a continuat după 
1960 cu o intensitate variabilă în funcţie de situaţia 
internaţională; în mod evident, însă, ea a devenit un 
conflict între imperii rivale pentru influenţă în Lumea 
a Treia, conflict în care fiecare dintre adversari 
recurgea la alianţe ad-hoc cu câte un stat democratic 
sau altul. Marxismul chinez, în forma lui adaptată, a 
devenit principalul reazem al naţionalismului chinez, 
la fel cum era, de mai demult, marxismul sovietic 
pentru imperialismul rus. Aşa se face că vedem stând 
fatà: n faţă două imperii, fiecare revendicând 
monopolul ortodoxiei marxiste şi fiecare mai ostil 
celuilalt decât „imperialiştilor occidentali”; evoluţia 
marxismului a condus la o situaţie în care comuniştii 
chinezi îi atacă pe guvernanţii Statelor Unite în 
principal pentru motivul că nu sunt îndeajuns de 
antisovietici. 

Lupta dinauntrul Partidului Comunist Chinez a 
continuat sub forme ascunse din 1958 încoace, 
înfruntarea principală având loc între cei favorabili 
unui comunism de tip sovietic şi cei ce imbrátisau 


formula lui Mao pentru o societate noua, perfectă; 
cei dintâi nu erau însă ,prosovietici" în sensul 
dorinţei de a subjuga China dictatelor Moscovei. Să 
ne oprim puţin asupra punctelor de detaliu ale 
controversei. 

în primul rând, „conservatorii” şi „radicalii” aveau 
idei diferite în privinţa armatei: cei dintâi voiau o 
armată moderna, bazată pe disciplină şi pe 
tehnologie ultramodernà, pe când ceilalţi erau 
ataşaţi traditei şi războiului de gherilă. Aceasta a 
fost cauza primei epurări, din 1959, printre victimele 
căreia s-a numărat şeful armatei, P'eng Te-huai. 

în al doilea rând, „conservatorii” erau în favoarea 
salarizării diferenţiate şi a stimulentelor materiale, 
mai mult sau mai puţin după modelul sovietic, pe 
când  „radicalii” preconizau  egalitarismul şi se 
bizuiau, în dezvoltarea industriei şi agriculturii, pe 
entuziasmul maselor. 

În al treilea rând, „conservatorii” credeau în 
specializarea tehnică la toate nivelurile sistemului 
educaţional în vederea pregătirii de medici şi 
ingineri care, cu timpul, să poată rivaliza cu cei din 
țarile dezvoltate. „Radicalii, pe de altă parte, 
puneau accentul pe îndoctrinarea ideologică, fiind 
convinşi că, dacă reuşea aceasta, priceperea tehnică 
aveau să vină oarecum de la sine. 

„Consevatorii”, în mod destul de logic, erau dispuşi 
să obţină cunoştinţe ştiinţifice şi tehnologie fie de la 
ruşi, fie din Europa sau America, pe când „radicalii” 
pretindeau că problemele ştiinţifice şi tehnice puteau 
fi rezolvate lecturând aforismele lui Mao Zedong. 

„Conservatorii” erau, în genere, birocrati de partid 
de tip sovietic, preocupaţi de modernizarea militară 
şi dezvoltarea economică a Chinei şi încrezători în 
controlul ierarhic strict al aparatului de partid în 
toate sferele vieţii. „Radicalii” păreau să-şi pună în 
mare parte speranțele în fantezii utopice despre 
iminenta mileniului comunist; credeau in 
omnipotenta ideologiei si in constrángerea exercitatà 
nu de un aparat de represiune profesionist, ci direct 
de câtre „mase” (totuşi, sub conducerea partidului). 
Cât priveşte baza geografică a fiecăruia dintre cele 
două grupuri, „conservatorii” aveau, pare-se, drept 


centru Beijingul, iar ,radicalii", Shanghaiul. 

Ambele grupuri  invocau, fireşte, autoritatea 
ideologică a lui Mao, care, începând din 1949, 
devenise de neclintit; în mod asemănător, în anii '20, 
toate facțiunile din Uniunea Sovietică invocaseră 
autoritatea lui Lenin. Diferenţa era, totuşi, că, în 
China, părintele revoluţiei era încă în viaţă, şi nu 
doar că favoriza grupul „radicalilor”, ci, în fapt, era 
chiar creatorul lui, astfel încât membrii acestui grup 
erau mai bine pozitionati ideologic decât rivalii lor. 

Ei nu se bucurau, totuşi, de avantaj în toate 
privintele. Ca urmare a esecurilor din perioada 1959- 
1962, Mao a trebuit să înfrunte o puternică opoziţie 
printre liderii partidului, iar puterea sa pare a fi fost 
considerabil limitată. Unii sunt chiar de părere că, 
începând din 1964, el nu a mai exercitat vreo 
autoritate reală, dar secretul care învăluie viaţa 
politică chineză este atât de etanş, încât toate 
aprecierile de acest fel sunt incerte. 

Principalul „conservator” era Liu Shao-tsi, care a 
preluat preşedinţia statului de la Mao în 1958 şi 
care, în „revoluţia culturală” din 1965-1966, a fost 
înfierat si hulit ca perfid promotor al capitalismului. 
El era autorul unei lucrări despre educaţia 


comunistă care, alături de alte două broşuri ale sale, 
A bs l TM E constituia, 
incepând din 1939, principala lectura de partid. Un 
sfert de secol mai tarziu, expunerea fără cusur a 
doctrinei marxist- leninist-stalinist-maoiste ieşită din 
pana lui devenise subit o otraāvitā sursă de 
confucianism şi capitalism. Potrivit numeroşilor lui 
critici, influența maligna a lui Confucius era vizibila 
in doua puncte principale: Liu punea accentul pe 
idealul  autopertectionarii comuniste 1n locul 
necrutatoarei lupte de clasă şi zugravea viitorul 
comunist ca fiind unul de armonie şi concordie, in 
timp ce, potrivit doctrinei lui Mao, tensiunea şi 
conflictul constituiau o lege eternă a naturii. 

Lupta pentru putere izbucnită înăuntrul partidului 
la sfârşitul anului 1965 şi care adusese China în 
pragul unui război civil a fost, aşadar, una purtată nu 
doar între clici rivale, ci şi între două versiuni ale 
comunismului. Se consideră, îndeobşte, că „revoluţia 
culturală” a debutat cu un articol inspirat de Mao şi 
publicat la Shanghai în noiembrie 1965, care înfiera 
o piesă de teatru a lui Wu Han, viceprimarul 


Beijingului, pe motiv că, sub travestiul unei alegorii 


istorice, îl ataca pe Mao pentru că-l destituise pe 
P'eng Te-huai din funcţia de ministru al Apărării. Era 
declanşată, astfel, o campanie împotriva influențelor 
,burgheze" din cultură, artă şi educaţie, însoţită de 
chemarea la o „revoluţie culturală” menită să 
restabilească puritatea revoluţionară a ţării şi să 
preîntâmpine restauratia capitalismului. 
„Conservatorii”, fireşte, şi-au însuşit acest obiectiv, 
dar au încercat să-l interpreteze în aşa fel încât să nu 
perturbe ordinea existentă şi să nu-şi şubrezească 
propriile poziţii. „Radicalii” au izbutit însă să obţină 
destituirea lui P'eng Chen, secretarul de partid şi 
primarul Beijingului, şi să recâştige controlul asupra 
principalelor ziare. 

În primăvara anului 1966, Mao şi grupul său 
,radical" au lansat un atac masiv împotriva celor mai 
vulnerabile focare ale „ideologiei burgheze”: 
universitățile. Studenţii au fost îndemnați să se 
ridice împotriva „autorităţilor academice 
reacționare”, care, retranşate în spatele cunoaşterii 
burgheze, se împotriveau educaţiei maoiste. Se 
reamintea că Mao proclamase de mult că în 
instituţiile de învăţământ jumătate din timp trebuia 
alocat învăţăturii şi jumătate muncii productive, că 
numirea cadrelor didactice şi admiterea studenţilor 
trebuiau să depindă de competențele ideologice sau 
de „legăturile cu masele”, nu de performanţele 
academice, şi că elementul cel mai important din 
curriculum era propaganda comunistă. Comitetul 
Central chema acum la eliminarea tuturor celor care 
deveneau „adepţi ai câii capitaliste”. Cum birocraţia 
aproba în vorbe ideile lui, dar le sabota în practică, 
Mao a făcut un pas pe care, până atunci, nu-l riscase 
niciun lider comunist, apelând la masele de tineri 
neorganizati să-i distrugă pe adversarii lui. În 
universităţi şi şcoli au început să se formeze 
detaşamente de Gărzi Roşii, trupe de asalt ale 
revoluţiei care urmau să redea puterea „maselor” şi 
să mature degenerata birocratie de partid şi de stat. 
Mitingurile de masă, procesiunile şi încăierările de 
stradă au devenit o realitate zilnică în oraşele mai 
mari (mediul rural a fost în mare parte cruțat). 
Partizanii lui Mao au exploatat cu  dibăcie 


nemulţumirea şi frustrarea cauzate de „marele salt 
înainte”, îndreptându-le împotriva birocratilor, care 
erau blamati pentru eşecul economic şi învinuiți de a 
urmări restaurarea capitalismului. Timp de câţiva 
ani, şcolile şi universităţile au încetat cu totul să mai 
funcţioneze, grupurile maoiste asigurându-i pe elevi 
şi pe studenţi că, în virtutea originii lor sociale şi a 
fidelității faţă de Conducător, erau posesorii unui 
mare adevăr necunoscut cărturarilor „burghezi”. 
Astfel încurajate, bandele de tineri îi terorizau pe 
profesori, a căror singură vină o constituia bagajul 
lor de cunoştinţe, scotoceau locuinţele în căutare de 
probe ale ideologiei burgheze şi  distrugeau 
monumente istorice, detestate ca „relicve ale 
feudalismului”. Cărţile erau puse pe foc cu toptanul; 
autorităţile au avut însă prudenta de a închide 
muzeele.  Strigăâtele de luptă cereau: egalitate, 
suveranitate populară şi lichidarea privilegiilor „noii 
clase”. După câteva luni, maoiştii şi-au îndreptat 
propaganda şi spre muncitori. Aceasta s-a dovedit o 
ţintă mai greu de atins dat fiind cà partea mai bine 
plătită si mai stabilă a clasei muncitoare nu era 
dispusă să lupte pentru egalitate ori să facă noi 
sacrificii de dragul idealului comunist; totuşi, o parte 
dintre muncitorii mai săraci s-au lăsat atraşi sub 
steagul „revoluţiei culturale”. Rezultatul acestei 
faimoase campanii au fost haosul social şi scăderea 
drastică a producţiei; diferite facţiuni din rândul 
Gărzilor Roşii şi ale muncitorimii au început să se 
războiască între ele în numele „adevăratului” 
maoism. Au avut loc numeroase ciocniri violente, 
armata trebuind să intervină pentru restabilirea 
ordinii. 

De bună seamă cà Mao nu şi-ar fi putut permite un 
pas atât de periculos precum apelul la forţe din afara 
partidului ca să distrugă establishment-|J| de partid 
dacă el însuşi, ca sursă infailibilă de înţelepciune, nu 
s-ar fi aflat mai presus de orice critică, imun la 
atacurile directe ale opoziţiei. Asemenea lui Stalin, 
cu ani în urmă, Mao era el însuşi întruchiparea 
partidului şi, ca atare, îşi putea permite să distrugă 
birocraţia de partid în numele intereselor de partid. 

Din acest motiv, fără îndoială, revoluţia culturală a 


fost o perioadă în care cultul lui Mao, deja amplificat 
la dimensiuni enorme, a căpătat forme atât de 
groteşti şi de monstruoase, încât a depăşit - oricât 
de imposibil ar putea să pară - cultul lui Stalin din 
anii imediat precedenţi morţii acestuia. Nu exista 
domeniu de activitate în care Mao să nu fie 
autoritatea supremă. Bolnavii erau vindecati prin 
lecturi din cărţile sale, chirurgii operau ajutaţi de 
,Cárticica roşie”, mitinguri publice recitau în cor 
aforismele celui mai mare geniu produs vreodatà de 
omenire. Adulatia atinsese un asemenea punct, încât 
extrase de proslavire a lui Mao din ziarele chinezeşti 
erau retipărite fără comentarii în presa sovietică 
spre amuzamentul cititorilor. Cel mai credincios 
secundant al lui Mao şi succesorul lui desemnat, Lin 
Piao (care, însă, se va dovedi „curând” trădător şi 
agent al capitalismului), spunea că nouăzeci şi nouă 
la sută din materialul folosit în studiile marxist- 
leniniste trebuia luat din lucrările Conducătorului; cu 
alte cuvinte, chinezii nu trebuiau să înveţe nici 
măcar despre marxism din vreo altă sursă. 

Orgia de elogii avea, fireşte, menirea de a-i 
împiedica pe critici să submineze vreodată puterea şi 
autoritatea lui Mao. într-o convorbire cu Edgar Snow 
(după cum relatează acesta in The Long Revolution, 
1973), el spunea cà Hruşciov căzuse, probabil, 
„pentru cà nu avusese parte de un cult al 
personalităţii”. Mai târziu, după dizgraţierea şi 
moartea lui Lin Piao, Mao a câutat să arunce asupra 
lui blamul pentru degenerarea cultului. În aprilie 
1969, însă, la congresul care a marcat sfârşitul 
revoluţiei culturale, poziţia lui Mao de conducător şi 
a lui Lin Piao de succesor al său erau înscrise oficial 
în statutul partidului, eveniment fără precedent în 
istoria comunismului. 

Cam tot atunci a câpâtat o importanţă capitală 
,carticica roşie” de Citate din Preşedintele Mao 
Zedong. Pregătită initial pentru uzul armatei şi 
prefațată de Lin Piao, ea a devenit curând textul de 
căpătâi si dieta intelectuală de bază pentru toti 
chinezii. Este vorba de un catehism popular care 
cuprinde tot ce trebuie să ştie cetăţeanul despre 
partid, mase, armată, socialism, imperialism, clase 


etc., împreună cu numeroase poveţe morale şi 
practice; bunăoară, cà trebuie să fie curajos şi 
modest, netemátor de greutăţi, cà un ofiţer nu 
trebuie să lovească un soldat, că soldaţii nu trebuie 
să ia bunuri fara a plăti pentru ele ş.a.m.d. lată cum 
sună câteva din precepte: „Lumea merge înainte, 
viitorul e luminos şi nimeni nu poate schimba 
această tendinţă generală a istoriei” /Citate.1976). 
„Imperialismul nu are viaţă lungă, pentru că întruna 
face lucruri rele.” „Fabricile pot fi construite doar 
una câte una. Țăranii pot să are pământul numai 
parcelă după parcelă. Acelaşi lucru este valabil şi 
despre mâncatul unei mese... Nu poţi înghiţi întregul 
prânz deodată. Aceasta înseamnă a rezolva o 
problemă pas cu pas.” „Atacul este principalul mijloc 
de nimicire a inamicului, dar nu trebuie neglijată nici 
apărarea.” „Principiul au top rezervării si al 
distrugerii inamicului stà la baza tuturor principiilor 
militare.” „Niciodată nu trebuie să ne prefacem a şti 
ceea ce nu ştim.” „Unii cântă la pian bine, alţii, 
prost, iar între melodiile produse de respectivii 


există o mare deosebire.” „Orice calitate se 
manifestă printr-o anumită cantitate, iar fara 
cantitate, nu poate exista calitate.” „In rândul 


maselor de revoluționari trebuie făcută o deosebire 
clară între just şi injust, între reuşite şi lipsuri.” „Ce 
este munca? Munca este luptă.” „Nu-i adevărat că 
totul e bine; mai există încă lipsuri şi greşeli. Nu-i 
adevărat însă nici că totul e rău, fiind şi asta în 
dezacord cu faptele.” „Nu-i greu să faci un bine. 
Greu e să faci binele toată viata şi niciodată sā nu 
faci râu.” 


Convulsiile revoluţiei culturale au continuat până 
în 1969, iar într-o anumită etapă, situaţia scăpase în 
mod vădit de sub control: în rândul Gărzilor Roşii se 
formaseră diverse facţiuni Şi 


grupuri, fiecare cu câte o interpretare infailibilă a lui 
Mao. Ch'en Po-ta, unul dintre principalii ideologi ai 
revoluţiei, invoca frecvent exemplul Comunei din 
Paris. Singurul factor stabilizator era armata, pe 
care Mao avusese prudenta să n-o îndemne la 
discuţii de masă sau la atacarea propriilor 
conducători  birocratizaţi. Când ciocnirile locale 


deveneau prea violente, armata restabilea ordinea, 
iar comandanții de provincie nu se arătau prea zelosi 
în a-i sustine pe revoluționari. Cum aparatul de 
partid era în bună măsură dezintegrat, rolul armatei, 
în mod firesc, a crescut mult. După înlăturarea şi 
lichidarea politică a mai multor figuri proeminente, 
inclusiv a lui Liu Shao-tsi, Mao a recurs la armată 
pentru a-i domoli pe revoluționarii extremişti, dintre 
care mulţi au fost trimişi la munci agricole în scop de 
reeducare. Compoziţia schimbată a conducerii de 
partid rezultată în urma luptelor li s-a părut a fi 
multor observatori o soluţie de compromis care nu 
recunoştea o victorie clară niciuneia dintre facţiuni. 
„Radicalii” vor fi înfrânți abia după moartea lui Mao. 

După cum am văzut, în anii 1955—1970 s-a 
dezvoltat o ideologie maoistă care constituie o nouă 
variantă a doctrinei şi practicii comuniste, diferită 
sub mai multe aspecte importante de versiunea 
sovietică. 

Teoria revoluției permanente joacă un rol 
fundamental în gândirea lui Mao, după cum declara 
el în ianuarie 1958 
(Schram). În 1967, când revoluţia culturală era în 
toi, el spunea că aceasta este doar una dintr-un sir 
indefinit de revoluţii şi că nu 

trebuie considerat că, după două, trei sau patru 
dintre ele, totul va fi bine. Mao pare să fi crezut că 
întotdeauna stabilizarea duce inevitabil la privilegii 
şi la apariţia câte unei „noi clase” şi că, de aceea, 
este nevoie periodic de tratamente de şoc prin care 
masele revoluționare să distrugă germenii 
birocraţiei. Pare să rezulte, aşadar, că nu va exista 
niciodată o ordine socială definitivă, fără clase şi 
conflicte. După cum Mao nu contenea să repete, 
,contradictile" erau veşnice şi veşnic trebuiau 
depasite; una dintre acuzaţiile aduse revizionistilor 
sovietici era cà nu vorbeau despre contradicţiile 
dintre conducători şi mase. lar una dintre erorile lui 
Liu Shao-tsi era crezul său în viitoarea armonie şi 
unitate a societăţii. 

Refuzul lui Mao de a crede într-o armonioasă 
ordine socială comunistă se află în vădit dezacord cu 
utopia marxistă tradiţională. El mergea însă şi mai 


departe cu speculațiile sale despre viitorul 
îndepărtat: cum totul se schimbă şi în mod necesar 
urmează cândva să piară, comunismul nu era etern, 
ca de altfel nici omenirea însăsi. 


Capitalismul duce la socialism, socialismul duce la comunism, 
iar societatea comunistă se va transforma cu necesitate şi ea, 
va avea şi ea un început şi un sfârşit... Nu există pe lume nimic 
care să nu se nască, să nu se dezvolte şi să nu piară. Maimutele 
s-au transformat în oameni, luând naştere omenirea; în cele din 
urmă, întreaga specie umană va dispărea, fiind posibil să se 
transforme în altceva, pământul însuşi va înceta să existe. 
(Schram) 


În viitor, animalele vor continua să evolueze. Nu cred cá numai 
oamenii sunt capabili să aibă două mâini. Oare caii, vacile, oile 
nu pot să evolueze? Doar maimutele să aibă această 
posibilitate?... Apa are şi ea o istorie. într- un trecut şi mai 
îndepărtat nu existau nici oxigenul şi hidrogenul. (ibideni). 


Mao, tot asa, nu credea nici că viitorul comunist al 
Chinei era garantat. E posibil ca una dintre 
generaţiile viitoare să opteze pentru restaurarea 
capitalismului, dar, dacă se va întâmpla acest lucru, 
posteritatea ei va răsturna încă o dată capitalismul. 

O altă abatere esenţială de la marxismul ortodox o 
constituia cultul ţărănimii ca reazem principal al 
comunismului, în timp ce, pentru comuniştii est- 
europeni, ea era doar o forţă auxiliară în lupta 
revoluţionară, forţă pe care, altminteri, o priveau cu 
dispreţ. La Congresul al IX-lea din 1969, Mao 
declara că, atunci când armata populară cucerea 
mari oraşe, acesta era un „lucru bun”, căci, în caz 
contrar, ele ar fi rămas sub stăpânirea lui Chiang 


Kai-shek, dar că era şi un „lucru râu”, deoarece 
ducea la corupţie în partid. 

Cultul ţărănimii si al vieţii rurale explică multe 
dintre trăsăturile caracteristice ale maoismului, 
inclusiv cultul muncii fizice ca atare. Traditia 
marxistă priveşte munca manuală ca pe un rău 
necesar de care oamenii se vor elibera treptat graţie 
progresului tehnic, în timp ce, pentru Mao, ea 
posedă o nobleţe inerentă şi o valoare educativă de 
neînlocuit. Ideea ca elevii şi studenţii să petreacă 
jumătate din timp cu munca fizică nu era motivată 


atât de necesităţi economice, cât de funcţia acestei 
munci în formarea caracterului. „Educaţia prin 
muncă” este o valoare universală, strâns legată de 
idealul egalitar al maoismului. Marx credea că, în 
perspectivă, diferenţa dintre munca fizică şi cea 
intelectuală avea să dispară si cà nu vor trebui să 
mai existe oameni care să lucreze exclusiv cu 
creierul şi alţii care să lucreze doar cu muşchii. 
Versiunea chineză a idealului marxian de „om 
complet” era ca intelectualii să fie puşi să taie copaci 
şi să sape şanţuri, iar profesorii universitari să fie 
recrutaţi din rândurile muncitorilor abia alfabetizati, 
pentru că, declara Mao, chiar şi ţăranii analfabeti 
înţeleg problemele economice mai bine decât 
intelectualii. 

Mao merge însă şi mai departe. Nu numai că 
învățații, scriitorii şi artiştii trebuiau duşi la munci 
agricole sau supuşi la munci educative în instituţii 
speciale (adică, în lagăre de concentrare), ci trebuia 
înţeles că munca intelectuală poate duce uşor la 
degenerare si cà oamenii trebuiau cu orice pret 
împiedicaţi să citească prea multe cărţi. Această idee 
revine sub diverse forme în multe dintre cuvântările 
şi convorbirile lui Mao. în general, el pare să fi fost 
de părere că, cu cât oamenii ştiu mai mult, cu atât 
sunt mai răi. La o conferinţă ţinută în martie 1958, la 
Chengdu, el spunea că, în decursul istoriei, oameni 
tineri şi cu puţine cunoştinţe s-au dovedit superiori 
oamenilor învăţaţi. Confucius, lisus, Buddha, Marx şi 
Sun Yat-sen erau foarte tineri si nu ştiau multe 
atunci când au început să-şi formeze ideile; Gorki nu 
a mers la şcoală decât timp de doi ani; Franklin a 
fost vânzător de ziare pe stradă; descoperitorul 
penicilinei lucrase la o spălătorie. Potrivit unei 
cuvântări a lui Mao din 1959, sub domnia 
împăratului Wu-ti, prim-ministrul, Che Fa-chih, era 
analfabet, dar scria poezie; Mao a ţinut însă să 
adauge că el însuşi nu se opunea combaterii 
analfabetismului. Într-o altă cuvântare, din februarie 
1964, reamintea că în dinastia Ming n-au fost decât 
doi împărați buni, ambii nestiutori de carte, si că, 
atunci când peste ţară s-au înstăpânit intelectualii, 
rezultatul au fost sărăcia şi prapadul. „Este evident 


că lectura prea multor cărţi este nocivă.” (Schram) 
„Nu trebuie să citim prea multe cărţi. Trebuie să 
citim cărți marxiste, dar nici din ele prea multe; o 
duzină este de-ajuns. Dacă citim prea mult, riscáàm să 
ne transformàm în opusul nostru, să devenim soareci 
de bibliotecă, dogmatici, revizionişti.” „împăratul Wu 
din dinastia Liang a domnit destul de bine în 
tinereţe, dar apoi a citit prea multe cărţi si nu a mai 
domnit la fel de bine. A murit de foame în Tai 
Ch'eng." 

Morala acestor reflectii istorice este limpede: 
intelectualii trebuie trimişi să muncească la ţară, 
predarea de lecţii în şcoli şi facultăţi trebuie scurtată 
(Mao a declarat în repetate rânduri că pe toate 
treptele învăţământului activităţile didactice aveau o 
durată prea mare), iar admiterile trebuiau făcute 
după criterii politice. Acest din urmă punct a fost şi 
continuă să fie controversat în cadrul partidului. 
„Conservatorii” susţin că la admitere şi la acordarea 
de grade trebuie aplicat un minim de criterii 
academice, pe când „radicalii” susţin că originea 
socială şi conştiinţa politică sunt singurele care 
trebuie să conteze. Acest al doilea punct de vedere 
este, în mod vădit, în concordanţă cu ideile lui Mao, 
care, în 1958, spusese în două rânduri, cu satisfacţie, 
despre chinezi că sunt aidoma unei foi de hârtie 
imaculate pe care puteai desena orice imagine voiai. 

Această profundă neîncredere în cunoştinţe, 
profesionism şi în toată cultura creată de clasele 
privilegiate ilustrează clar originile ţărăneşti ale 
comunismului chinez. El este cum nu se poate mai 
departe de doctrina lui Marx şi de tradiţia 
marxismului european, inclusiv a leninismului, cu 
toate că şi la începutul Revoluţiei Ruse au existat 
simptome similare de ură faţă de educaţie, mai ales 
în mişcarea proletcultistă. În China, unde prăpastia 
dintre elita educată şi mase pare să fi fost în trecut 
mai mare decât în Rusia, ideea că oamenii fără 
ştiinţă de carte sunt, în chip firesc, superiori celor 
învăţări pare un rezultat absolut firesc al revoluţiei 
făcute de jos. în Rusia, însă, ostilitatea faţă de 
educaţie şi profesionism nu a figurat niciodată ca 
prevedere în programul partidului. Şi aici, fireşte, 


partidul a dat la o parte vechea intelectualitate şi a 
purces la transformarea studiilor umaniste, a artei şi 
literaturii în instrumente de propagandă politică; în 
acelaşi timp, însă, el a proclamat un cult al expertizei 
şi a dezvoltat un sistem educaţional bazat pe o înaltă 
specializare. Modernizarea tehnică, militară şi 
economică a Rusiei ar fi fost de-a dreptul imposibilă 
dacă ideologia de stat ar fi exaltat ignoranţa ca atare 
şi ar fi avertizat împotriva citirii prea multor cărți. 
Mao însă pare să fi considerat de la sine înţeles că 
tara sa nu urma şi nu putea să se modernizeze în 
maniera sovietică. El a avertizat în repetate rânduri 
împotriva imitării „oarbe” a altor ţări. „lot ce am 
preluat din afară a fost adoptat în chip rigid şi 
aceasta s-a soldat cu o mare înfrângere, organizaţiile 
de partid din Zonele Albe pierzând sută la sută din 
puterea lor, bazele revoluţionare şi Armata Roşie 
pierzând nouăzeci la sută din putere şi victoria 
revoluţiei fiind întârziată cu mulţi ani.” Cu un alt 
prilej, el facea observaţia că preluarea întocmai a 
unor modele sovietice a avut efecte catastrofale; el 
însuşi fusese, timp de trei ani, incapabil să mănânce 
ouă şi supă de pasăre pentru că o anume revistă 
sovietică scrisese că acestea erau dăunătoare pentru 
sănătate. 

Maoismul exprimă, astfel, nu doar tradiționala ură 
taraneasca fata de cultura elitelor (fenomen 
consemnat, de pildă, şi în cadrul Reformei din 
secolul al XVI-lea), ci şi tradiționala xenofobie a 
chinezilor şi neîncrederea lor fată de tot ce vine din 
afară şi de la oamenii de rasă albă, identificaţi 
îndeobşte cu jugul imperialist. Relaţiile Chinei cu 
Uniunea Sovietică n-au făcut decât să consolideze 
această atitudine generală. 

Acelaşi a fost şi motivul pentru care chinezii au 
căutat o nouă metodă de industrializare; aceasta s-a 
soldat cu ştiutul fiasco al „marelui salt înainte”, dar 
ideologia aflată în spatele acestuia nu a fost 
abandonată. Mao şi adepţii săi credeau că procesul 
de construire a socialismului trebuia început cu 
,Suprastructura", adică cu faurirea „omului nou”, cà 
ideologia şi politica trebuiau să aibă prioritate la 
stabilirea ratei acumulării şi că socialismul nu 


însemna progres tehnic şi bunăstare, ci 
colectivizarea instituţiilor şi a relaţiilor umane, de 
unde decurgea posibilitatea de a crea instituţii ideale 
comuniste şi în condiţii tehnice primitive. Pentru 
aceasta era însă necesară abolirea tuturor 
legăturilor sociale vechi şi a condiţiilor generatoare 
de inegalitate; aşa se explică zelul comuniştilor 
chinezi de a distruge legăturile de familie, care sunt 
deosebit de rezistente la naţionalizare, precum şi 
campania lor împotriva motivării private şi a 
stimulentelor materiale (numite de ei „economism”). 
Fireşte, recompensele continuă încă să fie într-o 
anumită măsură diferenţiate în funcţie de calificare 
şi de 
tipul muncii prestate, dar se pare că într-o măsură 
sensibil mai mică decât în Uniunea Sovietică. Mao 
era convins că, dacă oamenii beneficiază de o 
educaţie potrivită, ei vor munci şi fără a fi anume 
stimulati si că „individualismul” şi căutarea de 
satisfacţii pentru sine erau o rămăşiţă pernicioasă a 
mentalitátii burgheze şi trebuiau eradicate. 
Maoismul este un exemplu tipic de utopie totalitară 
în care totul trebuie subordonat „binelui general”, ca 
opus celui individual, deşi nu este clar cum altfel ar 
putea fi definit cel dintâi dacă este opus celui de-al 
doilea. Filosofia lui Mao nu foloseşte deloc conceptul 
de „bine al individului”, care joacă un rol important 
în ideologia sovietică, şi, de asemenea, evită limbajul 
umanist sub toate formele lui. Mao condamna în mod 
expres ideea de „drepturi naturale ale omului” 
(Schram); societatea constă din clase reciproc ostile 
şi între ele nu poate exista comunitate sau concordie, 
după cum nu există nici forme de cultură 
independente de clase. „Cărticica roşie” ne spune că 
„trebuie să susţinem tot ceea ce duşmanul respinge 
şi să respingem tot ceea ce duşmanul susţine”, 
formulare la care nu ar fi subscris, probabil, niciun 
marxist european. Este necesară o ruptură totală cu 
trecutul, cu cultura tradiţională şi cu tot ceea ce ar 
putea constitui o punte de unire între clase. 
Maoismul, potrivit repetatelor declarații ale 
Conducatorului, reprezintă „aplicarea” marxismului 
la condiţiile specifice ale Chinei. După cum se poate 


vedea însă din analiza de mai sus, mai bine i s-ar 
potrivi caracterizarea de utilizare a tehnicii leniniste 
de acaparare a puterii, sloganurile marxiste servind, 
în cazul lui, mai degrabă drept travesti al unor idei şi 
scopuri care sunt străine sau potrivnice marxismului. 
„Primatul practicii” este, fireşte, un principiu care-şi 
are rădăcinile în marxism, dar ar fi într-adevăr 
extrem de greu de apărat în termeni marxişti 
concluzia cà lectura cărţilor este dăunătoare si cà 
analfabetii sunt în chip firesc mai înţelepţi decât 
oamenii instruiți. Considerarea ţărănimii, în locul 
proletariatului, drept clasa cea mai revoluţionară se 
află în flagrant dezacord cu întreaga tradiţie 
marxistă. La fel şi ideea „revoluţiei permanente” 
dacă, prin aceasta, se înţelege că niciodată 
conflictele de clasă nu vor dispărea şi cà, în 
consecinţă, trebuie rezolvate prin revoluţii periodice. 
Ideea ,opozitiei" dintre munca intelectuală si cea 
fizică este marxistă, dar cultul muncii manuale ca 
fiind cea mai nobilă îndeletnicire umană este o 
interpretare grotescă a utopiei lui Marx. Cât despre 
ideea cà taranul ar fi reprezentantul suprem al 
„omului complet”, nemutilat de diviziunea muncii, ea 
se întâlneşte pe alocuri la narodnicii ruşi din secolul 
al XIX-lea, dar este, tot aşa, diametral opusă tradiţiei 
marxiste. Principiul general al egalităţii este 
neîndoielnic marxist, dar este greu de presupus că 
Marx l-ar fi văzut întruchipat în politica trimiterii 
forţate a intelectualilor la muncă în orezării. Făcând 
o comparaţie întru câtva anacronică, am putea spune 
că, din perspectiva doctrinei marxiene, maoismul 
aparţine tipului de comunism primitiv care, după 
cum spunea Marx, nu numai cà na depăşit 
proprietatea privată, dar nici măcar n-a ajuns la 
nivelul acesteia. 

Într-un anumit sens, limitat, comunismul chinez 
este mai egalitar decât varianta sovietică; nu însă 
pentru că ar fi mai puţin totalitar, ci dimpotrivă. El 
este mai egalitar prin faptul că salariile şi alte 
câştiguri sunt mai puţin diferenţiate; anumite 
simboluri ierarhice, precum însemnele gradelor 
militare, au fost desfiinţate şi, în general, regimul 
este mai „populist” decât cel din Uniunea Sovietică. 


În ţinerea sub control a populaţiei joacă un rol mai 
important instituţii organizate pe bază teritorială sau 
a locului de muncă, rolul poliţiei de profesie fiind în 
mod corespunzător diminuat. Sistemul spionajului 
generalizat si al denuntului reciproc pare a funcţiona 
prin intermediul comitetelor locale de diferite feluri 
şi este tratat în mod fatis ca o îndatorire civică. Este 
adevărat, pe de altă parte, cà Mao s-a bucurat de 
mai multă popularitate decât s-au bucurat vreodată 
bolşevicii, ceea ce l-a făcut mai încrezător în forţele 
proprii decât erau aceştia. Lucrul acesta se vede nu 
atât din repetatele îndemnuri de a-i lăsa pe oameni 
să vorbească (căci şi Stalin facea ocazional acest 
lucru), cât din riscul pe care şi l-a asumat în timpul 
revoluţiei culturale de a-i incita pe oameni să 
răstoarne aparatul de partid existent. Pe de altă 
parte, însă, este clar că, pe parcursul întregii 
perioade haotice, el a ţinut în mâinile sale 
instrumentele puterii şi ale constrângerii, ceea ce i-a 
permis să îngrădească excesele celor care-i urmau 
sfatul. În numeroase prilejuri, Mao a propovăduit 
evanghelia ,centralismului democratic" si nu este 
deloc clar cà interpretarea pe care o dădea acestuia 
ar fi fost cu ceva diferità de cea a lui Lenin. 
Proletariatul guvernează tara prin partid, acţiunile 
partidului sunt bazate pe disciplină, minoritatea se 
supune majorităţii, iar partidul, în întregul lui, se 
supune conducerii centrale. Atunci când Mao declară 
că centralismul este, „inainte de toate (..) o 
centralizare a ideilor juste” (Schram), nu încape 
nicio îndoială că partidul este cel care decide dacă o 
idee este justă sau nu. 

în februarie 1957, Mao a ţinut o cuvântare, Despre 
atitudinea justă fata de contradicţiile din popor, care 
se numără şi ea printre textele de căpetenie pe care 
se sprijină reputaţia sa de teoretician. În această 
cuvântare, el declară că trebuie deosebit cu grijă 
între contradicţiile dinăuntrul poporului şi cele 
dintre popor şi duşmanii lui. Acestea din urmă se 
rezolvă prin dictatură, iar cele dintâi, prin centralism 
democratic. în  „popor” există libertate şi 
democraţie... 


dar această libertate este o libertate care arc o conducere, 
şi această democraţie este o democraţie sub conducere 
centralizată, nu anarhie... 


Cei ce revendică libertate şi democraţie în abstract privesc 
democraţia ca pe un scop, şi nu ca pe un mijloc. Democraţia 
pare uneori să fie un scop, dar, de fapt, este doar un mijloc. 
Marxismul ne învaţă că democraţia este parte componentă a 
suprastructurii şi aparţine categoriei politicului. Cu alte 
cuvinte, în ultimă instanţă, ea serveşte bazei economice. Acelaşi 
lucru este valabil despre libertate.” {Four Essays on 
Philosophy) 


Principala concluzie practică trasă de aici este că 
rezolvarea  contradictillor din popor se face 
combinând cu pricepere educaţia si măsurile 
administrative, pe când conflictele dintre popor şi 
duşmanii lui trebuie rezolvate prin dictatură, adică 
prin forţă. Totuşi, după cum relevă Mao în alte 
locuri, contradicţiile „neantagoniste” din popor se 
pot transforma cu timpul în contradicții antagoniste 
dacă cei ce împărtăşesc vederi injuste refuză să-şi 
recunoască eroarea. Tâlcul acestor cuvinte nu prea 
are cum să fie altul decât acela de avertisment 
adresat opozanților din partid ai lui Mao că, dacă vor 
recunoaşte prompt adevărul, vor fi iertati, iar dacă 
nu, vor fi declaraţi duşmani de clasă şi trataţi în 
consecinţă. Cât priveşte vederile conflictuale 
dinauntrul poporului, Mao enumeră şase criterii 
{ibidem) pentru distingerea celor juste de cele 
injuste. Vederile şi acțiunile sunt juste dacă unesc 
poporul în loc să-l dezbine, dacă sunt benefice, şi nu 
nocive construcției socialiste, dacă contribuie la 
consolidarea, şi nu la slābirea dictaturii democratice, 
dacă ajută la întărirea centralismului democratic, 
dacă vin în sprijinul rolului conducător al partidului 
comunist şi dacă sunt benefice unității socialiste 
internaţionale şi unităţii popoarelor iubitoare de 
pace din lume. 

În toate aceste precepte privitoare la democraţie, 
libertate, centralism şi rolul conducător al partidului, 
nu există nimic potrivnic ortodoxiei  leninist- 
staliniste. Pare să existe însă o diferenţă de ordin 
practic, nu în sensul imaginat de mulţi entuziaşti 
occidentali ai maoismului, cum că în China ar 
guverna „masele”, ci în sensul că aici guvernarea are 


o aparenţă mai consultativă, pentru că partidul are la 
dispoziţie mai multe metode de manipulare 
ideologică decât au liderii sovietici. Aceasta se 
datorează prezenţei mai îndelungate a părintelui 
revoluţiei, a cărui autoritate era netágaduità, precum 
şi faptului că în China societatea este precumpănitor 
rurală, confirmând oarecum spusa lui Marx că un 
lider al ţăranilor trebuie să fie şi Domnul lor. Într-o 
situaţie în care clasele care reprezentau vechea 
cultură sunt practic lichidate, iar canalele de 
informare sunt controlate şi mai strict decât în 
Uniunea Sovietică („centralizarea ideilor juste”, 
potrivit expresiei lui Mao), este posibil ca, fara 
încălcarea puterilor guvernului central, multe 
chestiuni locale de viaţă politică sau economică să fie 
soluționate de către diferite comitete locale în locul 
aparatului guvernamental oficial. 

„Egalitarismul” este, cu siguranţă, una dintre cele 
mai importante componente ale ideologiei maoiste; 
este vorba, după cum am văzut, de tendinţa de 
diminuare a diferenţelor salariale şi de principiul că 
toată lumea trebuie să presteze un anumit cuantum 
de muncă manuală (deşi conducătorii şi principalii 
ideologi par a fi exceptati de la această cerinţă). 
Aceasta nu înseamnă însă că ar exista şi vreo 
tendinţă spre egalitate în sens politic. În epoca 
contemporană, accesul la informaţie este o valoare 
fundamentală şi o condiţie sine gua non a participării 
egale la guvernare, or, în această privinţă, populaţia 
Chinei este mai dezavantajată chiar şi decât cea a 
Uniunii Sovietice. în China, totul e secret. Publicul n- 
are practic acces la niciun fel de date statistice; 
şedinţele Comitetului Central şi ale organelor 
administraţiei de stat sunt adesea tinute în condiţii 
de secret total. 


Ideea că „masele” controlează economia într-o ţară 
unde nimeni din afara conducerii superioare nu ştie 
nici măcar ce sunt acelea planuri economice este una 
dintre cele mai extravangante fantezii ale maoiştilor 
occidentali. Informaţia despre strâinâtate pe care 
cetăţeanul chinez o poate spicui din surse oficiale 
este minimă, iar izolarea lui culturală este aproape 
completă. Edgar Snow, unul dintre cei mai entuziaşti 


observatori ai comunismului chinez, relata, după o 
vizită a sa din 1970, că singurele cărţi accesibile 
publicului erau manualele şi lucrările lui Mao; 
cetăţenii chinezi puteau merge la teatru în grupuri 
(bilete individuale nu se vindeau practic deloc) şi 
puteau citi ziare care nu le spuneau mai nimic 
despre lumea din afară. Pe de altă parte, remarca 
Snow, ei erau scutiţi de relatările despre omoruri, 
droguri şi perversiuni sexuale, oferite până la 
satietate de câtre presă cititorilor occidentali. 

Viaţa religioasă a fost, practic, anihilată; vânzarea 
de obiecte folosite la ceremoniile religioase este 
interzisă prin lege. Chinezii au abandonat multe 
dintre aspectele fațadei democratice care au 
supravieţuit în Uniunea Sovietică, precum alegerile 
generale sau procuratura/justitia independentă de 
autorităţile . de poliţie; acestea din urmă 
administrează, practic, atât  ,justitia", cât si 
represiunea. Amploarea constrângerii directe nu 
este cunoscută; nimeni n-ar putea evalua nici măcar 
în mod aproximativ numărul deţinuţilor din lagărele 
de concentrare. (În Uniunea Sovietică se ştie mult 
mai mult despre aceste lucruri, ca urmare a unei 
oarecare relaxari de după moartea lui Stalin.) 
Dificultăţile cu care se confruntă experţii sunt 
ilustrate de faptul cà estimările cu privire la 
populaţia Chinei diferă între ele cu până la patruzeci 
sau cincizeci de milioane. 

Influenţa ideologică a maoismului în afara Chinei 
are două surse principale. În primul rând, începând 
din momentul rupturii cu Uniunea Sovietică, liderii 
chinezi împart lumea nu în lagărul „socialist” şi cel 
„capitalist”, ci în „ţări bogate” şi „ţări sărace”; 
Uniunea Sovietică este plasată în prima categorie, 
fiind, pe deasupra, potrivit lui Mao, şi scena unei 
restauratii burgheze. Lin Piao a cautat să aplice la 
scară internaţională vechiul slogan al Armatei Roşii 
chineze privind „încercuirea oraşelor de către sate”. 
Exemplul Chinei exercită, cu siguranţă, o anumită 
atracţie asupra ţărilor Lumii a Treia. Reusitele 
comunismului sunt vizibile pentru toată lumea, el a 
eliberat China de influenţa străinilor şi, cu costuri 
enorme, a aşezat-o pe drumul modernizării tehnice şi 


sociale. Nationalizarea întregii vieţi sociale a dus, la 
fel ca în alte ţări totalitare, la abolirea sau atenuarea 
unora dintre flagelurile de care suferă omenirea, 
îndeosebi ţările agrare înapoiate: şomajul, penuria 
alimentară endemică şi  cersetoria de masă. 
întrebarea dacă modelul chinez ar putea fi imitat cu 
succes, de pildă în ţările din Africa neagră, nu intră 
în preocupările lucrării de faţă. 

Cealaltă sursă din care s-a alimentat influenţa 
ideologică a maoismului, îndeosebi în anii '60, a 
constituit-o preluarea de câtre unii intelectuali şi 
studenţi occidentali a fanteziilor utopice care au 
constituit faţada comunismului chinez. Pe atunci, 
maoismul cauta să se recomande drept soluţia 
universală a tuturor problemelor umane. Numeroase 
secte şi personalităţi de stânga par să fi îmbrăţişat 
cu seriozitate convingerea că el era leacul perfect 
pentru toate maladiile societăţii industriale şi ca 
Statele Unite şi Europa Occidentală puteau şi 
trebuiau să fie revolutionate după principii maoiste. 
într-o vreme când prestigiul ideologic al Rusiei 
sovietice suferise o cădere, aspiraţiile utopice sau 
fixat asupra Orientului exotic, la aceasta contribuind 
şi ignoranta generală în privinţa stărilor de lucruri 
din China. Pentru cei aflaţi în căutarea unei lumi 
perfecte Şi a unei revoluţii sublime, 
atotcuprinzătoare, China a devenit Mecca unei noi 
mântuiri si ultima mare speranţă de război 
revoluţionar, căci nu repudiasera oare chinezii 
formula sovietică a ,coexistentei paşnice”? Multe 
grupuri maoiste au fost amarnic dezamăgite atunci 
cânt chinezii au abandonat în mare parte 
prozelitismul lor revoluţionar, întorcându-se la forme 
mai „normale” de rivalitate politică după ce, evident, 
încetaseră să mai spere cà maoismul putea să devină 
o forţă reală în Europa şi în America de Nord. 
Adevărul e că maoismul n-a avut în ţările occidentale 
un efect semnificativ asupra poziţiei partidelor 
comuniste existente; nu a generat nicio schismă cât 
de cât importantă, ci a rămas apanajul unor mici 
grupuri fractioniste. N-a înregistrat vreun succes 
notabil nici în Europa de Est, exceptând cazul special 
al Albaniei. Drept urmare, chinezii şi-au schimbat 


tactica şi, în loc să ofere maoismul ca pe un remediu 
suveran aplicabil deopotrivă în Marea Britanic, 
Statele Unite, Polonia şi Congo, s-au concentrat pe 
demascarea imperialismului rus şi pe căutarea de 
alianţe sau, cel puţin, pe obţinerea unui oarecare 
cuantum de influenţă având în vedere interesul 
comun de zăgăzuire a expansiunii sovietice. Pare, 
într-adevăr, cá aceasta este o linie mult mai 
promițătoare, desi una pur politică, şi nu derivată din 
ideologia maoistá; in măsura în care această politică 
mai face uz de limbajul marxist, o face, mai degrabă, 
în chip decorativ decât esenţial. 

Din perspectiva istoriei marxismului, ideologia 
maoista merită atenţie nu pentru că Mao ar fi 
„dezvoltat” ceva, ci pentru cà ea ilustrează 
flexibilitatea nelimitată a oricărei doctrine după ce 
aceasta devine istoriceşte influentă. Pe de o parte, 
marxismul a devenit instrumentul imperialismului 
rus; pe de alta, el este cimentul ideologic sau 
suprastructura unei ţări uriaşe care aspiră la 
depăşirea înapoierii tehnice şi economice cu alte 
mijloace decât acţiunea obişnuită a pieţei (de care, în 
multe cazuri, ţările înapoiate n-au practic cum să 
profite). Marxismul a devenit forţa motrice a unui 
stat puternic, intens militarizat, care se foloseşte de 
forţă şi de manipulare ideologică pentru a-şi mobiliza 
supuşii la cauza modernizării. În tradiţia marxistă au 
existat, cu siguranţă, după cum am văzut, elemente 
importante care puteau servi la a justifica 
establishment-xA guvernărilor totalitare. Un lucru 
este, însă, neîndoielnic: comunismul, aşa cum îl 
înţelegea Marx, a fost un ideal destinat societăţilor 
industriale puternic dezvoltate, nicidecum o metodă 
de organizare a ţărănimii în scopul de a crea 
rudimentele industrializării. Or, iată că s-a dovedit că 
acest scop putea fi atins cu ajutorul unei ideologii în 
care vestigii de marxism au fost amalgamate cu o 
utopie ţârânească şi cu tradiţiile despotismului 
oriental, o mixtură care se pretinde a fi marxism par 
excellence şi care nu este lipsită de o anume 
eficienţă. 

Obnubilarea admiratorilor occidentali ai 
comunismului chinez este aproape incredibilă. 


Intelectuali care nu găsesc cuvinte îndeajuns de tari 
spre a condamna militarismul SUA cad în extaz faţă 
de o societate în care instruirea militară a copiilor 
începe de la vârsta de trei ani şi toti cetăţenii de sex 
bărbătesc sunt obligati să presteze serviciu militar 
cu o durată de patru până la cinci ani. 
Tinerii Aippies sunt îndrăgostiţi de un stat care 
impune o disciplină de muncă severă, fără zile 
nelucrătoare, şi aplică un cod puritan de morală 
sexuală, pentru a nu mai vorbi de consumul de 
droguri. Până şi unii autori creştini vorbesc elogios 
despre sistemul chinez, deşi, în această ţară, religia 
a fost stârpită fără milă. (Aici este prea puţin 
important că Mao pare să fi crezut în viaţa de apoi. 
În 1965, el i-a spus în două rânduri lui Edgar Snow 
că, în curând, „urma să-l vadă pe Dumnezeu”. 
[Snow]; acelaşi lucru ba spus şi într-o cuvântare din 
1966 [Schram], precum şi în 1959 /ibidem ^ când s-a 
referit în glumă la viitoarea sa întâlnire cu Marx.) 
Republica Populară Chineză este, de bună seamă, 
un factor enorm de important în lumea de astăzi, nu 
in ultimul rând din perspectiva  zăgăzuirii 
expansionismului sovietic. Acesta este însă un aspect 
de prea puţin interes pentru istoria marxismului. 


Epilog 


Marxismul a fost cea mai mare iluzie a secolului 
nostru. A fost un vis care oferea perspectiva unei 
societăţi de o desăvârşită unitate, în care toate 
aspiraţiile omeneşti vor fi implinite si toate valorile 
reconciliate. El a preluat teoria hegeliană a 
,contradictillor progresului”, dar, deopotrivă, şi 
crezul liberal-evoluţionist că, „în ultimă instanţă”, 
mersul istoriei conduce în mod inevitabil spre mai 
bine si că stăpânirea crescândă a naturii de către om 
va fi, după o vreme, însoţită şi de o mai mare 
libertate. Si-a datorat succesul, în buna parte, 
combinării fanteziilor mesianice cu o cauză socială 
specifică si  genuină: lupta clasei muncitoare 
europene împotriva sărăciei şi exploatării. Această 
combinaţie a fost exprimată printr-o doctrină 
coerentă purtând numele absurd (preluat de la 
Proudhon) de „socialism ştiinţific” - absurd pentru că 
mijloacele pentru atingerea unui scop pot fi 
ştiinţifice, nu însă şi alegerea scopului însuşi. Acest 
nume reflecta însă mai mult decât simplul cult al 
ştiinţei, pe care Marx îl avea în comun cu restul 
generaţiei sale. El exprima crezul, discutat critic în 
repetate rânduri pe parcursul lucrării de faţă, 
potrivit căruia, în cele din urmă, cunoaşterea umană 
şi practica umană, îndrumate de voinţa, vor coincide 
în mod necesar şi vor deveni inseparabile în cadrul 
unei perfecte unităţi, astfel încât alegerea scopurilor 
va deveni efectiv identică cu mijloacele cognitive şi 
practice de atingere a lor. Această confuzie a avut 
drept consecinţă firească ideea că succesul unei 
mişcări sociale era o dovadă a adevărului ei 
,Stüntific" sau chiar ideea că, cine se dovedea mai 
puternic, acela avea negresit de partea sa ,stiinta". 
Această idee este, în mare parte, răspunzătoare 
pentru toate trăsăturile antistiintifice si 
antiintelectuale ale marxismului in ipostaza lui 


particulară de ideologie a comunismului. 

A spune că marxismul este o iluzie nu înseamnă a 
spune că este doar atât. Marxismul ca interpretare a 
istoriei trecute trebuie deosebit de marxismul ca 
ideologie politică. Nicio persoană rezonabilă nu va 
nega ca doctrina materialismului istoric a adăugat 
ceva valoros instrumentarului nostru intelectual şi a 
îmbogăţit modul nostru de a înţelege trecutul. S-a 
argumentat, ce-i drept, că, luată în sens strict, 
această doctrină este un nonsens, iar într-un sens 
lax, este un loc comun; trebuie spus însă că, dacă a 
devenit un loc comun, aceasta s-a datorat, în mare 
măsură, influenţei lui Marx. Mai mult, dacă 
marxismul a dus la o mai bună înţelegere a 
economiei şi civilizaţiei epocilor trecute, aceasta 
tine, fără îndoială, de faptul cà Marx îşi formula 
uneori teoria în forme extreme, dogmatice şi 
inacceptabile. Dacă vederile lui ar fi fost 
circumstantiate cu toate restricţiile şi rezervele care 


sunt obişnuite în gândirea raţională, ele ar fi avut 
mai puţină influenţă şi poate că ar fi trecut, pur şi 
simplu, neobservate. Aşa, însă, după cum se 
întâmplă adesea cu teoriile din zona umanioarelor, 
elementul de absurditate a favorizat transmiterea 
conţinutului lor raţional. Din acest punct de vedere, 
rolul marxismului este comparabil cu cel pe care l-au 
jucat în ştiinţele sociale psihanaliza şi behaviorismul. 
Exprimându-şi teoriile în forme extreme, Freud şi 
Watson au izbutit să impună atenţiei generale 
anumite probleme reale şi să inaugureze direcţii de 
explorare fecunde, ceea ce, probabil, nu ar fi reuşit 
dacă şi-ar fi însoţit vederile cu rezerve scrupuloase şi 
le-ar fi lipsit, astfel, de un contur limpede şi de 
acuitate polemică. Abordarea sociologică în studiul 
civilizaţiei se întâlneşte înainte de Marx la autori 
precum Vico, Herder şi Montesquieu sau la autori 
contemporani lui, dar independenţi de el, precum 
Michelet, Renan şi Taine; niciunul dintre aceştia, 
însă, nu şi-a expus ideile în forma extremă, 
unilaterală, dogmatică din care derivă forţa 
marxismului. 

Drept urmare, moştenirea intelectuală a lui Marx a 


avut, pe undeva, aceeaşi soartă cu cea pe care urma 
s-o aibă mai târziu moştenirea lui Freud. Adepti 
ortodocşi ai marxismului mai există şi astăzi, dar 
reprezintă o forţă culturală neglijabilă, în timp ce 
contribuţia marxismului în sfera cunoaşterii 
umaniste, îndeosebi în cea a stintelor istorice, a 
devenit o temă subiacentă generală, fără legătură cu 
vreun „sistem” care pretinde să explice totul. În 
prezent, nu-i nevoie să te consideri sau să fii 
considerat marxist pentru a studia, să zicem, istoria 
literaturii sau a picturii în lumina conflictelor sociale 
dintr-o anumită perioadă, şi poţi face acest lucru fără 
a crede că întreaga istorie umană este istoria 
conflictelor de clasa sau că diferitele aspecte ale 
civilizaţiei nu-şi au o istorie proprie întrucât 
„adevărata” istorie este cea a tehnologiei şi a 
„relaţiilor de producţie”, întrucât „suprastructura” 
se dezvoltă din „bază” ş.a.m.d. 

A recunoaşte, între anumite limite, valabilitatea 
materialismului istoric nu echivalează cu a admite 
adevărul marxismului. Unul dintre motivele pentru 
care trebuie făcută deosebirea între cele două este 
că marxismul a proclamat din capul locului teza că 
sensul unui proces istoric nu poate fi sesizat decât 
interpretând trecutul în lumina viitorului, altfel spus, 
că nu putem înţelege ceea ce a fost şi ceea ce este 
decât dacă posedăm un fel de cunoştere despre ceea 
ce va fi. Marxismul, de bună seamă, nu ar fi marxism 
fără pretenţia sa de „cunoaştere ştiinţifică” a 
viitorului, ceea ce face de neocolit întrebarea în ce 
măsură este posibilă o astfel de cunoaştere. Predictia 
este, fireşte, nu doar o componentă a multor ştiinţe, 
ci şi un aspect inseparabil chiar şi al celor mai 
banale acţiuni, desi nu putem ,cunoaste" viitorul in 
acelasi mod ca trecutul dat fiind cà orice predictie 
cuprinde un element de incertitudine. ,Viitor" este 
atât ceea ce se va întâmpla în momentul următor, cât 
şi ceea ce se va întâmpla peste un milion de ani; 
dificultatea  predicţiei creşte, desigur, odată cu 
distanţa în timp şi cu gradul de complexitate al 
obiectului ei. În materie de viaţă socială, predicțiile 
sunt, după cum se ştie, mai nesigure decât în alte 
domenii, chiar şi dacă ne limităm la termene scurte 


şi la câte un singur factor cuantificabil, cum se 
întâmplă în cazul prognozelor demografice. în 
general, anticipâm viitorul prin extrapolarea unor 
tendinţe existente, conştienţi fiind însă că 
întotdeauna şi pretutindeni valoarea unor astfel de 
extrapolări este extrem de limitată şi că în niciun 
domeniu de cercetare curbele de evoluţie nu se 
prelungesc la nesfârşit după aceeaşi ecuaţie. Cât 
despre prognozele cu caracter global şi fără limite 
de timp, ele nu sunt decât nişte fantezii, indiferent 
dacă perspectivele pe care le oferă sunt bune sau 
proaste. Nu există mijloace raţionale de a prevedea 
„viitorul omenirii” pe lungi perioade sau de a 
anticipa natura „formațiunilor sociale” prin care se 
vor caracteriza epocile viitoare. Ideea că putem face 
în mod „ştiinţific” asemenea prognoze şi că, dacă nu 
le-am putea face, n-am putea înţelege nici trecutul 
este inerentă teoriei marxiste a „formațiunilor 
sociale”; iată unul dintre motivele pentru care 
această teorie este fantezistă şi pentru care, de 
asemenea, este politic eficientă. Influenţa pe care 
marxismul a dobândit-o, departe de a fi rezultatul 
sau dovada caracterului sau ştiinţific, se datorează 
aproape integral elementelor fanteziste, iraționale, 
pe care le cuprinde. Marxismul este o doctrină a 
încrederii oarbe că paradisul satisfactiei universale 
este la doi paşi de înfăptuire. Aproape toate 
profetiile lui Marx si ale discipolilor sài s-au dovedit 
deja false, dar aceasta nu clinteşte defel certitudinea 
spirituală a credinciosului, întocmai cum nu o clintea 
nici în cazul sectelor milenariste; pentru că, în 
ambele cazuri, este vorba de o certitudine care nu se 
sprijină pe premise empirice sau pe presupuse „legi 
istorice”, ci, pur şi simplu, pe nevoia psihologică de 
certitudine. În acest sens, marxismul îndeplineşte 
funcţia unei religii, iar eficienţa sa are, de asemenea, 
un caracter religios. Este însă o formă de religie 
denaturatà si caricaturală, deoarece îşi prezintă 
escatologia temporală drept un sistem ştiinţific, ceea 
ce mitologiile religioase nu pot aspira să fie. 

Am discutat în carte şi chestiunea continuității 
dintre marxism şi întruchiparea sa în comunism, 
adică în ideologia şi practica leninist-staliniste. Ar fi 


absurd să se susţină că marxismul a fost, cum s-ar 
spune, cauza eficientă a comunismului contemporan; 
pe de altă parte, comunismul nu este nici o simplă 
„degenerare” a marxismului, ci este o interpretare 
posibilă a acestuia, chiar una bine fondată, deşi, în 
anumite privinţe, primitivă şi parţială. Marxismul a 
fost o combinaţie de valori care s-au dovedit 
incompatibile din raţiuni empirice, deşi nu şi logice, 
astfel că unele dintre ele nu puteau fi înfăptuite 
decât în detrimentul altora. Marx a fost însă cel care 
a declarat că ideea de comunism putea fi rezumată 
printr-o unică formulă: abolirea proprietăţii private; 
că statul viitorului trebuia să preia gestionarea 
centralizată a mijloacelor de producţie şi că abolirea 
capitalului însemna abolirea muncii salariate. Nu era 
nimic flagrant ilogic în a deduce de aici că 
exproprierea burgheziei şi naţionalizarea industriei 
şi a agriculturii vor duce la emanciparea generală a 
omenirii. În fapt, s-a dovedit însă că, odată 
naţionalizate mijloacele de producţie, era posibil ca 
pe această temelie să fie clădit un monstruos edificiu 
de minciuni, exploatare şi opresiune. Acesta nu a 
fost, ca atare, o consecinţă a marxismului; 
comunismul a fost, mai degrabă, o versiune 
denaturată a idealului socialist, care şi-a datorat 
originea mai multor circumstanţe şi accidente 
istorice, dintre care ideologia marxistă a fost doar 
una. Nu se poate spune totuşi ca marxismul a fost 
„falsificat” în vreun sens esenţial. Argumentele care 
se aduc astăzi spre a arăta că „nu aceasta a avut în 
vedere Marx” sunt sterile din punct de vedere 
intelectual si practic. Nu intenţiile lui Marx 
constituie factorul decisiv in evaluarea istorică a 
marxismului, iar în sprijinul libertăţii şi al valorilor 
democratice, există argumente mai temeinice decât 
faptul că, privind lucrurile mai îndeaproape, se 
constată că Marx nu a fost atât de ostil acestor valori 
cum ar putea să pară la prima vedere. 

Marx a preluat idealul romantic de unitate socială, 
iar comunismul l-a înfăptuit în singurul mod fezabil 
într-o societate industrială, acela al unui sistem de 
guvernare despotic. Originea acestui vis se găseşte 
în imaginea idealizată a oraşului-stat grecesc 


popularizată de Winckelmann şi de alţii în secolul al 
XVIII-lea şi preluată, ulterior, de filosofii germani. 
Marx pare să-şi fi închipuit că, odată înlăturați 
capitaliştii, întreaga lume putea deveni un fel de 
agora ateniană; trebuia doar interzisă proprietatea 
privată asupra maşinilor sau a pământului şi, ca prin 
minune, oamenii vor înceta să fie egoişti, iar 
interesele lor vor coincide într-o desăvârşită 
armonie. Marxismul nu explică defel pe ce se sprijină 
această profeție sau ce motive am avea să credem că 
orice fel de conflicte între interesele oamenilor vor 
dispărea de îndată ce mijloacele de producţie vor fi 
naţionalizate. 

în plus, Marx a combinat aceste visuri romantice 
cu aşteptarea socialistă, că în paradisul terestru 
toate nevoile vor fi pe deplin satisfăcute. Primii 
socialişti par să fi înţeles sloganul „Fiecăruia după 
nevoi” într-un sens limitat, acela că oamenii nu vor 
mai trebui să sufere de frig şi de foame şi să-şi ducă 
viata striviti de nevoi şi sărăcie. Marx, însă, şi 
numeroşi marxişti de după el şi-au închipuit că în 
socialism se vor găsi de toate din abundență. S-a 
dovedit posibila nutrirea acestei speranţe sub forma 
ultraoptimistă că toate nevoile vor fi satisfăcute, de 
parcă fiecare om urma să posede un inel magic sau 
un djinn gata să-i îndeplinească orice poftă. Cum 
însă o astfel de făgăduinţă nu prea putea fi luată în 
serios, marxistii care s-au aplecat mai staruitor 
asupra acestei chestiuni au tras concluzia, pentru 
care au găsit destule temeiuri si în lucrările lui Marx, 
că orânduirea comunistă va asigura satisfacerea 
nevoilor ,adevárate" sau ,genuine", consonante cu 
natura umană, nu si a capriciilor si poftelor arbitrare 
de tot soiul. Aceasta a dat naştere însă unei întrebări 
la care nimeni nu a oferit un răspuns clar: cine si 
după ce criterii urma să decidă care dintre nevoi 
sunt ,genuine"? Dacă fiecare om ar urma să decidă 
pentru sine, atunci toate nevoile ar fi, în egală 
măsură, genuine cu condiţia de a fi efectiv, adică 
subiectiv simţite, nerămânând loc pentru nicio altă 
distincţie. Pe când, dacă cel ce decide este statul, 
atunci, cea mai măreaţă emancipare din istorie 
constă într-un sistem de repartiție planificată a 


tuturor bunurilor. 

în prezent, este limpede pentru toată lumea, cu 
excepţia unei minorităţi de adolescenţi stângişti, că 
socialismul nu poate satisface literalmente toate 
nevoile, ci poate aspira doar la o repartiție justă a 
resurselor neindestulátoare, ceea ce ridică spinoasa 
problemă a definirii ,justetii" si problema deciziei 
privitoare la mecanismele sociale prin care ar urma 
să fie efectuată acea repartiție „justă” în fiecare caz 
particular. Ideea unei egalităţi perfecte, adică a 
accesului egal al fiecăruia la toate bunurile, este nu 
doar irealizabilă economic, ci şi autocontradictorie, 
pentru că o egalitate perfectă nu poate fi imaginată 
decât în condiţiile unui 
sistem de despotism extrem, în timp ce despotismul 
însuşi presupune inegalitatea cel puţin în privinţa 
unor avantaje de bază, cum sunt participarea la 
putere şi accesul la informaţie, (Din acelaşi motiv, 
les gauchistes contemporani se găsesc în postura 
contradictorie de a cere mai multă egalitate şi mai 
puţină administrare; în viaţa reală, mai multă 
egalitate presupune mai multă administrare, iar 
egalitatea absolută înseamnă administrare absolută.) 

Pentru ca socialismul să fie altceva decât o 
închisoare totalitară, el nu poate fi decât un sistem 
de compromisuri între valori diferite care se 
limitează reciproc. Planificarea economică 
atotcuprinzătoare şi dacă ar fi posibilă - or, astăzi 
aproape toată lumea admite că nu este - ar exclude 
autonomia micilor producători si a unităţilor 
regionale, autonomie care se numără printre valorile 
tradiţionale ale socialismului, deşi nu şi ale celui 
marxist. Progresul tehnic nu poate coexista cu 
asigurarea absolută a traiului pentru fiecare. Este 
inevitabilă iscarea de conflicte între libertate şi 
egalitate, între planificare şi autonomia grupurilor 
mici, între democraţia economică şi managementul 
eficient, conflicte care nu pot fi aplanate decât prin 
compromis şi soluţii parţiale. 

în ţările industriale dezvoltate toate instituţiile 
sociale destinate atenuării inegalităţilor şi asigurării 
unui minim de securitate (fiscalitatea progresivă, 
serviciile sanitare, ajutoarele de şomaj, controlul 


preţurilor etc.) au fost create şi extinse cu preţul 
proliferării birocraţiei de stat şi nimeni nu poate 
sugera cum s-ar putea evita această consecinţă 
indezirabila. 

Dilemele de acest fel n-au prea mult de-a face cu 
marxismul, iar doctrina marxistá nu poate ajuta, 
practic, cu nimic la soluţionarea lor. Credinţa 
apocaliptică în sfârşitul istoriei, în inevitabilitatea 
socialismului şi în succesiunea necesară a 


„formațiunilor sociale”, „dictatura proletariatului”, 
exaltarea violenței, încrederea în eficacitatea 
automată a  naţionalizării industriei, fantazarile 
despre o societate fără conflicte şi o economie fără 
bani, toate acestea n-au nimic comun cu socialismul 
democratic. Scopul acestuia din urmă este crearea 
de instituții care să poată reduce treptat 
subordonarea producţiei fata de profit, eliminarea 
sărăciei, diminuarea inegalitátii, — înlăturarea 
barierelor care stau in calea accesului la educatie si 
diminuarea amenințării pe care o constituie pentru 
libertatile democratice birocratia de stat si seductiile 
totalitarismului. Toate aceste ?3 ? 

eforturi si incercári sunt insà sortite esecului dacà 

nu sunt ferm 5 ? 

inrádácinate în valoarea libertății, a acelei libertăţi 
pe care marxiştii O stigmatizează drept „negativă” şi 
prin care se înţelege acea arie de decizii pe care 
societatea o lasă ca apanaj al individului. Şi aceasta 
nu numai pentru că libertatea este o o valoare 
intrinsecă, neavând nevoie de justificări exterioare, 
ci şi pentru că, iară ea, societăţile nu sunt capabile 
să se auto reformeze; sistemele despotice, fiind 
lipsite de acest mecanism de autoreglare, nu-şi pot 
corecta erorile decât după ce acestea au condus la 
dezastre. 


Marxismul se află de decenii îngheţat şi imobilizat 
ca suprastructură ideologică a unei mişcări politice 
totalitare, ceea ce l-a făcut să piardă contactul cu 
evoluţiile intelectuale si cu realităţile sociale. 
Speranţa că ar putea fi resuscitat şi făcut să 
redevină rodnic s-a dovedit repede iluzorie. Ca 
,Sistem" explicativ, el este mort şi incapabil de a 
oferi vreo  „metodă” efectiv utilizabilă pentru 
interpretarea vieţii moderne, pentru prevederea 
viitorului sau pentru cultivarea de proiecte utopice. 
Literatura marxistă contemporană, deşi cantitativ 


abundentă, degajă un deprimant aer de sterilitate şi 
neajutorate, în măsura în care nu este pur istorică. 

Cu totul altceva este eficienta marxismului ca 
instrument de mobilizare politică. După cum am 
văzut, terminologia sa este folosită în sprijinul celor 
mai diverse interese politice. în ţările comuniste din 
Europa, unde marxismul serveşte drept legitimare 
oficială a regimurilor existente, el a pierdut aproape 
orice putere de convingere, pe când în China a fost 
deformat până la nerecunoaştere. Oriunde este la 
putere comunismul, clasa guvernantă îl transformă 
intro ideologie ale cărei surse reale sunt 
naționalismul, rasismul Şi imperialismul. 
Comunismul a contribuit mult la revigorarea 
ideologiilor naţionaliste prin faptul că le-a folosit 
pentru acapararea şi păstrarea puterii, iar în felul 
acesta, şi-a produs propriii gropari. Naționalismul 
trăieşte doar ca o ideologie a urii, invidiei şi setei de 
putere; ca atare, el constituie un factor de dezbinare 
în lumea comunistă, a cărei coerenţă se bazează pe 
forţă. Dacă întreaga lume ar fi comunistă, ea ar 
trebui ori să fie dominată de un unic imperialism, ori 
să fie scena unor necontenite războaie între 
guvernanţii „marxişti” din diferite țari. 

Suntem martori şi participanţi la ample şi 
complicate procese intelectuale şi morale, ale căror 
efecte combinate sunt cu neputinţă de anticipat. Pe 
de o parte, multe postulate optimiste împărtăşite de 
umanismul secolului al XIX-lea s-au năruit, iar în 
multe domenii ale culturii există sentimentul unui 
impas. Pe de altă parte, gratie vitezei şi difuzării farà 
precedent a informaţiei, peste tot în lume aspiraţiile 
umane cresc mai repede decât mijloacele pentru 
satisfacerea lor; aceasta duce la o accentuare 
crescândă a  frustrárii si, în consecinţă, a 
agresivitátii. Comuniştii s-au dovedit foarte pricepuţi 
în a exploata această stare de spirit şi în a o canaliza 
în diferite direcţii, după împrejurări, folosind, pentru 
scopurile lor, cràmpeie de limbaj marxist. Sperantele 
mesianice sunt  pandantul sentimentului de 
deznădejde şi neputinţă pe care-o generează în 
oameni priveliştea acestor eşecuri. Crezul optimist 
că există un răspuns de-a gata, imediat, la toate 


problemele şi calamitatile şi că doar reaua-vointa a 
duşmanilor (definiti după plac) stă în calea aplicării 
lui instantanee este un ingredient des întâlnit în 
sistemele ideologice vehiculate sub numele de 
marxism, ceea ce înseamnă că marxismul îsi schimbă 
conţinutul de la o situaţie la alta şi se amalgamează 
cu alte tradiţii ideologice. În prezent, marxismul nici 
nu interpretează lumea, nici nu o schimbă; el nu este 
decât un repertoriu de sloganuri folosite la 
organizarea unor varii interese, în majoritatea lor 
total străine de cele cu care marxismul se identifica 
la începuturile lui. La un secol de la colapsul 
Internaționalei I, şansele de constituire a unei noi 
Internaţionale capabile să apere interesele omenirii 
oropsite de pretutindeni sunt mai slabe ca niciodată. 

Autodivinizarea umanităţii, căreia marxismul i-a 
dat expresie, a sfârşit la fel ca toate încercările 
similare, fie că au fost individuale sau colective, ca o 
altă ipostază tragic-grotescă a robiei umane. 


„Nou epilog 


În acest epilog la Epilog nu mi-a rămas să adaug 
decât foarte puţin la cele spuse, tot parcimonios, în 
Noua Prefaţă. După toate câte s-au întâmplat in 
ultimele decenii, nu avem posibilitatea de a prevedea 
eventualele noi metamorfoze ale marxismului 
(presupunând ca ar fi ceva de prevăzut), încarnările 
lui variate şi reciproc nerecognoscibile sau soarta 
viitoare a ideologiei comuniste şi a organismelor - aş 
putea spune la fel de bine, şi ,cadavrelor" - ei 
institutionale. Comunismul in versiunea lui leninist- 
stalinista pare a fi sucombat; ,capitalismul" - adică 
economia de piaţă - pare să-şi continue cucerirea 
triumfătoare a lumii. Să nu uităm însă că tara cu cea 
mai numeroasă populaţie din lume, China, cunoaşte 
în prezent o expansiune flamboaiantă, uluitoare a 
pieţei (însoţită deopotrivă de o corupţie de proporţii 
nemaivazute si de ritmuri de creştere neobişnuit de 
înalte), continuând, sub anumite aspecte importante, 
morbidul său trecut comunist, un trecut pe care, 
spre deosebire de Uniunea Sovietică de după Stalin, 
nu şi l-a repudiat oficial niciodată. Poate că acolo, în 
China, ideologia maoistă este moartă, dar statul şi 
partidul continuă să exercite un control strict asupra 
modului de gândire al oamenilor; viaţa religioasă 
independentă este persecutată şi înăbuşită, aşa cum 
este, fireşte, şi opoziţia politica. În ciuda existenţei a 
numeroase organisme nonguvernamentale, dreptul 
nu există ca organ independent (pentru că drept, în 
sens propriu, există numai acolo unde cetăţeanul 
poate acţiona în justiţie organele de stat şi cu şanse 
de a avea câştig de cauză); nu există libertăţi 
cetăţeneşti şi libertatea opiniei. În schimb, există 
muncă de sclavi la scară de masă, lagăre de 
concentrare (în care se prestează o astfel de muncă) 
şi reprimare brutală a minorităţilor nationale, 


distrugerea în chip barbar a culturii tibetane fiind, în 
acest sens, exemplul cel mai cunoscut, dar 
nicidecum singurul. China nu este un stat comunist 
în vreun sens recognoscibil al acestui termen, ci o 
tiranie ivită dintr-un sistem comunist. Numeroşi 
universitari şi alti intelectuali i-au înăltat osanale pe 
vremea când îşi etala din plin sălbăticia, dementa si 
pornirile distructive. Această modă pare să fi luat 
sfârşit. Nu se poate spune cu certitudine dacă 
această ţară va adopta vreodată normele civilizaţiei 
occidentale; piaţa favorizează evoluţia în această 
direcţie, dar nicidecum nu o şi garantează. 

Va reveni oare pe scenă imperialismul rus după 
decesul regimului sovietic? Nu este de neconceput - 
putem observa o anumită doză de nostalgie după 
imperiul pierdut -, dar, în caz că da, marxismul nu va 
avea nicio contribuţie la renaşterea lui. 

Oricare ar fi definiţia potrivită a capitalismului, 
piaţa, combinată cu statul de drept şi cu libertăţile 
cetăţeneşti, pare să aibă avantaje evidente în 
asigurarea unui nivel tolerabil de bunăstare 
materială si securitate. Iată însă că, în pofida 
beneficiilor sociale şi economice pe care le aduce, 
„capitalismul” este mereu atacat din toate părţile. 
Aceste atacuri nu au un conţinut ideologic coerent, 
recurg deseori la sloganuri revoluţionare, deşi 
nimeni n-ar fi în măsură să explice ce ar putea 
însemna cuvântul ,revolutie" in acest context. între 
această ideologie neînchegată şi tradiţia comunistă 
există o vagă legătură, dar, în măsura în care în 
retorica anticapitalistà sunt detectabile urme de 
marxism, e vorba de un marxism distorsionat în chip 
grotesc; Marx elogia progresul tehnic şi atitudinea 
lui era pregnant eurocentrică, marcată, între altele, 
şi de lipsa de interes pentru problemele ţărilor 
subdezvoltate. Sloganurile anticapitaliste pe care le 
auzim astăzi trădează o teamă inabil articulată faţă 
de tehnologia în nestăvilită creştere, cu posibilele ei 
efecte secundare nefaste. Nimeni nu poate şti cu 
siguranţă dacă civilizaţia noastră va fi în stare să 
facă faţă pericolelor ecologice, demografice şi 
spirituale pe care le-a generat ori dacă va cádea 


victimă unei catastrofe. lată de ce nu putem spune 
dacă actualele mişcări „anticapitaliste”, 
„antiglobalizare” şi alte mişcări  obscurantiste 
înrudite se vor domoli treptat, ajungând, într-o bună 
zi, să ne pară la fel de înduioşătoare ca legendarii 
ludditi de la începutul secolului al XIX-lea sau dacă 
îşi vor păstra vigoarea şi-şi vor îngrosa rândurile. 
Putem prezice însă cu destulă siguranţă că Marx 
va deveni într- o măsură din ce în ce mai mare ceea 
ce este deja: un capitol într-o carte de istorie a 
ideilor, o figură care nu mai stârneşte emoţii, 
autorul, pur şi simplu, al uneia dintre „marile cărţi” 
ale secolului al XIX-lea, al uneia dintre acele cărţi pe 
care foarte puţini se ostenesc să le citească, dar ale 
căror titluri sunt cunoscute publicului educat. Cât 
despre cele trei volume ale mele, în care am încercat 
să rezum şi să evaluez filosofia sa si ramificatiile ei 
ulterioare (provocând furia - foarte predictibilă, dar 
mai puţin răspândită decât mă aşteptam - a 
marxiştilor si a exponentilor Stângii), poate că ele se 
vor dovedi de folos numărului tot mai mic de 
persoane interesate de acest subiect. 
Leszek Kolakowski, 
Oxford» iulie 2004 

